
PREFATA 


An urmă cu un secol şi jumătate, marele iubitor al 
Africii, David Livingstone, afirma că „negrii nu 
sunt nici mai buni, nici mai răi, decât semenii lor 
din alte regiuni ale globului”. Această constatare, 

atât de firească, l-a călăuzit şi pe Viorel Cruceanu in 
demersul său ştiinţific, obiectivat într-o inedită lucrare de 
istoria Africii (fundamentată pe o teză de doctorat revăzută, 
ameliorată şi adăugită). În realitate, autorul ne face pärtasi 
la istoria a două lumi, indisolubil legate: cea africană şi cea 
europeană. Fidel principiului sine ira et studio, Viorel 
Cruceanu ne oferă o abordare nouă asupra colonialismului, 
evidențiind atât aspectele negative, cât şi aspectele pozitive; 
ne demonstrează cum, ambele războaie mondiale (practic 
două momente ale aceluiaşi ciclu istoric, conform istoricului 
francez Maurice Baumont), au reverberat, de o manieră 
decisivă, şi asupra evoluţiei Africii; ne introduce în domeniul 
gândirii politice, prezentând suportul ideologic 
(panafricanismul, gandhismul, marxismul etc.) al trecerii de 
la „statul colonial” la „statul postcolonial”; ne 
familiarizează cu pleiada de personalități africane, unele de 
referință, implicate în „Renaşterea africană”; în sfârşit, ne 
creionează o istorie europeană mai putin cunoscută (a 
crepusculului gloriei coloniale de odinioară), oferindu-ne 
ipostaze surprinzătoare cu personalități precum Winston 
Churchill, Harold MacMillan sau Charles de Gaulle. 

Este bine de menţionat că, în România, acestei 

problematici fundamentale a secolului trecut i s-a dedicat 
prea puțină atenţie şi prea puţine cercetări serioase, iar 
studiile întreprinse din proprie inițiativă, aproape inexistente, 
au păcătuit fie prin analize incomplete, fie prin interpretări 
alterate, unilaterale, partizane, deci accentuat subiective sau 
restrictive. 

În ce mă priveşte nu am cunoştinţă ca alt cercetător 
român, în adevăratul sens al cuvântului, să se fi încumetat să 
întreprindă o cercetare responsabilă, serioasă, documentată 
a problematicii privind decolonizarea teritoriilor britanice şi 
franceze din Africa Neagră. O cercetare necesară, motivată 
din mai multe puncte de vedere, între altele, deoarece 
cunoaşterea Africii, în general, a Africii Negre, în special, a 
fost cantonată la periferia preocupărilor si pregătirii noastre, 
neexistând nici motivaţie istorică, nici motivaţie geografică. 

Domnul Viorel Cruceanu este pasionat, fie-mi admisă 
expresia, până la abandonarea de sine de istoria Africii 
Negre, motiv pentru care a rezervat şi acordă în continuare, 
cu obstinatie, un timp apreciabil cercetării şi cunoaşterii 
acestei istorii, ceea ce i-a permis să clădească un edificiu 
ştiinţific credibil, să ajungă la punctul în care poate oferi, nu 
numai iubitorilor de istorie, ci şi lumii ştiinţifice în ale 
istoriei, o contribuţie valoroasă, de excepție, originală. 

Citind lucrarea,  evaluând sursele documentare, 
istoriografice, evident, ceea ce i-a stat la îndemână, din 
interior si, cu deosebire din exterior, din Africa mai ales, se 
poate constata, o dată mai mult, preocuparea autorului de a 
aduce în câmpul istoriografiei contemporane, într-un segment 
pe cât de însemnat, pe atât de puțin cunoscut, o rază de 
lumină despre ceea ce a fost şi a însemnat fenomenul 
decolonizării. Domnia sa a preluat cu discernământ si cu 
vădit spirit critic aprecierile şi interpretările autorilor care l- 

au precedat si ale cäror lucräri le-a consultat, dând credit 
valorilor care s-au impus prin probitate ştiinţifică si 
obiectivitate, lăsând alături viziunile apologetice, mai vechi 
sau mai noi, ca şi pe cele negativiste sau chiar nihiliste. 

În deplină cunoştinţă de cauză, domnul Viorel Cruceanu 
apreciază că până la începutul anilor '60 s-a petrecut 
perioada favorabilă acumulărilor ideologice şi investigării 
căilor care puteau duce la dobândirea neatârnării. Africanii 
s-au hrănit la ideologia liberală, au asimilat modelele 
asiatice şi nord-africane practicate în procesul emancipării 
şi, în bună masură, şi-au format o gândire proprie şi au 
recurs la metode şi soluţii proprii, originale, complexe în 
strădania lor de a deveni liberi, independenţi. Africanii au 
fost receptivi la mişcările si filosofiile care au contribuit la 
pregătirea şi la desfăşurarea procesului de emancipare, între 
care  panafricanismul,  gandhismul, marxismul, „la 
négritude ”. 

Născut ca o mişcare de solidaritate pentru apărarea 
rasei africane, panafricanismul a devenit la sfârşitul celui de 
al Doilea Război Mondial „o ideologie elaborată de africani 
pentru africani”. Dată fiind slăbiciunea fiecarei zone sau 
posesiuni coloniale în a-şi impune propria personalitate, 
voință şi eliberare, panafricanismul a avut o motivaţie 
istorică bine determinată, sprijinul reciproc, colaborarea, 
efortul, conjugat fiind necesare, ele ducând, între altele, la 
crearea unor asocieri, a unor alianțe, federaţii sau regrupări 
regionale, mai mult sau mai putin viabile. 

Gandhismul, rezistența pasivă si nonviolentă au facut 
carieră în posesiunile britanice, însă nu si în cele franceze. El 
a reprezentat, pe de o parte un consistent suport ideologic al 
miscarii de eliberare, pe de altă parte el a trezit din inertie 
puterea britanică, impunându-i un comportament care a 

permis depăşirea suspiciunii si ostilitätii jata de forțele 
politice africane, până la acceptarea şi recunoaşterea 
acestora drept parteneri. 

Anticolonialismul radical practicat de statele comuniste 
a favorizat influenţa ideilor marxiste în lumea africană, o 
influență rudimentară, cochetarea cu ideile socialiste şi 
solidaritatea cu blocul sovietic fiind mai mult de conjunctură, 
de tactică şi de terminologie. Anemicul determinism al 
marxismului a fost dovedit de faptul că mişcarea de 
regenerare în lumea africană a fost mai radicală în coloniile 
britanice, deşi Partidul Comunist din Marea Britanie era 
foarte slab, decât în posesiunile franceze, cu toate că pe 
scena politică din metropolă activa puternicul Partid 
Comunist Francez. 

Dacă ideile sau curentele ideologice amintite mai 
înainte erau exterioare Africii Negre, negritudinea era fructul 
gândirii si simtirii africane, părinţii ei fiind Léopold Sédar 
Senghor, Aimé Césaire, Léon  Gontran-Damas, mari 
personalități culturale, care au definit-o ca fiind „un ecou al 
durerii sufletului african, oprimat prin secole”. Evidentiind 
calităţile rasei negre, aceste minți luminate doreau, sperau să 
dobândească recunoaşterea egalitatii cu stăpânii albi. La 
începuturi, ei nu i-au atribuit virtuţi politice, ci morale, etice, 
culturale. 

Léopold Sédar Senghor definea astfel negritudinea: 
„Este ansamblul valorilor economice, politice, intelectuale, 
morale, artistice şi sociale ale popoarelor Africii şi ale 
minorităților negre din America, Asia şi Oceania”, iar Aimé 
Césaire scria că „acest cuvânt desemnează o respingere. 
Respingerea asimilării culturale. Respingerea unei anumite 
imagini a Negrului paşnic, incapabil de a construi o 
civilizație. Culturalul primează asupra politicului ”. 

Modalitätile de analiză şi interpretare, urmărirea 
comparativă a proceselor desfăşurate în cele două mari arii 
coloniale, strădania evidentă de a păstra dreapta judecată în 
cântărirea evenimentelor şi a faptelor oamenilor, spiritul critic şi 
nu arareori accentele polemice, acurateţea frazei, scriitura 
elegantă şi respectul pentru normele şi cerințele impuse in 
conceperea şi construcția unei întreprinderi ştiinţifice dau măsura 
importanței acestei realizări istoriografice şi nu ezit să cred că 
autorul ei este astăzi principalul nostru specialist în istoria Africii 
Negre. 

Decolonizarea Africii a început la un deceniu după 
încheierea celui de-al Doilea Război Mondial. Memoria 
colectivă a reținut anul 1960 ca fiind „Anul Africii” 
deoarece, atunci, şaptesprezece țări şi-au dobândit succesiv 
neatârnarea. Voința de libertate a Africii s-a bucurat de 
multă simpatie, inclusiv în România. O lume cvasimitică se 
deschidea orizonturilor noastre (deşi ecourile sale 
îndepărtate se regăseau în impresiile de la fața locului ale 
unor conationali, ispitiți de necunoscut, precum Sever 
Pleniceanu, Ghikulestii din Comăneşti sau Mihai Tican 
Rumano). Publicistica din epocă şi-a manifestat preocuparea 
pentru desfăşurările africane. Din nefericire, subordonarea 
impusă de factorul politic a alterat considerabil calitatea 
discursului tematic, pentru câteva decenii bune. 

În prezent, marele continent negru cuprinde 53 de state 
suverane. Deşi suntem la ora „satului planetar”, în România 
de astăzi atenția acordată Africii este, în continuare, 
dezamăgitoare. România a fost şi rămâne departe de o 
profundă cunoaştere a problematicii africane. Neavând o 
motivaţie istorică şi nici una geografică, nu s-a intenţionat şi 
nici nu s-a promovat posibila formare a unor specialişti în 
domeniu. Din această perspectivă, cartea lui Viorel Cruceanu 

reprezintă o adevarată restitutio. Consacrată independenţei 
coloniilor engleze şi franceze, Istoria decolonizării Africii 
este şi o lucrare inițiatică: parcurgerea ei ne mediază 
cunoaşterea resorturilor intrinseci ale decolonizării, cu 
proiecții pe fundalul diplomației mondiale dominate de 
Războiul Rece. Rândurile sale, pasionante şi emotionante, ne 
îndeamnă să fim buni, toleranti si mai îngăduitori faţă de 
semeni. Un mesaj de noblețe umană, împărtăşit de Viorel 
Cruceanu cu spiritele elevate ce i-au servit de model: Basil 
Davidson, Marianne şi Robert Cornevin, Michael Crowder, 
Joseph Ki-Zerbo, Albert Adu Boahen, Ali Mazrui, Elikia 
M'Bokolo si, cu o menţiune specială, Simon Malley şi Bafjour 
Ankomah. 


Constantin Buse 


CAPITOLUL I 


CONTEKTUL COLONIAL ANGLO-FRANCEZ 


ecolul al XX-lea reprezintă perioada cea mai densă 
în evenimente din întreaga evoluție a continentului 
negru. Afirmarea plenară a lumii africane s-a produs 
odată cu revendicarea imperativă a dreptului la o 
viață liberă. Decolonizarea, desfăşurată progresiv, pe parcursul mai 
multor decenii, a permis apariția în concertul naţiunilor a unei noi 
şi numeroase familii de state independente. Pentru a înţelege 
profunzimea realitätilor născute la jumătatea secolului nostru este 
necesară rememorarea principalelor momente ale înstăpânirii 
coloniale europene. 
Raporturile euro-africane sunt vechi de aproape şase veacuri. În 
1415, portughezii dornici „să prelungească dincolo de mări elanul 
Reconquistei”! ating țărmurile nord-africane la Ceuta (Maroc). Până la 
finele secolului al XV-lea ei vor înainta permanent spre sud reuşind să 
înconjoare Capul Bunei Speranţe şi, străbătând Oceanul Indian, să 
ajungă în India, în timp ce, genovezul Cristofor Columb, aflat în slujba 
Spaniei, poposea în America. Marile descoperiri geografice au adus o 
inovaţie în viața internaţională: distribuirea teritoriilor extraeuropene. 
Primul tratat ce stipula asemenea reglementări a fost cel de la 
Tordesillas din 7 iunie 1494. Primind girul autorităţii catolice supreme 
(papa Alexandru al VI-lea Borgia), Portugalia şi Spania îşi împărțeau 
sferele de influenţă: lusitanii preluau emisfera estică (Africa) în timp 
ce hispanicii îşi asumau emisfera vestică (Americile). Lumea nu a 
rămas însă, țintuită în prevederile tratatului de la Tordesillas. Cu 


! P, Bertaux, L’Afrique de la préhistoire à l’époque contemporaine, Paris, 
Bordas, 1973, p. 120. 

trecerea timpului, în Africa s-au ivit noi si noi concurenți: danezii, 
olandezii, suedezii, englezii, francezii şi mai apoi germanii. 
Dezvoltarea rapidă a capitalismului în Anglia şi Franța a permis o 
categorică devansare a Portugaliei, rămasă agricolă şi feudală. 

Englezii îşi fac apariția pe coastele vest-africane din 1553 când, 
în ciuda împotrivirii portughezilor, vasele lor comerciale vizitează 
Coasta de Aur şi Benin. În 1588, sub domnia reginei Elisabeta I, s-a 
eliberat prima chartă pentru negustorii din Liverpool, interesaţi de 
promovarea comerţului cu Senegambia. La începuturile sale, 
expansionismul englez era expresia unui amestec bizar între inițiativa 
personală, oarecum aventuroasă, a negustorilor şi protecția oferită de 
stat, care preferă să rămână în expectativă şi să nu intervină direct. 
Companiile cu chartă aveau obligația formală să importe produse din 
colonii doar pentru metropolă şi, în sens invers, să exporte în colonii 
numai produse fabricate în metropolă. Acest angajament le asigura 
scutiri vamale şi ajutorul flotei şi armatei regale în caz de nevoie. 
Principala atracție în Africa o reprezenta comerțul cu sclavi. Istoricul 
Lytton Strachey estima că între 1600-1776 englezii au transportat 
3.000.000 de sclavi din care 1.200.000 în West Indies? (furnizoare de 
zahăr, bumbac şi tutun). Încă din epocă se dezvoltă concepția potrivit 
căreia «munca unui negru face să trăiască patru albi. Acum se 
impune şi ideea unei prezenţe permanente pe continentul negru. În 
1618, negustorii englezi au fondat Fort James ce a reprezentat punctul 
de pornire al unui vast imperiu colonial. Zona litorală a Gambiei 
devine prima posesiune engleză în 1630, urmată de întemeierea altor 
puncte de sprijin în Senegal şi Coasta de Aur. Academicianul Camil 
Mureşanu remarcă faptul că, Revoluția declanşată în 1642 şi finalizată 
prin „Bill of Rights” din 1688 („Revoluţia glorioasă”) a deschis o 
eră nouă şi în perspectiva colonială: „tendința supunerii coloniilor unui 


strict control politic şi economic din partea guvernului metropolei”. 


? Cf. H. Grimal, Histoire de Commonwealth britannique „Paris, P.U.F., 1971, 
p. 28. 

“ Ibidem, p. 29. 

* C. Mureşan, Imperiul Britanic, Bucureşti, Editura Ştiinţifică, 1967, p. 45. 

Mai mult, Revolutia industrialä a fäcut din Anglia liderul de 
necontestat al lumii, aşezând „temeliile celei mai mari puteri coloniale 
din istorie”. Epopeea colonială şi-a găsit exponentul în persoana lui 
William Pitt jr., care, în cele două ministeriate ale sale (1783-1801 şi 
1804-1806), s-a dedicat cu abnegatie formării „unui imperiu englez 
dincolo de oceane'*. Din 1787 britanicii sunt prezenți în Sierra Leone 
(teritoriu destinat colonizării cu sclavi eliberaţi”) proclamat, în 1807, 
colonie a Coroanei. Războaiele napoleoniene au deturnat pentru o 
vreme atenția de la „aventura colonială”. Victoria de la Waterloo şi 
Congresul de la Viena (1815) aveau să consfinteascä supremația 
europeană a Angliei liberale, conferindu-i „pentru un secol [si] 
stăpânirea necontestată asupra mărilor”. 

Desființarea sclaviei în metropolă (1807) şi apoi în imperiu 
(1834) a permis o revenire în forță pe continentul negru sub 
pretextul respectării noilor reglementări. Sunt ocupate acum 
colonia Capului (1814) şi insulele Mauritius şi Seychelles (1815). 
În sudul Africii au mai fost anexate teritoriile Natal (1843) şi 
Orange (1848). Semnarea unei convenţii antisclavagiste cu sultanul 
Zanzibarului (1822) a plasat Anglia într-un punct strategic deosebit 
de important. În vest, în anul 1850, Coasta de Aur (o fâşie din zona 
litorală de circa 100 km lățime) devine colonie a Coroanei. Un 
deceniu mai târziu (1861) este ocupat, după un bombardament în 
toată regula, oraşul Lagos (Nigeria). Ariile de implicare se extind. 
În 1868, după mai bine de trei decenii de confruntări cu burii”, 
bătrânul rege din Basutoland, Moshoeshoe I (care avea peste 90 de 
ani), cere sprijinul englezilor. Teritoriul devine protectorat britanic, 
urmat după câțiva ani de Bechuanaland (1885) şi mai apoi de 
Swaziland (1903). Deşi semnarea de acorduri cu şefii locali, care 


` Ibidem, p. 74. 

“A Maurois, Istoria Angliei, Bucureşti, Editura Politică, 1970, vol. 2, p. 149. 

7 Numărul sclavilor eliberaţi a crescut continuu: de la 1.131 în 1792, la 2.000 în 
1807, 11.000 în 1825, până la 40.000 (1850) şi chiar 70.000 în 1860. 

“A Maurois, op.cit., p. 177. 

? Pentru amănunte vezi I. Knight, The Impregnable Mountain, în Military 
Illustrated, London, no. 171, August 2002, p. 24-31. 

se puneau sub „protecție? engleză, era modalitatea preferată, 
confruntările militare nu au lipsit. Astfel, până în 1874 s-au purtat 
şase războaie cu puternicul regat vest-african Ashanti (în 1874, 
englezii ocupă capitala Kumasi, dar, după ce percep o consistentă 
sumă de bani, se retrag)”. În zona australă a continentului, ei 
reuşesc să aducă sub ascultare, în 1877, Zululand, războinicul stat 
creat de celebrul Shaka Zulu!!. Se confirmă cu destul temei, 
asertiunea lui Maurice Baumont după care „pacifistă în Europa, 
Anglia este belicoasă peste mări”. Totuşi, în prima jumătate a 
secolului al XIX-lea, în plină atmosferă liberală, s-a constituit un 
curent nefavorabil politicii coloniale. Astfel, în 1823, economistul 
James Hume afirma: «coloniile, departe de a contribui la o întărire 
a forțelor, nu reprezintă decât un motiv de släbiciune»!*. La rândul 
lor, liber-schimbiştii Şcolii economice din Manchester susțineau 
„inutilitatea” posesiunilor de peste mări, pentru ca, în 1863, să se 
afirme tranşant că «Imperiul este o povară pentru metropolă». Se 
dezvoltă ideea conform căreia rolul Marii Britanii era doar acela de 
a pregăti coloniile pentru a deveni state independente. Urmarea 
este că, în 1865, un comitet parlamentar, însărcinat cu studierea 
situației din Africa de Vest engleză, sugera „încurajarea 
băştinaşilor să-şi dezvolte acele însuşiri care ar face tot mai mult 
posibil să li se transfere întreaga conducere a administrației”. 

Schimbarea de atitudine s-a produs în 1870, anul începerii 


19 Vezi amănunte în V. Cruceanu, Regatul Ashanti, un stat reprezentativ 
pentru Africa tradițională, în Historia, nr. 74, febr. 2008, p. 39-44. 

l Vezi P. Alexandre, La guerre des Zoulou, în L'Histoire, no. 142, mars 1991, p. 
32- 40. 

2M. Baumont, L’Essor industriel et l’imperialisme colonial, Paris, F.Alcan, 1937, 
p. 61. 

5 J, Crokaert, Histoire de Pempire britannique, Paris, Flammarion, 1947, p. 
355; vezi si F. McDonough, Imperiul Britanic, 1815-1914, Bucuresti, Editura 
All, 1998, p. 40. 

14 J, Crokaert, op.cit., p. 355. 

5 E. Jefferson Murphy, Istoria civilizației africane, Bucureşti, Editura 
Minerva, 1981, vol. 2, p. 274. 

vijelioasei ascensiuni a Germaniei. Trecerea la „era imperialistă” a 
determinat şi o nouă poziţie faţă de colonii. Ele nu mai sunt o 
„povară” ci, din contră, simbolul puterii britanice. Se impune 
doctrina potrivit căreia „Imperiul britanic trebuie să devină un stat 
pluricontinental”"S. Apologetii acestei doctrine, istoricii Charles 
Dilke, John Robert Seeley şi James Anthony Froude vorbesc 
despre „Marea Anglie”, despre „Statul universal” (World State)” 
văzut ca un «imperiu dispersat în lume, dar format de un mare 
popor, unit prin sânge, limbă, religie şi lege»! sau despre 
„Imperiul oceanic” ori „confederația imperială”. 

Conceptele imperiale au dobândit o deosebită consistență sub 
impulsul liderului conservator Benjamin Disraëli. Încă în 1863, pe 
băncile parlamentului, Disraëli afirma: «Imperiul nostru colonial 
este un patrimoniu naţional”. Ajuns la guvernare (1874-1880), 
completa: «după opinia mea, un ministru nu-şi face datoria dacă 
neglijează ocazia ce i se oferă de a reconstrui atât cât este posibil 
Imperiul nostru colonial». În deplin acord cu propriile declaraţii, 
Disraëli a slujit cu devotament Coroana, purtată atunci de regina 
Victoria (1837-1901). Unii istorici consideră că în timpul „epocii 
victoriene” s-a produs o veritabilă „revoluție colonială”? (în 1876, 
Victoria a fost încoronată, cu nedisimulată mândrie, împărăteasă a 
Indiei). Revigorarea apetitului colonial al Angliei îl îndemna pe 
Disraëli să se adreseze laudativ Camerei Lorzilor: «Nimic nu poate 
fi comparat cu Imperiul Britanic, nici în istoria veche şi nici în 
istoria zilelor noastre. Nici Caesar şi nici Charlemagne nu au 
condus destinele unei asemenea puteri. Provinciile sale se întind pe 


BC Muresan, Al. Vianu, R. Päiusan, Downing Street 10, Cluj-Napoca, Editura 
Dacia, 1984, p. 166. 

17 Cf. PF. Gonidec, L’Etat Africain, Paris, R. Pichon et R. Durand-Auzias, 1970, p. 
54. 

5 Cf. H. Grimal, op.cit., p. 62. 

9 C, Mureşan, op.cit., p. 272. 

Cf. J. Crokaert, op.cit., p. 365. 

” Ibidem, p. 364. 

2 Ibidem, p. 303. 

toate latitudinile iar drapelul său flutură pe toate märile»”. Cifrele 
confirmă realitatea: dacă în 1841, imperiul se întindea pe o 
suprafață de 8.000.000 mile pătrate şi cuprindea o populaţie de 
203.000.000 locuitori, şase decenii mai târziu, la moartea reginei 
Victoria, el atingea 385.000.000 locuitori, răspândiţi pe 11.000.000 
mile pătrate”. Opera lui Disraăli a fost continuată de o manieră 
spectaculoasă de Robert A.T. Gascoyne-Cecil, lord Salisbury, care 
s-a comportat „cu responsabilitate, cu o temeinică informație şi cu 
ambiția de a imprima deciziilor sale un spirit riguros ştiinţific”%. 
Lordul Salisbury a format trei guverne (iunie 1885-ianuarie 1886, 
august 1886-august 1892 şi iunie 1895-iulie 1902), ce coincid cu o 
prezență foarte activă a Angliei în Africa; în ultimul cabinet, 
responsabil al Colonial Office a fost Joseph Chamberlain, ale cărui 
gânduri şi fapte şi-au găsit reflectare în convingerea că «suntem o 
rasă conducătoare, predestinată prin calitățile şi virtuțile noastre să 
ne întindem în lume». Mistica imperială britanică reverbera şi în 
concepția că Africa este «un continent inventat de providentä 
pentru a sâcâi Foreign Office-ul””. Participantă la Conferinţa 
colonială de la Berlin (1884-1885), diplomaţia britanică s-a 
bucurat de o poziție privilegiată, impunându-se constatarea că, 
„dacă centrul politicii europene este la Berlin, centrul politicii 
mondiale se află la Londra”%. Conferinţa, asupra căreia vom 
reveni, a inițiat principiul împărțirii continentului negru între 
puterile europene. Anglia lordului Salisbury şi-a asigurat controlul 
asupra unor vaste întinderi africane. Prioritară s-a dovedit a fi zona 
australă a Africii ce a stârnit preocuparea englezilor mai ales din 
1868, când s-au descoperit diamante la Kimberley. Aici a făcut 
carieră celebrul Cecil Rhodes care, în 1871, şi-a întrerupt studiile 


# Ibidem, p. 365. 

Ibidem, p. 303. 

* C. Mureşan, Al. Vianu, R. Păiuşan, op.cit., p. 179. 

% H, Grimal, op.cit.., p. 63; F.McDonough, op.cit., p. 100-102. 
*7 A. Maurois, op.cit., p. 271. 

?8 M. Baumont, op.cit., p. 16. 

la Oxford plecând in Natal să-şi îngrijească sănătatea şubrezită. 
Fire mercantilă, Rhodes intră în afaceri cu diamante dobândind o 
avere considerabilă. În paralel cu grija pentru propria prosperitate, 
el a manifestat un deosebit interes pentru gloria Angliei în această 
parte a lumii. În 1889, Rhodes întemeiază „British South Africa 
Company”, cu drepturi depline de exploatare în teritoriile cuprinse 
între râurile Limpopo şi Zambezi. În urma încheierii de acorduri cu 
şefii locali, dar şi a înfrângerii războinicilor din Matabeleland 
(1893) şi a răscoalei populaţiei din Mashonaland (1896-1897), el 
pune bazele unei întinse colonii care îi va purta numele: Rhodesia 
(ulterior, împărțită în două: Rhodesia de Nord şi Rhodesia de Sud, 
administrate direct de Coroană). În imediata vecinătate, la cererea 
misionarilor scoțieni, prezenți aici în număr mare, Nyassaland 
devine protectorat englez în 1891. Prezenţa britanică acoperea 
deci, în Africa australă, coloniile Capului, Natal şi Orange, 
protectoratele Basutoland, Bechuanaland şi Swaziland, precum şi 
noile anexiuni, Rhodesia şi Nyassaland. Se închega astfel viziunea 
colonialistă a lui Cecil Rhodes care preconiza un imperiu englez 
neîntrerupt „de la Cap la Cairo”. În Africa de Est, activa din 1886 
„Imperial British East Africa Company” căreia, din 1893, i se va 
substitui guvernul englez. Actionând cu energie, acesta obține 
recunoaşterea protectoratului asupra Ugandei în august 1894, 
pentru ca, de la 1 iulie 1895, să înființeze şi un ,,Protectorat 
britanic al Africii Orientale”, teritoriu cunoscut apoi sub numele de 
Kenya (în prealabil, prin acordul din vara lui 1890, englezii şi 
germanii îşi delimitaseră sferele de influență). Achiziţiile est- 
africane se adăugau uneia mai vechi, Somaliland (1884), care avea 
o excelentă poziţie strategică, asigurând controlul asupra Golfului 
Aden şi al strâmtorii Bab-el-Mandeb (intrarea şi ieşirea din Marea 
Rosie ). 

În Africa de Vest, după al şaptelea război cu regatul Ashanti, 
englezii ocupă, la 17 ianuarie 1896, capitala Kumasi. Împreună cu 
„Teritoriile din Nord”, regatul va fi inclus coloniei Coasta de Aur. 
Doi ani mai târziu, la 14 iunie 1898, se semnează o convenţie cu 

Franţa ce delimita Nigeria de posesiunile franceze înconjurătoare. 
La 1 ianuarie 1900, guvernul Salisbury răscumpără charta „Royal 
Niger Company” şi uriaşa Nigerie devine colonie a Coroanei (ea va 
cunoaşte o suită de reorganizări administrative, astfel încât, în 
1914, Nigeria de Nord, Nigeria de Sud şi Lagos devin „Colonia şi 
protectoratul Nigeriei”). Încheierea primului război mondial a fost 
favorabilă Angliei şi pe plan colonial. Ea prelua sub mandat, oferit 
de Liga Naţiunilor, o parte a fostelor posesiuni germane din Africa: 
Tanganyika (ce a permis realizarea „axei Cap-Cairo”), o treime din 
Togo şi o cincime din Camerun. Astfel, în 1918, Anglia stăpânea 
în Africa o suprafaţă de 9.946.886 km’, ce reprezenta 27% din 
întinderea întregului Imperiu. Pentru a oferi o imagine clară asupra 
ceea ce a însemnat „revoluţia colonială” engleză apelăm la Acad. 
Camil Mureşanu: „După sfârşitul primului război mondial, când 
survine momentul expansiunii maxime, Imperiul britanic avea o 
suprafață de 36 milioane km? şi o populaţie de peste 450 de 
milioane. Ocupa aproape un sfert din suprafața uscatului; a cincea 
parte din locuitorii de atunci ai globului trăiau în cuprinsul său. Era 
de şapte ori mai mare decât Imperiul Roman în culmea puterii şi de 
trei ori mai vast decât fuseseră vreodată Imperiul chinez, Califatul 
arab, Statul mongol sau Imperiul colonial spaniol”. Acest colos 
producea în 1939 „jumătate din producția mondială de orez, cacao, 
ceai, lână, cauciuc, cositor, mangan, trei sferturi din cea de aur şi 
nichel, o treime din cea de aramă, cărbune şi zahăr şi 15% din 
producţia de grâu, carne, unt, bumbac, fier şi otel”*. Pe bună 
dreptate s-a afirmat, deşi tonul este apologetic, că prin «colonizarea 
britanică, imperialismul european şi-a găsit expresia sa cea mai 
originală şi universală». 

Revenind la Africa Neagră, să surprindem într-un tabel 


? C, Mureşan, op.cit., p. 5 ; J. Crokaert vorbeşte de 563.000.000 locuitori ce 
echivalau cu un sfert din populaţia globului. Datele imperiului contrastează cu 
cei doar 229.850 km? şi 45.000.000 locuitori ai metropolei . 

3 J, Crokaert, op.cit., p. 16 ; C. Mureşan, op.cit., p. 368. 

31 J, Crokaert, op.cit., p. 58. 

sinoptic posesiunile britanice, asa cum se prezentau ele in prima 
jumătate a secolului al XX-lea: 


A Suprafața Populația (loc.) i 
Regiunea Tara (km!) 1925 1950 Capitala 
ia i pai 238.537 | 2.000.000 | 4.275.000 Accra 
1 Ag Gambia 11.295 210.500 263.000 Bathurst 
Nigeria 923.769 18.070.000 | 34.330.000 Lagos 
Sierra Leone 71.740 1.540.000 2.004.000 Freetown 
Kenya 582.647 | 2.602.000 | 6.018.000 | Mombassa, 
apoi Nairobi 
Africa de Somaliland 176.000 344.000 - Hargeissa 
E Tanganyika | 942.626 | 4.320.000 | 8.310.000 Dares 
Salaam 
Uganda 236.036 3.160.000 5.199.000 Entebbe 
Basutoland 30.355 499.000 | 588.000 Maseru 
(Lesotho) 
Bechuanaland | 600,372 153.000 420.000 Mafeking 
(Botswana) 
Nyassaland 
Africa (Malawi) 118.484 1.208.000 2.500.000 Blantyre 
Australă Rhodesia de Livingstone, 
Nord (Zambia) 752.614 996.000 2.440.000 apoi Lusaka 
Rhodesia de 
Sud 390.245 1.244.000 3.170.000 Salisbury 
(Zimbabwe) 
Swaziland 17.363 113.000 195.000 Mbabane 
Africa Mauritius 2.045 385.000 465.000 Port Louis 
insulară Seychelles 271 26.800 32.150 Victoria 
Zanzibar 2.461 129.150 - Zanzibar 
Alte Camerun brit. 89.720 - - Lagos 
teritorii Togo brit. 30.000 - - Accra 


Prezența colonială a Franței în Africa se datorează marelui 
Richelieu. În 1633, cardinalul acorda un monopol pe 10 ani 
„Companiei negustorilor din Rouen” pentru promovarea 
comerțului cu Senegambia. În 1638, francezii întemeiază prima 
aşezare (un fort, cu funcții comerciale si militare) la gurile 
fluviului Senegal. Doi ani mai târziu, soseşte aici cavalerul de 
Boufflers, cel dintâi guvernator al Senegalului. Scopul prezenţei 

negustorilor francezi pe coastele vest-africane l-a reprezentat tot 
comerțul cu sclavi. Africanii procurati, sau capturați, erau 
transportați şi vânduți în Antile, în schimbul zahărului şi romului, 
produse mult solicitate în Europa. Timp de aproape două secole, 
contactele franceze cu Africa se vor mărgini doar la țărmurile 
senegaleze. Marea Revoluţie (care a decretat desfiinţarea sclaviei) 
şi epopeea imperială au ţinut Franța departe de continentul negru. 
Interesant este faptul că, tocmai Napoleon I, atât de absorbit de 
problemele europene, a sesizat importanţa strategică a Senegalului. 
În 1802, an în care a reintrodus sclavia, primul consul de atunci îi 
scria guvernatorului: «nu este îndeajuns ca Senegalul să existe ca 
un simplu tärus al Republicii împlântat în bogatele teritorii ale 
Africii; el trebuie să devină o bază de extindere, folosind orice 
formă posibilă de contacte». Genialul om politic a probat, o dată 
în plus, intuiţia excepţională a faptelor: de aici va începe edificarea 
imperiului colonial francez, după numirea ca guvernator în 1854 a 
lui Louis Faidherbe considerat drept „marele iniţiator al Africii 
tropicale franceze”. 

Deoarece englezii deţineau cele mai favorabile poziţii pe 
coasta vest-africană, Faidherbe a optat pentru penetrarea zonelor de 
interior, preferând, cum s-a spus, zona „sudaneză” celei 
„guineeze”**. S-a născut astfel ideea constituirii unei vaste Africi 
franceze care să se întindă de la Oceanul Atlantic până la Marea 
Roşie. Spre deosebire de englezi care au ştiut să-şi impună 
prezența prin mijloace predominant paşnice, francezii au trebuit să 
abuzeze frecvent de forța armelor. Un moment de referință în 
tendințele expansioniste extra-europene ale Franţei l-a reprezentat 
dezastrul de la Sedan din 1870. Istoricul Henri Brunschwig scrie că 


” E. Jefferson Murphy, op.cit., vol. 2, p. 159. 

3 H, Deschamps, Les institutions politiques de l’Afrique Noire, Paris, P.U.F., 
1970, p. 53. 

3% P, Bertaux, op.cit., p. 197; vezi si J. Madaule, Istoria Franței, București, 
Editura Politică, 1973, vol. 2., p. 323. 

înfrângerea a creat francezilor un „complex naţionalist”*5. Ea a 


provocat o resurectie colonialistă ce „exprima voinţa de recuperare 
a demnităţii pierdute pe câmpurile de bătălie din 1871 (sic!}”*. O 
asemenea reacție convenea de minune cancelarului german Otto 
von Bismarck, ce vedea în aceasta o defulare, o canalizare în 
compensație a frustrărilor cauzate de pierderea Alsaciei şi Lorenei. 
Prin urmare, încurajată de fostul inamic, Franţa îşi asumă un rol 
colonial sporit. Campionul politicii coloniale franceze a fost Jules 
Ferry (de două ori prim-ministru: 23 septembrie 1880-10 
noiembrie 1881 şi 21 februarie 1883-30 martie 1885), considerat 
„unul dintre cei mai desävârsiti oameni de stat din câţi au 
contribuit la făurirea destinelor Franţei”””. El a lansat în versiune 
franceză cele trei teme fundamentale ale naționalismului 
expansionist european de la sfârşitul secolului al XIX-lea: 
argumentul umanitar (civilizarea raselor inferioare), al prestigiului 
politic (redobândirea gloriei Franţei) şi cel al necesităţilor 
economice (care prezenta teritoriile coloniale ca furnizoare de 
materii prime şi piață suplimentară în desfacerea produselor 
metropolitane). Pe un ton paternalist, J. Ferry declara: «este vorba 
de viitorul următorilor cincizeci sau o sută de ani (...) ce vor fi 
moştenirea copiilor noştri». După Conferinţa colonială de la Berlin 
(1884-1885), trupele franceze conduse de ofițeri precum Archinard, 
Binger sau Marchand s-au lansat în lungi şi sângeroase campanii în 
Africa. Întâietate a avut Sudanul vest-african considerat „cheia de boltă a 


colonizării franceze în Africa Occidentală”? 


. Întrucât interesele franceze 
şi cele engleze se ciocneau pe Niger, cancelariile diplomatice de la Paris 


3 H. Brunschwig, L’Afrique noire au temps de l’Empire français, Paris, 
Denoël, 1988, p. 194. 

* Ibidem, p. 195. 

37 J, Madaule, op.cit., vol. 3, p. 29. 

383 M. Baumont, op.cit., p. 58; L’impérialisme français, Paris, Maspero, 1980, 
p. 17; vezi şi discursul lui J. Ferry din 28 iulie 1885 în Camera Deputaţilor, în 
Recueil de textes d’histoire pour l’enseignement secondaire, tome V, 
L’Epoque Contemporaine (1871-1945), Paris, H. Dessain, 1960, p. 189-192. 
? P, Bertaux, op.cit., p. 200. 

si Londra au semnat o conventie, la 5 august 1890, care delimita zonele 
de influență la marginea Saharei şi care 1-a prilejuit lordului Salisbury o 
remarcă ironică: «să lăsăm cocoşul galic să scurme în nisip». 
Francezii, linistiti în ce priveşte Anglia, şi-au impus prin presiuni 
militare controlul în Sudanul vest-african (1890), Coasta de Fildeș 
(1893), Dahomey (1894) — după doi ani de lupte cu regatul Abomey, în 
regatul Mossi (Volta Superioară — 1896) şi în Guineea (1898), după 7 
ani de neîntrerupte războaie cu legendarul erou vest-african Samory 
Touré“! (capturat în 1898 şi deportat în Gabon unde moare în 1900). 
Paralel cu operaţiunile din Africa de Vest, forțe franceze au acționat şi în 
Oceanul Indian, unde, la 30 septembrie 1895, este ocupat Tananarive şi 
impus protectoratul asupra Madagascarului. 

Francezii s-au preocupat şi de regiunile Africii centrale. Încă 
din 1844 se instalaseră în estuarul Gabonului, penetrând lent către 
interior. Iniţiatorul operațiunii a fost ofițerul de marină Pierre 
Savorgnan de Brazza ce dorea sincer deschiderea Africii 
cunoaşterii, opunându-se „brutalităţilor pacificării militare”? şi 
care, din 1886, devine comisar general al Congo-ului francez . 

După Gabon şi Congo a urmat anexarea Oubangui-Chari (1891) 
şi apoi cucerirea întinsului Ciad, încheiată abia în 1900. Pe coasta est- 
africană, francezii s-au infiltrat în vremea construirii canalului Suez în 
teritoriile Obock şi Tadjura, transformate în 1884 în colonia Somalia 
franceză. Teoretic, Somalia franceză era destinată a fi punctul terminus 
al preconizatului imperiu de la Atlantic la Marea Roşie. Planul nu a 
putut fi realizat datorită prezenței engleze în Sudanul est-african. 
Expediția căpitanului Marchand, plecat în 1897 de la Brazzaville, 
determină celebrul incident de la Fashoda (600 km de Khartum) din 
iulie-august 1898; francezii cedează în fața fermității englezului 


“ P, Guillaume, Le monde colonial, XIX* - XXE siècle, Paris, A. Colin, 1974, p. 
45. 

ne Person, Samori, construction et chute d’un empire, în Les Africains, 
tome I, Editions J.A., 1977, p. 249-285. 

#2 L'Afrique Noire contemporaine (direction de Marcel Merle), Paris, A. 
Colin, 1968, p. 123. 

Kitchener si renunță la crearea „Axei Dakar-Djibouti”. 

Eşecul militar a fost compensat cu o febrilă activitate diplomatică, 
orchestrată de „arhitectul” capitulării, ministrul de externe Théophile 
Delcassé. Poziţia sa rațională a permis, treptat, o „reconciliere istorică” 
anglo-franceză, obiectivată prin încheierea „Antantei Cordiale”, din 
1904. Însă, consecinţa imediată a reprezentat-o delimitarea sferelor de 
influență în zonă. Astfel, la 21 ianuarie 1899, ambasadorul francez la 
Londra, Paul Cambon, îi scria lui Delcassé că, retragerea franceză din 
Bahr el Ghazal „va fi amplu compensată (subl.ns.) prin recunoaşterea 
autorității noastre asupra tuturor regiunilor care se întind la nord şi la sud 
de lacul Ciad”. Şeful diplomaţiei franceze se dovedea mulțumit şi-i 
sugera lui Cambon să obțină un angajament britanic similar şi în ce 
priveşte regiunile Kanem, Ouadai şi Baguirmi, din extremitatea nordică 
a Ciadului“. Răspunsul favorabil al guvernului englez a permis 
semnarea acordului din 21 martie 1899, de către Cambon şi marchizul 
Salisbury, privind „delimitarea Africii centrale [franceze] între 
Tripolitania [ce aparținea Imperiului Otoman — nota ns.] şi Statul 
independent Congo [posesiune a regelui belgian Léopold al II-lea — nota 
ns”. Franţa şi-a organizat imperiul african în două mari federaţii: 
coloniile vest-africane au fost reunite, între 1895 -1905, în Africa 
Occidentală Franceză (AOF), iar cele din regiunea central-africană, în 
1910, în Africa Ecuatorială Franceză (AEF). Coloniile africane 
reprezentau partea cea mai consistentă a Imperiului colonial francez ce 
avea o suprafaţă totală de 12.000.000 km” şi o populaţie de 55.000.000 
locuitori”®. Comparativ cu opera similară a Angliei, Imperiul de peste 
mări al Franţei era de trei ori mai restrâns şi de nouă ori mai putin 
populat. Faptul a generat un sentiment de amărăciune francezilor, 
raportat la vocaţia universalitätii cu care se mândreau englezii. Cu vădit 


“ Documents Diplomatiques Francais (1871-1914), 1“ série (1871-1900), 
Paris, Imprimerie Nationale, 1954, tome XV, doc. 38, p. 61-62 (următoarele 
trimiteri la această colecţie vor fi prescurtate DDF). 

4 Ibidem, doc. 43, p. 68. 

^ Ibidem, doc. 122, p. 188; vezi şi textul declaraţiei anglo-franceze la p. 189- 
190. 

46 C, Fidel, La Paix Coloniale Française, Paris, Sirey, 1918, p. 5. 

regret, Camille Fidel constata că „în Franţa nu există o opinie colonială, 
un sentiment colonial”; şi, ca să sublinieze dimensiunile contrastului, 
adăuga că, în timp ce „la Paris ai senzaţia că te afli doar în capitala 


547 


Franţei, la Londra ai impresia că eşti în capitala Imperiului britanic” ”. 
Dar, ca şi Imperiul britanic, Imperiul colonial francez a fost o creaţie ce a 
rezistat până în 1960. 

lată, în cele ce urmează, un tablou complet al Africii negre 


franceze: 
Tam | qaa PET T o ia 
aaa dl (km?) 1925 1950 p 
administrativă 
Coasta de | 322463 |1.725.000 | 2.170.000! Abidjan 
Fildeş 
Dahomey | 112.622 |1.095.000 | 1.570.000 | Porto-Novo 
(Benin) 
Guineea 245.857 | 2.096.000 | 2.570.000 Conakry 
N Dakar 
Africa Mauritania | 1.030.700 | 289.200 | 800.000 (Senegal) 
Occidentalä ; Niamey 
ne Niger | 1.267.000 | 1.218.000 | 2.550.000] (1926; 
(AOF) Senegal 196.192 | 1.358.000 | 2.840.000 Dakar 
Sudan ||] 240.000 | 2.635.000 | 3.445.000 | Bamako 
(Mali) 
Volta 
Superioară 
(Burkina 274.200 |2.240.000 | 3.128.000 | Ouagadougou 
Faso) 
Ciad 1.284.00 | 1.300.000 | 2.460.000 | Fort Lamy 
Gabon 267.667 | 389.000 | 430.000 Libreville 
| Moyen 
sie Congo | 342.000 | 695.000 | 650.000 | Brazzaville 
Ecuatorială 
F a (Congo) 
ranceza O b à 
(AER) il 
arı : 
(Republica 622.984 | 1.066.000 | 1.072.200 Bangui 
Centrafrica) 


* Ibidem, p. 6. 

Teritorii sub Togo 56.000 742.000 | 1.440.000 Lomé 
mandat (tutelă) | Camerun | 475.442 |2.770.000 | 3.558.000| Yaoundé 
Teritoriul 81.000 
Protectorat | Afar şi Issa | 21.783 23.000 # Djibouti 
.. $ (1960) 
(Djibouti) 
Africa franceză| Comore 2.171 - pd Moroni 
insulară [Madagascar | 587.041. | 3.759.00 [4.260.000] Tananarive 


Am constatat mai sus o intensificare a prezentei europene în 
Africa după Conferinţa colonială de la Berlin. Obisnuinta 
convocärii de congrese şi conferințe diplomatice consacrate 
marilor probleme internaționale este un produs al epocii 
moderne“. De la pacea westfalică (1648) şi până la primul război 
mondial, diplomaţia europeană se întrunea periodic (Viena, Paris, 
Berlin, etc.), făcând şi desfăcând tratate, în spiritul ideii 
„echilibrului de forte“. Se considera că «echilibrul politic dintre 
marile puteri este singura modalitate de asigurare a liniştii şi 
siguranţei statelor europene». 

Exegeti ai diplomaţiei au constatat că, în a doua jumătate a 
secolului al XIX-lea, acest principiu era dublat de aşa-numita 
„răspundere colectivă” ce amplifica rolul marilor puteri, până 
acolo încât, dreptul la intervenţie devenea «un principiu general 
acceptat»”. Într-un asemenea context trebuie privită şi reuniunea 
colonială de la Berlin, desfăşurată între 15 noiembrie 1884 şi 25 
februarie 1885 şi „onorată? de participarea a 15 ţări: Belgia, 
Danemarca, Germania, Anglia, Franţa, Italia, Olanda, Norvegia, 
Austro-Ungaria, Rusia, Suedia, Spania, Turcia, S.U.A. şi 
Portugalia. Împărtăşim părerea conform căreia ea a reprezentat o 
„recunoaştere a faptului că problemele coloniale au de acum 

înainte un rol esenţial în relaţiile internaţionale””!. Scopul declarat 
al Conferinţei se dorea modest: «a găsi condiţiile cele mai 
favorabile dezvoltării comerțului şi civilizației în anumite regiuni 
ale Africii»"?. Este cert însă că un astfel de obiectiv nu era posibil 
fără «a stabili o reglementare internațională în legătură cu 
împărțirea teritoriilor africane», fapt ce presupunea o ingerintä 
directă şi permanentă a puterilor europene interesate. Conferința 
colonială de la Berlin este reflectată pe larg, dar diferit, în 
istoriografia de specialitate. Ne vom opri asupra câtorva păreri. 
Autoarea germană Gisela Bonn consideră că statele coloniale 
africane, constituite în anii ce au urmat Conferinţei, reprezentau „o 
prelungire pe continentul negru a echilibrului de forte din 
Europa”. O idee asemănătoare, dar mai nuanţată, întâlnim şi la 
francezii Robert şi Marianne Cornevin care subliniază că „raportul 
de forte din Europa a determinat, în acea epocă, întinderea şi 
repartiția diferitelor domenii coloniale”. Deşi la prima vedere par 
corecte, aceste afirmații trebuie amendate. Distribuirea statelor 
coloniale africane oglindea fără putință de tăgadă preponderența 
zdrobitoare a Angliei şi Franţei. Or, după 1880, când s-au 
desăvârşit marile imperii coloniale, raportul de forte din Europa se 
schimbase în favoarea Germaniei. Opinăm deci, că ordinea 
colonială de pe continentul negru reflecta un raport de forte ce 
corespundea primei jumătăți a veacului al XIX-lea. Pentru 
Germania lui Bismarck, care, devansată în timp de Anglia şi 
Franţa, va dobândi puţine teritorii africane (Togo, Camerun, Africa 

de Sud-Vest şi Tanganyika), Conferinţa are o altă semnificaţie: ea 
a reprezentat „ocazia marcării locului noului Reich german în 
politica mondială”*. Un punct de vedere mai recent sugerează că 
întâlnirea celor cincisprezece de la Berlin poate fi privită ca „un fel 
de Yalta a secolului al XIX-lea”, fiind vorba în esenţă tot de 
stabilirea „sferelor de influenţă”. Din cele două articole consacrate 
în România evenimentului de la Berlin, ne-am oprit la afirmaţia lui 
Constantin Şerban după care Conferinţa a urmărit „să stabilească 
în realitate un statut internaţional privind împărțirea în general a 
Africii”. Finalitatea actului diplomatic de la Berlin permite o 
convergență a majorităţii interpretărilor vis-à-vis de oficializarea 
doctrinei germane a „hinterland”-ului: orice putere europeană 
stabilită pe coastă are drepturi speciale asupra teritoriilor din 
interior până la întâlnirea cu o altă zonă de rezervare europeană. O 
tendință de minimalizare a importanței Conferinței am întâlnit la 
francezul H. Brunschwig, de altfel un profund cunoscător al 
realitätilor africane. El insistă pe faptul că dezbaterile s-au axat pe 
libertatea navigației pe Niger şi libertatea comerțului în bazinul 
fluviului Congo. Referitor la delimitările teritoriale, istoricul 
francez insistă pe aspectul că ele aveau în vedere numai „regiunile 
de coastă”. Henri Brunschwig respinge obisnuinta africanistilor 
de a considera doctrina ,,hinterland”-ului ca un produs al 
Conferinţei de la Berlin, argumentând că termenul a fost utilizat 
prima oară în 1918 şi nu de un specialist în probleme africane ci de 
unul în probleme latino-americane. Propunându-şi să spulbere 
„mitul” Conferinţei, autorul conchide că şi aşa acesteia nu i s-a 
acordat „prea mare importanţă în epocă”%0. Pentru a accede la 
concluzii viabile din confruntarea diferitelor opinii, am apelat la 

textul „Actului General” al Conferinţei de la Berlin. Astfel, 
Capitolul al VI-lea al documentului, ce cuprinde articolele 34 şi 
35, îşi propune să introducă în relaţiile dintre puterile europene 
„reguli uniforme, relative la anexiunile ce vor putea avea loc în 
viitor pe coastele continentului negru”"!. Formularea confirmă 
aprecierile lui H. Brunschwig, la fel ca şi art. 34 ce statua: «Puterea 
care, de acum înainte, va lua în stăpânire un teritoriu de pe coastele 
continentului african situat în afara posesiunilor sale actuale, sau 
care, neavând până acum reuşeşte să achiziţioneze un teritoriu, sau 
Puterea care, îşi va asuma un protectorat, va însoţi actul respectiv 
de o notificare adresată celorlalte Puteri semnatare ale prezentului 
Act cu scopul de a-i conferi valoare, dacă se vor produce 
reclamaţii»"?. Care este însemnătatea art. 34? În primul rând, el 
lansează ideea ocupării tuturor teritoriilor de pe coastă, deci şi a 
celor rămase „în afara posesiunilor actuale”. Considerăm, fără cea 
mai mică îndoială, că stăpânirea deplină era începutul unei 
operaţiuni sistematice vizând întregul continent. În al doilea rând, 
art. 34 fixa o conduită a însuşirii de teritorii. Înaintarea unei 
„notificări” urmărea prevenirea ciocnirii intereselor şi în acelaşi 
timp cautiona stăpânirea unui teritoriu. În al treilea rând, art. 34 
dovedeşte un succes al diplomaţiei germane; formularea „neavând 
până acum, reuşeşte să achiziţioneze un teritoriu” reprezintă clauza 
prin care Germania se putea infiltra în Africa. În tradiţia stăpânirii 
germane, proprietatea asupra unui „teritoriu” este redată printr-un 
cuvânt care are un uşor sens peiorativ: „hinterland”. Cuvântul nu 
putea fi folosit într-un tratat internaţional; el are însă capacitatea de 
a sugera că noile achiziţii sunt nişte „dependinţe” sau „prelungiri” 
ale spațiului metropolitan. De aceea, împărtăşim concepțiile 
potrivit cărora, la baza împărțirii Africii a stat teoria „hinterland”- 
ului. Se mai ridică totuşi o întrebare: ce credit putem acorda unei 

conferinte ce s-a limitat doar la redistribuirea regiunilor de coastä 
ale Africii? Se poate argumenta, cu oarecare simplitate, ca 
interiorul Africii, insuficient cunoscut atunci, nu se dovedea a fi 
atrăgător. Totuşi, răspunsul, la care nici H. Brunschwig nu s-a 
grăbit să ajungă, ne este sugerat de art. 36 de la „Dispoziţii 
Generale”: «Puterile semnatare ale prezentului Act General îşi 
rezervă dreptul de a introduce ulterior, de comun acord, 
modificările şi ameliorările a căror utilitate va fi demonstrată de 
experiență [subl.ns.]»®. Reiese de aici, din maniera flexibilă 
conferită termenilor de la art. 36, că, într-adevăr, la Berlin s-au pus 
bazele unei doctrine coloniale coerente. Secretul său constă tocmai 
în „modificările şi ameliorările” ulterioare, care s-au concretizat 
prin numeroase tratate bilaterale între principalele puteri coloniale 
şi care au înlesnit prelungirea sferelor de influență din zonele 
costiere spre interiorul continentului. Scepticilor le reamintim 
destinul remarcabil al Conferinţei ce a reuşit „să definească un cod 
al aşezării europenilor” şi să determine un adevărat „modus- 
vivendi al cuceririi”. În concluzie, apelăm şi la rigoarea datelor 
statistice: dacă în 1876, doar 10,8 % din suprafața Africii se afla 
sub control străin, în schimb, în 1900, la numai 15 ani după 
Conferința de la Berlin, puterile europene dețineau 90,4% din 
întinderile africane. Era colonialismului triumfător începuse!... 
Justificările politicilor imperiale coloniale au fost diverse. 
Predominante sunt cele de natură economică. Încă din 1902, 
englezul J.A. Hobson considera că «supraproductia, excedentele de 
capitaluri şi subconsumul din țările industrializate, le-au condus 
(...) să aplice activ o strategie de expansiune politică urmărind 
acapararea de noi teritorii»®, Un alt englez, Cecil Rhodes, alarmat 

de cotele şomajului în tara sa, opina în 1895, adresându-se 
guvernantilor de la Londra, că «dacă vreţi să salvați patruzeci de 
milioane de locuitori ai Regatului Unit de un război civil (...), 
trebuie să devenim imperialisti»®”. La rândul său, Jules Ferry, 
marele „bard al colonialismului”S8 francez, afirma că «politica 
colonială este fiica politicii industriale». Un alt punct de vedere 
economic susținea că elementul ce a declanşat expansiunea 
colonială în Africa «nu este atât supraproductia de produse 
manufacturate în Europa cât penuria de materii prime». Tot aici 
îşi au locul şi consideratiile pur mercantile potrivit cărora „motorul 
initial al colonizării este comerţul”! (însuşi britanicul Joseph 
Chamberlain vehicula sloganul «Imperiul este comerț»). 
Argumentele economice au punctele lor vulnerabile. Cei care 
vorbesc de ,,supraproductie? si de „excedente” eludează, probabil 
voit, capacitatea scăzută de absorbție a pseudo-pietelor din 
teritoriile coloniale; este puțin credibil că într-o asemenea situație 
statele occidentale nu s-ar fi orientat spre pieţe mai sigure, precum 
cele din estul Europei, avide după produsele manufacturate. Cât 
priveşte penuria de materii prime, trebuie precizat că în momentul 
declanşării competiției coloniale în Africa, puterile europene nu 
bănuiau potențialul în resurse al continentului negru (ulterior, 
Africa a devenit un furnizor indispensabil de materii prime si lipsa 
de investiții productive a determinat rămânerea sa în acest stadiu). 
Opinăm că, surplusul de avutie generat de revoluția industrială nu 
a fost redistribuit în afara granițelor naționale ale puterilor 
europene ci, dimpotrivă, el a fost folosit pentru a asigura logistica 
expansiunii coloniale. Societăţile moderne, cu superioritatea lor 

ştiinţifică, tehnologică, culturală, financiară şi militară, s-au impus 
relativ uşor în fața societăților arhaice africane. Prin urmare, 
contactul dintre cele două lumi nu a însemnat un schimb de valori 
între parteneri ci s-a transformat într-un act de subordonare pe 
termen lung. 

Există şi alte interpretări interesante. Sociologul Joseph 
Schumpeter ne sugerează o explicaţie socio-psihologică cu 
profunde implicaţii politice: imperialismul este „o dorinţă naturală 
la om: să domine pe cel apropiat din plăcerea de a domina””?. 
Extinsă la grup, această „dorință naturală” se transformă într-un 
„egoism national colectiv””*, care propulsează fiecare putere spre 
obsesiva politică a „prestigiului naţional”, caracteristică 
sfârşitului secolului al XIX-lea. Africanistul Pierre F. Gonidec 
sesizează şi el că oamenii politici ai vremii justificau colonialismul 
prin ,epitete” precum: „caz natural”, „fatalitate istorică” sau 
„necesitate irepresibilă a omului”"5. Chiar marele istoric Maurice 
Baumont, adept convins al preeminentei factorilor economici, nu 
ezită să se autocontrazică şi să afirme că „la originea expansiunii 
coloniale se află mai ales rațiuni politice şi sentimentale 
[subl.ns.]”". Aprecierile de mai sus sunt la rândul lor incomplete, 
päcätuind prin disocierea unor elemente caracteristice. O viziune 
mai largä ne oferä americanul Alvin Toffler, ce reliefeazä fatetele 
multiple ale colonialismului: „considerentele strategice, fervoarea 
religioasă, idealismul şi spiritul de aventură”, dar şi „rasismul cu 
credința sa absolută în superioritatea albilor sau europenilor”. La 
acest evantai de păreri, alăturăm o opinie personală; trecerea 
puterilor europene industrializate la o politică colonială efectivă s- 
a datorat modificării raportului de forţe din relaţiile internaționale, 

după războiul franco-prusac din 1870. Pretentiile semete ale 
Germaniei au devenit un catalizator pentru Anglia si Franta. 
Competitia care se declanseazä isi are sorgintea nu in ratiuni 
economice şi sociale, ci într-o mentalitate specifică statelor ce si- 
au exportat totdeauna puterea (A. Sarraut, teoretician al 
colonialismului în timpul celei de a M-a Republici franceze, 
prezenta faptul colonial ca o «Geste d'Outre Mer» a Franţei). 
Pentru a întări cele afirmate, apelăm la spiritul pătrunzător al lui 
P.F. Gonidec: „...colonizarea este dominație, nu numai juridică, 
dar în aceeaşi măsură şi economică, socială, culturală, religioasă. 
Fenomenul colonial este un fenomen global de dominație ale cărui 
aspecte sunt solidare şi complementare”. 

Colonialismul, acest „fenomen global”, a avut consecințe 
adânci în viaţa continentului negru. Impactul cu civilizația 
europeană s-a produs în contextul unei îndelungate stagnări a 
Africii. După epoca marilor imperii — Ghana, Mali, Songhai, 
Monomotapa, Congo” — Africa nu mai găseşte noi soluții care să-i 
permită saltul calitativ. Europenii au întâlnit o societate rurală si 
artizanală arhaică, cu o productivitate redusă, tributară subzistenței 
şi cu o organizare politică multi-fractionatä, în evident regres cu 
experiențele anterioare. Instabilä şi fragilă, lumea micro- 
universurilor africane era victima propriei neputinte. Asa se face 
că, din interacțiunea cu europenismul au rezultat o multitudine de 
efecte. Ne-am propus, ca în continuare, să selectăm pe cele mai 
semnificative şi să le supunem unei judecăți pro sau contra. Pentru 
început ne vom opri asupra aspectelor pozitive ale colonialismului. 

Pe plan politic, prezența europenilor a marcat sfârşitul 
numeroaselor „formaţiuni sociale de natură foarte diferită, angajate 

în dinamici sociale, politice şi economice extrem de diverse”. S-a 
pus capăt gravei instabilitäti a continentului şi nesfârsitelor 
războaie fratricide ce au urmat prăbuşirii marilor imperii. 
Europenii au trasat noi frontiere, în cvasitotalitatea lor arbitrare, 
fixând cadrele statelor africane moderne. Granițele decise la 
sfârşitul secolului al XIX-lea sunt acceptate şi astăzi, fapt ce 
confirmă ideea potrivit căreia, cucerirea colonială a schimbat de o 
„manieră revoluţionară înfăţişarea politică a Africii”*!. În teritoriile 
asumate, puterile europene, dintre care s-au detaşat Anglia şi 
Franța, au inițiat organizarea administrativă a acestora după 
propriul model. Au apărut, prin urmare, instituţii necunoscute până 
atunci de lumea africană. Englezii şi-au dotat posesiunile, de 
timpuriu, cu celebrele Consilii Legislative, care reprezentau 
parlamentul local şi Consilii Executive, ce îndeplineau atribuţii 
guvernamentale. Deschise la început doar funcționarilor coloniali 
şi reprezentanților coloniştilor europeni, consiliile vor coopta 
treptat şi vârfurile autohtonilor. Francezii, care au moştenit „de la 
Descartes şi Napoleon gustul unei uniformitäti rationale”*?, au fost 
adepții controlului centralizat, ce implica direct metropola. Abia 
după Conferinţa de la Brazzaville, din 1944, au înființat Adunări 
Teritoriale locale, cu un grad limitat de autonomie. Importanţa 
acestor instituții de sorginte colonială constă în faptul că, în 
interiorul lor, se va plămădi viața politică din teritoriile anglo- 
franceze, pregătindu-le pentru emancipare. 

Colonialismul a determinat efecte pozitive şi pe plan 
economic. Implantarea în colonii a necesitat construirea de căi 
ferate, necunoscute până atunci şi a unor reţele de drumuri, 
practicabile în orice sezon. Lor li s-au adăugat şi alte premiere 
absolute: telegraful, presa, becul electric, telefonul, radio. Au fost 
construite aeroporturi, frecventate de avioanele din metropolă. 

Activitatea portuarä s-a extins, vechile escale ale comertului cu 
sclavi transformându-se în însemnate noduri comerciale. Tot 
europenilor se datorează şi descoperirea imensului potential 
mineralier al Africii: aur, argint, diamante, cupru, fosfati, uraniu, 
vanadiu, wolfram, minereu de fier, mangan, magneziu etc. S-a 
declanşat o timidă industrializare care, din păcate, nu va fi 
promovată de metropole. În agricultură au fost preferate culturile 
solicitate la export: cafea, cacao, tutun, arahide, ceai, bumbac sau 
cauciuc natural. A apărut astfel o pătură de plantatori şi negustori 
care s-au îmbogăţit de pe urma produselor vândute (cacao şi aur în 
Coasta de Aur, cafea în Coasta de Fildeş şi Camerun, bumbac în 
Uganda). Intensificarea schimburilor a permis pătrunderea 
diferitelor tipuri de monedă care au năruit sistemul secular al 
trocului. Amploarea transformărilor economice a avut o consecință 
inevitabilă, dar logică: insertia Africii în piaţa mondială. Rolul de 
rezervor de materii prime, rol privilegiat de dominatorii săi, i-a 
impus continentului negru o poziție periferică în economia 
mondială, poziție care, prin perpetuarea practicilor constrângerii 
economice, îi este rezervată şi astăzi. 

Exemple pozitive întâlnim şi pe plan social. Prezenţa 
europeană a limitat la maximum mortile rituale (este cunoscută 
amploarea lor la curtea regelui — oba — din Benin, unde anual se 
celebrau sute de sacrificii din rândurile sclavilor şi prizonierilor). 
S-au întreprins măsuri de ameliorare a calității vieții — înființarea 
de spitale şi dispensare, răspândirea regulilor de igienă, asigurarea 
rețelei de apă potabilă — ce au permis un apreciabil spor 
demografic. Într-o jumătate de secol, populaţia continentului a 
crescut de la 100.000.000 locuitori (1850) la 141.000.000 în 
190055. Corelat cu transformările din economie, se asistă la o 
extindere a vieţii urbane. Astfel, în 1772 Abomey avea 24.000 
suflete, iar Kumasi, în 1888, cuprindea 20.000-25.000 locuitori8*. 

Numărul asezärilor urbane va creşte simţitor de la sfârşitul 
secolului al XIX-lea şi începutul secolului al XX-lea. Un singur 
exemplu este edificator: în 1931, 28% din populaţia Yoruba (V. 
Nigeriei) locuia în 9 oraşe a câte 45.000 locuitori fiecare, iar 34 % 
în 16 oraşe cu aproximativ 20.000 citadini fiecare*5. Colonialismul 
este sinonim şi cu începuturile şcolarizării în Africa Neagră. Europenii 
au adus alfabetul, scrisul şi cititul. Pe bună dreptate, R. Luraghi 
consideră că „odată cu produsele industriale, produsele intelectuale 
europene au început să fie exportate în ţările coloniale”. Faptul 
cultural nu va deveni un fenomen de masă, educaţia europeană 
rămânând „privilegiul unei minorităţi”*”. S-a remarcat că politica 
educaţională avea un „caracter utilitar” interesul säu fiind ca 
indivizii selectaţi să servească în calitate de mijlocitori între 
colonizator şi colonizat. Dar, principala realizare culturală a 
colonialismului o reprezintă dotarea teritoriilor cucerite, de o mare 
diversitate etnico-lingvistică, cu o limbă oficială comună. Şi astăzi 
limba de import este liantul ce face posibilă comuniunea națională 
în cadrul statelor africane independente. 

Colonialismul a purtat cu sine şi numeroase consecințe 
negative. Astfel, pe plan politic a fost impusă ordinea europeană în 
Africa. Aceasta a însemnat pierderea independenţei formelor 
statale autohtone. Se ştie că africanii şi-au prezervat peste timp 
obisnuinta vietuirii în tiparele unei comunități umane ancenstrale 
ce dăinuie şi în prezent: tribul. Relațiile din interiorul tribului se 
fundamentează pe o libertate introvertită, profundă şi intimă, 
neînțeleasă de noi europenii. Sarcinile şi obligaţiile fiecărui 
individ, membru al grupului, erau compensate de o atitudine 
solidară a colectivității. Subordonarea impusă de colonizator a 
dezechilibrat în mod dureros armonia specifică fiecărui trib; 


35 Ibidem, p. 139. 

SR. Luraghi, Europenii caută Eldorado, Bucureşti, Editura Politică, 1971, p. 
22. 

* P.F, Gonidec, op.cit., p. 51. 

individualismul, atat de caracteristic burghezului european, a 
însemnat aici alienare. Mai era posibilă speranța în progres prin 
sensibilizarea autohtonilor? Răspunsul, elocvent, îi aparține lui 
Pierre Bertaux: „contactul cu civilizația europeană a fost fatal 
vechilor civilizații africane”. La răscolirea lumii africane a 
contribuit şi modul artificial de împărțire colonială. Numeroase 
etnii s-au trezit divizate de frontiere imaginare. Ne oprim la câteva 
exemple: populația wolof diseminată în Senegal şi Gambia; ewe, 
separată de hotarele dintre Ghana şi Togo; akan, întâlnită de o 
parte şi de alta a graniței dintre Ghana şi Côte d'Ivoire etc. 
Cercetătorul român Constantin Botoran constata că „prin trasarea 
arbitrară a noilor frontiere, colonialiştii au sporit gradul de 
eterogenitate etnică şi lingvistică, înglobând cele aproximativ 6000 
de comunități etnice în cadrul a (...) 50 de entităţi teritoriale”. 
Împărtăşim, din acest punct de vedere, evidenţierea că, la 
împărțirea continentului negru au prevalat „considerentele 
strategice şi economice” pe seama ignorării deliberate a 
„realităților umane”. De asemenea, situäm mai presus decât orice 
prejudiciu politic, componenta rasială promovată de colonialism 
în Africa. S-a inoculat în mod deliberat mitul ,,superioritäti1” 
omului alb, sporind umilintele africanului. Au fost necesare şapte- 
opt decenii până când, generaţia emancipării africane a spulberat 
obsesiile rasiale, proclamându-şi mândria şi tăria de a aparține 
rasei negre . 

Şi consecinţele economice negative, generate de colonialism, 
sunt multiple: favorizarea regimului de monocultură, spolierea 
resurselor minerale, dezechilibrele între regiuni, insuficiența 
industrializării etc. Lor li se alătură o inovaţie, în ce priveşte 
universul african: proprietatea privată. Referindu-se la tradiția 
locală, Léopold Sédar Senghor nota: „În Africa neagră (...) nu a 


5 P, Bertaux, op.cit., p. 186. 

WE Botoran, Aspecte ale procesului de formare a națiunilor în Africa, în 
Lumea, nr. 4, 20 ian. 1972, p. 16-17. 

° M. Merle (dir.), op.cit., p. 109. 

existat aproape niciodată proprietate în sensul european al 
cuvântului, adică un obiect de care se poate «uza şi abuza», ce 
poate fi distrus sau vândut”? În Africa Neagră, continuă marele 
gânditor senegalez, nu a existat „drept de proprietate” sau „drept 
de posesie” ci numai „drept de folosintä””. Citându-l pe 
remarcabilul cunoscător al negrilor, M. Delafosse, Senghor ne 
conduce spre esența fenomenului: în societatea africană 
«activitatea productivă este considerată ca singura sursă de 
proprietate, dar ea nu poate conferi drept de proprietate decât 
asupra obiectului pe care l-a produs». Asemenea specificitate a 
determinat ca raporturile de muncă să fie „raporturi de colaborare 
şi nu de dominare”. Cadrul familial al activităților productive se 
desfăşura după o „riguroasă repartiție a responsabilităţilor””*. A 
fost astfel posibilă o „diviziune naturală a muncii” ce stipula 
repartizarea sarcinilor pe criterii de sex, vârstă sau aptitudini. Cert 
este că, impunerea proprietăţii de tip vest-european a reprezentat o 
altă pârghie prin care Africa a fost smulsă din tradițiile sale 
seculare. De introducerea ei au beneficiat prea puţini africani, 
excepţia reprezentând-o Africa de Vest britanică. În coloniile 
engleze din Africa de Est, în special Kenya, şi din Africa australă 
(Rhodesia de Sud, Uniunea Sud-Africană), ea a servit albilor care 
au acaparat cele mai fertile pământuri. La fel, în teritoriile 
franceze, dreptul de proprietate revenea în exclusivitate cetăţenilor 
francezi. Aşa se face că, după eliberare, liderii africani s-au 
confruntat cu dilema promovării liberalismului moştenit de la 
colonialism sau reîntoarcerii la spiritul comunalist trecând prin 
experienţa socialistă. 

Efecte negative regăsim şi în sfera socialului. Mari diferenţe 


” L.S. Senghor, De la Negritudine la Civilizaţia Universalului, Bucureşti, 
Editura Univers, 1986, p. 135. 

% Ibidem. 

” Ibidem, p. 28. 

% P.F. Gonidec, op.cit., p. 7. 

% M. Merle (dir.), op.cit., p. 94. 

” P.F. Gonidec, op.cit., p. 6. 

s-au perpetuat între centrele urbane şi zonele rurale. Ocrotirea 
sănătăţii reprezenta un lux ce nu şi-l puteau permite şi 
îndepărtatele regiuni din interior. Interesul pentru învățământ, 
datorat în principal misionarilor creştini (catolici şi protestanți), s-a 
dovedit variabil: în teritoriile engleze cunoaşterea de carte a fost 
răspândită de cele mai multe ori în limbile materne, cu certe 
reuşite; în schimb, în posesiunile franceze aspectul educațional a 
fost aproape complet neglijat. Mutatia socială cea mai evidentă 
ține de regimul activității productive. De la începuturi, puterile 
coloniale au introdus munca forțată, cu grave consecinţe sociale şi 
biologice. În posesiunile engleze ea a fost abolită după primul 
război mondial şi înlocuită cu munca salariată. A apărut treptat, 
cum era şi firesc, muncitorimea, nu prea numeroasă, dar care va 
participa activ la mişcarea naţională pornită din centrele urbane. În 
teritoriile franceze, munca forțată s-a perpetuat generând, în 
perioada interbelică, insuportabile abuzuri. Astfel, în AOF s-au 
construit prin constrângere 4.000 km cale ferată şi 180.000 km 
drumuri din care 27.000 km utilizabili în toate sezoanele. În AEF 
folosirea muncii forţate, la cote inimaginabile, a dus la o drastică 
scădere a populației de la 15.000.000 locuitori la începutul 
secolului al XX-lea, la 9-10.000.000 în 1913 şi doar 2.860.868 la 
recensământul din 1921”. Ea a fost suprimată abia după cel de-al 
doilea război mondial, la inițiativa deputaților africani trimişi în 
Adunarea Naţională a Franţei. 

Trecerea în revistă a consecințelor colonialismului a fost 
dictată de dorinţa unui echilibru, în contrast cu vechile noastre 
obisnuinte ce exacerbau efectele negative şi eludau pe cele 
pozitive. Chiar fiii Africii au adoptat o poziţie nuanţată. În acest 
sens menţionăm pe sociologul ghanez Kofi A. Busia'% care scria 
în cartea sa The Challenge of Africa (1962): «colonialismul a 


% P, Bertaux, op.cit., p. 208. 

” I. Baba Kaké, op.cit., p. 53. 

1% Fost prim-ministru al celei de-a doua republici ghaneze, între 1 septembrie 
1969-13 ianuarie 1972. 

scos Africa pe orbita istoriei moderne». Mai recent, conationalul 
său, istoricul Albert Adu Boahen, analizând dimensiunile şi 
implicaţiile prezenţei europene pe continentul negru, concluziona 
că „impactul colonialismului este atât pozitiv cât si negativ”. 
Senegalezul Léopold Sédar Senghor, om de aleasă cultură, de 
neegalat rafinament si subtilitate, primul african membru al 
Academiei Franceze, produs de excepţie al simbiozei celor două 
lumi — africană şi europeană — considera colonialismul ca «un rău 
necesar»!%. Un incitant demers ne oferă lucrarea colectivă 
franceză ce poartă şi un titlu sugestiv: La colonisation: rupture 
ou paranthèse?. Căutând să împace ambele noţiuni, autorii 
constată: „colonizarea nu a fost nici ruptură şi nici paranteză, ci o 
încercare foarte aspră pentru societăţile africane”, un întreg lanţ 
de cauzalitäti ce au concurat la realizarea „saltului istoric”, astfel 
încât, „între 1885 şi 1960 Africa s-a schimbat mai mult decât în 
cele patru secole care au precedat ocupaţia colonială”%5. 


Politicile coloniale, engleză, respectiv franceză, au fost la 
rândul lor o sursă benefică de studiu pentru africanişti. Dacă 
britanicii au permis o „atmosferă mai liberalä”!% marcată de 


„interese materiale” şi de „convingerea superiorității britanice”!%, 


în schimb, colonialismul francez, moştenind „spiritul cartezian” 1%, 
s-a dovedit mult mai posesiv. Scopul, şi într-un caz şi în altul, era 
identic: exercitarea riguroasă a controlului asupra teritoriilor de 
peste mări. Prin urmare, apreciem că, pentru buna percepere a 
modalitätilor în care s-a înfăptuit decolonizarea, privită ca reacție 


africană la ordinea europeană, este necesară şi o oprire critică 


101 Cf. W.J. Hanna (edit.), op.cit., p. 3 (subsol). 

'% Histoire gencrale..., UNESCO, tome VII, p. 839. 
1% Cf. P.F. Gonidec, op.cit., p. 60. 

'% La colonisation..., p. 13. 

105 Tbidem, p. 231. 

'% B Jefferson Murphy, op.cit., vol. 2, p. 273. 

1” H, Deschamps (dir), op.cit. tome II, p. 374. 

'% Thidem. 

asupra politicilor coloniale promovate de Anglia si Franta. 

in posesiunile engleze a dobândit notorietate metoda 
„Indirect Rule”, adică guvernarea prin intermediul şefilor 
tradiționali locali. Iniţiatorul acestei politici a fost sir Frederick 
Lugard considerat „cel mai mare dintre colonialiştii englezi ai 
secolului al XX-lea”!%. Născut în 1858 la Madras (India), Lugard, 
devenit ofițer, a cunoscut îndeaproape supletea aparatului 
administrativ englez în contactele cu bogatii maharajahi autohtoni. 
În 1888 părăseşte India şi pleacă în Africa. După un an petrecut în 
Nyassaland, Lugard intră în 1889 în serviciul „Imperial British 
East Africa Company” fiind însărcinat cu administrarea Ugandei. 
Dintre teritoriile ugandeze se detaşa regatul Buganda; considerat o 
excepție în estul Africii, el se prezenta foarte bine structurat. 
Autoritatea supremă o reprezenta regele (kabaka), asistat de un 
consiliu consultativ (Lukiko), alcătuit din vârfurile aristocrației şi 
ajutat de un prim-ministru (katikiro). La nivel local acționau şefii 
de district ce formau o nobilime mare — bakungu şi şefii de sat, 
reprezentanți ai micii nobilimi — batongole; ei îndeplineau 
principalele atribuții administrative: menținerea ordinii si 
strângerea impozitelor. Lugard şi-a dat seama că eficacitatea 
administraţiei coloniale engleze era condiţionată de cooperarea cu 
aristocrația locală şi că „dezvoltarea coloniilor în albia propriilor 
instituţii convenea de minune temperamentului britanic”!!0. 
Experienţa sa capătă consistență în Nigeria unde pleacă în 1894. 
Repartizat în nord, Lugard impune treptat emirilor de aici, 
autoritatea engleză. Între 1900-1903 cucereşte Sokoto, capitala 
vestitului regat peul cu acelaşi nume, ale cărui baze fuseseră puse 
cu un secol înainte de marele reformator religios, Usman dan 
Fodio. Şi în nordul Nigeriei, Lugard ia contact cu o societate 
riguros ierarhizată. Astfel, emirul din Kano, cel mai puternic dintre 
feudalii autohtoni, îşi exercita atribuțiile politice prin serviciile a 


'%9 H, Deschamps, Les institutions... p. 48. 
10 R, si M. Cornevin, op.cit., p. 353. 

maadji, responsabil cu finanțele si trezoreria, makadi, răspunzător 
de colectarea taxelor şi impozitelor şi galadima, comandantul 
militar din Kano. Alți membri ai aristocrației, ce asigurau şefia 
districtelor sau satelor, erau abilitati cu judecätile si strângerea 
impozitelor pe plan teritorial. În calitate de cuceritor, Lugard ar fi 
putut decide şi în Buganda şi în nordul Nigeriei suprimarea 
instituțiilor tradiționale. El a preferat însă o cale „contractuală”, cu 
reguli şi obligații de ambele părți. Kabaka şi emirii acceptă 
autoritatea monarhului Regatului Unit, delegată unui guvernator 
englez, dar, în schimb, reprezentantul Coroanei se angaja să 
respecte puterea cutumiară a acestora, intervenind doar împotriva 
abuzurilor, tiraniei, traficului de sclavi si corupției. Prin urmare, ni 
se pare temeinică remarca după care Indirect Rule „era fondată 
pe colaborarea cu rezidentul britanic şi nu pe 
subordonarea față de acesta”!!?. Pretutindeni unde au fost 
prezenți, englezii au impus noi elemente precum tribunalele 
moderne, bugetele şi serviciile tehnico-medicale, a căror 
răspundere era încredințată tot şefilor tradiționali priviți ca „stâlpii 
noii ordini si ai progresului” "”. 

„Contractul”, consimțit de ambele părți, cuprindea şi clauze 
restrictive. În acest sens, kabaka si emirii nigerieni isi pierdeau 
competențele de şefi războinici; rezolvarea oricăror litigii revenea 
de acum înainte englezilor. De asemenea, atribuțiile lor politice 
erau disociate de cele religioase, fapt ce le îngrădea puterea 
absolută, fundamentată pe grația divină. 

Lugard a fost si un fin teoretician. Astfel, în The Dual 
Mandate in British Tropical Africa (1922) scria: «Caracteristica 
esențială a sistemului este că șefii locali sunt parte integrantă a 
aparatului administrativ. Nu există două tipuri de autoritate, 


1111. Baba Kaké, op.cit., p. 56. 

"2 Histoire générale..., UNESCO, tome VII, p. 346. 

MEN Ganiage, H. Deschamps et O. Guitard, L’Afrique au XX-e siècle, Paris, 
Sirey, 1966, p. 319. 

britanică şi indigenă, lucrând separat sau în coordonare, ci o 
administraţie unică în care şefii indigeni au sarcini bine stabilite şi 
un statut recunoscut la fel ca si al funcţionarilor britanici»? 
Particularizând la experiența nigeriană, lordul Lugard afirma că 
reformele sale şi-au propus «regenerarea Nigeriei (...) prin propria 
sa clasă conducătoare şi prin instituţiile sale autohtone»!!. 
„Indirect Rule” era chemată să joace şi un rol de perspectivă, 
deoarece „prin intermediul şefilor tradiționali populațiile africane 
trebuie să dobândească sensul propriilor responsabilități şi să 
acceadă la formele moderne ale vieţii politice”!'S. Sistemul 
original al lordului Lugard a cules meritate elogii fiind apreciat ca 
„expresia unui frumos ideal”, iar în cazul Nigeriei drept una 
dintre „capodoperele colonizării britanice”"!5. Marele paradox al 
operei lui Lugard!!” a fost acela că deşi dorea promovarea 
progresului în Africa, „Indirect Rule” a întărit sistemul 
privilegiilor, conservând vechile rânduieli, ostile înnoirilor şi 
modernizării (rânduieli care au obstructionat chiar tendințele de 
emancipare de la mijlocul secolului al XX-lea). „Indirect Rule” nu 
a putut fi aplicată pretutindeni în posesiunile britanice. Ea s-a 
dovedit viabilă numai acolo unde existau deja ierarhii bine 
structurate: nordul Nigeriei, teritoriul Ashanti în Coasta de Aur, 
regatul Buganda în colonia Uganda, în Camerunul britanic, în 
protectoratele Bechuanaland, Basutoland, Swaziland şi în 


114 Cf. P. Guillaume, op.cit., p. 153; Histoire gân6rale..., UNESCO, tome VII, 
. 345. 

` African Independence (edit. G.M. Carter and P. O’Meara), Indianapolis, 
ndiana Univ. Press, 1985, p. 6. 

$ P, Guillaume, op.cit., p. 153. 

7 Ibidem, p. 154. 

8 Cf. Lumea, nr. 29, 13 iul. 1967, p. 31. 

” Mutat în 1906 în Hong Kong; revine în 1912 şi conduce Nigeria până în 1919 
când se retrage. Primit în Camera Lorzilor, sir Lugard îşi onorează pasiunea 
pentru Africa întemeind „International African Institut” cu sediul la Londra, pe 
care l-a condus până la moartea sa, survenită în 1945, la vârsta de 97 de ani 
(vezi şi G.S.P. Freeman-Grenville, Chronology of African History, London, 
O.U.P., 1973, p. 208). 

sultanatul Zanzibar. În celelalte colonii, englezii au creat instituţii 
cu totul noi, pentru lumea africană: Consiliile Legislative şi 
Consiliile Executive. Organele legislative, cu rol consultativ, erau 
alcătuite din funcționari superiori ai administraţiei coloniale şi 
delegați, selectaţi din rândul cetățenilor britanici stabiliți în 
teritorii. Cu timpul numărul delegaților sporeşte, fiind admişi şi 
autohtonii. Iniţial, singurul criteriu care asigura participarea în 
Consiliul Legislativ era al numirii. După al doilea război mondial 
se impune criteriul electiv. Din acest moment ponderea 
funcționarilor scade drastic asigurâdu-se posibilitatea ca populația 
africană să dețină majoritatea. Consiliile Legislative s-au aflat 
permanent în subordonarea guvernatorului englez considerat 
„garantul ordinii stabilite”!20 si cel mai avizat cunoscätor al 
coloniei (administraţia colonială trebuia să se întrețină din 
resursele teritoriului şi nu apelând la finanţele publice sau la 
contribuabilii metropolitani). Puterea executivă era exercitată de 
Consilii Executive, alcătuite numai din funcționari coloniali şi 
conduse de guvernatori. Abia după anul 1945, odată cu 
ascensiunea partidelor politice africane, Consiliile Executive se 
deschid şi autohtonilor. Prin repetate reforme constituționale 
africanii devin majoritari; teritoriile dobândesc astfel autonomia 
internă, ca un act preliminar accesului deplin la independenţă. 
Analizând sistemul colonial britanic, antilezul George Padmore 
(colaborator apropiat al lui Kwame Nkrumah) scria că, raportat la 
alte stăpâniri din Africa, el «oferă popoarelor dependente cea mai 
mare posibilitate pentru a obține autodeterminarea pe căi 
constituţionale»'?!. De asemenea, arătând „mai multă îngăduință 
(...) faţă de manifestările organizaţiilor intelectuale şi politice ale 


A A 122 55 5 re 
africanilor” “, englezii s-au dovedit pregătiți pentru un 


' Lucy Mair, New Nations, London, Weidenfeld and Nicolson, 1967, p. 110- 
111; H. Deschamps (dir), op.cit., tome II, p. 404. 

121 Cf. J. Suret-Canale, Afrique Noire Occidentale et Centrale, Paris, E.S., 
tome II, 1964, p. 442-443. 

„parteneriat” cu teritoriile ce evoluau inevitabil spre neatârnare. 

O cu totul altă imagine ne oferă spaţiul colonial francez. 
Istoricul guineez Ibrahima Baba Kaké evidenţiază faptul că 
francezii au edificat „un sistem piramidal, destul de rigid, al cărui 
vârf era reprezentat de ministrul coloniilor iar baza de populaţiile 
indigene”. Între vârf şi bază se situau numeroase alte verigi, 
aflate în raporturi de strictă subordonare. La etajul superior, 
respectivele verigi cuprindeau: guvernatorul general, considerat 
„depozitarul puterilor Republicii”!** (câte unul pentru fiecare 
federație: AOF şi AEF), guvernatorii (pentru fiecare teritoriu 
cuprins în cele două federaţii), comandanții de cercuri (coloniile 
erau împărțite în unități administrativ-teritoriale numite cercuri) şi 
şefii de subdiviziune (cercurile — un fel de regiuni — se compuneau 
la rândul lor din mai multe subcercuri). Toate aceste funcţii erau 
deţinute de cetăţeni francezi care în cvasitotalitatea lor erau şi de 
naționalitate franceză. La etajul inferior al piramidei se aflau: şefii 
provinciali (ce reuneau un număr limitat de cantoane), şefii de 
canton (cantonul este o creație a colonialismului francez fiind 
alcătuit din mai multe sate) şi şefii de sat. Ei erau în totalitate 
indigeni, supuşi unei stricte supravegheri exercitate de comisari 
districtuali ori de inspectori ai administrației coloniale. 
Centralizarea excesivă a dus la apariția unui vast aparat birocratic. 
Astfel, în 1937, AOF cuprindea 7 colonii, 118 cercuri, 2.200 
cantoane şi 48.000 sate pe o suprafaţă de 4.633.985 km? şi la o 
populaţie de numai 15.000.000 locuitori'%. Spre deosebire de 
„Indirect Rule”, şefii africani din posesiunile franceze nu sunt 
asociaţi la conducerea afacerilor locale ci sunt priviți ca „un 
auxiliar administrativ outil” sau ca simple ,rotite ale 


123 I. Baba Kaké, op.cit., p. 64. 

124 P. Guillaume, op.cit., p. 139; vezi si L. Nitescu, Republica Guineea, 
Bucureşti, Editura Ştiinţifică, 1961, p. 60-62. 

1% R, Cornevin, L’Afrique Noire de 1919 à nos jours, Paris, P.U.F., 1973, p. 
70; P. Bertaux, op.cit., p. 197; J. Ganiage, H. Deschamps, O. Guitard, op.cit., p. 
317. 

6 H, Deschamps, Les institutions..., p. 54. 

mecanismului administrativ”. Marea lor tragedie rezidă în faptul 


că, dorind să-şi păstreze poziţiile, ei se supun practicilor abuzive 
ale administraţiei coloniale devenind instrumente docile prin 
intermediul cărora se exercita asuprirea celor mulți. S-a constatat 
că «în teorie, şeful de canton execută ordinele administrative; în 
practică, pentru a le putea aplica, el recurge la practici feudale: din 
impozit face tribut, din prestație, corvoadă şi din culturi, 
rechiziţie»%. 

În posesiunile franceze, şefii tradiționali îşi pierd prestigiul 
deținut odinioară. Un document de epocă din AOF surprindea 
foarte bine paradoxul acestei categorii care se afla în egală măsură 
„ruptă de societatea indigenă, de unde ea a fost alungată, dar şi de 
societatea europeană, în care nu este admisă”!*. Însträinarea 
„cadrelor sociale indigene”, considerată „o mare eroare”15 de 
chiar guvernatorul general al AOF, M. Merlin, a făcut ca sistemul 
colonial francez să exceleze prin autoritarism şi represiune, în 
contrast cu atmosfera liberalä din Imperiul britanic. 

În ianuarie 1991, revista Jeune Afrique Economie a purtat un 
dialog pe tema raporturilor colonizator-colonizat cu scriitorul 
ivorian Ahmadou Kourouma. Cunoscut pentru „radiografiile 
sociale” întâlnite în opera sa, A. Kourouma nu se dezminte şi 
lansează de o manieră inedită, brutală chiar, problematica 
„colaborării” sub dominaţia colonială. Omul de litere ivorian 
afirmă: „în satul meu exista un singur administrator colonial, în 
timp ce noi eram foarte multi. Deci, dacă nu ar fi fost africani care 
să coopereze cu administratorul, acela nu ar fi putut face nimic” ”". 
Deşi se dezice de oportunitatea termenului „colaborare”, el îl 
sugerează constant, aşa cum sugerează şi faptul că, până în 1960, 
africanii ar fi resimţit colonialismul ca pe o eternitate: „eu cred că 


127 J. Ganiage, H. Deschamps, O. Guitard, op.cit., p. 317. 

128 Cf, R. Cornevin, op.cit., p. 71. 

12 Histoire générale..., UNESCO, tome VII, p. 612 . 

1% R.Cornevin, op.cit., p. 70. 

131 Interviu în Jeune Afrique Economie, Paris, no. 139, Janvier, 1991, p. 106. 

populația Malinké [etnia sa — nota ns.], care lucrase pentru 


colonişti, nu-şi imagina că într-o zi [colonialismul] va înceta să 
55132 


existe” ~^. Punctul de vedere al scriitorului ivorian ne-a surprins, 
cu atât mai mult cu cât, André Gide, în impresiile sale de călătorie 
în Ciad şi Congo!%, ne-a oferit numeroase mostre ale 


comportamentului  abominabil al administratorilor coloniali 
francezi. Aceste contradicții ne-au determinat să ne adresăm 
prestigiosului istoric malian Alpha Oumar Konaré, preşedinte al 
Republici Mali (în perioada 8 iunie 1992- 8 iunie 2002). Fără a 
nega „colaborarea activă a unor africani la opera colonială”, 
preşedintele Konaré evidențiază dificultatea abordării unor 
„probleme atât de complexe”, cu „maximum de obiectivitate 
posibilă”, dat fiind faptul că „o bună parte din sursele documentare 
rămân indisponibile, inclusiv la nivelul arhivelor”. Îndrăznim să 
credem că, „sindromul colaborării” propus de A. Kourouma 
trebuie privit cu prudență, mai ales dacă ne raportăm şi la ce a 
însemnat „Indirect Rule”, în Africa epocii coloniale. 

În afara administraţiei directe (reflectată mai sus), alte două 
concepte au dominat gândirea colonială franceză: asimilarea şi 
asocierea. O explicaţie a asimilării ne oferă Guy de Bosschere în 
lucrarea sa L’Autopsie de la colonisation: «Pentru guvernul 
colonial a asimila înseamnă  alienarea fundamentală a 
colonizatului, impunerea legilor, limbii şi tradițiilor 
colonizatorului (...). Această formă de asimilare are ca avantaj 
depersonalizarea colonizatului si, prin urmare, supunerea sa mai 
usoarap!”. Ea oferă autohtonilor iluzia că vor putea «beneficia de 
aportul culturii franceze si al civilizației europene, dar, mai ales, sa 
acceadă la egalitatea drepturilor si privilegiilor deținute de cetățenii 


'% Ibidem. 

133 Vezi A. Gide, Călătorie în Congo, Bucureşti, Editura Univers, 1971. 

134 Cf. cu scrisoarea de răspuns, din 7 oct. 1993, a Excelenței Sale preşedintele 
Alpha Oumar Konare, adresată autorului acestei lucrări. 

135 Cf. P. Guillaume, op.cit., p. 130. 

francezi»!%. Pe bună dreptate s-a afirmat că, francezii, care au 
făcut din asimilare o adevărată filosofie colonială, şi-au propus 
„să-i transforme pe indigeni în francezi de culoare”!*. Pentru o 
asemenea reuşită era necesară dizolvarea substanţei interne a 
coloniilor şi a băştinaşilor în cea metropolitană. Din această 
perspectivă, Henri Brunschwig a sesizat dificultăţile asimilării. În 
concepția sa, fenomenul este un proces de lungă durată ce 
presupune generaţii de viaţă comună, memorie colectivă şi reflexe 
asemănătoare". Ea mai „presupune o voință şi o acceptare 
reciprocă a celuilalt” şi este condiţionată de repere ce tin de spaţiu, 
timp şi cauzalitäti ”. Mai mult, africanistul francez intuieşte că 
asimilarea nu este doar o problemă individuală ci, având în vedere 
realitatea africană, o problemă de grup. Or, asimilarea grupului se 
va dovedi la fel de complicată ca şi asimilarea individului. 
Guvernantii celei de-a I-a Republici au încercat să fructifice 
ambițiosul plan prin legea din 4 februarie 1919 ce acorda cetăţenia 
franceză tuturor supuşilor ce îndeplineau o serie de condiţii: să ştie 
să citească şi să scrie în limba franceză, să fi servit în armată, să fie 
proprietar şi să facă dovada unui venit, să deţină o funcție publică 
sau să fi fost decorat. În fond, condiţiile enumerate au reprezentat 
tot atâtea restricţii care au făcut ca, în 1938, numărul cetăţenilor 
francezi din rândul indigenilor să se ridice doar la 90.000 în AOF 
şi la numai 5.000 în AEF!“. Nu este de mirare că „asimilarea” nu 
a avut ecou în rândul mulțimilor; ea a rămas însă aspiraţia supremă 
pentru tinerii africani evoluati, ce o percepeau ca singura 
posibilitate de a accede la un statut de egalitate cu metropolitanii. 
Dar, imediat după primul război mondial, când conceptul era privit 
cu seriozitate de africani, metropola reacționează negativ declarând 


'% Ibidem. 

că noţiunea este „demagogică si irealizabilă”!“!. Suntem înclinați 


să credem că, printr-o asemenea reacție, Franța urmărea să evite 
afirmarea unei elite culte locale pe care să o trateze ulterior ca un 
partener. Spaima asimilării a persistat până târziu, încât la 27 
august 1946, bătrânul politician Edouard Herriot declara în 
Adunarea Naţională că «Franţa va deveni colonia fostelor sale 
colonii» +. Realitätile generate de cel de-al doilea război mondial 
au făcut vetust conceptul „asimilării” căruia i s-a substituit 
proiectul  „asocierii”. Asocierea preconiza „recunoaşterea 
originalității coloniilor şi, reciproc, a metropolei”! ceea ce 
însemna o federalizare a Imperiului, în evidentă contradicție cu 
tradiția centralistă a Franței. Noul concept, un virtual parteneriat, s- 
a dovedit în fapt o încercare cosmetică de a disimula falia care 
împărțea Imperiul în teritorii de categoria întâi (metropola) şi 
teritorii de categoria a doua (coloniile). Dezbaterile asupra 
modalitätilor de asociere au consumat un întreg deceniu. Abia la 
22 iunie 1955, Edgar Faure declara în Adunare că «era 
colonialismului a luat sfârşit, cea a asocierii abia începe». Însă, 
atunci când Franța a înţeles că teritoriile de peste mări au propria 
personalitate, era deja prea târziu: sunase ora independenței. 

Am creionat în rândurile de mai sus cadrul societal imaginat 
de Anglia şi Franța în posesiunile lor africane. Conduita colonială 
a celor două puteri se dovedea armonică şi fidelă cu ideile nutrite 
de Disraëli: «politica devine mare numai atunci când ea creează 
istorie». Anglia şi Franţa au sperat că implantarea în Africa va 
dura o veşnicie. Nu a fost aşa datorită afirmării conştiinţei 
naționale a popoarelor africane. Alimentată de ideile generoase ale 
Iluminismului european şi ale Revoluției franceze, dar şi de ideile 

liberale şi socialiste, această conştiinţă a fost marcată de două 
evenimente cu profunde consecinţe: primul război mondial ce a 
reprezentat un semnal de alarmă şi, mai ales, al doilea război 
mondial care a schimbat din temelii soarta teritoriilor engleze şi 
franceze din Africa Neagră. 


CAPITOLUL AL II-LEA 


DE LA UN RĂZBOI (1914-1918), 
LA ALTUL (1939-1945): 
CONSECINȚE MAJORE PENTRU AFRICA 


rimul război mondial a reprezentat o criză majoră a 

civilizației industriale de tip european. Aflată în 

plină expansiune, această civilizaţie, produs al 

„unui timp dominat de consideraţii materiale”!, a 
purtat cu sine, şi în afara Europei, germenii propriilor contradicții. 
Este greu de imaginat cum, o perioadă pasională şi pasionantă, 
numită „La Belle Epoque”, avea să eşueze într-un carnagiu de 
proporții nemaiîntâlnite. Explicaţiile sunt multiple şi se regăsesc în 
„antinomia dintre calmul de suprafață şi tensiunile de adâncime”? 
caracteristice unei întregi evoluţii anterioare, în special perioadei 
cuprinse între 1871-1914. Academicianul Camil Mureşanu 
procedează la un excurs prin meandrele epocii respective, ce „a 
cunoscut o stabilitate care a alimentat speranţa într-o pace durabilă, 
dacă nu de-a dreptul veşnică („iluzia cea mare”), dar a marcat, în 
acelaşi timp, începutul celei mai aprige curse a înarmărilor 
cunoscute până atunci”. La rândul său, marele istoric francez, 
Maurice Baumont, s-a aplecat cu insistență asupra perioadei 1878- 
1904, caracterizată de „febra industrializării şi expansiunea 


IM, Baumont, L’Essor industriel et l’imperialisme colonial, Paris, F. Alcan, 1937, 

colonială”. El stabileşte şi un raport de subordonare între aceste 


caracteristici, evidențiind, just, că „prima o determină pe cea de-a 
doua”. În continuare, istoricul francez scoate în relief 
maniheismul generat de revoluția industrială: „un rapid avânt 
democratic”, pe de o parte, respectiv „un flux în creştere al 
imperialismului”, pe de altă parte. De aici, o înaintare paradoxală, 
în care măsurile inegale au viciat brațele balanței: „Tratatele 
încheiate între state isi propuneau deopotrivă să mențină echilibrul 
european şi să creeze condițiile răsturnării lui prin forţă”. 
Protagonist al performanțelor analitice, academicianul Camil 
Mureşanu investighează şi alte compartimente sensibile ale 
societății vremii, constatând că „gândirea, literatura si arta sunt 
asediate de curente contestatare, oferind tabloul unei lupte între 
rationalism si iraționalism”®. 

Acest ultim aspect ne dovedeşte cu prisosintä că lumea 
occidentală traversa o profundă „criză de conştiinţă”. Cum să 
înțelegem altfel excesele nationaliste antebelice (pangermanismul, 
afacerea Dreyfus, apariția „şcolilor coloniale” etc.)? Cum să privim 
gravele disparitäti sociale specifice epocii, care l-au determinat 
chiar şi pe papa Leon al XIII-lea să ia atitudine, în mai 1891, prin 
enciclica „Rerum Novarum”? Cum să percepem încercarea de 
clarificare dogmatică, pe o linie tradiționalistă si antiscientistă, 
adoptată de papa Pius al X-lea, prin enciclica „Pascendi” (1907)? 
De asemenea, cum altfel să valorizăm, decât ca rezultat al unei 
profunde crize interioare, interesul crescând pentru inconştient si 
nevroză, promovate de Freud? Răspunsul, sau o parte a sa, se 
regăseşte în surprinzătorul „Manifest al futurismului” din 1909. 
Sub acoperirea ideii că multilateralitatea manifestărilor umane este 
irepresibilă, „Manifestul” face apologia instinctelor atavice, a 

violenței. lată câteva „îndemnuri” ale sale: 

«l. Vrem să cântăm dragostea de primejdie şi să insuflăm 

obisnuinta energiei şi a temerității; 

2. Curajul, îndrăzneala, revolta vor fi elementele esențiale ale 

poeziei noastre; 

3. Literatura a exaltat până astăzi gândirea statică, extazul şi 

visarea. Noi vrem să exaltăm mişcarea agresivă, insomnia 

febrilă, pasul alert al alergării, saltul mortal, palma şi lovitura 
de pumn; 

9. Vrem să glorificäm războiul — singura igienă a lumii, 

militarismul, patriotismul, gustul distructiv al libertinilor, 

frumoasele idei pentru care se poate muri şi disprețul faţă de 
femeie. 

10. Vrem să distrugem muzeele, bibliotecile, academiile de 

tot felul şi să luptăm împotriva moralismului, feminismului, 

a lasitätii oportuniste şi utilitare»”. 

Rândurile de mai sus reprezintă un pernicios elogiu adus 
violenței, o metamorfoză modernă a „elogiului nebuniei”; o 
nebunie ce avea să anunţe sfârşitul hegemoniei Europei! Si, din 
nou paradox: în acele momente nimeni şi nimic nu ar fi prezis 
crepusculul. Aceasta pentru că, la începutul secolului al XX-lea, 
„Europa a atins punctul culminant al supremaţiei sale economice şi 
politice în lumea întreagă (...). Din suprafața de 149.000.000 km? a 
uscatului, Europa nu ocupa decât 10.000.000 km”, dar statele sale 
(inclusiv Rusia, între Urali şi Pacific) posedau în afara 
continentului 75.600.000 km, având aproape 600.000.000 


A .>>10 a 5 ; ; 
locuitori” . Un „summum al puterii” ce conţinea, totuşi, „mediul 


germinativ al declinului”"!. 
Primul räzboi mondial a fost prefatat de mai multe crize 


regionale, inclusiv crize coloniale, printre care: Fashoda (1898), 


” Vezi textul „Manifestului”, în Histoire, Paris, Edit. Hatier, 1988, p. 40. 

războiul anglo-bur (1899-1902) şi, mai ales, cele două crize marocane 
(1905 — Tanger; 1911 — Agadâr). A doua criză marocană a pus în 
evidență, de o manieră indubitabilä, propensiunea revizionistä a 
Germaniei vis-ă-vis de litera, dar mai ales de spiritul Actului 
General al Conferinţei coloniale de la Berlin (1884-1885). După 
incidentul de la Agadâr!, a urmat „o extraordinară tocmeală între 
diplomaţii francezi şi germani”!*, ce a condus la o soluţie de 
compromis: germanii recunoşteau prezenţa franceză în Maroc, dar 
în schimb primeau, în zona ecuatorială a Africii, 270.000 km? din 
Moyen-Congo şi Oubangui-Chari (suprafață anexată coloniei 
„Kamerun”, sub numele de „noul Kamerun”). Cedarea teritorială 
din „Africa Ecuatorială Franceză” (AEF), ce echivala cu jumătate 
din suprafața Franței, a fost percepută drept o umilință 
suplimentară, teritoriul respectiv devenind o «Alsacia Lorena 
africană»'. Astfel, „pacea cu arma la picior” de pe continent se 
transforma, în colonii, într-o pace cu degetul pe trăgaci. În 
determinarea lor oarbă, planificatorii războiului nu au avut în 
vedere şi consecinţele propriilor acte. 

O primă însemnată consecință a „Marelui Război” a 
reprezentat-o reaşezarea sferelor de influenţă în Africa Neagră. 
Astfel, de la început, Germania înregistrează pierderi 
spectaculoase. „Imperiul colonial german a reprezentat un episod 
efemer în istoria Africii. Devansată în timp de alte puteri europene, 
Germania a beneficiat de un număr redus de colonii: Deutsch 
Ostafrika (Tanganyika, Rwanda si Burundi), Deutsch Sudwest 
Afrika (actuala Namibie) precum si Kamerun si Togo. În total, 


1? Vezi textul Actului General în P. Albin, Les Grands traités politiques. De 
1815 à 1914, Paris, F. Alcan, 1932, p. 389-406. 

'5 Impunerea „de facto” a protectoratului francez asupra Marocului l-a 
determinat pe kaiserul Wilhelm al II-lea să trimită canoniera „Panther” în rada 
portului Agadâr (sudul Marocului). Mesajul era clar: prezența franceză la Fès 
devenise un „casus belli” pentru Germania. 

14 P. Kalck, Histoire centrafricaine des origines à nos jours, S.R.T., Univ. de 

aceste posesiuni însumau o suprafaţă de 2.700.000 km” si o 
populaţie de 11.411.000”16. 

Pe rând, coloniile germane sunt ocupate de aliaţii antantofili, în 
urma unor operaţiuni ce vor depăşi în amploare şi acţiunile militare 
din cursul celui de-al doilea război mondial. În contrast cu Europa, 
unde „blitzkrieg”-ul german cunoştea evoluţii spectaculoase, pe 
continentul negru înfrângerile se succed în cascadă. Eşecurile 
germane au început cu Togo, atacat încă de la 5 august 1914. Micuța 
«colonie model»! vest-africanä era apărată de o forță de poliţie 
locală, alcătuită din numai 500 de togolezi, încadrată de câţiva 
europeni şi aflată sub comanda guvernatorului von Doering. 
Dintru-început, Togo a fost prins ca într-un cleşte: francezii au 
atacat dinspre est şi nord, din Dahomey, iar englezii dinspre vest şi 
sud, din Coasta de Aur. Înfrânt la Agbelowé (16 august) şi Kra (22 
august), maiorul von Doering încearcă o ultimă rezistență la 
Kamina pe 26 august, dar fără succes. Prin urmare, în aceeaşi zi, el 
capitulează necondiționat’. 

Forţele anglo-franceze au atacat la fel de rapid (tot în prima 
decadă a lunii august 1914) şi colonia Camerun (,,Kamerun”, în 
germană). Pentru a nu scăpa situația de sub control, guvernatorul 
Karl Ebermaier s-a comportat abominabil: după o judecată sumară, 
el a ordonat executarea „celor mai notorii opozanți faţă de 
abuzurile coloniale”!”, sub acuzaţia de trădare: prinţul Rudolf 
Manga Bell (proeminentul lider al populaţiei Douala), Ngoso Din 
(care organizase o manifestaţie chiar la Berlin, în preajma 


1% V, Cruceanu, Africa în secolul al XX-lea, în Dosarele Istoriei, nr. 6 (82), iun. 2003, 

1 M. Piraux, Le Togo aujourd’hui, Paris, Edit. J.A., 1977, p. 39. 

'5 Prin Acordul de la Londra, din 10 iulie 1919, Togo era împărţit între 

Ghana). 

9 L, Moumé-Étia, Cameroun. Les années ardents, Paris, Edit. J.A. Livres, 1991, p. 
12-13. 


Istoria decolonizärii Africii 55 


Reichstagului), şeful Martin Samba, precum şi prințul Ludwig 
Mpondo Dika, ce studiase în Germania. Nu este de mirare că localnicii 
i-au primit ca eliberatori pe anglo-francezi. 

Armatele franceze erau conduse de generalul Aymerich, 
comandantul trupelor din „Africa Ecuatorială Franceză” (AEF). 
Obiectivul prioritar l-a reprezentat recuperarea teritoriilor pierdute în 
1911. Prin urmare, din primele zile, forțele franceze (reunite de la 
Bangui, Brazzaville şi Libreville) au atacat pe germanii din bazinul 
Sangha şi bazinul Lobaye; până la sfârşitul toamnei lui 1914, întreg 
„noul Kamerun” este recuperat. Dinspre ocean, forțele franceze, 
combinate cu efectivele engleze aduse din Nigeria şi Coasta de Aur, sub 
comanda generalului Dobell, au reuşit, la 28 septembrie 1914, să ocupe 
oraşul Douala, „plămânul” economic al Camerunului. În cursul anului 
1915, occidentalii din Antanta au deschis un nou front în nordul tării: 
francezii coborau de la Fort-Lamy, din Ciad, în timp ce englezii invadau 
platoul Adamawa, dinspre Nigeria. Excelenta coordonare a permis 
ocuparea a două puncte strategice cheie: Garoua, în nord (iunie 1915) şi 
Ngaoundéré, în centru (iulie 1915). De acum înainte, drumul spre 
capitala coloniei, Yaoundé, era deschis. La 1 ianuarie 1916, forțele aliate 
intrau victorioase în oraş. Militarii au fost urmaţi de plenipotentiari care 
au căzut de acord şi asupra împărţirii Camerunului”. 

Mult mai complicate s-au dovedit evoluțiile din Africa de Est 
germană. Armata kaiserului din „Deutsch Ostafrika” număra 
circa 3.000 de oameni: 200 soldați europeni şi restul africani, 
numiți şi askaris. Ea era comandată de „un ofițer de mare clasä”?!: 
colonelul Paul von Lettow-Vorbeck. Genial strateg, colonelul 
german urmärea ,,sa atragä cat mai multe trupe inamice [in Africa 
— nota ns.] pentru a le împiedica să participe la operaţiuni militare 


” Franţa prelua 4/5 din „Kamerunul” german (432.000 km”), în timp ce Angliei 
îi reveneau 89.720 km” (partea occidentală). Cincimea britanică a fost împărțită 
în două: Camerunul britanic de Sud, alipit Provinciei de Est a Nigeriei, respectiv 
Camerunul britanic de Nord, încadrat întinsei Provincii de Nord a Nigeriei. 

” P, Bertaux, L’Afrique de la préhistoire à l’époque contemporaine, Paris, 

împotriva Germaniei în Europa”. Acestui imperativ i-a supus 
întreaga tactică de luptă: acțiuni clasice (care au provocat pierderi 
considerabile inamicului), înlocuite apoi cu lupta de gherilă (în 
condiţiile unei vădite „confruntări asimetrice”). Adversarii săi au 
procedat la o mobilizare fără precedent: „300.000 de soldaţi 
[englezi, belgieni, portughezi, detaşamente sud-africane şi unități 
din colonii, în special din Rhodesia de Sud, Nigeria şi Coasta de 
Aur — nota ns.], comandati succesiv de 137 de generali, au 
încercat vreme de patru ani să îl capureze, fără succes”. Datorită 
mijloacelor insuficiente, Lettow-Vorbeck a evacuat, treptat, 
Tanganyika, ocupată de englezi, retrăgându-se, în noiembrie 1917, 
în Mozambic (colonie portugheză). Aici era în plină iniţiativă, 
când 1 s-a comunicat capitularea Germaniei, la 11 noiembrie 1918. 
Dar, spre deosebire de metropolă, valorosul ofițer german „era încă 
neînvins la sfârşitul războiului”. Când s-a reîntors în patrie 
(1919), după cinci ani petrecuţi în tensiunea războiului african, el 
„a fost primit ca un erou”. 

Înfrântă în Europa şi Africa, Germania a fost obligată să 
cedeze învingătorilor, prin Tratatul de pace de la Versailles (28 
iunie 1919), toate posesiunile sale de peste mări”. Oportunist cum 
îl ştim, „perfidul Albion” a beneficiat din plin de redistribuire. Pe 
bună dreptate s-a spus că Anglia „şi-a realizat cele mai vaste 
ambiţii”, anul 1919 „marcând apogeul Imperiului britanic”?”, ce s- 
a extins cu 2.000.000 km? si 8.000.000 de locuitori. Despărțirea de 
germani nu a provocat africanilor nici o undă de regret. Din contră, 


2 Vezi Misiunea africană a colonelului von Lettow Vorbeck, în Magazin 
istoric, nr. 7 (412), iul. 2001, p. 80. 

# Ibidem, p. 79. 

+ J.O. Sagay, D.A. Wilson, Africa: A Modern History (1800-1975), New 
York, Africana Publishing Company, 1980, p. 266. 

à Magazin istoric, nr. 7, 2001, p. 79. 

% Vezi art. 119 al tratatului, în Relaţii internationale în acte şi documente, 
vol. 1 (1917-1939), Bucureşti, Editura Didactică şi Pedagogică, 1974, p. 56. 

7 J, Crokaert, Histoire de Pempire britannique, Paris, Flammarion, 1947, p. 

în scurta lor istorie colonială „germanii au lăsat în urmă amintirea 
cruzimii lor: exterminarea a 2/3 din populaţia herero din Namibia 
[60.000 morţi — nota ns.] şi masacrarea a 120.000 de autohtoni în 
timpul marii răscoale maji-maji (1903-1905) din Tanganyika”%. 

O altă consecință majoră a operaţiunilor militare a constat în 
amplul efort de război al lumii coloniale. În lucrarea La mise en 
valeur des colonies françaises (1923), cunoscutul apologet al 
politicii coloniale franceze, Albert Sarraut, evidenția contribuția 
umană extrem de consistentă a coloniilor africane, în perioada 
1914-1918. Datele sale sunt şi exacte şi oficiale, în perioada 
respectivă A. Sarraut fiind ministru al coloniilor: 

- Africa Occidentală Franceză (AOF) — 193.349 „tiralioni” 

- Africa Ecuatorială Franceză (AEF) — 17.910 „tiraliori” 

- Madagascar — 41.000 „tiraliori” 

- Somalia franceză — 2.500 „tiraliori” 


TOTAL = 254.759 „tiraliori” 


Din aceste efective, 157.000 „tiraliori” au fost trimişi să 
lupte pe fronturile din Europa, înregistrându-se 24.000 morți şi 
7.300 „dispăruţi””” (ceilalţi „tiraliori” au luptat pe fronturile din 
Africa sau Orientul Mijlociu). Forţelor din Africa neagră franceză 
li s-au alăturat numeroşi combatanți din Africa de Nord, a căror 
cifră se ridica, până în 1916 la: 180.000 oameni din Algeria, 
44.500 din Maroc şi 41.000 din Tunisia. În următorii doi ani, cele 
trei posesiuni nord-africane (Algeria — colonie franceză; Maroc şi 
Tunisia — protectorate franceze) au mai recrutat încă 170.000 de 
luptători. Adresându-se membrilor Senatului francez, la 9 iulie 
1918, ministrul coloniilor din acel moment, Henry Simon, 
cuantifica aportul total, în combatanți, al Africii Negre şi Africii de 
Nord la 690.000 oameni. Soldatilor li s-a alăturat şi efortul a 


% V, Cruceanu, op.cit., p. 22. 
? Cf. R. Cornevin, L’Afrique Noire de 1919 à nos jours, Paris, PUF, 1973, p. 

238.000 muncitori coloniali (numiţi, îndeobşte, hamali), astfel 
încât un total de 928.000 de africani” au contribuit la victoria 
finală a Franţei. Luând în considerare o asemenea mobilizare de 
energii, acelaşi H. Simon atentiona asupra unei realități ce putea 
deveni îngrijorătoare: «Aportul coloniilor a fost imens în toate 
domeniile. Putem chiar să ne întrebăm astăzi, cu oarecare neliniște, 
ce am fi devenit dacă nu aveam acest enorm rezervor de care am 
beneficiat atât de mulb»”!. Cuvintele sale s-au dovedit profetice, 
din perspectiva evenimentelor complexe prin care a trecut Franţa 
în cursul celui de-al doilea război mondial! Mai trebuie adăugat că, 
pe lângă efortul uman, posesiunile africane ale Franţei au furnizat 
frontului şi peste 6.000.000 tone de materii prime şi alimente. 
Englezii s-au bazat, la rândul lor, pe osteneala coloniilor 
africane. Ei au recrutat în King’s African Rifles: 10.000 de 
autohtoni din Africa de Vest (în special din Nigeria şi Coasta de 
Aur, care s-au remarcat în luptele din Camerun şi, mai ales, 
Tanganyika) şi 34.000 din Africa de Est (Kenya, Uganda şi 
Nyassaland). De asemenea, peste 600.000 de lucrători din Africa 
de Est şi Africa australă au susținut, prin munca lor, logistica 
frontului. Alţi africani au fost mobilizați de către celelalte puteri 
coloniale: Germania, Belgia şi Portugalia. Africaniştii au ajuns la 
concluzia că „în ansamblu, peste 2.500.000 de africani, 
reprezentând mai mult de 1% din populaţia continentului, au 
participat într-o manieră sau alta la efortul de război”? Tributul 
lor de sânge, dat în numele „idealurilor de libertate ale 
umanității”? s-a ridicat la 150.000 morti, civili şi militari. 
Războiul a mai avut o consecință: a generat un proces lent, 
dar subtil, de modificare a mentalităților, mai putin a 


% C, Fidel, op.cit., p. 16-18. 

colonizatorului, si mai mult a colonizatului. Astfel, prin 
participarea la efortul de război (rechizitii, comenzi suplimentare 
de produse, taxe sporite etc.), africanii au înţeles că din „povara 
omului alb” (R. Kipling), colonialismul s-a transformat, la 
propriu, într-o „povară a omului negru”. În aceste condiţii, o 
redistribuire a sarcinilor sociale, rezultate din realitățile economice 
generate de război se impunea imperios. 

Mai importantă a fost, însă, schimbarea percepției despre 
albi. În luptele comune de pe diferite fronturi, «soldatul african a 
putut surprinde cu repeziciune slăbiciunea şi puterea europeanului, 
considerat, până atunci, de către majoritatea africanilor, drept un 
supraom. Un număr considerabil de voluntari europeni au fost 
instruiți în tehnicile războiului modern de subofițeri africani. 
Devenea tot mai clar că europenii nu erau nici atotcunoscätori, nici 
atotputernici. Reîntorşi la vatră, soldaţii şi hamalii africani au 
răspândit viziunea lor despre omul alb. Încrederea în sine şi spiritul 
combativ [dovedite după război — nota ns.] se datorează în mare 
parte acestor noi concepţii». 

Saltul cel mai semnificativ, pe planul mentalităților, l-a 
reprezentat „afirmarea grupurilor cu o anumită conştiinţă 
politică”*5. Este adevărat că nu putem vorbi, încă, de o elită 
contestatară dar afirmarea principiului autodeterminării a avut un 
real impact asupra raporturilor dintre puterile metropolitane şi 
colonii. Prin urmare, anii interbelici au fost anii uceniciei politice 
si civice a autohtonilor, când „prinde rădăcini conştiinţa 
individuală si colectivă”! 

În perioada dintre cele două războaie mondiale puterile 
europene promovau imperturbabile vechea lor politică paternalistă. 
Dar, pe fundalul unei vieți liniştite se derula un proces de tranziţie, 


# Cf. M. Crowder, Africa în război, război în Africa, în Magazin istoric, nr. 5, 
mai 1985, p. 31. 

35 J.O. Sagay, D.A. Wilson, op.cit., p. 267. 

uşor perceptibil. Instituţiile create de sistemul colonial se deschid 
progresiv autohtonilor. Faptul este mai evident în coloniile 
engleze. În Consiliile Legislative din Africa de Vest, grație unor 
timide reforme constituționale, un număr redus de africani din 
Coasta de Aur, Nigeria, Sierra Leone şi Gambia sunt numiţi în 
aceste organisme. În Africa de Est şi Africa Australă, unde se 
stabiliseră numeroşi albi, cărora li se adăuga şi o însemnată 
populație de origine asiatică, africanii nu se bucurau de 
reprezentare în perioada interbelică. În cele două mari blocuri 
franceze, Africa Occidentală Franceză (AOF) şi Africa 
Ecuatorială Franceză (AEF), drepturile politice erau nule. 

Din deceniul al treilea se manifestă interesul pentru 
valorificarea economică a coloniilor. Englezii, cu pragmatismul lor 
recunoscut, inițiază setul de planuri Ormsby-Gore, în 1924 pentru 
Africa de Est şi în 1926 pentru Africa de Vest, cu scopul de a 
promova dezvoltarea agriculturii, îmbunătăţirea serviciilor 
medicale şi ridicarea nivelului educaţional. În 1929, guvernul de la 
Londra se implică şi mai mult prin elaborarea „Colonial 
Development Act”. Documentul prevedea cheltuieli anuale de 
1.000.000 lire sterline?” pe parcursul unui întreg deceniu. Sumele 
se vor dovedi, însă, insuficiente. Aşa se face că în 1936, nivelul de 
trai se ridica doar la 7 lire sterline pe cap de locuitor în Coasta de 
Aur şi numai la 1!? lire în Tanganyika“. În Franţa, ministrul 
coloniilor Albert Sarraut publică lucrarea Punerea în valoare a 
coloniilor franceze, accentuând pe „ameliorarea stării sanitare” a 
băştinaşilor şi pe „formarea tehnică a muncitorilor”. Investițiile 
franceze s-au situat în jurul plafonului de 4.000.000.000 franci aur 
(1913), respectiv 20.000.000.000 franci aur (1939). Dar sumele 
erau distribuite inegal: 2/3 din aceste investiții reveneau Africii de 

Nord (numai Algeria fînghitea jumătate din ele). De asemenea, 
AEF primea de 10 ori mai putin decât AOF“. Spre deosebire de 
englezi, care prin investiţiile lor urmăreau să creeze şi o forță de 
muncă salariată, francezii profitau la maximum de preţul foarte 
scăzut al mâinii de lucru locale. Ei au institutionalizat sistemul 
muncii forțate, cu consecințe dintre cele mai grave pentru 
autohtoni. O tristă celebritate a dobândit şantierul feroviar Congo- 
Ocean unde „cel putin 20.000 de oameni au plătit cu viața 
construcția căii ferate, mai ales în anii tragici dintre 1925 şi 
1928”! şi pe care André Gide îl considera «un înspăimântător 
consumator de vieți omeneşti» "2. Scriitorul francez, care a vizitat 
AEF, a fost profund impresionat de situaţia disperată în care se 
aflau africanii şi nota că: „ştiu lucruri pe care nu le pot accepta”. 
Din păcate, administrația colonială franceză era de altă părere. 
Slabele performanţe economice ale coloniilor anglo-franceze 
se reflectau şi în nivelul politic redus al autohtonilor. Totuşi, din 
deceniile trei şi patru, mai ales în Africa engleză, apar primele 
forme de organizare politică. În 1920, unsprezece intelectuali vest- 
africani, animați de avocatul J.E. Casely-Hayford din Coasta de 
Aur, formează Congresul Naţional Vest-African, un partid federal, 
acoperind toate cele patru colonii engleze din occidentul Africii. 
Programul său se baza pe principiile non-violentei, după modelul 
Congresului Naţional Indian al lui Mahatma Gandhi. Pe aceeaşi 
linie moderată se va înscrie şi „Nigerian National Democratic 
Party” (N.N.D.P.), constituit în 1923 de inginerul Herbert 
Macaulay. Mai numeroase au fost mişcările de tineret: „Gold 
Coast Youth Conference” (G.C.Y.C.), fondată în 1930 de tânărul 
jurist J.B. Danquah, „Nigerian Youth Movement” (N.Y.M.), foarte 


4 C, Coquery-Vidrovitch, H. Moniot, L'Afrique Noire de 1800 à nos jours, 
Paris, P.U.F., 1974, p. 402-403. 

4l C, Coquery-Vidrovitch, op.cit., p. 54. 

“ F, Ploquin, Les camps de travail de POubangui-Chari, în L'Événement du 
Jeudi, no. 341, du 16 au 22 mai 1991, p. 48. 

# A. Gide, Călătorie în Congo, Bucureşti, Editura Univers, 1971, p. 95. 


62 Viorel Cruceanu 


activä din 1937 când conducerea sa este preluatä de Benjamin 
Nnamdi Azikiwe şi „Sierra Leone Youth League” (S.L.Y.L.-1938), 
impulsionatä de dinamicul Wallace-Johnson. În totalitatea lor, 
aceste organizaţii, care şi-au făcut ucenicia în anii interbelici, vor 
deveni nucleele unor viguroase partide politice naționale, după 
1945. În Africa de Est engleză şi în cea Australă, localnicii s-au 
regrupat în asociaţii profesionale sau culturale ce militau însă şi 
pentru drepturi politice. Cele mai importante au fost: „Kikuyu 
Central Association” (K.C.A.-1924) din Kenya şi „Tanganyika 
African Association” (T.A.A.), apărută în 1929. Prin urmare, 
putem afirma fără teama de a greşi că, în Africa Neagră, mişcarea 
națională se afla în anii interbelici în stadiul primelor căutări. Din 
acest motiv, ea a reuşit să evite derapajele periculoase produse în 
tari precum India, Egipt sau Tunisia. Acolo, liderii nationalisti, mai 
bine organizați şi mai activi, erau tentaţi să stabilească punți de 
legătură cu puterile Axei. Pentru ei, scenariile care au dus la 
declanşarea războiului şi ideologiile atât de divergente ale 
beligerantilor nu reprezentau un factor de îngrijorare; ceea ce conta 
era faptul că, germanii luptau împotriva englezilor şi francezilor, 
asupritorii lor. Ferită de asemenea tribulatii, Africa Neagră a rămas 
fidelă puterilor aliate metropolitane. Însă, complicațiile nu lipseau. 
Cel mai mare pericol era reprezentat de Germania nazistă. Exista 
riscul ca guvernul celui de-al treilea Reich să declanşeze o 
operaţiune de reînsuşire a fostelor sale colonii africane. În acest 
caz, Africa de la sud de Sahara ar fi devenit teatru de operațiuni 
militare. Consumarea evenimentelor a dovedit precautia Germaniei 
vis ă vis de asemena perspective. Semnificativ este faptul că, la 22 
iunie 1940, Germania nu a impus Franţei înfrânte nici un fel de 
revendicare colonială. Se reafirma astfel fidelitatea intransigentă 
față de telurile ariane, conducătorii nazişti fiind convinşi că 
„pentru un stat rasial, colonizarea comportă un risc mortal de 
metisaj...". Chiar în Mein Kampf, Hitler scria cu vădit dispreţ : 
«Dacă evoluţia Franţei se va prelungi încă trei sute de ani în stilul 

său actual, ultimele resturi ale sângelui franc [subl.ns.] vor 
dispărea în statul mulatru africano-european pe cale să se 
constituie». Liderul regimului fascist german şi-a reafirmat 
poziția colonială şi în interviul acordat ziarului englez Daily Mail 
şi publicat la 5 august 1934. Fiihrerul afirma: «Nu voi sacrifica 
viața [nici] unui singur german, pentru a obține vreo colonie. Ştim 
că fostele colonii germane sunt un lux costisitor chiar şi pentru 
Anglia». Dar, în mod paradoxal, un puternic lobby, favorabil 
retrocedării posesiunilor germane anterioare, s-a dezvoltat în 
Anglia. Presiunile sale erau atât de puternice încât cabinetul 
britanic se arăta dispus la posibile concesii. Astfel, în toamna lui 
1937, Foreign Office-ul a elaborat un plan ce întrevedea 
posibilitatea reîntoarcerii la Germania a Togolandului si 
Tanganyikăi, dar nu şi a Africii de Sud-Vest; bunăvoința britanică 
trebuia complinită cu „sacrificii în Camerun, suportate de către 
Franţa”. La 11 noiembrie 1938, ambasadorul francez la Londra, 
Corbin, îi scria ministrului său de externe, Georges Bonnet, că 
premierul perioadei miincheneze, Neville Chamberlain, gândea să 
facă Germaniei concesii, în imperiul colonial, în schimbul unor 
garanții în privința Austriei şi Cehoslovaciei; derularea 
evenimentelor n-a oferit nici o şansă eventualului aranjament“. 
Rezolvarea a venit însă tot de la Hitler care îi spunea 
ambasadorului englez la Berlin, Henderson, că „problema 
coloniilor mai putea aştepta patru, şase, opt sau chiar zece ani”. 
Un semnal identic a primit şi diplomaţia franceză, Hitler 
mărturisind ambasadorului de la Roma, fost la Berlin, François 
Poncet, că, „această problemă ar putea fi tratată în cinci sau şase 
ani”, Atitudinea rezervată a liderului national-socialist german 

fatä de continentul negru era dictatä de politica sa europo-centristä: 
Hitler urmärea sä devinä arbitrul politicii europene — un Bismarck 
mai aventurier, un Wilhelm al II-lea mai norocos. Pentru el, Africa 
nu prezenta nici o atractie””!. Cu toate acestea, în mod neoficial, în 
Germania se înregistra o treptată, dar inevitabilă, resurectie 
colonialistă. Aşa se explică deschiderea primei „şcoli” de politică 
colonială a partidului nazist, la 29 octombrie 1938. Prezent la 
inaugurare, septuagenarul general von Epp declara: «Ea [Germania 
— nota ns.] nu cere nimic ce nu-i revine de drept ; ea reclamă 
posesiunile care i-au fost răpite (...), adică totalitatea imperiului său 
colonial», exprimându-şi speranța că Germania «îşi va relua, într-o 
zi, locul alături de marile puteri coloniale»?. Mai mult, în 
noiembrie 1940, la ministerul german de externe se finalizase un 
plan care urmărea crearea unui vast imperiu colonial, ce urma să 
cuprindă teritoriile africane de la Oceanul Atlantic până la Oceanul 
Indian, limitat la nord de Sahara iar la sud de Uniunea Sud- 
Africană”. Interesant este faptul că, noul spaţiu colonial se 
preconiza a fi integrat economic cerințelor Germaniei, cât şi 
necesităţilor zonelor sale de influență europene. Se impune şi 
precizarea că „acest vast imperiu colonial trebuia să cadă sub jugul 
Germaniei victorioase ca unul din rezultatele majore ale celui de al 
doilea război mondial”. Deci, aservirea Africii era avută în 
vedere doar după încheierea ostilităților şi consfintitä prin tratate 
de pace, ceea ce presupunea atât înfrângerea Franței, cât şi a 
Angliei. 

Franţa s-a prăbuşit surprinzător de uşor. În schimb, Anglia, 
deşi masiv bombardată în vara şi toamna lui 1940, nu a putut fi 
îngenuncheată. Cabinetul britanic, condus cu energie de primul 
ministru Winston Churchill, era decis să lupte până la capăt, 
indiferent de consecinţe. Adresându-se Camerei Comunelor, 

Churchill îndemna: «Să ne comportăm astfel încât, chiar dacă 
Imperiul şi Commonwealthul ar dura o mie de ani, oamenii să 
poată spune: a fost cea mai frumoasă perioadă a lor»”. Regatul 
Unit devine speranţa lumii libere. Sacrificiul său eroic polarizează 
simpatia şi sprijinul statelor ce se simt amenințate de fascism. Un 
rol determinant în susținerea efortului britanic de război va reveni 
coloniilor africane. 

O situație mult mai complexă trăieşte Imperiul colonial 
francez. În iunie 1940, Franţa este înfrântă iar Parisul ocupat. 
Administrația se retrage la Vichy unde se formează un guvern 
colaborationist în frunte cu maresalul octogenar Phillipe Pétain. 
Cel care a decis să salveze onoarea Franţei a fost generalul Charles 
de Gaulle, sub-secretar de stat la apărare în cabinetul precedent al 
lui Paul Reynaud. Refugiat la Londra, generalul de Gaulle 
îndeamnă pe francezi, pe calea undelor, să reziste. În accepțiunea 
sa, unica şansă de supravieţuire o reprezenta Imperiul. Generalul 
de Gaulle gândea că „pe vastele întinderi ale Africii” Franţa putea 
să-şi refacă „o armată şi o suveranitate” care să-i redea 
demnitatea pierdută. Mai mult, spiritul său ascuţit îi sugera că 
Africa „ar fi oferit o excelentă bază de plecare pentru întoarcerea 
în Europa”. Aceste considerente strategice i-au întărit 
convingerea în necesitatea unei acțiuni rapide căci, exista riscul 
ocupării coloniilor franceze fie de către Germania, fie de către 
Aliați. Hotărât să-şi pună în aplicare planul, generalul îşi stabileşte 
cartierul general la Brazzaville, în Congo. Aici începe epopeea 
„Franţei libere “. Ruptura de Gaulle — Pétain a însemnat şi ceea ce 
istoricul guineez Ibrahima Baba Kaké numeşte „sciziunea 
domeniului colonial francez”*. Teritoriile africane capătă brusc o 

importanță vitală, fiind disputate cu disperare de ambele părți. Asa 
se face că, în vara lui 1940, cele două blocuri coloniale franceze de 
pe continentul negru se aflau în tabere diferite: AOF, condusă de 
obedientul guvernator general Pierre Boisson, rămâne în orbita 
guvernului de la Vichy, în timp ce AEF se alătură „Franţei libere “. 
Ralierea AEF se datorează guvernatorului Félix Éboué” din Ciad, 
care, din iulie 1940, stabileste primele contacte cu generalul de 
Gaulle, actul devenind oficial la 26 august. În ziua urmätoare 
Ciadul este citat de cätre generalul de Gaulle, prin ordin pe 
imperiu, pentru că „prin admirabila sa hotărâre a indicat calea 
datoriei şi a dat semnalul redresării întregului imperiu francez”%. 
Ulterior, în memoriile sale, generalul de Gaulle avea să folosească 
cuvinte elogioase la adresa lui Félix Éboué pe care îl caracterizează 
ca fiind „un om inteligent şi inimos“, un „negru înflăcărat 
francez”!. Exemplul Ciadului este urmat de Camerun la 27 
august, Moyen-Congo şi Oubangui-Chari la 28 august. Rămăsese 
din AEF, cel mai prosper teritoriu, Gabon, al cărui guvernator, 
Masson, de teama de a nu greşi, ezita să iasă din orbita regimului 
de la Vichy. Dilema va fi rezolvată pe calea armelor şi la 9 
noiembrie 1940 Libreville este ocupat prin luptă: Gabonul 
îmbrățișează si el cauza „Franţei libere”. Între timp, la Brazzaville, 
Charles de Gaulle creează la 27 octombrie 1940 „Consiliul 
Apărării Imperiului” ca formă embrionară a unui guvern în exil. 
De acum înainte putea fi aplicată doctrina generalului de a reda 
libertatea Franţei „cu oameni şi resurse din Imperiu”? Însă, 
reuşita „Franţei libere”nu era decât pe jumătate, atâta vreme cât 


° Felix Éboué era negru; născut la 26 decembrie 1885 la Cayenne în Guyana 
franceză. Intră de tânăr în administrația colonială. Din 1908 serveşte în Africa 
(Oubangui-Chari, Ciad), remarcându-se ca un adept al principiului „asocierii”. La 19 
noiembrie 1938 este numit guvernator al Ciadului. Moare la Cairo, înainte de sfârşitul 
războiului, la 17 mai 1944. 

AOF rämânea vichystä. De aceea, scurt timp dupä instalarea la 
Brazzaville, generalul de Gaulle a încercat să-şi alăture şi coloniile 
franceze din Africa Occidentală. Cu sprijinul flotei engleze, forțele 
gaulliste atacă în perioada 23-25 septembrie 1940 oraşul Dakar, 
capitala AOF. Operaţiunea se încheie cu un eşec datorită 
rezistenței garnizoanei vichyste şi a vremii nefavorabile. Poziţia 
guvernatorului general Boisson va rămâne neclintită până la 
debarcarea Aliaților în Africa de Nord, la 8 noiembrie 1942. 
Amenintat cu o confruntare inegală, Boisson semnează la 7 
decembrie, în prezența amiralului Darlan (asasinat trei săptămâni 
mai târziu) şi a generalului american Eisenhower, acordul prin care 
AOF se alătură generalului de Gaulle. Întregul imperiu african 
împărtăşea acum soarta „Franţei libere”. Numai că, aşa cum 
remarcă Jean Suret-Canale, „episoadele luptei dintre vichyşti şi 
gaullişti au compromis iremediabil prestigiul administrației 
coloniale”. 

Trebuie precizat că, în cursul celui de al doilea război 
mondial, Africa Neagră nu a fost teatrul unor operaţiuni militare de 
anvergură. În afara confruntărilor franco-franceze s-a consemnat 
participarea forțelor britanice la misiuni în estul Africii, împotriva 
italienilor. Astfel, la 25 februarie 1941, englezii ocupă Mogadiscio, 
capitala Somaliei italiene. Câteva luni mai târziu, la 6 aprilie 1941, 
ei eliberează Addis-Abeba, redând, după cinci ani de exil, tronul 
celui de-al 225-lea Negus al Etiopiei, Hailé Sélassié I. În cursul 
anului 1942 trupe din Regatul Unit sunt implicate în operațiunile 
din Oceanul Indian, momentul culminant marcându-l debarcarea 
de la 14 septembrie la Majunga, ce a permis eliberarea 
Madagascarului de sub autoritatea guvernului de la Vichy şi 
cedarea lui sub administraţia „Franței libere”. Putem deci 
concluziona că, în privinţa ostilităților militare, războiul a avut un 


& Ch. de Gaulle, op.cit., p. 121; vezi si P. de Boisdeffre, Si totuşi... de Gaulle, 
Bucureşti, Editura 100+1 Gramar, 1997, p. 71. 

SJ. Suret-Canale, Afrique Noire Occidentale et Centrale, tome III (1), Paris, 
Edit. Sociales, 1972, p. 10. 


68 Viorel Cruceanu 


impact minor. Cu toate acestea, el a bulversat viaţa întregului 
continent negru, cu consecințe multiple pentru evoluţiile viitoare. 
Astfel, sensibile mutații se produc în domeniile economic şi 
social. Coloniile sunt conectate în totalitate la efortul de război al 
metropolelor. Agricultura africană este subordonată necesităților 
„Europei combatante”. Întâietate aveau culturile industriale: 
arahide (Senegal, Gambia), cafea (Coasta de Flideş, Camerun), 
cacao (Coasta de Aur, Coasta de Fildeş), uleiuri vegetale (Nigeria), 
sisal (Zanzibar), ceai (Nyassaland, Kenya), tutun (Rhodesia de 
Sud), bumbac (Uganda). Pentru a face față solicitărilor frontului, 
guvernul englez a decis în 1942 cumpărarea întregii producții de 
cacao a Nigeriei, pe toată perioada desfăşurării războiului. Acelaşi 
produs a adus substanţiale câştiguri plantatorilor şi negustorilor din 
Coasta de Aur: în 1944, tona de cacao se vindea cu 122 lire 
sterline, preț nemaiîntâlnit până atunci. O privire de ansamblu 
asupra câtorva principale produse importate de englezi, dovedeşte 
rolul special revenit Africii în acele momente grele: cantitatea de 
cacao, care în 1938 asigura 92,5% din cerința pe piaţa internă a 
metropolei a crescut la 98 % în 1941, vârful fiind înregistrat în 
1943, cu 98,7%; necesităţile de nuci de cocos au fost acoperite în 
întregime de posesiunile de pe continentul negru; solicitarea la 
arahide a urcat constant de la 21,8% în 1938, la 39,4% (1940), 
respectiv 48,4% în 1944; cafeaua a cunoscut acelaşi curs 
ascendent, de la coeficientul destul de redus de 25,9% în 1940, la 
80,5% în 1943 şi chiar 90,7% în 1944; la rândul său, 40% din 
producţia africană de bumbac a servit imperativelor britanice de 
război“. De asemenea, Franţa îşi procura din Africa, în 1938, 64% 
din necesarul său de arahide, 53% din producția de ulei de palmier 
şi 55% din cea de cacao“. Preferinta pentru culturile industriale a 
accentuat dezechilibrele agriculturii africane, în defavoarea celor 
ce asigurau suficiența alimentară. Cu toate acestea teritoriile din 

sudul Africii,în special cele două Rhodesii şi Bechuanaland, s-au 
transformat în constante furnizoare de carne şi porumb. 

De bune decenii subsolul african îşi dobândise reputaţia unei 
„minuni geologice”. Prin urmare şi imensele sale resurse minerale 
au fost canalizate spre acoperirea trebuintelor războiului. Mai mult 
de jumătate din producția anuală mondială de aur — „vitală pentru 
menţinerea sistemului monetar al lumii”, provenea din Africa. 
Istoricul Alexandre Kum'a Ndumbe III a stabilit o listă cu 20 de 
produse considerate esenţiale în situații de criză: cărbune, petrol, 
bumbac, lână, fier, cauciuc, nichel, cupru, plumb, glicerină, 
celuloză, mercur, aluminiu, platină, antimoniu, magneziu, azbest, 
mică, acid nitric şi sulf. Dintre toate, Kum'a Ndumbe constată că 
Anglia nu-şi acoperea decât necesarul de cărbune, celelalte fiind 
procurate din întinsul său domeniu colonial“. Trebuie precizat şi 
faptul că, atunci când producția internă de cărbune a scăzut, 
englezii au dezvoltat masiv bazinul carbonifer Enugu (Nigeria), 
unicul din Africa de Vest, unde s-a înregistrat o creştere a 
populaţiei de patru ori, în perioada 1939-1946%. Consumul de 
minereu de fier al Angliei, provenit din Africa, a crescut de la 
41,9% în 1938 la 78,4% în 1944; la fel cel de mangan, de la 34,4% 
în 1940, la 96,8% în 1944. Aceleaşi tendinţe s-au înregistrat la 
crom, de la 67% (1940) la 86,2% (1944) atingând 91% în 1945 şi 
bauxită, de la 58,3% (1942) la 90,8% (1945)/°. Se constată deci, că 
realitățile războiului au impus puterilor metropolitane 
intensificarea valorificării economice a teritoriilor subordonate. 
Încă din 1940 guvernul de la Londra elaborează „Second Colonial 
Development and Welfare Act” care stabilea investiții de 5 
milioane lire sterline în decurs de zece ani, plafon ce va fi 
substanțial ridicat în 1945, la 120 milioane lire, esalonat tot pe un 


S Fred Burke, Africa, Boston, Houghton Mifflin Company, 1974, p. 244. 

68 L’ Afrique et la sèconde guerre mondiale, p. 76. 

®© M. Cornevin, Histoire de l’Afrique contemporaine de la deuxième guerre 
mondiale à nos jours, Paris, Payot, 1972, p. 67. 

70 A.I. Spirt, op.cit., p. 18-19. 


70 Viorel Cruceanu 


deceniu'!. Un plan asemănător intitulat „Fonds d’Investissement 
pour Développement Économique et Social” (F.I.D.E.S.), alcătuit 
din 55% contribuţii metropolitane si 45% ale teritoriilor'?, va aplica şi 
Franţa, dar abia din 1946, după instituirea celei de-a patra republici. 
Sumele investite au permis edificarea a numeroase construcții 
strategice: spitale, şcoli, şosele (multe dintre ele au contribuit la 
dezenclavizarea unor regiuni), poduri, aeroporturi, porturi maritime. 
Astfel, porturile Freetown (Sierra Leone) şi Takoradi (Coasta de Aur) 
se specializează în repararea vapoarelor şi avioanelor avariate. Portul 
Mombassa din Kenya este modernizat în 1942, permiţând Angliei 
stăpânirea şi supravegherea întregului trafic naval din Oceanul Indian. 
Aeroportul din Accra, perfecţionat, ca şi cel din Lagos, primea în 
1942, 200 până la 300 avioane americane ce aterizau şi decolau 
zilnic”. În acelaşi an, 2.994 de avioane aliate se aşezau pe pista 
aeroportului din Fort Lamy (Ciad) şi alte 6.994 survolau zona, 
devenitä o placä turnantä intre Africa Occidentala si Africa de Nord 
sau Orientul Mijlociu. Pe lângă santierele de reparații si tradiționalul 
minerit apar ramuri noi: siderurgia, industria chimică, textilă, a 
materialelor de construcţii. Schimburile comerciale iau o amploare 
fără precedent. Între 1938-1946, comerțul exterior al Africii 
Occidentale engleze s-a dublat, trecând de la 44 la 86 milioane lire 
sterline”. Complexa activitate economică impusă de război a 
determinat si formarea unei forte calificate de muncă africane. În 
Nigeria, de exemplu, cea mai populată colonie engleză, numărul 

salariaţilor a crescut de la 183.000 în 1939 la 300.000 în 1946. În 
teritoriile franceze, unde „Franţa liberă” nu beneficia de mijloace 
similare Angliei, situația era diferită. Aici, efortul de război se baza pe 
practici vechi precum: munca forțată (intensificată după 1943), 
impozite mari, rechiziții, prestații obligatorii şi prestații ocazionale etc. 
Asemenea practici au determinat o serie de revolte, reprimate nemilos. 
Mişcări protestatare s-au înregistrat şi în posesiunile engleze unde 
sindicalismul era permis din anii interbelici (greve ale muncitorilor 
portuari din Sierra Leone, Coasta de Aur şi Nigeria, care au fost însă 
aplanate, fără a pune în pericol fructuoasa colaborare de război). Toate 
aceste consecințe economice au reprezentat o mică revoluție 
industrială pentru continentul negru. Modificări evidente suferă şi 
cadrul social. Africanii au venit în contact direct cu tehnica europeană 
pe care şi-o însuşesc cu repeziciune. Lumea satului încetează să mai 
fie chintesenta universului şi un număr sporit dintre ei râvnesc la 
comoditätile urbane. Angajarea ca salariat, de la proletar până la 
funcţionarul negru din structurile administraţiei coloniale, conferă un 
nou statut individului ce-şi are sorgintea într-o comunitate profund 
ataşată valorilor tradiționale. Dobândirea prin învăţare a unei 
îndeletniciri înseamnă şi o normală lărgire a orizontului. În scurt timp, 
muncitorii autohtoni care lucrează adesea alături de europeni, se 
organizează profesional şi îşi cultivă primele sentimente politice. Un 
element cu un impact decisiv acum, este aparatul de radio. El pătrunde 
în numeroase case şi, fapt important, în zonele mai îndepărtate şi 
înapoiate. Bătrânii ca şi cei foarte tineri aşteaptă cu înfrigurare, pe 
calea undelor, veşti despre compatrioții lor plecaţi să lupte. Emisiunile 
radio i-au familiarizat pe africani, mai ales pe neştiutorii de carte, cu 
rosturile acestei lumi, cu interesele politice juste şi nejuste ale marilor 
puteri. De aceea, considerăm că radiodifuziunea s-a constituit într-un 
binevenit stimulent în trezirea interesului public al maselor africane, 
fapt ce se va proba imediat după încheierea razboiului. 

O altă consecință majoră pentru evoluția ulterioară a 
continentului negru o reprezintă participarea africanilor la ostilitățile 
militare. Fiecare colonie a contribuit cu un însemnat număr de soldați 

(recrutați sau voluntari) şi de elemente auxiliare. Astfel, „West African 
Force” a mobilizat 176.000 soldaţi care au luptat pentru eliberarea 
Etiopiei, Madagascarului, Somaliei italiene, dar şi departe, pe 
continentul asiatic, în Birmania şi India. Majoritatea efectivelor 
proveneau din Nigeria - 100.000 oameni şi Coasta de Aur - 70.000 de 
combatanţi/€. Țările din estul Africii au contribuit la rândul lor cu 
impresionante efective în cadrul „East African Force”. Numai în 
Tanganyika s-au angajat 92.000 de soldaţi, ceea ce însemna un 
locuitor din 75; de asemenea, 300.000 de oameni sprijineau efortul 
de război prin munca prestată pe plantații sau în mine. Kenya 
furniza E.A.F. 75.000 de militari, iar Uganda a întărit efectivele 
britanice cu 55.000 de persoane. Ca şi vest-africanii, cei din est au 
luptat în Etiopia şi Madagascar, dar mai ales în Birmania, Ceylon 
şi India. Tot în E.A.F. au fost chemaţi sub arme şi 30.000 oameni 
dintr-o minusculă colonie australă, Nyassaland, cărora li s-au 
alăturat 80.000 de voluntari din Bechuanaland, Basutoland şi 
Swaziland. La sfârşitul războiului 50.000 de est-africani nu s-au 
mai întors acasă”. În coloniile franceze au fost înregimentaţi cu 
începere din 1940 un număr de 127.320 soldaţi din AOF, alți 
15.500 din AEF — intraţi în istoria războiului sub denumirea de 
„tirailleurs sénégalais” — şi 34.000 din Madagascar. Ei au luptat 
alături de gaullişti în Africa de Nord, Orientul Mijlociu, Italia şi 
Franţa, ajungând până în Germania. La încheierea ostilităţilor se 
jertfiseră pentru metropolă 24.271 „senegalezi” şi 4350 malgasi”*. 
Participarea africanilor la război a permis schimbarea viziunii lor 
despre europeni. Ei au întâlnit acum numeroşi albi simpli: gradatii 

africani cu experiență i-au instruit şi apoi chiar comandat in luptă. 
Departe de a fi aroganti, soldaţii albi împărtăşeau cu cei negri 
„angoasa tranşeelor””?. S-a dezvoltat astfel o condescendentä 
rasială, de neimaginat odinioară, care a subminat întreaga filosofie 
a sistemului colonial. În plus, africanii au fost martorii tragediei 
stăpânilor europeni, înfrânți şi de o altă rasă: la 15 februarie 1942, 
70.000 de soldaţi din Imperiul Britanic capitulează la Singapore în 
fața japonezilor. Evenimentul a avut o profundă înrâurire 
psihologică pentru că „prestigiul omului alb, erhos-ul superiorității 
sale (...), s-a spulberat”. Reîntorşi acasă, combatanții africani vor 
difuza percepţia proprie despre adevărata stare a lucrurilor. Sub o 
asemenea impresie, milioane de negri îşi vor remodela conştiinţa. 
Limitele impuse şi întreținute de complexul inferioritätii sunt 
depăşite. Pentru Africa şi implicit pentru sistemul colonial începe 
să se scrie o nouă istorie. Prestigiosul autor din Burkina Faso, 
Joseph Ki-Zerbo consideră că prin colportarea ideilor contestatare 
„soldaţii africani au fost marii artizani ai emancipării africane”*!. 
Am constatat, din succesiunea faptelor, maniera totală în care 
coloniile engleze şi franceze din Africa s-au implicat în război. 
Efortul lor a fost atât de necesar iar rezultatele atât de benefice 
încât raporturile cu metropola evoluează de la subordonare la 
parteneriat. Se impunea prezumția că, odată restaurată pacea, orice 
spirit luminat nu mai putea permite reîntoarcerea la un sfatu-quo 
ante. Chiar în plin război, aliaţii anglo-saxoni se arătau preocupați 
de viitoarea configuraţie a lumii. La 14 august 1941, la Placentia 
Bay, în insulele Newfoundland, preşedintele S.U.A. Franklin D. 
Roosevelt şi primul ministru britanic Winston Churchill semnează 
documentul intitulat „Charta Atlanticului”. Cei doi au stabilit un 
set de principii pe care îşi bazau «speranţele într-un viitor mai bun 
pentru omenire». Punctul trei, care ne interesează, stipula că «ei 

respectă dreptul ce are fiecare popor de a alege forma de 
guvernământ sub care vrea să trăiască; ei doresc să fie redate 
drepturile suverane şi liberul exercițiu de guvernare celor care au 
fost privaţi de ele prin forţă». Formularea este foarte clară şi 
sugerează temeinic că „fiecare popor” însemna şi popoarele 
coloniale. Or, Churchill s-a grăbit să confere o interpretare 
unilaterală articolului trei, eludând litera Chartei. Într-o cuvântare 
rostită în Camera Comunelor la 9 septembrie 1941, el afirma că 
«drepturile suverane şi liberul exerciţiu de guvernare» se referă la 
«restaurarea suveranităţii statelor şi naţiunilor aservite de nazism în 
Europa» şi că nimic nu se va modifica în structura Imperiului 
britanic. În replică, la 22 februarie 1942, într-un mesaj 
radiodifuzat, preşedintele Roosevelt se simțea obligat să fie 
categoric : «Charta atlantică priveşte întreaga lume». Poziţia 
americană era sprijinită şi de cel de-al treilea aliat, U.R.S.S., care 
la scurt timp de la semnare a aderat la Chartă (24 septembrie 
1941), precizând că «Uniunea Sovietică apără dreptul fiecărui 
popor la independenţă naţională»*€. În aceeaşi ordine de idei să 
menționăm că, în ciuda ostilității britanice, subsecretarul de stat 
american Sumner Wells declara la 30 mai 1942: «Victoria noastră 
trebuie să ducă la eliberarea tuturor popoarelor (...). Epoca 
imperialismului este încheiată“. Charta Atlanticului a avut un 
ecou nesperat în Africa. Prima reacţie de anvergură se înregistrează 
în vara lui 1943 când nigerianul Benjamin Nnamdi Azikiwe 
redactează un memoriu, înaintat guvernului de la Londra şi 
intitulat „Charta Atlanticului şi Africa Occidentală britanică”. 
În manifest se punea pentru prima dată problema acordării 
independenţei unei colonii africane şi anume a Nigeriei. Mai mult, 

dr. Azikiwe a întocmit chiar un calendar al decolonizării țării 
sale, Actiunea militantului vest-african nu s-a bucurat de 
înțelegerea necesară; ea a confirmat însă perfecta intuire a 
evenimentelor care s-au derulat în sensul independenţei Africii. 
Consecințe favorabile asupra miscarii nationale de pe 
continentul negru a avut şi starea geo-politică rezultată la 
încheierea războiului. Cele două puteri coloniale, Anglia şi Franţa, 
erau istovite. Ele au pierdut împreună circa un milion de oameni. 
Infrastructura Franţei fusese în mare parte distrusă sau jefuită de 
ocupant. Pe plan moral, ţara era traumatizată de împărțirea 
societăţii în „rezistenți” şi ,colaborationisti”. Datoria publică se 
ridica la fabuloasa sumă de 1.756 miliarde franci’. La rândul său, 
Anglia era tributară împrumuturilor considerabile contractate în 
S.U.A. şi chiar în colonii. Era evident că „raportul de forte din 
lume se schimbase în defavoarea puterilor coloniale” şi că 
„imperiul colonial european nu era un monolit de neschimbat în 
peisajul istoriei umanităţii”! Războiul „a şubrezit iremediabil 
trăinicia colonialismului, mult mai profund decât îşi dădeau seama 
chiar africanii în acel moment”. Lumea era împărțită acum în 
sfere de influenţă între cei doi colosi, S.U.A. si U.R.S.S., dar care 
„afişau un anticolonialism fără echivoc”. Atitudinea de 
respingere a colonialismului l-a făcut pe Joseph Ki-Zerbo să afirme 
că „în primul deceniu de după război, un fel de complicitate 
planetară îndemna Africa Neagră spre libertate”. Cum se explică 
o astfel de schimbare în relaţiile internaţionale? Răspunsul trebuie 

căutat în actele de politică externă ale celor două super-puteri. 
S.U.A. aveau experiența Americii Latine, Filipinelor şi Liberiei 
unde, concurând puterile europene, au reuşit să-şi impună propria 
doctrină; de asemenea, sprijinind mişcarea de renaştere africană pe 
baza principiilor umaniste cuprinse în „Declaraţia de 
independență”, americanii scontau pe creşterea prestigiului lor 
moral. Uniunea Sovietică urmărea ca printr-o propagandă externă 
abilă să se prezinte ca un aliat natural al noilor state africane pe 
cale să se nască; susținerea dreptului la autodeterminare în afară, 
disimula complexitatea realitätilor multinationale din interior. 
Dincolo de artificiile diplomaţiei, liderii de la Washington şi 
Moscova nutreau convingerea că ei sunt singurii în măsură să 
umple golul lăsat de previzibila retragere a puterilor colonialiste. 
Problemele coloniale şi noua lor manieră de abordare şi-au 
găsit reflectare şi în Charta O.N.U., semnată la San-Francisco la 26 
iunie 1945. Astfel, puterile metropolitane se obligau prin 
„Declaraţia privind teritoriile care nu se autoguvernează” (art. 
73, art. 74) «să dezvolte capacitatea lor de a se autoguverna, să ţină 
seama în modul cuvenit de näzuintele politice ale acestor popoare 
şi să le ajute în dezvoltarea progresivă a instituțiilor lor politice 
libere, potrivit cu condiţiile specifice ale fiecărui teritoriu şi 
popoarelor sale si cu gradul lor diferit de dezvoltare»”. 
Comparativ cu limpezimea punctului trei din Charta Atlanticului, 
formularea de mai sus cuprinde suficiente ambiguitäti. Ea fixează 
unele principii generale, care, lipsite de concizia necesară, se 
pretează la interpretări subiective. Astfel, „modul cuvenit” de 
apreciere al ,näzuintelor politice” ale popoarelor coloniale este 
lăsat la latitudinea metropolelor ce se vor arăta prea puţin 
interesate să recunoască importanța efervescentei politice din 
teritoriile supuse. De asemenea, vorbindu-se de „dezvoltarea 
progresivă a instituţiilor”, condiţionată însă de „gradul diferit de 
dezvoltare” al populațiilor băştinaşe, s-a oferit o şansă nesperată 
prelungirii  agoniei  colonialismului. Analizând documentul, 

francezul J. Suret-Canale sesizează că prin prevederile sale 
„sistemul colonial nu a fost pus, practic, sub semnul întrtebării” 
dar că „principiul şi existenţa sa au fost zdruncinate”*€. 

Cel de-al doilea război mondial a mai avut o consecință nu mai 
putin importantă: schimbarea atitudinilor metropolitane faţă de 
colonii. În Marea Britanie, clasa politică afişa păreri divergente. 
Premierul conservator Winston Churchill, semnatar al Chartei 
Atlanticului, declara că nu concepe să fie «groparul Imperiului 
Britanic» si că «Marea Britanie nu a dus un război atât de crâncen 
pentru a-şi pierde până la urmă imperiul». În schimb, după 
momentul 14 august 1941, fruntaşul laburist englez Clement Attlee 
declara unei delegaţii vest-africane că pacea va deschide «o eră de 
securitate şi justiție, nu doar pentru un popor şi un continent ci pentru 
toate popoarele de pe toate continentele>”. În acest spirit, aflați la 
guvern, laburiştii vor publica in 1948 o Carte albastră ce fixa 
coloniilor africane o evoluție spre independenţă în etape, eşalonată pe 
30 de ani. Programul laburist, extrem de moderat, îşi afla 
corespondentul în reformele calculate, iniţiate încă în timpul 
războiului. Prin urmare, Consiliile Legislative sunt deschise în 
premieră reprezentării africane în coloniile din Africa de Est şi cea 
Australă, în timp ce, în Africa de Vest autohtonii sunt admişi chiar în 
Consiliile Executive. Totuşi, ritmul lent şi inconsistent al schimbărilor 
a fost dezamăgitor pentru africani şi de la sfârşitul deceniului al 
cincilea, începutul deceniului al şaselea, mişcarea națională se va 
radicaliza. Mult mai sinuoase s-au dovedit a fi relaţiile dintre Franța 
eliberată şi coloniile sale. Încă din anii războiului generalul de Gaulle a 
înțeles că „statutul teritoriilor de peste mări ar trebui profund 

reformat”!%. La iniţiativa lui René Pleven, comisar în probleme 


coloniale, generalul acceptă convocarea unei conferințe la Brazzaville, 
al cărei obiectiv era de «a determina pe ce baze practice va putea fi 
fondată progresiv o comunitate franceză înglobând şi teritoriile Africii 
negre» ®", Capitala congoleză a fost aleasă pentru că, scria generalul 
de Gaulle în memoriile sale, «în anii cei mai răi a oferit refugiu 
suveranității Franței» 2. La Conferință, desfăşurată între 30 ianuarie-8 
februarie 1944, au participat toți guvernatorii francezi ai coloniilor 
africane, 9 membri ai Adunării Consultative din metropolă şi 6 
observatori reprezentând pe coloniştii europeni din Africa de Nord 
(Algeria, Maroc si Tunisia). Semnificativ este faptul că nu a fost 
prezent nici un african, singurul delegat de culoare fiind guvernatorul 
general al AEF, Félix Éboué. Nu este deci de mirare că s-au promis 
reforme economice, sociale, administrative, dar nu si politice. Se 
afirma categoric si transant că «scopurile operațiunii de civilizare 
împlinite de Franţa în colonii exclud orice idee de autonomie [subl. 
ns.], orice idee de evoluție în afara blocului francez al Imperiului; 
eventuala creare, chiar îndepărtată, de guverne autonome în colonii 
este exclusă [subl. ns.]» În aceeaşi ordine de idei, ireductibilul 
politolog conservator, Raymond Aron, scria în 1945 că, prima sarcină 
a Franței este „menținerea integrității Imperiului francez”"®*. 
Asemenea poziții au fost posibile şi datorită captării „intelligenției” 
africane la utopicele idei ale asimilării şi apoi asocierii. Analizând cele 
două concepte, liderul senegalez Léopold Sédar Senghor sugera în 
1943 că «trebuie să transcendem falsa antinomie „asociere sau 
asimilare” si să spunem „asimilare si asociere”y1%5, Cert este că astfel, 
discursul politic se îndepărta de la problematica libertății. Dovada o 

furnizeazä declaratia lui René Pleven de la Brazzaville: «Din când în 
când citim că, acest război trebuie să se termine prin ceea ce se 
numeşte eliberarea popoarelor coloniale. În Marea Frantä colonială nu 
există popoare ce trebuiesc eliberate şi nu există discriminare rasială 
ce trebuie înlăturată...» °®. Privită din perspectiva timpului, Conferinţa 
de la Brazzaville ne apare ca o tentativă a celei de-a IV-a Republici 
franceze de a prezerva vechiul imperiu colonial. Ea a fost însă nevoită 
să renunţe la sistemul puternic centralizat şi să facă loc unor structuri 
noi, de tip federal (Uniunea Franceză). De aceea, Marianne Cornevin 
consideră că, în ciuda tuturor contradicţiilor sale, Conferinţa 
marchează „prima etapă în decolonizarea Africii negre franceze”. 
Mai realist, istoricul congolez Elikia M’Bokolo opinează că reuniunea 
de la Brazzaville a fost doar o formă de „liberalizare a regimului 
colonial”"%. Reticenta Franţei este de înţeles, dacă avem în vedere rolul 
determinant al coloniilor în refacerea onoarei pe câmpul de luptă. 
Această realitate şi-a găsit ecou, la 15 mai 1945, în cuvintele lui Gaston 
Monnerville, preşedintele Adunării Consultative franceze: «fără 
Imperiu, Franţa nu ar fi astăzi decât o ţară eliberată. Graţie Imperiului 
său, Franţa este o tara învingătoare», Recunostinta datorată coloniilor 
africane s-a materializat prin extinderea drepturilor de reprezentare în 
parlamentul de la Paris. Astfel, la 21 octombrie 1945 sunt aleşi în 
Adunarea Naţională Constituantă nouă africani: Lamine Guéye şi 
Léopold Sédar Senghor pentru Senegal, Fily Dabo Sissoko din Sudanul 
francez, Yacine Diallo delegat de Guineea, Félix Houphouët-Boigny 
reprezentând Coasta de Fildeş, Sourou Migan Apithy plebiscitat de 
Dahomey, Gabriel D’Arboussier şi Félix Tchicaya pentru AEF, precum 
şi camerunezul Manga Bell Douala. Participarea la vot s-a desfăşurat 
conform ordonantelor din 21 august şi 13 septembrie 1945, care statuau 
existența a două colegii. În primul colegiu votau numai rezidenții 

francezi din teritorii şi foarte puţinii africani recunoscuți cetăţeni 
francezi. În cel de-al doilea colegiu îşi exprimau sufragiile „supuşii” 
africani, dar nu toţi, ci doar acei care îndeplineau condiţiile: vorbirea şi 
scrierea limbii franceze, un anume cens, deținerea de funcții 
administrative, calitatea de fost combatant. Importanța acordată 
reprezentării întărea doctrina politicienilor celei de-a IV-a Republici, 
după care „libertatea oamenilor apărea mai importantă decât libera 
determinare a colectivitätilor naţionale”"!0. Aşa se explică faptul că, în 
scurt timp, deputații africani vor iniția legi în spiritul emancipării 
individului. La 11 aprilie 1946, ivorianul Felix Houphouët-Boigny 
impune legea care îi poartă numele şi care prevedea abolirea muncii 
forțate în colonii. Ea a fost urmată la 7 mai de „legea Lamine Guéye” ce 
stipula acordarea cetăţeniei franceze tuturor africanilor „supuşi”. 
Pomenind de Guéye nu putem omite crezul său: să obțină pentru 
africani „mai multă justiție, mai multă egalitate, mai multă 
fraternitate”!!. Dacă delegaţii africani în Adunare sperau că prin actele 
lor pot contribui la ameliorarea stării conationalilor de pe continentul 
negru, în schimb, Franța persista în vocaţia sa de a „realiza o operă 
naţională la scară universală"? 

O altă importantă consecință a celui de-al doilea război 
mondial o reprezintă indubitabila maturizare a continentului negru 
care cunoaşte o „evoluţie rapidă a mentalitätii politice în direcția 
emancipării”!!5. Noul elan ce a cuprins Africa are ca punct de 
pornire Congresul al V-lea panafrican de la Manchester şi apariția 
partidelor politice naționale, elemente asupra cărora ne vom opri în 
capitolul următor. Să spunem totuşi că doctrina panafricanistă 
devine mai actuală ca oricând: «realizarea unirii populațiilor din 
Africa în scopul eliberării acestui continent de sub stăpânirea 

imperialistă»!1!*. Se cerea astfel, cu hotărâre, onorarea loialității 
teritoriilor africane față de metropole prin recunoaşterea dreptului 
la o viaţă liberă. Odată victorioase, Anglia şi Franţa au încercat să 
minimalizeze datoria morală ce le revenea, fapt ce va determina ca 
„naționalismul domestic”! de până atunci să capete în noile 
circumstanţe istorice „statura unei revoluții” "s. 

Putem concluziona că prin consecinţele lor primul război 
mondial şi, în special, cel de-al doilea război mondial, au influențat 
decisiv destinele Africii. Investițiile strategice au dat semnalul 
ruperii de trecut. Participarea coloniilor la ostilitäti, cu recruți şi 
voluntari dar şi cu însemnate resurse minerale, a conferit 
autohtonilor mândria de a se simţi utili acestei lumi. Realitätile 
războiului, nemiloasele confruntări albi-albi, i-au făcut pe africani 
să se înalțe mai presus de barierele rasiale, depăşind prejudecățile 
marginalizării. Conştiinţele s-au maturizat. Elanul national, cu 
motivațiile sale intrinseci, s-a bucurat de un real sprijin pe planul 
relațiilor internaționale. Personalitatea africană, conturată prin 
truda pasionată a mai multor generaţii, evolua spre momentul 
desăvârşirii. 

CAPITOLUL AL III-LEA 


PREMISELE IDEOLOGICE ALE 
DECOLONIZĂRII FOSTELOR POSESIUNI 
ENGLEZE, RESPECTIV FRANCEZE 


escătuşarea Africii a reprezentat ultima etapă a 

unui îndelungat proces istoric, specific lumii 

moderne şi caracterizat de afirmarea dreptului la 

autodeterminare al popoarelor. Sensul dobândirii 
libertăţii prin luptă a fost experimentat de cele 13 colonii nord- 
americane. A urmat insurecția din Haiti (1791-1804), condusă de 
legendarul Toussaint L’Ouverture, care, încununată de succes, a 
permis instaurarea primei republici a negrilor. Apoi, la începutul 
secolului al XIX-lea, a venit rândul statelor din America Latină să 
se emancipeze de sub dominaţia spaniolă şi portugheză. Pe 
continentul european, unde nu exista o problemă colonială, dar nu 
lipsea asuprirea naţională, s-a dezvoltat sub impulsul ideilor 
Revoluţiei franceze, un firesc program de construcție statală. Prin 
urmare, a doua jumătate a secolului al XIX-lea, când apar statele 
moderne (Italia, Germania, România) şi prima jumătate a secolului 
al XX-lea, când se prăbuşesc revolutele imperii multinaționale 
(austro-ungar, otoman şi în mai mică măsură, cel țarist) sunt fixate 
în istorie ca „secole ale naţiunilor”. Spiritul national cunoaşte noi 
prelungiri în anii interbelici şi cei imediat postbelici, când, statele 
Asiei îşi dobândesc neatârnarea. După 1945 „statu quo”-ul se 
menținea doar în Africa. Eliberarea continentului negru era 
inevitabilă. Perioada de până în 1960 s-a dovedit a fi propice 
acumulărilor ideologice şi investigării căilor reale ce ar fi putut 
duce la independenţă. Deşi modelele nu lipseau (nord-american, 

latino-american si, în special, asiatic), emanciparea Africii s-a 
desfäsurat de o manierä proprie, complexä. Se poate aprecia cä 
India a reprezentat o sursä de inspiratie, limitatä insa la teritoriile 
anglofone de pe continent. Apoi, Africa de Nord arabä (Egipt, 
Libia, Sudan, dar mai ales Maroc si Tunisia) si primele state libere 
din Africa Neagră, Ghana şi Guineea, au devenit ele însele modele 
pentru celelalte colonii. Totuşi, mai presus de orice pildă s-a situat 
sentimentul libertății, ce nu a putut fi anulat de dominaţia 
colonială. Amplificat în contextul celor două conflagrații 
mondiale, acest sentiment a fost creuzetul în care s-au forjat elitele 
culte locale. Formate în Occident, ele s-au impregnat cu formule 
ideologice care, prin conţinutul lor, erau favorabile emancipării 
teritoriilor coloniale. Asemenea curente de idei au fost: 


Panafricanismul 


Curentul panafricanist reprezintă, în opinia noastră, sursa 
originară a mişcării nationale de pe continentul negru. El s-a născut la 
începutul secolului al XX-lea în rândurile diasporei africane din 
emisfera vestică. Urmaşii foştilor sclavi, conştienţi de drama 
desrădăcinării şi a marginalizării, au declanşat o mişcare de 
solidaritate în scopul apărării «rasei africane din toate colţurile lumii. 
Timp de aproape cinci decenii, panafricanismul s-a limitat a fi doar o 
„simplă manifestare de solidaritate fräteascä a negrilor de ascendență 
africană din Antilele britanice şi S.U.A”. Datorită savantului 
american de culoare William Edward Burghardt du Bois, aceste 
manifestări s-au institutionalizat. La inițiativa „principalului arhitect al 
panafricanismului”*, în anii 1919, 1921, 1923 şi 1927, sunt organizate 


l'E. M'Bokolo, Le Continent convoité, Paris-Montréal, Etudes Vivantes, 1980, 
p. 256. 

? Ph. Decraene, Le panafricanisme, Paris, P.U.F., 1959, p. 9. 

3? Ghana Republic Souvenir, Accra, Ministry of Information, 1962, p. 21. 

patru Congrese panafricane în toate marile capitale occidentale. 
Puterile vremii luau cunoştinţă acum de aspirațiile unei lumi ignorate. 
Revendicările formulate excelau prin modestie. Ele dovedeau că 
mişcarea era excesiv preocupată de imaginea diasporei africane, 
comparativ cu interesul cvasiinexistent pentru continentul de baştină. 
Atmosfera intelectualistă din cadrul panafricanismului a fost tulburată 
de jamaicanul Marcus Garvey, stabilit în S.U.A. Adresându-se omului 
simplu, el „va galvaniza mulțimile negre creând pentru prima dată în 
ele un sentiment de solidaritate legat de conştiinţa mesianică a originii 
lor comune’. Garvey dobândeşte celebritate prin sloganul «Back to 
Africa». Constiinta de sine, probată astfel, era coroborată cu 
necesitatea eliberării Africii de sub dominaţia albilor, pe care 
Garvey o vedea posibilă în manieră „liberiană”. Ideile sale au 
devenit o sursă de inspirație pentru puţinii studenţi africani ajunşi 
la universităţile americane, printre care nigerianul Benjamin 
Nnamdi Azikiwe şi ghanezul Kwame Nkrumah. Abia din acest 
moment se poate afirma că panafricanismul a devenit „o 
manifestare de solidaritate între intelectualii americani, antilezi şi 
africani [subl. ns.], îndreptată împotriva opresiunii [politice], 
culturale şi rasiale la care este supusă rasa neagră de puterea 
albilor”. 

Momentul saltului calitativ în istoria panafricanismului s-a 
produs la cel de-al V-lea Congres, organizat în perioada 15-19 
octombrie 1945, la Manchester. Destinele mişcării sunt preluate 
acum de africani; este vorba de tineri intelectuali şi studenți 
formaţi în S.U.A. sau Anglia, precum Kwame Nkrumah şi Ako 
Adjei din Coasta de Aur, Jomo Kenyatta din Kenya, Hastings 
Banda (Nyassaland), Obafemi Awolowo, Samuel Akintola şi H.O. 
Davies din Nigeria, Wallace-Johnson (Sierra Leone) si scriitorul 
sud-african Peter Abrahams. Grupul de la Manchester a înțeles că 
sosise momentul ca Africa să lupte pentru o «personalitate 


* C. Coquery-Vidrovitch, H. Moniot, L’Afrique Noire de 1800 à nos jours, 
Paris, P.U.F., 1974, p. 392; Ph. Decraene, op.cit., p. 16. 
` Cf. Afrique-Asie, Paris, no. 273, 26 juillet-8 août 1982, p. 8. 

proprie». În documentele redactate de K. Nkrumah se afirma 
categoric: «Suntem hotărâți să devenim liberi (...). Cerem 
autonomia şi independenţa Africii Negre, în măsura şi nu mai mult 
decât este cu putință în această una şi singura lume, ca grupurile şi 
populaţiile să se conducă de sine însele cu respectul, bineînţeles, al 
unităţii şi frätietäti omenirii...»”. Astfel, panafricanismul devine o 
ideologie „elaborată de africani, pentru Africa”. Constienti că 
„revoluţia africană” se va săvârşi numai prin trezirea mulțimilor de 
acasă, participanţii la Congresul de la Manchester cereau 
africanilor „să se regrupeze pretutindeni în partide politice, 
sindicate, cooperative şi alte organizații cu scopul obținerii 
independenţei politice şi progresului economic”*. 

La Manchester au fost prezenți doar reprezentanţi ai noii elite 
culte africane din ţările anglofone. Rezoluţiile congresului, 
consacrate întregii Africi, aproape că nu au avut ecou printre 
francofoni „mult mai putin rebeli faţă de puterea metropolitană”. 
În perioada premergătoare Congresului, dr. Nkrumah s-a deplasat 
la Paris unde s-a întâlnit cu unii deputaţi din Adunarea Naţională 
Franceză: Sourou Migan Apithy (Dahomey), senegalezii Leopold 
Senghor şi Lamine Guéye şi ivorianul Félix Houphouët-Boigny. 
Datoritä fotoliilor de deputat, acestia se vor aräta reticenti fatä de 
curentul contestatar animat de anglofoni. Sperantele lui Nkrumah 
într-o unitate de acţiune s-au dovedit zadarnice. 


“E. Jefferson Murphy, Istoria civilizaţiei africane, Bucureşti, Editura Minerva, 
vol. 2, p. 289; vezi şi W.J. Hanna (edit.), Independent Black Africa, The 
Politics of Freedom, Chicago, R. MacNally, 1964, p. 533; J.P. N'Diaye, Idei 
mobilizatoare în Africa, în Lumea, nr. 22, 25 mai 1972, p. 21; Histoire 
générale de PAfrique, tome VIII (L’Afrique depuis 1935), édition abrégée, 
Paris, Présence Africaine/ Edicef/ UNESCO, 1998, p. 126. 

TPF, Gonidec, L’Etat Africain, Paris, R. Pichon et R. Durand-Auzias, 1970, p. 
281. 

“D. Rooney, Nkrumah, l’homme qui croyait à l’Afrique, Paris, Edit. J.A. 
Press, 1990, p. 27-28; Histoire générale..., UNESCO, tome VIII,p. 126. 

Accesul la o viatä liberä s-a desfäsurat diferit în posesiunile 
engleze, comparativ cu cele franceze. Au existat particularitäti chiar în 
interiorul grupului anglofon. Prin urmare, discursul politic prefatat la 
Manchester suferä modificäri. Astfel, Jomo Kenyatta si Hastings Banda 
nu mai fac referire, în lupta lor, la panafricanism. Singurul rămas fidel 
principiilor celui de-al cincilea Congres panafrican a fost Kwame 
Nkrumah. Istoricul Elikia M’Bokolo apreciază că, după întoarcerea lui 
Nkrumah „panafricanismul se va identifica în mare măsură cu lupta 
pentru independența Coastei de Aur”!%. În punctul 6 al programului 
„Convention People's Party” (C.PP.) — „Partidul Popular al 
Convenţiei” — el insera ca obiectiv fundamental «realizarea prin toate 
mijloacele posibile a unei Africi de Vest independente şi unite». O 
asemenea reuşită ar fi fost un prim pas pe calea realizării maiestuosului 
său proiect de unitate africană. În acest sens, împărtăşim părerea că după 
Manchester „mentalitatea sa politică dobândeşte o tendință continentală 
foarte pronunţată”? Nkrumah s-a impus ca depozitarul programelor 
panafricane şi, cu deplin temei, el poate fi considerat „părinte” al 


„naţionalismului panafrican”!5. Făcând din tara sa „bastionul mişcării”! 


A 


panafricane, el a organizat la Accra in cursul anului 1958, douä 
Conferinţe ale întregii lumi africane: în aprilie 1958, a şefilor de stat şi 
de guvern din cele opt state independente, iar în decembrie ‘58, a 
popoarelor şi partidelor din țările aflate în plin proces de emancipare 
naţională'$. Viziunea lui Nkrumah, ce depăşea cu mult pe cea a 
contemporanilor, a dus la efemerele uniuni Ghana-Guineea şi Ghana- 
Guineea-Mali, ce se doreau nucleul viitoarelor „State Unite ale Africii”. 


10 E. M'Bokolo, Afrique Noire. Histoire et Civilisations, Paris, Hatier- 
Aupeulf, tome II, 1992, p. 462. 

! D. Rooney, op.cit., p. 49. 

12 S, Mazov, La drame de Kwame Nkrumah, în Temps Nouveaux, Moscou, 
no. 41, 10-16 oct. 1989, p. 17. 

P Ibidem. 

14 E, M'Bokolo, Afrique Noire..., tome II, p. 462. 

Printre participanţi s-au aflat: H. Banda (Nyassaland), K. Kaunda (Rhodesia de Nord), 
Tom Mboya (Kenya), Patrice Lumumba (Congo belgian), prințul Louis Rwagasore 
(Burundi) ş.a. 

În mai 1963, la Conferinţa de constituire a Organizaţiei Unităţii Africane 
(O.U.A.) de la Addis-Abeba, acest Bolivar african propunea formarea 
unui guvern continental de uniune, elaborarea unei singure Constituţii, o 
politică externă comună, un sistem de apărare african, introducerea 
cetăţeniei africane!€. De altfel, liderul ghanez repeta adesea că 
«independența Ghanei nu are nici un sens dacă nu este însoțită de 
independenţa întregii Africi»"”. Această credință i-a oferit istoricului Ali 
Mazrui pretextul unei inedite paralele între K. Nkrumah şi generalul 
Charles de Gaulle. Concluzia este edificatoare: „dacă de Gaulle este 
francez întâi şi mai apoi european, Nkrumah este întâi african şi apoi 
ghanez”!*. 

Un apropiat al lui Nkrumah a fost nigerianul Nnamdi 
Azikiwe. El aprecia că independenţa poate fi dobândită numai prin 
„instaurarea unui naționalism negru care să depăşească frontierele 
strâmte ale unei singure țări”. Datorită problemelor complexe ale 
Nigeriei, Azikiwe s-a văzut nevoit să renunţe la optica sa 
continentală şi să se dedice salvării unității propriei ţări. Printre cei 
care sabotau integritatea Nigeriei se afla Obafemi Awolowo, 
participant la Congresul de la Manchester şi care, revenit în patrie, 
devenise campionul realizării unui stat etnic, Yoruba. La rândul 
său, liderul nordist nigerian, Abubakar Tafewa Balewa, s-a 
remarcat printr-o îndârjită împotrivire față de Nkrumah. Balewa 
suspecta în panafricanismul omului politic ghanez tendințe de 
hegemonie, acuzându-l în mod exagerat că urmărea să se substituie 
stăpânirii britanice. 

După proclamarea independenței Ghanei, la 6 martie 1957, act 
apreciat ca o reuşită personală a lui Nkrumah, ideile panafricaniste îşi 
găsesc ecou şi în unele medii francofone. Astfel, între 25-28 iulie 1958, 


18 Vezi discursul rostit de Nkrumah la Addis-Abeba în New African, no. 448, 
February 2006, p. 28-32; vezi şi Jeune Afrique, no. 1168, 25 mai 1983, p. 50; Y. 
Diallo, Africa trebuie să fie a africanilor, în Lumea, nr. 28, 6 iul. 1978, p. 27. 
1 A.A. Mazrui, op.cit., p. 48. 

'5 Ibidem, p. 42. 

' G. Bonn, L’Afrique quitte la brousse, Paris, R. Laffont, 1966, p. 312. 

500 de delegaţi conduşi de senegalezii Léopold Senghor si Mamadou 
Dia, malianul Modibo Keita si Djibo Bakary (Niger) creeazä la Cotonou 
(Dahomey), „Partidul Regrupării Africane” (P.R.A.). Cuvintele de 
ordine ale Congresului de constituire au fost „Independența imediată” şi 
„Statele Unite ale Africii”. Exprimând dezideratul suprimării tuturor 
frontierelor stabilite artificial la Conferinţa colonială de la Berlin, 
secretarul general al P.R.A., Djibo Bakary, declara: «Vrem o Africă 
unită de la Cairo la Johannesburg” şi «de la Lagos până la 
Tananarivey!. Un plan la fel de frumos aparținea centrafricanului 
Barthélémy Boganda. Apreciat pe bună dreptate drept „discipol 
panafrican al dr. Nkrumah”, Boganda preconiza crearea „Statelor 
Unite ale Africii latine” care să regrupeze coloniile franceze din AEF, 
inclusiv Camerun, posesiunile belgiene Congo si Ruanda-Urundi si 
nationalisti din AEF, în special din Gabon şi datorită morţii lui B. 
Boganda într-un suspect accident de avion, la 29 martie 1959. 
Referindu-se la idealurile panafricanistilor, fostul preşedinte al R.U. 
Tanzania, dr. Julius Nyerere, de formație istoric, sesiza că ei „au învăţat, 
aplicat si predat primii lectia unității”. Eforturile în această direcție s- 
au materializat în constituirea, la 25 mai 1963, a Organizației Unității 
Africane (O.U.A.) ce poate fi apreciată ca o formă de unitate în 
diversitate”. Tot dr. Nyerere evidentia că, manifestările panafricane „au 
pus bazele pe care s-au putut ridica toate mişcările de independență de la 
sud de Sahara'”€. Procesul ireversibil al eliberării a fost inaugurat de 


” Ph. Decraene, op. cit., p. 57. 

Ghana şi a continuat gradual până la 21 martie 1990, data independenţei 
Namibiei, ultimul teritoriu colonial”. 


Gandhismul 


O altă sursă ce a alimentat mişcarea de emancipare africană a 
fost practica „rezistenţei pasive” şi a ,nonviolentei”, propovăduită 
de marele paseist indian, Mahatma Gandhi. Aflat la începutul 
secolului al XX-lea în Africa de Sud şi supus discriminării rasiale, 
Mahatma Gandhi pune bazele „unei concepții politice proprii 
integrate într-un cuprinzător sistem de gândire, cu adânci implicaţii 
filosofice şi morale”?$. Acest sistem a fost denumit de întemeitorul 
său, satya-graha, adică „forța sufletului”. Ideea fundamentală 
postula că „un oponent poate fi cucerit mai degrabă prin dragoste, 
răbdare şi simpatie, decât prin forţă”. Condiţia esențială pentru o 
asemenea încercare era „să-ți învingi teama şi ura din propriul 
suflet” şi să nu-l mai consideri „pe oponent un duşman”. Opresorul 
trebuie tratat „cu amabilitate, răbdare şi consideraţie, chiar dacă îți 
amenință nu numai libertatea şi avutul dar şi viața”. Doctrina 
Gandhi oferea colonizatului posibilitatea de „a se dovedi, 
moralmente, superior colonizatorului”“0. Aplicată în practică din 
1920 de Congresul Naţional Indian, ea şi-a probat eficacitatea prin 
dobândirea independenţei „perlei Coroanei britanice” la 15 august 
1947. 

Ideile lui Gandhi au prins foarte repede în posesiunile 


77 A rămas nesolutionatä problema Saharei Occidentale. Frontul Polisario a 
proclamat o republică (Republica Arabă Sahariană Democratică — RASD), 
admisă şi în O.U.A., dar din 1978 teritoriul este anexat de Maroc. 

% M. Martis, De la Barata la Gandhi, Bucureşti, Editura Ştiinţifică şi 
Enciclopedică, 1987, p. 310. 

? Ibidem. 

30 J. Rous, Chronique de la décolonisation, Paris, Présence Africaine, 1965, p. 
246. 

anglofone din Africa, în cele francofone fiind cvasiignorate. Pentru 
elita cultă africană, victoria coaliției antifasciste, revaloriza din 
perspectivă morală şi conceptul de libertate. Acesta nu se putea 
reduce doar la zdrobirea tiraniei fasciste ci şi a celei colonialiste. 
În contextul în care, puterile coloniale europene urmăreau să 
câştige timp, tergiversând şi eludând prevederile Chartei 
Atlanticului, concepția lui Gandhi „a exercitat o mare influență 
asupra strategiilor politice din Africa de dinainte de 
independenţă””!. Cel mai înflăcărat adept al marelui Gandhi s-a 
dovedit ghanezul K. Nkrumah. Remarcabil organizator, el a dat 
modelului indian o denumire proprie: acțiunea pozitivă. În 
viziunea lui Nkrumah ea reprezenta „o concepție de luptă în scopul 
cuceririi independenţei care privilegiază metodele de acțiune 
pacifiste în cadrul legal”. Într-o fază preliminară „acţiunea 
pozitivă” preconiza agitația politică, campanii de informare şi 
educare prin intermediul ziarelor partidului şi a dezbaterilor 
publice care să sensibilizeze opinia publică în favoarea autonomiei. 
În cazul în care aceste metode se dovedeau insuficiente se avea în 
vedere recurgerea la soluţii considerate extreme: greve, boicoturi şi 
necolaborarea cu autoritätile”. Nemulțumit de evoluţia reformelor 
din Coasta de Aur, Nkrumah a declanşat „acţiunea pozitivă” la 8 
ianuarie 1950. Autorităţile britanice, tentate să recurgă la forță, au 
înțeles la timp că nu există decât o singură variantă: trecerea 
progresivă a puterii în mâinile autohtonilor. Astfel, C.P.P. şi dr. 
Nkrumah sunt recunoscuți ca parteneri de discuţii şi, împreună, 
cele două părți au lucrat la crearea condiţiilor pentru independența 
Coastei de Aur. Reuşita „acţiunii pozitive” a dr. Nkrumah a 
devenit o pildă şi pentru alte colonii. 

Astfel, în Africa australă, Nyassaland reprezenta „primul 


3l AA. Mazrui, op.cit., p. 115; J. Ki-Zerbo, Histoire de PAfrique Noire. 
D’Hier à Demain, Paris, Hatier, 1972, p. 473. 

teritoriu unde s-a afirmat un sentiment național”. Aici activa de 
la 1 octombrie 1944 partidul „Nyassaland African National 
Congress” (N.A.N.C.). Activitatea sa va fi impulsionată odată cu 
reîntoarcerea în patrie, la 6 iulie 1958, a dr. Hastings Banda care 
s-a remarcat în timpul Congresului panafrican de la Manchester. 
Marea dorință a dr. Banda era să-şi „conducă [tara] rapid la 
independenţă”*?. Aceasta cu atât mai mult cu cât patria sa făcea 
figură de „rudă săracă” în indezirabila federație Rhodesia- 
Nyassaland. Deoarece cererile africanilor de disolutie a federaţiei 
nu au aflat ecou la Londra, la 25 ianuarie 1959 dr. Banda lansează 
campania de „nesupunere civilă”. Spre deosebire de Coasta de 
Aur, mişcarea a ieşit din limitele nonviolentei, în zona 
septentrională a teritoriului înregistrându-se grave tulburări, 
soldate cu victime. Autorităţile locale au decretat starea de urgenţă, 
cele trei A.N.C. din federaţie fiind interzise iar liderii lor arestați 
(Banda a fost reţinut timp de 13 luni). Reînnoirea dialogului se va 
dovedi anevoioasă. Atitudinea moderată şi împăciuitoare a dr. 
Banda va conduce, în anii care au urmat, spre o decolonizare fără 
probleme în Nyassaland. 

Doctrina Gandhi era împărtăşită şi de cei doi lideri ai 
„Northern Rhodesia African National Congress” (N.R.A.N.C.), 
Harry Nkumbula şi Kenneth Kaunda. Nkumbula a adaptat-o în 
1953, rezultând o formă de protest sui-generis: două zile de 
rugăciune națională însoțite de întreruperea totală a lucrului. 
Acţiunea, care se dorea o „manifestare naţională”*, a eşuat în 
propriul său idealism. Sub impulsul lui Kaunda, despre care A. 
Mazrui scrie că „era aproape fanatic în ataşamentul său la 
gandhism în timpul perioadei coloniale”, mişcarea contestatară 


%4 O. Guitard, Les Rhodésies et le Nyassaland, Paris, P.U.F., 1973, p. 95. 

capata contururi precise. Prin urmare, in perioada 1952-1958 au 
fost organizate repetate boicoturi ale produselor europenilor si ale 
magazinelor ce practicau discriminarea rasialä. În decembrie 1958, 
Kaunda s-a separat de Nkumbula pe care îl considera prea 
moderat. În fruntea propriului partid, al cärui scop era cucerirea 
neîntârziată a independenţei ţării, el afirma: «am hotărât să combin 
nonviolenta lui Gandhi cu doctrina acţiunii pozitive a lui 
Nkrumah»"*. Campania de „nesupunere civilă” declanşată la 19 
august 1961, care, ca şi în Nyassaland, a degenerat în înfruntări cu 
forțele de ordine, a impus autorităților britanice elaborarea unei noi 
Constituţii (în 1962), ce permitea accesul majorităţii africane la 
putere; în numai doi ani Rhodesia de Nord a devenit un stat liber 
sub numele de Zambia. 

Din rândurile de mai sus se poate constata că, în prima fază, 
englezii nu au luat în serios opţiunea liderilor nationalisti africani 
pentru „gandhism”. Din această cauză „rezistența pasivă” s-a 
transformat într-o variantă militantă, „acțiunea pozitivă”. Aşa se 
face că, evenimentele din Coasta de Aur, dar mai ales cele din 
Nyassaland şi Rhodesia de Nord au scăpat de sub control. Tendința 
autorităţilor de a recurge la forță a alimentat elanul contestatar şi a 
înnobilat, prin sacrificiile cerute, idealul luptei pentru libertate. În a 
doua fază, trăgând învätäminte din desfăşurările anterioare, 
englezii au renunțat la confruntare. Câteva exemple sunt 
edificatoare: în aprilie 1961, un fruntaş al „Kenya African National 
Union” (K.A..N.U.), Tom Mboya, ameninţa cu declanşarea 
„rezistenței pasive” dacă Jomo Kenyatta nu este eliberat în trei 
luni”. Alertat, guvernul englez a intensificat negocierile cu 
K.A.N.U., urmate de punerea în libertate a lui Kenyatta, în august 
1961. Un fenomen asemănător s-a produs şi în Tanganyika, unde J. 
Nyerere a înfăptuit „o strategie non-violentă a eliberării”. Liderul 


38 Cf. C. Wauthier, L’Afrique des Africains, Paris, Seuil, 1977, p. 112. 

mişcării nationale a urmat o politică a paşilor mărunți, ce se bucura 
şi de aprecierea Consiliului de Tutelă al O.N.U., care acordase 
teritoriul în custodia Angliei. Dar, autoritățile britanice urmăreau 
să tergiverseze decolonizarea. În aceste condiţii, la Conferinţa 
anuală a T.A.N.U. de la Tabora din ianuarie 1958, Nyerere a cerut 
acordarea autonomiei până la sfârşitul anului 1959, în caz contrar 
singura alternativă fiind „acţiunea pozitivă”!!. Englezii au 
preîntâmpinat un asemenea deznodământ inițiind o reformă 
constituțională mai consistentă. Totuşi, guvernatorul Turnball vorbea 
de autonomie în 1963-1964 şi de independenţă abia în 1970. O nouă 
amenințare cu „acţiunea pozitivă” a grăbit aflarea unei soluții 
rezonabile: organizarea de alegeri legislative în august 1960 şi 
acordarea independenţei în decembrie 1961. 

Gandhismul a avut un slab ecou în teritoriile francofone. El a 
însämântat doar în Madagascar, țară din acelaşi areal geografic cu 
India. Discipolul malgas al lui Gandhi a fost Joseph Ravoahangy. 
De la început el s-a remarcat prin „instrumentele sale preferate”? 
de luptă: presa, acţiunea sindicală, boicotul şi manifestările 
nonviolente. Calea preconizată de Ravoahangy nu putea să se 
impună într-o societate exasperată de vexatiunile puterii coloniale. 
După 1945, Madagascarul a intrat într-un ciclu de violenţă ce l-a 
contrazis pe Ravoahangy. Condamnat la moarte de francezi şi apoi 
grațiat, el a intrat în istoria patriei sale ca un „Gandhi malgaş””. 

Am remarcat în rândurile de mai sus impactul istoric avut de 
gândirea lui Gandhi în posesiunile engleze din Africa. 
Determinismul său a fost bivalent. Pe de o parte, „gandhismul” a 
reprezentat un consistent suport ideologic al mişcării naționale. Pe 
de altă parte, el a trezit Anglia din inerție, impunându-i o evoluţie 
ce a permis depăşirea suspiciunii față de forțele politice locale până 

la acceptarea lor ca parteneri. Prin urmare, modul in care s-a 
efectuat decolonizarea in fostele posesiuni britanice a dovedit ca, 
in peisajul politic, este loc si pentru principii morale si pentru bun 
simt. 


Marxismul 


Aspectul cel mai controversat al decolonizärii rezidä, cu 
sigurantä, in legätura dintre nationalismul african si marxism. 
Poziţia anticolonialistă clară afişată de U.R.S.S., după cel de-al 
doilea război mondial, a avut o influență benefică asupra 
continentului negru. Afirmarea R.P. Chineze, după 1949, ca un 
viguros susținător al dreptului la autodeterminare, a trezit noi 
speranţe în Africa. De altfel, în anii *60, conducătorii chinezi 
considerau continentul negru „gata de revoluție”. Celelalte state 
socialiste din Europa şi Asia s-au prezentat drept aliați naturali ai 
țărilor africane în lupta lor pentru emancipare națională. Prin 
poziția adoptată în cadrul O.N.U., ele au favorizat procesul de 
decolonizare. Generozitatea ideilor marxiste a reprezentat, fără 
îndoială, o sursă de inspirație pentru mişcarea națională africană. 
Totuşi, poziţiile liderilor din teritoriile la care ne raportăm au fost 
extrem de nuantate. Se crease o modă, ca guvernele metropolitane 
să acuze şi să suspecteze de comunism pe toţi cei care cereau 
independenţa şi unitatea Africii. Acuzatiile erau cu atât mai 
paradoxale cu cât, nici în coloniile engleze şi nici în cele franceze, 
unde activitatea politică cunoaşte o reală înflorire după 1945, nu 
întâlnim partide comuniste. O asemenea etichetare aplicată unor 
personalități precum Nnamdi Azikiwe, Wallace-Johnson, Kwame 
Nkrumah, F. Houphouët-Boigny, Sékou Touré sau Modibo Keita 
s-a dovedit în mare măsură gratuită. 

Nigerianul Nnamdi Azikiwe a frecventat mediile de stânga 
pe când se afla la studii în S.U.A. Experienţa dobândită nu a făcut 
decât să-i amplifice concepțiile nationaliste, pannegre si 
panafricaniste“. Departe de a îmbrăţişa ideea luptei de clasă, el 
considera că „nu există mijloc mai bun pentru trezirea popoarelor 
africane ca puterea cuvântului scris şi a limbajului”*. Fidel acestui 
crez, Azikiwe se va afirma ca un combativ ziarist şi om politic. 
Radicalismul de care a fost acuzat nu s-a datorat contaminării 
marxiste ci pasiunii sale pentru o Nigerie liberă şi unitară. Odată 
atins obiectivul propus, Azikiwe expunea în Presence Africaine 
programul unui democrat convins: «A nu tolera existenţa unui 
partid de opoziţie poate fi un dezastru pentru existența unei 
democraţii. Aceasta este maniera cea mai comodă de a invita la 
dictatură; or, noi trebuie să evităm autocratia sub toate formele 
sale. Nu putem lăsa impresia că am eliminat dominaţia colonială 
britanică cu singurul scop de a-i substitui echivalentul său 
nigerian»" 

Mai apropiat de teoria marxistă a fost Wallace-Johnson 
(Sierra Leone), datorită activităţii sale sindicale. El nu dorea însă o 
„revoluţie proletară”, ci o „revoluţie naţională” care să permită 
decolonizarea popoarelor africane. Pentru lupta sa, a suferit 
repetate arestări şi deportări. În preajma independenţei, ca lider de 
partid politic, Wallace-Johnson s-a remarcat ca un democrat, 
perfect adaptat sistemului constituțional creat de britanici. 

Acuze grave i s-au adus si lui Kwame Nkrumah. În anii 
studenţiei el a citit pe Marx, Engels şi Lenin, dar în acelaşi timp şi- 
a apropiat şi operele lui Kant, Hegel, Descartes, Nietzsche sau 
Freud“. Apetitul pentru filosofie trebuie căutat în setea de 
cunoaştere a tânărului ghanez. Ideile marxiste nu au exercitat 
asupra lui Nkrumah un determinism special, dar au contribuit la 


* G. Bonn, op.cit., p. 312. 

formarea profilului luptätorului de mai târziu. Înainte de a pleca 
din S.U.A. (mai 1945), el a publicat un studiu intitulat Towards 
Colonial Freedom, considerat de analişti a fi de inspirație marxist- 
leninistă. Nkrumah trasa aici un program de acţiune fondat pe cinci 
obiective: 

1. Libertate politică: independență completă şi absolută; 

2. Libertate democratică: exercitarea suveranităţii de către 
masele populare prin înlăturarea tiraniei politice; 

3. Reconstrucţie socială: eliberarea din sărăcie şi din 
exploatarea economică; 

4. Unitatea popoarelor colonizate ; 

5. Ajutorarea muncitorilor din toate ţările”. 

La o privire atentă sesizăm că aspectele naţionale din 
program sunt mai relevante decât cele marxiste. Folosirea expresiei 
„masele populare” capătă o conotație democratică: Nkrumah 
invoca exercitarea principiului „suveranităţii poporului” aşa cum 
era proclamat în țările occidentale, de la Revoluţia franceză. 
Formulările precum „eliberarea din sărăcie” şi „exploatarea 
economică” porneau de la o realitate de netăgăduit. În schimb, 
punctul cinci sugerează un îndemn tipic marxist. Concluzia este că, 
redactat într-o manieră marxistă, programul se impune ca o 
„analiză severă” făcută sistemului colonial. Printre cei care au 
studiat activitatea lui Nkrumah din perioada preindependentei se 
află şi Rostislav Ulianovski care constată că, gândirea liderului 
ghanez „reflectă influența social-democratiei europene alături de 
concepţii naţionaliste”. Sociologul rus vorbeşte chiar de „o 
ostilitate national-reformistä faţă de teoria şi practica socialismului 
ştiinţific”?. În sprijinul acestor afirmaţii putem invoca afinitätile 
lui Nkrumah cu Partidul Laburist britanic. În 1945, unul din 

apropiații săi, Kojo Botsio, a făcut campanie în alegerile din 
Anglia pentru laburişti. Mulţi ani, liderul ghanez a avut consilier 
juridic un fost deputat laburist, Geoffrey Bing, care, la numai şase 
luni de la independenţă, va fi numit chiar ministru de justiție al 
Ghanei. În ultima biografie consacrată în Occident lui Nkrumah se 
afirmă că „ideile sale socialiste au rămas tot timpul pe plan secund 
în cursul luptei pentru independenţă”. Ne alăturăm acestei 
judecăţi, mai ales că, intrat în arena politică, dr. Nkrumah îşi va 
însuşi principiile , rezistenței pasive”. 

După proclamarea republicii în 1960, Nkrumah se va declara 
adeptul unor transformări socialiste în Ghana. Intentiile s-au 
materializat doar la modul de exercitare a puterii: instaurarea unui 
regim dictatorial şi suprimarea pluralismului politic prin 
introducerea partidului unic în 1964. Apropierea deplină de 
marxism se produce după înlăturarea sa în 1966. În lucrările de 
maturitate, prin filosofia numită „conştientism”, Nkrumah se 
declară adept al luptei de clasă şi al revoluţiei proletare şi în 
colonii”. 

Într-o cu totul altă manieră au luat contact cu socialismul 
ştiinţific liderii nationalisti din țările francofone. O primă cale a 
reprezentat-o sindicalismul, unde şi-au început ucenicia politică 
nume precum: Ahmed Sékou Touré (Guineea), Madeira Keita, 
Mamadou Konaté şi Modibo Keita (Mali), Ouezzin Coulibaly 
(Volta Superioară) şi Ruben Um Nyobe (Camerun). Cel mai 
edificator exemplu ni-l oferă cariera lui Sékou Touré. La 19 ani 
devine funcționar P.T.T., remarcându-se prin aptitudinile sale de 
organizator sindical. La oferta P.C. Francez pleacă la Paris şi apoi 
la Praga unde urmează „cursuri de formare politică”, din Marx, 
Engels şi Lenin. Reîntors în patrie constituie „Federația Uniunii 

Muncitorilor din Guineea”, asociată puternicului sindicat comunist 
francez, Confédération Générale du Travail (C.G.T.). În deceniul al 
şaselea Sékou Touré devine o figură sindicalistă continentală: lider 
al „Confederaţiei Generale a Muncii din Africa” (C.G.T.A.) din 
1956 şi secretar general al „Uniunii Generale a Muncitorilor din 
Africa Neagră” (U.G.T.A.N.), din 1957 (ambele strâns legate de 
C.G.T.). Pe bună dreptate s-a afirmat că pentru el „sindicalismul 
este o credință, o vocație, un angajament în asigurarea unei 
transformări calitative a unui regim economic si social dat”, 
Totuşi, Sékou Touré nu se afirmă ca un apologet al marxismului. 
Din contră, el afişează puternice convingeri naționaliste: «Africa 
nu trebuie să devină niciodată instrumentul unui sistem statal sau 
ideologic care să-i prejudicieze originalitatea, civilizația proprie şi 
structurile sale sociale». De la început, liderul guineez a prelungit 
activitatea sindicală cu cea politică. Spre deosebire de alți 
conducători sindicali, Sékou Touré s-a situat pe poziţii radicale, 
urmărind să abolească „obiceiurile, concepţiile [si] metodele 
colonizatorului”$. În acest sens el a militat pentru opunerea 
celebrului „nu” la Referendumul din 28 septembrie 1958, fapt ce a 
adus independenţa imediată şi singulară a Guineei în Comunitatea 
franceză. Abia după ce s-a văzut stăpân, Sékou Touré a urmat 
exemplul lui Nkrumah şi a manifestat interes pentru experienţa 
socialistă de guvernare. Omul politic guineez a teoretizat o 
variantă proprie de socialism: o societate edificată în spiritul 
respectului faţă de tradiții («comunocratie») în care lupta de clasă 
şi preluarea puterii de către proletariat nu sunt necesare”. Opţiunea 
socialistă a fost un excelent pretext pentru concentrarea exclusivă a 
pârghiilor de comandă în mâinile sale şi instaurarea unei dictaturi 
dintre cele mai represive, motiv pentru care H. Deschamps 

pe în Guineea anilor 1958- 


vorbeşte de „un socialism orienta 
1984. 

A doua cale de contact a francofonilor cu marxismul s-a 
realizat prin intermediul apartenenței politice. Situaţia poate fi 
explicată prin specificul activităţii politice din posesiunile 
francofone, comparativ cu cele anglofone: partidele politice sunt 
create la nivelul celor două federaţii, cu secții în fiecare teritoriu şi 
se afiliază la unul din marile partide metropolitane. Astfel, ani de 
zile, secţia africană a P.C. Francez a fost ,,Rassemblement 
Démocratique Africaine” (R.D.A.), constituită la 18 octombrie 
1946 la Bamako (Mali) sub conducerea lui Félix Houphouët- 
Boigny (Coasta de Fildeş). La Congresul de constituire al R.D.A. 
se afişa un program radical, apreciindu-se că scopul său era 
«crearea unui front anticolonialist comun care să unească toate 
popoarele, toate rasele, toate partidele politice, toate organizaţiile 
muncitoreşti şi toate mişcările culturale şi religioase ale Africii 
negre»”! pentru «eliberarea Africii de o tutelă odioasă: 
imperialismul». Radicalismul R.D.A. era doar un trecător reflex 
datorat situației noi de după marea conflagrație mondială. 
Pripindu-se, „lobby-ul colonial al epocii”? încerca să demonstreze 
prin toate mijloacele că Houphouët-Boigny este un element 
„subversiv, teleghidat de comunismul internaţional”“*. Se ajunsese 
până acolo, încât, în 1950, un ziar senegalez îl eticheta pe liderul 
ivorian drept «Stalin african»*. Afirmația a devenit în scurt timp 
ridicolă, date fiind obisnuintele aristocratice ale personajului şi 
trecerea sa la o linie politică moderată. Ruptura cu P.C.F. s-a 

consumat in februarie 1951, sub privirile condescendente ale 
ministrului de atunci al „France d'Outre-Mer”, François 
Mitterrand. Pentru a-şi justifica atitudinea, Houphouët-Boigny 
declara: «noi nu suntem comunişti; nu am fost niciodată; noi 
suntem pentru prosperitatea ţării noastre africane şi pentru 
ascensiunea socială a populaţiei salep”, De altfel, prin această 
schimbare el s-a dovedit „un lider inteligent şi foarte adaptabil”. 
Integrarea sa în clasa politică franceză a fost atât de rapidă şi 
completă încât în 1956 devine ministru-delegat al preşedintelui 
Consiliului de Miniştri, Guy Mollet, cea mai înaltă demnitate 
atinsă de un african în metropolă. Nu este de mirare că, în aprilie 
1957, când primeşte la Abidjan vizita proaspătului premier al 
Ghanei, K. Nkrumah, Houphouët vulgarizează tema independenţei 
făcând elogiul „căii dificile a edificării cu ajutorul metropolei”. 
Majoritatea liderilor secţiilor R.D.A. au urmat pe F. Houphouët- 
Boigny; au rămas în cadrul R.D.A., dar şi-au păstrat principiile 
militante, secțiile din Guineea (P.D.G.), Mali (U.S.-R.D.A.), 
Camerun (U.P.C.), Niger (U.D.N.) şi Senegal (U.D.S.). 

Secţiile R.D.A. din Guineea şi Mali apreciate drept „cele mai 
extremiste” au avut întemeietor unic: Madeira Keita. Iniţiator şi 
al „Grupului de studii comuniste” din AOF, grup „puţin 
cunoscut”, Madeira Keita dispare subit din prim-planul vieţii 
politice africane. În țara sa natală, la conducerea U.S.-R.D.A. se va 
impune institutorul Modibo Keita „apropiat spiritual de Sékou 
Touré”. După Congresul R.D.A. de la Bamako, Modibo este 
arestat şi deportat pentru „comunism””. El nu şi-a negat simpatiile 

marxiste deoarece vedea în socialism „un nivel de viață mai ridicat 
pentru mase şi un guvern generos şi idealist”. Probând 
pragmatism, Modibo Keita participă din 1956 la activităţile 
instituțiilor politice metropolitane. La Referendumul din 1958 
optează pentru „da” conform voinţei generalului de Gaulle. Abia 
după independența Republicii Mali, la 22 septembrie 1960, 
preşedintele Modibo Keita se va angaja pentru edificarea unui 
socialism „cu aspect puritan” dar, în noiembrie 1968, este 
înlăturat de armată. 

Dintre toate secțiile R.D.A., un destin aparte a avut partidul 
„Uniunea Populaţiilor din Camerun” (U.P.C.), fondat în 1948. 
Conducerea U.P.C. a fost exercitată de două personalități de 
excepție: juristul Ruben Um Nyobé, format la şcoala sindicală a 
C.G.T. şi medicul Félix Roland Moumié, un pasionat de filosofia 
marxistă. În momentul rupturii R.D.A.-P.C.F, U.P.C. se dezice de 
R.D.A. si acționează ca un partid de sine-stătător. El se va dovedi 
cea mai avansată forță cameruneză, cerând acordarea imediată a 
independenței si unificarea Camerunului britanic cu cel francez. 
Guvernul francez, agasat de activismul U.P.C., refuza să poarte un 
dialog pe asemenea teme, considerându-l un rău exemplu pentru 
viața politică din imperiu. În aceste condiţii, U.P.C. declanşează la 
24 mai 1955 o adevărată insurecție anticolonialistă. Presa oficială 
din teritoriu a prezentat ridicarea la lupta armată ca un «război 
subversiv>” iar U.P.C. a fost incriminat drept «complice al 
comunismului»/€, cu toate că „nici U.R.S.S. şi nici China nu l-au 
ajutat”. Acuzele de comunism au reprezentat doar o intoxicare 
informațională la adăpostul căreia Franţa a desfăşurat o nemiloasă 
represiune împotriva gherilei. Um Nyobé a fost ucis în lupte în 

1958 iar F. Moumié otrăvit, de un agent al serviciilor secrete 
franceze, în noiembrie 1960. 

Un marxist autentic se dorea senegalezul Mahjemout Diop. 
În timpul studiilor în medicină, de la Paris, din anii '50, „s-a 
contaminat cu virusul politicii””*. Sub noul impuls, M. Diop 
„pleacă în România pentru a studia marxismul”””. Amintindu-si cu 
plăcere de şederea sa la Bucureşti, el îi mărturisea africanistului 
Ph. Decraene: «am învăţat uşor româneşte, în numai trei luni, fiind 
tot o limbă latină». Reîntors în patrie, Diop a creat la 15 
septembrie 1957 „Le Parti Africain de l'Indépendance” (P.A.L.), a 
cărui sursă ideologică era „socialismul ştiinţific aşa cum a fost el 
definit de Karl Marx"*!. Liderul P.A.I. a tradus chiar „Manifestul 
Partidului Comunist” în wolof (limba populației majoritare); cu 
toate acestea, partidul său a jucat un rol periferic în evoluţia spre 
emancipare a Senegalului. 

Concluzia la rândurile de mai sus este aceea că sistemul 
colonial a fost combătut cu autentice programe naţionale. Aceste 
programe au cunoscut şi o serie de influenţe marxiste, manifestate 
fie la nivel organizatoric (structurarea C.P.P. al lui Nkrumah după 
modelul P.C. Britanic, R.D.A. după modelul P.C. Francez etc.), fie 
la nivel programatic (exprimarea unor cerințe generoase precum 
eradicarea sărăciei, protecția păturilor lucrătoare — muncitori şi 
țărani, ocrotirea socială etc.). Slabul determinism al marxismului 
este dovedit şi de faptul că, mişcarea de regenerare naţională a fost 
mult mai militantă în posesiunile engleze (deşi Anglia avea un 
partid comunist foarte şters), decât în cele franceze (cu toate că în 
Franţa exista un partid comunist puternic). Mai trebuie precizat că 
prestigiul ideilor socialiste a fost profund afectat, în perioada 
premergătoare independenţei, de înfeudarea partidelor comuniste 
din metropolă la linia politică a P.C.U.S. Dezamăgirea față de o 

* Ibidem. 

asemenea practicä se regäseste in scrisoarea antilezului Aimé 
Césaire, prieten cu Senghor, adresată conducerii P.C.F. şi publicată 
în Présence Africaine (1956): «Ceea ce-mi doresc este ca 
marxismul şi comunismul să fie puse în slujba popoarelor negre şi 
nu popoarele negre în slujba marxismului şi comunismului, ca 
doctrina şi mişcarea să fie făcute pentru oameni şi nu oamenii 
pentru doctrină şi mişcare». 

O atitudine interesantă întâlnim şi la Mahjemout Diop. 
Marxistul senegalez de primă oră a rămas şi un fidel musulman 
practicant, fiind convins că „materia şi spiritul sunt inseparabile”®. 
Acest sincretism i-a facilitat calea către o judecată rațională în ce 
priveşte individul: „religia este adevărata plămadă a oamenilor”, în 
timp ce, „răpindu-i dimensiunea spirituală, marxismul mutilează 
omul”*, Pentru gânditorul senegalez, alienarea persoanei umane a 
reprezentat, prin urmare, marea tară a praxisului marxist. 

Totuşi, în anii *70 întâlnim programe marxiste, la nivelul 
mişcării de eliberare națională, în ultimele două colonii britanice: 
Seychelles şi Zimbabwe. 

Astfel, întrebat de revista Afrique - Asie care este politica pe 
care urmează să o promoveze „Seychelles People's United Party” 
(S.P.U.P.), liderul formațiunii, France Albert René declara: „cei 13 
ani de luptă ne-au permis să-i definim liniile directoare. latä-le: 
promovarea şi salvgardarea democraţiei populare în cadrul unor 
structuri care să elimine orice posibilitate de opresiune şi de 
discriminare, fie că este vorba de sfera economică, socială, 
religioasă sau rasială”55. Vorbind în continuare despre „şanse egale 
pentru toţi” şi de o „planificare a dezvoltării”, Albert René 
conchidea: vom lupta împotriva oricărei tentative de negare a 
drepturilor muncitorilor sau încercărilor de a impune poporului 


82 M. Condé, Cahier d’un retour au pays natal. Césaire, Paris, Hatier, 1978, 
p.18. 

5 Vezi Jeune Afrique, no. 1846, p. 33. 

* Ibidem. 

35 Cf. Lumea , nr. 52, 22 dec. 1977, p. 28. 

vointa unei minoritäti care ar cäuta, astfel, sä violeze dreptul 
majorităţii de a conduce destinele tärii”*. 

O poziție similară întâlnim, în timpul războiului împotriva 
regimului minoritar rasist rhodesian, şi la liderul Z.A.N.U., Robert 
Mugabe. Chestionat de Aquino de Bragança (Afrique -Asie), ce 
model de socialism propune pentru un Zimbabwe liber, R. Mugabe 
a răspuns: „un socialism ştiinţific”. După care au intervenit 
nuanțele: „dacă ar fi să vorbim neapărat de un model, aş spune că 
Zimbabwe este modelul nostru. El trebuie să ne inspire în 
edificarea unei noi societăți. Noi ne construim propriul ideal. 
Principiile socialismului — vorbesc de socialismul ştiinţific — au un 
caracter universal. Dar aplicarea lor diferă. Zimbabwe îşi are 
istoria lui, condiţiile particulare care o fac să se deosebească de alte 
tări”. După accesul la independenţă cei doi oameni politici au 
preluat conducerea Seychelles şi Zimbabwe. Programul marxist a 
fost păstrat doar ca discurs politic, realitatea guvernării impunând 
atitudini mult mai moderate şi pragmatice. 

Nu putem încheia incursiunea noastră asupra rolului 
influențelor marxiste fără a evidenția şi manifestarea, în teritoriile 
francofone, a unui curent ce-şi revendica apartenenţa la socialismul 
democratic. Este vorba de filialele locale ale „Section Française de 
l'Internationale Ouvrière” (S.FIO.)*. Prima prelungire pe 
continentul negru a S.F.IL.O. a reprezentat-o „Partidul Socialist 
Senegalez” (P.S.S.) creat în 1936 de Ahmadou Lamine Guéye, 
prieten al premierului de atunci, Léon Blum. În acelaşi an, la 
instalarea noului guvernator general al AOF, cu sediul la Dakar, 
socialistul Marcel de Coppet, Lamine Guéye propunea un program 
comun de acțiune care să uşureze situația africanilor zdrobiți de 
impozitele apăsătoare, prestațiile arbitrare şi spolierea de pământ a 
țăranilor. În plus, el cerea întronarea egalităţii între funcţionarii 


“ Ibidem. 

5 Cf. Lumea, nr. 19, 4 mai 1978, p. 29. 

5 În Franţa existau patru partide socialiste dar cel mai bine implantat în Africa era 
S.F.L.O. 

ridicați din rândurile autohtonilor şi funcționarii trimişi din 
metropolă. Cei doi socialişti nu au putut colabora mult timp: în 
1939, de Coppet este rechemat în Franţa iar izbucnirea războiului a 
determinat retragerea temporară a lui A. Lamine Guéye din viaţa 
politică. În 1944, liderul senegalez revine şi este cooptat membru 
al Consiliului director al S.F.LO. La alegerile din 21 octombrie 
1945, Lamine Guéye este desemnat deputat în Adunarea Naţională 
Franceză, pe listele S.F.L.O., alături de un tânăr şi promițător 
compatriot, Léopold Sédar Senghor. Rândurile deputaților 
socialisti sunt completate de Yacine Diallo (Guineea), Sourou 
Migan Apithy (Dahomey) şi Félix Tchicaya (Congo). Toţi 
deputatii socialisti africani s-au situat pe pozitii moderate si, pe 
măsura erodării popularității S.F.L.O., se vor distanţa de respectivul 
grup parlamentar. Cea dintâi defectiune o produce Senghor: în 
1948 părăseşte S.F.L.O. şi creează propriul partid politic, „Blocul 
Democratic  Senegalez” (B.D.S.), devenit „Blocul Popular 
Senegalez” (B.P.S.) în 1956. În 1958, Senghor se regăseşte cu 
Lamine Guéye şi împreună formează „Uniunea Progresistă 
Senegaleză” (U.P.S.), continuatorul vechiului P.S.S. Noul partid se 
impune ca principala forță a ţării şi va fi marele beneficiar al 
independenţei, acordate în 1960. Au urmat apoi dezertările lui 
F. Tchicaya care constituie „Partidul Progresist Congolez” 
(P.P.C.), afiliat R.D.A., şi a lui S.M. Apithy care, în fruntea 
„Uniunii Progresiste Dahomeene” (U.P.D.), se alătură tot R.D.A. 
La 28 decembrie 1956, malgaşul Philibert Tsiranana a creat, după 
modelul S.F.LO., un „Partid Social-Democrat” (P.S.D.). Singurul 
fapt demn de evidenţiat îl reprezintă pozițiile conservatoare ale lui 
Tsiranana, mult îndepărtate de social-democratie. O asemenea 
platformă i-a asigurat sprijinul Franţei, astfel încât, în 1960 a putut 
accede la magistratura supremă a ţării. 

Trecerea anilor a permis ridicarea unei alte generaţii de 
socialişti africani, reprezentată de congolezul Jacques Opangault, 


“N.B. Duquenet, Lamine Guéye de l’ancienne Afrique au Sénégal nouveau, 
în Les Africains, tome III, Paris, Edit. J.A., 1977, p. 155. 

ciadianul Ahmed Koulamallah si de Issoufou Seydou Djermakoye 
din Niger. Dorind sä impulsioneze miscarea socialistä, ei vor 
constitui în ianuarie 1957, după modelul R.D.A., un partid 
continental: „Mişcarea Socialistă Africană?  (M.S.A.). 
Conducătorii M.S.A. înțelegeau să-şi desfăşoare activitatea în 
cadrul constituțional oferit de „legea Gaston Defferre” din 1956. 
Astfel, participarea la alegerile din martie 1957, i-a permis M.S.A. 
din Congo să obțină acelaşi număr de locuri — 21 — ca si partidul 
rival, U.D.D.I.A., al abatelui Fulbert Youlou. Doi ani mai târziu, 
M.S.A.-Congo va obține doar o cincime din locuri , dar va accepta 
să participe la guvernare alături de U.D.D.I.A. În Niger, M.S.A., 
aliată cu partidul Sawaba condus de Djibo Bakary, obține 
majoritatea absolută în alegerile din martie ‘57. Guvernul Bakary 
se va situa pe poziții radicale, cerând acordarea imediată a 
independenței. Înfrânt la Referendumul din 1958, când a solicitat 
nu”, guvernul demisionează în favoarea „Partidului Progresist 
Nigerian” (P.P.N.), sprijinit de Franța. În Ciad, M.S.A. fuzionează 
cu mai multe partide si în 1958 se formează „Uniunea Socialistă 
Ciadiană” (U.S.T.). După noi aşezări şi reaşezări de alianțe, 
socialiştii ciadieni vor reuşi, doar pentru o lună (martie-aprilie 
1959), să conducă guvernul autonom al țării. Prin urmare, putem 
afirma că socialismul reformist din teritoriile francofone nu a 
beneficiat nici de partide puternice şi nici de lideri de anvergură. 
Pretutindeni, acest curent a fost devansat de alte formaţiuni 
naționaliste, fidele politicii gaulliste din metropolă, care şi-au 
asumat conducerea noilor state francofone. Împreună, socialismul 
ştiinţific şi socialismul democratic au îmbogăţit însă mişcarea 
națională, contribuind de o manieră firească la emanciparea lumii 
africane. 

Negritudinea 


Pentru diverşi autori negritudinea reprezintă o variantă 
francofonă a panafricanismului. Comparatia se dovedeşte facilă şi 
eronată. Într-o incursiune anterioară am constatat că 
panafricanismul s-a impus ca o manifestare de solidaritate a 
negrilor din Africa si din diaspora. Din 1945, când destinele sale 
sunt preluate de tinerii intelectuali africani „promişi unui mare 
viitor politic”, panafricanismul devine un scop în sine prin 
intermediul căruia se desfăşoară lupta pentru independența şi 
unitatea continentului negru. În schimb, negritudinea, lansată în 
1939, nu are nimic politic. Întemeietorii săi, senegalezul Léopold 
Sédar Senghor şi antilezii Aimé Césaire şi Léon Gontran Damas 
sunt oameni de litere. Fi au conceput negritudinea ca un ecou al 
durerii sufletului african oprimat de secole. Departe de a îndemna 
la revoltă, cei trei speră ca, teoretizând calitățile negrilor, să 
dobândească recunoaşterea egalităţii cu albii. În acest sens, Aime 
Césaire declara că una din armele negritudinii a reprezentat-o o 
reflecţie a lui Hegel: «Nu trebuie să opunem originalitatea 
universalităţii»”!. Pornind de la marele filosof german, Césaire 
găsea de cuviință să-l încurajeze pe Senghor: «cu cât vom fi mai 
mult negri, cu atât vom fi mai universali»”” 

Senghor se detaseazä prin accentul pus pe grandoarea, 
frumuseţea şi noblețea Africii, elemente la baza cărora se află 
emotivitatea””, percepută ca un veritabil ethos african. Un 


ETEO] 


” E. M'Bokolo, Afrique Noire..., tome II, p. 446. 

°! Interviu cu Aimé Césaire, în Le Nouvel Observateur, no. 1528, du 17 au 23 
fèvr. 1994, p. 80. 

” Ibidem. 

culturale ale autohtonilor. Pornind de la ideea că „marea realitate 
umană a acestui secol XX este cultura”**, Senghor îşi propune ca 
prin negritudine, africanul să dobândească, nu atât independenţa 
politică, cât mai ales „eliberarea culturală”, 

Negritudinea a fost definită în variate feluri. Senghor îi 
conferă o viziune sistemică considerând-o „ansamblul de valori 
culturale ale lumii negre”. O acceptiune asemănătoare îi dă şi 
A. Césaire apreciind că scopul său este „afirmarea fidelității faţă de 
valorile negro-africane si, de asemenea, afirmarea solidarității 
lumii negre”. La rândul său, marele filosof Jean-Paul Sartre o 
percepe ca pe „o anumită atitudine afectivă față de lume”*. 
Stimulat de părerea măgulitoare a gânditorului francez, Senghor 
caută rădăcinile existențiale ale concepției sale şi constată că 
„Negritudinea e fructul Revoluției”. Prin aceasta, poetul 
senegalez întărea spusele lui Sartre, după care, africanii au ales 
„armele colonizatorului pentru a le întoarce contra lui” 0, Dar, 
Senghor nu concepe să facă rabat de la vocația culturală a 
negritudinii subliniind că «politica este destinată să servească 
cultura si nu invers»"!. Nu este de mirare că, la începutul 
deceniului al şaselea, Senghor considera naționalismul ca fiind o 
«armă perimată», o «veche puşcă de vânătoare». După legea- 
cadru din 1956, a înțeles că emanciparea culturală nu este 
suficientă si că a sosit si vremea emancipării politice. Mai mult, el 
devine campionul luptei împotriva «balcanizării» Africii, 


” Ibidem, p. 12, vezi si J. Middleton (edit.), Black Africa. Its Peoples and 
Their Cultures Today, London, The Macmillan Company, 1970, p. 396-397. 

” L.S. Senghor, op.cit., p. 13. 

% Ibidem, p. 17; p. 166; vezi adâncurile lumii negre în Senghor, Totem, poezii 
şi poeme traduse de R. Cârneci, București, Editura Minerva, 1996, 230 p. 

” Rencontre avec Césaire, în Afrique, Paris, no. 38, août 1980, p. 39. 

% L.S. Senghor, op. cit., p. 172. 

” Ibidem, p. 165. 

'% Ibidem. 

191 Jeune Afrique, no. 1171, 15 juin 1983, p. 48. 

1% Cf. P.F. Gonidec, Les systèmes..., p. 102. 

manifestând ostilitate față de independenţa teritorială şi promovând 
ideea independenţei celor două blocuri: AOF şi AEF!%. Apreciind 
că „unitatea africană este singurul răspuns istoric la contradicţiile 
de temut ale Africii negre” "0, Senghor pune bazele „Partidului 
Regrupării Africane”? la care au mai aderat dahomeenii S.M. 
Apithy, H. Maga si Emile Zimsou, Djibo Bakary (Niger) si Jean- 
Hilaire Aubame (Gabon). Încercările sale de a obține independența 
într-un cadru interteritorial au esuat datorită opoziției sistematice a 
liderului R.D.A., ivorianul Houphouët-Boigny. Un mic pas l-a 
reprezentat Federația Mali, autodizolvată însă datorită 

Putem conchide că negritudinea, ca sistem de idei, reflectă 
efervescenta ce a cuprins mediile intelectuale africane în anii 
interbelici şi postbelici. Ea s-a cantonat la stadiul livresc datorită 
refuzului actului politic, dar a rămas o formă specifică de afirmare 
a „personalității africane”. 


Apariția partidelor politice 


Un adevăr axiomatic este acela că, în Africa Neagră, 
cvasitotalitatea partidelor politice s-au născut după cel de-al doilea 
război mondial. În teritoriile anglofone apariţia lor a fost încurajată 
de repetatele reforme constituționale promovate de metropolă, iar 
în cele francofone de abolirea muncii forțate (legea Houphouët- 
Boigny) şi recunoaşterea cetățeniei franceze pentru „supuşii” 
africani (legea Lamine Guéye). Un element comun l-a reprezentat 
lărgirea progresivă a sufragiului electoral până la acordarea votului 
universal. Referindu-se la afirmarea partidelor politice pe 


103 În 1954, Senghor sugera crearea în AOF a două grupe de state având capitale 
la Dakar, respectiv Abidjan. Din 1956, revine la ideea federatiilor primare: AOF 
si AFF. 

10 Ph, Decraene, Vieille Afrique, Jeunes Nations, Paris, P.U.F., 1982, p. 241. 

continentul negru, francezul G. Balandier sesiza cä ele au 
îndeplinit „funcția de catalizator al naționalismului 
contemporan”'® : 

Cunoaştem diferențele apreciabile dintre cele două sisteme 
coloniale. Au existat implicite deosebiri si în existența partidelor 
politice. Astfel, în posesiunile britanice „viața politică nu era 
unică”™®®, Prin urmare, în fiecare teritoriu s-au constituit partide 
autonome reprezentând un anume segment social sau etnic. În 
schimb, în AOF şi AEF partidele sunt interteritoriale: R.D.A., 
P.R.A. sau M.S.A., cu secții locale la nivelul fiecărei colonii. Ele 
au aspect de „superpartide” sau de „federații de partide”. La rândul 
lor, aceşti giganți erau filiale ale unor partide metropolitane, reflex 
al tendințelor centraliste, specifice colonialismului francez. O 
asemenea ierarhizare a permis ca în teritoriile franceze să 
funcționeze obiceiul promovării politice în structurile 
metropolitane. Liderii de frunte ai partidelor interteritoriale puteau 
fi aleşi ca deputați în Adunarea Naţională Franceză, iar unii 
cooptați chiar în funcții guverna-mentale (sub-secretari de stat, 
secretari de stat). Africanii anglofoni nu participau la viața politică 
din Anglia. Ei şi-au făcut ucenicia politică în cadrul Consiliilor 
Legislative si Executive din colonii. Pe bună dreptate se apreciază 
că, partidele de aici erau „mult mai apropiate de realitatea 
locală”! iar conducătorii lor au probat un militantism fără 
echivoc. 

Analiza noastră ar avea de suferit dacă nu am evidenția şi 
elementele comune. Se detaşează în primul rând apartenența 
politică pe baze etnice. Faptul a făcut ca, în competiția dintre 
partide să apară factorul tribal, proiectând o imagine a dezbinării, 
care in unele cazuri a pus in pericol accesul la independență. O altă 
trăsătură comună a partidelor africane, fie din teritoriile engleze, 


105 Cf, C. Coquery-Vidrovitch, H. Moniot, op.cit., p. 383. 

1% DG. Lavroff, Les partis politiques en Afrique Noire , Paris, P.U.F., 1970, 
p. 19. 

10 Ibidem, p. 21. 

fie franceze, rezidă în puternica lor personalizare, vorbindu-se 
chiar de «partide de patron» *. Audienta acestor partide este 
proporțională cu popularitatea personalității ce le conduce. Astfel, 
charisma anglofonilor K. Nkrumah, J. Kenyatta, H. Banda, J. 
Nyerere, M. Obote, K. Kaunda si a francofonilor L.S. Senghor, F. 
Houphouët-Boigny, A. Sékou Touré sau Modibo Keita, a valorizat 
grupul amorf numit partid si nu invers. Nu întâmplător, asemenea 
personalități atrag si stăpânesc mulțimile, depăşind barierele etnice 
şi conferind actului politic o dimensiune națională. 

Numeroşi autori insistă pe o ordonare clasică a formațiunilor 
politice: partide de masă şi partide de cadre. La cele două 
principale categorii se alătură partidele elementelor aristocratice 
traditionaliste, foarte puternice în teritoriile britanice unde a 
funcționat „Indirect Rule”. De asemenea, tot în unele colonii 
engleze, precum Kenya, Rhodesia de Nord si Rhodesia de Sud, au 
apărut partide ale populației albe, cu un impact deloc neglijabil, în 
evoluția evenimentelor. 

Partidele de masă sunt creația noii elite culte, formată la 
universitățile occidentale. Ele au devenit forma organizată de 
manifestare a mişcării naționale. Nu au fost numeroase dar au jucat 
un rol de excepție în emanciparea Africii Negre. Iată, în rândurile 
ce urmează, câteva date „tehnice” despre aceste forte politice: 


„Convention People’s Party” (C.P.P.) al lui K. Nkrumah a 
reunit chiar la mitingul de constituire, din 12 iunie 1949, 60.000 de 
oameni. Partidul se adresa întregii populații deoarece „pentru 
Nkrumah puterea africană rezidă în adeziunea maselor atât de la 
oraşe cât si de la sate”!%. Aderentii săi proveneau dintr-un vast 
spectru social: sindicate, asociații de femei si tineret, fermieri si 
elemente ale intelectualității. Principalii colaboratori ai lui 
Nkrumah (nzima) proveneau din etnii diferite: Kojo Botsio era 


'% Ibidem, p. 74-75; J. Ki-Zerbo, op.cit., p. 486. 
10 B. Jefferson-Murphy, op.cit., vol. 2, p. 290; vezi si Histoire générale..., 
UNESCO, tome VIII, p. 128. 

fante, Komla Gbedemah, ewe iar Krobo Edusei, ashanti. Partidul 
„Kenya African Union” (K.A.U.), creat în 1946, se dorea 
apărătorul „intereselor tuturor triburilor” şi al „intereselor generale 
ale ţării”"!0. Semnificativ este aspectul că, memorandumul înaintat 
de K.A.U. Londrei, în 1947, purta 1.000.000 de semnături. 
Audienta partidului este probată şi de faptul că, în 1952, avea 
100.000 de membri înscrişi!!!. La fel de bine se situau 
„Nyassaland African National Congress” (N.A.N.C.) care în 
aprilie 1957 reunea 60.000 de aderenti” şi „United National 
Independence Party” (U.N.L.P.), al lui K. Kaunda care, desi 
interzis în mai 1960, totaliza la sfârşitul aceluiaşi an nu mai puțin 
de 300.000 de membri!!î. O evoluție spectaculoasă a urmat 
„Tanganyika African National Union” (T.A.N.U.), fondat de dr. 
J.K. Nyerere în 1954. Numărul aderentilor săi a crescut constant, 
de la 40-45.000 în 1955 la 250.000 în 1956-1957 (în condițiile în 
care doar 40.000 de autohtoni aveau drept de vot)!!*. În anii ce au 
urmat, popularitatea sa atinge cote nemaiîntâlnite în Africa: între 
iulie 1958-ianuarie 1960 numărul membrilor T.A.N.U. sporeşte de 
la 300.000 la 1.000.000!!5. Pe bună dreptate s-a afirmat că partidul 
lui Nyerere era o „expresie autentică a voinței populare” "6, 

În teritoriile francofone se detaşează „Partidul Democrat” 
din Côte d’Ivoire (P.D.C.I.), secție a R.D.A., constituit în 1945 de 
Félix Houphouët-Boigny. În septembrie 1946, P.D.C.I. se bucura 
de adeziunea a 55.000 de fideli. Patru ani mai târziu, în 1950, 
numărul membrilor crescuse la 850.000, repartizați în 2.000 
comitete locale. Toți membrii P.D.C.I. posedau cărți de aderent, 

plătite cu 25 franci C.F.A. bucata şi la care se adăuga o cotizatie 
anuală de 50 franci C.F.A.!". O altă secţie R.D.A., „Uniunea 
Sudaneză” (U.S.-R.D.A.), condusă de Modibo Keita, cuprindea nu 
mai putin de 9.800 comitete săteşti şi de cartier. Bine structurat se 
prezenta şi „Uniunea Populatiilor din Camerun” (U.P.C.) cu 3.000 
de comitete săteşti şi 460 comitete orăşeneşti. La sfârşitul lui 1952, 
U.P.C. avea 30.000 de membri pentru ca la începutul lui 1955 să 
crească la 100.000!18. O figură frumoasă făcea şi „Partidul Social- 
Democrat”  (P.S.D.) din Madagascar, care, printr-o abilă 
propagandă, a reuşit ca în numai opt luni să-şi sporească rândurile 
de la 70.000 de aderenti (ianuarie 1959) la 250.000 (august 
1959). 

Partidele de cadre sunt caracterizate de o slabă adeziune 
populară. Explicaţia se datorează faptului că alcătuirea lor se 
reducea la grupul de persoane ce avea iniţiativa constituirii 
organizațiilor respective. De asemenea, activitatea politică se 
limita aproape strict la nivelul principalelor centre urbane. Cel mai 
tipic exemplu ni se pare „United Gold Coast Convention” 
(U.G.C.C.), care era exponentul aristocrației locale şi al unei 
subțiri pături de intelectuali, reprezentate de vârfurile lor: J.B. 
Danquah, W. Ofori Atta, E. Akufo-Addo şi O. Lamptey. Situaţia 
şi-a găsit reflectare în eşecul patent al U.G.C.C., la primele alegeri 
din teritoriu, când, din 37 de locuri puse în joc, a obţinut doar 3. 
Confruntate cu lipsa de adeziune populară, partidele de cadre au 
făcut marea eroare de a supralicita importanța apartenenţei tribale. 
Astfel, în Nigeria s-au impus partidele principalelor etnii: 
„National Council of Nigeria and Cameroons” (Ibo, în est), 
„Action Group” (Yoruba, în vest) şi „Northern People's Congress” 
(haussa, în nord). La fel în Dahomey, viața politică a gravitat în 


1 V, Opluëtil, op.cit., p. 86-87; J. Suret-Canale , Afrique Noire Occidentale et 
Centrale, tome III (1), Paris, Edition Sociales, 1972, p. 61. 

18 V. Opluëtil, op.cit., p. 86; E. Sik, op.cit., vol. IV, p. 275. 

jurul a trei personalităţi, care reprezentau interesele forțelor 
traditionaliste şi ale păturilor înstărite, pe criterii regionale: Sourou 
Migan Apithy (în fostul regat Porto-Novo, din SE ţării), Hubert 
Maga (în nord) şi Justin Ahomadegbe Tométin, în zona vechiului 
regat Abomey (SV Dahomeyului). Exemplele ar putea continua 
dar, vom reveni asupra evoluției partidelor politice în capitolele 
consacrate decolonizării. Se impune însă o precizare: în teritoriile 
anglofone, unde viaţa politică era mai elaborată şi au fost 
organizate succesive consultări electorale, partidele mici, de cadre 
şi tribale, nu au rezistat în competiția cu partidele de masă (vezi 
Ghana, Kenya, Malawi, Zambia, Tanzania). În schimb, în 
teritoriile francofone, unde decolonizarea a implicat mai putin 
electoratul, câştigul a revenit acelor partide de cadre cu puternice 
simpatii în capitala metropolitană (vezi Niger, Congo, Gabon, 
Ciad, Dahomey, Volta Superioară, Camerun etc.). 

Partidele aristocrației locale, continuatoare ale „modelului 
arhaic de autoritate”*, au ieşit în evidență doar în teritoriile 
engleze unde s-a aplicat celebra „Indirect Rule”. Au lăsat urme în 
istorie „Northern People's Congress”, partidul emirilor din N 
Nigeriei, „National Movement Liberation” (N.M.L.), 
reprezentantul tradiției ashanti din Coasta de Aur, „Kabaka 
Yekka”, susținătorul regelui Bugandei şi al aristocrației ganda, şi 
minusculul „Imbokodvo”, partidul absolutistului rege Sobhuza II, 
din Swaziland. Toate aveau un numitor comun: prezervarea 
privilegiilor chiar în detrimentul independenţei. Anglia s-a văzut 
pusă în dilema de a promova o elită conservatoare, de care s-a 
folosit în exercitarea dominației coloniale şi de a deschide 
orizonturi noi, spre modernizarea vieţii politice, prin acceptarea în 
posturile de decizie a noii generaţii intelectuale. 

Am menţionat existența în unele posesiuni britanice a 
partidelor create de populația albă. Este cazul cu „New Kenya 
Group” (N.K.G.), condus de Michael Blundell, care se va situa pe 
poziţii liberale (la alegerile din 1961 şi-a adjudecat toate cele 10 

locuri rezervate albilor). După tragedia anilor revoltei „Mau-Mau”, 
albii şi negrii vor avea înțelepciunea şi tăria să depăşească 
diviziunile şi să asigure Kenyei o independență liniştită. 
Deznodământul experienţei kenyene nu a avut ecou în Africa 
australă unde desfăşurările s-au dovedit extrem de complexe. În 
Rhodesia de Nord albii erau divizați în două tabere: „Partidul 
Federal Unionist” al lui Roy Welensky, favorabil federaţiei 
Rhodesia-Nyassaland şi dominaţiei europene şi „Partidul Liberal”, 
dirijat de John Moffat „partizan al transferului gradual al puterii 
africanilor”!”!. Înfrânt în alegerile din 1962, Welensky a fost 
nevoit să renunţe la planurile sale. Situația cea mai critică s-a 
înregistrat în Rhodesia de Sud, unde, partidul „Frontul Rhodesian” 
a proclamat unilateral independența, mizând pe perpetuarea unui 
regim rasist după modelul sud-african. Miopia politică a albilor a 
provocat ani de tragedii şi suferințe care vor lua sfârşit abia în 
1980, odată cu accesul populaţiei majoritare la conducerea 
treburilor de stat. 

În posesiunile franceze, prezenţa publică a coloniștilor albi a 
fost mai discretă. Astfel, în Oubangui-Chari, imediat după război, 
viața politică este inițiată de doi fraţi francezi: Georges şi Antoine 
Darlan. În Camerun s-a remarcat medicul Louis-Paul Aujoulat, 
care în 1951 întemeiază „Blocul Democratic Camerunez” 
(B.D.C.); el va fi neîntrerupt deputat în parlamentul francez, în 
perioada 1945-1956. Şi în Ciad, coloniştii europeni au creat un 
partid, „Uniunea Democratică  Ciadiană”,  cooptând si 
reprezentanți ai aristocrației locale. De asemenea, în Volta 
Superioară, unul din fondatorii „Mişcării Democratice Volteze” a 
fost căpitanul francez Michel Dorange. Toate aceste nume, 
exceptând pe cel al lui Aujoulat, au rămas doar în evidenţa 
arhivelor. În schimb, mai active au fost forţele politice create de 
autohtoni ce se bucurau de complicitatea franceză. În Gabon, Leon 
Mba a creat în 1946 „Mişcarea Mixtă Gaboneză”, devenită ulterior 
„Blocul Democratic Gabonez”. Pe coasta vest-africană, Yacine 

Diallo fonda în 1947 „Uniunea Franco-Guineeză”. Hamani Diori a 
schimbat în 1958 denumirea „Partidului Poporului Nigerian” în 
„Uniunea pentru Comunitatea  Franco-Africană”.  Obedienţa 
vizibilă le-a adus celor trei lideri îndelungi şi liniştite cariere 
politice în cadrul structurilor Uniunii Franceze şi apoi, Comunităţii 
Franceze. 

În anii ce au urmat celui de-al doilea război mondial, Africa 
a fost cuprinsă de un „val de optimism prometeic”122: speranța 
independenţei. Istoricul Joseph Ki-Zerbo apreciază evoluţia spre 
libertate a continentului ca „unul dintre fenomenele politice cele 
mai spectaculoase din a doua jumătate a secolului al XX-lea”!%. 
Investigând originile mişcării de emancipare, acelaşi istoric ajunge 
la concluzia că „naționalismul african a debutat de la primele 
antagonisme cu străinii”!%. Acceptarea asertiunii îndeamnă la 
căutarea şi aflarea vârstelor „naţionalismului african”. Prima vârstă 
revine perioadei „cultului eroului”!%, când africanii au rezistat cu 
arma în mână penetratiei europene. Posteritatea a reţinut fapte 
epopeice datorate unor personalități precum: Samory Touré, Osei 
Bonsu, Rabah, Lat Dyor, Abushiri sau Shaka Zulu. A urmat apoi 
generația interbelică, martora zenitului dominaţiei coloniale. Ea 
acoperă o „perioadă de latență”!%, realizând tranziţia de la 
rezistența armată la cea politică; revendicările sale se limitau la 
„denunţarea rasismului si a injustitiei sociale” ?. Ultima vârstă 
este întruchipată de o elită intelectuală de excepţie (dominată de 
profesori şi institutori: K. Nkrumah, B. Nnamdi Azikiwe, |. 
Kenyatta, L.S. Senghor, Modibo Keita, H. Diori, D. Bakary, O. 
Coulibaly, J. Nyerere, K. Kaunda ş.a.), formată în spirit umanist la 
universitățile din metropole şi S.U.A. Reprezentanții acestei elite 

părăsesc „turnul de fildeş” al profesiei şi se implică în problemele 
cetății; ei înființează partide politice şi în numele mulțimilor 
supuse îşi propun edificarea „personalității africane”, singura cale 
de purificare de sub apăsarea „unui trecut de grele umilinţe”!%. 
Fenomenul decolonizării oferă, prin complexitatea sa, o 
generoasă sursă de studiu. Ne propunem, pentru capitolele ce 
urmează, o analiză compartimentată: un capitol consacrat 
decolonizării fostelor posesiuni britanice cu evidențierea cazurilor 
generale (majoritatea teritoriilor) şi a celor speciale (Kenya, 
Zimbabwe). De aceeaşi manieră vom proceda şi în privinţa 
dizolvării sistemului colonial francez, unde predomină calea 
paşnică (cu o excepție în interiorul său: Guineea), dar unde 
întâlnim şi cazuri speciale (revoltele din Camerun şi Madagascar). 


8 M. Merle (dir.), op.cit., p. 148. 


CAPITOLUL AL IV-LEA 


DECOLONIZAREA FOSTELOR POSESIUNI 
ENGLEZE 


ealitätile lumii postbelice au impus Marii Britanii 

reconsiderarea statutului său de putere colonială. 

Evoluţia gândirii imperiale este oglindită de două 

discursuri, diametral opuse, rostite la interval de 
două decenii. Astfel, la 5 octombrie 1941, adresându-se Camerei 
Comunelor, Winston Churchill declara: «nu pot deveni cel dintâi 
premier al regelui care să prezideze lichidarea Imperiului 
Britanic»!. Prin contrast, în ianuarie 1960, un alt prim-ministru, 
Harold Macmillan, la capătul unei călătorii africane de 20.000 mile 
ce l-a purtat în Ghana, Nigeria, Federația Rhodesia-Nyassaland (cu 
opriri în toate cele trei teritorii componente) şi Uniunea Sud- 
Africană, se dovedea mult mai rezonabil: «În secolul al 
douăzecelea şi în special de la sfârşitul războiului asistăm la 
trezirea conştiinţei naționale a popoarelor care de secole trăiau în 
dependenţă față de alte puteri. În urmă cu cincisprezece ani o 
asemenea mişcare s-a răspândit în întreaga Asie (...). Astăzi, un 
lucru identic se întâmplă în Africa. Vântul schimbării suflă de la 
un capăt la celălalt al continentului şi, chiar dacă ne place sau nu, 
această creştere a conştiinţei naţionale este un fapt politic de care 
trebuie să ţinem conby. 

Decolonizarea posesiunilor britanice a fost un proces 
elaborat. Începuturile sale se regăsesc în cooptarea africanilor în 
Consiliile Legislative locale (iniţial, marii şefi tradiționali, iar mai 
apoi şi reprezentanții elitei culte autohtone). Etapa următoare, 
întâlnită după al doilea război mondial, a constat în instaurarea 
majorității africane în organele legislative şi conferirea de 
responsabilități ministeriale reduse. În momentul în care africanii 
deveneau majoritari şi în Consiliile Executive, teritoriile respective 
dobândeau autonomia internă. Ultima etapă, relativ scurtă, asigura 
detaliile finale ale trecerii de la autonomie la independenţa deplină. 

Colonialismul britanic a acoperit pe continentul negru trei 
vaste arii geografice: Africa de Vest (Gambia, Sierra Leone, 
Coasta de Aur, Nigeria, la care se adăugau Togoland şi Camerunul 
englez), Africa de Est (Kenya, Uganda, Tanganyika, Somaliland), 
Africa  Australă (Basutoland, Swaziland, Bechuanaland, 
Nyassaland, Rhodesia de Nord şi Rhodesia de Sud), precum şi 
posesiunile insulare, Zanzibar, Mauritius şi Seychelles, din 
Oceanul Indian. Toate teritoriile engleze au parcurs etapele 
menționate mai sus dar, eşalonat, pe o perioadă mai lungă de timp: 
decolonizarea începe în 1957 cu Ghana şi se încheie în 1980 cu 
Zimbabwe. Faptul se explică printr-o însemnată particularitate, 
exprimată prin „diferenţa dintre Africa fără colonişti” (teritoriile 
din Africa de Vest) si „Africa ce avea colonişti” (europeni şi 
asiatici în Africa de Est; foarte multi europeni în Africa australă). 


A. DECOLONIZAREA AFRICII DE VEST BRITANICE 


Datorită climei nefavorabile (în secolul al XIX-lea regiunea 
era supranumită „mormântul omului alb”) şi a terenului accidentat 

dinspre ocean, Africa de Vest a fost feritä de o prezentä consistentä 
de colonişti europeni. Pământurile au rămas, în continuare, în 
proprietatea comunităţilor tribale. De aceea, administraţia 
colonială a atras de timpuriu, în activitatea sa, vârfurile populației 
locale. Intensificarea schimburilor a făcut posibilă apariția unei 
pături prospere, alcătuită din negustori şi plantatori de cacao ori 
cafea. Copiii înfiripatei burghezii autohtone au putut astfel să plece 
la studii în metropolă. Reîntorşi, ei se vor plasa în fruntea mişcării 
contestatare. Prin urmare, s-au creat premise pentru o rapidă 
evoluţie politică şi, nu întâmplător, în vestul continentului se naşte 
prima ţară independentă din Africa Neagră: Ghana. Decolonizarea 
posesiunilor vest-africane s-a încadrat în caracteristica generală a 
procesului şi anume, calea paşnică. 


GHANA 


În perioada stăpânirii coloniale Ghana era cunoscută sub 
numele de Coasta de Aur”. Participarea africanilor la viaţa publică 
a fost precoce. Încă din 1850, în zona de coastă (Colonia), englezii 
creaseră un Consiliu Legislativ. Primul african intrat în rândurile 
sale a fost John Mensah Sarbah, în 1888. Zece ani mai târziu s-a 
constituit „Societatea pentru apărarea drepturilor băştinaşilor”, 
formată din şefi de trib şi intelectuali, de numele căreia se leagă 
începuturile mişcării naţionale în Coasta de Aur. Anii interbelici au 
marcat o evoluţie spre maturizarea forțelor vii ale societăţii. Astfel, 
în 1920, la iniţiativa avocatului fante Joseph E. Casely-Hayford se 
pun bazele partidului „National Congress of British West Africa”. 
Programul său cerea ca jumătate din membrii Consiliilor 
Legislative să fie africani, taxele să treacă sub controlul acestora, 
numirea şi destituirea şefilor să aparţină poporului, să înceteze 


` Denumire conferită în 1471 de căpitanul portughez Fernão Gomes, impresionat 
de cantităţile de metal preţios găsite la regii africani pe care i-a întâlnit. 

discriminarea rasială în serviciul civil” etc. Deşi, extrem de 
moderat, programul a fost respins de Secretariatul englez pentru 
Colonii. El a reprezentat însă, o experienţă cu valoare de exemplu 
pentru urmaşi. Joseph E. Casely-Hayford, care s-a impus drept cel 
mai remarcabil autohton al perioadei, s-a stins din viaţă în 1930. 
Recunoscându-i meritele, prof. Ali Mazrui nu ezită să-l numească 
„părintele naţionalismului ghanez””, iar G. Padmore (referindu-se 
la o cerere de unificare a coloniilor engleze vest-africane formulată 
în 1896), chiar „părinte al panafricanismului”*. Tot în perioada 
interbelică s-a evidenţiat şi guvernatorul Gordon Guggisberg, de 
naționalitate canadiană. Pe lângă reforma constituţională din 1925, 
care a sporit la 9 numărul africanilor din Consiliul Legislativ, el a 
lansat planul de 10 ani (1921-1930) de valorificare a coloniei. Acum 
este construit portul artificial de la Takoradi, se instituie sistemul 
plantațiilor mici şi mijlocii în agricultură şi se fondează Colegiul de la 
Achimota, nivelul de învățământ din Coasta de Aur fiind fără egal în 
Africa”. Bogätiile subsolului (aur, diamante, mangan, bauxită), 
plantațiile de cacao (cu o spectaculoasă creştere de producție, de la 
2.000 t. la începutul secolului, la 230.000 t. în preajma independenţei, 
fapt ce asigura teritoriului întâietatea mondială), munca autohtonilor şi 
preocupările metropolei de exploatare a acestor resurse, au făcut din 
Coasta de Aur „cea mai bogată colonie britanică din Africa Neagră”. 
Aprecierea este confirmată de creşterea venitului pe cap de locuitor, de 
la 7 lire sterline (1936) la 75 de lire (1956), sumă nemaiîntâlnită în 

Africa de la sud de Sahara”. 

Am constatat anterior consecintele profunde ale celui de-al 
doilea război mondial asupra Africii şi, implicit, asupra Coastei de 
Aur. Confruntată cu o elită locală foarte activă, administrația 
britanică se vede nevoită să înfăptuiască noi reforme. Astfel, în 
1942, guvernatorul Alan Burns numeşte doi autohtoni, Nana Ofori 
Atta şi Arku Korsah, în Consiliul Executiv, fapt fără precedent 
într-o colonie africană. Mai mult, la sfârşitul războiului, A. Burns 
elaborează o constituţie considerată „un exemplu”!?, de presa 
engleză. Ea a reprezentat o nouă premieră: instituirea majorității 
africane într-un Consiliu Legislativ (21 de africani, față de 10 
funcționari coloniali). Prin urmare, constituția Burns era 
considerată „ca fiind cea mai avansată din întreaga Africă 
tropicală”!”. Chiar englezii o apreciau drept „extrem de liberală”. 
Totuşi, prin anularea „Indirect Rule” (introdusă în Ashanti şi 
Teritoriile de Nord de G. Guggisberg) s-a creat posibilitatea 
pătrunderii masive în Consiliul Legislativ a şefilor tribali. Ea 
„întărea considerabil poziţia traditionalistilor”!”, favorabili 
prezervării legăturilor cu metropola. De asemenea, membrii 
Consiliului Executiv (3 africani şi 8 europeni) erau numiţi şi nu 
răspundeau de activitatea lor în fața corpului legislativ. Date fiind 
aceste limite, pare îndreptăţit şi punctul de vedere, conform căruia, 
reforma a fost lipsită de „profunzime” fiind doar una de 
„suprafaţă”€. Aplicarea constituţiei Burns a permis însă lărgirea 

cadrului participării africanilor la viaţa politică. Acum se impune 
avocatul Joseph B. Danquah” la iniţiativa căruia, un grup de şefi 
(William Ofori Atta, Edward Akufo Addo), oameni de afaceri 
(George Grant, Obetsebi Lamptey) şi intelectuali (Ako Adjei), au 
pus bazele primului partid politic veritabil, „United Gold Coast 
Convention” (U.G.C.C.), în august 1947. Convenţia reflecta fidel 
opțiunile lui Danquah pe care prof. Ki-Zerbo ni-l înfăţişează ca pe 
„un avocat rafinat, aristocrat prin naştere, reformist ce credea în 
autoritatea unei minorităţi luminate din propriul său partid”!5. În 
acelaşi timp, el „era partizanul traditionalismului şi al politicii 
orientate numai spre satisfacerea intereselor păturilor înstărite ale 
populației” şi ale „ierarhiei tribale şi a clanurilor”"”. Purtând o 
asemenea amprentă, U.G.C.C. s-a dovedit „o mişcare 
conservatoare în obiective şi moderată în metode”. La început, 
Danquah şi partidul său s-au declarat partizani ai Constituţiei 
Burns. A urmat apoi un incident, în urma căruia, membri ai 
familiei lui Danquah au intrat în conflict cu administraţia 
colonială. Liderul U.G.C.C. reacționează şi proclamă public 
dezacordul său cu Constituţia Burns. Însemna acest gest o părăsire 
a căilor legale de acţiune şi o radicalizare a liniei politice a 
partidului? Nicidecum, cu atât mai mult cu cât, el nu a fost 
determinat de considerente ideologice, ci personale. Totuşi, în noul 
context, s-a organizat întrunirea U.G.C.C. de la Saltpond, din 


7 J.B. Danquah s-a născut în 1895. A fost unul dintre primii intelectuali din 
Coasta de Aur formaţi în Anglia, unde a studiat dreptul, la Londra. În 1927 îşi ia 
titlul de doctor în drept. Rămâne şi profesează un timp în metropolă, 
remarcându-se în anii “30 prin cererile pentru reforme. Reîntors în ţară (1936), 
participă activ la viaţa politică, devenind, un an mai târziu, lider al Ligii 
Tineretului pe care o conduce un deceniu. În paralel, scrie cărţi şi publică 
articole, inspirate de istoria Africii de Vest, oprindu-se în special asupra fostului 
imperiu Ghana. 

1j; Ki-Zerbo, Histoire de P Afrique Noire. D’Hier à Demain, Paris, Hatier, 1972, 
p. 490. 

PV. Opluëtil, op.cit., p. 70. 

% E, M’Bokolo, Le Continent convoité, Paris-Montréal, Etudes Vivantes, 
1980, p. 108; J.D. Fage, op.cit., p. 83. 

decembrie 1947, unde este prezentat scopul partidului: „să asigure 
prin toate mijloacele legale şi constituționale trecerea controlului şi 
a conducerii guvernului, în cel mai scurt timp posibil, în mâinile 
poporului şi a şefilor săi”?!. Formularea nu trebuie să înşele. Tonul 
imperativ este aparent. În realitate, cadrele superioare ale partidului 
se dovedeau extrem de indecise. Faptul a fost sesizat chiar de J.B. 
Danquah, socotit „decanul politicii din Coasta de Aur”? Sfătuit de 
Ako Adjei, el cheamă de la Londra pe tânărul Kwame Nkrumah, 
oferindu-i postul de secretar general al U.G.C.C. Dar, cine era K. 
Nkrumah? 

Kwame Nkrumah s-a născut la 18 septembrie 190922 la 
Nkroful, ținutul Nzima, în SV Ghanei. Cursurile primare şi 
secundare le urmează la şcolile de misionari din Half Assini. 
Dedicându-se carierei didactice, frecventează în perioada 1927- 
1930 „Colegiul pedagogic” din Achimota. Aici profesa 
remarcabilul pedagog Kwagyr-Aggrey, ce a insuflat elevilor săi, 
generaţie după generație, mândria de a fi negri. Devenit învățător, 
Nkrumah se implică în problemele „cetăţii”. Acum ia contact cu 
spiritul naţionalist african, promovat în articolele nigerianului 
Benjamin Nnamdi Azikiwe, ce studiase în S.U.A. După exemplul 
acestuia, Nkrumah pleacă în America să-şi lărgească orizontul. În 
1935 se înscrie la Universitatea Lincoln”. Pentru a se întreţine 


2l K, Nkrumah, Mesaj din Ghana. Autobiografie, Bucureşti, Editura Politică, 1958, 
p. 97. 

2 E, Jefferson Murphy, Istoria civilizatiei africane, vol. 2, Bucuresti, Editura Minerva, 
p. 281. 

33 În toate scrierile este menționată ca zi de naştere, 21 septembrie 1909. Cel mai 
recent biograf al său, David Rooney, în Nkrumah, L’homme qui croyait a 
Afrique, Paris, Editions J.A. Livres, 1990, optează pentru 18 septembrie, dată 
pe care o corelează cu tradiţia akan, ca noii născuţi să primească drept prenume, 
ziua săptămânii în care au văzut lumina zilei. Or, „Kwame” înseamnă “sâmbătă” 
şi data anterioară, de 21 septembrie, coincide în 1909, cu o zi de marti 
(oficialităţile serbează, totuşi, 21 septembrie ca zi de naştere a lui Nkrumah). 

%4 Înfiinţată în 1854; prima instituţie de învățământ superior din S.U.A. destinată 
negrilor. 

lucreazä ca spälätor de vase, chelner, lustragiu si zilier în fabrici”. 
Absolvă Universitatea Lincoln în 1939, luându-şi licenţa în ştiinţe 
umaniste, cu specialitatea economie şi sociologie. Remarcat de 
corpul profesoral este oprit la aceeaşi universitate, ca asistent la 
catedra de filosofie. Citeşte intens din Kant, Hegel, Descartes, 
Schopenhauer, Nietzsche, Freud; este preocupat de «doctrinele 
etice» ale lui Ibsen şi Tolstoi, de doctrina morală a lui Gandhi şi de 
cea revoluționară a lui Mazzini. De asemenea, „cercetările 
originilor injustitiei sociale l-au condus pe Nkrumah la operele 
clasicilor marxismului 26, Marx şi Engels. Tot în 1939, este admis 
la Seminarul teologic din Lincoln, pe care îl încheie în 1942 ca şef 
de promoţie. În paralel urmează şi cursurile facultăţilor de filosofie 
şi pedagogie ale Universităţii Pennsylvania, unde, în 1942, obţine 
titlurile de candidat în ştiinţe economice şi de lector la secția 
„istoria grecilor” şi „istoria negrilor”. Din februarie 1943 lucrează 
la o teză de doctorat în filosofie. În Pennsylvania începe şi cariera 
de luptător pentru emanciparea Africii, organizând „Asociaţia 
studenților africani din S.U.A.şi Canada”, al cărui principiu 
fundamental era unitatea africană. 

În mai 1945 părăseşte teritoriul american cu destinația 
Londra, unde se înscrie la facultatea de drept a Universităţii Gray's 
Inn. Şi aici se lasă repede prins în activităţi politice. Scriitorul sud- 
african Peter Abrahams, care l-a cunoscut la Londra, scria că „era 
atunci un student sărac ce lupta pentru a trăi””. Împreună cu alţi 
colegi africani, Nkrumah joacă un rol determinant în pregătirea 
şi desfăşurarea celui de-al cincilea Congres panafrican de la 
Manchester, impunându-se ca „promotorul cel mai consecvent 


25 F, Burke, Africa, Boston, Houghton Mifflin Company, 1974, p. 253; V. Sidenko, 
Kwame Nkrumah. The man and the fighter, în New Times, Moscow, nr. 39, 1979, p. 
21; vezi şi R. Kapuscinski, La guerre du foot et autres guerres et aventures, Paris, 
Plon, 2003, p. 23-25. 

2 S, Mazov, La drame de Kwame Nkrumah, în Temps Nouveaux, Moscou, 
no. 41, 1989, p. 17. 

7 Le dossier Afrique, Paris, Marabout Université, 1962, p. 218. 

si energic al panafricanismului”*. Ca lider al Secretariatului 
National Vest-African din capitala britanică, lansează ziarul 
The New African ce susţinea teze conforme Congresului de la 
Manchester: lichidarea sistemului colonial, independenţa 
statelor Africii, unitatea africană. Numele lui Nkrumah devine 
astfel familiar mediilor intelectuale din Coasta de Aur. În acest 
context, Nkrumah acceptă oferta lui Danquah şi, în decembrie 
1947, revine în patrie după o absenţă de 12 ani. 

Imediat, el declanşează o intensă activitate de organizare 
şi implantare în teritoriu, „transformând U.G.C.C., care nu 
exista decât pe hârtie, în partid de tip modern”. La scurt timp 
şi independent de întoarcerea lui Nkrumah, s-a produs un 
eveniment ce a dat o nouă dinamică situației politice din Coasta 
de Aur; este vorba de un amplu boicot îndreptat împotriva 
negustorilor europeni şi arabi şi a produselor comercializate de 
ei. Acţiunea, declanşată la 26 ianuarie 1948 de un subşef al 
populației ga din Accra, Nii Kwabena Bonne, a cuprins Colonia 
si s-a extins şi în Ashanti. Ea a durat o lună şi a reprezentat o 
formă de protest originală, față de regimul discriminatoriu 
aplicat africanilor. Ziua încetării boicotului, 28 februarie 1948, 
a coincis cu o mare demonstraţie a „Uniunii foştilor 
combatanți”. Manifestatia, pur paşnică, a fost determinată de 
scumpirea vieţii. În momentul în care, coloana protestatarilor se 
îndrepta cu o petiție spre sediul guvernatorului din Accra, 
armata a deschis focul: doi foşti combatanți sunt ucişi iar alți 5 
răniți. Vestea  sângerosului incident s-a răspândit cu 
repeziciune. În câteva minute evenimentele scapă de sub 
control. Revolta cuprinde întregul oraş. Tulburările continuă 
neîntrerupt, până în zorii zilei de 1 martie 1948. Bilanţul 
publicat era apăsător: 29 de morţi, 239 răniți şi pagube evaluate 
la 2 milioane lire sterline“. Guvernatorul, sir Gerald Creasy, 


% J. Woddis, Calea Africii, Bucureşti, Editura Politică, 1965, p. 148. 
? S, Mazov, op.cit., p. 17. 
30 Cf, M. Cornevin, op.cit., p. 172; K. Nkrumah, op.cit., p. 106; R. Cornevin, 

introduce starea exceptionalä pe tot cuprinsul coloniei. Acuzatiile 
autorităților se îndreaptă către U.G.C.C., neimplicatä în 
evenimente, dar care, la 1 martie, ceruse revocarea reprezentantului 
Coroanei şi instituirea unui guvern african. Cererea a reprezentat 
un pretext în plus ca liderii partidului, „cei şase mari””!, să fie 
arestaţi şi transportaţi la o închisoare din Kumasi (Ashanti). În 
perioada detenţiei apar primele neînţelegeri, ce se vor dovedi 
ireversibile, între Nkrumah şi ceilalți conducători ai U.G.C.C.: în 
timp ce Nkrumah preconiza acțiuni energice, care să conducă tara 
la o independenţă imediată, Danquah şi apropiații săi sperau într-o 
înțelegere a elitei locale cu puterea colonială. Profesorul ghanez 
Kwame Arhin a sesizat de o manieră elocventă oportunismul 
liderilor din jurul lui Danquah care „erau oameni serioşi şi comozi, 
reformiști şi nicidecum revoluționari, oameni care vorbeau mai 
mult decât acționau. Mai degrabă «britanici» şi mai putin africani 
în felul lor de viaţă, le era extrem de greu să se apropie de poporul 
mărunt”. 

Pentru elucidarea cauzelor incidentelor, guvernatorul Creasy 
a instituit o comisie de anchetă, prezidată de consilierul regal, 
Aiken Watson. Comisia, care a decis punerea în libertate a 
liderilor U.G.C.C. (după opt săptămâni de recluziune), a întocmit 
un raport ce afirma că, reforma constituțională Burns din 1946 este 
depăşită şi recomanda înlocuirea ei cu o nouă lege fundamentală, 
mai democratică şi întocmită chiar de africani. Pe baza sugestiilor 
Comisiei Watson, în decembrie 1948, guvernul englez a numit un 
comitet, condus de magistratul autohton Henley Coussey, cu 
sarcina elaborării noii constituții. Comitetul era alcătuit din 40 de 
membri africani, printre care şi J.B. Danquah, selectați din 
rândurile diferitelor sectoare moderate indigene. 


L’Afrique Noire de 1919 à nos jours, Paris, P.U.F., 1973, p. 156. 

31 J.B. Danquah, W. Ofori Atta, E. Akufo Addo, O. Lamptey, A. Adjei si K. 
Nkrumah. 

La 3 septembrie 1948 s-a consumat divortul dintre Nkrumah 
si U.G.C.C. Din acest moment liderul ghanez inaugurează o 
carieră ce-i va asigura un rol de excepţie, la scară națională şi 
continentală. La 12 iunie 1949, în cadrul celui mai mare miting din 
Acera de până atunci, cu o participare de 60.000 oameni”, Kwame 
Nkrumah anunță crearea „Convention Peoples Party” (C.P.P.). Pe 
baza unui program structurat în şase puncte, partidul îşi propunea: 
1. «Să lupte fără odihnă, folosind toate mijloacele constituţionale, 

în scopul unei „autonomii imediate” pentru şefii şi poporul 
Coastei de Aur. 

2. Să acţioneze ca grup de avangardă, conştient şi hotărât, pentru 
înlăturarea oricărei forme de opresiune şi pentru instaurarea 
unei guvernări democratice. 

3. Să obţină de la şefii şi populaţiile din Colonia, Ashanti, 
Teritoriile din Nord şi Transvolta, o deplină unitate de acţiune. 

4. Să întărească mişcarea sindicală naţională pentru a obține 
condiții mai bune de muncă. 

5. Să se implice în sarcina reconstruirii unei Coaste de Aur mai 
bune, în care oamenii să trăiască ca un popor liber şi să se 
autoguverneze. 

6. Să facă posibilă, prin toate mijloacele, crearea unei Africi de 
Vest unite şi independente». 

Se poate constata că programul C.P.P. oferă o viziune 
sistemică a luptei de eliberare din Coasta de Aur. El este 
„consacrat întregului popor, indiferent de etnie, trib sau teritoriu 
locuit. Cererile sale sunt fundamentale: democraţie, libertate, 
bunăstarea poporului şi guvernare proprie””. Nkrumah a modificat 
tradiția politicianistă a precursorilor săi, creând o largă bază socială 
partidului: el şi-a atras „întregul popor märunt”*, adică păturile 


3 K, Nkrumah, op.cit., p. 133. 

“D. Rooney, op.cit., p. 49; K. Nkrumah, op.cit., p. 131-132. 

3 V, Cruceanu, Republica Ghana pe drumul independenței, în Revista de 

nevoiase din oraşe si mulţimea țărănească din lumea satelor. În 
scurtă vreme, C.P.P. era perceput şi în mediile engleze ca o 
„mişcare naționalistă de masă”. Prin urmare, considerăm 
temeinică afirmația după care, cu Nkrumah „s-a născut 
naționalismul popular şi revoluţionar”. Deosebirea fundamentală 
între U.G.C.C. şi C.P.P. consta în atitudinea față de oportunitatea 
emancipării. În timp ce U.G.C.C. cerea „autonomie în cel mai scurt 
timp posibil”, mult mai decis şi categoric, C.P.P. cerea „autonomie 
acum” („Self Government Now”). Însuşi Nkrumah afirma: «Rămân 
ferm la convingerea că interesele ţării vin în primul rând (...). Sunt 
gata să-mi vărs sângele, la nevoie şi să mor, dacă va fi de trebuintä 
pentru ca Ghana să poată obţine neatârnarea acum>”. Din acest 
moment, factorul determinant al mişcării naţionale devine C.P.P. 

Între timp, Comisia Coussey isi finalizase lucrările prin 
publicarea la 26 octombrie 1949 a proiectului noii Constituţii. 
Consiliul Legislativ era înlocuit cu o Adunare, extinsă la 81 de 
membri, dintre care 75 aleşi şi 6 desemnaţi de guvernator. Termenul 
de „aleşi” necesită explicaţii: 37 deputaţi erau desemnați prin vot 
direct, iar ceilalți 37 selectaţi de către consiliile şefilor. Se mai stipula 
ca majoritatea în Consiliul Executiv să revină africanilor (8 africani la 
3 funcționari europeni). Astfel, Coasta de Aur era dotată cu prima 
constituție de pe continent ce prevedea majoritatea africană, atât în 
Consiliul Legislativ, cât şi în Consiliul Executiv. Constituţia Coussey a 
fost apreciată ca o „tentativă de a concilia aspirațiile autonomiste ale 
africanilor înaintați, cu voința Marii Britanii de a controla ritmul 
evoluţiei politice”. Majoritatea istoricilor sunt de acord că, deşi de 
largă respirație, constituţia era tardivă, comparativ cu starea de spirit 
din ţară si näzuintele C.P.P. În cursul întrunirilor cu organizații 
sindicale, cooperatiste, culturale, de femei şi tineret, conducerea C.P.P. 


37 „the British Empire, p. 480. 

38 J. Rous, Chronique de la décolonisation, Paris, Présence Africaine, 1965, p. 
234. 

face publicä respingerea reformei Coussey. La 15 decembrie 1949, 
Kwame Nkrumah avertiza într-o scrisoare pe noul guvernator, sir 
Charles Arden-Clarke: «cei care cred că ne mai pot conduce de la 
Downing Street împotriva voinţei noastre se înşeală amarnic (...); 
Marea Britanie se poate bizui pe prietenia şi cooperarea Coastei de 
Aur, iubita noastră Ghana, numai acordându-i acum neatârnarea»"!. În 
ciuda ostilitätii C.P.P., Constituţia Coussey este promulgată la 31 
decembrie 1949. Am constatat anterior că filosofia politică a lui 
Nkrumah se inspira din principiile non-violentei propovăduite de 
Mahatma Gandhi. Campania de nesupunere civilă față de Constituția 
Coussey a purtat numele de „acțiunea pozitivă” şi a fost declanşată la 
8 ianuarie 1950. Valul de greve şi boicoturi a paralizat economia 
întregii țări. Autoritățile, surprinse de amploarea evenimentelor, 
instituie starea de urgență la 11 ianuarie. Garantiile constituționale 
sunt suspendate, iar ziarele C.P.P. interzise. Încep masive arestări în 
rândul militantilor partidului, culminând cu reținerea secretarului 
general, Kojo Botsio şi a preşedintelui K. Nkrumah (22 ianuarie). 
Învinuit de tulburare a ordinii publice, instigare la rebeliune 
şi nerespectare a legilor, Nkrumah este condamnat pentru fiecare 
din cele trei capete de acuzare, la pedepse de câte un an închisoare. 
Arestarea lui Nkrumah nu a avut efectul scontat. Structura C.P.P. 
nu a putut fi eliminată. Acum s-a creat „mitul” Nkrumah: 
„popularitatea i-a sporit considerabil”? încât „devine un erou 
national”. Dorind să dovedească faptul că situaţia este sub 
control, guvernatorul Arden-Clarke a decis organizarea de alegeri, 
la 8 februarie 1951, pe baza Constituţiei Coussey. Conform 
prevederilor legale (ce anulau drepturile politice în cazul 
detentiilor ce depăşeau un an), Nkrumah putea candida. Campania 
electorală în favoarea liderului C.P.P., ce concura la Accra, a fost 
purtată de colegii săi aflați în libertate (în special Komla 
Gbedemah). Rezultatul votului s-a dovedit un adevărat triumf: din 


“TE. Jefferson Murphy, op.cit., vol. 2, p. 291-292. 
* V, Sidenko, op.cit., p. 21. 

23.122 voturi exprimate, 22.780 optau pentru K. Nkrumah şi doar 
342 erau contra. Repartizarea locurilor în Adunare era si ea 
grăitoare: din cele 37 de locuri elective, 34 reveneau C.P.P. şi doar 
3, U.G.C.C. În urma rezultatului alegerilor, sir Arden-Clarke 
eliberează din închisoare pe învingător, la 12 februarie 1951. A 
doua zi, Arden-Clarke, caracterizat chiar de Nkrumah drept „un 
om corect si cu un puternic simţ al dreptăţii”, desemnează pe 
preşedintele  C.P.P. in calitate de „leader of Government 
Business”. Dat fiind faptul că, pentru prima dată un african avea 
acces la conducerea executivului, unii istorici consideră, pe bună 
dreptate, că la 13 februarie 1951 a fost făcut pasul decisiv care a 
dus la independenţă nu numai Ghana, ci întreg continentul negru“. 
În scurt timp, Nkrumah a format un guvern cu deschidere 
națională: pe lângă 5 miniştri C.P.P., au fost cooptați şi 2 miniştri 
ce nu făceau parte din partid şi care reprezentau Ashanti, respectiv 
Teritoriile din Nord. Iată lista celor dintâi miniştri africani dintr-o 
țară colonială: 
1. Komla Gbedemah (C.P.P.) — ministrul sănătății şi muncii; 
2. Kojo Botsio (C.P.P.) — ministrul educaţiei şi asistenţei sociale; 
3. T. Hutton-Mills (C.P.P.) — ministrul comerţului, industriei şi 
minelor; 
4. A. Casely-Hayford (C.P.P.) — ministrul agriculturii şi resurselor 
naturale; 
5. Ansah Koi (C.P.P.) — ministrul comunicaţiilor şi al lucrărilor 
publice; 
6. E.O. Asafu Adjaye (Ashanti) — ministrul administrației locale; 
7. J.A. Braimah (Teritoriile din Nord) — ministru fără portofoliu. 
Demnitarilor africani li se alăturau şi 3 europeni ce deţineau 
în continuare portofoliile cheie (interne şi justiție, finanțe şi afaceri 
externe). Constient de misiunea asumată, Nkrumah declara: „făclia 


# M. Cornevin, op.cit., p. 174; K. Nkrumah, op.cit., p. 169; R. Cornevin, 

mişcării de eliberare a fost aprinsă în Ghana pentru întreaga Africă 
de Vest şi ea va lumina drumul libertăţii şi popoarelor din alte 
teritorii subjugate. Popoarele asuprite şi exploatate din Africa 
colonială şi de pretutindeni privesc spre noi pline de speranţă şi 
aşteaptă exemplul nostru”". La 21 martie 1952, după un prealabil 
amendament constituțional, dr. Nkrumah este ales de Adunare 
prim-ministru al Coastei de Aur. Lucrul a fost posibil, pentru că, 
englezul W. Churchill a acceptat ca „Nkrumah să devină juridic, 
egalul său”. Considerând că s-a parcurs o etapă în plus, premierul 
ghanez declara: «sarcina noastră imediată este de a prepara 
independenţa totală». Din octombrie 1952, în Adunare încep 
ample dezbateri pe această temă. Ele au fost finalizate în iulie 1953 
când premierul Nkrumah a prezentat propunerile guvernului. 
Documentul, intitulat „Moţiunea destinului”, prevedea: 

e proclamarea independenței Coastei de Aur, 

e introducerea votului universal, 

e guvern african integral. 

Argumentatia liderului ghanez era grăitoare: «dreptul unui 
popor de a se guverna singur este un principiu fundamental si un 
compromis în privința acestui principiu ar însemna o trădare a lui 
(...). Dreptul unui popor de a-şi hotărî singur propria soartă, de a-şi 
croi drumul în libertate nu poate fi măsurat cu etalonul culorii sau 
al gradului de dezvoltare socială. Acesta este un drept 
imprescriptibil al popoarelor (...) şi preferäm riscurile 
autoguvernării, servitutii comode» . Parafrazându-l pe Aristotel, 
Nkrumah explica metaforic exercițiul libertăţii: «Cea mai bună 
cale de a învăţa să cânti la flaut este să cânti la flaut. La fel, cea 
mai bună cale de a învăţa să fii un stat independent este să fii 


* K. Nkrumah, op.cit., p. 178. 

48 J. Rous, op.cit., p. 235. 

” Ibidem. 

5 K, Nkrumah, op.cit., p. 235; M. Meredith, The State of Africa. A History of 
Fifty Years of Independence, London-New York-Sydney-Toronto, Free Press, 
2006, p. 22; vezi şi Ghana Republic Souvenir, Accra, Ministry of Information, 
1962, p. 8. 

independent». 

Supusă votului parlamentar, „Moţiunea destinului” a fost 
aprobată în unanimitate. Prin amendamentele aduse, Constituţia 
Coussey s-a transformat practic într-o nouă constituție (ce va purta 
numele de „Constituția Nkrumah”). Intrată în vigoare în aprilie 1954, ea 
consfințea dobândirea autonomiei interne de către Coasta de Aur. 
Sanctionarea constituției urma să o facă poporul, prin alegerile generale 
convocate la 15 iunie 1954. Consultarea electorală a prilejuit o nouă 
victorie categorică a C.P.P. care obține 72 de locuri din cele 104 
disputate. Trebuie precizat că, activitatea C.P.P. era obstructionatä, din 
1952, de o serie de partide etnice, dintre care cel mai puternic s-a 
dovedit a fi „Ghana Congress Party” (G.C.P.), condus de politicianul 
ashanti Kofi Busia””. Ostilitatea G.C.P. ameninţa să pună în pericol 
accesul la o viaţă suverană: dr. Busia publica articole în presa britanică 
în care cerea guvernului metropolitan să amâne acordarea 
independenţei, deoarece populația nu este suficient de pregătită şi 
evoluatä din punct de vedere politic”. După înfrângerea din iunie 1954, 
opoziţia se regrupează. Astfel, la 19 septembrie 1954, G.C.P. împreună 
cu un partid din Teritoriile de Nord şi cu disidenti din C.P.P. au 
constituit o grupare, dominată de etnicii ashanti, pretentios intitulată 
„National Liberation Movement” (N.L.M.). Programul său prevedea: 
restabilirea autorității şi respectului față de şefii tradiționali, menținerea 
culturii ashanti, recunoaşterea diferențelor economice şi culturale ale 
regiunilor, acordarea unei puteri reale populației Ashanti care să-i 
permită exprimarea politică atât la nivel regional cât şi la nivel 
naţional”. Caracterul tribal al acestui program, în vizibil contrast cu cel 


51 Cf. V. Sidenko, op.cit., p. 21. 

°? Născut în 1915. A studiat la Oxford. Întors in tari conduce opoziţia împotriva dr. 
Nkrumah, opoziţie ce va căpăta adesea accente dure. După proclamarea 
independenţei, politica autoritară a lui Nkrumah îl constrânge la exil. După lovitura 
de stat din februarie 1966 revine în patrie. Alegerile din 1969 îi dau câştig de cauză şi 
până la 13 ianuarie 1972 este prim-ministru (înlăturat la această ultimă dată de 
armată). Moare la Londra în 1978. 

* Cf. K. Nkrumah, op.cit., p. 336. 

` Cf. D. Rooney, op.cit., p. 99. 

al C.P.P., era reafirmat atunci când asantehene Prempeh al II-lea (regele 
Ashanti) declara, la 21 martie 1955, guvernatorului Arden-Clarke, că 
N.L.M. «luptă pentru restaurarea grandorii naţiunii Ashanti”. Fără a se 
dezice, tot în 1955, N.L.M. trimite un mesaj reginei Elisabeta a Ila 
solicitând adoptarea unei constituţii federale pentru Coasta de Aur. 
Confruntatä cu poziţiile profund divergente ale C.P.P. şi N.L.M., 
metropola a decis o consultare electorală suplimentară: dacă victoria 
revenea C.P.P. însemna că electoratul optează pentru o independență 
imediată; în schimb, o eventuală victorie a N.L.M. ar fi determinat 
amânarea decolonizării. C.P.P. se prezenta la alegeri cu un bilanţ 
pozitiv. Pe plan politic, Coasta de Aur dobândise autonomia internă. În 
administrație, numărul cadrelor africane a sporit de la 171 (1949) la 916 
(1954). Tot în 1954, partidul dr. Nkrumah a iniţiat un plan de 
dezvoltare economică pe 10 ani (după modelul planului interbelic al 
guvernatorului Guggisberg). De altfel, pe plan economic guvernul 
Nkrumah contabiliza certe reuşite: Coasta de Aur ocupa în continuare 
primul loc în producția mondială de cacao; peisajul industrial s-a 
completat cu noi ramuri (industria aluminiului, cimentului, metalurgiei); 
s-a construit hidrocentrala de la Akossombo şi au început lucrările de 
amenajare a portului artificial Tema; a fost dată în folosință autostrada 
Accra-Tema. La Accra şi Kumasi, cei suferinzi beneficiau de două noi 
spatioase spitale. Rezultate spectaculoase s-au obţinut în învățământ, 
datorită „Education Act” din 1952, prin care, 10% din veniturile 
statului erau alocate pentru educaţie. Aşa se face că, procentul de 
analfabeți a scăzut de la 80% la 20%”. De asemenea, au fost înființate 
Institutele tehnice din Accra, Sekondi şi Kumasi, frecventate în 
1954/1955 de 750 de studenti’? (ulterior vor apărea si două universităţi). 
Alegerile, organizate la 17 iulie 1956, au confirmat evoluția ireversibilă 
pe calea independenţei. Rezultatele consultării electorale pentru cele 104 


” Ibidem, p. 101; vezi si M. Meredith, op.cit., p. 25. 

% K., Arhin, op.cit., p. 66. 

57 P, Bertaux, op.cit., p. 263. 

% M. Cornevin, op.cit., p. 177 ; J.D. Fage, op.cit., p. 106; K. Arhin, op.cit., p. 
78. 

locuri indicau: 


1. C.P.P.: 71 locuri ; 
2. „Northern People’s Party”: 15 locuri ; 
3. N.L.M.: numai 12 locuri ; 
4. independentii: 6 locuri”. 


Repartizarea pe circumscripții dovedea că C.P.P. era singura 
forță politică ce se bucura de audiență națională. Partidul dr. 
Nkrumah a obţinut toate locurile din Colonia şi municipalitatea 
Accra; în regiunea Transvolta-Togo a ocupat 8 locuri din 13; în 
Teritoriile din Nord, 11 din 26, iar în Ashanti, ceva mai slab, 8 
locuri din 26 (ce reprezentau totuşi 43% din voturile exprimate în 
fieful opoziţiei)“. La 3 august 1956, noua Adunare Legislativă a 
adoptat cu 72 de voturi“! moţiunea de independenţă prezentată de 
Kwame Nkrumah. De acum înainte, spunea premierul, 
«personalitatea africană va avea şansa să se afirme prin vocea fiilor 
Africii»®, De comun acord cu guvernul englez, data independenţei 
a fost fixată la 6 martie 1957. Conducerea C.P.P. a optat pentru 
preluarea ca denumire oficială a țării a unui nume istoric: Ghana. 
Apelul la memoria marelui imperiu medieval vest-african se dorea 
„un simbol al renaşterii politice a Africii Negre”%5. Conştient că 
privirile africanilor se îndreaptă către tara sa, Nkrumah declara: 
«Speranţa noastră fierbinte este că Ghana, care acum renaşte, va fi 
ca şi Ghana de altădată, un centru în care toate populaţiile Africii 
se vor putea întâlni». 

Independenţa Ghanei este indisolubil legată de personalitatea 
de excepţie a dr. Kwame Nkrumah. Posteritatea i-a fixat rolul 
istoric de „părinte al independenţei Ghanei”. Încercând să exprime 


Ÿ E, Sik, The History of Black Afrika, vol. III, Budapest, Akademiai Kiado, 1974, 
p. 196. 

% K, Nkrumah, op.cit., p. 328-329. 

*! Opoziția a absentat şi deci, nu s-a înregistrat nici un vot împotrivă. 

% E, Voiculescu, M. Voiculescu, Renaşterea africană, Bucureşti, Editura 
Politică, 1979, p. 253. 

& J, Ki-Zerbo, op.cit., p. 492. 

“ E, Jefferson Murphy, op.cit., vol. 2, p. 293; vezi si Ghana Republic..., p. 9. 

simtämintele ghanezilor, revista Jeune Afrique scria: „Sub 
Nkrumah, de la cei mai umili şi până la cei mai puternici, ei au 
împărtăşit toți mândria de a aparține aceleiaşi națiuni. O dată cu el 
au căpătat conştiinţa de a fi africani, poate chiar primii şi cei mai 
buni de pe continent, căutând, cu orice prilej, să arate calea 
celorlalti”®. Tocmai de aceea, marele africanist H. Deschamps, 
fascinat de Nkrumah, nu ezită să-l numească ,Messia 
independenţei nationale”% la scară continentală. La rândul său, 
tanzanianul Julius Nyerere ne oferă o analiză ireproşabilă a 
evenimentului de la 6 martie 1957: „independența Ghanei a 
reprezentat cel dintâi triumf al luptei pentru libertatea şi demnitatea 
Africii. A fost primul succes al cerintei noastre de a ne bucura de 
respectul international cuvenit popoarelor libere. Ghana a fost 
începutul, prima noastră zonă de libertate [...]. Dar Ghana a fost 
mai mult decât începutul: ea a inspirat şi a reprezentat modelul 
luptei pentru independenţa întregii Africi”®. Ca şef de stat, 
Nkrumah a fost o persoană controversată; ca luptător pentru 
emanciparea continentului el s-a impus definitiv istoriei, drept cea 
mai importantă personalitate politică a generaţiei independenţei, 
„fiind mare în sensul cel mai pozitiv şi pur”, cum spunea 
Nyerere. 


La 1 iulie 1960, Ghana a devenit republică, iar Nkrumah 
primul său preşedinte. În 1964 s-a instituit regimul partidului unic. 
Adept al concepției platoniciene despre putere, dr. Nkrumah şi-a 
înstrăinat importante sectoare ale societății, printre care armata. 


& Cf. Lumea, nr. 40, 26 septembrie 1968, p. 29. 

% H. Deschamps, Les institutions politiques de PAfrique Noire, Paris, P.U.F., 
1970, p. 85. 

7 Cf. New Africain, Febr. 2006, No. 448, p. 20. 

% Ibidem, p. 21. 

Aflat la Pekin, este înlăturat la 24 februarie 1966 de o lovitură de 
stat militară. A urmat un lung exil, în deplină uitare, în Guineea. 
Bolnav, pleacă la tratament la Bucureşti, unde moare la 27 aprilie 
1972, în urma unui cancer la stomac. 


Ghana după Nkrumah: 

- gen. Joseph Arthur Ankrah — 24 februarie 1966-2 aprilie 
1969; 

- gen. Akwasi Amankwa Afrifa — 2 aprilie 1969-7 august 
1970; 


- interimar: Nii Amaa Ollennu — 7-31 august 1970; 
- Edward Akuffo-Addo — 31 august 1970-13 ianuarie 1972; 
- gen. Ignatius Kutu Acheampong — 13 ianuarie 1972-5 iulie 


1978; 

- gen. Frederick William Kwasi Akuffo — 5 iulie 1978-4 iunie 
1979; 

- lc. aviaţie John Jerry Rawlings — 4 iunie-24 septembrie 
1979; 


- dr. Hilla Limann — 24 septembrie 1979-31 decembrie 1981; 

- căpitan John Jerry Rawlings — 31 decembrie 1981 
(preşedinte constituțional de la 3 noiembrie 1992; reales la 
7 decembrie 1996)%-7 ianuarie 2001; 

- John Kufuor — 7 ianuarie 2001-7 ianuarie 2009. 

La 6 martie 2007, în timpul celui de-al doilea mandat 
Kufuor, Ghana a celebrat cu fast „Jubileul de Aur” al 
independenţei. Din nou, după 50 de ani, „toate drumurile Africii 
duceau la Acera”. 

Alegerile generale din decembrie 2008 au fost câştigate de 
opoziție. Ele au generat o nouă alternanță la guvernare, impunând 
Ghana ca o democraţie model pe continent”!. La 7 ianuarie 2009 a fost 


© Vezi cele 32 pagini ale excelentului supliment Ghana, în Le Nouvel Afrique- 
Asie, no. 87, décembre 1996. 

70 Vezi dosarul special Happy Birthday Ghana, în New African, March 2007, 
No. 460, p. 27-73. 

7! New African, February 2009, No. 481, p. 18-37; vezi si Afrique-Asie, Févr. 2009, 


138 Viorel Cruceanu 


instalat noul presedinte, prof. John Atta-Mills, un discipol declarat al lui 
Kwame Nkrumah. 


NIGERIA 


Nigeria a reprezentat chintesenta politicii coloniale britanice 
în Africa de Vest. Cu nedisimulat orgoliu, englezii o considerau 
„cea mai prețioasă podoabă a Imperiului după India””. Dacă fosta 
Coasta de Aur a reprezentat o certă reuşită economică, în schimb 
Nigeria era privită ca o „capodoperă” administrativă (aici, celebra 
„Indirect Rule” a fost ridicată la rangul de artă). Lungul drum al 
reformelor s-a inaugurat în 1923 când în Consiliul Legislativ intră 
cei dintâi africani: 3 reprezentau capitala Lagos şi 1 oraşul Calabar. 
În anii interbelici s-a evidenţiat inginerul Herbert Macaulay, 
întemeietorul „National Democratic Party” (N.D.P.), consemnat 
de istorie, pentru sârguinta sa, ca „părintele naţionalismului 
nigerian”. Saltul calitativ din mişcarea naţională se înregistrează 
în 1936, odată cu apariția „Nigerian Youth Movement” (N.Y.M.) — 
„Mişcarea Tineretului Nigerian”, ce urmărea „crearea unei naţiuni 
unificate care să cuprindă întregul conglomerat de populaţii din 
Nigeria’. Conducerea N.Y.M. este preluată în 1937 de Benjamin 
Nnamdi Azikiwe ce se va impune drept „campionul 
independenţei” Nigeriei. 

Azikiwe s-a născut la 16 noiembrie 1904, la Zunguru (ibo, în 
estul Nigeriei). Urmează şcolile misionare de la Onitsha, Lagos şi 


p. 32-37. 

TR. şi M. Cornevin, Histoire de PAfrique des origines à la deuxième guerre 
mondiale, Paris, Payot, 1974, p. 358. 

Calabar. După un scurt stadiu ca funcționar în capitală, cu banii 
economisiti pleacă în 1925 în S.U.A., devenind primul student 
nigerian peste ocean. Timp de nouă ani studiază istoria, ştiinţele 
politice şi jurnalistica la Universitățile Virginia, Harvard şi 
Pennsylvania. Situaţia materială foarte grea îi impune să lucreze ca 
miner, hamal, scafandru sau chiar să boxeze. În 1931, ocupă o 
catedră de ştiinţe politice la Universitatea Lincoln unde îşi obţine 
doctoratul în filosofie şi antropologie. Impresionat de nivelul 
politic al negrilor americani, frecventează mediile contestatare de 
culoare şi se impregnează cu tezele panafricaniste ale lui Marcus 
Garvey. După studii strălucite, acest om „avântat, nervos, suplu, 
dinamic, spiritual, plin de farmec si umor” se reîntoarce în 
Africa. Lucrează un timp în Coasta de Aur, inaugurând o strălucită 
carieră jurnalistică. Din 1937, revine în patrie, unde fondează 
ziarul West African Pilot, „care va fi în următorii douăzeci de ani 
principalul organ de exprimare al naționaliștilor nigerieni”””. În 
timpul războiului, în fruntea a şapte compatrioți, Azikiwe 
redactează memoriul Charta Atlanticului şi Africa Occidentală 
britanică. Înaintat guvernului englez, memoriul a constituit primul 
document african ce revendica deschis independenţa, stabilind 
totodată şi un calendar al transferului de autoritate. Astfel, până la 
deplina eliberare, Azikiwe sugera două mari momente pregătitoare: 
o etapă „preliminară” şi apoi o etapă „intermediară”. 

Etapa „preliminară” urma „să nu dureze mai mult de zece 
ani”, Azikiwe propunând să înceapă în timpul sau după cel de-al 
doilea război mondial. Accentul trebuia pus pe declanşarea unui 
„proces conştient de nigerianizare” şi de acordarea a 200 burse de 
studii în străinătate deoarece „progresul politic nu poate fi 
accelerat decât prin pregătirea unor specialişti pentru toate 


7 G. Bonn, L’Afrique quitte la brousse, Paris, R. Laffont, 1966, p. 310. 

TR. si M. Cornevin, op.cit., p. 356; J. Ganiage, H. Deschamps, O. Guitard, 

domeniile de activitate””??. 


Etapa „intermediară” era destinată consolidării procesului de 
nigerianizare, astfel încât, la expirarea unui termen de 5 ani, 
autohtonii să-şi poată prelua destinele în propriile mâini. Liderul 
nigerian îşi întemeia demersul pe o realitate inconturnabilă: „noi 
suntem sortiti să înaintăm spre libertatea politică”. Memoriul, 
considerat intempestiv de către englezi, a fost respins. Coincidenta 
a făcut ca, programul lui Azikiwe să se dovedească profetic şi, la 
15 ani după încheierea războiului, Nigeria să-şi recâstige 
neatârnarea. Prin întocmirea memoriului, nationalistul nigerian a 
dobândit un indubitabil prestigiu, istoricul ceh V. Opluëtil 
considerându-l „creatorul intelectual al programului de lichidare 
graduală a sistemului colonial în Africa Occidentală britanică”*!. 

Refuzul metropolei nu l-a descurajat pe militantul nigerian. 
Energia sa este directionatä spre crearea unui cadru structurat al 
mişcării naționale. Prin urmare, la 26 august 1944, Azikiwe şi 
bătrânul H. Macaulay au pus bazale „National Council of Nigeria 
and Cameroons” (N.C.N.C.), considerat „prima formaţiune 
politică organizată din Africa britanică”. Cei doi şi-au împărţit 
atribuțiile: H. Macaulay, preşedinte iar B.N. Azikiwe, secretar 
general. Se realiza, de o manieră fericită, un compromis între 
moderatia lui Macaulay care se limita la a critica ,aroganta 
britanicilor din Africa”** şi dinamismul lui Azikiwe ce predica „un 
naționalism nou şi progresist”5*. Deşi conducerea N.C.N.C. 
susținea teze „centraliste şi unitare”, partidul a rămas tributar 
apartenenţei ibo (populaţia din regiunea estică). Dimensiunea 
națională se regăseşte însă în programul N.C.N.C., ce fixa ca 
principale obiective : 


7 Ibidem. 

5 Ibidem, p. 332. 

51 V, Opluëtil, op.cit., p. 10. 

% Ph. Decraene, Le panafricanisme, Paris, P.U.F., 1959, p. 26. 

«Să dezvolte principiile democraţiei şi progresului conform 
intereselor popoarelor din Nigeria şi din Camerun sub mandat 
britanic; 

Să asigure educaţia politică necesară popoarelor Nigeriei în 
scopul obținerii autonomiei; 

Să servească luptei pentru libertatea de expresie, pentru 
libertate politică, securitate economică, egalitate socială si 
toleranță religioasă în Nigeria şi Camerun sub mandat britanic»*® 

Analiza programului conduce la concluzia că N.C.N.C. era 
un partid pannigerian, partizan al democraţiei, egalității şi 
autonomiei’. Deşi mişcarea naţională a debutat sub auspicii 
favorabile, în anii ce au urmat războiului lucrurile s-au complicat 
datorită „emergenţei tribalismului în politica nigeriană”s5. Astfel, 
aristocrația feudală din nord a pus bazele „Northern People's 
Congress” (iunie-octombrie 1949), iar elita Yoruba, impulsionată 
de Obafemi Awolowo, a creat „Action Group” (martie 1951). 

Omul forte al „Northern People's Congress” (N.P.C.) era 
„sardauna” (sultanul) de Sokoto, Ahmadou Bello, succesor în linie 
directă al marelui reformator militar şi religios Usman dan Fodio, 
întemeietorul vastului imperiu peul din nordul Nigeriei, din secolul 
al XIX-lea. Abil, el a preferat să propulseze ca lider al partidului 
un intelectual, Abubakar Tafewa Balewa, ce provenea dintr-un 
mediu modest. Partidul, ca întreaga aristocrație nordistă, suferea de 
un complex: lipsa cadrelor pregătite. Deşi reprezenta 75% din 
suprafaţa Nigeriei si 60% din populaţiei”, nordul avea cea mai 
scăzută rată de şcolarizare. Spre exemplu, în anul şcolar 
1946/1947, din totalul de 609.000 elevi din învățământul primar, 
nordului îi reveneau doar 71.000 de elevi, comparativ cu 538.000 
pentru regiunile de est şi vest. Situaţia era şi mai gravă în 

învățământul secundar, unde, faţă de 9.700 elevi existenți în E şi 
V, regiunea de N avea numai 251%. Frustrări suplimentare se 
datorau prezenţei a 100.000 de ibo care ocupau aproape în 
întregime posturile administrative (faţă de numai 3.000, în 1931). 
Prin urmare, complexul de care vorbeam mai sus a evoluat rapid 
spre o atitudine exclusivistă, reliefată de sloganul «Nordul 
nordiştilor». Nu a lipsit nici agresivitatea; A. Bello nu ezita să 
folosească un ton amenintätor: «Dacă englezii vor pleca, noi — 
oamenii din nord — nu ne vom opri decât la ţărmul mării»?. 
Preocuparea pentru conservarea privilegiilor a făcut ca, aristocrația 
N.P.C. să fie devansată în majoritatea cazurilor, de evenimente. 
Mai mult, printr-o permanentă politică obstructionistä, N.P.C. 
punea sub semnul întrebării unitatea ţării şi chiar acordarea 
independenţei, cu toate că englezii doreau ca Nigeria să inaugureze 
procesul emancipării coloniilor africane. 

A treia forță politică reprezentativă a fost partidul populaţiei 
Yoruba (vestul Nigeriei) „Action Group”. Despre Yoruba, J. Ki- 
Zerbo spune că „aveau în urma lor secole de coeziune şi de 
realizări istorice şi deci, o originalitate mult mai integrată”. 
„Action Group” era condus de un „politician redutabil”, Obafemi 
Awolowo, „exponent al drepturilor comunale””*, cu studii în drept 
la Londra, în perioada 1944-1948. Initial, Awolowo a fost adept al 
lui Azikiwe; în momentul în care a constatat că originarii ibo fac 
jocurile politice şi în Yoruba, a decis să creeze o organizaţie 
alcătuită numai din grupul său etnic. Începutul l-a reprezentat 
apariția societăţii culturale „Egbe Omo Oduduwa” („descendenţii 
lui Oduduwa”, personaj mitic, fondator al Yoruba), în iunie 1948, 
care îşi propunea «să accelereze naşterea unui stat Yoruba»”. De 

altfel, încă din 1947, Awolowo a scris o carte, The Path to 
Nigerian Freedom — Calea Libertăţii Nigeriei în care proclama: 
«Nigeria nu este o ţară. Ea este o simplă expresie geografică»”. 
Pornind de la această premisă, Awolowo cerea un statut de 
„autodeterminare pentru fiecare unitate lingvistico-culturală”””, 
cerere dizolvată, mai apoi, într-o concepție de organizare a 
Nigeriei pe baze federale. Prin urmare, împărtăşim punctul de 
vedere conform căruia rivalitätile dintre nord (haussa) şi sud 
(Yoruba, ibo) şi dintre est (ibo), respectiv vest (Yoruba) „au 
subminat întreaga bază a mişcării de eliberare naţională”. 
Ajunşi în acest punct, trebuie să remarcăm implicarea până la 
detaliu a puterii metropolitane în evoluţia coloniei sale vest- 
africane. Pe linia deschisă de Lugard, s-a promovat un constant 
spirit reformator, fondat pe principiul «unitate în diversitate»”. 
Reformele se impuneau cu o acută stringentä după 1945: efortul de 
război al Nigeriei, Memoriul din 1943 şi crearea N.C.N.C. probau 
o certă maturitate politică. Sir Arthur Richards, numit guvernator 
în 1943, sesizează imperativele momentului. Aşa se face că, în 
martie 1945, el elaborează o nouă constituţie, intrată în vigoare la 1 
ianuarie 1947. Constituţia Richards împărțea Nigeria, atât 
geografic cât şi politic, în trei regiuni: de N, E şi V. După modelul 
constituției Burns din Coasta de Aur, ea a introdus majoritatea 
africană în Consiliul Legislativ: 28 de africani, la 16 funcționari 
coloniali. Inovația guvernatorului Richards constă în faptul că 
delegații africani în legislatura centrală erau desemnați de 
adunările regionale; doar 4 locuri (3 pentru Lagos şi 1 pentru 
Calabar) erau supuse votului direct, la care participau numai 
persoanele ce au împlinit 21 de ani şi posedau un venit minim de 
50 lire sterline anual. Un alt element de originalitate constă în 

faptul că, în nord, Consiliul legislativ local avea si o a doua 
cameră, a sultanilor şi a şefilor. Desemnarea pe baze regionale a 
reprezentanţilor în Consiliul Legislativ central a făcut să se afirme 
că, acesta din urmă, „este în parte o emanatie a provinciilor”!%. 
Despre Constituţia Richards s-a scris foarte mult. Aprecierile sunt 
cvasiinexistente; am întâlnit totuşi o părere după care ea 
„marchează cu adevărat, un pas hotărâtor în progresul Nigeriei spre 
independentă”. Mult mai numeroase sunt considerentele 
nefavorabile. Astfel, istoricul nigerian K. Onuwka Dike, judecă 
actul cu severitate, remarcând cu mâhnire că, dacă înainte de 1945, 
politica colonială britanică urmărea «unificarea în scopul creării 
unui stat centralizat şi al înfăptuirii unei naționalități comune», 
prin Constituția Richards «tendința spre unificare a fost în 
întregime oprită». Având în vedere faptul că reforma a precedat 
apariția partidelor politice (cu excepția N.C.N.C.), ni se pare 
interesantă şi opinia conform căreia ea „a pus bazele tribalismului în 
politica nigeriană”!%. La rândul său, prof. Ki-Zerbo socoteşte că 
reforma prezenta un „aspect retrograd? deoarece „consacra 
regionalismul”"%, un „regionalism amplificat către limitele 
maxime”!%. Francezului P.F. Gonidec constituţia Richards îi apare 
ca un compromis între tendințele separatiste (ce animau nordul 
musulman) şi cele federaliste (imaginate de Yoruba), conchizând 
că „acest sistem a fost un eşec”! ce „nu satisfăcea pe nimeni”, 
Constituţia a reprezentat o amară deziluzie pentru N.C.N.C., partid 
ce „preconiza un stat care să transceandä particularitätile 
regionale”!%. Azikiwe declanşează o campanie de informare la 

101 Cf, M. Crowder, A Story of Nigeria, London, Faber and Faber, 1966, p. 273. 
'% Tbidem. 

'% Tbidem. 

1% J. Ki-Zerbo, op.cit., p. 494. 

105 Cf. Lumea, nr. 52, 24 dec. 1964, p. 9 

1% PF, Gonidec, L’Etat..., p. 161. 

10 P, Bertaux, op.cit., p. 265. 

108 7, Ki-Zerbo, op.cit., p. 495. 


Istoria decolonizärii Africii 145 


scară naţională, ostilă reformei Richards. În timpul campaniei s-a 
produs un eveniment nefericit: Herbert Macaulay îşi pierde viaţa, 
la sfârşitul lui 1946, într-un accident de circulaţie la Kano. 
Preşedinţia N.C.N.C. este asumată de B. Nnamdi Azikiwe. Poziţia 
partidului se radicalizează. Prin urmare, se trece de la campania de 
explicare, la cea de boicotare a constituţiei, centrul rezistenței fiind 
provincia răsăriteană. Autoritățile reacționează şi, la 8 iulie 1947, 
ziarele lui Azikiwe sunt interzise. Liderul N.C.N.C. este pus sub 
urmărire dar reuşeşte să se ascundă. În mediile ibo el dobândeşte 
faima unui „veritabil martir”!%. Guvernul laburist englez, condus 
de Clement Attlee, preocupat să nu scape situaţia de sub control, 
decide în aprilie 1948, numirea unui nou guvernator în persoana lui 
Sir John Macpherson. Spre deosebire de predecesorul său, 
Macpherson începe consultări cu mediile autohtone, pentru 
elaborarea unei noi Constituţii. Remarcabil este faptul că aceste 
consultări s-au purtat la toate nivelurile, de la partidele politice, 
până la consiliile special constituite pe sate, încheindu-se în 1950 
cu o conferință generală la Ibadan. Trebuie precizat că, pe 
parcursul discuţiilor (care au durat 3 ani), elementele de tensiune 
au subzistat. În regiunea de est s-a declanșat în 1949 un nou val de 
greve, ce au culminat cu incidentele de la minele din Enugu soldate 
cu 21 morţi şi 51 răniţi (18 noiembrie 1949)'!9. 

Eforturile lui J. Macpherson s-au materializat la mijlocul lui 
1951, prin intrarea în vigoare a unei Constituţii, ce prevedea: 

- investirea cu puteri legislative a Consiliilor regionale; 

- înfiinţarea în fiecare regiune a câte unui consiliu executiv 
(guvern local); 

- dotarea provinciei de vest cu o cameră a şefilor (după 
modelul nordului musulman); 

- înlocuirea Consiliului Legislativ central cu o Cameră a 

Reprezentantilor alcätuitä din 148 de membri, desemnati tot de 
adunärile regionale; din numärul total de 148, jumätate reveneau 
nordului; 

- dotarea Consiliului Executiv central cu majoritate africană 
(câte 3 miniştri pentru fiecare provincie). 

Se constată, chiar la o simplă privire, că noua reformă „în loc 
să elimine, a aprofundat prevederile Constituţiei Richards”!!!. În 
accepțiunea istoricului Ki-Zerbo ea „pune la punct un sistem 
federal foarte descentralizat care nu lăsa puterii centrale decât 
competenţe reziduale”!!?, concluzionând că „ea accentua şi mai 
mult regionalizarea țării amorsată de guvernatorul Richards”!15. 
Mai categorică, revista Lumea aprecia într-o retrospectivă 
nigeriană că reforma Macpherson „a subminat unitatea ţării”!!*, 
alimentând „tendinţele separatiste ale populaţiei haussa”!". 
Michael Crowder consideră că noua lege fundamentală a fost 
rezultatul unui precar compromis impus de metropolă celor trei 
principale partide; ea prezenta un pronunțat dezechilibru, prin 
marea influență dobândită de nord, motiv pentru care „era 
destinată unei vieţi scurte”! 16, 

Alegerile desfăşurate pe baza sa au acutizat rivalitatea dintre 
forțele politice interne. Grave probleme s-au ivit între N.C.N.C. şi 
„Action Group”. Astfel, N.C.N.C. a obţinut toate locurile în est, 
dar a dobândit majoritatea parlamentară şi în provincia de vest. 
Datorită acţiunilor subterane ale lui Awolowo, deputații N.C.N.C. 
din vest s-au alăturat „Action Group”. Un alt paradox se datora 
faptului că Azikiwe, ales în Lagos, a devenit membru al Adunării 
din vest (grație decupării circumscriptiilor). Apoi, prin aranjamente 
de culise, aceasta nu a delegat pe liderul ibo şi în parlamentul 

federal. Urmarea este că, N.C.N.C. devine tot mai nemulţumit şi 
neîncrezător față de Constituţia Macpherson. Totuşi, în ciuda 
clivajelor de la nivel regional, pe plan național se va realiza o 
apropiere de moment  N.C.N.C.-„Action Group”. Aşa s-a 
întâmplat la 31 martie 1953 când şeful Anthony Enahoro 
(adjunctul lui Awolowo) înaintează Camerei Reprezentanţilor o 
moţiune, în numele celor două partide, care cerea acordarea 
autoguvernării în 1956. Dovedind „obedienţă faţă de autorități” "", 
N.P.C. s-a opus motiunii sperând „să păstreze nordul în sistemul 
său autocrat”!!$. Anglia sprijină poziţia N.P.C. şi „moţiunea 
Enahoro” este respinsă. În semn de protest, N.C.N.C. şi „Action 
Group” părăsesc parlamentul central. N.P.C. contraatacă 
reactualizând doctrina «nordul nordistilor» şi amenințând cu 
secesiunea. Se demonstra din nou, de o manieră indubitabilă, că 
N.P.C. era „cea mai conservatoare si moderată dintre marile forțe 
politice”!!%. Starea de încordare politică se transmite şi societății. 
La Kano au loc violente incidente între partizanii celor două 
curente, încheiate cu 36 de morţi şi 241 răniţi'*. Pentru Nigeria se 
prefigura „spectrul Indiei”!?!. Metropola, care nu dorea scindarea 
țării, intervine prin ministrul coloniilor, Oliver Lyttelton, şi invită 
pe liderii politici nigerieni la o întâlnire la Londra, în scopul 
revizuirii legislaţiei Macpherson. Ministrul aprecia că tensiunea 
Nord-Sud nu poate fi dezamorsată decât prin „acordarea unei 
autonomii regionale sporite şi eliminarea posibilităților de 
intervenţie ale centrului”!*?. Convorbirile purtate în perioada iulie- 
august 1953, reluate în ianuarie 1954, au determinat adoptarea unui 
nou proiect de Constituţie, acceptat de toate părțile şi care 
oficializa Federaţia Nigeria (alcătuită din provinciile de nord, est şi 

vest, la care se adauga una nouä, Camerunul de Sud, precum si 
districtul Lagos). Federatia era condusä de un guvernator general 
cu sediul la Lagos; fiecare provincie avea la rândul säu un 
guvernator, subordonat guvernatorului general. Camera 
Reprezentanților federală rămânea la 148 de membri desemnaţi ca 
şi până atunci. Se păstra „statu quo”-ul şi în ce priveşte Consiliul 
Executiv central. Constituţia reglementa exercitarea dreptului la 
vot: general în vest, îngrădit de unele taxe în est şi direct în nord 
(aici femeile nu aveau drept de vot). Inovația adusă de ministrul lui 
sir Winston Churchill consta în larga autonomie conferită 
guvernelor regionale, conduse de acum înainte de un prim-ministru 
(Azikiwe în est, Awolowo în vest şi Ahmadou Bello în nord). 

La sfârşitul lui 1954 s-au organizat, pe baza noilor 
reglementări, primele alegeri federale. Victoria a revenit, în mod 
scontat, N.P.C. cu 79 de locuri (la care se adăugau cele 6 locuri ale 
aliatului său „Kamerun National Congress”), urmat de N.C.N.C. 
cu 56 de locuri şi „Action Group” cu numai 27 locuri. În guvernul 
federal locurile erau repartizate după cum urmează: 6 pentru 
N.C.N.C. (majoritar în E, dar şi în V), 3 pentru N.C.P. şi 1 loc 
pentru K.N.C. Exclus prin aritmetica parlamentară, „Action 
Group” trece în opoziţie, facilitând o nescontată apropiere N.P.C.- 
N.C.N.C. Se poate afirma că reforma constituțională Lyttelton s-a 
dovedit practicabilä tocmai datorită „alianţei neaşteptate”! dintre 
cele două partide cu programe atât de diferite. 

Independenţa Ghanei, la 6 martie 1957, a trezit noi speranţe 
în cea mai vastă colonie engleză vest-africană. Liderii nigerieni au 
înţeles că este timpul renunțării la orgolii sterile. În acest sens, la 
26 martie 1957, „Action Group” preia inițiativa şi prin 
reprezentantul său, şef Samuel Akintola, propune în Cameră 
autoguvernarea imediată a federaţiei. Deputaţii N.C.N.C. au venit 
cu un amendament: acordarea independenţei în 1959, în cadrul 
Commonwealth-ului. Colegialitatea ministerială a obligat N.P.C. 
să sprijine amendamentul. La rândul său, „Action Group” renunţă 

la modesta formulare a autonomiei şi adoptă o poziţie identică 
N.C.N.C. Pentru prima dată, de la înfiinţarea lor, cele trei partide 
nigeriene se regăseau pe o platformă comună. Cu satisfacția 
consensului atât de greu dobândit, delegaţii africani pleacă în mai 
1957 la Conferinţa constituțională de la Londra. Negocierile 
purtate au condus la adoptarea unor hotărâri istorice: guvern 
integral african condus de un premier autohton, introducerea 
votului universal (cu excepția cunoscută din nordul musulman) şi 
acordarea independenţei în 1960, după organizarea de noi alegeri 
în 1959. Pe baza acestor înţelegeri, în septembrie 1957 s-a 
constituit noul guvern federal condus de Abubakar Tafewa 
Balewa. 

Primul premier african al Nigeriei s-a născut în 1912, la 
Bauchi, în familia unui modest funcționar de district. Urmează 
colegiul din Katsina, devenind învățător. Beneficiind de o bursă în 
Anglia, tânărul Balewa pleacă la Londra unde studiază istoria. 
Revenit în regiunea natală în 1946, participă la viața politică 
locală, puternic impregnată de un „islamism madieval”!*. 
Împreună cu Mallam Aminu Kano!” şi A. Bello pune bazele 
N.P.C. Ca om politic s-a remarcat prin alese trăsături de caracter: 
modest, onest (englezii vedeau în el un „Pitt negru 
incoruptibil”!20), discret, calm. Datorită timbrului plăcut i se mai 
spunea „vocea de aur din nord”!7. În acelaşi timp, el s-a dovedit a 
fi un „amestec de liberalism şi conservatorism”, „adept al 
tradițiilor musulmane”! dar si un politician care „ştie să-şi 
impună punctul de vedere”!%. Balewa a constituit un guvern de 

uniune naţională: 4 miniştri N.P.C., 6 miniştri N.C.N.C., 2 miniştri 
provenind din „Action Group” şi unul din K.N.C. 

Istoricul român Neagu Djuvara, care a servit ca diplomat al 
Republicii Niger, a avut privilegiul să-i cunoască pe liderii de 
primă oră ai Nigeriei. Astfel, la premierul Tafewa Balewa, el a 
remarcat că „toată ținuta lui (...) avea multă distincție. Cât despre 
accentul în engleză (...), vorbea ca şi când s-ar fi născut pe malurile 
Tamisei şi ar fi studiat numai la Oxford sau Cambridge. Un 
autentic gentleman”. În privinţa lui Azikiwe, profesorul Djuvara 
evidențiază că „era un om subţire (...), avea şi el maniere perfect 
britanice”!"!. 

La 12 decembrie 1959 s-au organizat ultimele alegeri ale 
perioadei coloniale. Rezultatele finale indicau: 

1. N.P.C. şi aliaţii săi: 143 locuri (N.P.C.-135 locuri în N; aliaţii 
săi au adus 1 loc în E şi 7 în V); 

2. N.C.N.C. coalizat cu N.E.P.U.: 89 locuri, repartizate după cum 
urmează: 58 în E, 21 în V, 2 la Lagos si 8 în N; 

3. „Action Group”: 73 de locuri, din care 33 în V, 25 în N, 14 în 
E şi 1 loc la Lagos. 

4. Independenţii: 7 locuri, din care 6 în NI”. 

După o săptămână de negocieri s-a reînnoit formula N.P.C.- 
N.C.N.C., deşi Azikiwe înclina spre o alianță cu Awolowo. Or, o 
regrupare a partidelor sudice, împotriva N.P.C., ar fi compromis 
federația. Remarcabil politician, Azikiwe a înțeles că „marea exigentä 
a momentului era unitatea națională a Nigeriei, personalitatea sa 
independentă”"*5. Coaliția N.C.N.C.-N.P.C. reprezenta un motiv de 
satisfacție şi pentru Anglia ce „a sprijinit forţele traditionaliste pe care 
fusese fondată întreaga sa politică colonială”!". În ianuarie 1960, 

Lagosul a primit vizita premierului conservator englez H. Macmillan, 
aflat într-un lung turneu african. Interlocutorii au apreciat apropiata 
independență a Nigeriei ca „un succes al politicii înțelepte de 
decolonizare”!%5 a Marii Britanii. La rândul său, aflat la Londra, 
Azikiwe omagia Anglia, la 19 septembrie 1960, pentru respectul său 
în ,nepieritoarea tradiție a legii şi a demnităţii umane”!*. La 1 
octombrie 1960, Nigeria şi-a proclamat independenţa sub conducerea 
premierului A.T. Balewa, ca monarhie constituţională în cadrul 
Commonwealth-ului. La 16 noiembrie, B.N. Azikiwe, „unul din 
veteranii decolonizării Africii Negre”!*?, cel „care întruchipa mai mult 
decât oricine ambițiile şi iluziile elitei Nigeriei independente”!**, este 
instalat ca primul guvernator general african al statului. El preia 
preşedinţia ţării, la 1 octombrie 1963, dată la care Nigeria devine 
republică federală. 


Scurt timp după proclamarea independenţei reapar la 
suprafață vechile neînțelegeri dintre cele trei partide şi 
personalităţile din fruntea lor. Ele vor provoca şi alimenta o stare 
de instabilitate ce se va solda cu nenumărate lovituri de stat 
militare şi cu războiul de secesiune al provinciei orientale — Biafra 
(1967-1970) *°. O parte din protagoniștii perioadei independenţei 
(A. Tafewa Balewa, A. Bello şi S. Akintola) şi-au găsit un sfârşit 


tragic!% în primul puci militar (15 ianuarie 1966). lată, în cele ce 

urmează, lista completă a liderilor politici şi militari ai Nigeriei'": 
-~ Benjamin Nnamdi Azikiwe — 1 octombrie 1960-15 
ianuarie 1966 (stins din viaţă la venerabila vârstă de 92 ani, la 13 
mai 1996)'%; 
- gen. Johnson T.U. Aguiyi-lronsi — 21 ianuarie-29 iulie 1966; 
- gen. Yakubu Gowon — 1 august 1966-29 iulie 1975; 
- gen. Murtala Ramat Muhammad — 30 iulie 1975-13 februarie 
1976; 

- gen. Olusegun Obasanjo —14 februarie 1976-1 octombrie 
1979; 

- Alhaji Shehu Shagari — 1 octombrie 1979-31 decembrie 
1983; 

- gen. Muhammad Buhari — 31 decembrie 1983-27 august 
1985; 

- gen. Ibrahim Babangida — 27 august 1985-26 august 1993; 

> interimar: Ernest Shonekan — 31 august-17 noiembrie 1993; 

- gen. Sani Abacha — 17 noiembrie 1993 — 8 iunie 1998; 

= gen. Abdulsalami Abubakar — 9 iunie 1998-29 mai 1999; 

- Olusegun Obasanjo — 29 mai 1999-29 mai 2007; 

- Umaru Musa Yar'Adua — 29 mai 2007. 


SIERRA LEONE 


După Ghana si Nigeria, Sierra Leone! a fost cea de-a treia 
posesiune engleză vest-africană ce şi-a dobândit independenţa. 
Prezenţa britanică pe aceste locuri coboară în secolul al XVII-lea. 


MI Pentru amănunte despre instabilitatea din Nigeria, vezi seria The power 
behind the throne, în New African: no. 458, Febr. 2007, p. 28-33; no. 460, 
March 2007, p. 76-79; no. 461, April 2007, p. 34-37. 

1% Vezi V. Cruceanu, La mort d’Azikiwe, în Le Nouvel Afrique Asie, no. 82- 
83, juillet-août 1996, p. 6. 

1% Muntele Leului”, denumire dată de portughezul Pedro de Cintra, în anul 
1462. 

Totuşi, abia în 1808 oraşul Freetown” devine colonie a Coroanei. 
Dupa 1890, sub amenintarea concurentei franceze si a lui Samory 
Touré (härtuit de francezi), englezii decid anexarea teritoriilor din 
interior. Următorul pas l-a reprezentat tratatul din 1895 prin care, 
anglo-francezii delimitau frontierele Sierrei Leone. De la început, 
englezii au fixat două unități administrative: Colonia, alcătuită din 
Freetown şi împrejurimi şi Protectoratul, ce reprezenta 99% din 
suprafaţa de 72.000 km? şi 97% din populaţie!“ Freetown, locuit 
de foşti sclavi eliberați şi de albi, prezenta imaginea unui oraş 
evoluat. Datorită deschiderii Colegiului Fourah Bay (1827), prima 
asemenea instituție din Africa de Vest, colonia a dobândit 
renumele de «Atena Africii»'*. Subsolul teritoriului reprezenta o 
adevărată „vistierie mineralieră”!*: fier, crom, titan, platină, 
bauxită şi mai ales diamante (a căror exploatare a început în 1931), 
conferind Sierrei Leone şi supranumele de «ţara diamantelor» **. 

Englezii au dotat teritoriul cu o constituție în 1924. Ea lărgea 
componenţa Consiliului Legislativ (creat la Freetown în 1863) la 
22 de persoane, dintre care 10 africani: 3 aleşi de Colonia şi alţi 7 
numiţi (2 de Colonia, 3 şefi tradiționali din Protectorat şi 2 africani 
selectaţi de guvernator). În perioada interbelică se remarcă ziaristul 
creol (nume purtat de rezidenții din Colonia), I.T.A. Wallace- 
Johnson, fondatorul „Sierra Leone Youth League” (S.L.Y.L.) — 
„Liga Tineretului din Sierra Leone”, care în paginile African 
Standard cerea reforme economice, sociale, politice, precum şi 
autonomia Sierrei Leone într-o federaţie a Africii de Vest”. 
Activitatea sa se intensifică în anii războiului, când, acuzat de 
„răzvrătire”150, este deportat în zonele de interior. 


14 


* Fondat în 1787 de filantropi englezi pentru colonizarea cu foşti sclavi din 
Anglia, S.U.A. si Antile. 

Ÿ R. si M. Cornevin, op.cit., p. 364. 

6 Cf. West Africa, London, no. 3283, 23 june 1980, p. 1127. 

147 Cf. Lumea, nr. 30, 18 iul. 1974, p. 20. 

'% West Africa, no. 3283, p. 1127. 

? E, Sik, op.cit., vol. III, p. 42. 

'5 Ibidem, vol. II, p. 243. 

La sfârşitul războiului, după modelul Coastei de Aur si al 
Nigeriei, guvernatorul Stevonson dotează Sierra Leone cu o nouă 
Constituţie”. În forma sa finală, documentul prevedea o 
consistentă majoritate africană: 20 de reprezentanţi (14 desemnați 
de Protectorat şi 6 de Colonia), comparativ cu doar 8 funcționari ai 
administrației coloniale.  Analizând-o, profesorul Ki-Zerbo o 
consideră drept o „constituţie liberală”. Ungurul E. Sik sesizează 
că „reforma apare (...) democratică”! dar, în realitate ea favoriza 
elementele conservatoare (vezi diferența zdrobitoare dintre 
elementele traditionaliste din Protectorat şi ,,evoluati” din 
Colonia). Prin amendamentul din 1951, numărul africanilor din 
Consiliul Legislativ este sporit la 23. După promulgarea 
Constituției s-a hotărât convocarea de alegeri legislative. În 
perspectiva consultării electorale s-au constituit două mari partide 
politice (ce au aspirat micile grupuscule apărute după război): 
„Sierra Leone People’s Party” (S.L.P.P.), condus de „bătrânul 
medic african de tara?” Milton Margai, în Protectorat si 
„National Congress of Sierra Leone” (N.C.S.L.), dirijat de 
Bankole Bright şi Wallace-Johnson, implantat în Colonia. 
Alegerile s-au încheiat cu victoria zdrobitoare a S.L.P.P. care 
obține toate cele 16 mandate rezervate Protectoratului şi 2 locuri în 
Colonia. În Consiliul Executiv, condus de guvernator, sunt admişi 
5 africani, care din aprilie 1953 primesc responsabilități 
guvernamentale. În 1954, se trece o nouă barieră: şeful partidului 
majoritar, până atunci ministru al agriculturii şi sănătății, devine 
„ministru principal”. Opoziția cerea cu insistență aprofundarea 
democratizării cadrului politic. Englezii creează o „comisie de 
studiu” condusă de profesorul de la Oxford, Brian-Keith Lucas. 
Comisia propune modificarea sistemului electoral prin 


151 Elaborată în două etape: 1947 şi 1948, apoi amendată în 1951 şi promulgată 
la 19 noiembrie acelaşi an. 

152 J. Ki-Zerbo, op.cit., p. 496. 

5 E. Sik, op.cit., vol. III, p. 223. 

154 J. Ki-Zerbo, op.cit., p. 497. 

introducerea votului direct si în Protectorat. Prin urmare, la 31 
ianuarie 1957 este aplicată o nouă constituție. Ea prevedea 
înlocuirea Consiliului Legislativ cu o Cameră a Reprezentanţilor, 
alcătuită din 57 de membri. Din cei 57 deputați, 39 urmau a fi aleşi 
prin vot universal (14 în Colonia şi 25 în Protectorat); totuşi, 
Protectoratul păstra sensibile privilegii politice: el beneficia şi de 
12 locuri rezervate din oficiu şefilor tradiționali. Numărul 
funcționarilor coloniali era redus la 4, cărora li se alăturau alte 
două personalităţi (puteau fi africane sau europene) desemnate de 
guvernator. 

În ziua de 3 mai 1957 sunt organizate noi alegeri. Victoria 
revine, în mod scontat, S.L.P.P. care îşi adjudecă 26 din cele 39 
locuri elective ale Camerei, beneficiind şi de sprijinul celor 12 şefi 
din Protectorat!55. Partidul rival, N.C.S.L., nu obţine nici un loc şi 
este scos din cursa politică. Pe baza verdictului urnelor, în 1958 
Sierra Leone obţine autonomia internă. Consiliul Executiv devine 
majoritar african, cu excepţia a trei posturi cheie (externe, armată 
şi poliţie, controlate de englezi), Milton Margai *, acest om 
„profund tradiţionalist”!*?, purtând de acum înainte titlul de prim- 
ministru. În scurt timp, au apărut neînţelegeri între M. Margai, 
acuzat de moderație, şi fratele său mai mic, Albert Margai'*. După 
proclamarea independenţei Ghanei, poziţiile lui A. Margai se 
radicalizează, devenind acid la adresa puterii coloniale. 
Nemulțumit de repetatele reforme constituționale care, în loc să 


155 C.W. Newbury, op.cit., p. 51. 

156 M. Margai s-a născut în 1895 într-o familie de şefi mende din Protectorat. 
După studii la Fourah Bay pleacă la Universitatea Durham (Anglia) unde îşi ia, 
în 1926, licența în medicină (primul medic african din Protectorat). Revenit în 
tara, lucrează 18 ani ca medic în brusă, dobândind prestigiu si popularitate atât 
în rândurile păturilor înstărite, cât mai ales în rândul oamenilor simpli. 

PI M. Cornevin, op.cit., p. 233. 

15 A. Margai — născut în 1910. După ce lucrează ca infirmier şi farmacist, 
pleacă la Londra unde studiază dreptul (1944-1948). Revenit în ţară, se alătură 
partidului fratelui său si în 1953 este numit ministru al educației, bunăstării si 
guvernării locale. 

accelereze, amânau decolonizarea ţării sale, el afirma: «Ideologia 
britanică este democratică la ea acasă; în colonii ea este 
dictatorială»!*. Prin urmare, alături de Siaka P. Stevens!% pune 
bazele „People's National Party” (P.N.P.), în septembrie 1958, 
care se dorea avangarda curentului de emancipare națională. 
Revendicările P.N.P. au devenit insistente pe măsură ce englezii 
pregăteau acordarea independenţei Nigeriei. În cele din urmă, la 20 
aprilie 1960, a fost convocată o Conferinţă constituțională la 
Londra. La iniţiativa lui Milton Margai partidele au format un 
„Front Naţional Unit” care a cerut proclamarea independenţei la 7 
decembrie 1960. Puterea metropolitană a sugerat o amânare şi 
după două săptămâni de negocieri s-a convenit asupra datei de 27 
aprilie 1961. Simultan s-a încheiat şi un „tratat de apărare 
mutuală”, prin care englezii îşi păstrau bazele militare navale şi 
aeriene din Sierra Leone. Tratatul a fost sprijinit de M. Margai şi, 
în mod surprinzător, de A. Margai (din iulie 1960, acesta se alătură 
din nou partidului fratelui său). S-au opus tratatului, refuzând să-l 
semneze, adjunctul lui A. Margai, Siaka Stevens şi „veteranul” 
Wallace-Johnson ce traversa o pronunțată eclipsă politică. 
Reîntorşi în patrie, cei doi formează la 13 septembrie 1960 un nou 
partid de opoziție: „All People's Congress” (A.P.C.), ce a 
desfăşurat o intensă activitate în scopul organizării de alegeri 
legislative anticipate. Guvernul englez respinge cererile A.P.C. Au 
loc agitatii care culminează cu instituirea stării de urgență cu 
numai 10 zile înainte de independenţă şi cu arestarea temporară, pe 
22 aprilie, a lui S. Stevens şi Wallace-Johnson. Totuşi 
evenimentele nu au împiedicat respectarea termenului limită de 27 
aprilie 1961. Analiza globală a evoluţiilor din Sierra Leone 


E. Sik, op.cit., vol. III, p. 222. 

1% S. Stevens s-a născut la 24 august 1905. Lucrează ca muncitor de la 15 ani (la 
poliţia judiciară, căile ferate şi în sectorul minier). Din 1943 devine lider 
sindical al lucrătorilor feroviari şi minieri. În 1947 obţine o bursă în Anglia şi, 
timp de doi ani, studiază sociologia la Ruskin College. Se alătură S.L.P.P.; în 
1951 este ales în Consiliul Legislativ, iar în perioada 1954-57 ocupă diferite 
posturi ministeriale. Din 1957 trece în opoziţie. 

confirmă asertiunea francezului P. Bertaux după care „accesul la 
independenţă a fost o naştere fără durere”°!. 


x 
KOK 


Protagoniştii generației independenţei au dominat mult timp 
scena politică. La 28 aprilie 1964 sir Milton Margai a încetat din 
viață. A urmat la guvernare A. Margai, sub conducerea căruia 
„înfloreşte corupţia”!%. La alegerile din 17 martie 1967, victoria 
revine cu o slabă majoritate A.P.C. (pentru prima dată în Africa un 
partid de opoziţie avea acces la putere pe calea urnelor). La 21 
martie, S. Stevens este numit prim-ministru dar, în aceeaşi zi, este 
înlăturat de o lovitură de stat militară (cu o desfăşurare paradoxală, 
trei lideri militari schimbându-se unul pe celălalt, în interval de 
cinci zile). Un nou puci militar are loc la 20 aprilie 1968, de 
această dată militarii chemând la putere pe liderul de drept al ţării, 
S. Stevens, după un exil de 11 luni. La 19 aprilie 1971 Sierra 
Leone devine republică iar două zile mai târziu S. Stevens este 
instalat preşedinte. Referindu-se la noul preşedinte Le Monde 
diplomatique scria: „el nu datorează ascensiunea sa politică nici 
originii sale, nici intrigilor, succesele lui fiind considerate de 
sierra-leonezi drept acelea ale majorității, anonime, tăcute şi 
deseori nevoiaşe”!%. Siaka Stevens a condus cu o mână forte până 
la retragerea sa, la 25 noiembrie 1985. S-a stins din viață la 29 mai 
1988, la Freetown. Ultimul deceniu al secolului al XX-lea a 
început catastrofal pentru „mica Elveţie”!*%: cinci ani de război 
civil (1991-1996) şi o succesiune de puciuri militare, urmate de 
revenirea la democraţie. Prin urmare, lista completă a şefilor de 


161 P, Bertaux, op.cit., p. 265. 

162 M. Cornevin, op.cit., p. 365. 

16 Cf. Lumea, nr. 16, 15 apr.1971, p.30; vezi si Profil, în idem, nr. 26, 20 iun. 
1968, p. 30; nr. 18, 29 apr. 1971, p. 30; nr. 30, 18 iul. 1974, p. 29. 

1% Cf. Le Nouvel Afrique-Asie, no. 79, avril 1996, p. 41. 

stat cuprinde atât militari, cât si politicieni civili: 


- gen. Joseph Saidu Momoh — 28 noiembrie 1985-30 aprilie 
1992; 

- capitan Valentine Strasser — 30 aprilie 1992- 16 ianuarie 
1996; 

- gen. Julius Maada Bio — 16 ianuarie-29 martie 1996; 

- Ahmad Tejan Kabbah — 29 martie 1996-25 mai 1997; 

- comandant Johnny Paul Koroma — 25 mai 1997-13 februarie 
1998; 

- Ahmad Tejan Kabbah — 10 martie 1998-17 septembrie 
2007 (reprezentant al S.L.P.P., partidul fostului premier 
Milton Margai) 

- Ernest Bai Koroma — 17 sept. 2007 (lider al A.P.C., 
alegerea sa marcând alternanța la guvernare). 


GAMBIA 


Printr-o întâmplare a istoriei, cea mai veche colonie engleză 
din Africa occidentală a fost ultima care şi-a câştigat independenţa. 
Gambia este o enclavă în teritoriul senegalez şi datorită 
configurației sale a fost denumită drept „bizarul deget de 
mănuşă”"S. Delimitarea frontierei dintre Senegal şi Gambia s-a 
definitivat prin acordul franco-englez din 1889. Pentru unii autori 
Gambia reprezintă un «accident istoric»'S iar pentru alţii „unul din 
monştrii cei mai curiosi pe care 1-a generat decuparea europeană a 
Africii” ®. Englezii, care se înstăpâniseră aici încă din 1642, au 
procedat în 1902 la o reorganizare a teritoriului, minuscula 
posesiune fiind împărțită în două unități administrative: Colonia, 


165 H, Deschamps, Les institutions... p. 74. 
1% S. Amin, op.cit., p. 55. 
17 H, Deschamps, op.cit., p. 74. 

de 73 km”, care cuprindea capitala Bathurst, cu împrejurimile, plus 
aşezarea Georgetown, şi Protectoratul, sau teritoriul din interior, cu 
o suprafață de 10.427 km? (si a cărui capitală era tot Bathurst). În 
perioada 1847-1963 în Gambia au fost efectuate nu mai puțin de 
şapte reforme constituţionale!“. Asupra celor mai importante ne 
vom opri şi noi pe scurt. Astfel, după ce prin reforma din 1915, în 
Consiliul Legislativ sunt desemnaţi 3 europeni însărcinați să 
reprezinte interesele africanilor, în 1932 sunt admişi şi doi africani: 
unul pentru districtul urban Bathurst şi unul pentru Protectorat. În 
anii interbelici a apărut şi prima formă de organizare a 
autohtonilor, „Asociația Contribuabililor”, animată de „părintele 
naţionalismului gambian”!”, Edward Smart. După război s-au 
constituit şi în Gambia, partide politice: „Democratic Party” 
(D.P.), fondat de E. Smart şi „Gambia Congress” (G.C.), un partid 
al populaţiei musulmane. În 1946 este elaborată o nouă Constituţie 
ce stabilea paritatea în Consiliul Legislativ: 7 funcționari coloniali 
şi respectiv 7 africani (din care unul ales la Bathurst, ceilalți 6 fiind 
numiţi de Protectorat si de guvernator). De asemenea, 3 africani au 
fost numiţi în Consiliul Executiv. În 1951 debutează în viaţa 
politică a teritoriului „United Party” (U.P.), condus de avocatul 
Pierre Sarr N’Jie, ce se dorea purtătorul de cuvânt al întregii ţări. O 
altă reformă constituțională, înfăptuită în 1954, consacra 
majoritatea africană în Consiliul Legislativ: 16 africani (cei mai 
multi proveneau din Protectorat fiind selectaţi prin vot indirect), 
față de 5 funcționari coloniali englezi. Se constată şi în cazul 
Gambiei, o preponderență (justificată dacă avem în vedere 
populația şi suprafaţa) a Protectoratului, dar care, favorizează 
elementele traditionaliste, reprezentate de şefii tribali. Raportată la 
cerințele postbelice, prestaţia publică a acestor aristocrați era 
penibilă: din cei 35 de mari şefi ai Protectoratului doar 5 erau 
instruiți! 0. Se ajunsese până acolo, încât, unii dintre ei să declare 


'% Lumea, nr. 32, 6 aug.1964, p. 11. 
1% R, si M. Cornevin, op.cit., p. 367. 
17 W.J. Hanna (edit), Independent Black Africa. The Politics of Freedom, 

că preferă să rămână sub administraţie britanică decât „să accepte 
conducerea noii elite”!”!. Pe acest fundal, în toamna lui 1958 a 
avut loc la Londra o Conferinţă constituţională, partidele gambiene 
cerând o extindere a rolului politic al africanilor. În consecință, 
este elaborată o nouă Constituţie (1959) ce prevedea: acordarea 
votului universal (vârsta minimă fiind de 21 de ani), sporirea 
numărului africanilor din Consiliul Legislativ la 27 (din care 19 
aleşi) iar în Consiliul Executiv la 6. În contextul introducerii 
votului universal şi în Protectorat, aici se constituie în decembrie 
1959 „Protectorate People's Party” (P.P.P.), condus de David 
Dawda Jawara. Alegerile din mai 1960 se soldează cu victoria 
P.P.P. cu 10 locuri din totalul de 19 (1 la Bathurst şi 9 în 
Protectorat), urmat de U.P. cu 4 locuri la Bathurst şi 1 în 
Protectorat, celelalte 4 mandate revenind unor formaţiuni mai 
mici”. În cabinetul format de guvernator, liderul P.P.P. devine 
ministru al educației. Dawda Jawara dorea acordarea calității de 
„ministru principal” dar, pierderile înregistrate de partidul său în 
ianuarie 1961, într-un scrutin parțial, au determinat pe englezi să 
ofere funcţia lui Pierre Sarr N'Jie. Ofensat, liderul P.P.P. 
demisionează din guvern. Imobilismul creat duce la organizarea de 
noi alegeri generale în mai 1962, care confirmă tendinţa anterioară. 
Din cele 32 de locuri disputate, 18 sunt câştigate de P.P.P. Pe locul 
doi s-a clasat U.P. cu 13 locuri, un mandat revenind „Democratic 
Congress” (D.C.)!5. D. Jawara este desemnat acum „ministru 
principal”. Printr-un amendament la Constituţie, la 4 octombrie se 
instituie funcția de prim-ministru iar Gambia obţine autonomia 
internă. Primul premier devenea D. Jawara!74, un „om modest şi 


Chicago, R. McNally, 1964, p. 303. 

171 Ibidem, p. 304. 

172 Cf. E. Sik, op.cit., vol. III, p. 231; M. Cornevin, op.cit. p. 260. 

15 Cf. E. Sik, op.cit., vol. III, p. 231; vezi şi Lumea, nr. 32, 6 aug. 1964, p. 11. 
174 Născut la 11 mai 1924, în etnia Mandingo, cea mai numeroasă. Urmează 
cursurile primare şi secundare în Gambia. După absolvirea Achimota College 
(Coasta de Aur) pleacă în Anglia unde studiază medicina veterinară la 
Universitatea Glasgow. Revenit în patrie (1952) se dedică profesiei. Din 1959, 

i AIE: 5.355175 
metodic” dar cu „spirit practic” “~. 


În iulie 1964 este organizată la Londra o nouă Conferinţă 
constituțională. Principala temă a dezbaterilor a constituit-o 
viitorul raporturilor cu Senegalul. Premierul Jawara dorea 
federalizarea şi chiar integrarea celor două state. Opoziția, condusă 
de P. Sarr N'Jie, era categoric ostilă federalizării cu Senegalul şi se 
pronunţa pentru relații mai strânse cu Nigeria şi Sierra Leone. 
Anterior, chiar o comisie a O.N.U. (octombrie 1963) concluziona, 
după mai multe luni de studiu, că asocierea celor două state este 
pentru moment nerealizabilă. În acest context, premierul Jawara a 
adoptat o poziţie mai suplă declarând: „Noi înţelegem ca Gambia 
să-şi conserve personalitatea sa distinctă şi propria sa cultură, 
moştenire a mai multor secole. În același timp, noi preconizăm 
sincer asocierea cât mai strâns posibilă cu Senegalul” "s, 
Contenciosul determinat de poziția premierului a oferit opoziției 
pretextul să ceară, la Conferința de la Londra, alegeri anticipate. 
Guvernul englez, prezidat de conservatorul Alec Douglas-Home, s- 
a opus, argumentând valabilitatea scrutinului din mai 1962. Prin 
urmare, s-a stabilit ca dată a independentei, ziua de 18 februarie 
1965. 

Dacă problemele politice au fost depäsite în schimb problemele 
economice reprezentau o adevărată sfidare pentru tânărul stat 
independent; Anglia lăsa în urma sa una dintre cele mai sărace 
colonii!””, fără căi ferate, cu drumuri impracticabile în sezonul ploios si 
cu o industrie ce se reducea la patru întreprinderi de decorticat arahide şi 
la două fabrici de ulei. 


se lasă prins în vâltoarea luptei politice. 

175 Vezi Profil, în Lumea, nr. 15, 8 apr.1965, p. 31. 
176 Cf. Lumea, nr. 8, 18 febr.1965, p. 15. 

17 Idem, nr. 32, 6 aug. 1964, p. 11. 

La 24 aprilie 1970 Gambia a fost proclamatä republicä. 
Primul preşedinte: Dawda Jawara. Gambia a oferit o figură 
singulară în întreaga Africä de Vest, datorită respectării 
pluralismului politic şi organizării de alegeri libere la fiecare cinci 
ani. La 29 iulie 1981, Jawara, aflat la Londra, la nunta prințului 
Charles, a fost înlăturat de un „Consiliul Revoluționar”, dar după 
numai trei zile, s-a văzut reinstalat preşedinte de forțele armate 
senegaleze, care au reprimat puciul. A urmat o încercare de 
Confederație cu Senegalul, eşuată în 1989. Lipsa unui opozant pe 
măsură şi respectarea cadrului democratic i-au permis preşedintelui 
D. Jawara să se bucure de o longevitate politică remarcabilă. La 22 
iulie 1994, septuagenarul preşedinte gambian este înlăturat de o 
lovitură de stat militară („lovitura locotenentilor“). 

Justificând acțiunea armatei, tânărul lider Yahya Jammeh 
acuza pe Jawara că „nu a făcut nimic pentru tara timp de 30 de 
ani”, perioadă în care „nu s-a construit nimic, nici măcar o şcoală 
secundară sau un spital”"'5. Hotărât să elimine vechea elită din viaţa 
politică, Y. Jammeh şi-a prezentat candidatura la alegerile din 26 
septembrie 1996, pe care le-a adjudecat cu 55,76 % din voturi 
(reales în 2001 şi 2006). 


TOGOLAND 


În afară de Gambia, Sierra Leone, Coasta de Aur şi Nigeria, 
Marea Britanie a mai stăpânit în Africa de Vest teritoriul 
Togoland. Togo a fost colonie germană până la 1914. Prin Tratatul 
de pace de la Versailles, semnat în 1919, Germania a fost 
deposedată de imperiul colonial, împărțit între puterile 
învingătoare. Astfel, din cei 85.000 km? ai Togo, 55.000 km? au 


178 Interviu cu căpitan Y. Jammeh, în Le Nouvel Afrique-Asie, no.69, juin 1995, 

revenit Franţei, iar 30.000 km” Angliei, cu titlul de teritorii sub 
mandat (din 1946, teritorii sub tutelă). Când s-a procedat la noua 
redistribuire nu s-a ținut cont de faptul că frontiera fixată între 
Togo francez şi Togoland (inclus administrativ Coastei de Aur) 
scinda, în mod artificial, diferite triburi, în special ewe. Dovedind 
un pronunţat sentiment de solidaritate, ewe s-au organizat, după cel 
de-al doilea război mondial, într-o „Conferință pan-ewe”, ce a 
făcut cunoscută forurilor internaționale, inclusiv O.N.U., dorința 
de suprimare a frontierelor despärtitoare şi constituire a unui stat 
național propriu. Mişcarea a avut doi reprezentanți de seamă: 
Daniel Chapman în Togoland şi Sylvanus Olympio în Togo 
francez. După dobândirea autonomiei Coastei de Aur, în 1954, 
guvernul englez a înaintat Consiliului de Tutelă o declaraţie în care 
menţiona că, în virtutea normelor de drept internaţional, nu mai 
putea să administreze teritoriul sub tutelă Togoland, ca parte 
componentă a unui viitor stat independent — Ghana. Nota 
diplomatică engleză lăsa să se înțeleagă că problema togoleză 
poate fi rezolvată numai dacă Togo britanic se va alătura Coastei 
de Aur. 

În august 1955, O.N.U. a trimis o comisie de studiu la fața locului. 
Raportul întocmit recomanda ţinerea unui plebiscit, prin care, populaţia 
să se pronunțe pentru unirea cu Coasta de Aur sau pentru menţinerea 
tutelei. În teritoriu se confruntau două curente: cel condus de D. 
Chapman, ce nutrea mari simpatii față de K. Nkrumah şi era favorabil 
unirii cu Coasta de Aur şi un altul, reprezentat de „Togoland Congress 
Party” (T.C.P.), adept al menţinerii tutelei şi al apropierii de Togo 
francez. Referendumul s-a desfăşurat la 9 mai 1956, într-o atmosferă de 
calm. Participarea la vot a fost masivă: 82% din cei 200.000 de electori 
înscrişi. Dintre aceştia, 58% au optat pentru unirea cu Coasta de Aur. În 
cifre, realitatea era exprimată astfel: 93.095 voturi favorabile unirii şi 
67.492 contra”? Deci, teritoriul Togoland s-a alăturat Coastei de Aur, 
devenită independentă la 6 martie 1957 sub numele de Ghana. 


1 K, Nkrumah, op.cit., p. 317. 

CAMERUNUL BRITANIC 


Camerun, fostă colonie germană, a avut o soartă similară 
Togo. Puterile aliate, învingătoare în primul război mondial, au 
procedat şi în acest caz la o împărțire teritorială: 1/5 din suprafaţa 
Camerunului a fost preluată de Anglia, iar 4/5 au revenit Franței. 
Englezii au procedat la o reîmpärtire a minusculei zone pe care o 
controlau: Camerunul britanic de Sud, alipit Provinciei de Est a 
Nigeriei şi Camerunul britanic de Nord, încadrat întinsei Provincii 
de Nord a Nigeriei. 

După 1945, în Camerunul de Sud au apărut organizaţii 
culturale cu un pronunţat caracter militant. La sfârşitul lui 1951, 
unul din oamenii de vază din teritoriu, medicul E.M.L. Endeley, a 
creat primul partid politic: „Kamerun National Congress” 
(K.N.C.). Situându-se pe poziţii moderate, partidul revendica 
administrarea separată a Camerunului de Sud, prin desprinderea de 
regiunea estică a Nigeriei; cererea echivala deci, cu recunoaşterea 
statutului de provincie în interiorul Nigeriei. În 1953 au fost 
organizate cele dintâi alegeri, câştigate de K.N.C. În urma 
tratativelor cu guvernul englez, Camerunul de Sud devine, în 1954, 
regiune distinctă a Federaţiei nigeriene. Dar, apartenenţa la Nigeria 
nu întrunea unanimitate în rândurile K.N.C. În 1955, institutorul 
John Ngu Foncha, adept al unirii cu Camerunul francez, 
demisionează din K.N.C. şi fondează propriul său partid, 
„Kamerun National Democratic Party” (K.N.D.P.). După doi ani, 
în 1957, au fost convocate alegeri pentru reînnoirea Adunării 
locale. Si de această dată victoria este repurtată de K.N.C.; dr. 
Endeley devine prim-ministru. Scurt timp după consultarea 
electorală, un pasionat militant pentru unitate, Ndeh Ntumazah, 
înființează un nou partid politic: „One Kamerun Party” (O.K.P.). 
Se constată că, de la sfârşitul lui 1957, forțele unioniste se impun 
în arena politică, concomitent cu erodarea poziţiilor K.N.C., pro- 

nigerian. Prin urmare, nu a mai surprins faptul ca, la alegerile 
anticipate din ianuarie 1959, optiunea electoratului a fost în 
favoarea K.N.D.P., care a obținut 14 locuri parlamentare, 
comparativ cu 12 ale K.N.C. John Foncha preia şefia guvernului 
orientându-se ferm spre unirea cu Camerunul francez. 

În Camerunul britanic de Nord, viaţa politică era mai puţin 
spectaculoasă. Marii seniori feudali de aici, precum şi tinerii 
intelectuali, au aderat la partidul „Northern People's Congress” 
(N.P.C.). Practic, activitatea politică din acest teritoriu era diluată în 
cea a nordului nigerian. 

În decembrie 1959, Adunarea Generală a O.N.U. a decis 
organizarea unui referendum în cele două Camerun sub tutelă 
britanică, pentru a permite localnicilor să se pronunțe asupra 
viitorului lor. Referndumul s-a desfăşurat în zilele de 11 şi 12 
februarie 1961. În Camerunul de Nord, majoritatea alegătorilor au 
preferat alipirea la Nigeria: cifrele indicau 146.296 voturi pentru şi 
97.659 contra. În Camerunul de Sud, rezultatul a fost categoric în 
favoarea unirii cu Republica Camerun, devenită independentă la 1 
ianuarie 1960: 233.571 voturi pentru şi numai 97.741 împotrivă" $ 
Urmare a rezultatelor plebiscitului, Camerunul de Nord s-a unit 
oficial cu Nigeria la 1 iunie 1961. Camerunul de Sud s-a alăturat 
fostului Camerun francez constituind, la 1 octombrie 1961, 
Republica Federală Camerun. 


B. DECOLONIZAREA AFRICII DE EST BRITANICE 


Decolonizarea posesiunilor britanice din estul continentului 
s-a desfăşurat cu un grad sporit de dificultate. Aici nu întâlnim nici 
dinamismul din Coasta de Aur şi nici concertarea anglo-africană ce 
a prevalat în Africa de Vest. Explicația rezidă în faptul că, în est, 


180 J. Ganiage, H. Deschamps, O. Guitard, op.cit., p. 428; E. Sik, op.cit., vol. III, p. 
237-238. 

„politica britanică va fi mult mai putin liberală decât în Africa de 
Vest”!51. Care au fost cauzele unei asemenea atitudini? În primul 
rând, prezența masivă a coloniştilor albi în Kenya şi încercarea lor 
de a-şi perpetua dominaţia după modelul sud-african sau 
rhodesian. În al doilea rând, existența, în toate cele trei ţări, a 
populaţiei de origine asiatică (arabi, dar mai ales indo-pakistanezi) 
ce stăpânea negotul. Importanţa economică a acestei populaţii şi 
colaborarea ei fidelă cu metropola, de-a lungul timpului, a 
determinat pe englezi să încerce o inovaţie (în Kenya şi 
Tanganyika): crearea de societăți multirasiale. Or, inovaţia 
complica lucrurile prin avantajele conferite minoritarilor (albii şi 
asiaticii). În al treilea rând, întârzierea decolonizării poate fi 
explicată şi prin poziția strategică a regiunii, ce asigura supremația 
britanică în Oceanul Indian. 

Teritoriile est-africane prezentau ele însele o serie de 
particularisme: Tanganyika era teritoriu sub tutelă; Uganda avea în 
componenţa sa mai multe formațiuni statale etc. Privite în ansamblu, 
trebuie precizat că Tanganyika şi Uganda s-au înscris în parametrii 
generali ai decolonizării britanice şi anume, pe calea tratativelor şi a 
diplomaţiei. Exceptia de la regulă o reprezintă Kenya, unde, datorită 
obstinatiei coloniştilor albi, s-a ajuns la violență. Vom începe 
incursiunea noastră în maniera de decolonizare a Africii de Est 
analizând cazurile generale: 


TANGANYIKA 


Deşi are frontierele delimitate de lacuri (printre care 
Tanganyika'*? de la care îşi trage numele) şi Oceanul Indian, întinsul 
teritoriu din Africa de Est şi-a dobândit, datorită condițiilor geografice, 


ST J. Ki-Zerbo, op.cit., p. 524. 
182 Crocodilul de argint” în limba swahili. 

si nefericitul renume de «pământ arid»!®. Tanganyika reprezintă 
excepția cazurilor generale ale decolonizării engleze. Initial, ea s-a 
aflat sub dominație germană. Aşa cum am văzut anterior, la sfârşitul 
primului război mondial, Germania ieşea din rândul puterilor 
coloniale, realitate consfintità de jure prin Tratatul de pace de la 
Versailles, semnat la 28 iunie 1919. În contextul astfel creat, 
Societatea Naţiunilor a găsit o soluție sui-generis: preluarea sub 
mandat’ * de către puterile învingătoare ale fostelor posesiuni germane 
şi otomane. Prin mandat, puterile ce-şi asumau această sarcină, aveau 
obligația să vegheze la evoluţia grupurilor umane respective spre 
„civilizație”, considerându-se că teritoriile în cauză ar fi „locuite de 
popoare ce nu sunt capabile să se conducă ele însele în condițiile 
dificile ale lumii moderne”"*5. După cea de-a doua mare conflagrație 
mondială, printr-o hotărâre a O.N.U., fostele teritorii sub mandat au 
devenit teritorii sub tutelă. Articolul 76 al Chartei O.N.U. fixa 
obiectivele fundamentale ale sistemului tutelei: „de a promova 
progresul politic, economic şi social şi în domeniul educației al 
populației din teritoriile sub tutelă şi evoluția lor progresivă spre 
autoguvernare sau independență, ținând seama de condițiile specifice 
fiecărui teritoriu şi popoarelor sale şi de näzuintele liber exprimate ale 
populaţiei interesate”. Prevederile documentului par principiale 
dar au un caracter evaziv. Ele păcătuiesc prin generalitäti care se 
pretează la interpretări subiective. În lipsa unor dispoziţii 
categorice şi obligatorii, devin chiar facultative. Aşa se face că 
situaţia teritoriilor sub tutelă ajunge să se confunde cu cea a 
coloniilor. 

Tanganyika a avut un destin ingrat fiind „cea mai săracă 


15 7. Ki-Zerbo, op.cit., p. 524. 

184 Mandatele erau de trei tipuri, A, B şi C, după nivelul de evoluţie al 
populațiilor respective, nivel decis arbitrar de statele victorioase. Tanganyika a 
primit mandat B. 

15 P, Bertaux, op.cit., p. 234. 

15 Relaţii internationale în acte si documente, vol. 2, Bucureşti, Editura 
Didactică şi Pedagogică, 1976, p. 227-228. 

dintre fostele teritorii engleze din Africa orientalä”!#7, În 1936, 
venitul pe cap de locuitor era doar de 1 1⁄2 lire sterline, comparativ 
cu 7 lire în Coasta de Aur sau 22 în Uniunea Sud-Africană'. După 
război, decalajul s-a păstrat: 17 lire în Tanganyika, față de 75 în 
Coasta de Aur si 115 în Uniunea Sud-Africană'“. Evoluţia politică 
a teritoriului a fost la fel de lentă. În 1926, englezii au creat un 
Consiliu Legislativ. Abia în cursul războiului „Tanganyika African 
Association” (T.A.A., creată în 1929) a revendicat dreptul 
africanilor la reprezentare în instituţiile locale. Cerintei i s-a dat 
curs în 1945: în Consiliul Legislativ sunt admişi primii localnici în 
persoana şefilor David Makwaia şi Abdiel Shangali. Faptul, deşi 
pozitiv, probează întârzierea evoluţiei politice din această regiune, 
în vizibil contrast cu teritoriul Coastei de Aur, spre exemplu, unde 
africanii devin majoritari în forul legislativ din 1946. În 1948 s-a 
desfăşurat prima vizită a unei misiuni O.N.U. în Tanganyika. 
Diplomatii organizației mondiale au criticat participarea foarte 
redusă a africanilor în Consiliul Legislativ şi lipsa lor din Consiliul 
Executiv. Un prim african este numit în Consiliul Executiv în 
1951, putin înainte de sosirea unei noi misiuni a O.N.U. 
Reînnoirea recomandărilor precedente determină guvernul britanic 
să creeze o comisie de studiu sub conducerea profesorului W. 
Mackenzie. Raportul comisiei, publicat în 1953, propune 
extinderea componenţei Consiliului Legislativ la 61 membri, din 
care 31 funcționari ai administraţiei coloniale şi 30 de localnici, 
numiți de diferitele segmente sociale şi rasiale ale societăţii. Se 
constată inovaţia introdusă de comisia Mackenzie, căreia britanicii 
îi doreau o frumoasă carieră: repartizarea rasială a celor 30 de 
locuri, pe principiul parităţii: 10 locuri pentru africani, 10 pentru 
asiatici şi acelaşi număr pentru europeni (coloniştii stabiliți în 
Tanganyika). Englezii se grăbeau să întemeieze o „societate 


187 E. M"Bokolo, L’Éveil du nationalisme. L’Est africain au KIK“ et au XX° 
siècle, Paris, ABC, 1977, p. 119. 

'5 Ibidem, p. 225. 


Istoria decolonizärii Africii 169 


multirasială”, concepută şi ca un test, înaintea aplicării ei şi în 
Kenya. Soluţia propusă era însă, discriminatorie. Ea statua „o 
egalitate în drepturi între comunităţi, independent de importanţa lor 
numerică”! Putea fi viabil un sistem politic în care 7.500.000 de 
africani aveau acelaşi număr de reprezentanți ca 10.648 de 
europeni'*1?  Inegalitatea flagrantă promovată de reforma 
constituțională a provocat un puternic sentiment de frustrare în 
rândul africanilor evoluati. Reacţia autohtonilor se materializează 
în intensificarea procesului de organizare şi de clarificare a 
mişcării si a programului politic național. Forţa care îşi va asuma 
sarcina redobândirii drepturilor ţării va fi partidul „Tanganyika 
African National Union” (T.A.N.U.), fondat la 7 iulie 1954. 
T.A.N.U. s-a născut „din întâlnirea a trei tradiţii”: tradiţia 
politică a elitelor din T.A.A. (creată ca organizație culturală), 
tradiția animatorilor de uniuni tribale (Tanganyika nu s-a 
confruntat cu problemele etnice din alte teritorii) şi tradiția 
rezistenței populare (celebra răscoală antigermană maji-maji din 
1903-1905, soldată cu 120.000 de victime!” în rândul africanilor). 
Programul T.A.N.U. răspundea cerințelor populaţiei africane 
indiferent de etnie, pregătire sau statut social. El prevedea: 
e să pregătească poporul din Tanganyika pentru autoguvernare şi 
independenţă; 
e să lupte fără odihnă pentru împlinirea acestui scop; 
e introducerea votului universal; 
e abandonarea politicii multirasiale; 
e creşterea nivelului de viaţă al comunităţilor africane! 
Formulările de mai sus reprezintă programul maximal al 

T.A.N.U. În practica luptei politice el a adoptat o atitudine 
moderată ce-şi propunea să pornească de la obtinera «egalităţii în 
drepturi pentru toți» (ca un prim pas al emancipării africanilor), 
până la independenţă (uhuru)'?. Linia politică menţionată s-a 
dovedit productivă; ea a fost impusă de liderul partidului, Julius 
Nyerere, care, deşi „format la şcoala lui Nkrumah”!%, a ştiut să 
evite extremele, dobândind reputația unei întelepciuni ce va fi o 
constantă a întregii sale cariere. 

Julius Nyerere s-a născut în 1922 la Butiama, regiunea 
Musoma, în apropierea Lacului Victoria. Făcea parte dintr-o 
familie numeroasă (26 copii) condusă de şeful micului trib Zanaki, 
Nyerere Barito, „al cărui egalitarism l-a moştenit”. Urmează 
şcoala la Tabora. În anii 1943-1945 este înscris la Makerere 
College în Uganda, devenind învăţător. După o scurtă activitate 
didactică la Sr. Mary Mission School din Tabora, în perioada 1949- 
1952 este student (economie şi istorie) la Universitatea din 
Edinburgh, fiind „primul student tanganyikez la o universitate 
britanică”%. La Edinburgh frecventează mediile de stânga si se 
arată preocupat de panafricanism!*. Activitatea intelectuală din 
Marea Britanie este încununată cu titlul de doctor în istorie, obținut 
în 1952, la numai 30 de ani. Reîntors în patrie lucrează ca profesor 
la St. Francis School din Pugu, în apropiere de Dar-es-Salaam. 
Într-o ţară ce nu avea „o tradiţie a elitelor politice”, tânărul 
Nyerere se impune rapid ca principala figură a mişcării naționale, 
ce se contura. El se dedică cu entuziasm „promovării intelectuale, 

sociale şi politice a compatriotilor săi”. În 1953, este ales 
preşedinte al T.A.A., organizaţie care se afla în derivă. Inspirându- 
se din modelul organizatoric al lui Nkrumah, Nyerere implantează 
T.A.A. în teritoriu, accentuându-i dimensiunea politică. La 
Conferinţa T.A.A. din 7 iulie 1954, aceasta se transformă în partid 
politic: T.A.N.U. În luna august 1954, o nouă misiune O.N.U. 
vizitează Tanganyika, exprimându-și satisfacția pentru apariția 
primului partid politic. În memoriul înaintat Consiliului de Tutelă, 
comisia făcea Angliei „recomandări categorice””*: Tanganyika să 
devină cât mai repede „un stat esențialmente african” şi nu 
multirasial şi să 1 se acorde independenţa într-un interval de 20-25 
de ani. 

La 7 martie 1955, invitat la New York, dr. Nyerere se 
adresează Adunării Generale a O.N.U. şi într-un discurs intitulat 
Sperantele poporului meu, îşi exprimă adeziunea la 
recomandările comisiei organizației mondiale. Guvernul englez a 
adoptat o poziţie ostilă; de altfel, guvernatorul Twining nu ezita să- 
1 catalogheze pe Nyerere drept «un agitator periculos». După 
vizita la New York, liderul T.A.N.U. renunţă la catedra de la Pugu, 
consacrându-se în exclusivitate luptei naționale. Fidel concepțiilor 
umaniste ale generației sale, el adoptă ca filosofie de acțiune 
principiul non-violentei al lui Mahatma Gandhi. Între timp, 
numărul aderentilor T.A.N.U. se ridica la 150.000 cotizanti”. 
Sporirea continuă a audienței şi popularității T.A.N.U. îngrijora pe 
obtuzul guvernator Twining. Prin urmare, sub protecția sa, în 
februarie 1956, apare „United Tanganyika Party” (U.T.P.), după 
modelul Partidului Conservator britanic şi al cărui scop era 
«construirea unei națiuni non-rasiale în Tanganyika» ®. Constituirea 

U.T.P. s-a dovedit neinspirată: „naşterea noului partid nu face decât sa 
sporească ostilitatea T.A.N.U. faţă de soluția multirasială””%. La 20 
decembrie 1956, J. Nyerere se adresează pentru a doua oară plenului 
O.N.U.; el condamnă ostentatia britanicilor în apărarea politicii 
multirasiale şi solicită anularea privilegiilor europenilor si 
asiaticilor şi acordarea independenței în 10 ani. Guvernatorul 
reacționează negativ la discursul liderului T.A.N.U.: sunt interzise 
o serie de întruniri ale partidului, unele secţii regionale sunt 
suspendate iar Nyerere este împiedicat să se deplaseze în teritoriu. 
O asemenea atitudine a determinat radicalizarea cererilor T.A.N.U. 
La Conferinţa anuală de la Tabora, din ianuarie 1958, Nyerere cere 
madaraka (autonomie) pentru sfârşitul lui 1959, în caz contrar 
amenințând cu declanşarea „acţiunii pozitive”. Englezii aveau 
experienţa unor evoluţii similare, petrecute cu numai câţiva ani 
înainte în Coasta de Aur şi Nigeria. Ei şi-au dat seama că sosise 
momentul unor reforme adevărate şi în Africa de Est. Prin urmare, 
în iunie 1958, guvernatorul Twining este înlocuit cu Richard 
Turnbull „un om cu idei mult mai largi””?%, pe care, J. Iliffe îl 
consideră „un Arden-Clarke al Tanganyikăi”2%. Fost guvernator în 
Kenya, în timpul răscoalei Mau-Mau, Turnbull cunoştea foarte 
bine şi realitățile din Tanganyika. Nu este deci de mirare că, în 
scurt timp, s-a stabilit o benefică „încredere reciprocă”?10 între el şi 
Nyerere. La întâlnirea celor doi, din 24 iulie 1958, s-a hotărât 
modificarea Constituţiei în sensul alegerii celor 30 de membri ai 
Consiliului Legislativ. Consultarea electorală urma să se 
desfăşoare pe bază de vot censitar, care, datorită nivelului său (150 
lire), era puţin accesibil africanilor. 

Trebuie precizat că, în februarie 1958, s-a produs o sciziune 
în rândurile T.A.N.U. Câteva elemente radicale, care acuzau pe 
Nyerere de moderație, s-au desprins, sub conducerea lui Zuberi 


207 C, Horrut, op.cit., p. 103. 

8 S, Urfer, op.cit., p. 18; J. Ki-Zerbo, op.cit., p. 525. 
20 J. Iliffe, op.cit., p. 563. 

210 H, Deschamps (dir.), op.cit., tome II, p. 576. 

Mtemvu şi au pus bazele „Tanganyika African Congress” 
(T.A.C.). Evenimentele ulterioare au dovedit că noua forță politică 
nu a contat în opțiunile electoratului. Pe baza „amendamentelor 
Turnbull” s-au convocat primele alegeri naționale, desfăşurate în 
două etape: septembrie 1958 şi februarie 1959. Partidul lui Nyerere 
a prezentat candidaţi din toate rasele. Victoria T.A.N.U. a fost 
totală: el şi-a adjudecat în întregime cele 30 de locuri disputate. 
Nyerere a făcut, la rândul său, dovada popularității de care se 
bucura, învingându-şi adversarul direct la Dar-es-Salaam cu 2.628 
voturi la 802. Referindu-se la semnificaţia alegerilor, liderul 
T.A.N.U. nu ezita să le considere «cheia independenţei»! 
Tanganyikăi. Rezultatul lor a avut menirea să accelereze procesul 
de emancipare al teritoriului”. Mesajul a fost înţeles si de noul 
ministru conservator al coloniilor, lan Macleod, favorabil gräbirii 
decolonizării A fricii de Est. În acest scop, Tanganyika este vizitată 
în mai 1959 de „Comitetul de studiu Rammage”. Comitetul a 
hotărât extinderea numărului membrilor Consiliului Legislativ la 
71. Repartizarea locurilor se făcea după cum urmează: 50 deschise 
tuturor candidaţilor (prevedere favorabilă africanilor), iar 21 
rezervate minorităților — 11 pentru asiatici şi 10 pentru europeni 
(se constată desființarea principiului „parităţii rasiale”). Votul 
censitar era redus la 75 lire dar, participanţilor la alegeri, li se 
impunea: să scrie şi să citească în engleză sau swahili ori să fi 
exercitat funcții administrative. Cu toate restricțiile, ponderea 
electoratului a crescut de la 40.000 de electori, la 1.400.000. Pe 
baza noilor reglementări au fost organizate alegeri în august 1960. 
Partidul T.A.N.U., care în 1959 avea 1.000.000 de membri (o 
persoană din 10, sau un adult din 5)'*, prezenta candidaţi în toate 


2117, Iliffe, op.cit., p. 562. 

? În ianuarie 1959, la o conferință a guvernatorilor est-africani, sir Turnbull prezenta o 
imagine graduală a decolonizării Tanganyikăi: autonomie în anii “63-64 şi independență 
abia în 1970. 

25 g, M'Bokolo, L’Éveil.., p. 121; J. Ganiage, H. Deschamps, O. Guitard, op.cit., p. 
71. 

* J, Iliffe, op.cit., p. 567. 

circumscripțiile. Concurenta era foarte slabă: T.A.C. opunea doar 
două candidaturi, la care se adăugau şi 9 competitori independenți. 
Pornind de la această realitate, ziarul Times de la Londra scria în 
ediția sa din 25 iulie 1960: «Este pentru prima dată în istoria 
Commonwealth-ului că o alegere generală este câştigată înainte ca 
alegătorii să meargă la urne». Întradevăr, T.A.N.U. a obţinut o 
victorie categorică: 70 din cele 71 de locuri (inclusiv cele 21 
mandate rezervate minorităților). Pe bună dreptate s-a scos în relief 
faptul că T.A.N.U. a fost „cel mai bun exemplu de eficacitate al 
contestării politice în Africa orientalä”?16, La 1 septembrie 1960, 
Julius Nyerere, supranumit si „Nkrumah al Africii de Est”, este 
desemnat „ministru principal”. El a format un guvern alcătuit din 7 
africani, 4 europeni şi un asiatic. Tanganyika urma să devină prima 
țară independentă din Africa orientală engleză. În acest context, 
Nyerere se impune şi ca un militant panafricanist, dovedindu-se 
„un înflăcărat partizan al unităţii africane””15. Nyerere visa la 
crearea unui stat federal împreună cu vecinii săi anglofoni şi cu 
Zanzibarul şi sugera, în iunie 1960, lui I. Macleod, ca regiunea „să 
fie eliberată ca o entitate politică unică". El se arăta dispus la o 
amânare a independenței ţării sale, dacă realizarea acestui 
deziderat o impunea. Nyerere, cu proverbiala lui modestie, nu 
manifesta pretenţii de lider al federaţiei, apreciind că o asemenea 
demnitate i se cuvine kenyanului Jomo Kenyatta. Reticentele 
oamenilor politici din Uganda şi Kenya au împiedicat realizarea 
valoroasei idei de independență în unitate. 

În perioada 27-29 martie 1961, oraşul Dar-es-Salaam a găzduit 
o Conferință constituţională la care se decide transformarea 
Consiliului Legislativ în Adunare Naţională. De asemenea, s-a hotărât 


215 Cf. C. Horrut, op.cit., p. 152. 

216 C, Coquery-Vidrovitch, H. Moniot, L’Afrique Noire de 1800 à nos jours, 
Paris, P.U.F., 1974, p. 233. 

717 Cf. Jeune Afrique, no. 1409, 6 jan. 1988, p. 6. 

2187, Ki-Zerbo, op.cit., p. 525. 

21 Cf. Lumea, nr. 25, 18 iun. 1964, p. 12. 

introducerea votului universal, pentru toți cetățenii ce au împlinit 21 
de ani şi acordarea statutului de autonomie la 1 mai 1961. Sub 
conducerea premierului J. Nyerere, Tanganyika devine stat 
independent la 9 decembrie 1961. În momentul dobândirii 
suveranității, Tanganyika „făcea parte dintre țările cele mai sărace ale 
Africii”: venitul pe cap de locuitor se ridica la numai 20 de lire 
tanzaniene anual; speranța de viață era mai mică de 30 de ani iar 
mortalitatea infantilă — una dintre cele mai ridicate din lume”. Din 
cei 10.000.000 de locuitori, 96% se îndeletniceau cu agricultura, dar 
suprafața cultivată se reducea la doar 10%”. Conștient de dificultățile 
sarcinii asumate, dr. Nyerere exprima în câteva cuvinte o profesiune 
de credință: «conducătorul cu răspundere trebuie să aibă conştiinţa că 
se află exclusiv în slujba poporului». De aceea, deviza vieţii sale a 
fost «Uhuru na Kazi», adică «libertate şi muncä»”*. 

Tanganyika s-a impus în Africa de Est ca «modelul 
decolonizärii linistitep””>, dat fiind faptul că, evoluția pe această cale 
«s-a produs Pra durere, fără zarvă, fără izbucniri de ură, fără ciocniri 
între rase». „Proclamația de independență” evoca principiile ce vor 
călăuzi noul stat: stricta respectare a Chartei O.N.U., sprijinul pentru 
toate mişcările de eliberare națională din Africa si promovarea unității 
africane. Comentând o asemenea orientare, dr. Nyerere pornea de la 
premisa că „un popor nu poate fi privat la nesfârşit de libertate”???, iar 
regimul colonial era inevitabil supus sfârşitului fiind „incompatibil cu 
principiile de egalitate şi libertate umană”. Dezvoltând o filosofie 
politică proprie, numită ,,Ujamaa”, bazată pe familia extinsă africană, 


0 Cf. Jeune Afrique, în Lumea, nr. 5, 27 ian. 1972, p. 29. 

7! Ibidem. 

22 Idem, nr. 48, 20 nov. 1969, p. 28. 

7" Ibidem. 

24 Terre e Popoli del Mondo, Africa, vol. 8, Novara, Instituto Geografico De 
Agostini, 2001, p. 457. 

7 M. Cornevin, op.cit., p. 345-346. 

7% P, Bertaux, op.cit., p. 271. 

7 E, Voiculescu, M. Voiculescu, op.cit., p. 21. 

?28 Ibidem; vezi si M. Meredith, op.cit., p. 145. 

dezvoltarea rurală, bizuirea pe forte proprii şi promovarea spiritului 
comunitar, Nyerere, acest om „reprezentativ şi pentru Africa 
tradiţională, dar şi pentru noua Africa”???, şi-a câştigat reputaţia de a fi 


„teoreticianul cel mai original al deceniului independenţei”2*0. 


x 
KOK 


in iunie 1962, dr. J. Nyerere a introdus in Adunare un 
amendament privind proclamarea Republicii. Au fost organizate 
alegeri prezidenţiale, în august 1962, câştigate de Julius Nyerere cu 
1.123.535 voturi, faţă de numai 21.279 voturi exprimate pentru 
contracandidatul său, Z. Mtemvu. La 9 decembrie 1962 este 
proclamată Republica. La 26 aprilie 1964, Tanganyika se uneşte cu 
insulele Zanzibar şi Pemba, formând Republica Unită Tanzania. 
Dr. Nyerere este reales succesiv în 1965, 1970, 1975 şi 1980. După 
celebra „Declaraţie de la Arusha”, din 1967, a promovat un 
„socialism ujamaa”, dar, din nefericire, originala sa linie politică a 
eşuat datorită „corupției şi incompetentei unei birocratii lipsită de 
imaginaţie””*!. La aniversarea a două decenii de la independență, 
Nyerere recunoaştea cu amărăciune: «suntem astăzi mai săraci 
decât eram în 1962522, „Părintele naţiunii” a renunțat la 
magistratura supremă, caz cvasiizolat la vremea aceea (5 
noiembrie 1985). S-a stins din viață la Londra, în urma unei 
leucemii, la 14 octombrie 1999755. 


Succesorii lui Nyerere: 
- Ali Hassan Mwinyi — 5 noiembrie 1985-23 noiembrie 1995; 


* C, Horrut, op.cit., p. 100. 

730 M. Cornevin, op.cit., p. 344. 

#1 Jeune Afrique, no. 1409, 6 jan. 1988, p. 7. 

?32 Idem, no. 1145, 15 dec. 1982, p. 40. 

233 Vezi omagiul adus lui Nyerere, în The Economist, Oct. 1999, p. 135; idem, 
Le Nouvel Afrique-Asie, no. 122, nov. 1999, p. 70; V. Cruceanu, Adieu à 
Nyerere, în Le Nouvel Afrique-Asie, no. 123, dec. 1999, p. 6. 

- Benjamin M’Kapa — 23 noiembrie 1995-21 decembrie 2005; 
- Jakaya Kikwete — 21 decembrie 2005. 


UGANDA 


Uganda a devenit protectorat britanic în primăvara lui 1896. 
Teritoriul protectoratului avea în componența sa patru regate: 
Buganda, Bunyoro, Ankolé şi Toro, la care se adăuga ţinutul 
Busoga (populat de triburi animiste ce nu cunoscuseră structurarea 
statală). Dintre aceste formațiuni, regatul Buganda se detaşa ca 
organizare politico-administrativä. Pe bună dreptate, francezul 
Pierre Bertaux sesizează că „administraţia colonială britanică a fost 
favorabil impresionată — poate excesiv — de funcționarea 
instituţiilor regatului Buganda””**. Prin actul colonial din 1900 
(„Uganda Agreement”), acceptarea protecției britanice era 
recompensată cu o vastă autonomie pentru Buganda (şi în egală 
măsură şi pentru celelalte regate, care însă au jucat un rol 
periferic). Regele (kabaka) conserva majoritatea privilegiilor 
tradiționale; la rândul lor, Lukiko (sfatul monarhului) şi miniştrii 
regali îşi păstrau vechile atribuţii. Astfel, Buganda „constituia un 
veritabil stat în stat”. La fel ca în Africa de Vest, în Uganda, 
pământul a rămas aproape integral în posesia africanilor. Faptul a 
permis apariția unei prospere pături de plantatori de cafea şi 
bumbac. Datorită cererii la export a acestor produse (locul I pe 
piețele Commonwealth-ului), Uganda se va plasa pe locul doi în 
Africa, după Coasta de Aur, în privinţa venitului pe cap de 
locuitor. Ea se individualiza şi în estul Africii, necunoscând nici 
starea de sărăcie din Tanganyika şi nici problemele generate de 


234 P, Bertaux, op.cit., p. 265. 
235 J, Ki-Zerbo, op.cit., p. 532; vezi si Histoire générale..., UNESCO, tome 
VIII, p. 159. 

2%, Prin urmare, Uganda era considerată o 


coloniştii albi din Kenya 

„reuşită incontestabilă din punct de vedere economic””?*?: ea l-a 
încântat si pe Winston Churchill care nu ezita să o numească 
«perla Africii»”. Prosperitatea invocată era mai pregnantă tot în 
Buganda care, deşi avea sub 1/5 din populaţie, juca „un rol 
preponderent şi exagerat în determinarea devenirii politice şi 
economice a întregii țări”. Cu deplin temei, prof. Ki-Zerbo 
consideră că regatul bugandez reprezenta „copilul räsfätat al 
britanicilor” ^. 

Multă vreme viața a decurs liniştit aici. Singurul element 
semnificativ din perioada interbelică a constat în dotarea Ugandei 
cu un Consiliu Legislativ si un Consiliu Executiv (1919). În 
ianuarie 1945, când începe un declin al veniturilor, declin ce se va 
accentua în primii ani după război, se produc greve si revolte la 
Kampala, Masaka si Entebbe. Ele marcau sfârşitul unei epoci în 
«tara africanilor fericiți»! şi aveau să anunțe evenimente foarte 
dificile. Francezul Robert Cornevin, bun cunoscător al evoluţiilor 
africane, procedează la o inspirată clasificare a etapelor parcurse de 
Uganda după cel de-al doilea război mondial. Astfel, prima etapă 
acoperă deceniul 1945-1955 şi este dominată de ,,traditionalismul 
ganda contra britanicilor”. A doua etapă, zbuciumată şi complexă, 
este caracterizată de ,,separatismul ganda ostil independenței 
Ugandei” (1955-1962). 

Englezii şi-au dat seama că paternalismul interbelic este 
depăşit şi sunt necesare schimbări de structură. Schimbările vizau 
Consiliul Legislativ (în decembrie 1945 sunt admişi trei africani: 


236 Tbidem. 

237 R, Cornevin, op.cit., vol. 3, p. 252 ; vezi R. si M. Cornevin, op.cit., p. 371; 
E. M’Bokolo, Le Continent..., p. 177. 

38 Cf. Jeune Afrique, no. 1409, 6 jan. 1988, p. 4. 

* Afrique et la seconde guerre mondiale, Paris, UNESCO, 1985, p. 18; M. 
Cornevin, op.cit., p. 250. 

0 J. Ki-Zerbo, op.cit., p. 531. 

%1 R, Cornevin, op.cit., vol. 3, p. 263. 

* Ibidem, p. 252. 

katikiro din Buganda, respectiv Bunyoro si secretarul general al 
districtului Busoga) dar si Lukiko (supus unui proces de 
democratizare, în sensul diminuärii membrilor numiti si al cresterii 
celor aleşi). Reformele iniţiate de englezi stârnesc suspiciunea 
aristocrației ganda. Din acest moment, Buganda preia în Uganda 
rolul jucat de Nigeria de Nord în Nigeria”. O singură persoană a 
desfăşurat, încă înainte de război, „o activitate neobosită pentru a 
orienta forțele politice ganda pe calea modernismului”: Ignatus 
Musazi. În 1946, el fondează primul partid politic, Bataka, ce se 
baza pe aristocrația ganda dar care cuprindea şi membri ai elitei 
moderne: plantatori, mici comercianți, artizani. Partidul urmărea, 
de o manieră exclusivistă, „o fermă apărare a autonomiei 
[Bugandei]”, fapt ce dovedea că „ideologia sa rămânea marcată de 
traditionalism şi de un naționalism cu tentă şovină ganda”25. Deşi 
nu a ştiut să depăşească barierele etnice, Bataka rămâne cea dintâi 
forță politică autohtonă ce a conferit „revendicării africane noi 
modalităţi de expresie”. După incidentele de la Kampala, din 
1949, partidul este interzis. În compensație, un an mai târziu, 
englezii au sporit reprezentarea societății civile din Consiliul 
Legislativ la 16 locuri: 8 pentru africani, 4 pentru europeni şi 4 
pentru asiatici. Oficialitätile din Buganda s-au arătat nemultumite 
de cele două locuri oferite, din totalul de 8. Mai mult, regatul nu-şi 
trimite reprezentanții în Consiliul Legislativ, accentuând 
izolationismul său în cadrul protectoratului. În acest context, 
englezii au desemnat guvernator pe sir Andrew Cohen, un „tânăr 
liberal şi dinamic”, care va juca un rol determinant în 
desfäsurärile ugandeze. Imediat după instalare, noul guvernator 
începe complicate negocieri cu kabaka Mutesa al II-lea” pentru 


28 J. Ki-Zerbo, op.cit., p. 532. 

%4 C, Horrut, op.cit., p. 38. 

245 Ibidem, p. 45. 

76 Ibidem. 

H, Deschamps (dir.), op.cit., tome II, p. 580. 

248 Edward Frederick Mutesa, născut în 1924; rege de la 22 noiembrie 1939. În 
1942 începe studiile la Makerere College după care urmează dreptul la Univ. 

aprofundarea reformelor în Buganda. Punctele de vedere erau 
diametral opuse: A. Cohen dorea prezervarea integrității 
protectoratului şi organizarea lui pe baze federale în timp ce 
kabaka revendica independența Bugandei «într-un interval de timp 
scurt şi determinaby” (fără a avansa totuşi, o dată anume). În 
martie 1953, cele două părți au ajuns la o fragilă soluţie de 
compromis: Mutesa accepta ca 60 de membri ai Lukiko, din totalul 
de 89, să fie aleşi, iar administraţia colonială renunţa în favoarea 
Bugandei la supervizarea serviciilor locale (educaţie, sănătate etc.). 
Relaţiile încordate anglo-bugandeze erau acum uşor relaxate. A 
intervenit însă, un element ce a alimentat noi animozitäti. Este 
vorba de declaraţia secretarului colonial, Oliver Lyttelton, din 30 
iunie 1953, care, adresându-se Parlamentului, făcea aluzii la o 
posibilă federaţie a coloniilor din Africa de Est?%. Reacția 
Bugandei nu se lasă aşteptată: regele şi Lukiko protestează 
împotriva afirmațiilor lui Lyttelton şi reaşează pe rol cererea 
independenţei complete. Se proba astfel că „aristocrația din 
Buganda apare tot mai mult ca o castă particulară, conservatoare, 
ostilă progresului””!. Fronda Bugandei, care rupsese orice contact 
cu autoritățile britanice, determină o acţiune energică din partea 
guvernatorului Cohen: la 30 noiembrie 1953, kabaka este 
suspendat şi deportat la Londra. Exilarea lui Mutesa apare prof. Ki- 
Zerbo ca o „eroare”: kabaka este privit ca „un martir, victimă a 


Cambridge. În timpul studiilor londoneze își face şi serviciul militar ca grenadier 
în Garda regală. Revenit în patrie (1949), devine un ferm apărător al 
traditionalismului ganda. 

2# M. Cornevin, op.cit., p. 206. 

250 Ideea era mai veche: ea aparţine lui W. Churchill care încă din 1922 
propunea federalizarea estului african si chiar extinderea acestui cadru si la 
coloniile din Africa australă (o preluare la scară redusă a planului lui C. 
Rhodes). 

colonialismului”??”? britanic. El devine „eroul national în jurul 
căruia se realizează unitatea tuturor” (celelalte teritorii 
ugandeze, deşi neîncrezătoare în kabaka şi Lukiko, s-au solidarizat 
cu prințul exilat). Pe o poziție favorabilă lui Mutesa s-a plasat şi 
Ignatus Musazi care, la 6 aprilie 1952, a pus bazele unui nou partid 
politic, „Uganda National Congress” (U.N.C.). Dorinţa lui Musazi 
a fost să fondeze un partid cu „vocaţie naţională”, mândrindu-se 
cu câteva elemente nordiste atrase, printre care un tânăr ce 
promitea, Milton Obote. Din nefericire, cadrele partidului 
rămâneau preponderent ganda. Evenimentele din 1953 au impus 
U.N.C. un dublu limbaj politic: pe de o parte se declară favorabil 
independenţei Bugandei, pe de altă parte susţine integritatea 
protectoratului cu condiția unei autoguvernări transparente şi al 
controlului afacerilor economice de către africani”. Deşi apreciat 
de unii istorici drept „campion al naționalismului şi al pluralitäti 
multirasiale?”?, totuşi U.N.C. a rămas tributar prejudecätilor 
ganda, tendinţă accentuată pe parcursul anilor următori. 

În februarie 1954, guvernul englez a desemnat o comisie de 
studiu, condusă de prof. Keith Hancock, însărcinată cu elaborarea 
unui statut precis al Bugandei. Raportul comisiei, Buganda 
Agreement, statua un sistem instituţional foarte coerent. Astfel, 
Buganda era transformată într-o monarhie constituțională ereditară. 
Kabaka poate numi în continuare pe katikiro, dar, miniştrii săi 
devin răspunzători în față Lukiko, care nu mai este considerat doar 
„consiliul regelui”, ci „parlamentul teritoriului”. De asemenea, 
Buganda se angaja să se recunoască provincie a statului unitar 
Uganda. Aflat la Londra, departe de pasiunile din regat şi 
amenințat să-şi piardă tronul, kabaka acceptă termenii din 


#7 J, Ki-Zerbo, op.cit., p. 533. 

Buganda Agreement. Prin urmare, Mutesa revine în patrie la 17 
octombrie 1955 ca un „mare erou”?”, după un „exil aurit”? de 23 
de luni. Conflictul ce opunea traditionalismul ganda britanicilor 
lua sfârşit printr-o înțelegere amiabilă. Uganda se putea înscrie pe 
o traiectorie politică similară celorlalte posesiuni engleze. 

Raportul Hancock prevedea oganizarea de alegeri legislative, 
în termen de trei ani de la întoarcerea regelui. În aceste condiţii 
febra politică sporeşte. În 1956 s-a creat, cu sprijinul ierarhiei 
catolice, „Democratic Party” (D.P.), condus de avocatul Benedicto 
Kiwanuka, partid ce reprezenta elita ganda şi urmărea să se extindă 
şi în afara regatului. Apariția D.P. este percepută ca o sfidare de 
aristocrația ganda, care decide boicotarea alegerilor. Din acest 
moment şi până în 1962, Buganda „va practica o obstructie 
sistematică împotriva procesului de eliberare națională”. 
Resurectia naționalismului ganda a impus amânarea alegerilor; pe 
de altă parte ea a determinat şi delimitări politice foarte clare. 
Astfel, se dezvoltă şi se amplifică un curent ostil capriciosului 
regat, care, la sfârşitul lui 1958 s-a închegat în „Uganda People's 
Union” (U.P.U.). De asemenea, datorită alinierii necondiționate a 
lui Musazi la poziţiile ganda, în august 1959 se produce o sciziune 
în cadrul U.N.C.: gruparea nordistă se desprinde, sub conducerea 
lui Milton Obote. În martie 1960, cele două curente unitariste, 
U.P.U. şi gruparea U.N.C.-Obote fuzionează într-un partid 
național, „Uganda People's Congress” (U.P.C.). Noul partid şi-a 
asigurat o largă bază socială fiind sprijinit de biserica protestantă, 
comercianţi, plantatori, segmente ale intelligentsiei şi, fapt deloc 
neglijabil, o parte a ţărănimii“. 

Liderul de necontestat al U.P.C. a fost Apollo Milton Obote, 
născut la 28 decembrie 1924, în districtul Maruzi din Provincia de 
Nord (etnia lango). După ce urmează şcoala de misionari în 

regiunea natală, se înscrie la Colegiul din Jinja. Este admis la 
Universitatea Makerere unde se specializează în agronomie. 
Deoarece guvernul englez îi refuză o bursă de studii în metropolă, 
în 1950 pleacă în Kenya. Lucrează ca muncitor şi apoi ca 
funcționar. Participă la acţiunile K.A.U., formându-se ca om 
politic. În 1957 revine în patrie şi se angajează în lupta de 
emancipare naţională”!. Istoricul Ali Mazrui ni-l înfăţişează pe M. 
Obote ca „republican şi anti-monarhist”2?, neîncrezător in 
instituțiile ereditare, mai ales că „tradiţiile indigene ale etniei sale 
erau egalitariste”?%, Preocupat de lecturä, Obote s-a läsat fascinat 
de modelele ideale din Republica lui Platon si Paradisul pierdut 
al englezului John Milton”. De altfel, prof. A. Mazrui îi atribuie o 
„viziune miltonică” (republicană) suprapusă „sistemului său de 
valori tribale”?%. Acţionând într-un sistem politic dominat de 
confuzie, M. Obote a impus partidului său obiective foarte clare: 
formă de guvernământ republicană, organizare statală unitară şi 
independenţă imediată. 

Englezii au înțeles că mişcarea națională devenise 
ireversibilă. Ei se confruntau cu dilema opțiunii între sectorul 
modern al societăţii ugandeze şi elementele traditionaliste, 
conservatoare, din Buganda, pe care se sprijiniseră în întrega eră 
colonială. Prin urmare, pe parcursul anilor 1959 şi 1960 sunt 
inițiate intense consultări cu toate părţile. În cele din urmă, englezii 
au selectat o soluţie, privită ca un compromis acceptabil: 
transformarea Ugandei într-un stat federal, cu o largă autonomie 
pentru teritoriile componente. Formula nu era pe placul Lukiko, 
care, în septembrie 1960, solicită recunoaşterea secesiunii 
Bugandei. Mai mult, căutând să-i pună pe englezi în fața faptului 


261! Vezi Profil, în Lumea, nr. 31, 29 iul. 1965, p. 31. 

împlinit, Lukiko proclamă unilateral independența regatului 
bugandez, la 1 ianuarie 1961. Succesorul lui A. Cohen, 
guvernatorul Crawford, repudiază procedeul folosit şi îl declară nul 
şi neavenit. Determinat să găsească o soluţie, guvernatorul 
organizează alegeri în martie 1960. Buganda îşi exprimă protestul 
prin boicotarea scrutinului (din cei 1.000.000 de bugandezi înscrişi 
pe listele electorale, nu au participat la vot decât 30.000). Alegerile 
au prilejuit un duel D.P. - U.P.C. În Buganda, cei 30.000 de 
votanti au optat pentru D.P. care obţine astfel 20 din cele 21 de 
locuri rezervate regatului în Adunarea Naţională. În protectorat, 
U.P.C. a obţinut 488.332 voturi şi 35 de locuri iar D.P. 407.816 
voturi şi 23 de mandate. Contabilizate, rezultatele indicau victoria 
D.P. cu 43 de locuri, faţă de 35 ale U.P.C.*%. Conform cu 
rezultatul alegerilor, în iulie 1961, B. Kiwanuka devine „ministru 
principal ”. 

Tot în cursul anului 1961, guvernul englez inițiază un nou 
studiu constituţional cunoscut sub numele de „Raportul Munster” 
(publicat la 20 iunie 1961). Documentul prevedea răspicat că 
Buganda nu putea face secesiune. Locul său era în cadrul unei 
republici ugandeze federale ce recunoştea principiul autonomiei 
locale pentru regatele componente. Competentele referitoare la 
apărare, poliție, finanţe şi afaceri externe reveneau guvernului 
federal central”. A urmat Conferinţa constituţională de la Londra 
din perioada 18 septembrie-9 octombrie 1961, la care au participat 
premierul Kiwanuka, liderul opoziţiei Obote şi monarhii celor 
patru regate, inclusiv Mutesa II. Conferinţa a stabilit un calendar al 
etapelor de urmat: autonomie la 1 martie 1962, noi alegeri în 
aprilie acelaşi an şi proclamarea independenţei la 9 octombrie 
1962. Oficialitätile bugandeze se dovedesc, în sfârşit, rezonabile şi 
acceptă să se implice în viața politică a țării. Mai mult, regele 


26 R, Cornevin, op.cit., vol. 3, p. 274; H. Deschamps (dir.) op.cit., tome II, p. 

Mutesa şi-a creat un partid propriu, intitulat „Kabaka Yekka”, 
adică „Regele este unul singur”. Înaintea alegerilor de la 25 aprilie 
1962 s-a produs surpriza: alianța U.P.C.-K.Y. Istoricul J. Ki-Zerbo 
o consideră drept o alianță împotriva naturii, între un partid 
„democrat şi panafricanist” (U.P.C.) şi unul „izolaționist, 
monarhist si reactionar””®. Ivită din calcule politice, această 
„diarhie” se va dovedi extrem de „zbuciumată ®?, alimentând o 
gravă criză în primii ani ai independenţei. Alegerile au dat câştig 
de cauză U.P.C. care a obținut 37 de locuri. Toate cele 21 mandate 
rezervate Bugandei au revenit K.Y. Astfel, coaliția U.P.C.-K.Y. si- 
a asigurat o confortabilă majoritate de 58 de locuri, în timp ce, 
D.P. a obținut doar 22 de locuri”"0. La 1 mai 1962 se formează un 
nou guvern autonom condus de Milton Obote. Conform 
calendarului decis la Londra, la 9 octombrie 1962, Uganda devine 
stat independent, urmând Tanganyikăi şi devansând Kenya. 
Părerile sunt unanime că, deşi apreciată ca „un model al 
colonizării britanice”, Uganda a cunoscut „o decolonizare deosebit 
de dificilă”. La 9 octombrie 1963, Uganda este proclamată 
republică, eveniment marcat de aplicarea unei formule sui-generis: 
regele Bugandei, Frederick Mutesa II devine preşedinte al 
Republicii. 


Diarhia U.P.C.-K.Y. era sortită de la început eşecului. 
Meritul său rezidă în faptul că, depăşind vechile resentimente, a 
contribuit la dobândirea independenței Ugandei. Dar, M. Obote si 

Mutesa Il erau două personalități incompatibile. La 24 august 
1964, subminatä din interior, alianta s-a dizolvat. La 22 februarie 
1966 premierul Obote, sprijinit de armată, înlătură pe Mutesa, care 
se refugiază în Anglia (via Burundi). Este elaborată o nouă 
Constituţie ce impune sistemul unitar (16 aprilie 1966). Trei ani mai 
târziu, la 21 noiembrie 1969, Mutesa moare la numai 45 de ani, în 
condiții neelucidate, la Londra. Tot în 1969, Obote a elaborat „Charta 
omului mijlociu”, un program politico-economic cu orientare de 
stânga. La 21 ianuarie 1971, aflat în Singapore, preşedintele Obote 
este înlăturat printr-un puci militar, condus de un general semi- 
analfabet, Idi Amin Dada, care impune un regim dictatorial de tristă 
faimă”. 

„Căpcăunul” din Kampala a fost alungat la 11 aprilie 1979 şi 
la conducerea Ugandei au urmat: 


- prof. Yusufu K. Lule — 11 aprilie-20 iunie 1979; 

- Godfrey Binaisa — 20 iunie 1979-13 mai 1980; 

-  Interimat: Comisia militară a U.N.L.F., condusă de un 
civil, Paulo Muwanga — 13 mai-15 decembrie 1980; 

- Milton Obote — 15 decembrie 1980-27 iulie 1985; 

- Gen. Tito Okello — 29 iulie 1985-25 ianuarie 1986; 

- Yoweri Museveni — 25 ianuarie 1986 (preşedinte ales de 
la 9 mai 1996, reales în 2001 şi 2006)”. 


272 Vezi amănunte în V. Cruceanu, Trei dictaturi africane, în Dosarele Istoriei, 

CAZUL PARTICULAR: KENYA 


Starea de excepţie cunoscută de Kenya se datorează prezenţei 
masive a coloniştilor albi. Totul a început în 1902, după 
construirea căii ferate Nairobi-Ocean. În 1903 existau doar 596 de 
europeni; în 1905 ajunseseră la 954”. Apoi, numărul lor creşte 
constant atingând 9.651 în 1921 pentru ca, în 1948, să ajungă la 
29.6607. Albii s-au aşezat pe celebrele platouri — Highlands, 
devenite White Highlands — „frumoase şi fertile”? cu o climä 
favorabilä. Ei au creat aici vaste plantatii de cafea, tutun, zahär, 
bumbac si cereale. Au defrisat päduri si ameliorat soluri; au crescut 
animale, mai ales oi si struti. Au creat o serie de industrii anexe, 
precum cele de cherestea, morărit şi lapte. Prin urmare, „albii se 
simțeau ca la ei acasă într-o ţară căreia i-au trasformat 
fizionomia”. Expansiunea coloniştilor albi s-a făcut pe seama 
cantonării în rezervaţii a autohtonilor — kikuyu — de pe platouri. 
Numărul kikuyu din rezervaţii a crescut constant: de la 405.000 în 
1902, la 489.000 (1931) şi până la 745.000 în 194875. 
Paradoxurile ivite din această realitate frapează: densitatea în 
rezervaţii era de 141 locuitori/km?, în timp ce, pe White Highlands, 
se înregistrau numai 9 europeni/km”; la fel, un fermier alb 
dispunea in medie de 1.384 ha, comparativ cu 1,04 ha pentru un 
agricultor african’. Uzurparea pământului de către colonişti este 
oficializată în 1923, când, se interzice prin lege ca autohtonii să 
achiziţioneze terenuri în zonele rezervate europenilor. Intervine şi 

constrângerea economicä: täranii kikuyu, rämasi färä pämânt, sunt 
supusi la o prestatie obligatorie de 180 de zile pe an, muncä pe 
plantațiile albilor. Viaţa localnicilor devine un calvar. Päräsirea 
locului de muncă se pedepsea cu închisoarea. De asemenea, orice 
deplasare a lucrătorilor în afara rezervațiilor era permisă numai pe 
baza unui document special de identitate (kipandi), după modelul 
sud-african. 

Prima reacție africană s-a concretizat prin apariția în 1922, a 
„Kikuyu Central Association” (K.C.A.), condusă de Harry Thuku, 
care cerea drepturi politice pentru africani şi restituirea 
pământurilor, pe care ei le considerau furate de către albi. Un 
moment ce a înrâurit istoria Kenyei s-a consumat în 1923 când, 
Rhodesia de Sud, sub presiunea coloniştilor albi, devine colonie a 
Coroanei, cu un larg regim de autonomie. Din acest moment şi 
coloniştii din Kenya vor tinde să dobândească un statut identic, 
prin crearea unei „White Man Country”. Cererile lor vor deveni 
imperative după cel de-al doilea război mondial, impulsionate şi de 
creşterea numerică, de la 29.660 în 1948 la 57.700 în 1956". În 
paralel şi populația kikuyu cunoaşte o adevărată explozie 
demografică: o creştere de 1.000.000 de suflete într-o jumătate de 
secol (de la 500.000 în 1904, la 1.400.000 în 1953). Faptul 
determină o acută «foame de pământ». Mulţi autohtoni se văd 
nevoiţi să se rupă de mediul lor şi să-şi caute de lucru în oraşe. 
Dar, în centrele urbane munca era foarte prost plătită (diferența de 
salarii era de 1 la 32). Astfel, în 1946, salariul mediu anual 
însemna: 17 lire sterline pentru africani, 209 în cazul asiaticilor şi 
552 pentru europeni”. La nemulţumirile țăranilor kikuyu şi ale 
proletarilor se adăugau şi frustrările zecilor de mii de foşti 
combatanți care nu primiseră recompensele promise. Lumea 
africană din Kenya era cuprinsă de un freamăt irezistibil. Faptul nu 
a trecut neobservat englezilor. Ei iniţiază timide reforme: în 1944 

este desemnat in Consiliul Legislativ primul african, in persoana 
neobositului luptător Elihud Mathu. În 1945, E. Mathu, împreună 
cu un alt veteran al luptei naționale, H. Thuku, cărora li s-au 
alăturat tineri intelectuali, au pus bazele „Kenya African Student 
Union” (K.A.S.U.), o organizație ce a dovedit de la început 
„vocaţie politică”. În scurt timp (1946), K.A.S.U se transformă 
în primul partid politic al ţării, „Kenya African Union” (K.A.U.), al 
cărui scop declarat era să facă din Kenya „un stat african, condus 
de africani”*“. Din debut, partidul a suferit datorită conflictului de 
competenţe dintre întemeitorii săi. Într-un singur an el a cunoscut 
doi preşedinţi: H. Thuku, înlocuit cu James Gichuru, la rândul său 
aprig contestat. Situația s-a liniştit odată cu revenirea în patrie la 
sfârşitul lui 1946, după 15 ani de absenţă, a liderului de necontestat 
al populației kikuyu, Jomo Kenyatta. Dar cine era Jomo Kenyatta? 
Kamau Wa Ngengi (pe numele său adevărat) s-a născut la 20 
octombrie 1891 (dată oficializată ulterior) dar, după unele surse, 
posibil în jurul lui 188529, în plină ţară Kikuyu. În copilărie „el a 
cunoscut Africa tradițională, o civilizaţie fără edificii şi muzee, dar 
cu atât mai adânc sădită în conştiinţa oamenilor”. Şi-a pierdut 
părinții în primii ani ai secolului, când coloniştii albi au luat în 
stăpânire platourile, iar băştinaşii au fost alungaţi „în ţinuturi 
mlăștinoase, insalubre”. Micul Kamau este crescut la şcoli 
misionare unde primeşte numele de Johnstone. La vârsta 
adolescenţei, după inițierea ca „războinic” kikuyu, îşi ia numele de 
Jomo Kenyatta, tradus cel mai adesea prin «lancea de foc a 
Kenyei». Noul apelativ se va transforma în scurt timp în renume, 

devenind „simbol al patriotismului, sinonim al noţiunii Uhuru, 
libertate”. În perioada februarie 1929-septembrie 1930 se află la 
Londra, oraş în care revine în martie 1931 pentru a studia ştiinţele 
sociale, economia şi antropologia. Remarcat de corpul profesoral, 
este promovat asistent la „Institutul Regal de Studii orientale şi 
africane”. În 1936, J. Kenyatta îşi ia licenţa în antropologie 
socială. Ca lider al studenților africani în capitala imperiului, 
organizează la 30 iunie 1936 «in numele întregii Africi 
înlănțuite»”*, primirea împăratului Etiopiei, Hailé Sélassié I, 
alungat de fasciştii italieni. În cei 15 ani petrecuţi în Europa 
vizitează numeroase ţări, inclusiv U.R.S.S. Probabil că, de la 
această călătorie şi-a atras suspiciunea englezilor, deşi el manifesta 
o ostilitate nedisimulată față de marxism. 

Jomo Kenyatta a participat activ la Congresul panafrican de 
la Manchester, din octombrie 1945. Scriitorul sud-african Peter 
Abrahams, care l-a cunoscut aici, remarcă amprenta lăsată de anii 
petrecuţi în Occident, caracterizându-l drept „un om foarte 
echilibrat şi extrem de rafinat” şi „mai civilizat şi mai 
occidentalizat decât noi toţi””!. În 1946, Kenyatta revine în patrie 
fiind numit director al „Kenya Teachers College”, ce reprezenta 
deja „un focar al opoziţiei la colonialism”. Din 1947, Kenyatta 
apare în prim-planul vieții locale; ales preşedinte al K.A.U. el 
cheamă pe toți compatrioţii săi la ,, luptă politică ”, cerându-le „să 
se abţină de la folosirea violentei”””. Este elaborat programul 
K.A.U., care, situându-se mai presus de divizările etnice, 
revendica: 

1. «autonomia, exercitată de africani pentru africani, cu 
garantarea drepturilor minorităţilor din Kenya; 
2. creşterea imediată a numărului de locuri rezervate africanilor 

în Consiliul Legislativ; 

3. acordarea de pământ africanilor, in White Highlands; 

4. introducerea învățământului gratuit şi obligatoriu pentru 
africani, similar celui pentru copiii altor rase; 

5. suspendarea imediată a kipandi, cu toate reglementările şi 
prescrierile umilitoare; 

6. ameliorarea condițiilor mizerabile de locuit şi salarizare ale 

africanilor şi recunoaşterea principiului «la muncă egală, salariu 

egal». 

Se constată moderatia formulărilor din program. În afara 
punctului unu, care cerea autonomia, fără a sugera o dată precisă, 
toate celelalte revendicări sunt imediate şi scopul lor era să evite 
aplicarea modelului „rhodesian? în Kenya. Din nefericire, 
autorităţile coloniale s-au dovedit mai puţin sensibile la suferințele 
autohtonilor şi disproporționat de preocupate de soarta coloniştilor 
albi. Păstrând şi respectând mijloacele căii legale de luptă, K.A.U. 
a întocmit repetate memorii adresate guvernului englez, care au 
fost respinse, fără a fi consultate. Dacă partidul K.A.U. a reuşit să 
prelucreze de o manieră intelectuală setul de revendicări, în 
schimb, pentru imensa majoritate a oamenilor simpli kikuyu, 
problema se punea foarte concret: lipsa pământului. Englezii au 
comis o eroare fundamentală: nu au sesizat, ori au refuzat să ia în 
considerare, faptul că kikuyu aveau „un temperament mult mai 
individualist”, comparativ cu alte etnii. Kenyatta explica astfel 
situaţia în cartea sa Mount Facing Kenya: «Răpind pământurile 
kikuyu, europeanul i-a privat nu numai de posibilitatea de a-şi 
câştiga existența dar şi de simbolul material care unea familia şi 
tribul. Făcând aceasta, el distruge temeiurile sociale, morale şi 
economice ale sistemului de viaţă al africanilony*. În oraşe, 
situaţia se păstra la fel de precară, afacerile fiind concentrate în 


” Ibidem. 

*% R, Buijtenhuijs, Dedan Kimathi le ,maréchal” de la révolte Kenyane des 
Mau-Mau, în Les Africains, tome VII, Paris, 1977, p. 136. 

2% Cf. C. Wauthier, op.cit., p.37. 

mâinile europenilor şi asiaticilor. Era previzibil că, mai devreme 
sau mai târziu, evenimentele vor scăpa de sub control. 

Societatea kikuyu începe să se mişte încă din 1948, când apar 
primele nemulțumiri ale foştilor combatanți. Apoi, în 1950, se 
declanşează rezistența armată cunoscută sub numele de mişcarea „Mau- 
Mau”. Ea s-a bucurat de un justificat interes în istoriografie. Mişcarea a 
fost considerată fie un „violent protest cetätenesc”?”?, fie „una dintre 
cele mai violente răscoale populare antibritanice de după cel de-al doilea 
război mondial”. Cei care s-au aplecat cu răbdare asupra 
fenomenului, au perceput revolta „„Mau-Mau” ca „proba gradului de 
frustrare resimțită în fața a mai mult de jumătate de secol de 
incomprehensiune”2*”. În acest context, istoricul kenyan B.A. Ogot vede 
în ea «tentativa disperată, a unui popor disperat, de a schimba sistemul 
de injustitie economică şi socială»"%. Aderarea la ,Mau-Mau” 
preconiza un jurământ de fidelitate, prin care fiecare participant se 
angaja să lupte pentru unitatea kikuyu, expulzarea albilor, distrugerea 
bisericilor creştine, reocuparea cu forța a pământurilor şi pentru 
păstrarea secretelor mişcării. Jurământul era întărit de practicarea unor 
sacrificii rituale". Ostilitatea fätisä faţă de europeni şi ritualurile magice 
au conferit mişcării o tentă „xenofobă de tip messianic”"%2. De 
menționat că organizația a căpătat contur sub imperiul secretului cel 
mai strict, şefii rămânând necunoscuţi aderentilor; de aici misterul ce a 
învăluit „Mau-Mau”. S-au purtat şi se poartă discuţii asupra numelui. 
Unii îl consideră o simplă onomatopee. Pentru alte surse, el a fost 
împrumutat de la denumirea muntelui Mau, aflat la nord de lacul 
Naivasha”®, sau, inspirat chiar din practica jurământului care, în limba 
kikuyu se exprimă prin cuvântul muma, devenit prin corupere „mau- 


#7 E. Jefferson-Murphy, op.cit., vol. 2, p. 294. 

#8 C, Mureşan, Imperiul Britanic, Bucureşti, Editura Ştiinţifică, 1967, p. 421. 
*% J. Ganiage, H. Deschamps, O. Guitard, op.cit., p. 753. 

5% Cf. H. Deschamps (dir.), op.cit., tome II, p. 583. 

#1 Este vorba de sacrificii animale, în special capre. 

302 C, Coquery-Vidrovitch, H. Moniot, op.cit., p. 234. 

30 Le Kenya, p. 29. 

maw”. Problema care frământă şi în prezent pe africanisti este: ce 


raporturi au existat între „„Mau-Mau” şi K.A.U.? Un răspuns exact nu s- 
a putut da. Autorităţile coloniale au considerat „Mau-Mau” drept o 
„organizație subterană a K.A.U.*%5. Totuşi, în februarie 1951, Kenyatta 
condamnă public violența şi se delimitează de Mau-Mau. Un alt element 
distinct este pus în evidență de faptul că mişcarea a avut propria ei 
conducere: Stanley Mathenge, „mareşalul” Dedan Kimathi, un „bun 
organizator şi un bun strateg”*%, şi generalul „China” (Waruhiu Itote). 
Date fiind legăturile de clan, conducerea K.A.U. nu putea fi străină în 
totalitate de acțiunile „Mau-Maw”. Formati la Makerere College sau în 
metropolă, liderii K.A.U. nu au aprobat calea luptei armate; ei au 
manifestat însă condescendentä față de obiectivele şi metodele „Mau- 
Mau”. 

Care a fost reacția albilor? Coloniştii visau „să facă din 
Kenya patria copiilor lor” şi chiar la începuturile mişcării au 
lansat manifestul «Suntem aici pentru a rămâne». Ei prezentau 
mişcarea drept o „maladie mentală colectiva”?08 iar lui D. Kimathi 
i-au fabricat o imgine de sălbatic „crud şi sângeros”**. Din 
octombrie 1952, mişcarea capătă accente violente: sunt asasinați 
africanii ce colaborau cu administrația colonială şi atacate primele 
ferme ale albilor. Se estimează că atunci numărul „Mau-Mau” era 
cifrat la aproximativ 2.000 de oameni; dar, în anul următor, la 
adăpostul pădurilor, numărul lor crescuse la 20.000". Deşi actele 
de violenţă au fost limitate, guvernatorul Evelyn Baring, sosit la 
post de numai 15 zile, se pripeşte şi introduce la 20 octombrie 
1952 starea de urgenţă. Prima sa grijă s-a dovedit a fi decapitarea 
K.A.U. Chiar în noaptea de 19/20 octombrie, Jomo Kenyatta şi alți 
98 lideri ai partidului sunt arestați. Olandezul R. Buijtenhuijs, care 


*% R, Buijtenhuijs, op.cit., p. 142. 

305 E. Sik, op.cit., vol. IV, p. 28. 

*% R, Buijtenhuijs, op.cit., p. 153. 

307 Ibidem, p. 134. 

*% Ibidem, p. 135. 

*% Ibidem. 

a studiat îndeaproape mişcarea „Mau-Mau”, consideră că tocmai 
această reacţie a dus la declanşarea „revoltei populare”, care abia 
acum „s-a născut cu adevărat”!!. Liderilor K.A.U. li se intentează 
un proces de durată (24 noiembrie 1952-8 aprilie 1953) fiind 
judecaţi pentru „crime de drept comun””"?. Procesul nu a reuşit să 
dovedească o eventuală coliziune între K.A.U. şi „Mau-Mau”. Cu 
toate probele insuficiente, la 8 aprilie 1953, Jomo Kenyatta este 
condamnat la 7 ani muncă silnică şi deportat în interior; două luni 
mai târziu este interzis şi K.A.U. Astfel, englezii căutau să distrugă 
fizic pe Kenyatta, o adevărată „forță a naturii”: „statură înaltă, față 
sculptată în abanos şi animată de doi ochi mari şi vii, mâini uriaşe, 
făcute pentru a sfărâma şi o mare constructie”*!?. Desigur, acţiunea 
englezilor a reprezentat o eroare pentru că J. Kenyatta era „un om 
avid să-şi exprime personalitatea” şi întreaga lui fiinţă evoca „o 
mare seninătate, dublată de o hotărâre de neclintit”. Arestarea i-a 
sporit prestigiul, conferindu-i o aură de „martir?! Ca om politic, 
Kenyatta a câştigat mult mai mult decât liderii „Mau-Mau”, care 
au fost ostracizati, urmăriți, vânati, iar atunci când au fost 
capturați, executați. 

În ciuda măsurilor excepționale, mişcarea s-a extins 
cuprinzând atât White Highlands, cât si valea Riftului. În anul 
1953, inițiativa a fost de pertea „Mau-Mau”. Sub impulsul lui D. 
Kimathi, combatanții sunt integrați în unități înarmate după 
modelul armatei britanice (din care făcuse parte, timp de câteva 
luni, in 1941). Din 1954, englezii se redresează si încep o curățire 
de anvergură. La 24 aprilie 1954 este declansatä operațiunea 
„Anvil” (Nicovală), în urma căreia sunt arestați, la Nairobi, 35.000 
de kikuyu (sub o supraveghere strictă, 28.000 dintre ei iau drumul 
taberelor de detenție, iar 7.000, returnati în rezervații). Ținuturile 

kikuyu oferă imaginea unei tari în război. Martori oculari declarau: 
„țara kikuyu începe să semene cu un imens lagăr de concentrare, 
întreaga populaţie fiind reţinută în sate fortificate înconjurate cu 
baricade şi sârmă ghimpată, din care nu se putea ieşi decât o oră pe 
zi, sub escortă militară, pentru aprovizionare”""S. Prin măsurile 
drastice luate, s-a reuşit desființarea reţelelor de sprijin ale „Mau- 
Mau” din capitală şi din alte centre. Armele, îmbrăcămintea şi 
medicamentele nu mai pornesc spre pădure. În paralel s-au 
escaladat şi operațiunile militare. De la bazele militare engleze din 
Orientul Mijlociu au fost aduse şi folosite tancuri şi bombardiere 
grele şi uşoare. Devenise clar că „înfrângerea finală era, de acum 
înaite, ineluctabilä” "7. Din vara lui 1954 gherila pierde teren. 
Situaţia nefavorabilă se accentuează în 1955: dacă la începutul 
anului se estima că mai existau circa 7.000 de luptători, spre 
sfârşitul lui 1955 mai rămăseseră doar 2.000. Forţele „Mau- 
Mau” cunosc din mai 1955 şi o acută criză internă, determinată de 
sciziunea grupului Mathenge care intră în război deschis cu 
oamenii lui D. Kimathi. „Secretul” ce domnea atotputernic începe 
să se destrame; combatanții sunt infiltrati cu kikuyu „convertiți” 
(ce căzuseră prizonieri fără ştiinţa colegilor lor) care, în schimbul 
vieții, acceptă să furnizeze informaţii britanicilor. Stăpâni şi pe 
sistemul informaţional, englezii îşi vor asigura victoria la sfârşitul 
lui 1956. După o urmărire ce a durat 10 luni, principala figură a 
mişcării, „mareşalul” Dedan Kimathi, este rănit şi capturat în 
octombrie 1956. Procesul, început la 19 noiembrie, s-a desfăşurat 
fără surprize: prizonierul a fost condamnat la moarte. Interesul 
pentru un exemplu sever, al guvernului conservator prezidat de 
Anthony Eden, a anulat speranța unei clemente, dorită chiar de 
unele cercuri britanice. La 18 februarie 1957, Dedan Kimathi, cel 
care declarase că „este de preferat să mori în picioare decât să 

cerşeşti în genunchi”"!%, era executat prin spânzurare, in 


închisoarea din Nairobi; avea doar 37 de ani. 

Bilanţul tragediei ce a răvăşit Kenya între 1952-1956 este 
impresionant: din rândul europenilor au fost ucişi 32 de civili şi 63 
de soldaţi; asiaticii au pierdut 26 de civili şi 12 soldaţi; africanii au 
înregistrat 1.800 de civili ucişi si 100 de morți, foşti angajaţi în 
forțele de ordine, la care se adaugă cei 11.500 combatanți „Mau- 
Mau” căzuţi în lupte”. Alţi 90.000 de simpatizanți ai mişcării au 
fost internaţi în lagăre. Se apreciază, de asemenea, că războiul a 
costat metropola considerabila sumă de 55.000.000 lire sterline. 

Consecințele mişcării au fost determinante pentru evoluţia 
ulterioară a Kenyei. Sublinierea lor ne permite apelul la concluziile 
autorizate ale unor prestigioşi africanişti. Astfel, R. Buijtenhuijs, 
pornind de la primul obiectiv al jurământului şi anume „a făuri 
unitatea poporului kikuyu pentru a se opune mai bine puterii 
coloniale”, constată cu justete că acesta devine „un mijloc în lupta 
anticolonialistă”*?!. Istoricul olandez sesizează ceea ce, în general, 
s-a omis: mişcarea nu şi-a propus făurirea unui stat independent 
kikuyu ci a luptat pentru libertatea africană, remarcându-se ca „un 
caz de tribalism în serviciul națiunii”??? şi conchide că revolta a 
salvat Kenya de impunerea unui regim al coloniştilor albi după 
model sud-african sau rhodesian. Majoritatea părerilor converg 
spre ideea că „Mau-Mau” „a accelerat ritmul decolonizării 


Kenyei”*?, deschizând, conform metaforei lui E. M’Bokolo, 


„calea regală a independenfei?”?“. Fără a fi sentimental, specialistul 


olandez menţionat mai sus consideră decolonizarea Kenyei ca pe o 


31 Cf. New African, March 2007, No. 460, p. 23. 

3% M. Cornevin, op.cit., p. 203; C. Horrut, op.cit., p. 78; G.M. Carter, P. 
O’Meara (edit.), op.cit., p. 101; C. Coquery-Vidrovitch, H. Moniot, op.cit., p. 

„Victorie postumă a revoltei Mau-Mau”*”*. 


Trebuie precizat că, declanşarea insurecției Mau-Mau, fapt 
fără precedent în coloniile engleze din Africa, a impus autorităților 
coloniale şi căutarea unei soluţii politice. În acest sens, ministrul 
coloniilor Oliver Lyttelton inițiază o reformă constituțională care 
avea la bază sistemul „societății multirasiale” a cărui 
experimentare începuse în Tanganyika. Prin urmare, în noul 
Consiliul Legislativ din 54 de locuri, 26 erau rezervate 
funcționarilor coloniali, iar 28 reveneau societăţii civile după 
repartizarea: 14 europenilor, 6 asiaticilor, 2 pentru arabi şi doar 6 
locuri pentru africani. Disproportia se păstra şi în Consiliul 
Executiv: 11 europeni, un indian, un arab şi un african. O 
asemenea Constituţie era departe de a fi satisfăcătoare, cu atât mai 
mult cu cât ţara se afla în plin război. Ea apărea deci „insuficientă 
africanilor” şi „foarte liberală englezilor?” Oficialitätile 
metropolitane credeau că „societatea multirasială” reprezintă o bună 
opțiune, „o cale de mijloc”, sau, cum i s-a mai spus, „un dublu 
refuz” între „soluția minoritară” şi „soluția majoritară”. 
Realitatea crudă era că, aşa cum a fost concepută, constituția 
Lyttelton nu marca decât „o formulă destinată să dea o aparenţă 
democratică dominaţiei minorităţilor”. Reforma politică a fost 
completată cu un studiu economic (datorat „Comisiei Mitchell”) ce 
recomanda: dezvoltarea proprietăţii individuale, egalitatea 
drepturilor de proprietate pentru toți locuitorii (se făcea un act de 
dreptate africanilor) şi desființarea rezervațiilor. Dar, „orice 
modificare era condiționată de reîntoarcerea ordinii”. 
Seriozitatea promisiunilor s-a văzut pusă la îndoială de ridicola 
concesie din 1957: numărul africanilor din Consiliul Legislativ 
sporeşte de la 6 la 8. Acum se produce un moment surpriză: cei 8 

africani, conştienţi de sacrificiul de sânge al „Mau-Mau”, refuză 
să participe la lucrările legislaturii. Acest boicot marchează eşecul 
constituției Lyttelton. 

În toamna lui 1957, Kenya este vizitată de noul ministru al 
coloniilor, Lennox-Boyd. El elaborează o nouă lege fundamentală 
(Constituţia Lennox-Boyd), intrată în vigoare în 1958, care 
instituia paritatea între numărul europenilor şi al africanilor din 
Consiliul Legislativ: câte 14 locuri, în timp ce indienii rămâneau la 
6, iar arabii la 2. Aparenta democratizare este anulată de o simplă 
constatare onestă: 65.000 de europeni aveau aceeaşi reprezentare 
cu 5.000.000 de africani. Evenimentele au condamnat-o la a fi 
„ultima experiență a politicii multirasiale”*0. Noul Consiliu a 
devenit o tribună pentru aleşii autohtoni (pe baza unui cens 
ridicat), care cer cu insistență majoritate africană. Din ianuarie 
1959 ei se retrag de la şedinţele Consiliului Legislativ şi astfel 
„formula multirasialä se dovedeşte imposibil de aplicat”**". 

Tot din cursul anului 1959, deşi starea de urgență rămânea în 
vigoare, autoritățile acceptă reluarea vieții politice în teritoriu. Prin 
urmare, în mai 1959 se formează „Kenya National Party” (K.N.P.), 
alcătuit din africani, indieni, arabi şi un european. Partidul, condus 
de Masinde Muliro, cerea: restaurarea libertăţilor democratice, 
majoritate africană în legislativ, eliberarea lui Kenyatta şi 
independenţă până cel târziu în 1968. Programul „era prea radical 
pentru europeni şi prea moderat pentru marea majoritate a 
africanilor'”**7. De aceea, multi africani se vor desprinde din K.N.P. 
şi sub conducerea a trei lideri, Joseph Kiano (kikuyu), Tom Mboya 
şi Oginga Odinga (ambii luo), au format „Kenya Independence 
Movement” (K.IM.). Noul partid afişa revendicări imperative: 
respingerea soluţiei multirasiale, deschiderea White Highlands 
tuturor raselor şi independență imediată. În noiembrie 1959, starea 
de excepţie este ridicată şi partidele devin legale. Deşi între K.N.P. şi 

K.IM. existau suficiente dezacorduri, totuşi ele vor forma o 
delegație comună ce se va deplasa la Conferința constituțională de la 
Londra din ianuarie-februarie 1960. Ministrul coloniilor, care era 
acum lan Macleod, propune o emancipare pe etape: majoritate 
africană în Consiliul Legislativ, urmată de majoritate în executiv 
(autonomie) şi, în final, independenţa. Delegații africani au 
considerat ofertele britanice ca „minore”5%5, dar le-au acceptat. 
Reveniti la Nairobi, liderii K.N.P. şi K.I.M. poartă tratative, în 
martie 1960, pentru unirea într-un singur partid „uhuru” (al 
libertăţii). Astfel s-a născut o autentică forță națională: „Kenya 
African National Union” (K.A.N.U.). Partidul, format din 
reprezentanți ai celor două mari blocuri etnice, kikuyu şi luo, era 
continuatorul declarat al K.A.U. şi implicit al programului national 
de emancipare pe cale paşnică. Delegații au ales în unanimitate ca 
preşedinte al K.A.N.U. pe Jomo Kenyatta, aflat în detenţie. În lipsa 
acestuia, funcțiile de conducere au fost repartizate unui triumvirat: 
James Gichuru, preşedinte provizoriu, Oginga Odinga, 
vicepreşedinte şi foarte tânărul Tom Mboya, secretar general. 
Speriati de constituirea alianței kikuyu-luo, reprezentanții micilor 
etnii se vor constitui, în iunie 1960, în „Kenya African Democratic 
Union” (K.A.D.U.), partid condus de Roland Ngala, secondat de M. 
Muliro si având ca secretar general pe Daniel Arap Moi. Cele două 
partide urmau tactici diferite. În timp ce K.A.N.U. era ,, radical si 
centralist”, promovând o politică intransigentă în favoarea 
independenței şi pentru prezervarea unității țării, K.A.D.U. era 
„moderat si federalist”, scopul său fiind să nu scape ocazia de a 
participa la împărțirea puterii. 

Înțelegerea de la Londra, din februarie 1960, a elaborat un 
sistem electorat foarte complicat. Se vota în mai multe tururi de 
scrutin pentru repartizarea a 53 de locuri, după cum urmează: 33 
locuri pentru africani şi 20 pentru minorităţi (10 europeni, 8 

asiatici şi 2 arabi). Condiţiile de vot erau restrictive, afectând în 
special pe africani: a citi şi a scrie în limba engleză sau în limba 
maternă, a deţine o slujbă în administraţie, un venit de cel puţin 75 
de lire sterline şi de a avea 40 de ani împliniți. Pe baza acestor 
prevederi s-au desfăşurat alegerile din februarie 1961. Atenţia era 
concentrată pe cele 33 de locuri rezervate africanilor. Cum era de 
aşteptat, K.A.N.U. s-a impus, obținând 67,4% din voturi, dar 
primind doar 19 locuri, în timp ce K.A.D.U., favorizat de 
decuparea circumscrip-ţiilor, câştigă 11 locuri, cu numai 16,4% din 
sufragii“. A urmat o prelungită criză guvernamentală, deoarece 
liderii K.A.N.U. acționau după deviza «No Kenyatta, No 
Government». În aceste condiţii se realizează o coaliţie între 
K.A.D.U. şi partidul albilor liberali, „New Kenya Group” 
(N.K.G.), ce obținuse toate cele 10 locuri rezervate europenilor. 
Intere-sant este faptul că şi K.A.D.U. cerea eliberarea liderului 
K.A.N.U. Astfel, Ronald Ngala a acceptat să devină „ministru 
principal”, la 18 aprilie 1961, numai după ce englezii i-au promis 
punerea în libertate a lui Kenyatta. 

Deportat initial la Lodwar (500 de km de Nairobi), Kenyatta 
este adus în aprilie 1961 la Maralal (300 de km de capitală) pentru 
ca la 14 august să fie mutat la Gatundu, în imediata apropiere. La 
21 august 1961, după 7 ani de detenţie, Kenyatta îşi redobândeşte 
deplina libertate. Reaparitia în public a liderului K.A.N.U. 
reprezenta „semnul că independenţa teritoriului era aproapiată”**. 
Datele problemei s-au schimbat. Anglia trebuia să negocieze acum 
cu liderul de necontestat al mişcării naţionale. În noiembrie 1961, 
Kenyatta se deplasează la Londra. El cere o Conferinţă 
constituţională care să fixeze noi alegeri şi acordarea independenţei 
la 1 februarie 1962. După consultarea celor două partide, Londra 
găzduieşte la Lancaster House o îndelungată dezbatere asupra 
viitorului Kenyei (14 februarie-7 aprilie 1962). Şi aici s-au 


336 R, Cornevin, op.cit., vol. 3, p. 337; E. Sik, op.cit., vol. IV, p. 63; C. Horrut, op.cit., p. 
168. 
#7 C, Horrut, op.cit., p. 169; Histoire gencrale..., UNESCO, tome VIII, p. 168. 

confruntat douä viziuni diferite: programul centralist si unitar al 
K.A.N.U. şi cel federalist al K.A.D.U. Poziţiile părților kenyene se 
dovedeau ireconciliabile. Datorită arbitrajului britanic s-a realizat 
un compromis reflectat în «cea mai complicată constituţie care a 
fost vreodată elaborată pentru un teritoriu colonial». Se prevedea 
un parlament bicameral alcătuit dintr-o Cameră a Reprezentanţilor 
cu 119 membri, aleasă prin vot universal şi un Senat cu 41 
membri, alcătuit din delegați ai celor 6 regiuni în care a fost 
împărțită Kenya (fiecare regiune avea câte o adunare proprie, 
aleasă separat de parlamentul central). 

Pe baza prevederilor constituționale s-au organizat noi alegeri în 
perioada 18-28 mai 1963. Consultarea electoratului a prilejuit o 
categorică victorie a K.A.N.U. Rezultatele indicau următoarea 
configurație: în Camera Reprezentanților, K.A.N.U. obținea 66 de 
locuri, K.A.D.U. — 31 de mandate, alte 15 revenind partidelor mici şi 
independentilor (7 locuri au rămas neatribuite). În Senat, K.A.N.U. s-a 
impus cu 19 fotolii de senator, urmat de K.A.D.U. cu 16 locuri 
(avantajat de alegerea indirectă a senatorilor, de către regiuni) iar alte 3 
mandate au revenit independentilor (3 locuri au rămas vacante). Si în 
alegerile regionale, K.A.N.U., deşi mai puţin cunoscut la sate, a ieşit 
învingător, totalizând în cele 6 adunări locale, 158 de locuri față de 51 
pentru K.A.D.U.*”. Victoria K.A.N.U. era interpretată de Kenyatta „ca 
o dovadă că marea majoritate a populaţiei a respins soluţia federală". 
Pentru profesorul J. Ki-Zerbo, alegerile din mai 1963 au dovedit că 
partidul K.A.N.U. era „singurul partid cu adevărat naţional”. 

Conform uzanțelor, la 31 mai 1963 Kenya devine autonomă 
iar Mzee (,„bătrânul”) Jomo Kenyatta prim-ministru, cumulând şi 
portofoliile apărării, internelor şi afacerilor externe. În august 
1963, Kenyatta cere coloniştilor albi să nu părăsească ţara şi 


338 J, Ganiage, H. Deschamps, O. Guitard, op.cit., p. 755. 

39 C, Horrut, op.cit., p. 172; E. Sik, op.cit., vol. IV, p. 86; R. Cornevin, op.cit., vol. 3, p. 
338. 

* C. Horrut, op.cit., p. 173. 

1]. Ki-Zerbo, op.cit., p. 531. 

declară că africanii sunt gata „să uite tot ce i-a separat”""?. Urmând 


„o linie democrat-moderatä”*", K.A.N.U. reuşeşte să asigure o 
independenţă liniştită, fapt ce estompa amintirea tragediei din 
perioada 1952-1956. Cheia acestei rezolvări a fost personalitatea de 
excepție a lui Jomo Kenyatta: liderul K.A.N.U., simbolul energiilor vii 
ale kikuyu, s-a impus şi ca liantul în jurul căruia s-au regăsit toate 
sensibilitätile mişcării nationale. De ziua independenței, 12 
decembrie 1963, bătrânul luptător este aclamat ca „părinte al 
naţiunii 5%. La ceremoniile de la Nairobi, J. Kenyatta avea să declare: 
«aceasta este cea mai măreață zi din istoria Kenyei şi cea mai fericită 


NES 345 
zi din viaţa mea» ™. 


La 12 decembrie 1964 Kenya a fost proclamată republică iar 
Jomo Kenyatta devine primul său preşedinte. Tot în 1964, partidul de 
opoziţie K.A.D.U. cunoaşte un permanent recul. De la 10 noiembrie 
1964, când K.A.D.U. se autodizolvă (prin absorbirea cadrelor sale de 
către K.A.N.U.), Kenya cunoaşte un regim de partid unic. Datorită 
vârstei înaintate a lui Kenyatta, în culise s-a dus o permanentă luptă 
pentru succesiune. Ea s-a soldat cu destituirea şi arestarea 
vicepreşedintelui Oginga Odinga (exponent al aripii radicale a 
K.A.N.U.) şi asasinarea lui Tom Mboya (şeful grupării liberale din 
partid). În cele din urmă, Kenyatta a ales ca succesor pe Daniel Arap 
Moi, reprezentantul uneia dintre cele mai mici etnii. „Mzee” a părăsit 
această lume la 22 august 1978, dar amintirea sa este extrem de vie. 
Reperele cronologice post-independentä indică o remarcabilă stabilitate: 

- Jomo Kenyatta — 12 decembrie 1964-22 august 1978; 

- Daniel Arap Moi — 22 august 1978 (reales în 1983, 1988, 


#2 M. Cornevin, op.cit., p. 340. 

“5 F, Burke, op.cit., p. 269. 

“E. Sik, op.cit., vol. IV, p. 86; E. M’Bokolo, L’ Éveil..., p. 96. 
345 „the British Empire, p. 484. 

1992 si 1997)-30 decembrie 2002; 
- Mwai Kibaki — 30 decembrie 2002 (reales in 2007). 
Realizarea alternantei la guvenare, în 2002, a permis revalorizarea 
istoriei recente a țării, în special a perioadei Mau-Mau (1952-1956). 
Liderii mişcării au fost reabilitati, în frunte cu Dedan Kimathi, care, la 
18 februarie 2007 (când s-au comemorat 50 de ani de la execuție), a fost 
declarat erou naţional. 


SOMALILAND 


k S Ù SITE 253346 5 
Deşi somalezii au creat „o cultură cvasiuniformă”” ”, voinţa 


implacabilă a istoriei a făcut ca ei să fie supuşi la trei forme de 
dominație: franceză, britanică şi italiană. Teritoriul însuşit de 
britanici, cunoscut sub numele de Somaliland (declarat protectorat 
în iulie 1887), avea o excelentă poziție strategică, fiind situat în 
vecinătatea sudică a strâmtorii Bab-el-Mandeb. Nici nu se 
instalaseră bine reprezentanții Coroanei, că şeful unei confrerii 
religioase din Ogaden, Mohammed ben Abdullah Hassan 
declanşează o amplă răscoală xenofobă, de o vitalitate 
impresionantă: ea a început în 1899 şi s-a încheiat în 1920. Ani 
buni inițiativa a fost de partea insurgenților. Aşa se face că, în 
1913, armatele lui ben Abdullah controlau în întregime interiorul 
protectoratului. Spre sfârşitul primului război mondial, englezii 
contraatacă şi, folosind masiv aviația, au respins pe insurgenți. 
Mullah-ul răzvrătit se refugiază în Etiopia, sperând să recruteze noi 
aderenti, dar moare în 1920 în urma unei gripe spaniole. El a lăsat 
însă în urma sa „amintirea unui mare patriot şi a unui şef militar 
remarcabil”*”. Locul luptătorului islamic este luat în anii interbelici 


"4 Histoire gen6rale..., UNESCO, tome VII, p. 642. 
%1 E. M'Bokolo, L'Eveil..., p. 78; vezi şi B. Nantet, Quand le Mollah Fou 
soulevait la Somalie, în L'Histoire, no. 171, nov. 1993, p. 70-72. 

de „un om politic de avangardä”", Hadj Farah Umar. Încä din 1920 
el milita pentru ameliorarea condițiilor economice ale băştinaşilor, 
pentru dezvoltarea educației si denunța frecvent excesele 
administrației coloniale“. Devenit incomod, Farah Umar a fost exilat 
la Aden. 

Al doilea război mondial a început în Africa mai devreme, 
prin invadarea Etiopiei de către italieni, în octombrie 1935. Aceştia 
visau la crearea unui vast imperiu colonial în estul continentului 
negru. Nefiind satisfäcuti doar cu Etiopia si Somalia italiană, 
oamenii lui Mussolini invadează în 1940 si Somalilandul. A fost o 
mişcare neinspirată pentru că, în 1941, englezii trec la 
contraofensivă si alungă pe italieni din întregul est-african. Dorind 
ei înşişi să administreze unitar teritoriile somaleze (inclusiv 
Ogadenul, încorporat Etiopiei de Menelik al II-lea), comandanții 
militari englezi au lansat ideea „Somaliei mari”550, idee ce va 
deveni mai apoi, obsesia liderilor nationalisti somalezi. 

În anii *50 s-au constituit şi primele formaţiuni politice. Cea 
mai importantă s-a dovedit a fi „Somali National League” 
(S.N.L.), care continua tradiția culturală şi politică a unei 
«organizaţii pansomali»"*! creată încă din 1935. A doua forță 
politică era reprezentată de „United Somali Party” (U.S.P.), ce 
acționa ca o secţie locală a grupării nationale din Somalia italiană, 
„Liga dei Giovani Somali”, cunoscută mai frecvent cu denumirea 
engleză de „Somali Youth League” (S.Y.L.). În 1955, prin unirea 
mai multor fragmente politice, s-a näscut cel de-al treilea partid 
autohton, „National United Front” (N.U.F.). Titulatura deconspira 
scopurile formațiunilor politice din Somaliland: crearea unei 
națiuni somaleze unificate. Totuşi, formelor de manifestare politică 
le lipsea energia, motiv pentru care s-a putut face afirmația că 


%48 Histoire gen6rale..., UNESCO, tome VII, p. 646. 

* Ibidem. 

350 J, Ganiage, H. Deschamps, O. Guitard, op.cit., p. 491. 
“I Histoire générale..., UNESCO, tome VII, p. 646. 

naționalismul a fost mult mai lent in Somaliland >. 

Puterea metropolitană s-a dovedit la rândul său prea putin 
preocupată de teritoriu, comparativ chiar cu standardele coloniale 
britanice. Astfel, procentul de şcolarizare era de numai 2%, fapt ce 
a făcut ca între cele două războaie mondiale, învățământul de tip 
occidental să fie cvasiinexistent ”. Lipsa de cadre şi lipsa 
resurselor naturale s-a răsfrânt şi pe plan politic: Londra a trecut 
mult mai târziu la declanşarea mecanismelor de organizare 
instituțională a Somalilandului. 

În 1958 teritoriul este dotat cu o Constituţie ce prevedea 
existența unui Consiliu Legislativ, alcătuit din 33 de membri (17 
funcționari coloniali, 3 deputați numiţi de guvernator, la care se 
adăugau alte 13 locuri supuse votului direct) şi a unui Consiliu 
Executiv, alcătuit exclusiv din funcționari ai administraţiei 
britanice.  Zdrobitoarea majoritate conferită europenilor a 
determinat partidele S.N.L. şi S.U.P. să boicoteze alegerile din 
mai 1959, primele din Somaliland. A participat totuşi N.U.F. care a 
câştigat 7 din cele 13 locuri eligibile. Englezii s-au confruntat pentru 
prima oară cu un boicot de o asemenea amploare într-un teritoriu 
colonial. Ei erau conştienţi că legislativul din Somaliland nu 
reflecta raportul de forțe existent în societate. De aceea au decis o 
reformă constituțională radicală, prin care, toate cele 33 de locuri 
se alegeau prin vot direct. În această situaţie, S.N.L. şi S.U.P. au 
revenit în arena politică. Înainte de alegerile programate pentru 
februarie 1960, cele două partide au constituit un pact electoral. 
Platforma program cerea independenţa imediată şi unificarea într-o 
„Somalie Mare”, avându-se în vedere nu doar tandemul 
Somaliland-Somalia italiană, ci şi Somalia franceză, Ogadenul şi 
NE Kenyei?” 

Alegerile s-au încheiat cu o categorică victorie a S.N.L. cu 


32 H, Deschamps (dir.), op.cit., tome II, p. 564. 

33 M. Cornevin, op.cit., p. 230; Histoire générale..., UNESCO, tome VII, p. 
647. 

STE. Sik, op.cit., vol. IV, p. 165. 

20 de mandate, urmat de aliatul său, S.U.P. cu 12 locuri şi N.U.F. 
cu un singur deputat”. Conform regulilor constituţionale s-a 
constituit un guvern al coaliției unificării, prezidat de Mohammed 
Hadj Ibrahim Egal, secretarul general al S.N.L. În aprilie 1960, 
Egal s-a deplasat la Mogadiscio unde, împreună cu omologul său 
din Somalia italiană, Abdirashid Ali Shermarke, a pus bazele 
unificării celor două teritorii somaleze. Au urmat negocierile de la 
Londra din aprilie-mai 1960 prin care guvernul englez şi-a dat 
acordul pentru politica unificatoare a Somalilandului. 

La 26 iunie 1960 Somalilandul devine stat independent, 
urmat la patru zile şi de Somalia italiană. La 1 iulie 1960, cele 
două teritorii s-au unificat formând Republica Somalia. 


C. DECOLONIZAREA AFRICII AUSTRALE BRITANICE 


Procesul de emancipare politică a posesiunilor britanice din 
zona australă a continentului s-a desfăşurat mult mai anevoios 
decât în Africa de Vest şi Africa de Est. Faptul s-a datorat 
prezenţei consistente a populației de origine europeană. Acaparând 
întreaga economie (industria minieră, agricultura organizată pe 
sistemul plantațiilor şi comerțul), albii vor căuta să-şi impună şi 
dominaţia politică, după modelul sud-african, bucurându-se şi de 
complicitatea metropolei. Dar, europenii din cele două Rhodesii şi 
din Nyassaland nu aveau nici tradiția şi nici numărul albilor din 
Uniunea Sud-Africană. De aceea au încercat să forțeze lucrurile 
prin crearea federaţiei Rhodesia-Nyassaland, concepută ca «o linie 
Maginot pentru apărarea civilizaţiei albe». Această creaţie 
artificială a rezistat un deceniu. Apariția sa a avut şi un efect mai 
putin scontat: a catalizat afirmarea spiritului national african în 
regiune. Libertatea a fost dobândită cu mari eforturi şi sacrificii. 


* Ibidem; J. Ki-Zerbo, op.cit., p. 561. 
% O. Guitard, Les Rhodésies et le Nyassaland, Paris, P.U.F., 1973, p. 30. 

Semnalul l-a dat Malawi în 1964. A urmat independența 
progresivă, în tiparele specifice decolonizării britanice, a Zambiei, 
Botswanei, Lesotho şi Swaziland. Întârzierea a fost mult mai 
pronunţată în privința Zimbabwe, devenit cazul particular al Africii 
australe britanice. 


CAZURILE GENERALE: MALAWI 


Teritoriul Malawi a fost cunoscut în anii dominației 
coloniale sub numele de Nyassaland?” Aşezarea sa pe hartă ne 
aminteşte de Gambia, dar în poziție verticală: „o îngustă fâşie de 
pământ, a cărei lățime nu depăşeşte decât arareori suta de 
kilometri, străjuită de platouri înalte acoperite de păduri [ce] 
coboară din extremitatea nordică a lacului Nyassa cale de 840 de 
kilometri, până aproape de apele celui de-al patrulea fluviu african 
ca mărime — Zambezi””$, În 1889 Nyassaland a primit vizita lui 
Harry Johnson, emisar al faimosului aventurier Cecil Rhodes; 
patru ani mai târziu teritoriul devine protectorat britanic. Spre 
deosebire de celelalte posesiuni australe ale Angliei, Nyassaland 
era sărac in resurse minerale. Economia sa a rămas eminamente 
agricolă. Întâietate aveau produsele de export: arahide, bumbac, 
tutun si ceai. În preajma independenței, plantațiile de ceai 
acopereau 11.000 ha, iar cele de tutun 68.000 ha”. Acestea 
aparțineau în totalitate albilor, aflați în număr de numai 9.400, la o 
populație autohtonă de 3.000.000 locuitori. Africanii reprezentau o 
numeroasă şi disponibilă forță de muncă, pentru plantațiile de 
acasă sau pentru centrele miniere din cele două Rhodesii, Africa de 
Sud şi Congo belgian. Pe bună dreptate s-a spus că Nyassaland „nu 


#7 Denumire împrumutată de la lacul Nyassa care în limba swahili înseamnă 
„apă mare”. 

358 Malawi — un nou stat independent, în Lumea, nr. 27, 2 iul. 1964, p. 14. 

*% Ibidem, p. 15. 

S die A =s ves3360 2 3 i 34 
are altă bogăţie decât oamenii săi”. In preajma marii conflagrații 


mondiale, jumătate din populația adultă se afla la lucru în țările 
vecine. Faptul a avut şi un efect pozitiv: „această emigrație masivă 
din Nyassaland se află la originea unei conştiinţe naţionale 
precoce”*!. În rândurile sale se va forma un proletariat numeros 
dar şi o intelectualitate foarte activă. Însă, avutia creată de forţa de 
muncă nyassa era destinată albilor din coloniile vecine. Aşa se face 
că, la jumătatea anilor “50, venitul pe cap de locuitor în Nyassaland 
era doar de 7 lire sterline, comparativ cu 17 în Tanganyika (cel mai 
sărac teritoriu din Africa de Est), 75 în Coasta de Aur sau 115 în 
Africa de Sud”. Prin urmare, aici „s-a născut un violent sentiment 
de frustrare generat de distorsiunea dintre caracterul retrograd al 
economiei şi o înaintare intelectuală unică în această parte a 
Africii”*S5. Încă din timpul războiului (1941), unul din intelectualii 
de vază din teritoriu, James Sangala, chema pe «toți africanii din 
Nyassaland la luptă pentru independenţă si unitate»"“. Tot sub 
impulsul său, un grup de intelectuali nyassa au pus bazele 
partidului „Nyassaland African National Congress” (N.A.N.C.), pe 
parcursul lunilor mai-octombrie 1944. Importanţa N.A.N.C. rezidă 
în faptul că el a fost primul factor politic naţional din Africa 
centrală şi orientală; pe bună dreptate s-a afirmat că N.A.N.C. „a 
arătat calea spre independența Africii engleze de la nord de 
Zambezi”. 

Sangala, deşi a avut vocație de constructor, nu a reuşit să se 
impună ca lider al propriei creaţii. Conducerea partidului a fost 
încredințată moderatilor Levi Mumba (preşedinte) şi Charles Matinga 


“WO. Guitard, op.cit., p. 65. 

“IR, si M. Cornevin, op.cit., p. 374-375; O. Guitard, op.cit., p. 95. 

%2 R, Oliver, J.D. Fage, op.cit., p. 225. 

5% C, Coquery-Vidrovitch, H. Moniot, op.cit., p. 233. 

ji Ganiage, H. Deschamps, O. Guitard, op.cit., p. 649; O. Guitard, op.cit., p. 
98; I. Grenier, Résistences et messianismes. L’Afrique centrale au XIX" et au 
XX: siècle, Paris, A.B.C., 1977, p. 100. 

%5 R, si M. Cornevin, op.cit., p. 375; R. Cornevin, L’Afrique Noire de 1919..., 
p. 146. 


Istoria decolonizärii Africii 209 


(vicepreşedinte). Poziţia acestora, care se limita la a revendica 
drepturi sindicale, accesul în număr sporit al localnicilor la 
învăţământul superior şi creşterea reprezentării africane în 
Consiliul Legislativ, crea britanicilor iluzia eternizării dominaţiei 
lor. Împreună cu aliaţii lor naturali din zonă, coloniştii albi, 
englezii au reactualizat o idee mai veche şi anume închegarea unei 
federaţii din cele două Rhodesii şi Nyassaland. Astfel, s-a născut un 
„monstru geografic” numit Federația Rhodesia-Nyassaland în care 
„300.000 de albi” dominau ,8 milioane de negri”5%. Scopul 
federației, intrată în funcțiune în 1953, era „să întârzie sau să 
controleze emanciparea africanilor”"“. Prima Adunare federală 
cuprindea 35 de deputaţi, dintre care 26 erau aleşi. Nyassalandului 
i s-a rezervat o poziţie periferică, desemnând doar 4 deputați (faţă 
de 8 în Rhodesia de Nord şi 14 în Rhodesia de Sud). Dar, din 
totalul de 26, numai 6 erau africani (câte 2 pentru fiecare teritoriu). 
Se poate concluziona că federația nu reprezenta nicidecum 
„începutul unei colaborări politice între rase”568, aşa cum insinua 
guvernul englez, ci perpetua practici ce au traumatizat mult timp 
regiunea. Totuşi, constituţia federală lua în considerare diferenţele 
dintre cele trei teritorii şi stipula că: «Rhodesia de Nord şi 
Nyassaland rămân sub protecția specială a Majestății Sale şi vor 
avea guverne separate atunci când popoarele lor o vor dori» ®. 
Această prevedere a constituit portita prin care cele două tari, 
datorită unui naționalism militant, vor scăpa de pericolul 
instaurării unor guverne ale minorității albe. 

Căutând să atenueze amäräciunea provocată populației 
nyassa de federație, guvernul englez procedează la o reformă 
constituțională în teritoriu. Reprezentarea africanilor în Consiliul 
Legislativ (existent din 1907) este sporită de la 2 (în 1948) la 5, în 
timp ce, în Consiliul Executiv nu era cuprins nici un autohton. 


366 Malawi..., p. 15. 

367 1. Grenier, op.cit., p. 101. 
%68 O. Guitard, op.cit., p. 76. 
30 I. Grenier, op.cit., p. 102. 

Ar à va . 255370 
Noua Constituţie a fost aprecită ca o „reformă microscopică” ce 


a produs „o mare decepţie”"”!. Doi din cei cinci deputaţi africani, 
Henry Chipembere şi Kanyama Chume, reprezentau aripa tânără a 
N.A.N.C.; ei cer vot universal şi autoguvernare, devansând 
„direcția moderată”? a partidului, asigurată acum de T.D. Thomas 
Banda. Dorind să dea un nou impuls N.A.N.C., cei doi solicită pe 
Hastings Banda, considerat drept „cel mai remarcabil dintre toți 
nyassa”"'5, să revină în patrie. 

Dr. Hastings Banda a avut o viaţă extraordinară. S-a născut, 
probabil, în 1898 (ulterior, dr. Banda îşi va fixa ca dată de naştere 
6 mai 1906, dar coroborarea diferitelor întâmplări din biografia sa 
infirmă această alegere), într-o familie de țărani din districtul 
Kasungu. Învață într-o şcoală de misionari. La 12 ani părăseşte 
regiunea natală şi merge 1.600 km pe jos până în Rhodesia de Sud 
şi de acolo mai departe în Africa de Sud. Lucrează ca infirmier la 
un spital din apropiere de Salisbury, apoi ca interpret (8 ani) într-o 
mină din Rand, pe lângă compatrioții săi. Munca din timpul zilei 
este continuată cu studiul asiduu din cursul nopţii. Un moment i-a 
înrâurit destinul: participă în 1925 la o conferinţă a profesorului 
Kwagyr-Aggrey, din Coasta de Aur, marele apărător al demnităţii 
africanilor. Impresionat de cultura acestuia, tânărul Banda se 
decide în 1926 să plece în S.U.A., cu cele numai 50 de lire sterline 
acumulate în ani de trudă. După ce-şi desăvârşeşte studiile 
secundare la Ohio, în 1928 se înscrie la Universitatea din Chicago 
unde studiază istoria, ştiinţele politice şi filosofia (în care îşi ia 
licenţa în 1931). Urmează apoi medicina la Colegiul de profil din 
Nashville (Tennesse) pe care îl absolvă în 1937 „cu titlul de doctor 
în medicină”"”*. În acelaşi an, H. Banda pleacă în Anglia. Diploma 
obținută în S.U.A. nu-i folosea, nefiind autentificată în Imperiul 


37 E, Sik, op.cit., vol. III, p. 387. 

32 W.J. Hanna (edit.), op.cit., p. 413. 

374 Vezi Profil, în Lumea, nr. 29, 16 iul. 1964, p. 31. 

britanic. Prin urmare, îşi reia studiile în medicină la Edinburgh, pe 
care le încheie în 194127, Astfel, acest „african înzestrat” devine 
„un specialist posedând o formaţie polivalentă”*”€. În anii 
războiului practică medicina la Liverpool într-o clinică pentru 
marinarii de culoare. După război deschide un cabinet în cartierul 
londonez Kilburn unde „se bucură de un renume apreciabil”. 
Aici face cunoştinţă cu alte două viitoare personalități politice: 
Kwame Nkrumah şi Jomo Kenyatta. Din acest moment H. Banda 
este câştigat la cauza eliberării Africii. După participarea activă la 
cel de-al V-lea Congres panafrican de la Manchester (1945), 
implicarea sa politică parcurge noi etape. În 1949, declanşează în 
capitala engleză o vie campanie împotriva planurilor de 
federalizare ale coloniştilor albi, sprijiniți de metropolă. Doi ani 
mai târziu, împreună cu toți africanii din Nyassaland şi Rhodesia 
de Nord aflați la Londra, redactează un memorandum anti- 
federaţie. În 1953, anul creării federaţiei, părăseşte Anglia şi se 
stabileşte la Accra, „atunci capitală a panafricanismului”"'5. Faima 
dobândită în Anglia şi apropierea de Nkrumah l-au făcut să fie 
privit, în patrie, ca o mare speranţă. Astfel, la Conferinţa N.A.N.C., 
din aprilie 1957, aripa tânără a partidului, care-l prezenta cu un 
„salvator providential””””, i-a cerut cu insistentä sa revina in 
Nyassaland. Dând curs chemării, H. Banda se reîntoarce la 6 iulie 
1958, după o absență de 42 de ani (uitase limba maternă, locală). 
Poziţia sa este clară: el condamnă «această federaţie stupidă»"* si, 
incriminând conducerea N.A.N.C., afirmă că «moderatii n-au 
realizat niciodată nimic»®!. La 1 august 1958, dr. Banda este ales 


* Vezi şi Ph. Decraene, Le panafricanisme, p. 50-51, M. Perham, op.cit., p. 
18; M. Cornevin, op.cit., p. 255. 

3% V, Zbaratski, Malawi; quand les stéréotypes se brisent, în Asie et Afrique 
aujourd'hui, no. 5, sept.-oct. 1990, Moscou, p. 58. 

37 Vezi Profil... 

378 I, Grenier, op.cit., p. 103. 

30 J. Ki-Zerbo, op.cit., p. 538; vezi si J. Middleton, op.cit., p. 234. 

preşedinte al N.A.N.C., iar lozinca partidului devine ,,kwaca”, care 
se traduce prin „zorile”, „aurora”, în sensul de „libertate”. Dar, 
renunțând la demagogie, H. Banda cere negocierea paşnică a 
statutului de autodeterminare pentru Nyassaland. Totuşi, 
administrația colonială manifesta circumspectie vis-à-vis de liderul 
N.A.N.C. datorită ostilitätii sale față de federație. Africanistul 
francez R. Cornevin apreciază cu justete că „întoarcerea doctorului 
Banda marchează începutul ultimei etape a Nyassalandului 
colonial”**?. În lunile care au urmat, Banda străbate țara neobosit si 
convoacă mitinguri împotriva federației la care „discursurile sale 
în engleză electrizau multimile”*®. Interesant este faptul că, unii 
reprezentanți ai coloniştilor albi din Rhodesia de Sud, agasati de 
campania lui Banda, au emis ipoteza excluderii Nyassalandului din 
federație. Majoritatea s-au opus însă; printre aceştia si fostul 
premier Garfield Todd, care declara profetic: «Federația va avea 
nevoie de mâna de lucru care există în Nyassaland. Şi dacă 
Nyassalandul iese din Federație, atunci africanii din Rhodesia de 
Nord vor cere acelaşi lucru». 

În decembrie 1958, dr. Banda participă la Conferinţa de la Accra a 
popoarelor coloniale africane, motiv suplimentar de suspiciune pentru 
administraţia engleză. Revenit din Ghana, Banda se decide să dea asaltul 
final. Astfel, la 25 ianuarie 1959, este organizat un miting al N.A.N.C. la 
care se afirmă că «singurul limbaj pe înţelesul imperialismului britanic 
este lupta extremistä» ®. Formularea «lupta extremistă» sugera 
recurgerea la orice mijloace, inclusiv la violență. Apelul a determinat 
evenimente grave. Lunile ianuarie şi februarie sunt punctate de repetate 
demonstrații şi revolte. La 24 februarie poliția colonială a deschis focul 
asupra mulțimii în localitatea Chileka unde „colbul ulitelor a fost stropit 
din belşug cu sange”, Efectul a fost total opus: „reuşind să captureze 

un transport de puşti şi revolvere (...) africanii s-au înarmat, răspunzând 
gloantelor cu gloanțe”. Mai mult, situaţia se agravează, tulburările 
extinzându-se şi în cele două Rhodesii. Depăşit de evenimente, 
guvernatorul Armitage introduce la 26 februarie 1959 starea 
excepțională; pentru pacificarea teritoriului sunt aduse tancuri şi avioane 
cu reacție din Rhodesia de Sud. Partidul N.A.N.C. este interzis, iar 250 
dintre cadrele sale, printre care H. Banda, sunt arestate. Incidentele 
continuă; un bilanț oficial stabilea 50 de victime, inclusiv printre soldați 
şi poliţişti. Abia în aprilie autoritățile anunțau că au restaurat „legea şi 
ordinea”**, 

Guvernul britanic a instituit „comisia Devlin” pentru a 
investiga cauzele revoltei din Nyassaland. Comisia s-a dovedit 
imparțială denuntând abuzurile autorităților coloniale şi teroarea 
politieneascä la care au fost supuşi autohtonii. Se reliefa înclinația 
spre compromis şi dialog a dr. Banda, absolvit de acuzaţiile de a fi 
incitat la provocări. Raportul Devlin a dovedit că lucrurile nu erau 
simple în Nyassaland”*”. Într-o încercare de normalizare, s-a trecut 
la eliberarea progresivă a militantilor N.A.N.C. Printre cei puşi în 
libertate s-a numărat şi Orton Chirwa care, la 30 septembrie 1959, 
pune bazele unui nou partid, „Malawi Congress Party” (M.C.P.), 
în locul N.A.N.C., scos în afara legii. În două zile, M.C.P. avea 
deja 2.000 de membri; în noiembrie efectivele crescuseră la 15.000 
de adepţi”. Principalele revendicări vizau: eliberarea lui Banda şi 
a colaboratorilor săi, vot universal, majoritate africană în Consiliul 
Legislativ şi secesiunea Nyassalandului. În ianuarie 1960, teritoriul 
l-a avut ca oaspete pe premierul Harold Macmillan. El este 
întâmpinat de manifestanți care cer punerea în libertate a lui 
Banda. După plecarea premierului conservator britanic, ritmul 


387 Ibidem. 

388 E, Sik, op.cit., vol. III, p. 391. 

389 Guvernatorul englez nu se gräbea să se implice doar la nivelul 
Nyassalandului, fiind în aşteptarea unui alt raport, cel al „comisiei Monckton”, 
întocmit pentru întreaga federaţie. 

eliberärilor se intensificä. La 1 aprilie 1960, dupa 13 luni de 
detenţie, îi vine rândul şi lui Banda care preia preşedinţia M.C.P. 
La numai şapte zile, el pleacă la Londra unde explică flexibilului 
ministru al coloniilor, lan Macleod, că «o adevărată autonomie 
pentru Nyassaland nu este posibilă în cadrul federaţiei». 
Antifederalismul lui Banda era atenuat de schimbarea atitudinii 
sale față de albi. De acum înainte, el avea să declare frecvent: «Nu 
urâţi pe albi. Eu nu sunt contra albilor ci contra sistemului»"?. 

În perioada 25 iulie-4 august 1960, s-a desfăşurat la Londra o 
primă Conferință constituțională unde Hastings Banda cere, în 
numele M.C.P., introducerea sistemului „un om, un vot”, ieşirea 
din Federație şi independenţa. Englezii sunt parcimoniosi: ei 
acceptă majoritatea africană în Consiliul Legislativ (20 de locuri 
din 33) şi un sistem electoral bazat pe vot censitar şi pe două 
colegii (al albilor şi al negrilor). Banda acceptă la rândul său 
proiectul, pe baza căruia, în august 1961, au fost organizate alegeri 
legislative. Cele 28 de locuri eligibile erau repartizate după cum 
urmează: 20 pentru africani, în colegiul B şi 8 pentru albi, în 
colegiul A. Din 110.000 persoane înscrise la vot, 106.000 erau 
africani şi 4.000 albi. Rezultatul consultării electorale a marcat o 
categorică victorie a M.C.P. care a obţinut 71.699 voturi (94% din 
electoratul prezent la urne) adjudecându-şi toate cele 20 de 
mandate din colegiul B, dar şi 2 din colegiul A. Au mai fost 
desemnaţi, un indian sprijinit de M.C.P. şi 5 albi*”. În urma 
alegerilor, dr. Banda devine ministru al administraţiei locale şi al 
resurselor naturale, în noul Consiliu Executiv, condus de 
guvernatorul englez. Şi în această calitate a rămas un luptător 
neînduplecat împotriva federaţiei". 


1 Ibidem, p. 392. 

32 J. Ki-Zerbo, op.cit., p. 538; Gândirea politică africană..., p. 256. 

% O. Guitard, op.cit., p. 104; E. Sik, op.cit., vol. III, p. 395; M. Cornevin, 
op.cit., p. 256; Malawi..., p. 15. 

34 Prin „Raportul Monckton” din octombrie 1960, „schimbările fundamentale” 
sugerate se reduceau de fapt la schimarea denumirii federaţiei, care nici nu s-a 
mai produs. 

În noiembrie 1962 are loc la Londra o nouă Conferință 
constituțională la care guvernul englez admite că teritoriul întrunea 
condiţiile pentru a deveni autonom, fapt ce echivala şi cu o 
recunoaştere implicită a dreptului la secesiune. Prin urmare, 
autonomia devine realitate la 1 februarie 1963, când Hastings Banda 
este numit prim-ministru. Noul statut juridic al Nyassalandului a 
însemnat şi sfârşitul „de facto” al Federaţiei. Sensibil la «vântul de 
schimbare» din Africa, guvernul englez acceptă dizolvarea „de 
jure” a construcţiei federale, la 31 decembrie 1963. Odată depăşit 
şi acest ultim obstacol, Nyassalandul îşi proclamă independenţa la 
6 iulie 1964, ca o monarhie constituțională, în care regina Angliei, 
recunoscută ca şef al statului, era reprezentată de un guvernator 
general. Pentru a rupe cu amintirea trecutului colonial, primul 
ministru Banda a decis schimbarea denumirii ţării în Malawi, de la 
numele regatului Maravi, creat în vechime de autohtoni, în 
regiunea lacului Nyassa””. La 6 iulie 1966, Malawi este 
proclamatä republicä sub presedentia dr. Hastings K. Banda. 


x 
KOK 


Eroul independenței Republicii Malawi a condus de o manieră 
despotică timp de 30 de ani, perioadă în care ţara cunoaşte o sărăcie 
lucie. Principiile pentru care poporul l-a ales în magistratura supremă au 
fost repede abandonate. El a avut o asemenea evoluţie încât „s-a arătat 
adesea mai britanic decât britanicii”*”! S-a izolat de mediul său natural: 
celelalte state africane (în 30 de ani de existență a O.U.A., nu a participat 
la nici o întâlnire la nivel de şef de stat). Singurii săi aliați au fost Marea 
Britanie şi regimul rasist sud-african (Banda a fost unicul şef de stat 
african ce a vizitat Pretoria sub regim de apartheid). Toţi foştii camarazi 
de luptă s-au exilat ori au murit în condiții neelucidate (ultimul a fost 
Orton Chirwa, în 1992, care a orbit în grele condiții de detenție). La 6 


35 Cf. J. Ki-Zerbo, op.cit., p. 538. 

iulie 1971, H. Banda s-a înzorzonat cu titlul de „preşedinte pe viaţă”. În 
1992, supus valului de democratizare ce a cuprins Africa, preşedintele 
Banda convoacă un referendum la care populaţia optează în proporţie de 
63% pentru pluralism. După ce în toamna lui 1993 supravieţuieşte unei 
operații pe creier, efectuată în R.S.A., „cel mai bătrân şef de stat din 
lume” (96 de ani)” „îndrăzneşte să se prezinte pentru un nou 
mandat”, la alegerile din 17 mai 1994. Iluziile i-au fost spulberate de 
electorat, mai ales că, „bilanțul regimului său este cu siguranță mai rău 
decât cel al colonizatorilor””. Banda a încetat din viaţă la 25 noiembrie 
1997, într-o clinică sud-africană. Succesorii săi: 

- Bakili Muluzi — 21 mai 1994-24 mai 2004; 

- Bingu wa Mutharika — 24 mai 2004 (reales în 2009). 


ZAMBIA 


Este numele modern al fostei posesiuni britanice Rhodesia 
de Nord. Ea a fost răscumpărată de guvernul englez de la „British 
South Africa Company” şi transformată la 1 aprilie 1924 în 
protectorat. Multă vreme, Rhodesia de Nord a fost cunoscută doar 
datorită cascadei ce poartă numele reginei Victoria“. Prin urmare, 
între teritoriile din Africa australă era considerată drept 
«cenuşăreasa»"! regiunii. Până în 1928, când s-a produs minunea: 
descoperirea  bogatelor zăcăminte de cupru în regiunea 


397 Cf. Le Nouvel Afrique-Asie, Paris, no. 57, juin 1994, p. 39. 

*% Ibidem. 

3? Ibidem, vezi şi V. Cruceanu, Grandeur et décadence, în Le Nouvel Afrique 
Asie, no. 58-59, juillet-août 1994, p. 5; vezi amănunte şi în M. Meredith, op.cit., 
p. 164-165. 

* Considerată „cea mai mare si cea mai frumoasă de pe întreg globul” (Cf. C.O. 
Gheruci, C.T. Nedelcu, Republica Zambia, Bucureşti, Editura Ştiinţifică şi 
Enciclopedică, 1982, p. 17). Apele fluviului Zambezi au o cădere de 122 m, pe o 
lăţime de 1.800 m, prăbuşind peste 4.500 t/s apă. 

septentrională (devenită „Copperbelr”). Viața patriarhală a 
protectoratului este adânc bulversată. Africanii migrează masiv în 
zona minieră, vânzându-şi forța de muncă. Astfel, dacă în 1924 
existau numai 1.300 salariați africani, în 1928 numărul lor a sporit 
la 16.000, iar în 1930 s-a ajuns la 30.000". În 1925, un miner 
african primea 10 şilingi pentru munca de suprafață şi 15 şilingi în 
subteran. Din 1930, acest salariu derizoriu se dublează“05. Aici, se 
vor forma un proletariat şi o intelectualitate, în rândul cărora 
însămânțează idei nationaliste, de aşa măsură încât Copperbelt 
devine „centrul rezistenței politice africane”. Descoperirea 
cuprului, care a transformat teritoriul în „zâna bună" a regiunii, 
a avut şi o altă consecință: sporirea fluxului de colonişti albi. Dacă 
în 1921 aceştia erau doar de 3.634 la 1.000.000 de autohtoni, 
numărul lor creşte constant: 13.846 albi la 1.330.000 de africani în 
1931, 37.221 albi la 1.890.000 negri în 1951, respectiv 74.000 
colonişti la 2.400.000 localnici în 19612, Deşi prezenţa albilor nu 
a atins cotele din Rhodesia de Sud, totuşi, ea a fost suficientă 
pentru a crea grave probleme politice. Se produce în scurt timp, ca 
şi în Nyassaland, o ruptură între băştinaşi, care militau pentru 
emanciparea națională şi coloniştii albi, ce doreau o federaţie 
australă dominată de ei. 

Prima organizație politică locală s-a născut în 1946 prin 
fuziunea „societăţilor de prevedere”. Doi ani mai târziu, ea se 
constituie în partid politic: „Northern Rhodesia African National 
Congress” (N.R.A.N.C.), sub conducerea lui Godwin Lewanika, 
fiul regelui barotsé. În acelaşi an, 1948, sunt numiţi în Consiliul 
Legislativ şi primii doi africani, selectați din rândurile aristocrației 
tribale. În iulie 1951, conducerea N.R.A.N.C. este preluată de 

Harry Nkumbula“”, mai popular şi mult mai cult decât 


predecesorul său. Din 1952, partidul începe o viguroasă campanie 
împotriva federației. Campaniei i se alătură şi 120 de şefi 
tradiționali care dau girul lor unei petiții adresate reginei Elisabeta 
a Il-a. În 1953, debutează în mișcarea naţională dr. Kenneth 
Kaunda, ales în luna august secretar general al N.R.A.N.C. Saltul 
calitativ este evident, partidul devenind mult mai dinamic şi cu o 
audienţă crescândă la mase. 

Kaunda s-a născut la 28 aprilie 1924, la Lubwa (nord), într-o 
familie de intelectuali: tatăl, David Kaunda, era preot protestant, 
predând în şcoli misionare, iar mama, una dintre primele 
institutoare din Rhodesia de Nord“%. Asemenea părinților sai se 
dedică unei cariere didactice. La 18 ani devine institutor la şcoala 
din Munali. Îşi continuă studiile prin corespondenţă. Timpul liber 
este consacrat studiului: se apleacă îndeosebi asupra concepțiilor 
umaniste ale lui Mahatma Gandhi şi Abraham Lincoln. În 1948 
aderă la N.R.A.N.C., a cărui secţie din Lubwa o fondează, doi ani 
mai târziu. Treptat, „acest om neobişnuit de înalt, cu trăsături 
puternic conturate, a cărui întreagă înfăţişare este dominată de un 
zâmbet nelipsit” devine cunoscut pretutindeni în ţară; mai mult, 
compatrioţii săi i-au conferit cu afectivitate apelativul «Leul din 
Zambezi»"!0 

În noiembrie 1953, Kaunda suferă o primă arestare, 
împreună cu Nkumbula, pentru scoaterea unei ediții de ziar fără 
autorizaţie. Eliberaţi, cei doi sunt din nou reţinuţi pentru două luni, 
la începutul lui 1955, sub pretextul posesiei de literatură 
subversivă. Arestările au survenit pe fondul unei situații încordate 
datorate boicotării de către africani a magazinelor ce practicau 


407 Născut în 1916. Studii de pedagogie la Makerere College (Uganda), apoi de 
economie la London School. Revenit în ţară, în 1950, se impune în fruntea elitei 
culte locale. S-a remarcat prin atitudinea ostilă vis à vis de Federație. 

discriminarea rasialä (operatiune desfäsuratä cu intermitente din 
1953). În mai 1957, liderii N.R.A.N.C. se deplaseazä la Londra, la 
invitatia Partidului Conservator, aflat la guvernare. Nkumbula si 
Kaunda au exprimat dezideratul înfăptuirii de reforme 
constituționale si al apărării drepturilor africanilor. Ignorarea 
acestor cerințe a determinat reluarea boicotului, în special în 
regiunile miniere. Pe fondul noilor acțiuni revendicative, se produc 
delimitări si de o parte si de alta. 

Astfel, la începutul lui 1958, liderii N.R.A.N.C. au schițat un 
program ce poate fi apreciat ca moderat. Ei cereu: acordarea 
votului universal pe principiul „un om, un vot? şi egala 
reprezentare a africanilor cu non-africanii în Consiliul Legislativ. 
La rândul lor, la 28 martie 1958, autoritățile coloniale publică 
proiectul noii Constituţii ce prevedea doar 8 africani aleşi, 
comparativ cu 16 europeni (14 aleşi si 2 numiți), cărora li se 
alăturau şi 6 funcționari ai administrației britanice din teritoriu"! 
(se mai accepta ca doi africani să fie cooptați în Consiliul 
Executiv). Atitudinea față de noua reformă avea să provoace o 
ruptură în rândurile N.R.A.N.C. Preşedintele partidului H. 
Nkumbula se plasează pe o poziție favorabilă Constituției; în 
schimb, secretarul general Kaunda cere boicotarea ei deoarece nu 
era conformă cu doleantele partidului. Urmarea este că, K.D. 
Kaunda si adepții săi se retrag din N.R.A.N.C. si formează un nou 
partid, „Zambia African National Congress” (Z.A.N.C.). În 
decembrie 1958, Kaunda participă la Conferința popoarelor 
coloniale de la Accra. Impresionat de personalitatea lui Nkrumah, 
ce conducea de un an si jumătate prima tara liberă din Africa 
Neagră, Kaunda revine si solicită «autonomie imediată»"!?. Însă, 
liderul Z.A.N.C. se raporta cu realism la situaţia colonială şi rasială 
complexă din ţara sa. De aceea el a rămas un adept convins al ideii 
că arma cea mai eficientă de contestare o reprezintă non- 


“TE. Sik, op.cit., vol. III, p. 347-348. 
#2 Ibidem, p. 350. 

violenţa“!5. 


Evenimentele se vor precipita şi în Rhodesia de Nord odată 
cu extinderea revoltei izbucnite în februarie-martie 1959 în 
Nyassaland. Deşi Kaunda a îndemnat populația să se abţină de la 
violență, totuşi guvernatorul Arthur Benson a reacționat emoțional: 
la 11 martie, Z.A.N.C. este interzis iar Kaunda arestat şi deportat 
în interior. În replică, H. Nkumbula este cooptat în Consiliul 
Legislativ. Situația a fost stăpânită în Rhodesia de Nord, dat fiind 
faptul că albii luaseră din timp măsuri de prevedere: bugetul 
crescuse de la 1.500.000 lire în 1955, la 3.500.000 lire, numărul 
poliţiştilor de la 3.200 la 5.600 iar numărul lagărelor de detenţie 
sporise la 287: 

La 24 octombrie 1959, un membru al Consiliului Legislativ, 
fost cadru al N.R.A.N.C., Mainza Chona, cu studii în drept la 
Londra, formează un nou partid politic: „United National 
Independence Party” (U.N.L.P.), menit să suplinească lipsa 
Z.A.N.C. De la început, M. Chona a recunoscut ca lider al 
partidului pe K. Kaunda, care din captivitate a ales ca emblemă 
sapa, ce simboliza «munca tenace şi răbdătoare pe care poporul 
Zambiei trebuie s-o depună pentru a clădi viața fericită pe care şi-o 
doreşte»"15. Titulatura deconspira scopurile U.N.L.P.: independenţa 
şi unitatea. 

La 8 ianuarie 1960, dr. Kaunda este eliberat preluând imediat 
conducerea U.N.L.P. La sfârşitul aceleaşi luni, Rhodesia de Nord 
l-a avut ca oaspete pe premierul conservator britanic Harold 
Macmillan. Înaltul oaspete englez profită de ocazie şi îl întâlneşte 
pe Kaunda, care reafirmă dorința sa de dizolvare a Federației. 
Aflaţi la mare distanță de evenimente, premierul şi guvernul 
britanic mai credeau încă, în 1960, că federaţia poate fi salvată. 
Inabilitatea metropolei a avut efecte nefaste în teritoriu, unde, în 
mod repetat, în cursul anului 1960, s-au produs grave incidente 


43 A.A. Mazrui, op.cit., p. 116; vezi şi N. Rechetniak, op.cit., p.15-17. 
44 M. Cornevin, op.cit., p. 257. 

între africani şi coloniştii albi. Amploarea incidentelor a scos 
guvernul englez din inerție. Se convoacă o Conferință 
constituțională la Londra în problema existenței Federaţiei. Cei trei 
lideri nationalisti africani, H. Banda (Nyassaland), K. Kaunda 
(Rhodesia de Nord) şi J. Nkomo (Rhodesia de Sud) au solicitat cu 
fermitate dizolvarea Federaţiei. Datorită lipsei de convergenţă, 
lucrările Conferinţei s-au suspendat. În octombrie 1960 a fost 
publicat aşteptatul „Raport Monckton”; deşi favorabil federației, 
documentul evidenția necesitatea de „schimbări fundamentale” 
precum, un rapid transfer al puterii şi legalizarea dreptului la 
secesiune“!€. Noile premise au permis reluarea Conferinţei 
constituționale în februarie 1961. Probând lipsă de voinţă politică, 
guvernul englez a cedat presiunilor premierului federal Roy 
Welensky (prim-ministru din 1956, dar stabilit în Rhodesia de 
Nord) ce argumenta că puterea nu poate fi predată „elementelor 
iresponsabile”. Esecul este total. Kaunda nu-şi ascundea 
amărăciunea când declara că «guvernul britanic ne-a înşelat»! şi 
caracteriza întâlnirea drept o «comedie politică»"'5. Starea de spirit 
a devenit încordată. Un ministru alb din federație, întrebat dacă 
întrevede o eventuală majoritate africană în legislativ, a răspuns 
laconic: «posibilă, dar nu şi probabilä»"!”. În aceste condiţii, în 
iulie 1961, Kaunda cheamă la „rezistență pasivă” împotriva 
guvernului federal. La 19 august, în faţa a 20 de ziarişti, Kaunda îşi 
arde cartea de identitate, dând semnalul campaniei de nesupunere 
civilă. Regiunea de NE este cuprinsă de dezordini. La 22 august, 
U.N.L.P. este interzis. În septembrie s-a produs chiar o spontană 
rezistență armată; s-au înregistrat, după spusele lui Kaunda, sute de 
morți şi s-au făcut masive arestări. Liderul U.N.I.P. pleacă într-un 
turneu de explicare în Tanganyika, Kenya, Anglia şi India. În 
absența sa, spiritele s-au liniştit. De data aceasta, guvernul 


416 J. Ganiage, H. Deschamps, O. Guitard, op.cit., p. 652. 
"7 E, Sik, op.cit., vol. III, p. 355. 

*15 Ibidem, p. 354. 

4 Ibidem, p. 360. 

conservator renuntä la expectativä si, în februarie 1962, este 
publicat un nou proiect de Constitutie. Se prevedea lärgirea 
Consiliului Legislativ din Rhodesia de Nord la 45 de membri, aleşi 
în 3 colegii. Complicatul sistem făcea următoarea distribuire: 
primul colegiu era rezervat populaţiei albe, în număr de 70.000 şi 
care desemna 15 deputați; colegiul al II-lea cuprindea tot 15 
deputați dar pentru 2.500.000 de africani; colegiul al III-lea purta 
titulatura de „colegiul national” şi avea repartizate celelalte 15 
locuri, la care puteau aspira toate rasele: europenii, africanii, 
metişii (1 loc) şi asiaticii (1 loc)'%. Liderul albilor, R. Welensky, s- 
a opus cu vehementä proiectului. Si Kaunda manifesta îndoieli, 
temându-se că sunt „manevre ipocrite”! Totuşi, parlamentul 
britanic, divizat în ce priveşte atitudinea față de reforma 
constituțională, a votat în cele din urmă pentru proiect cu o slabă 
majoritate. Noua Constituție a intrat în vigoare în septembrie 1962. 
Pe baza noului cadru juridic, au fost organizate alegeri legislative 
la 30 octombrie 1962. Pe primul loc s-a plasat „United Federal 
Party” (U.F.P.), al lui R. Welensky, cu toate cele 15 locuri 
repurtate în Colegiul I. Pe locul al doilea s-a situat U.N.I.P., cu 14 
locuri, urmat de N.R.A.N.C. cu 7 mandate (9 mandate nu au fost 
repartizate, din felurite motive). Alegerile au dovedit anacronismul 
sistemului electoral pe colegii: cu numai 1/5 din întreg electoratul, 
Welensky a primit 15 locuri parlamentare, în timp ce U.N.I.P., cu 
2/3 din sufragii, a obținut doar 14 reprezentanți“. Calculele 
federaliştilor albi au fost dejucate de alianța U.N.I.P.-N.R.A.N.C. 
care a permis realizarea unei majorități africane. Dar, în Consiliul 
Executiv format de guvernator, se prezerva preponderența albilor cu 6 
portofolii, fată de 4 miniştri africani (K. Kaunda, S. Kapwepwe, R. 
Kamanga şi H. Nkumbula). Scurt timp după instalare, miniştrii 
africani au inițiat o moțiune privind ieşirea țării din Federație. 


420 Cf. O. Guitard, op.cit., p. 107. 

PIE. Sik, op.cit., vol. III, p. 364. 

Înaintatä Consiliului Legislativ, motiunea a fost votatä la 13 
februarie 1963, cu 21 de voturi pentru si 14 împotrivă. În martie 
1963, la Londra se desfăşoară o nouă Conferinţă constituţională ce 
recunoaşte Rhodesiei de Nord dreptul la secesiune. Datorită 
avântului mişcării naționale din Nyassaland şi votului din Consiliul 
Legislativ de la Lusaka, autoritățile engleze s-au împăcat cu gândul 
dizolvării federaţiei, act ce s-a produs la 31 decembrie 1963. Tot la 
Londra, s-a decis şi amendarea Constituției: transformarea 
Consiliului Legislativ în Adunare Legislativă şi introducerea 
votului universal. Noua lege fundamentală rezultată din aceste 
modificări a intrat în vigoare la 1 ianuarie 1964. După numai trei 
săptămâni, la 20-21 ianuarie 1964, sunt organizate noi alegeri 
legislative. Acum beneficiau de drepturi electorale peste 1.000.000 de 
africani, de 10 ori mai mult ca în 1962 şi de 140 de ori decât în 
1959%%, Votul a reflectat adevăratul raport de forte din țară. Pe primul 
loc s-a situat U.N.IP. care, cu 55 de mandate, şi-a adjudecat o 
confortabilă majoritate. În poziţia a doua a acces N.R.A.N.C. cu 10 
locuri. Partidului alb al federaliştilor intransigenti (R. Welensky) i-au 
revenit 10 reprezentanţi 24. În urma rezultatului scrutinului, dr. 
Kaunda este numit prim-ministru la 22 ianuarie 1964; a doua zi el 
formează un guvern monocolor, alcătuit din 13 membri. 
Independenţa, la fel ca în Africa de Vest şi apoi Africa de Est, se 
dovedea ireversibilă şi pentru Africa Australă britanică. La 24 
octombrie 1964, Rhodesia de Nord îşi proclamă neatârnarea şi, 
rupând cu tradiţia unui „intermezzo” monarhic, se declară direct 
republică. Pentru a şterge amintirea trecutului colonial, Kaunda a 
ales ţării denumirea de Zambia, adică „ţara fluviului Zambezi”*%5. 


x 
KOK 

„Părintele independenţei” a deţinut magistratura supremă 
până la 30 octombrie 1991, după care, prin alegeri libere, i-au 
urmat: 


- Frederick Chiluba — 2 noiembrie 1991-2 ianuarie 2002; 
- Levy Mwanawasa — 2 ianuarie 2002-19 august 2008; 
- Rupiah Banda — 20 august/2 noiembrie 2008. 


BOTSWANA 


Botswana reprezintă denumirea modernă a fostului protectorat 
britanic, Bechuanaland. Teritoriul se individualizează prin faptul că, în 
marea sa majoritate, este acoperit de deşertul Kalahari. În momentul 
instaurării „protecției engleze (martie 1885), suprafața 
Bechuanalandului  depăşea 710.000 km’. Printr-o hotărâre 
unilaterală, în 1895, partea meridională, ce avea 132.000 km?, a 
fost detaşată de Bechuanaland si alipită definitiv coloniei Capului; 
în urma redistribuirii teritoriale s-a produs o anomalie ce s-a 
perpetuat până la independență: capitala protectoratului, Mafeking, 
a rămas inclusă în R.S.A. 

Guvernul britanic era reprezentat în teritoriu de un comisar 
care a primit ordin de la început «să nu se amestece în 
administrația indigenă». Ca în toate posesiunile australe, 
instaurarea ordinii coloniale a fost însoțită si de un flux de 
colonişti albi. În Bechuanaland numărul lor s-a limitat la 3.200; 
dar, într-o țară extrem de săracă, ei erau singurii privilegiați. Deşi 
deţineau doar 18.000 km? (5% din întreaga suprafață), totuşi 
proprietățile albilor reprezentau peste jumătate din terenurile 
cultivabile?”, Băştinaşii au fost cantonati în opt rezervații si se 
ocupau cu creşterea animalelor si cu vânatul. 


426 R, Cornevin, op.cit., vol. 3, p. 85. 

Al doilea război mondial a bulversat şi aici o lume aproape 
uitată. Întreaga istorie de după război se derulează în jurul 
personalităţii lui Seretse Khama. Acesta făcea parte din dinastia 
Khama, a tribului Bamangwato, care, cu 1/3 din populaţie, era cel 
mai numeros din teritoriu. Bunicul său, Khama III cel Mare, 
devenit rege în 1875, s-a inspirat din „modelul victorian” şi a 
„revoluționat” societatea locală: a interzis poligamia, a prohibit 
consumul băuturilor alcoolice, a construit şcoli şi biserici şi a opus 
o dârză rezistenţă tendinţelor de expansiune spre nord ale burilor. 
Politica remarcabilă a lui Khama III a fost continuată la începutul 
secolului al XX-lea, de fiul său, Sekgoma II. În 1925, Sekgoma 
moare, lăsând în urma sa un minor, Seretse, născut la 1 iulie 1921. 
Prin urmare, în 1926, tribunalul tribal, kgotla, instituie o regență 
condusă de fiul mai mic al lui Khama III, Tshekedi Khama (21 de 
ani). Regentul se va dovedi preocupat de educaţia nepotului său. 
Astfel, după studiile secundare, Seretse intră la Universitatea 
pentru africani, Fort Hare, din Africa de Sud, unde obține licenţa în 
litere. Pleacă apoi în Anglia şi studiază dreptul la Oxford. La 
Londra o cunoaşte pe Ruth Williams cu care se căsătoreşte, în 
octombrie 1948. Fapta lui Seretse a atras dezaprobarea regentului 
Tshekedi şi a bătrânilor tribului Bamangwato. O reacţie identică a 
avut şi guvernul englez, supus presiunilor concertate ale 
coloniştilor albi din teritoriu şi ale guvernului sud-african (ei se 
prevalau de o lege, din mai 1948, ce interzicea căsătoriile mixte, în 
Africa australă engleză). 

În iunie 1949, Seretse Khama se prezintă în faţa Kgorla şi declară 
neîntemeiate cererile de a renunţa la drepturile sale succesorale. Totuşi, 
datorită impasului creat, se întoarce la Londra, unde va rămâne într-un 
exil de 7 ani. În 1956, Seretse şi Tshekedi se reconciliazä: 
principalul aspect consta în faptul că Seretse renunţa la succesiune, 
pentru sine şi pentru urmaşii săi şi recunoştea pe noul şef al 
Bamangwato, numit de englezi, Kgamane. În schimb, în octombrie 
acelaşi an, i se permite reîntoarcerea în tara, putând participa la 


* Vezi Profil, în Lumea, nr. 41, 6 oct. 1966, p. 31. 


226 Viorel Cruceanu 


„afacerile publice ca orice membru al tribului său”. Refuzul lui 
Seretse de a renunţa la soția sa albă i-a atras o mare simpatie în 
rândul oamenilor simpli din Bechuanaland. El era privit în aceste 
medii ca „simbolul rezistenţei şi demnităţii în faţa injustitiei”**. 
Experienţa sa de viață i-a inspirat o deviză, pe care mai apoi a 
aplicat-o şi în politică: Ipelegeng, adică, „nu eşti niciodată mai 
bine servit ca de tine însuți”. Din 1958, viaţa publică realizează 
un evident salt calitativ, prin permiterea de către metropolă a 
constituirii de partide politice. Primul partid apare în anul următor, 
sub conducerea lui Leetile Disang Raditladi (din familia şefilor 
Bamangwato, aflată însă în opoziţie cu familia Khama), fiind 
intitulat „Bechuanaland Protectorate Federal Party” (B.P.F.P.). El 
cerea «emanciparea politică, economică şi socială» şi «unitatea 
triburilor Bechuana în cadrul unei federaţii democratice»"?. La 6 
decembrie 1960, Anglia decide dotarea teritoriului cu o 
Constituţie. Documentul prevedea crearea unui Consiliu 
Legislativ, alcătuit din 22 europeni (12 funcționari coloniali plus 
10 delegați ai coloniştilor albi), 12 africani (2 numiţi de rezidentul 
britanic şi 10 aleşi de consiliile tribale) şi 1 asiatic. Dat fiind faptul 
că 3.200 de europeni beneficiau de o majoritate parlamentară 
zdrobitoare, raportată la cei 335.000 africani, pe bună dreptate 
reforma a fost apreciată ca „un simulacru de constitutie”**. În 
aceeaşi zi, de 6 decembrie 1960, este creat şi cel de-al doilea partid 
politic „Bechuanaland People's Party” (B.P.P.), condus de 
Kgaleman T. Motsete, cu studii universitare în Africa de Sud şi 
Anglia. Scopul său: «mobilizarea şi organizarea creşterii politice a 


* E, Sik, op.cit., vol. III, p. 258. 

poporului din Bechuanaland»*. De asemenea, B.P.P. cerea 
eliminarea privilegiilor albilor, respectarea drepturilor 
autohtonilor, apărarea integrității şi securității teritoriului față de 
tendințele hegemonice ale Africii de Sud si însuşirea experienței de 
luptă a statelor africane ce şi-au dobândit neatârnarea. Din 1962, îşi 
face intrarea în arena politică, un periculos concurent, mai ales 
pentru B.P.P.: „Bechuanaland Democratic Party” (B.D.P.), fondat 
de Seretse Khama. Noul partid milita pentru eliminarea 
discriminării rasiale, unitate națională, stabilirea unei Adunări 
legislative cu majoritate africană până în 1965, acordarea 
autonomiei până în 1969, urmată apoi, la o dată stabilită de comun 
acord cu Marea Britanie, de independență. Se constată „linia 
politică foarte moderată” a B.D.P., comparativ cu accentele 
imperative ale B.P.P. care se dorea „panafricanist şi republican”. 
Totuşi, nu putem eluda echilibrul programului B.D.P., jalonat de 
repere cronologice foarte precise, dar nu imuabile, fapt mai rar 
întâlnit în istoria partidelor politice implicate în decolonizare. La 
rândul său, B.P.P. s-a autoeliminat din competiția politică prin 
scindarea, în 1962, în trei grupări: gruparea independenței a lui 
Motsamai Mpho, cea panafricanistă animată de Philip Matante şi cea 
originară condusă de K. Motsete. De inconsecventele B.P.P. profită 
B.D.P., impulsionat de „marele prestigiu personal al lui Seretse 
Khama”**?. 

În noiembrie 1963 a avut loc o Conferinţă constituţională în 
cursul căreia guvernul englez şi partidele politice din 
Bechuanaland au căzut de acord asupra proiectului unei noi 
Constituţii ce prevedea: instituirea votului universal şi constituirea 
pe bază de alegeri a unei Adunări Legislative; în funcție de 
componenţa Adunării, urma să se desemneze guvernul autonom al 
țării. În consecință, la 1 martie 1965, au fost organizate primele 

alegeri legislative din Bechuanaland. Din cei 542.000 locuitori, s- 
au prezentat la urne 189.000 cetăţeni cu drept de vot. Adunarea 
cuprindea 31 de locuri disputate de 80 de candidaţi“. După 
numărarea voturilor, rezultatul a indicat o clară victorie a B.D.P., 
care, cu 90% din preferinţele electoratului, a obţinut 28 de locuri, 
celelalte 3 revenind B.P.P. (aripile Mpho şi Matante, în timp ce 
facțiunea Motsete a realizat penibilul scor de 0,2% din sufragii)“, 
După consumarea scrutinului, rezidentul englez, sir Peter Fawcus, 
a desemnat pe Seretse Khama în postul de prim-ministru. Anterior, 
la 6 februarie, noul guvern englez, condus de laburistul Harold 
Wilson, mutase capitala de la Mafeking (în teritoriul sud-african) 
la Gaberones, ca un semn al identității viitorului stat faţă de R.S.A. 

Imediat după instalarea ca prim-ministru, dr. Seretse Khama 
a decis schimbarea denumirii țării în Botswana, după numele bantu 
al populațiilor din această țară. De asemenea, în aprilie 1965, 
prima deplasare în străinătate are ca destinație Zambia. Khama 
dorea astfel să arate că a rămas acelaşi „adversar fätis al politicii de 
apartheid promovată de guvernul sud-african”" şi să pună bazele 
unei solidarităţii comune africane, împotriva politicii sfidătoare a 
R.S.A.. 

La 30 septembrie 1966, la un deceniu după independența 
Ghanei, momente la fel de fericite trăia şi Botswana, devenită 
republică sub conducerea omului politic de excepție, Seretse 
Khama. 


Sub preşedinţia lui Seretse Khama, Botswana a fost singura tara 


#8 Cf. Lumea, nr. 11, 11 mart.1965, p. 9. 

continentală ce nu a cunoscut regimul partidului unic sau lovituri de 
stat militare. La fiecare cinci ani s-au organizat alegeri libere, câştigate 
de tot atâtea ori de B.D.P. Măcinat de un cancer, sir Seretse moare, la 
13 iulie 1980, în vârstă de numai 59 ani. I-a succedat apropiatul său 
colaborator, dr. Quett K.J. Masire, care, ca vicepreşedinte din 1966, 
era numit „umbra lui Seretse”"!. Confirmând vocaţia democratică a 
țării sale, Q. Masire (n. 1925) renunță la magistratura supremă a 
țării, la 31 martie 1998. 

Al treilea presedinte: Festus Mogae — 1 aprilie 1998-1 aprilie 
2008. 

La 1 aprilie 2008 devine presedinte lan Khama Seretse 
Khama, fiul „părintelui independenţei”. 


LESOTHO 


Regatul cu acest nume este o enclavă în teritoriul sud-african 
şi se diferențiază de marea majoritate a ţărilor africane prin 
omogenitatea sa etnică. Sub dominația engleză avea o altă 
onomastică: Basutoland. A devenit protectorat britanic la sfârşitul 
secolului trecut când, liderii basuto au acceptat „protecția coroanei 
britanice numai ca pe o alternativă, întrucâtva mai puţin neplăcută, 
la ocupaţia burilor”. Regatul şi-a păstrat principalele instituţii: 
monarhia şi consiliul consultativ al regelui numit Pitso (similar 
Lukiko, din Buganda). Pitso a fost reorganizat în 1903 când şi-a 
schimbat şi titulatura în Basutoland Council; el era alcătuit din 99 
de membri (94 numiţi de rege şi 5 de rezidentul britanic). În plin 
secol al XX-lea, Basutoland prezenta imaginea unui stat ancorat în 
împietrite tradiții medievalo-tribale. Pe bună dreptate s-a afirmat 


#1 Cf. idem, nr. 32, 7 aug.1980, p. 24. 
42 Cf. idem, nr. 19, 6 mai 1965, p. 21. 

că, până la al doilea război mondial, regatul „a vegeta”, ducând 
o existență monotonă. 

Primul partid politic apare abia în 1952; este vorba de 
„Basutoland African Congress” (B.A.C.), fondat de un personaj 
devenit legendar în Lesotho, Ntsu Mokhehle. Născut în decembrie 
1918, N. Mokhehle urmează o şcoală de misionari din Africa de 
Sud, după care, în 1940, se înscrie la Fort Hare unde obține licența 
în zoologie. În anii studenției a activat în Liga Tineretului a 
„African National Congres” din R.S.A., împrietenindu-se cu 
remarcabilii luptători sud-africani de culoare, Nelson Mandela si 
Oliver Tambo. Revenit în ţară în 1949, dă semnalul luptei politice. 
Partidul său milita pentru modernizarea țării prin abolirea 
privilegiilor aristocrației tribale şi dobândirea independenței (în 
1953, B.A.C. isi schimbă numele în „Basutoland Congress Party”- 
B.C.P.). Englezii erau si ei preocupați de evoluţia teritoriului. În 
1953, guvernul de la Londra a instituit „Comisia Henry Moore”, cu 
sarcina elaborării unei Constituţii. În mod surprinzător, „raportul 
Moore”, în loc să propună crearea unui Consiliu Legislativ, 
sugerează extinderea atribuțiilor Basutoland Council. Raportul a 
fost considerat drept o eroare politică si de către englezi si de către 
B.C.P. Şansa societății civile, care se închega acum, s-a datorat 
neînțelegerilor survenite în interiorul Basutoland Council. 

Astfel, în cursul anului 1958, elementele monarhiste, 
conduse de Samuel Matete, au pus bazele partidului ,,Marema 
Tlou” („Partidul Unităţii”). Partidul urmărea reîntoarcerea cât mai 
urgentă în tara a moştenitorului tronului. La vremea aceea, tânărul 
print Constantine Bereng Seeiso, nepot al celebrului Moshesh I, 
considerat de istorici drept „una dintre marile figuri africane ale 
secolului al XIX-lea", se afla la studii la Oxford (filosofie, 
ştiinţe economice şi ştiinţe politice“). În lipsa lui conducerea era 
asigurată de o regență ce s-a compromis prin participarea la o serie 


48 R, si M. Cornevin, op.cit., p. 383. 
444 R, Cornevin, op.cit., vol. 3, p. 101. 
+5 Vezi Profil, în Lumea, nr. 45, 3 nov. 1966, p. 31. 

de sacrificii rituale (destul de frecvente în regat)“. La încheierea 
studiilor prințul revine in tara si, la 4 februarie 1960, este încoronat 
rege sub numele de Moshoeshoe al II-lea. Monarhul şi partidul 
inspirat de persoana sa au manifestat înțelegere față de 
preocupările englezilor de modernizare a societății basuto. Sub un 
singur aspect opțiunile erau divergente: Moshoeshoe al II-lea voia 
să domnească în chip absolutist, în timp ce englezii doreau să-i 
limiteze rolul la cel de monarh constituțional. Visându-se un 
„despot luminat”, tânărul rege şi-a îndepărtat atât metropola cât şi 
aristocrația locală. În consecință, în Basutoland va fi imposibilă o 
alianţă de genul celei din Buganda, dintre Kabaka şi Lukiko. Fisura 
va căpăta proporții odată cu intemeierea ,,Basutoland National 
Party” (B.N.P.), în 1959, sub conducerea retrogradului şef, Leabua 
Jonathan, coborâtor, şi el, din marele Moshesh I. Ostil reformelor 
şi partizan al apropierii de R.S.A., B.N.P. urmărea păstrarea intactă 
a privilegiilor feudalilor basuto. 

În acest climat de dezbinare, a fost publicat în iulie 1958, 
raportul „Comisiei Cowen” (după numele profesorului Cowen, 
avocat la Universitatea juridică din Capetown), menit să repare 
inexactitätile „comisiei Moore”. Noua comisie propunea crearea 
unui Consiliu Legislativ alcătuit din 80 de membri şi a unui 
Consiliu Executiv din 10 miniştri. Proiectul profesorului sud- 
african a fost aprobat cu rapiditate de guvernul englez. Pe baza 
Constituţiei Cowen, promulgată în septembrie 1959, s-au organizat 
primele alegeri din istoria țării (ianuarie 1960). S-a votat într-un 
colegiu unic, ce cuprindea 800.000 basuto şi 2.000 de albi. Din 
cele 80 de locuri ale Consiliului Legislativ, doar 40 erau supuse 
opțiunii electoratului. Consultarea s-a încheiat cu o categorică 
victorie a partidului condus de Ntsu Mokhehle, ce a obţinut 29 de 
locuri, urmat de „Marema Tlou”, cu 5 locuri. Marele învins a fost 
B.N.P. cu numai un loc, în timp ce alte 5 locuri au revenit unor 


#6 Între 1938-1950 au fost săvârşite 70 de morţi rituale, în toate fiind implicaţi 
membrii aristocrației locale. Basil Davidson vorbeşte de 9 morţi rituale în 1945, 
două în 1946, 12 în 1947 şi 20 în 1948 (Cf. E. Sik, op.cit., vol. III, p. 267). 

candidati independenti. Elementele conservatoare detineau insa 
majoritatea dat fiind faptul cä celelalte 40 de locuri erau rezervate 
sefilor din Basutoland Council. 

Victoria B.C.P. îngrijora autoritățile britanice care nu agreau 
panafricanismul, în variantă Nkrumah, nutrit de Mokhehle. Treptat 
se realizează o apropiere a englezilor de partidul şefului Leabua 
Jonathan. În 1963 se aduc noi rectificări Constituţiei prin care lui 
Moshoeshoe i se impune rolul de monarh constituțional. Din acest 
moment, ultima piedică în calea afirmării conservatorului Leabua 
era înlăturată. 

În perioada 20 aprilie-15 mai 1964 a avut loc Conferinţa 
constituțională de la Londra. Au participat regele şi toți liderii 
politici, cu excepția lui Mokhehle, care a boicotat întâlnirea. S-a 
hotărât crearea unui Parlament bicameral, alcătuit dintr-o Adunare, 
cu 60 de membri aleşi prin vot universal şi dintr-un Senat, compus 
din 33 de membri (22 desemnaţi de şefi şi 11 numiţi de rege). 
Pentru a da viaţă noii realități, au fost convocate alegeri generale 
(29 aprilie-4 mai 1965). În prealabil, autorităţile coloniale au 
decupat de aşa manieră circumscripțiile electorale încât B.N.P. era 
net avantajat. Aranjamentele preelectorale se oglindeau in 
rezultatul scrutinului: B.N.P. al lui Leabua se plasa pe primul loc, 
cu 41% din voturi şi cu 31 de locuri în Adunare (majoritate 
absolută). Pe locul doi, deşi obținuse 39% din sufragii, B.P.C.- 
Mokhehle primea doar 25 de locuri. Partidul monarhist, „Marema 
Tlou”, a ocupat cele 4 locuri rămase, cu 16% din sufragii”. 
Conform regulilor jocului politic, şeful Leabua Jonathan a fost 
desemnat prim-ministru. 

În iunie 1966, o ultimă Conferință constituţională găzduită 
de capitala engleză a fixat data independenţei regatului la 4 
octombrie 1966. Dar, nivelul de la care pornea noul stat, cu 
denumirea schimbată în Lesotho, era reliefat de un ziarist englez 
care, în vara lui 1966, vizitase aceste meleaguri: „Istoria celor 97 


#TE, Sik, op.cit., vol. III, p. 279; R. Cornevin, op.cit., vol. 3, p. 105 ; vezi şi 
Lumea, nr. 19, 6 mai 1965, p. 21. 

de ani de stăpânire britanică nu este foarte stimulativă. Puţine 
lucruri au fost făcute pe calea dezvoltării şi a progresului. Există 
numai o singură milă de şosea pavată, într-o ţară cu o suprafață cât 
a Elveției... Procentul de analfabetism — 75% din populaţia ţării — 
este mult mai mare decât în alte state africane. În întreaga ţară nu 
există nici o librărie”"%. La precaritatea economică s-au adăugat 
presiunile regimului rasist sud-african care au transformat Lesotho 
într-un satelit al R.S.A. 


Premierul Leabua a condus dictatorial. În ianuarie 1970 
organizează alegeri pe care le pierde, dar refuză să demisioneze şi 
suspendă garanţiile constituționale. Regele sistează colaborarea cu 
premierul pucist şi în perioada aprilie 1970-aprilie 1971 se 
exilează în Olanda. Leabua a fost înlăturat de la putere abia la 20 
ianuarie 1986, printr-o lovitură de stat militară. Aceiaşi militari l- 
au răsturnat şi pe Moshoeshoe II la 6 noiembrie 1990. La 30 aprilie 
1991, puterea este preluată de ofițeri loialişti şi la 27 martie 1993 
se organizează alegeri libere. Marele învingător: Ntsu Mokhehle, 
care la venerabila vârstă de 75 de ani devine prim-ministru. Abia 
reaşezat pe tron (25 ianuarie 1995), nefericitul Moshoeshoe II îşi 
pierde viaţa într-un stupid accident de automobil, la 15 ianuarie 
1996. La urmat fiul său, Letsie al III-lea (de la 25 ianuarie 1996), 
al cărui comportament de monarh constituţional este ireproşabil. 


SWAZILAND 


Minusculul regat din sudul Africii, cu o suprafață de numai 
17.364 km?, se află încadrat între doi uriasi: R.S.A. şi Mozambic. 


“8 Cf. Lumea, nr. 40, 29 sept. 1966, p. 20. 

La sfârşitul secolului trecut, dinastia Dlamini a avut de ales între 
expansiunea burilor şi protectoratul britanicilor. Regele Mbandzeni 
a optat pentru răul cel mai putin rău: protecția englezilor, fiind 
recompensat cu „gin şi câini de vânătoare”. La fel ca în Nigeria 
de Nord, Uganda, Bechuanaland sau Basutoland, aristocrația 
tribală şi-a păstrat intacte privilegiile. Regele a rămas un monarh 
absolut iar căpeteniile locale au fost reunite într-un organ 
consultativ intitulat „Swazi National Council”. Alături de 
aristocrația locală mai apare o altă categorie de privilegiați, ca 
peste tot în Africa australă: albii. Ei s-au bucurat de larga toleranță 
oferită de dinastia Dlamini; în 1921 şi-au creat chiar un „The 
European Advisory Council” (Consiliul Consultativ European), 
fapt ce denotă influenţa pe care o dobândiseră. Aşa se face că albii, 
deşi reprezentau doar 3% din populaţia țării, posedau 42% din 
terenurile agricole”. Această complicitate  albi-dinastie/ 
aristocrație s-a dovedit foarte utilă dominaţiei engleze. Lipsa 
revendicărilor a făcut din Swaziland un tărâm ignorat, fiind „cea 
mai neglijată dintre posesiunile britanice”, până în 1945. 

Din 1950, englezii se arată preocupaţi de modernizarea 
instituțiilor arhaicului regat. Tatonările au fost îndelungate şi s-au 
bucurat de sprijinul coloniştilor (în ianuarie 1960, albii au propus 
înființarea unui corp legislativ). Procesul de organizare politică a 
africanilor începe abia în 1960. Astfel, în august 1960, se 
constituie primul partid „Swaziland Progressive Party” (S.P.P.), 
sub conducerea inspectorului şcolar de origine zulu, John June 
Nquku (el crease o „asociaţie progresistă” swazi încă din 1945). 
Om cu un larg orizont, cunoscător al lumii occidentale (în 1957 a 
vizitat Europa occidentală, inclusiv metropola şi S.U.A.), Nquku a 
elaborat un program foarte clar: vot universal, eliminarea 
discriminării rasiale, respingerea tendințelor expansioniste ale 


* Ibidem. 
#0 Ibidem. 
PIR, şi M. Cornevin, op.cit., p. 383. 

R.S.A”. Din păcate, de la început S.P.P. a fost măcinat de 
contradicții. În partid s-a format un curent contestatar, regrupat în 
jurul medicului Ambrose Zwane“* care, initial fusese secretar 
general al S.P.P. Acest curent pune în minoritate, în februarie 
1962, pe bătrânul Nguku?4, Luptele intestine au continuat si, la 
începutul lui 1963, Zwane este exclus, la rândul său, de partizanii 
fondatorului S.P.P. În noile condiţii, A. Zwane formează un partid 
propriu intitulat „Ngwane National Liberatory Congress” 
(N.N.L.C.), ce se situa pe o poziție mai avansată decât S.P.P., 
cerând acordarea independenţei în 1965. 

Tendintele înnoitoare, reprezentate de S.P.P. şi N.N.L.C., 
erau contracarate de regele Sobhuza al I-lea*”, Regele se bucura 
de o autoritate considerabilă în fața supusilor, fiind venerat ca 
„aducător de ploaie şi apărător al fertilităţii solului”"€. Ataşamentul 
față de tradiţii l-a făcut extrem de refractar la modernism: a refuzat să 
se convertească la creştinism şi nu a purtat niciodată costum european. 
În ostentatia sa tradiționalistă, regele s-a aliat cu albii, lovind astfel în 
ceea ce R. Comevin numea sectorul „modern al populaţiei 
swazi. Acest aspect nu a scăpat revistei Revolution Africaine care, 
mult mai tranşantă, îl stigmatiza pe Sobhuza II ca fiind „o 
marionetă în mâinile minorităţii albe a tării”. Surprinzätoare 
poate părea slăbiciunea Angliei ce a cedat în faţa diarhiei colonişti- 
monarhie. Explicația trebuie căutată în tradiționala 
comprehensiune engleză față de elementele „Indirect Rule”. 
Totuşi, ei nu au renunțat la ideea de a reforma progresiv, fără 
şocuri, societatea swazi. 

La 30 mai 1963 guvernul englez înfăptuieşte o primă reformă 


* E, Sik, op.cit., vol. III, p. 293; R. Cornevin, op.cit., vol. 3, p. 11. 

43 Născut în 1924, cu studii la Univ. Fort Hare, din Johannesburg. 

Pi Născut în 1899. 

455 Născut în 1899. Este proclamat rege la câteva luni de la naştere, deținând 
„recordul celei mai lungi domnii din secolul 20”. Instalat în mod oficial în 1921. 
456 R, Cornevin, op.cit., vol. 3, p. 118. 

#7 Ibidem, p. 119. 

48 Cf. Lumea, nr. 40, 29 sept. 1966, p. 21. 

constituțională. Teritoriul este dotat cu un Consiliu Legislativ 
alcătuit din 24 de locuri, rezervate după cum urmează: 8 pentru 
minoritatea europeană, 8 swazi desemnați de aristocrația tribală şi 
alți 8 swazi aleşi de electorat. Se crea şi un Consiliu Executiv 
numit în totalitate de Rezidentul britanic. În noiembrie 1963, 
regele şi-a exprimat nemulțumirea pentru că noua Constituţie nu 
prevedea nimic în legătură cu prerogativele sale suverane (dreptul 
„sacru” de proprietate asupra pământului şi a resurselor țării). 
Metropola a amânat răspunsul până după alegerile programate 
pentru 27 iunie 1964. Hotărât să câştige cu orice preţ, regele, 
dându-şi seama că nu poate sfida Londra, şi-a creat propriul partid: 
Imbokodvo (piatră de moară)”. Sprijinit de aristocrație şi de 
coloniştii albi, partidul regelui obţine o „victorie totală”150, cu 85% 
din voturi şi ocuparea integrală a celor 8 locuri rezervate 
africanilor. Ştiind că metropola nu împărtăşea concepțiile sale 
absolutiste, Sobhuza al II-lea se grăbeşte şi cere, la 9 septembrie 
1964, acordarea neîntârziată a independenţei. Englezii voiau însă 
ajungerea la un compromis, care, în viziunea lor, ar fi însemnat 
instaurarea unei monarhii constituționale şi participarea sectorului 
modern swazi la viața politică. Deşi camarila regală a acuzat 
guvernul englez de „tergiversări”, acesta din urmă a însărcinat în 
august 1965, pe rezidentul său, sir Francis Cloyd, cu elaborarea 
Constituţiei definitive a Swazilandului. 

Constituţia Cloyd prevedea: crearea unui Parlament 
bicameral, alcătuit din Camera Deputaţilor cu 24 de membri aleşi 
şi 6 numiţi de rege şi un Senat, cu 6 membri desemnați de Cameră 
şi alți 6 de către rege. Se acorda votul universal pentru africani. 
Executivul urma să fie condus de un prim-ministru, dar cei 6 
componenți ai săi erau selectaţi de monarh. Se constată că englezii 
au menajat pe rege, care păstra o pronunţată influență asupra 
guvernului şi chiar a parlamentului (mai ales în cazul Senatului). 
Piatra unghiulară a Constituției o reprezenta referirile aspra 


4 H, Deschamps (edit.), op.cit., tome II, p. 627. 
*% E, Sik, op.cit., vol. III, p. 296. 

sistemului de proprietate. Astfel, ea prevedea că pământul si 
bogăţiile solului „sunt considerate în posesia poporului swazi”*!. 
Or, poporul era alcătuit din „supuşi” ai regelui. Prin urmare, 
întreaga proprietate rămânea nedisociată de autoritatea monarhică. 
Trebuie precizat că, această problemă a „proprietăţii”, rezolvată 
inexat, a marcat eşecul decolonizării britanice în Swaziland. 

La 19 şi 20 aprilie 1967 au fost organizate noi alegeri. Din cei 
300.000 de locuitori, doar 104.000 aveau vârsta dreptului de vot. 
Partidul Imbokodvo, al regelui, a repetat isprava anterioară şi cu 78% 
din voturi şi-a adjudecat toate cele 24 locuri eligibile. Deşi 
principalul partid de opoziţie, N.N.L.C., a obţinut 20,20% din 
voturi, el nu a primit nici un loc în parlament*”. A. Zwane a făcut 
caz de flagrante fraude, dar protestul său nu a fost luat în 
considerare. Întrunit în prima sesiune, la 13 septembrie 1967, noul 
parlament cere Angliei stabilirea datei independenţei. 

Ultimele detalii au fost soluționate de Conferința 
constituțională de la Londra din 19-23 februarie 1968, la care 
opoziţia nu a participat, nefiind reprezentată în forul legislativ. La 
6 septembrie 1968, într-o atmosferă de indiferență, regatul 
Swaziland devenea independent. El era, însă, singurul fost teritoriu 
britanic ce prezerva un sistem tipic medieval, puţinele elemente 
moderne autohtone fiind excluse de la viață politică. 


sk 
kok 


Regele Sobhuza al II-lea s-a dovedit incorigibil. La 12 aprilie 
1973 abrogă Constituţia, interzice partidele politice şi decide 
revenirea la sistemul traditional (tribal) de guvernare, Tinklundla. 
Domnia sa a rămas în conştiinţa contemporanilor doar datorită 
unor elemente picante: a avut 112 soții legitime şi a lăsat în urmă 


461 Ibidem, p. 298. 
* Ibidem, p. 299 ; vezi şi Lumea nr. 18, 27 apr. 1967, p. 22. 

peste 600 de copii". La 21 august 1982, Sobhuza al II-lea moare, 
la 83 de ani; deoarece, nu prezenta anterior simptomele vreunei 
boli, se emite ipoteza că ar fi fost otrăvit. I-a urmat unul din fiii 
săi, Mswati al III-lea, încoronat la 25 aprilie 1986, când a devenit 
major. Privit cu multă speranţă la început, acesta a deceptionat, 
perpetuând regimul monarhiei absolutiste. 


CAZUL EXCEPŢIE: RHODESIA DE SUD, DEVENIT. A 
ZIMBABWE 


Rhodesia de Sud a cunoscut o decolonizare îndelungată, 
punctată de numeroase dificultăți şi săvârşită numai după ce 
populaţia de culoare a îmbrăţişat lupta armată. O asemenea 
evoluție s-a datorat faptului că, minoritatea albă şi-a 
institutionalizat puterea în dauna majorităţii africane. Rhodesia de 
Sud a fost dăruită cu „terenuri înalte, cer luminos şi climat aproape 
temperat”, cu pământuri fertile şi imense resurse naturale, motiv 
pentru care s-a identificat ca „o ţară ideală pentru albi”"%. De 
aceea, ea a captat un flux permanent de populație europeană al 
cărui ritm de creştere impresionează : 

e 1901: 11.070 albi la 500.000 africani ; 

e 1931: 50.070 albi la 1.081.000 africani ; 

e 1946: 83.500 albi la 1.719.000 africani ; 

e 1953: 157.000 albi la 1.719.000 africani şi 11.400 asiatici şi 
metişi"S6, 

La recensământul din 1962, prezenţa europeană în Rhodesia 
de Sud a atins culmea sa, cifrându-se la 220.000 albi“”, fiind de 


463 Cf. Le Nouvel Afrique Asie, no. 80, mai 1996, p.52. 
ere Ganiage, H. Deschamps, O. Guitard, op.cit., p. 625. 
* Ibidem. 

466 O. Guitard, op.cit., p. 45. 

* Ibidem, p. 79. 


Istoria decolonizärii Africii 239 


3,5 ori mai numeroasä decât în Rhodesia de Nord, de peste 40 de 
ori comparativ cu Nyassaland, de 60 de ori fatä de Bechuanaland, 
70 de ori în ce priveste regatul Swaziland si de 4 ori mai 
consistentă decât în Kenya, cazul special al Africii britanice de Est. 

Timp de 33 ani Rhodesia de Sud a fost administrată de 
„British South Africa Company” (B.S.A.C.), întemeiată de Cecil 
Rhodes, aventurierul considerat de Andre Maurois drept „un Clive 
al acestui continent”. În septembrie 1923, prin acordul 
Devonshire, ea este răscumpărată de guvernul englez şi proclamată 
colonie a Coroanei. În prealabil, în 1922, coloniştii albi de aici s-au 
pronunţat, printr-un referendum, împotriva alipirii la R.S.A.: 8.774 
voturi contra, faţă de 5.989 pentru'”. Definitorie pentru teritoriu 
era realitatea dezvoltării separate a raselor; în timp ce economia, 
administraţia şi forțele de ordine (poliția şi armata) se subordonau 
populației albe, africanii, deşi net majoritari, aveau statut de 
tolerati în propria țară. Pe bună dreptate s-a afirmat că „dominaţia 
absolută a omului alb, asupra omului negru”, nu s-a manifestat 
nicăieri în teritoriile britanice, ca în Rhodesia de Sud. La sfârşitul 
deceniului al treilea au fost elaborate mai multe legi punitive. 
Astfel, „Land Apportionment Act”, din 1930, „instituie o riguroasă 
segregatie teritorială”"”!: jumătate din suprafaţa ţării, care 
cuprindea terenurile cele mai fertile, era proclamată „zonă 
europeană”; ei i se adăuga 1/5 din teritoriu, declarată bun al 
Coroanei, în timp ce africanilor, restrânşi în rezervaţii, le mai 
rămâneau doar 3/10 din pământul străbunilor. În 1934, legea din 
1930 este completată cu „Industrial Conciliation Act”, prin care, 
africanii erau excluşi din categoria slujbaşilor, tăindu-li-se orice 
cale de afirmare. A urmat apoi „Sedition Act’, din 1936, ce 

prevedea sancţiuni severe împotriva „oricărui individ ce va suscita 
sentimente ostile între europeni şi alte rase”. Formularea 
ascundea un avertisment, abia voalat, la adresa populaţiei de 
culoare, singura nemulțumită de confiscarea pământului şi a puterii 
de către albi. În acest cadru ostil, în 1934, s-a constituit prima 
organizaţie autohtonă, „Bantu Congress”, cu cereri limitate la 
protejarea muncii grele a africanilor şi la promovarea educaţiei şi 
în rândurile populației majoritare. Audienta sa a fost scăzută, dacă 
luăm în considerare că, în 1938, avea numai 150 de membri, din 
ambele principale etnii, mashona şi matabele. Explicaţia este 
simplă: legile extrem de represive au împiedicat înfiriparea unei 
mişcări contestatare, în anii interbelici. 

Chiar şi după cel de-al doilea război mondial, când curentul 
anticolonialist obținea succese remarcabile în Asia şi se afirma cu 
vigoare în Africa, coloniştii albi din zona australă a continentului 
stăruiau în iluzia frânării timpului istoric. Pe moment, ei au 
repurtat un succes îndoielnic, prin crearea, la 24 martie 1953, a 
Federației  Rhodesia-Nyassaland. Prim-ministru al acestei 
construcții exclusiviste a fost desemnat un extremist, Godfrey 
Huggins, care cârmuia deja guvernul alb al Rhodesiei de Sud din 
1934. El şi-a formulat crezul politic printr-o frază rămasă celebră: 
«Noi considerăm pe negri drept partenerii noştri, exact în măsura 
în care caii sunt partenerii călăreţilon»"”. 

Crearea Federaţiei a reprezentat „răul necesar” în stimularea 
rezistenței populației majoritare. La 12 septembrie 1957 s-a 
constituit primul partid politic din teritoriu: „Southern Rhodesia 
African National Congress” (S.R.A.N.C.). Preşedinte al partidului 
a fost desemnat, un vechi lider sindical, cu atitudini împăciuitoare 
(a sprijinit chiar Federaţia), Joshua Nkomo. Programul partidului 
îşi propunea ca principal obiectiv «unitatea națională a tuturor 
locuitorilor țării, într-o asociere deplină, fără distincție de rasă, 
culoare sau religie. El militează pentru o societate pe deplin 

integratä, pentru egalitatea sanselor în toate domeniile si pentru 
progresul social, economic şi politic al tuturon»*. Deschis si 
albilor, metisilor sau asiaticilor, S.R.A.N.C. aprecia ca la temelia 
unei societăți civile normale se află următoarele virtuţi: «prietenia, 
bunele maniere, cinstea, munca, modestia, cumpătarea, simplitatea, 
refuzul violenţei»"'5. Formatiunea lui J. Nkomo îşi exprima 
loialitatea faţă de Coroana britanică, în care vedea singura putere 
capabilă să impună «o democrație parlamentară fondată pe votul 
universal al adulţilor». Analiştilor nu le-a scăpat moderatia 
S.R.A.N.C., catalogată astfel ca „o mişcare reformistă, partizană a 
unei acţiuni progresive şi non-violente”"7. Tactica sa preconiza 
proteste şi manifestații non-violente de «ocupare», după exemplul 
de odinioară al lui Gandhi în R.S.A., a hotelurilor, restaurantelor, 
bisericilor, terenurilor de sport sau gărilor“. În ciuda programului 
său ponderat, S.R.A.N.C. s-a confruntat cu un handicap pe care nu 
a reuşit să-l depăşească: mentalitatea de stăpân a populației albe. 

Se ştie că răscoala declanşată în Nyassaland, în februarie- 
martie 1959, s-a extins cu repeziciune şi în cele două Rhodesii. 
Reacţia autorităţilor federaliste a fost uniformă: cele trei partide 
naţionale africane sunt interzise, iar liderii lor arestaţi. În Rhodesia 
de Sud măsura, aplicată la 25 februarie 1959, a afectat 500 dintre 
cadrele S.R.A.N.C., singurul scăpat represaliilor fiind J. Nkomo, 
plecat în mod «misterios»" la Londra. Am constatat anterior că, 
în ciuda acestor evenimente, englezii nu se lăsau înduplecati să 
desființeze federaţia. Totuşi, de la Londra veneau semnale, către 

conducătorii albi din Rhodesia-Nyassaland, pentru lărgirea 
participării autohtonilor la viaţa publică. Aşa a fost posibil ca, în 
ciuda întemnițărilor, partidele nationale din cele trei teritorii să se 
refacă. În Rhodesia de Sud, la inițiativa institutorului Michael 
Mawena, S.R.A.N.C. reapare, la 1 ianuarie 1960, sub un nume 
schimbat: „National Democratic Party” (N.D.P.). Se conserva 
vechiul program, completat însă şi cu cerinţe noi precum, aplicarea 
principiului „un om, un vot” şi reprezentarea indigenilor în 
parlament. Partidul devine nucleul ce polarizează întreaga elită 
cultă locală: Ndabaningi Sithole, preşedintele „Asociaţiei 
profesorilor africani”, profesorul Robert Mugabe, avocatul Herbert 
Chitepo, medicul Bernard Chidzero ş.a., oameni care au adus 
N.D.P. „mult talent, autoritate şi prestigiu”. Acestora li se 
alătură Nkomo, reîntors precipitat de la Londra şi numit preşedinte 
al noii formaţiuni politice.Cum era de aşteptat, Nkomo a imprimat 
N.D.P. o excesivă moderație, fapt ce a provocat plecarea aripii 
tinere (animată de Mawena), adepta accesului africanilor la 
conducere. 

Anglia spera să evite noi räbufniri, de genul celor petrecute 
în 1959. De aceea organizează la Londra, în perioada 16 decembrie 
1960-7 februarie 1961, o Conferinţă constituțională, la care au 
participat toate părțile. De la început, albii s-au dovedit 
intransigenti: ei au cerut independenţa imediată, bineînţeles sub 
conducerea lor, fiind dispuşi, în schimb, la suprimarea unor clauze 
segregationiste. Liderii N.D.P., Nkomo şi Sithole, au respins 
categoric ideea autodeterminării albilor. Cei doi au ales însă o cale 
concesivă şi au formulat cereri minime: abolirea deplină a 
discriminării rasiale, reprezentare africană în parlament şi vot 
universal. Cea mai sugestivă expresie a aprehensiunii N.D.P. faţă 
de o eventuală reacţie necontrolată a coloniştilor o reprezenta 
dorința ca guvernul să fie multirasial, dar condus de albi. O 
asemenea atitudine, favorabilă statu quo-ului politic, avea să fie 
interpretată în scurt timp ca o slăbiciune a africanilor. Conferinţa s- 

a încheiat cu elaborarea unei noi Constituţii ce prevedea o Adunare 
legislativă cu 60 de locuri pentru albi şi doar 15 locuri pentru 
africani (ea marca o evidentă întârziere evolutivă, comparativ cu 
Nyassaland şi chiar cu Rhodesia de Nord). Cu toate acestea, 
Nkomo aprecia Constituţia ca «un mare pas în direcția cea 
buni, Poziţia obedientă a conducerii N.D.P. a provocat 
adevărate seisme în partid. Imediat după întâlnirea de la Londra, 
Leopold Takawira, reprezentantul N.D.P. în capitala britanică, 
declara că înţelegerea reprezintă «o trădare a viitorului celor trei 
milioane de africani. Acest acord este diabolic şi dezastruos. 
Aprobarea docilă a N.D.P. este un scandal...»"“?. Sub presiunea 
contestatarilor, în martie 1961, are loc un Congres special al 
partidului; majoritatea delegaților resping Constituţia. Apărându-şi 
poziţia, Nkomo propune un Referendum al populaţiei africane, în 
problema acceptării sau invalidării legii fundamentale. Organizat la 
23 iulie 1961, plebiscitul a dovedit ostilitatea autohtonilor față de 
farsa constituțională, respinsă cu 467.189 de voturi, comparativ cu 
numai 584 sufragii favorabile. Consultarea electorală a avut 
valoare doar pentru N.D.P. şi liderii partidului „s-au ridiculizat în 
ochii maselor”*%5. Dorind să-şi refacă prestigiul zduncinat, Nkomo 
şi Sithole au recomandat boicotarea alegerilor prevăzute pentru 
anul 1962. De această schimbare profită guvernul Whitehead care, 
la 9 decembrie 1961, interzice partidul. Evenimentele l-au surprins 
pe J. Nkomo la Dar-es-Salaam, unde asista la festivitățile 
ocazionate de independența Tanganyikăi. Revenit în ţară, Nkomo 
reface partidul în câteva zile sub un nou nume: „Zimbabwe African 
People's Union” (Z.A.P.U.). În scurt timp, în interiorul Z.A.P.U. 
se conturează două tendințe: cea moderată, în jurul lui Nkomo, 
favorabilă dialogului şi cea contestatară, în jurul lui Sithole, care, 
după dublele interziceri ale S.R.A.N.C. şi N.D.P., devine 
neîncrezătoare față de calea constituţională de soluționare a 

problemelor Rhodesiei de Sud. Treptat, dar ferm, îsi face loc ideea 
luptei armate clandestine. În septembrie 1962 au loc primele 
manifestări violente, prin incendierea caselor unor albi. Prilejul a 
fost exploatat de guvernul minoritar rhodesian care, la 19 
septembrie 1962, a decretat scoaterea în afara legii a Z.A.P.U.: 191 
dintre liderii săi sunt consemnați la domiciliu, iar alți 1.285 de 
militanti, arestati ““. Singurul scăpat a fost Nkomo care reuşeşte, 
din nou, să se refugieze la Londra. În aceste condiţii, alegerile de la 
14 decembrie 1962 s-au desfăşurat fără participarea africanilor. 

Lupta electorală s-a purtat între două partide ale populației 
albe: „Rhodesian Front” (R.F.), favorabil independenţei unilaterale 
ŞI „United Federal Party” (U.F.P.), adept al perpetuării dominației 
coloniştilor, dar în cadrul Federației. Deşi, se aştepta o victorie a 
U.F.P., aflat la putere, alegerile au fost câştigate de „Rhodesian 
Front”. Rezultatul: 35 de locuri (R.F.), la 29 (U.F.P.)%5. Unii 
autori interpretează succesul extremiştilor albi ca o reacție la 
reuşita lui K. Kaunda şi a partidului U.N.L.P. în Rhodesia de Nord 
(la alegerile din octombrie 1962) şi ca o strângere a rândurilor față 
de africani consideraţi „o ameninţare absolută a securităţii lor”"%€. 
În urma alegerilor s-a format, la 17 decembrie *62, un guvern al 
albilor intransigenti, condus de Winston Field. 

Consecințele votului au impus şi o delimitare a pozițiilor în 
cadrul Z.A.P.U. Astfel, la 9 iulie 1963, Sithole şi Mugabe, 
secondati de Takawira, refugiați la Dar-es-Salaam, anunţă 
destituirea lui Nkomo datorită «numeroaselor erori politice», 
«calcule greşite», «lipsei de devotament şi seriozitate în muncă» 
precum şi pentru «lipsa de clarviziune şi judecată» şi «pasivitatea 
politicii sales, Nkomo, care se bucura de complicitatea 
autorităţilor minoritare rasiste, revine în scurt timp la Salisbury şi 
face publică, la rândul său, excluderea rebelilor din Z.A.P.U. 

Revansa amara a lui Nkomo, conforta guvernul Field, care a 
acceptat si reîntoarcerea rivalilor liderului Z.A.P.U. La 8 august 
1963, aceştia pun bazele unei noi forte politice, ostilă soluţiei 
minoritare, „Zimbabwe African National Union” (Z.A.N.U.). 
Conducerea era împărțită între Ndabaningi Sithole, devenit 
preşedinte şi Robert Mugabe, desemnat secretar general. Noul 
partid proclama fără echivoc că, în faţa refuzului populaţiei albe de 
a împărți puterea cu africanii, nu există decât o unică alternativă: 
lupta armată. Se poate pune întrebarea: cum se face că liderii 
nationalisti africani au fost atât de dezbinati în faţa inamicului 
comun, încât acesta a putut beneficia de enorme foloase? 
Răspunsul rezidă în „conflictele personale” şi mai ales în „setea 
de putere a celor doi principali lideri [Nkomo şi Sithole — nota ns.] 
şi a subordonatilor lor”. O asemenea realitate a fost exploatată 
de guvernul rasist care a trecut la o represiune nemiloasă. Astfel, în 
decembrie 1963, intransigentii Sithole şi Mugabe sunt arestați; deşi 
condamnaţi, în 1964, la un an închisoare, detentia se va prelungi pe 
parcursul a 10 ani. Soarta liderilor Z.A.N.U. este împărtăşită şi de 
conciliantul Nkomo, consemnat la domiciliu în februarie 1964 şi 
internat apoi într-un lagăr de detenţie (aprilie *64). Mişcarea 
națională zimbabwe era decapitată. 

Între timp, la 31 decembrie 1963, îşi înceta existenţa 
„Federația de 4.000 de zile”. Faptul a reprezentat un excelent 
pretext ca albii să impună, prin mijloace neconstitutionale, condiția 
autodeterminării unilaterale. În această perspectivă premierul 
Winston Field este înlocuit, la 13 aprilie 1964, cu lan Douglas 
Smith, un rasist pur şi dur. La 6 septembrie, noul premier vizitează 
Londra şi face cunoscută omologului său metropolitan, Alec 
Douglas-Home, intenţia de a proclama independența Rhodesiei 
(denumirea scurtată a teritoriului, adoptată de la 24 octombrie 
1964). Londra respinge public pretenția albilor rhodesieni. O 
poziție similară adoptă la 27 octombrie şi noul guvern laburist 
(instalat cu 11 zile mai devreme), prezidat de Harold Wilson. 

Premierul rhodesian nu s-a läsat impresionat de reactiile verbale 
ale britanicilor. Lansând sloganul «atâta vreme cât voi fi în viață 
nu veţi vedea niciodată Rhodesia condusă de negri»**”, Ian Smith 
organizează noi alegeri, la 7 mai 1965, câştigate de „Rhodesian 
Front”, ce nu a avut contracandidati nici printre albi. Cu o poziţie 
politică net consolidată, I. Smith participă la negocierile cu H. 
Wilson, organizate în două etape, la Londra, în perioada 4-11 
octombrie 1965 şi respectiv, la Salisbury, între 25-30 octombrie 
acelaşi an. Premierul englez a insistat pe necesitatea unor 
modificări constituționale, împărtăşite şi de populația Zimbabwe şi 
urmate de pregătirea condiţiilor accesului la independenţă. În 
schimb, I. Smith a respins orice posibilitate de compromis cu 
populaţia majoritară, reafirmând prezumtios că, «africanii nu vor 
guverna Rhodesia nici într-o mie de ani. Vom avea noi grijă ca 
guvernul Rhodesiei să rămână în mâini responsabile...» Eşecul 
negocierilor cu Anglia a fost un act premeditat: el a permis 
proclamarea unilaterală a independenţei, la 11 noiembrie 1965. A 
urmat reacția imediată a Adunării Generale a O.N.U., care a cerut 
comunității internaționale să nu recunoască un guvern ilegal, 
rezultat dintr-o „constituţie antidemocratică şi discriminatorie”! 
(unica recunoaştere a venit, aşa cum era de aşteptat, din partea 
regimului minoritar rasist sud-african). La rândul său, premierul 
britanic Harold Wilson declara în Camera Comunelor că decizia 
lui I. Smith reprezintă o „crimă de înaltă trădare”? şi că „Marea 
Britanie nu va trata cu regimul rebel”. Deşi puterea 
metropolitană a fost rănită în orgoliul său colonial, totuşi ea nu a 
luat măsurile ce se impuneau pentru aducerea sub ascultare a 
guvernantilor rhodesieni. Mai mult, „diferitele guverne care s-au 

succedat la Londra, după proclamarea unilaterală a independenței 
[Rhodesiei], au făcut dovada unei extreme complezente față de 
rebeli”. 

Pe continentul negru s-a înregistrat o singură atitudine 
energică: cea a preşedintelui Ghanei, Dr. Kwame Nkrumah, care 
afirma că «în fața falimentului şi paraliziei britanice, îi revine 
O.U.A. să preia în sarcină administrarea Rhodesiei»*”, 
exprimându-si disponibilitatea de a trimite trupe pentru a ajuta la 
mentinerea ordinii. Dar, asa cum evidentieazä revista Jeune 
Afrique, „nici un guvern african nu a găsit de cuviință să ia în 
serios”? propunerile liderului ghanez. 

La începutul lui noiembrie 1966 au avut loc, la bordul navei 
militare britanice , Tiger”, în largul Gibraltarului, noi discuții 
Wilson-Smith; si de această dată, cele două părți „au constatat doar 
dezacordul lor”"”. Rigiditatea guvernului minoritar de la Salisbury 
a alarmat şi O.N.U. La 16 decembrie 1966, Consiliul de Securitate 
a adoptat o rezoluție ce prevedea aplicarea de sancțiuni economice, 
selective, dar obligatorii, împotriva Rhodesiei 2; era pentru prima 
dată în istoria O.N.U., când se lua o asemenea decizie”, Rezoluţia 
este completată la 29 mai 1968, dată la care Consiliul de Securitate 
impune sancțiuni economice generale, împotriva coloniei rebele. 
Din păcate, aceste sancțiuni au fost eludate de puterile occidentale, 
cu evidente interese în Rhodesia, printre care S.U.A., Portugalia şi 
chiar Anglia. După încă o întâlnire eşuată cu H. Wilson (octombrie 
1968), guvernul Smith elaborează, după model sud-african, o nouă 
Constituţie. Se instituia o Cameră „multirasială” centrală, în care 
16 locuri erau acordate africanilor. De asemenea, se înființau trei 
„adunări proviciale”: una pentru populațiile Mashona, una pentru 

cele Matabele si una pentru albi. Supusä unui referendum, la 20 
iunie 1969, Constituţia este aprobată cu 54.724 voturi favorabile, 
față de 20.776 împotrivă (din cei 4.800.000 africani, au participat 
la vot doar 6.634)%. În baza noii legi fundamentale, la 3 martie 
1970, Rhodesia este proclamată republică. Trei zile mai târziu, 
Consiliul de Securitate al O.N.U. cere statelor lumii să respingă 
suplimentara sfidare rhodesiană. La 10 aprilie 1970 au loc alegeri. 
Orice surpriză ieşea din calcul: „Rhodesian Front” obţine toate 
cele 50 de locuri rezervate albilor. 

Prezenţa, după mai mulți ani, a 16 deputați africani în 
parlamentul rhodesian, a permis reorganizarea politică a acestora. 
Astfel, sub conducerea episcopului shona, Abel Muzorewa, se 
constituie la 16 decembrie 1971 „African National Council” 
(A.N.C.). Partidul se situa pe o platformă politică moderată cerând 
aplicarea principiului „un om, un vot” şi „trecerea treptată la 
administrarea ţării de către majoritatea africană”. Tot la sfârşitul 
lui 1971, negocierile de la Londra, cu guvernul conservator 
Edward Heath, au ajuns la un acord-compromis ce stabilea o 
reformă constituțională în care să fie implicată şi populaţia 
majoritară. Pentru aceasta, la 11 ianuarie 1972 s-a format „comisia 
Pearce” (alcătuită din foşti funcționari coloniali, membri ai 
administraţiei rhodesiene, dar nici un african), care, în mai 1972, a 
constatat eşecul misiunii sale, în încercarea de a reconcilia părțile 
rhodesiene. A fost o ultimă şansă irosită: liderii din clandestinitate 
ai Z.A.P.U. şi Z.A.N.U. au înţeles că sosise momentul declanşării 
pe scară largă a luptei de gherilă. Deşi sancțiunile O.N.U. şi 
acțiunile diplomatice ale O.U.A. au avut rolul lor, mişcarea armată, 
intensificată din primăvara anului 1972, a reprezentat elementul 
determinant în derularea evoluţiilor ulterioare din Rhodesia. 

Pe fondul războiului civil s-a produs, în Europa, un 
eveniment cu repercusiuni în întreagă zonă australă a Africii. Este 
vorba de „Revoluţia garoafelor” din Portugalia, de la 25 aprilie 

01 Lumea, nr. 34, 21 aug. 1975, p. 24. 

1974, ce a pus capăt unei jumătăţi de secol de dictatură salazaristă. 
La 19 iulie, noul regim lusitan proclamă oficial dreptul coloniilor 
portugheze la autodeterminare şi suveranitate internațională. 
Instalarea de guverne africane, cu orientare marxistă în Angola şi 
Mozambic, a marcat începutul sfârşitului ordinii albe în sudul 
Africii. Schimbarea datelor  geo-strategice determină 
internationalizarea problemei rhodesiene. Asistăm la implicarea tot 
mai accentuată, alături de Anglia, a diplomației S.U.A. şi R.S.A. 
Se urmărea astfel, contracararea creşterii influenței sovietice în 
regiune. Puterile occidentale doreau o soluție negociată, cu elementele 
moderate, temându-se că soluția militară se va încheia cu 
instaurarea unui guvern marxist şi la Salisbury. Presat de aliaţii săi 
tradiționali, lan Smith se vede nevoit să cedeze. Un rol important 
în această deschidere a revenit şi preşedintelui zambian, dr. 
Kenneth Kaunda, care, prin canalele diplomaţiei secrete, a reuşit să 
convingă S.U.A şi R.S.A. că deblocarea situației nu poate veni 
decât de la promovarea dialogului cu elementele moderate, în 
special cu Nkomo şi Muzorewa. Primele concesii ale lui Ian Smith 
au constat în punerea în libertate la începutul lui decembrie 1974, 
după un deceniu de detenție, a liderilor nationalisti încarceraţi. De 
asemenea, el a permis deplasarea lui Nkomo, Sithole şi Muzorewa 
la Lusaka, în Zambia. Aici, liderii Z.A.P.U., Z.A.N.U. şi A.N.C. 
s-au întâlnit cu şeful statului zambian şi cu preşedinţii Tanzaniei, 
dr. Julius Nyerere şi Botswanei, sir Seretse Khama. Evenimentul 
din decembrie 1974 are importanţa sa: din acest moment cele trei 
state, cărora ulterior li se vor alătura Angola şi Mozambic, se 
implică direct şi decisiv în rezolvarea crizei rhodesiene, 
constituind celebrul grup al statelor din „prima linie a confruntării 
cu regimurile rasiste”. La sugestiile celor trei preşedinţi africani, 
mişcările naționale zimbabwe s-au federalizat în „United African 
National Council” (U.A.N.C.), sub conducerea episcopului Abel 
Muzorewa. Triumfa linia moderată susținută de înalta gazdă 
zambiană. 

Următoarele luni au fost dominate de negocierile dintre I. 

Smith si moderatii Nkomo si Muzorewa. Alti doi lideri, Sithole si 
Mugabe, neavând încredere în şeful regimului de la Salisbury, au 
preferat să se exileze. Un element pozitiv l-a reprezentat şi 
retragerea detaşamentului de 2.000 poliţişti sud-africani, staționat 
în Rhodesia din 1967, gest apreciat de agenţia „France Presse” 
drept o „presiune amicală dar fermă a lui Vorster [primul ministru 
sud-african — nota ns.] asupra lui Smith”5%?. Negocierile purtate, 
cu unele întreruperi, pe parcursul întregului an 1975, au eşuat în 
martie 1976. Premierul Smith a fixat de la început un termen de 20 
de ani pentru stabilirea unui guvern al populației majoritare. Nkomo 
şi Muzorewa au respins propunerea, cerând participarea africanilor 
la guvernare „într-un interval de maximum 9-12 luni”, Presat de 
occidentali, Smith se vrea mărinimos şi renunţă la 5 din cei 20 de 
ani. Asemenea mici artificii erau însă inacceptabile chiar şi pentru 
liderii africani moderați. Ziarul german Frankfurter Rundschau 
descria situaţia cu rigoare: «a fost irosit un deceniu, în care s-ar fi 
putut căuta compromisuri şi oferi prilejul ca transferul puterii să fie 
înfăptuit treptat şi pe făgaşe ordonate. Toate tratativele care au fost 
duse cu africanii au fost, însă, duplicitare (...). Socoteala lui Ian 
Smith nu se va potrivi. Marea Britanie nu poate şi nu vrea să 
salveze autoritatea acestui om. Portugalia lui Salazar şi Caetano, 
care i-a fost aliată, zace îngropată sub ruinele istoriei. Chiar şi 
guvernul minoritar al Africii de Sud este enervat de modul în care 
Smith urmăreşte să-şi asigure dominația, încercând să determine şi 
Africa de Sud să se urce în barca ce se scufundă...»"*. La fel de 
realist se dovedea şi cotidianul englez The Times care, referindu-se 
la termenul de 15 ani şi ipostaza liderilor de culoare scria că 
«nimeni n-ar putea accepta un asemenea interval, fără a-şi pierde 
credibilitatea»%. De altfel, chiar moderatii Nkomo şi Muzorewa, 
înşelați de liderul populaţiei albe, au fost nevoiţi să recunoască 


502 Cf. idem, nr. 28, 8 iul. 1976, p. 25. 
5% Cf. idem, nr. 39, 23 sept. 1976, p. 20. 
504 Cf. idem, nr. 28, 8 iul. 1976, p. 25. 
505 Idem, nr. 14, 1 apr. 1976, p. 24. 

faptul că „lupta armată va reprezenta modalitatea de bază pentru 
înlăturarea regimului minoritar al lui Smith”. Totuşi, premierul 
rhodesian, un „întreprinzător abil de manevre”, miza pe 
resentimentele dintre liderii africani. Încurajat din umbră de 
preşedintele Kaunda (Zambia) şi premierul John Vorster (R.S.A.), 
el încearcă să şi-l apropie pe J. Nkomo. Prin urmare, Smith şi 
Nkomo poartă mai multe runde de tratative secrete la cumpăna 
anilor 1975-1976. Deşi, la 3 martie 1976, Smith a mai primit o 
lovitură prin închiderea de către Mozambic a celor 1.300 km de 
frontieră comună, el şi-a păstrat nealterată „rigiditatea sterilă”*%, 
astfel încât, la 19 martie 1976, Nkomo anunţa cu amărăciune, la 
Lusaka, eşecul discuțiilor secrete. 

Acest repetat insucces poate fi apreciat drept un moment 
psihologic: el a determinat o răsturnare de alianțe în tabăra 
naționalistă. Astfel, J. Nkomo se apropie de R. Mugabe, stabilit în 
Mozambic, după eliberarea din detenţie. În octombrie 1976, în 
perspectiva Conferinţei constituţionale, convocată de guvernul 
laburist britanic la Geneva, cei doi anunță reunirea forțelor 
Z.A.P.U. şi respectiv Z.A.N.U., în „Patriotic Front” (P.F.), al cărui 
scop declarat era continuarea luptei armate. De altfel, situația 
favorabilă de pe front a fost sesizată de revista L'Express care 
nota: «Rhodesia a supraviețuit la 11 ani de boicot economic. Dar 
după câteva luni de război, ea se clatinä»”””. Pe de altă parte, s-a 
produs o coalizare între A. Muzorewa şi N. Sithole care se grăbesc să 
ocupe locul lăsat liber de Nkomo. Mai mult, între Muzorewa şi 
Nkomo se dezläntuie chiar un „război verbal”. Episcopul-politician 
declara privitor la Nkomo: «noi nu am avut niciodată divergențe 
ideologice. Singura problemă este că Joshua Nkomo, sprijinit de 
preşedintele zambian Kaunda, vrea să devină primul preşedinte al 
Republicii Zimbabwe. Existența oricărei neînţelegeri ține de ambiții 


5% Ibidem. 

507 Cf. Afrique-Asie, în Lumea, nr. 15, 6 apr. 1978, p. 28. 
% Lumea, nr. 28, 8 iul. 1976, p. 25. 

0 Ibidem. 

personale»!0. În replică Nkomo acuza că «Muzorewa vrea păstrarea 
statu-quo-ului»"!, capitulând rusinos în faţa lui Smith. 

Toate aceste reaşezări se desfăşurau pe fondul unui nou plan 
britanic de rezolvare a crizei rhodesiene. La 22 martie 1976, 
ministrul laburist de externe, James Callaghan, a inițiat o reformă 
al cărei scop era dobândirea „Majority Rule” într-un termen de 18 
luni, până la 2 ani. „Planul Callaghan” prevedea crearea unui 
Consiliu de Stat, alcătuit la paritate din albi şi negri (prezidat de un 
alb, fără drept de vot în cadrul lucrărilor organismului), însărcinat 
cu elaborarea noii Constituţii a ţării. Problemele curente urmau să 
fie girate de un guvern de tranziție, majoritar african (inclusiv 
primul ministru) dar în care, posturile cheie (interne, apărare etc.) 
reveneau albilor. Formula propusă”? a fost acceptată pe moment 
de I. Smith. „Patriotic Front” a respins scenariul datorită viciilor de 
formă („soluţie impusă din afară”, „tergiversare” în detrimentul 
unei soluții rapide) şi de fond (nerespectarea regulii 
proporționalității în alcătuirea Consiliului de Stat, perpetuarea 
deghizatä şi institutionalizarea dominaţiei populației albe). O 
atitudine similară au adoptat şi statele din „prima linie”, 
impulsionate de tanzanianul Julius Nyerere. Totuşi, „planul 
Callaghan” a reprezentat baza discuțiilor din lunile octombrie- 
decembrie 1976, în cadrul amintitei Conferinţe de la Geneva. 
Părțile în conflict s-au dovedit intransigente: I. Smith se 
räzgândeste şi repudiază prevederile reformei, considerându-le „tot 
atât de extremiste””!* ca revendicările africanilor, în timp ce P.F. 
cere cu determinare, transferul puterii „într-un interval de 9-12 


-33514 y ; A 5 Hs, p . ; 
luni””!*. După 48 de zile, consumate în discuţii inutile, Conferinţa şi-a 


510 Cf. Jeune Afrique, no. 957, 9 mai 1979, p. 24. 

' Ibidem. 

? Completat cu mici inovaţii, nesemnificative, datorate secretarului de stat al 
S.U.A., H. Kissinger, „planul Callaghan” va fi numit ulterior „planul anglo- 
american”. 

55 Cf. Lumea, nr. 39, 23 sept. 1976, p. 21. 

514 Cf. lui Robert Mugabe, în primul interviu acordat revistei Lumea, nr. 52, 23 
dec. 1976, p. 19. 

suspendat lucrările, fără a mai fi reluată. De acum înainte, problema 
rhodesiană va evolua în două componente: pe de o parte, tratativele 
Smith-moderati pentru o „reglementare internă”, pe de altă parte, lupta 
armată, fără răgaz, purtată de P.F. 

La 2 decembrie 1977 au început la Salisbury negocierile 
„rhodesienilor din interior”: I. Smith, N. Sithole, A. Muzorewa si 
şeful tribal, Jeremiah Chirau. Cei patru au ajuns la un acord, numit 
al „reglementării interne”, la 3 martie 1978. Documentul prevedea 
alegerea prin vot universal a unui parlament compus din 100 de 
membri; dintre aceştia, 72 erau africani şi 28 albi (mai mult de un 
sfert). Ponderea rezervată albilor, pentru „cel putin zece ani”, 
îngrădea posibilitatea unei majorități parlamentare de două treimi, 
necesară amendării Constituţiei. De asemenea, denumirea ţării era 
schimbată în Zimbabwe-Rhodesia. Frontul Patriotic a respins 
acordul pe care l-a calificat drept <înşelătorie» şi a acuzat pe 
semnatarii negri de a fi «trădători şi marionete» '€. În virtutea 
noilor aranjamente, la 21 aprilie 1978 au avut loc primele alegeri 
prin vot universal. Victoria a revenit partidului A.N.C. cu 60 de 
locuri (el a cules voturile etniei majoritare shona, căreia îi 
aparținea Muzorewa). Un rezultat dezamăgitor a obținut Sithole şi 
partidul său, Z.A.N.U.-S., cu numai 12 locuri, în timp ce gruparea 
şefului Chirau a ratat pătrunderea în parlament. Iritat, Sithole a 
făcut caz de «iregularitäti grosolane»! ce au marcat buna 
desfăşurare a scrutinului, dar, cum bine s-a sesizat, „ambiția sa fără 
limite şi admiraţia pentru Muzorewa’*'* l-au costat cariera politică. În 
urma alegerilor, A. Muzorewa devine prim-ministru al unui guvern 
birasial. Adept al modelului nonviolent afro-american, promovat 
de Martin Luther-King, el se şi vedea „un Makarios al Zimbabwe” 
(după modelul arhiepiscopului Makarios III, preşedinte al 
Republicii Cipru în perioada 1960-1974 şi 1975-1977). Justiţia 


55 Lumea, nr. 11, 9 mart.1978, p. 10. 

516 J B. Alima, F. Soudan, op.cit., p. 66. 

517 Cf. Jeune Afrique, no. 957, 9 mai 1979, p. 23. 
58 J B. Alima, F. Soudan, op.cit., p. 69. 

istoriei îi va dovedi, în scurt timp, că s-a înşelat. Cu excepția 
R.S.A., „reglementarea internă” va fi respinsă pretutindeni. Cea 
mai spectaculoasă poziţie a fost cea a S.U.A. La 1 aprilie 1978, 
preşedintele democrat Jimmy Carter, aflat la Lagos (Nigeria), 
declara că planul anglo-american („planul Callaghan”) reprezintă 
„cea mai bună bază” pentru un acord general şi că „prevederile 
sale trebuie onorate””!”. Câteva zile mai târziu, purtătorul de 
cuvânt al Departamentului de Stat al S.U.A. a fost şi mai tranşant: 
„dat fiind faptul că regimul lui lan Smith este considerat ilegal, 
orice mecanism de guvernare pe care îl pune în aplicare trebuie să 
fie, prin definiţie, considerat ilegal, atâta timp cât nu este 
recunoscut ca o autoritate guvernamentală legitimă de Marea 
Britanie, care este în mod legal puterea colonială”. Reacţia 
S.U.A. a avut efectul unui „duş rece” asupra guvernului englez ce 
se multumise să califice „acordul intern” doar ca „inadecvat”*?l. 
Prin urmare, diplomația britanică s-a pus din nou în mişcare pentru 
investigarea altor soluţii problemei rhodesiene. 

Desfăşurarea evenimentelor a dovedit că „Patriotic Front” şi 
lupta de gherilă au reprezentat alternativa viabilă la „reglementarea 
internă”. Într-un interviu acordat revistei franceze Le Nouvel 
Observateur, Robert Mugabe declara: «Este evident că noi nu 
facem război de dragul războiului; dar azi, în Rhodesia, nu există 
altă cale decât lupta armată. Suntem un popor paşnic, dar întrucât 
cei ce dețin ilegal puterea în ţara noastră au ales forța pentru a se 
menţine — noi suntem nevoiţi să răspundem prin luptă”. 
„Patriotic Front” a suferit de o evidentă lipsă de omogenitate pe 
plan militar. Atât Z.A.N.U., cât şi Z.A.P.U., aveau propriile 
formaţiuni armate. Astfel, Z.A.N.U. s-a dotat cu „Zimbabwe 
African National Liberation Army” (Z.A.N.L.A.), constituită din 
22.000 de combatanți, cu bazele în Mozambic, de-a lungul 


51 Cf. Lumea, nr. 16, 13 apr. 1978, p. 24. 
° Ibidem. 

” Ibidem. 

* Idem, nr.30, 21 iul. 1977, p. 28. 

frontierei cu Rhodesia. Revista Jeune Afrique, afirmă că „ZANLA 
lui Mugabe a fost singura care a luptat cu adevărat în interiorul 
Zimbabwe”. Cealaltă forță politică, Z.A.P.U., şi-a creat 
„Zimbabwe People's Revolutionary Army” (Z.L.P.R.A.), cantonată 
în 20 de tabere pe teritoriul zambian şi alcătuită din 23.000 de 
oameni. Ea a fost mai puțin combativă „evitând orice contact cu 
armata rhodesiană, multumindu-se să ţină mitinguri de propagandă 
în sate”. Principalul furnizor în arme al celor două mişcări de 
eliberare l-au reprezentat țările socialiste. Dar, şi sub acest aspect, 
se înregistra o dihotomie: „În timp ce forţele Z.A.P.U. erau ajutate 
de sovietici, elementele Z.A.N.U. erau sprijinite de chinezi”*. 
Tactica de luptă a Z.A.N.L.A. şi Z.I.P.R.A. a luat forme specifice 
gherilei: infiltrări surprinzătoare din statele vecine (ceea ce a atras 
atacuri violente şi repetate ale armatei rhodesiene în Zambia şi 
Mozambic), atacuri pe timp de noapte, atentate asupra unor 
obiective strategice (calea ferată Salisbury-Bulawayo sau cazărmi 
ale armatei şi poliţiei), concentrarea operațiunilor în zonele rurale. 
Cele două armate s-au unit, teoretic, prin acordurile din iunie 1979 
de la Addis-Abeba, dar, în realitate, ele au rămas separate pe teren 
si Chiar s-au înfruntat sporadic’. În ciuda lipsei unui 
comandament unic, R. Mugabe făcea cunoscut în primăvara lui 
1978 că „trei sferturi din teritoriul țării îl constituie zonele 
eliberate”; în noiembrie acelaşi an, el declara în exclusivitate 
revistei Lumea: „până acum, am cucerit peste 80 la sută din 
suprafața țării pe care locuiesc şase din cele şapte milioane cât 
numără populația țării noastre”. 

Armata rhodesiană, condusă de generalul Peter Walls, 
dispunea de 16.000 militari, ajutați de 8.000 politisti, la care se 


* J B. Alima, F. Soudan, op.cit., p. 65. 

°% Ibidem. 

*% Vezi Lumea, nr. 47, 16 nov. 1978, p. 9. 

adăugau si 2.000 de mercenari”. Modem echipată si bine 
instruită, ea s-a arătat destul de eficientă. Totuşi, pe măsura 
intensificării gherilei, au apărut serioase probleme: toți bărbații, 
cuprinşi între 35 şi 60 de ani au fost supuşi unui stagiu militar 
special de minimum 6 luni; de asemenea, vârsta de încorporare 
pentru serviciul militar obligatoriu a fost coborâtă până la 16 ani 
(în condiţiile părăsirii Rhodesiei de către 1.500 albi pe lună)“. Cei 
şapte ani de lupte efective (1972-1979) s-au soldat cu circa 25.000 
de morţi. Din acest total, 7.700 au fost combatanți nationalisti, 
cărora li s-au adăugat 15.000 de victime din rândul populației 
civile africane. Forţele guvernamentale au pierdut 1.500 soldați 
(dintre care 950 erau negri) şi 800 de civili albi”. O asemenea 
tragedie impunea mai mult ca oricând o soluţie negociată. 
„Patriotic Front” s-a dovedit receptiv, dar a aplicat deviza „vom 
negocia, luptând”**?, mai ales că o nouă încercare diplomatică 
esuase, în februarie 1978, în Malta. 

Un moment de referință în evoluţia crizei rhodesiene l-a 
reprezentat data de 4 mai 1979, când, la alegerile din Marea 
Britanie, laburiştii sunt înfrânți de conservatori. Noul prim- 
ministru, Margaret Thatcher, supranumită şi „doamna de fier”, şi-a 
asumat, în criza rhodesiană, un rol istoric, asemenea generalului de 
Gaulle, în criza algeriană. Prin obiectivitate şi presiuni savant 
dozate, conservatorii englezi au impus beligerantilor o soluție 
paşnică şi democratică. 

Negocierile finale au început la 10 septembrie 1979, la 
Londra, în imobilul Lancaster House, martor de-a lungul anilor al 
tuturor episoadelor ce au purtat statele africane anglofone spre 
independenţă. Conciliabulele s-au desfăşurat sub preşedinţia 
ministrului englez de externe, lordul Carrington. Şeful Foreing 
Office-ului a spulberat bănuielile de simpatie față de Muzorewa, 


* J B. Alima, F. Soudan, op.cit., p. 66. 

530 Cf. R. Mugabe, în Lumea, nr. 30, 21 iul. 1977, p. 28. 

dovedind „o mare abilitate tactică dar şi o impartialitate eficientă, 
fără a se lăsa intimidat de vreuna din părți. Alternând fermitatea cu 
supletea, el a reuşit în mai multe rânduri să evite eşecul 
convorbirilor”**5. Tratativele au marcat şi o premieră: albii nu au 
mai alcătuit o delegație separată ci au fost incluşi în delegaţia 
guvernamentală condusă de A. Muzorewa. Deci, negocierile s-au 
purtat între puterea colonială, guvernul „soluţiei interne” şi 
„Patriotic Front”. A fost în fapt un adevărat maraton diplomatic 
care a acoperit 101 zile. La 5 decembrie 1979, delegații prezenți au 
semnat „Acordul final” de reglementare a crizei rhodesiene. 
Documentul prevedea o încetare imediată a focului (devenită 
efectivă la 17 decembrie) supravegheată pe teren de o forță de 
menţinere a păcii de 1.200 militari din ţări ale Commonwealth- 
ului’, Rhodesia redevenea colonie a Coroanei, condusă de un 
guvernator englez care controla atât armatele mişcării de eliberare 
cât şi pe cea a guvernului. Acest post de înaltă responsabilitate a 
fost încredințat lordului Christopher Soames, ginerele fostului 
premier britanic Winston Churchill. Înconjurat de oameni 
competenţi, cunoscători ai Africii, el a reuşit ca, în numai câteva 
luni, să ducă la bun sfârşit o sarcină uriaşă. Acordul de la 
Lancaster House pivota pe obligativitatea unei noi consultări 
electorale, în termen de 6 luni. Instituţia supremă a ţării, 
parlamentul, urma să conţină 100 de locuri: 80 distribuite 
africanilor şi 20 rezervate albilor. Referindu-se la finalitatea 
lungului şi sinuosului drum al emancipării, Joshua Nkomo declara: 
«Suntem foarte conştienţi de lacunele reglementării, dar credem că 
ea este o bază sănătoasă, pe care să putem construi o societate cu 
adevărat democratică în Zimbabwe, o societate eliberată de rasism 
şi de exploatarea omului de către om». Omagiind pe cei 

dispäruti, Nkomo conchidea cä acordul final era «produsul direct al 
sacrificiilor, sudorii şi sângelui tinerilor luptători şi luptătoare şi 
ale eroicelor mase revoluţionare din Zimbabwe». 

Reîntoarcerea din exil a liderilor „Patriotic Front” (ianuarie- 
februarie 1980) a permis declanşarea campaniei electorale în 
perspectiva alegerilor generale programate la 27-29 februarie 1980. 
Pitorescul campaniei l-a reprezentat faptul că I. Smith făcea 
propagandă în favoarea lui... Nkomo! Liderul Z.A.P.U., „cu 
obezitatea sa liniştitoare, cumsecade şi jovial, îngrijora mult mai 
puțin” pe albi, decât radicalul Mugabe, stigmatizat drept 
„diavolul roşu”S%, datorită concepțiilor  «marxist-leninist- 
maoiste»s% afişate. Nkomo, aureolat de imaginea de „decan al 
liderilor nationalisti negri”, recomanda cu insistență adepților săi 
„uitarea trecutului şi reconcilierea“. Albii au sprijinit, de 
asemenea, pe Muzorewa, sperând că prin aceste manevre, va 
rezulta un parlament fragmentat, ce va presupune un guvern de 
coaliție, iar Mugabe va fi pus în minoritate. Calculele aveau un 
însemnat viciu: Mugabe aparţinea etniei majoritare shona, cu 80% 
din populaţie, în timp ce Nkomo provenea din etnia ndebele, cu 
doar 19% din locuitori. Singurul adversar potential al lui Mugabe 
ar fi putut fi Muzorewa, tot un shona, dar acesta purta pecetea 
„colaboraţionismului” şi a incompetentei, deoarece, ca succesor al 
lui Smith, „nu a putut opri războiul şi nu a putut fi omul 
reconcilierii nationale”. Totuşi, fidel principiilor pentru care a 
luptat, Mugabe i-a propus lui Nkomo reluarea colaborării politice 
după alegeri. 

Campania electorală şi alegerile din 27-29 februarie s-au 


°% Ibidem. 

557 Vezi L'Express, Paris, no. 1496, 15 mars 1980, p. 45. 
% Ibidem, p. 44. 

59 Ibidem, p. 45. 

#0 J B. Alima, F. Soudan, op.cit., p. 68. 

#1 Cf. L'Express, no. 1496, 15 mars 1980, p. 45. 

“2 Ibidem, p. 44. 

desfăşurat într-un remarcabil civism”*. Pentru cele 80 de locuri 


rezervate africanilor s-au depus 765 de candidaturi. Au fost 
chemaţi să se pronunţe asupra viitorului țării lor, trei milioane de 
cetățeni cu drept de vot. Rezultatele, publicate la 4 martie 1980, au 
evidențiat victoria zdrobitoare a Z.A.N.U.-P.F., care, cu 62,9% din 
voturi a obținut 57 de mandate parlamentare. Pe locul secund s-a plasat 
Z.A.P.U., cu 24,1% din voturi şi 20 de mandate. A urmat A.N.C., al 
episcopului Muzorewa, cu numai 3 locuri. Noua aritmetică parlamentară 
dovedea cu claritate opţiunea poporului zimbabwe pentru o viață liberă 
şi demnă, într-o societate pluralistă, lipsită de prejudecăţi. 

Imediat după anunţarea rezultatelor finale, guvernatorul 
Soames numeşte pe Mugabe ca prim-ministru. Robert Mugabe s-a 
născut la 21 februarie 1924” într-o familie modestă. Atras de 
ştiinţele umaniste, a studiat la universități din R.S.A. şi Anglia, 
obținând mai multe licenţe: filosofie, pedagogie, ştiinţe economice 
şi drept administrativ. A lucrat timp de 17 ani ca profesor în 
Rhodesia de Sud, Zambia şi Ghana. Impresionat de personalitatea 
lui Nkrumah, în 1960 se întoarce în patrie şi se dedică luptei de 
emancipare națională. S-a remarcat prin ataşamentul său ferm la cauza 
populației majoritare. Ziariştii şi oamenii politici care l-au cunoscut 
au fost tulburati de inteligenţa şi spontaneitatea sa; de altfel, revista 
Jeune Afrique nu ezita să-l considere drept „cel mai occidentalizat 
dintre liderii naționaliști” zimbabwe. Mediile de informare l-au 
prezentat în cvasitotalitatea lor ca un marxist radical; înclinăm să 
credem că, diplomatul american de culoare Andrew Young este cel 
mai aproape de adevăr, când îl descrie pe Mugabe ca un 
«naționalist de stânga, un social-democrat de tip Willy Brandt 
[după numele fostului cancelar al R.F. Germania, din 
perioada1969-1974 — nota ns.]»5%*. De altfel, după victorie, 


%8 Excepţie au făcut atentatele asupra locuinţei lui Mugabe (6 februarie) şi chiar 
asupra liderului Z.A.N.U., la un miting electoral (10 februarie). 

> Vezi Profil, în Lumea, nr. 16, 17 apr. 1980, p. 30. 

5 J B. Alima, F. Soudan, op.cit., p. 68. 

** Ibidem. 

Mugabe şi-a moderat discursul. El a format un guvern al coaliției 
„Patriotic Front” în care Simon Muzenda, numărul doi în ierarhia 
Z.A.N.U.-P.F., este desemnat vicepremier şi ministru de externe, 
iar liderul Z.A.P.U., Josua Nkomo, preia ministerul de interne. De 
asemenea, în cabinet au fost cooptați doi albi, unul fost ministru al 
lui I. Smith. Statului vecin, R.S.A., i-a propus un pact de non- 
ingerintä reciprocă. 

Într-o atmosferă unică, specifică evenimentelor de mare 
încărcătură emoțională, în primele clipe ale zilei de 18 aprilie 1980 
a fost proclamată independenţa Republicii Zimbabwe. Premierul 
Robert Mugabe a expus prioritățile programului său de guvernare 
axat pe reconcilierea națională şi asigurarea păcii interne, pe 
refacerea economică şi reconstrucţia ţării (cu sectoare prioritare 
precum alimentaţia, locuințele, sănătatea, locurile de muncă, 
învățământul, îmbunătăţirea vieții satelor, recuperarea celor peste 
10.000 de răniți şi reaşezarea a nu mai putin de 1.000.000- 
1.500.000 de refugiați alungați de la căminele lor de război) şi pe o 
echitabilă redistribuire a drepturilor şi obligaţiilor în cadrul 
societăţii. Evitând o ruptură radicală, programul, destinat unei etape 
ce necesita timp, dovedea realism şi maturitate, remarcându-se printr- 
un „reformism prudent, pe baza capitalismului existent”, De la 
începutul anilor '90, R. Mugabe (devenit preşedinte la 30 decembrie 
1987) şi-a radicalizat pozițiile, devenind un personaj tot mai 
controversat’. În 2009, el a împlinit 85 de ani şi se afla, încă, la 
putere...! 

Proclamarea independenței Zimbabwe a însemnat şi 
încheierea amplului proces al decolonizării fostelor posesiuni 
engleze din Africa. Încadrat cronologic între 6 martie 1957 şi 18 
aprilie 1980, ceea ce înseamnă un sfert de secol de lucrare 
elaborată, acest proces a permis, preponderentă fiind calea paşnică, 


#7 L'Express, no. 1496, 15 mars 1980, p. 46; M. Meredith, op.cit., p. 328. 

%8 Vezi amplul dosar Zimbabwe: The truth, în New African, May 2007, No. 
462, p. 49-124; Mugabe, héros ou tyran?, în Jeune Afrique, no. 2447, du 2 au 
8 décembre 2007, p. 26-32. 

afirmarea de sine-stätätoare a 16 teritorii de pe continentul negru. 


D. DECOLONIZAREA POSESIUNILOR BRITANICE DIN 
OCEANUL INDIAN 


ZANZIBAR 


Istoria Zanzibarului şi a insulei vecine Pemba, ambele cu o 
suprafață de 2.611 km’, este strâns legată de cea a Africii de Est. 
Profesorul Ki-Zerbo descrie Zanzibarul ca o „insulă fericită şi 
parfumată, suspendată pe latura Africii ca o bijuterie”. În Evul 
Mediu, destinele insulei s-au contopit cu destinele unei remarcabile 
puteri regionale, Sultanatul Oman”. Atraşi de splendorile din insule, 
sultanii omanezi şi-au stabilit capitala, în 1832, în Zanzibar. 
Coincidenta face ca, în aceeaşi perioadă, insulele să intre şi în 
atenția englezilor (la 1841 soseşte în Zanzibar primul oficial al 
Coroanei). În noiembrie 1890, sultanul Seyyid Ali, ameninţat de 
germani, acceptă protecția britanică. Alegerea s-a dovedit inspirată, 
deoarece, autoritățile britanice, prin supletea lor, respectau şi 
conlucrau cu aristocrația locală. 

Datorită aşezării la o intersecţie de ambiente etnice şi 
culturale, Zanzibar şi Pemba erau alcătuite dintr-un mozaic de 
populaţii. Majoritatea o reprezenta populaţia de origine africană. 
Ea se împărțea în shirazi, adică africani născuţi pe insule, 
descendenţi ai sclavilor, de traficul cărora se ocupase aristocrația 
omaneză””!, şi bantu, imigranţi, veniţi de pe continent la muncă pe 
plantațiile de bumbac şi sisal. Puterea economică şi politică era 


>]. Ki-Zerbo, op.cit., p. 526. 

50 Armatele statului din sudul Pen. Arabice au alungat pe portughezi din Pemba, 
în 1695 şi din Zanzibar, în 1698. 

5! Vezi Lumea, nr. 5, 30 ian. 1964, p. 9. 

concentrată în mâinile minorităţii de origine hindu şi arabă. 
Recensământul efectuat în 1948, indica în Zanzibar, un număr de 
149.575 locuitori dintre care africani 79,3%, arabi 9,3%, indieni 
8,8%, comorieni 1,8% şi europeni 0,2%5%2. În Pemba se înregistra 
o populație de 114.587 suflete, din care 75,7% africani, 16,9% 
arabi, 1,8% indieni, 0,4% comorieni şi nici un european”. 

În 1926, englezii au creat un Consiliu Legislativ ce cuprindea 
12 funcţionari coloniali, un colonist european, doi indieni, trei 
arabi şi un Consiliu Executiv prezidat de sultan şi compus din 7 
funcționari ai administraţiei coloniale. Abia în 1945, un african 
delegat de Zanzibar este admis în Consiliul Legislativ, urmat în 
1947, de un altul, din Pemba. 

Deschise lumii din exterior, insulele au cunoscut şi o 
benefică circulaţie a ideilor. Prin urmare, după 1950, asistăm la o 
crescândă efervescenţă politică. Astfel, în decembrie 1954, apare 
primul partid politic, „Zanzibar Nationalist Party” (Z.N.P.), 
aparent plurirasial, chiar cu un preşedinte shirazi, dar, în realitate, 
esențialmente arab. El cerea sfârşitul regimului colonial şi vot 
universal”, Poziţia Z.N.P. era sprijinită de unele ţări, precum 
Egiptul lui Nasser şi R.P. Chineză. În 1957, se produce replica 
politică a populaţiei africane ce creează partidul „Afro-Shirazi 
Union” (A.S.U.), condus de Abeid Karume şi Mohammed Shamte. 
În iulie 1957 s-a organizat prima consultare electorală din insule şi, 
în ciuda faptului că „dreptul de vot era dependent de o situaţie 
materială şi un anumit nivel cultural”, victoria a revenit A.S.U. 
cu 61,1% din voturi, faţă de numai 21,6 % pentru Z.N.P. Alegerile, 
al căror rezultat ameninţa să răstoarne o ordine socială seculară, au 
fost punctul de pornire al unor „frământări politice crescânde””*, 
prelungite cu violente tensiuni rasiale între africani şi non-africani. 


PN; Ganiage, H. Deschamps, O. Guitard, op.cit., p. 782. 
53 Ibidem. 

55 Ibidem. 

> Cf. Lumea, nr. 5, 30 ian. 1964, p. 9. 

55 Ibidem. 

Triumful electoral, în loc să consolideze rândurile A.S.U., a 
accentuat diviziunile din interiorul partidului. Prin urmare, în 
decembrie 1957, curentul shirazi animat de M. Shamte se desprinde 
şi constituie „Zanzibar and Pemba People's Party” (Z.P.P.P.), ce 
revendica independența în cel mai scurt timp posibil. Reprezentanții 
africanilor bantu se regrupează în jurul lui A. Karume, formând „Afro- 
Shirazi Party” (A.S.P.), adept al independenţei graduale. 

În 1960, toate partidele din insule au fost invitate la o 
Conferință constituțională la Londra, unde s-a hotărât instalarea 
unui guvern responsabil în Zanzibar, sub controlul sultanului, ca 
un prim pas spre autodeterminare. Pe baza înțelegerilor de la 
Londra, în ianuarie 1961 au fost organizate alegeri pentru cele 22 
locuri ale Consiliului Legislativ. Întâmplarea a făcut ca urnele să 
decidă o egalitate perfectă între Z.N.P. şi A.S.P., fiecare cu câte 11 
locuri. Pentru ieşirea din impas s-a decis convocarea de noi alegeri 
în iunie 1961. De această dată, administrația colonială, în 
colaborare cu sultanul, a procedat la o redistribuire a 
circumscriptulor, ce avantaja Z.N.P. Campania electorală a fost 
deosebit de tensionată; numai în ziua alegerilor s-au înregistrat 
incidente soldate cu 68 de morţi, dintre care 65 arabi”, 
Rezultatele consultării electorale indicau: 10 locuri pentru Z.N.P. 
cu 35% din voturi şi tot 10 locuri pentru A.S.P., care a obținut 
49,9% din sufragii. De această dată, scrutinul a fost arbitrat de o a 
treia forță, Z.P.P.P., care, cu 13,7% din preferinţele electoratului a 
beneficiat de 3 mandate parlamentare”. S-a constituit o alianță 
Z.N.P.-Z.P.P.P., guvernul, dominat de politicieni arabi, fiind 
condus de liderul shirazi, M. Shamte. Frustrat de asemenea 
aranjamente, A.S.P. se va orienta către un naționalism tot mai 
radical. 

În martie 1962 are loc în capitala engleză o nouă Conferinţă 
constituțională. Cu acest prilej s-a stabilit un calendar al etapelor 
de parcurs: noi alegeri în iulie 1962, autonomie internă la mijlocul 


*7 J, Ganiage, H. Deschamps, O. Guitard, op.cit., p.786. 
** Ibidem; J. Ki-Zerbo, op.cit., p. 526. 

anului următor şi independenţă la sfârşitul lui 1963. 

Singurul eveniment semnificativ ce a premers alegerilor din 
iulie 1962, l-a reprezentat sciziunea din cadrul Z.N.P. Aripa de 
stânga, nemulțumită de faptul că în spatele naționalismului afişat 
se ascundeau interese conservatoare, se desprinde şi formează sub 
conducerea lui Abdul Rahman Mohammed „Babu”, partidul 
„Umma” (Partidul Poporului). Noul partid preconiza acordarea 
votului universal, accesul neîntârziat la independenţă şi înfăptuirea 
de reforme sociale după modelul chinez. Alegerile s-au desfăşurat 
în perioada 8-15 iulie 1963. Rezultatul lor dovedea o inegalitate şi 
mai flagrantă decât la precedenta consultare. Practic, victoria a 
revenit A.S.P. care a întrunit 54,3% din voturi; dar, pentru această 
majoritate indubitabilă, i-au fost repartizate doar 12 mandate. Pe 
locul doi s-a clasat Z.N.P. cu numai 29,8% din simpatile 
electoratului, creditat însă, în mod paradoxal, tot cu 12 locuri. Pe 
poziţia a treia se afla Z.P.P.P. cu 15,9% din sufragii si 6 deputaţi”. 
S-a format din nou o coaliție Z.N.P.-Z.P.P.P.; instalarea guvernului 
astfel închegat, condus de acelaşi M. Shamte, a coincis şi cu 
acordarea autonomiei Zanzibarului şi Pemba. În septembrie 1963 a 
fost organizată la Londra o ultimă Conferinţă constituțională. 
Delegatiile A.S.P. şi „Umma” au format o alianță ce milita pentru 
respectarea drepturilor constituționale indiferent de rasă, anularea 
legilor restrictive şi organizarea de noi alegeri pe baza votului 
universal, indiferent de naţionalitate, avere sau studii”%. Cererile 
au fost respinse de guvernul local şi de britanici. Prin urmare, la 10 
decembrie 1963, sultanatul Zanzibar (inclusiv Pemba) îşi proclama 
independenţa. Starea de incertitudine în care se afla ţara conferea 
un aspect incomplet actului decolonizării. De altfel, evenimentele 
din cele patru săptămâni ce au urmat, confirmă aprecierea. 

La 4 ianuarie 1964, dorind să elimine opoziţia, guvernul 
Shamte a interzis partidul „Umma”. Această stângăcie politică a 


5 S, Urfer, op.cit., p. 27 ; J. Ganiage, H. Deschamps, O. Guitard, op.cit., p. 
786. 
58 Vezi Lumea, nr. 5, 30 ian. 1964, p. 10. 


Istoria decolonizärii Africii 265 


reprezentat „scânteia care a grăbit revolta”*!. În condiţii de 


clandestinitate se constituie un „Comitet insurectional” al A.S.P.- 
„Umma”. Condus de polițistul de origine ugandezä, John Okello, 
din Pemba, Consiliul dă semnalul răscoalei populare la 12 ianuarie 
1964. Sultanul Seyyid Jamshid este depus, iar guvernul Shamte 
dizolvat. Puterea trece în mâinile unui Consiliu Revoluționar 
prezidat de Abeid Karume. Comentând evenimentele, care s-au 
soldat cu masacrarea a „mii de arabi”56?, ziarul Times scria: <ar fi 
o greşeală să cauţi motivele loviturii de stat pur şi simplu în 
sentimentele de animozitate care îi opun pe arabi, nearabilor. Cel 
putin tot atât de importantă este [si] încordarea care a existat între 
grupul conducător şi păturile avute care îl sprijineau, pe de o parte, 
şi marea masă a săracilor, pe de altă parte»?. La rândul său Daily 
Worker opina că «schimbarea puterii în Zanzibar nu a fost un 
fulger căzut din senin» ci «rezultatul luptei intense pe care forțele 
progresiste au dus-o împotriva vechii coaliţii guvernamentale». 
Prestigiosul The Economist concluziona, apreciind schimbarea 
drept «o revoluţie (...) uşor previzibilä», care a provocat «căderea 
elitei arabo-indiene»"%. Noul regim a proclamat, ferm, apartenența 
țării la lumea africană; el a sesizat că şansele Zanzibarului şi Pemba 
rezidă în spiritualizarea celor 30 de kilometri despărțitori de continent. 
În acest spirit, A. Karume a făcut o vizită lui J. Nyerere, fidelul si 
apropiatul său prieten de-a lungul anilor de luptă comună împotriva 
colonialismului. Animati de idei similare, Nyerere şi Karume au căzut 
de acord ca Tanganyika şi Zanzibar să formeze o singură entitate 
statală. La 26 aprilie 1964 a intrat în vigoare legea de unificare, votată 
anterior de instanţele supreme ale celor două ţări“. De la 29 
octombrie 1964, denumirea oficială a statului creat a devenit 


*! Ibidem; vezi si R. Kapuściński, Ébène, p. 103-105. 

52 J. Ganiage, H. Deschamps, O. Guitard, op.cit., p. 787. 

5&3 Cf. Lumea, nr. 5, 30 ian. 1964, p. 9. 

** Ibidem. 

5 Cf. J. Ganiage, H. Deschamps, O. Guitard, op.cit., p. 787. 

5% Parlamentul în Tanganyika si Consiliul Revoluționar în Zanzibar si Pemba. 

Republica Unitä Tanzania, cu dr. J. Nyerere ca presedinte si A. 
Karume”” ca prim-vicepresedinte. Actul de la 26 aprilie 1964 a 
rămas ca o reuşită incontestabilă în istoria Africii postcoloniale. De 
la mijlocul anilor 90, în Zanzibar s-au afirmat forte secesioniste, 
dar nu suficient de puternice încât să amenințe uniunea. 


MAURITIUS 


Insula Mauritius se află în SV Oceanului Indian, la 2.000 
kilometri est de coastele Africii. Cadrul natural este superb. I se 
mai spune şi „insula verii veşnice”5S5. Ea a fost comparată cu „un 
smarald imens, inserat în sipetul albastru al Oceanului Indian”? 
având faima „unui tinut cu peisaje splendide, cu plaje cu nisip fin, 
palmieri pe coastă, forturi străvechi azi năruite şi munţi 
maiestuoşi”S0. A fost descoperită de portughezul Domingo 
Fernandez în 1511. În anul 1598 au venit olandezii, ei fiind cei 
care au dat insulei numele monarhului lor”, Olandezii au fost 
alungați de francezi în 1715; noii stăpâni schimbă denumirea 
petecului de pământ, în „Ile de France”. Dominația franceză 
durează până în 1810 când, profitând de problemele lui Napoleon 1 
pe continent, englezii se înstăpânesc în minusculul teritoriu. 
Congresul de la Viena (1814) confirmă apartenenţa insulei, 
redevenită Mauritius, la Marea Britanie. Prezenţa engleză s-a 
datorat unui interes pur economic: dominația franceză în Mauritius 


reprezenta „o ameninţare pentru comerțul anglo-indian”s?. 


Se A, Karume, născut în 1906, a fost asasinat în aprilie 1972, în Zanzibar, în 
condiţii neelucidate (vendetă politică?). 

%8 Vezi Lumea, nr. 12,16 mart. 1978, p. 11. 

* Ibidem. 

* Ibidem. 

571 Mauriciu de Nassau (1585-1625), al doilea stathouder de Holland, din 
dinastia de Orania. 

7 Lumea, nr. 34, 17 aug. 1967, p. 31. 

Trecerea timpului a adeverit că, deşi colonie engleză, Mauritius 
„este legată mai degrabă de civilizaţia francezä”””. Europenii nu 
au fost singurii care şi-au lăsat amprenta aici: după desființarea 
sclaviei în 1834, insula cunoaşte o invazie de chinezi şi mai ales 
indieni, veniți să muncească pe plantațiile de trestie de zahăr. 
Importanța sa economică sporeşte, astfel încât „din 1860, ea va 
deveni prima colonie a Imperiului britanic în ceea ce priveşte 
producţia de zahăr”. 

Mauritius s-a impus ca un exemplu de convietuire paşnică a 
numeroase populaţii diferite. În preajma independenței, indienii 
reprezentau grupul etnic cel mai numeros, cu 68% din locuitori; 
51% dintre indieni erau de religie hindusă, iar 17% de religie 
musulmană. Urmau creolii, descendenţi ai africanilor metisati, cu 
28% din populație. Chinezii nu depăşeau 3% şi se ocupau, în 
general, cu micul comerţ. Cei mai puţin numeroşi erau albii, cu un 
procent de 1%, dar ei controlau producția de trestie de zahăr ce 
furniza 95% din exporturi“'5. Mozaicul etnic maurician ne poartă 
cu gândul la percepţia că „insula a devenit prin aspect şi obiceiuri, 
dacă nu chiar prin limba sa, o anexă a Asiei”, 

Până în 1903, Mauritius a fost administrată în comun cu 
insulele Seychelles. Englezii se vor arăta cu adevărat interesaţi de 
evoluţia politică a minusculului teritoriu abia după cel de-al doilea 
război mondial. În 1945 a fost creat un „Comitet Consultativ 
pentru Reformă Constituțională”. Dezbaterile s-au finalizat cu 
elaborarea primei Constituţii (1948) ce prevedea înființarea unui 
Consiliu Legislativ (ales prin sufragiu larg) şi a unui Consiliu 
Executiv (numit de guvernatorul englez). În acest climat de înnoire 
instituțională s-a constituit primul partid politic, Partidul Laburist, 
ce „se inspira din laburismul englez şi teoriile sociale fabiene”*”. 


5% Idem, nr. 12, 14 mart. 1968, p. 22. 

57 Idem, nr. 35, 22 aug. 1974, p. 38. 

57 Ibidem. 

57 J, Ganiage, H. Deschamps, O. Guitard, op.cit., p. 517. 

577 A. Conchiglia, Maurice: Une île bénie des dieux, în Le Nouvel Afrique- 

Aderentii säi proveneau, preponderent, din rândul populatiei de 
origine indiană şi era condus de medicul Seewoosagur 
Ramgoolam*"*. 

În 1965, Mauritius revine în actualitate cu prilejul 
Conferinţei constituționale de la Londra. Discuţiile au gravitat în 
jurul a două alternative: independența sau asocierea cu Anglia. 
Decizia finală a fost rezervată electoratului, chemat la urne în 
august 1967. Partidul Laburist milita pentru independenţă. În 
perspectiva consultării electorale el şi-a apropiat „Comitetul de 
Acțiune Musulmană” şi „Blocul Progresist”; s-a format astfel o 
coaliție ce s-a prezentat la alegeri sub numele de „Partidul 
Independenţei”. În opoziţie cu laburistii, optând pentru asociere, se 
afla „Partidul Maurician” condus de Gaetan Duval. Lozinca sa era 
„dreptate pentru toţi, indiferent de originea lor etnică”? dar care, 
în realitate, exprima „dorința populației de origine europeană de a- 
şi păstra poziţiile în faţa majorităţii indiene”. Victoria revine 
coaliției independenţei cu o confortabilă majoritate: 39 locuri din 
totalul de 62 ale Adunării. Liderul laburist S. Ramgoolam este 
desemnat prim-ministru. Referindu-se la această numire, ziarul The 
Times o considera salutară, deoarece bătrânul politician «se bucură 
de respectul tuturor comunităţilor care formează populația 
multirasialä a insulei Mauriciu»'. În consonantä cu verdictul 
popular, insula şi-a proclamat independența la 12 martie 1968, în 
cadrul Commonwealth-ului. Ca formă de organizare statală ea a 
rămas o monarhie, şeful statului fiind regina Elisabeta a II-a, 
reprezentată de un guvernator general. 


Asie, n0.57, juin 1994, p. 19. 

7% Născut la 18 septembrie 1900. A studiat medicina la Londra. Din 1935 se 
dedică şi unei cariere publice: consilier municipal, membru în cele două consilii 
locale (1948), primar al capitalei Port-Louis (1958) şi lider al parlamentului 
(1960) — vezi şi Profil, în Lumea, nr. 13, 22 mart. 1968, p. 30. 

° Cf. Le Monde, în Lumea, nr. 34, 17 aug. 1967, p. 31. 

* Ibidem. 

1 Cf. Lumea, nr. 13, 22 mart. 1968, p. 30. 

După independență, Mauritius „s-a aflat printre puţinele tari 
ale continetului african [alături de Botswana, Gambia şi mai apoi 
Senegal — nota ns.] care au institutionalizat şi menţinut sistemul 
democraţiei multipartite”"*?. Premierul S. Ramgoolam, promotorul 
unei „gestiuni clienteliste”*, a fost principala figură a vieţii politice 
până la alegerile din 11 iunie 19825, când este înfrânt de coaliția 
„Mişcarea Socialistă Mauriciană”-,Mişcarea Militantă Mauriciană”. 
Noua echipă conducătoare nutrea idei republicane. Alegerile din 15 
septembrie 1991 i-au adus cu mult peste majoritatea de două treimi, 
necesară modificării constituţiei. Prin urmare, la 12 martie 1992, s- 
a consumat «ultima etapă a decolonizării»5% prin proclamarea 
Republicii. Mauritius a rămas un model de stat democratic, 
personalităţile ce au ocupat magistratura supremă, eminamente 
onorifică, fiind: 

- sir Veerasamy Ringadoo — 12 martie-30 iunie 1992; 

- Cassam Uteem — 1 iulie 1992-15 februarie 2002; 

- interimar: Angidi Chattiar — 15-18 februarie. 2002; 

- interimar: Ariranga Pillay — 19-25 februarie 2002; 

- interimar: Karl Offmann — 25 februarie 2002-1 octombrie 
2003; 

- interimar: Abdool Raouf Bundhun — 1-7 octombrie 2003; 

- sir Aneerood Jugnauth — 7 octombrie 2003 (fost prim- 
ministru în două rânduri: 15 iunie 1982-22 decembrie 1995 şi 17 
septembrie 2000-30 septembrie 2003). 


582 A. Conchiglia, op.cit., p. 19. 

* Ibidem. 

384 Sir Ramgoolam a mai fost guvernator-general în perioada 28 decembrie 
1983-15 decembrie 1985. Moare la această ultimă dată, în urma unui cancer la 
stomac. 

% Le Nouvel Afrique-Asie, no. 32, mai 1992, p. 35. 

SEYCHELLES 


Cele 92 de insule componente ocupă o suprafață de numai 
453 km?, în apele Oceanului Indian, la Sud de Ecuator. Un reporter 
al ziarului Le Monde ne-a lăsat o inspirată descriere: «un arhipelag 
liniştit din Oceanul Indian, pe care cicloanele îl ocolesc, pe care 
musonul, epuizat în cursa sa prin India, îl atinge cu precauţie; plaje 
cu nisip alb ca făina, ape nepoluate, un climat în permanenţă blând, 
o vegetație exuberantă, fructe delicioase, un popor surâzător, trăind 
într-o  înțeleaptă armonie cu natura»5%.  Cvasitotalitatea 
locuitorilor”*” trăiesc pe trei insule mai mari, din cele 33 locuite: 
Mahé, Praslin şi Silhouette. Până în secolul al XVIII-lea, arhipelagul a 
fost pustiu. Din 1770 devine posesiune franceză fiind colonizat cu 
oameni din metropolă. În 1810, se schimbă stăpânul: alături de 
Mauritius, Seychelles intră în posesia Marii Britanii. Astăzi, 
arhipelagul se înfăţişează ca „un amestec straniu de rase — negri 
sau metişi, descendenți ai sclavilor aduşi de corsari sau de primii 
coloni, albi, mulatri, indieni, chinezi — vorbind oficial engleza, dar 
uzual creola, un fel de franceză a secolului al XVIII-lea, asortată cu 
cuvinte hindi sau englezeşti”S58. 

Revista Afrique-Asie relevă faptul că „Marea Britanie nu s-a 
preocupat de arhipelag decât atunci când i-au fost puse în joc 
interesele”5%. Astfel, în cursul celui de-al doilea război mondial 
„insulele s-au dovedit un important punct strategic şi au servit 
drept bază de telecomunicații”? Apoi, în 1948, arhipelagul a fost 
dotat cu o constituţie, un Consiliu Legislativ şi un Consiliu 
Executiv. În 1964 s-a creat primul partid politic, „Seychelles 


586 Cf. Lumea, nr. 26, 24 iun. 1976, p. 18. 

557 32.150 în 1940 ; 41.125 în 1960 ; 60.000 în 1980 ; cca. 85.000 în prezent. 
55 Lumea, nr. 26, 24 iun. 1976, p. 18. 

55 Cf. idem, nr. 11, 13 mart. 1975, p. 27. 

° Ibidem. 


Istoria decolonizärii Africii 271 


People's United Party” (S.P.U.P.), sub conducerea avocatului 
France Albert René, al cărui program prevedea vot universal şi o 
decolonizare reală a țării. Pornind de la acest fapt, publicaţia deja 
menționată, Afrique-Asie, apreciază că „1964 a fost anul când s-a 
declanşat lupta pentru independență în insulele Seychelles”. 
Reprezentanţii asociaţiilor patronale şi ai categoriilor locale 
privilegiate au reacționat şi sub direcția unui alt avocat, chinezo- 
creol, James Mancham, au pus bazele „Seychelles Democratic 
Party” (S.D.P.), partizan al păstrării legăturilor cu metropola. 
Ziarul britanic The Financial Times sesiza foarte bine diferenţele 
dintre cei doi lideri de partide: „ani de zile, Mancham s-a arătat 
foarte refractar în legătură cu problema independenței, în timp ce 
René s-a situat pe o poziţie fermă, favorabilă acesteia”*?. 

În 1970, când arhipelagul Seychelles rămăsese ultima colonie 
africană a Angliei (cu excepția cazului special al Rhodesiei), a fost 
elaborată o nouă Constituţie ce prevedea statutul de autoguvernare. 
Pe baza sa, în noiembrie 1970, sunt organizate alegeri pentru cele 
15 locuri ale Adunării locale. Favorizat de administraţia colonială, 
S.D.P. se impune cu 10 mandate, urmat de S.P.U.P. cu 5 deputaţi. 
Conform regulilor constituționale, James Mancham devine „chief 
minister”. De acum înainte viața politică din arhipelag va fi 
dominată de rivalitatea S.P.U.P-S.D.P. în ce priveşte oportunitatea 
independenţei. Depăşit de semnificaţia istorică a acestei aspirații, 
Mancham declara în decembrie 1973 că «dacă S.D.P. trebuie să 
aleagă între independență sau dominație, el ar opta, din 
considerente economice, pentru dominație». La 25 aprilie 1974 
au fost organizate alegeri pentru o nouă legislatură. Şi de acestă 
dată, decuparea circumscriptiilor electorale avantaja partidul 
guvernamental. Aşa se face că, S.D.P., cu 52,4% din voturi a 
primit 13 mandate în Adunare, în timp ce, S.P.U.P., cu un 
coeficient de 47,6% din sufragii, a obţinut doar 2 locuri. În ciuda 


” Ibidem. 
> Vezi Lumea, nr. 25, 16 iun. 1977, p. 25. 
% Cf. Afrique-Asie, în Lumea, nr. 11, 13 mart. 1975, p. 27. 

tulburărilor ce au izbucnit după alegeri, F. Albert René a propus lui 
Mancham o alianţă a celor două partide, astfel încât, toate 
Conferinţei constituționale de la Londra din toamna lui 1975. 

Conferinţa a deschis calea emancipării arhipelagului, devenit 
autonom în octombrie 1975, cu J. Mancham ca prim-ministru. 
Apoi, conform calendarului stabilit, la 28 iunie 1976 insulele şi-au 
proclamat independenţa sub numele de Republica Seychelles. 
Puterea a fost distribuită bicefal: James Mancham, preşedinte al 
Republicii, cumulând şi principalele ministere — afaceri externe, 
interne şi apărare, iar F. Albert Rene, prim-ministru. 


x 
KOK 


Cei doi oameni politici conveniseră să menţină bizara lor 
alianță până la alegerile din 1978. Numai că, precaritatea 
raporturilor S.D.P.-S.P.U.P. s-a dezvăluit în foarte scurt timp. 
Relaţiile dintre Mancham şi René s-au deteriorat constant. Ultimul 
episod al acestei evoluţii l-a reprezentat înlăturarea lui Mancham la 
4/5 iunie 1977, pe când se afla la Londra, la un „summit” al 
Commonwealth-ului. Puterea este preluată de un Consiliu 
Revoluționar prezidat de France Albert René, Mancham fiind 
acuzat că „nu a mai fost de acord cu ţinerea alegerilor din 1978%5% 
şi că urmărea „modificarea Constituţiei” în sensul instituirii unui 
„sistem constituțional monarhic”, Noul regim a inaugurat o 
politică militantă, orientându-se spre regimurile de stânga din 
Africa şi Asia. „Epoca” Rene a asigurat stabilitatea şi prosperitatea 
micului paradis din Oceanul Indian. Din anii '90, s-a revenit la o 
democrație autentică. Istoria a reţinut, până în prezent, ca şefi de 
stat pe: 


> Vezi Lumea, nr. 25, 16 iun.1977, p. 25. 
* Ibidem. 

- James Mancham — 28 iunie 1976-4 iunie 1977; 

- France Albert René — 5 iunie 1977 (ales în 1979 şi reales 
în 1984, 1989, 1993, 1998 şi 2001)-14 aprilie 2004; 

- James Michel — 14 aprilie 2004. 


CAPITOLUL AL V-LEA 


DECOLONIZAREA FOSTELOR POSESIUNI 
FRANCEZE DIN AFRICA NEAGRA 


1 doilea război mondial a avut profunde implicaţii 

atât asupra Imperiului colonial britanic, cât şi 

asupra celui francez. Mesajul era identic: 

menţinerea lumii africane în stare de dependenţă 
nu se mai putea prelungi la infinit. Englezii, cu pragmatismul 
recunoscut, au sesizat la timp direcția «vântului schimbării». Nu 
acelaşi lucru se poate spune despre francezi. Pe malurile Senei, 
spiritul cartezian a rămas o constantă a gândirii imperiale şi după 
marea conflagrație a secolului trecut. Aşa cum am constatat în 
Capitolul al II-lea, la celebra „Conferință de la Brazzaville”, 
„Franţa liberă” a generalului de Gaulle a afirmat că «exclude orice 
idee de autonomie»! şi că «eventuala creare, chiar îndepărtată, de 
guverne autonome în colonii este exclusă. Sublinierea acestor 
idei se dovedeşte necesară, pentru că, numai astfel vom putea 
înțelege evoluţiile imediat postbelice ale blocului colonial francez. 
Atitudinea adoptată la Brazzaville a eliminat teritoriile de peste 
mări de la orice participare activă la modelarea unor noi realități. 
Singurul subiect decizional rămâne, pentru o bună perioadă de 
timp, Franţa. Totuşi, raporturile metropolă-posesiuni coloniale vor 
evolua implacabil în sensul decolonizării. Emanciparea teritoriilor 
africane francofone este jalonată de trei etape. 


! X, Yacono, Les étapes de la décolonisation française, Paris, P.U.F., 1971, p. 
58; P. Bertaux, L’Afrique de la préhistoire à l’époque contemporaine, Paris, 
Bordas, 1973, p. 280; R. Cornevin, L’Afrique Noire de 1919 à nos jours, 
Paris, P.U.F., 1973, p. 14. 

? X. Yacono, op.cit., p. 58. 

e Prima etapă o reprezintă perioada de la înființarea Uniunii 
Franceze (1946), până la legea-cadru (1956). Ea este caracterizată 
de stagnare, de prezervare a statu-quo ante. 

e A doua etapă se confundă cu legea-cadru Gaston Defferre din 
23 iunie 1956. Acum se creează premisele transformării fiecărei 
colonii în subiect al propriei evoluţii. 

e A treia etapă este cea a Comunităţii Franceze (1958-1960) şi se 
defineşte printr-o evoluţie foarte rapidă. Ea a fost concepută de 
Franţa ca o ultimă încercare de salvare a desuetelor structuri 
coloniale, în timp ce teritoriile africane au resimtit-o ca pe un vad 
de curgere spre libertate. 


1. UNIUNEA FRANCEZĂ 


Schița Uniunii Franceze, în fapt o retuşare cosmetică a 
Imperiului, a fost trasată la Brazzaville. A urmat institutionalizarea 
sa, prin Constituţia de la 13 octombrie 1946 ce a pus bazele celei 
de-a IV-a Republici franceze. Constituţia a fost aprobată cu o 
foarte slabă majoritate: 9.297.470 de voturi favorabile, comparativ 
cu 8.165.459 voturi contra, în condiţiile în care alți 8.467.537 de 
alegători, înscrişi pe listele electorale, nu au participat la vot”. Pe 
bună dreptate, referendumul de la 13 octombrie 1946 este 
considerat o „mediocră naştere a noului regim”. Ultimele trei 
alineate ale Preambulului legii fundamentale se refereau la 
Uniunea Franceză, stipulând : 

«Franța formează cu popoarele de peste mări o Uniune 
fondată pe egalitatea drepturilor şi obligațiilor, fără distincție de 
rasă şi religie. 

Uniunea franceză este alcătuită din națiuni si popoare care 


3 P.M. de la Gorce, L’Après guerre. 1944-1952, Paris, Grasset, 1978, p. 162; 


p. 482. 
* Ibidem, p. 162. 

isi valorifică în comun resursele si îşi coordonează eforturile in 
scopul dezvoltării, creşterii bunăstării şi asigurării securităţii lor. 

Fidelă misiunii sale tradiționale, Franţa înţelege să conducă 
popoarele pe care le are în seamă, la libertatea de a se administra 
ele însele şi de a-şi rezolva democratic propriile afaceri; 
excluzând practicile coloniale arbitrare, ea garantează tuturor, 
accesul egal în funcţiile publice şi exercitarea individuală sau 
colectivă a drepturilor si libertăţilor...%. 

Formulările de mai sus au stârnit numeroase polemici. 
Astfel, primul alineat folosit de noi, pare să fi fost redactat de o 
manieră voit neglijentă. Precizarea «fără distincție de rasă şi 
religie» naşte un semn de întrebare: se referă la popoare (ceea ce 
este puţin probabil) sau la indivizi? Căutarea răspunsului i-a 
condus pe multi istorici la concluzia că această incurie reprezintă o 
discretă evidentiere a supremaţiei conceptului de libertate individuală, 
în detrimentul liberei determinări a colectivitätilor naţionale“. De 
asemenea, interesante sunt şi exprimările din alineatul al treilea. În 
acest sens, promisiunea «libertăţii de administrare» şi «rezolvării 
propriilor afaceri» apare congolezului E. M'Bokolo ca „un 
compromis între vechile tendințe asimilationiste şi noile aspirații 
de autonomie””. Generoasă era şi ideea accesului egal în funcțiile 
publice. În realitate lucrurile nu se aşezau atât de simplu. Spre 
exemplu, în nici un caz, un african nu putea spera să devină 
preşedinte al Uniunii Franceze. Se ştie însă, că tinerii africani 
trimişi să studieze în Franţa erau pregătiți, nu pentru guvernele 
locale, ca în posesiunile engleze, ci pentru guvernul francez. Aşa 
se face că, africanii au fost promovați în structurile puterii, dar, 
ascensiunea lor se împotmolea cel mai adesea în poziții subalterne, 


> Vezi textul Constituţiei din 1946 în Documents d’histoire contemporaine (1851- 
1967), Paris, A. Colin, 1967, p. 182-190 şi în V.A. Montassier, Les Années 
d’après guerre: 1944-1949, Paris, Fayard, 1980, p. 312-321. 

é Apud A. Grosser, La IV“ République et sa politique extérieure, Paris, A. 
Colin, 1972, p. 116. 

TE. M'Bokolo, Le Continent convoité, Paris-Montréal, Etudes Vivantes, 1980, p. 
111. 

precum cele de sub-secretari si secretari de stat în ministere lipsite 
de importanţă. 

Întregul Capitol al VIII-lea era consacrat principiilor de bază 
şi organizării Uniunii Franceze. Astfel, art. 63 fixa organele 
centrale ale Uniunii: preşedinţia, Înaltul Consiliu şi Adunarea. 
Articolul următor ne face cunoscut că «preşedintele Republicii 
franceze este şi preşedinte al Uniunii franceze, ale cărei interese 
permanente le reprezintă». În consecință, aşa cum bine s-a 
remarcat, titularul magistraturii supreme în timpul celei de-a IV-a 
Republici era «preşedinte pe două etaje». Înaltul Consiliu era un 
fel de organ figurativ, subordonat preşedintelui, bucurându-se de 
onorifica îndatorire de «a asista guvernul în conducerea generală a 
Uniunii» (art. 64). Dintre toate instituțiile metropolitane, singurele 
în care africanii se puteau afirma erau corpurile legislative. 
Prezența în Adunarea Naţională a Franţei reprezenta aspiraţia 
supremă deoarece aici „elitele africane puteau spera să joace un rol 
politic”. În 1946 Adunarea cuprindea 23 de deputaţi africani, al 
căror număr va creşte la 38 în 195610. De asemenea, prezenţa în 
Adunarea Uniunii, un organism pur consultativ, nu era de neglijat: 
„această Adunare a reunit şi format un mare număr de personalități 
remarcabile”!. Art. 66 al Constituţiei prevedea că jumătate dintre 
membrii Adunării Uniunii proveneau din Franța metropolitană şi 
jumătate din departamentele de peste mări (D.O.M.), teritoriile de 
peste mări (T.O.M.) şi statele asociate'?. Textul constituţional 


$ A. Grosser, La IV“ Republique..., p. 46. 

? M. Merle (dir.), L’Afrique Noire contemporaine, Paris, A. Colin, 1968, p. 
142. 

10 P, Bertaux, op.cit., p. 284. 

1 Vezi Foccart parle. Entretiens avec Philippe Gaillard, Paris, Fayard/ Jeune 
Afrique, vol. 1, 1995, p. 95. 

2 D.O.M. erau asimilate regimului administrativ din metropolă (Réunion, 
Algeria etc.). T.O.M. se bucurau de un statut propriu, precum federatiile AOF si 
AFF si protectoratele Madagascar si Somalia franceză, dar ca părți indivizibile 
ale Republicii. State asociate erau considerate teritoriile sub tutelă (Togo, 
Camerun). 

dorea sä sugereze un echilibru în reprezentare. În realitate, el 
ascundea o inegalitate flagrantă: un deputat pentru numai 80.000 
locuitori în metropolă, raportat la un deputat pentru 800.000 de 
locuitori” în Uniune. Se evita, astfel, o majoritate parlamentară 
extrametropolitană care ar fi alimentat temerile că Franța ar deveni 
«o colonie a coloniilor sale». Asemenea temeri s-au dovedit 
nefondate, deoarece spiritul asimilationist era încă viu. Prin 
urmare, „cei câţiva reprezentanţi africani în adunările pariziene se 
arătau perfect integrați vieţii politice franceze”! şi, în interiorul 
Uniunii, „nu părea să existe nici o dificultate politică majoră” ". 

O invenţie a Constituţiei din 1946 au reprezentat-o Consiliile 
Generale, devenite, în 1948, Adunări Teritoriale, cu atribuţii 
ridicol de neînsemnate, restrânse la votarea bugetului şi a 
impozitelor. Dar, pe bună dreptate, ele au fost considerate drept 
„punctul de plecare al autonomiilor”!S teritoriale. Selectarea 
delegaților africani pentru adunările metropolitane şi locale se 
făcea prin vot censitar şi prin împărțirea populației în două colegii 
electorale. 

Deşi, prin Constituţie, toți locuitorii Uniunii sunt cetățeni 
francezi, dublul colegiu îi diferențiază: cetăţeni de statut 
metropolitan (colegiul I) şi cetățeni de statut local (la vot 
participând doar cei ce întruneau censul, erau instruiți, fuseseră 
notabili sau luptaseră pe front) cuprinşi în colegiul al II-lea. 
Existenţa primului colegiu asigura coloniştilor europeni „o 
reprezentare privilegiată şi chiar aristocratică”!”. Nu este de mirare 
că, în perioada 1946-1955, populația de origine europeană s-a 
triplat în AEF (în special, Camerun) şi s-a dublat în AOF (mai ales 


PT. Ki-Zerbo, Histoire de l’Afrique Noire. D’Hier à Demain, Paris, Hatier, 1972, 
p. 500. 

A. Grosser, La IV“ République... p. 349. 

Ibidem. 

16 H, Deschamps (dir.), Histoire générale de PAfrique Noire de 1800 à nos 
jours, tome II, Paris, P.U.F., 1971, p. 483. 

TJ. Ki-Zerbo, op.cit., p. 501. 

în Côte d’Ivoire) *. La rândul său, A. Grosser sesizează de justete 
că dublul colegiu electoral anulează egalitatea „un om — un vot”, 
pentru a-i substitui egalitatea sui-generis „un mic grup de alegători 
= un mare grup de alegători”!?. O infimă corectură s-a produs prin 
legea electorală din noiembrie 1946, dar numai în AOF, unde este 
introdus colegiul unic. În AEF, Madagascar şi Camerun persistenta 
dublului colegiu capătă întărire prin legea electorală din mai 
1951”. 

Prin toate aceste artificii se „menţine dominația 
metropolei”?! iar „spiritul Imperiului supravieţuieşte în Uniunea 
Franceză” pe parcursul întregului deceniu 1946-1956. 


2. LEGEA-CADRU GASTON DEFFERRE 


Anul 1956 a adus cu sine profunde schimbări în viziunea 
colonială franceză. Încă la 31 ianuarie, premierul socialist Guy 
Mollet afirma în declaraţia de investitură că, printre altele, 
programul guvernului său îşi propune «să aducă teritoriile de peste 
mări la posibilitatea de a-şi administra democratic propriile afaceri, 
ceea ce înseamnă asigurarea funcționării democratice a instituțiilor 
lor». O asemenea precizare nu viza autonomia posesiunilor 
franceze; ea anunţa însă, un proces reformator, pe care englezii îl 
initiaserä imediat după război. În Franţa, procesul a fost declanşat 


'5 M. Cornevin, Histoire de l’Afrique contemporaine de la deuxième guerre 
mondiale à nos jours, Paris, Payot, 1972, p. 164. 

19 A. Grosser, Affaires extérieures. La politique de la France: 1944-1984, 
Paris, Flammarion, 1984, p. 47. 

Datorită legii din mai 1951, corpul electoral creşte în AOF de la 939.000 
votanti (1947) la 3.200.000 (1952); în colegiul al II-lea din AEF, sporul este 
cuprins între 105.000 (1947) şi 550.000 (1952). 

21 P M. de la Gorce, op.cit., p. 158; X. Yacono, op.cit., p. 70. 

? M. Merle (dir.), op.cit., p. 142. 

3 Cf. A. Grosser, La IV ° République..., p. 351. 

de sus şi a avut ca promotor pe ministrul „France d'Outre-Mer”, 
Gaston Defferre (S.F.1.0.). Înaintată parlamentului în martie 1956, 
legea a fost votată la 23 iunie acelaşi an (cu 446 voturi pentru şi 
doar 98 împotrivă). Percepută în unele medii ca un „ansamblu de 
reforme”, legea-cadru şi-a propus şi a reuşit să «accentueze 
personalitatea teritoriilor». Principalele sale trăsături se regäseau 
în: 

e introducerea votului universal pentru toți bărbaţii şi femeile ce 
au împlinit vârsta de 21 de ani; 

e suprimarea sistemului electoral cu două colegii; 

e înlocuirea administraţiilor centrale ale celor două grupe de 
teritorii (AOF şi AEF), cu administrații teritoriale pentru 
fiecare colonie; 

e păstrarea AOF şi AEF, conduse de câte un guvernator general 
francez şi un Mare Consiliu (Parlament); 

e dotarea fiecărei colonii cu o Adunare Teritorială, aleasă prin 
vot universal, responsabilă de conducerea afacerilor locale şi 
cu un Consiliu de Guvernământ (al cărui vicepreşedinte este un 
african) responsabil de administrarea teritoriului; 

e şefia fiecărui teritoriu rămâne în sarcina guvernatorului 
francez, responsabil pentru actele sale în fața cabinetului de la 
Paris. 

Gaston Defferre a înfăptuit reforma în condițiile dramaticelor 
evenimente din Camerun şi Algeria. El declara în faţa senatorilor: 
«nu lăsaţi să se creadă că Franţa nu va întreprinde reforme decât 
atunci când sângele va începe să curgă»; şi adăuga: «nu trebuie să 
ne lăsăm dominați pe neaşteptate de evenimente(...). Important este 
să luăm la timp măsurile necesare astfel încât să ne poată permite 
evitarea conflictelor grave». Cuvintele lui Defferre trădau şi o 


# M. Merle (dir), op.cit., p. 144. 

* Ibidem. 

% Cf. A. Grosser, La IV“ Râpubliquc..., p. 351. 

7 Cf. V. Opluëtil, Evolution de l’Afrique depuis la deuxième guerre 
mondiale, Praha, S.P.N., 1970, p. 107. 

stare de anxietate determinatä de acumularea nemultumirilor în 
interiorul Uniunii Franceze. Tocmai de aceea ministrul vedea în 
legea sa unica modalitate de «a menţine şi întări necesara unitate 
dintre Franța metropolitană şi popoarele din teritoriile de peste 
mări». Referindu-se la legea-cadru, susținătorul şi colegul de 
partid al lui Defferre, François Mitterrand, afirma că ea 
«simbolizează spiritul de progres al Franţei şi şansa evoluției 
Africii în calm şi armonie». În realitate, legea Defferre a depăşit 
speranţele iniţiatorului său, deschizând „drumul spre autonomie”* 
al posesiunilor franceze. Astfel, acordarea votului universal a făcut 
ca mase întregi de africani să se pronunțe asupra propriului destin. 
Alegerile de la 31 martie 1957 au permis o remarcabilă afirmare a 
partidelor autohtone, fapt ce a echivalat, practic, cu o bruscă 
africanizare a instituțiilor locale. La scrutin au participat 
10.200.000 alegători în AOF şi 2.500.000 în AEF. Marele partid 
R.D.A. a obţinut 234 de locuri din 476 în AOF”! (fiind majoritar în 
Coasta de Fildeş, Sudanul occidental, Guineea, Volta Superioară) 
şi 54 de locuri din 200 în AEF (cu majoritate în Ciad). „Convenția 
Africană”, partid creat de Senghor, a ieşit majoritară în Senegal, 
iar secția sa gaboneză, în Gabon. De asemenea, partidele locale 
africane s-au impus în Niger, Mauritania, Dahomey, Congo şi 
Oubangui-Chari"?. Adunările Teritoriale rezultate în urma 
consultării electorale reflectau raportul de forte dintre diferitele 
formaţiuni politice locale şi, din acest moment, posesiunile 
francofone sunt conectate la „practicile parlamentare”*?. 

Mult discutat a fost aspectul că legea-cadru a färâmitat cele 


?8 E. M'Bokolo, Le Continent..., p. 112. 

? Cf. C. Bourdache, Les années cinquante, Paris, Fayard, 1980, p. 151. 

3 P, Bertaux, op.cit., p. 288 ; C. Wauthier, L"Afrique des Africains, Paris, 
Seuil, 1977, p. 105. 

* Comparativ cu 41 locuri din 405, în 1952. 

” Vezi E. Sik, The History of Black Africa, vol. IV, Budapest, Academiai 
Kiado, p. 200; M. Cornevin, op.cit., p. 214 ; J. Ki-Zerbo, op.cit., p. 509; 
A.Grosser, La IV“ Râpublique..., p. 352. 

3 M. Merle (dir), op.cit., p. 144. 

două blocuri: AOF şi AEF. Unii africanisti pun acest lucru pe 
seama influenţei exercitate asupra lui Defferre de ivorianul Félix 
Houphouët-Boigny, ministru-delegat pe lângă premierul Guy 
Mollet. Houphouët devenise campionul micronationalismului 
deoarece „nu a acceptat niciodată, cu dragă inimă, supremaţia 
Dakarului”** în cadrul AOF. Poziţia sa a fost aspru criticată de o 
altă mare figură vest-africanä, Léopold Sédar Senghor, adeptul 
perpetuării structurilor federale. La vremea aceea, pe cei doi îi 
despärtea o „rivalitate legendară”, liderul senegalez făcând 
vinovat pe Houphouët de «balcanizarea» Africii Negre. Lui 
Senghor i s-a alăturat şi guineezul Ahmed Sékou Touré, care 
aprecia fragmentarea AOF şi AFF ca o «greşeală majoră» ® a legii- 
cadru. Totuşi, dacă avem în vedere că şi înainte de legea-cadru 
teritoriile din AOF şi AEF aveau o pronunțată personalitate, la care 
se adăuga fragmentarea etnică specifică universului african, este 
putin probabil ca speranţele lui Senghor şi A.S. Touré să fi putut 
prinde contur. Legea-cadru a lăsat însă nerezolvate „două probleme 
esenţiale”: nu afecta natura legăturilor constituţionale dintre 
metropolă şi teritorii (sau grupuri de teritorii) şi nu prevedea 
posibilitatea accesului acestor posesiuni la o veritabilă 
independenţă politică. În ciuda limitelor sale, legea-cadru a impus 
„o evoluţie rapidă”, conectând coloniile franceze la ritmul 
cunoscut coloniilor engleze. Mai mult, există un acord general 
printre istorici, că legea-cadru a avut un „caracter tranzitoriu”; în 
acest sens, Raymond Cartier scria, la 1 septembrie 1956, în Paris 
Match: «Înţelepciunea de astăzi consistă în a face contrariul a ceea 
ce îndemna prudenta de ieri: să accelerăm, în loc să frânăm. 
Trebuie să transmitem, în cel mai scurt timp posibil, cât mai multe 


“ H. Deschamps (dir.), op.cit., tome II, p. 492. 

* Le Nouvel Afrique-Asie, no. 52, janvier 1994, p. 10. 
* C, Wauthier, op.cit., p. 105. 

+7 M. Merle (dir), op.cit., p. 145. 

38 Ibidem, p. 143. 

responsabilităţi africanilor. Pe riscurile şi pe răspunderile lor». 


3. COMUNITATEA FRANCEZĂ 


Cea de-a treia etapă a decolonizării posesiunilor franceze se 
declanşează în 1958. Caracteristica sa: comprimarea timpului; în 
mai puţin de doi ani statele din AOF şi AEF trec de la autonomie 
(septembrie 1958) la independență (pe întreg parcursul anului 
1960). Cum se explică o asemenea evoluţie? Pe de o parte, prin 
spiritul înnoitor, pragmatic, adus de legea-cadru. Pe de altă parte, 
datorită crizei algeriene, care impunea Franţei căutarea unui model 
al decolonizării. În prima jumătate a anului 1958, clasa politică 
franceză se afla într-un impas de netrecut, cauzat de evoluțiile din 
Algeria. Pe fondul acestor incertitudini crescânde este rechemat la 
guvernare, după lungi ani de eclipsă, generalul Charles de Gaulle”, 
pe care contemporanii îl percepeau drept «cel mai ilustru dintre 
francezi» şi pe care istoricii îl consideră „cel mai reputat 
preşedinte (sau, în general, om politic) francez din secolul nostru 
[secolul al XX-lea — nota ns.]’*. De la început, generalul de 
Gaulle lua contact cu „un proces în plină mişcare”". El iniţiază un 
vast plan de reforme printre care şi o reformă constituțională, ce 
redefinea raporturile dintre Franţa şi coloniile sale. 

Noua Constituţie, care inaugura cea de-a V-a Republică 
franceză, stipula că Franţa şi posesiunile de peste mări alcătuiesc, 
în deplină concertare, o Comunitate «fondată pe egalitatea şi 


* Cf. Ibidem. 

4l Vezi amănunte în V. Cruceanu, Generalul de Gaulle, contemporanul 
nostru, în Historia, nr. 76, apr. 2008, p. 24-30. 

“ AL. Vianu, C. Mureşan, R. Păiuşan, S. Nistor, Preşedinţii Franţei, Craiova, 
Universalia-Dialog, 1991, p. 170. 

“ Ibidem, p. 163. 

“ H. Deschamps (dir.), op.cit., tome II, p. 485; P. de Boisdeffre, Si totuşi... de 
Gaulle, Bucureşti, Editura 100+1 Gramar, 1997, p.173-179. 

solidaritatea popoarelor ce o compun». Capitolul al XII-lea al 
legii fundamentale, intitulat „Despre Comunitate”, consacra la 
art. 77 că în Comunitatea instituită prin prezenta Constituţie, 
statele membre se bucură de autonomie [subl. ns.]»". Acelaşi 
articol statua că «toți cetățenii sunt egali în drepturi şi au obligații 
identice, indiferent de origine, rasă şi religie». Art. 80 prevedea că 
«preşedintele Republicii prezidează şi reprezintă Comunitatea»", 
el devenind astfel „cheia de boltă” a noii structuri imperiale 
franceze. Celelalte instituții erau Consiliul Executiv, Senatul şi 
Curtea de arbitraj. Interesantă ni se pare structura Consiliului 
Executiv, prevăzută la art. 82. Condus de preşedintele Comunităţii, 
Consiliul era alcătuit din: primul ministru al Republicii, şefii de 
guvern din fiecare stat membru şi ministrii-delegati cu problemele 
comune. O asemenea adunare de stări politice l-a făcut pe Senghor 
să considere Comunitatea drept un «Commonwealth francez». 
Cu certitudine, rolul cel mai de seamă în destinele Comunităţii l-a 
jucat art. 86. Acesta lua în considerare, pentru prima dată în istoria 
dreptului constituțional francez, posibilitatea transformării 
statutului unui teritoriu din Comunitate. Astfel, se prevedea că, la 
cererea Republicii sau printr-o rezoluție a Adunării Legislative 
locale, confirmată printr-un referendum, «un stat membru al 
Comunității poate deveni independent, încetând să mai aparțină 
Comunităţii»”. 

Constituţia a fost supusă referendumului la 28 septembrie 
1958. În posesiunile de peste mări (inclusiv AOF şi AEF) s-au 
înscris la vot 20.645.678 de oameni. Din acest total, s-au exprimat 
15.385.255 de sufragii. Constituţia a întrunit 13.454.693 de voturi 
favorabile („da”) şi 1.931.562 de voturi împotrivă (nu). În 


* Vezi textul Constituţiei din 1958 în Documents d’histoire..., p. 204-217 şi în 
C. Bourdache, op.cit., p. 510-523. 

46 C, Bourdache, op.cit., p. 522. 

“ Ibidem. 

48 P. Bertaux, op.cit., p. 288. 

# Vezi C. Bourdache, op.cit., p. 523. 

“0 Ibidem, p. 241; în metropolă 17.668.790 electori au votat „da” şi 4.624.511 

Africa Neagră, procentele indicau un „da” masiv în: Coasta de 
Fildeş — 99,9% (de altfel, F. Houphouët-Boigny era considerat 
drept „principalul apărător al Comunităţii”), Volta Superioară, 
Moyen-Congo şi Oubangui-Chari — 99%, Dahomey şi Ciad — 98%, 
Senegal şi Sudanul francez — 97%, Gabon — 92% şi ceva mai slab, 
în Madagascar şi Niger — 78%". Guineea a fost singura ţară 
africană care a optat pentru „nu”, cu un procent de 95%, 
proclamându-şi independenţa la 2 octombrie 1958, în afara 
Comunităţii. Deşi s-au luat măsuri drastice împotriva Guineei, 
acțiunea curajoasă şi singulară a acesteia avea să anunţe „virtuala 
dezintegrare a Comunităţii”. După plebiscitarea Constituţiei, 
trăgându-se învätäminte din lacunele Uniunii Franceze şi ale legii- 
cadru, s-a trecut la faza organizării Comunităţii. Prioritate 
absolută a avut stabilirea statutului teritoriilor francofone şi a 
raporturilor lor cu metropola. Astfel, în perioada 14 octombrie-18 
decembrie 1958, Adunările Teritoriale din cele 8 state membre ale 
AOF şi cele 4 state componente ale AEF s-au pronunţat pentru 
transformarea acestora în Republici autonome în cadrul 
Comunității franco-africane. Alte două posesiuni, Coasta 
Somalilor (Somalia franceză) şi Comore, şi-au păstrat calitatea de 
T.O.M. În ciuda aparentei democratizări a legăturilor din interiorul 
Comunității, totuşi politica externă, de apărare, moneda, politica 
economică si financiară si cea a materiilor prime strategice (art. 78 
al Constituției) erau controlate în continuare de Franța. 

Dinamica structurilor interne ale Comunității este dovedită 


electori au spus „nu”. 

`l X, Yacono, op.cit., p. 88. 

” G. de Lusignan, L’Afrique Noire depuis l’indépendance. L’évolution des 
Etats francophones, Paris, Fayard, 1970, p. 30. 

* R. Oliver, J.D. Fage, A Short History of Africa, Baltimore, Penguin Books, 1963, 
p. 248. 

%4 X, Yacono stabileşte patru etape ce au jalonat existența Comunității: naşterea 
(iunie-septembrie 1958), organizarea (octombrie 1958-septembrie 1959), 
transformarea (septembrie 1959-iunie 1960) si sfârşitul (iunie 1960-mai 1961); 
în realitate sfârşitul Comunității s-a consumat în decembrie 1960. 

de faptul că, abia încheiată etapa organizării, se trece la un nou 
stadiu evolutiv şi anume, cel al transformării. Faptul s-a datorat 
cererii de la 28 septembrie 1959 a Senegalului şi Sudanului 
occidental, reunite în Federaţia Mali, urmate mai apoi şi de 
Madagascar, de a li se acorda independența în interiorul 
Comunităţii. Atitudinea Federaţiei Mali era explicată de Senghor 
în următorii termeni: «Comunitatea nu reprezintă pentru noi decât 
o metodă de tranziție şi anume, de a ne pregăti pentru 
independenţă în maniera teritoriilor sub dependență britanică”. 
Încercând să amâne deznodământul final, autorităţile franceze au 
procedat, la 4 iunie 1960, la modificarea art. 86 al Constituţiei. În 
noua sa formă, el stipula: 

«Un stat membru al Comunităţii poate deveni independent pe 
calea acordurilor, fără a înceta să aparțină Comunităţii [subl. ns.]. 

Un stat independent nemembru al Comunităţii poate, pe 
calea acordurilor, să adere la Comunitate fără a înceta să fie 
independent". 

Primul alineat al art. 86 renovat probează prin exprimarea 
«fără a înceta să aparțină Comunităţii», eşecul atitudinii rigide 
franceze față de Guineea. De asemenea, supletea formulării 
trădează o schimbare doctrinară: Comunitatea, care în esenţa ei era 
o federație de popoare, tinde să devină o Confederație de state 
libere. Această metamorfoză pare să fi fost încurajată şi de modul 
de concepţie a celui de-al doilea alineat. Numai că, un stat 
independent nu putea să adere la Comunitate, pe baza Constituţiei 
din 1958, fără sä-si piardă din atributele suveranităţii. În 
consecință, modificarea art. 86, ne apare ca o simplă operaţiune 
cosmetică, menită insuccesului. Acceptarea de către guvernul 
francez, a exigențelor Federației Mali şi Madagascarului a 
reprezentat o ultimă sfortare de salvare a imperiului său colonial. 
Odată trecută şi această barieră, euforia independenţei a cuprins 
întreaga lume francofonă. Până la sfârşitul anului 1960, ţările 


* Cf. X. Yacono, op.cit., p. 88. 
% Ibidem, p. 97. 

membre ale AOF şi AEF, depăşind contradicţiile textelor 
constituționale, părăsesc Comunitatea şi devin state de sine- 
stătătoare. 


A. DECOLONIZAREA AFRICII OCCIDENTALE 
FRANCEZE (AOF) 


CAZUL PARTICULAR: GUINEEA 


Caracteristica generală a decolonizării celor opt posesiuni ale 
AOF şi a teritoriului Togo o constituie înfăptuirea sa pe cale 
paşnică. Am categorisit Guineea drept „caz particular” pentru că, 
la Referendumul din 28 septembrie 1958, ea a fost singura care s-a 
pronunțat pentru ,, nu”. 

Guineea, supranumită şi «Castelul de apă al Africii», 
deoarece de aici îzvorăsc fluviile Niger (al treilea de pe continent), 
Senegal şi Gambia, a fost proclamată colonie franceză în 1890. 
Actul avea atunci o simplă valabilitate nominală pentru că din 
1882 şi până în 1898, forțele franceze s-au confruntat cu armatele 
legendarului Samory Touré, care au opus „rezistența cea mai lungă 
şi tenace, întâlnită de o putere colonială în Africa Neagră”, La 29 
septembrie 1898, Samory, supranumit şi ,,Napoleonul 
Sudanului””, cu efectivele drastic reduse de efort, boli şi foamete, 
a fost capturat de căpitanul Gouraud. Exilat în Gabon, pe insula 


*7 Cf. Lumea, nr. 11, 10 mart. 1988, p. 6. 

58 y. Person, Samori, construction et chute d’un empire, în Les Africains, 
tome I, Paris, Edit. J.A., 1977, p. 253 ; A.A. Boahen, African Perspectives on 
Colonialism, Baltimore and London, The John Hopkins University Press, 1990, 
p. 53-54. 

Ÿ L, Nitescu, Republica Guineea, Bucureşti, Editura Ştiinţifică, 1961, p. 46. 

Ndjolé, în mijlocul apelor fluviului Ogooué, marele Samory moare 
de pneumonie, la 2 iunie 1900. Amintirea lui s-a păstrat vie, astfel 
încât, la începutul secolului al XX-lea, populaţiile din centrul şi 
nordul Guineei s-au răsculat sub conducerea lui Alpha Yaya. 
Arestarea acestuia în 1911, a marcat pacificarea teritoriului vest- 
african. Până la sfârşitul celui de-al doilea război mondial, Guineea 
cunoaşte o perioadă de linişte internă. 

Alegerile de la 21 octombrie 1945 pentru Constituanta 
franceză inaugurează „era” politică din istoria Guineei. Alesul 
teritoriului a fost Yacine Diallo care s-a alăturat grupului 
parlamentar socialist. Obedienta şi conservatorismul de care a dat 
dovadă i-au permis reînnoirea succesivă a mandatului, până la 
moartea sa, survenită în 1954. În 1946, învățătorul de origine 
maliană Madeira Keita pune bazele primei formaţiuni politice, „Le 
Parti Progréssiste de Guinée” (P.P.G.). La 14 mai 1947, P.P.G. 
devine secţie a R.D.A. şi ia numele de „Le Parti Démocratique de 
Guinée” (P.D.G.). Madeira Keita a imprimat o linie militantă 
partidului; timp de şase ani, cât a fost secretar general al P.D.G., el a 
suferit nouă arestări şi deportări în interiorul țării. Exasperate, 
autoritățile franceze i-au interzis şederea în Guineea şi în 1952 l-au 
expulzat în Mali. Conducerea P.D.G. este preluată de Ahmed 
Sékou Touré care se va impune ca liderul de necontestat al mişcării 
de emancipare naţională. În cuvinte simple, el şi-a expus crezul 
politic: «am o singură ambiţie: aceea de a fi util fraților mei şi țării 
mele», adăugând: < sunt si voi fi mereu împotriva nedreptätilor şi 
a opresiunii»€!. Remarcabil organizator, Sékou Touré a reuşit să 
transforme P.D.G. într-un partid modern, implantat în toate 
straturile sociale, mai ales în cel țărănesc. Aşa se face că, P.D.G. a 
dobândit o largă audiență, eclipsând în totalitate micile partide 
rivale. 

Ahmed Sékou Touré s-a născut la 9 ianuarie 1922, într-o 


© S.K. Keita, Ahmed Sékou Touré, Phomme du 28 septembre 1958, Conakry, 
1977, p. 5. 
“1 Ibidem, p. 6. 

familie de tärani säraci din Faranah. Dupä mamä, Sékou era nepot 
în linie directă al lui Samory Touré. A urmat cursurile primare în 
ținutul natal. Încă de atunci îşi manifesta spiritul mândriei 
naționale, moştenit din familie. Faptul este remarcat de directorul 
şcolii care nota în dosarul tânărului Sékou: «elev inteligent, asiduu, 
punctual, dar un pericol pentru Franţa». În 1936 intră la Colegiul 
tehnic din Conakry. După repetate incidente cu autorităţile şcolare 
franceze este eliminat în 1938. Pedeapsa a fost însoţită de o decizie 
a guvernatorului care interzicea admiterea sa în orice altă şcoală 
din colonie. În aceste condiţii, prestează munci necalificate şi îşi 
completează studiile prin corespondență. Din 1941 devine 
funcționar de poştă şi telecomunicaţii şi, în numai câteva luni, se 
impune ca lider al sindicatului P.T.T. Pe bună dreptate se apreciază 
că Sékou Touré „a fost marcat profund de sindicalism”®’, aspect 
asupra căruia am insistat într-un capitol precedent“. Important 
pentru cariera lui s-a dovedit saltul de la lupta sindicală la lupta 
politică. În calitate de fondator al R.D.A., el a rămas fidel 
principiilor militante originare. Deşi ostil rupturii de P.C. Francez, 
înfăptuită de Houphouët-Boigny, Sékou Touré a rămas în interiorul 
superpartidului, combătând tezele liderului ivorian, căruia îi 
amintea: «mai presus de R.D.A. se află Africa (...). Dacă R.D.A. nu 
face munca grandioasă ce ne aşteaptă, o va face Africa», 
Nonconformismul manifestat frecvent i-a atras epitetul de «copilul 
teribil al R.D.A.»%. Nefiind nici pe placul autorităților, Sékou a 
stat aproape un deceniu în umbra lui Y. Diallo. 

La alegerile de la 2 ianuarie 1956, P.D.G. şi-a probat forța 
adjudecându-si 346.716 voturi din totalul de 561.973%. Scorul 
obținut a permis ca Sékou Touré şi colaboratorul său, Saifoulaye 


© Ibidem, p. 26. 

% PF, Gonidec, Les systèmes politiques africains, Paris, L.G.D.J., 1978, p. 
106. 

% Vezi Capitolul al III-lea, consacrat premiselor ideologice ale decolonizării. 
SJ. Ki-Zerbo, op.cit., p. 510. 

% S.K. Keita, op.cit., p. 73; G. de Lusignan, op.cit., p. 31. 

7 S.K. Keita, op.cit., p. 64. 

Diallo, să fie delegați în Adunarea Naţională Franceză. Ca membru 
al Adunării metropolitane, Sékou „nu şi-a ascuns niciodată 
disprețul pentru jocurile [de culise ale] parlamentarilor 
parizieni”8. El a preferat să păstreze strânse legături cu ţara şi la 
18 noiembrie 1956 s-a prezentat la alegerile municipale fiind ales 
primar al capitalei. Schimbările introduse de „legea-cadru” au 
permis un nou triumf al P.D.G.: la alegerile de la 31 martie 1957, 
partidul lui Sékou câştigă 56 de locuri din cele 60 ale Adunării 
Teritoriale”. Conform regulilor „legii Defferre”, Sékou Touré 
devine vicepreşedinte al Consiliului de Guvernământ. În această 
funcție el inițiază primele măsuri de punere în practică a 
programului P.D.G. care preconiza trecerea la „administrarea prin 
intermediul comunității”. Astfel, Sékou Touré declara: «noi avem 
intenția să  abolim obiceiurile, concepțiile, metodele 
colonizatorului. Le vom înlocui prin formule autentic guineeze, 
inventate de poporul Guineei. Fiecare va trebui să se reîntoarcă la 
sursele naturale si morale ale Africii pentru a putea să gândească 
autonom, fiecare va trebui ca, prin gândirea si actele sale, să 
recunoască valorile, condiţiile şi interesele Africii» '. Apelul la 
spiritul autentic african avea menirea să confere trăinicie 
procesului de emancipare. În acest sens, Sékou a promovat o serie 
de legi ce au interzis poligamia si practica dotei si au acordat 
drepturi egale femeilor cu bărbații. De asemenea, în aprilie 1958, 
Adunarea locală a votat legea ce suprima instituția şefilor 
tradiționali. 

Am văzut mai sus că reîntoarcerea generalului de Gaulle, în 
iunie 1958, a marcat un moment de cotitură în reasezarea 
structurilor coloniale franceze. Sékou Touré a sesizat că generalul 
nu intenționa să urmeze exemplul britanicilor ce consimtisera, cu 


$ Ibidem. 

© Tbidem, p. 66; M. Cornevin, op.cit., p. 196; J. Ganiage, H. Deschamps, O. 
Guitard, L’Afrique au KN siècle, Paris, Sirey, 1966, p. 376. 

70 G. Bonn, L’Afrique quite la brousse, Paris, R. Laffont, 1966, p. 282. 

un an mai devreme, să acorde independenţa Ghanei. De aceea, el 

avertiza Comitetul de redactare a Constituţiei celei de-a V-a 

Republici: «Orice proiect de constituţie, care nu va recunoaşte 

popoarelor de peste mări dreptul la independenţă, va fi respins de 

către noi cu fermitate şi în unanimitate»”?. Liderul guineez îşi 
manifesta suspiciunea că «în umbra decorului egalitar al 

Comunităţii sunt disimulate firele a căror mânuire ar fi asigurat 

perpetuarea dominaţiei Franţei asupra coloniilor sale din Africa 

Neagră». Devenit şi „copilul teribil al Comunităţii franceze”, 

Sékou a cerut compatriotilor săi să voteze prin „nu” la 

Referendumul iniţiat de generalul de Gaulle. În prealabil, 

geneneralul de Gaulle a vizitat toate capitalele africane francofone 

pentru a se convinge de sprijinirea proiectului său. La 25 august 

1958, generalul a sosit la Conakry, unde i s-a făcut o primire 

triumfală. Sperantele abia renăscute ale lui de Gaulle sunt 

spulberate de un discurs în forță al lui Sékou Touré, care declara: 

«Proiectul de constituţie nu trebuie să păstreze logica regimului 

colonial (...). Noi nu sprijinim proiectul decât cu condiţia ca noua 

constituție să proclame: 

1. Dreptul la independență şi egalitate juridică al popoarelor 
asociate, drept care reprezintă pentru aceste popoare libertatea 
de a-şi făuri instituții după dorinţa lor şi de a exercita în statele 
lor şi între ele puterea de autodeterminare şi autoadministrare. 

2. Dreptul la despărțire, fără de care Uniunea franco-africană va 
putea fi considerată cu timpul drept un edificiu arbitrar impus 
noilor generaţii. 

3. Solidaritatea activă a popoarelor şi statelor asociate, în scopul 
accelerării şi armonizării poziţiei lor» ^. 

Şi, liderul guineez a încheiat cu următoarele fraze, rămase 
celebre: «Înainte de orice avem nevoie de demnitate şi nu se poate 
obține demnitate fără libertate. Preferăm sărăcia în libertate, 


7? S.K. Keita, op.cit., p. 69. 
7 Ibidem, p. 75. 

bogăției în sclavie [subl. ns.] (...). Nu renuntäm şi nu vom renunţa 
niciodată la dreptul nostru legitim şi natural la independentä»”. 

Martor al evenimentelor de la Conakry a fost şi consilierul pe 
probleme africane al generalului, Jacques Foccart. El încearcă să 
nuanteze: „Într-adevăr, lecturat, [discursul] nu părea teribil. Dar, el 
a fost pronunţat cu violență, fiecare formulă (...) declanşând rafale 
de aclamații”; Sékou Touré „s-a lăsat furat de verbul său, [fiind] 
prizonier al propriilor formule””. 

Acest discurs a iritat „orgoliul casant al generalului de 
Gaulle’, care „a rămas foarte marcat de afrontul lui Sékou 
Touré”. Replica preşedintelui francez nu s-a lăsat asteptatä: «S-a 
vorbit de independență. Spun si aici, mai răspicat decât altădată, că 
independența este la dispoziția Guineei care poate să şi-o 
însuşească la 28 septembrie, răspunzând „nu” propunerii care i se 
face»*, adăugând, deloc prietenos: «metropola nu se va opune. Ea 
[Guineea — nota ns.] va suporta, bineînţeles, consecintele»*!. 

Referendumul de la 28 septembrie 1958 a confirmat 
speranțele liderului P.D.G. Pe listele electorale au fost înscrişi 
1.408.500 guineezi, din care 1.203.875 au participat la vot. Dintre 
aceştia, 1.136.324 au votat „nu” ( adică un coeficient de 95%) şi 
numai 56.981 au exprimat „da” (un număr de 10.570 buletine de 
vot au fost anulate)“. După publicarea rezultatelor, omagiind 
maturitatea poporului său, Sékou Touré se făcea ecoul frumoaselor 


7 G. de Lusignan, op.cit., p. 31; S.K. Keita, op.cit., p. 71; M. Meredith, The 
State of Africa. A History of Fifty Years of Independence, London-New 

idealuri panafricaniste din epocă: «Guineea nu este decât un fragment 
sensibil şi palpitant al Africii»? , considerând că „nw”-ul guineez este 
doar un moment pe calea eliberării întregului continent. Atitudinea 
liderului P.D.G., care a determinat un deznodământ unic în istoria 
Referendumului, i-a adus un imens prestigiu devenind „unul dintre 
cei mai populari oameni ai continentului negru”**. La 2 octombrie 
1958, Adunarea Teritorială proclama în mod solemn independenţa 
primei colonii franceze din Africa Neagră. Investit preşedinte al 
Republicii Guineea, Sékou Touré evidenția marea sarcină a 
„personalităţii africane”: «Dacă vom reuşi, Africa va proba că este 
perfect capabilă să se integreze vieții moderne şi universale»”. 
Reacţia Franței a fost dură; ea s-a manifestat prin sistarea 
oricărui ajutor financiar şi prin retragerea tuturor cooperantilor 
francezi. Gestul fostei metropole, care a afectat grav economia 
guineeză, era determinat de considerente politice: umilirea ţării ce 
a avut curajul să creeze un nedorit precedent. Actul a fost ignobil 
pentru că şi aşa Franţa lăsa în urma ei una dintre cele mai sărace 
colonii. Cvasitotalitatea populaţiei era cuprinsă în agricultură. 
Sectorul non-agricol se reducea la minele de bauxită şi fier şi la 
prima centrală hidroelectrică din A.O.F. care au permis creşterea 
numărului salariaţilor de la 14.000 (1950) la 51.000 (1957). 
Situaţia din învățământ era dezastruoasă: doar 5% din copiii de 
vârstă şcolară frecventau şcoala elementară; liceele numărau 748 
de elevi iar numărul studenților guineezi, înscrişi în Franţa, sau în 
alte ţări, se ridica la numai 40. De asemenea, în teritoriu nu exista 
decât un singur spital”. Ostilitatea Franţei a impus ca Guineea să 
pornească „de la zero”? după Referendum. Pentru aceasta, 
Guineea s-a orientat către statele socialiste din estul Europei, motiv 


5 M. Merle (dir), op.cit., p. 166. 

suplimentar de furie pentru generalul de Gaulle care o considera 
„un cap de pod al comunismului în Africa Neagră”. Din Africa, 
Ghana lui Kwame Nkrumah i-a oferit un ajutor de 10 milioane lire 
sterline. Cu banii primiți şi cu valorificarea propriilor eforturi, 
Guineea a reuşit să supraviețuiască dovedind celorlalte colonii din 
AOF şi AEF că desprinderea de Franţa era posibilă. 


x 
KOK 


În 1958, Sékou Touré era un erou respectat în întreaga 
Africă. El a deturnat imensa popularitate de care se bucura în 
profitul unei puteri personale fără limite. Ca şef de stat s-a declarat 
adept al edificării unei societăţi socialiste în Guineea. Însă, 
socialismul său era „conceput în principal pe baza unei revoluții 
culturale”. Or, revoluţia culturală a însemnat, sub pretextul unei 
etici morale superioare, eliminarea fizică şi marginalizarea socială 
a tuturor celor bänuiti că nu împărtăşesc ideile „Marelui Elefant””!. 
Suspicios, confruntat şi cu o serie de comploturi, unele reale, altele 
imaginare, Sékou Touré a transformat Guineea într-un infern. În 
timpul „domniei” sale absolute de 26 de ani, 2.000.000 de 
guineezi”” au fost nevoiţi să părăsească țara natală pentru a scăpa 
de coşmar. Marele istoric guineez Ibrahima Baba Kaké, el însuşi 
exilat, i-a consacrat preşedintelui o carte intitulată: Sékou Touré: 
le héros et le tyran. Titlul reproduce fidel calea parcursă de cel 
care, la fel ca bunicul său, ar fi putut rămâne o legendă. Zecile de 
mii, poate sutele de mii de victime sunt o tristă realitate, pentru 
istoria contemporană a Guineei. Sékou Touré, care nu a reuşit să-şi 


“SK. Keita, op.cit., p. 73. 

% B. Voiculescu, M. Voiculescu, Renaşterea africană, Bucureşti, Editura 
Politică, 1979, p. 96. 

” Elefantul era emblema P.D.G. Încă înaite de 1958, Sekou era numit şi Sily = 
elefant. 

” Vezi Jeune Afrique, no. 1306, 15 jan. 1986, p. 10-16. 

scoatä tara din säräcia mostenitä de la francezi, a murit subit la 26 
martie 1984, în urma unei crize cardiace, lăsând posterităţii sechele 
care cu greu vor fi depăşite. 

La o săptămână de la moartea sa armata a preluat puterea, la 
3 aprilie 1984. Preşedinte a devenit generalul Lansana Conté 
(„ales” în 1993 şi reales în 1998 şi 2003). Speranţa revenirii la 
normalitate s-a transformat, rapid, într-o amară deceptie. Generalul 
Conté s-a dovedit, la rândul său, un dictator fără scrupule. A 
exercitat, vreme de 24 de ani, o putere discretionarä ce a aruncat 
ţara în pragul ruinei. Diminuat de o gravă maladie, s-a stins din 
viață la 22 decembrie 2008. Atmosfera „suprarealistă” lăsată 
moştenire a cauzat o nouă intervenție a armatei, de această dată a 
gradelor inferioare şi a trupei, căpitanul Moussa Dadis Camara 
devenind lider. După 50 de ani de independenţă, Guineea pornea, 
din nou, de la zero. 


CAZURILE GENERALE: TOGO 


Deşi am încadrat Togo cazurilor generale ale decolonizării 
din A.O.F., nu putem omite statutul său particular: initial a fost 
colonie germană (1884-1914), apoi teritoriu sub mandat (1919- 
1946) şi sub tutelă (1946-1960). Germanii au urmărit să facă din 
Togo o „colonie model”. Pentru o valorificare optimă ei „au 
construit trei linii de cale ferată”? (lucru foarte rar la o putere 
colonială) şi au creat „cea mai bună reţea rutieră din Africa 
tropicală”. În debutul primului război mondial, Togo a fost timp 
de câteva zile teatru de operațiuni militare. Germanii se bazau doar 
pe o forță de 500 oameni, în majoritate elemente ale poliţiei locale 


* M. Piraux, Le Togo aujourd’hui, Paris, Edit. J.A., 1977, p. 39. 
” S., Amin, L'Afrique de POuest bloquée, l’économie politique de la 
colonisation: 1880-1970, Paris, Minuit, 1971, p. 126. 

togoleze, încadrată de un număr redus de ofiţeri din metropolă”. În 
aceste condiţii Togo a fost o pradă uşoară pentru anglo-francezi: la 
26 august 1914, guvernatorul german capitulează fără condiţii. La 
10 iulie 1919, prin declarația comună anglo-franceză semnată la 
Londra se puneau bazele împărțirii Togo-ului german: 56.600 km? 
(2/3 din teritoriu) reveneau Franţei, parte ce corespunde actualei 
Republici Togo şi 28.400 km? (1/3 din teritoriu) Angliei, zonă 
cunoscută sub apelativul Togoland. Aşa cum am menţionat mai 
sus, Togo cunoaşte mandatul şi apoi tutela, pe care Samir Amin le 
consideră o „ficţiune juridică”, deoarece mascau tot un 
comportament colonial. Asertiunea este probată de faptul că în 
1934 Togo este unit cu Dahomey, iar din 1936 este încadrat în 
AOF. 

Activitatea politică a început mai devreme în Togo decât în 
celelalte posesiuni franceze. Astfel, în 1929 s-a născut mişcarea 
naționalistă „Togobund” ce milita pentru reunificarea ţării. 
Acuzată de simpatii față de germani, organizația a fost dizolvată în 
1939. În replică la „Togobund”, în 1941 s-a constituit, din 
inițiativa francezilor, o organizație socială şi culturală întitulată 
„Le Comité de l'Unité Togolaise” (C.U.T.). Sub impulsul lui 
Sylvanus Olympio, ce făcea parte din «marele familii togoleze»”, 
C.U.T. se transformă în partid politic, în aprilie 1946. Prima mare 
acțiune politică, ce a răscolit Togo, a fost legată de „problema 
ewe”. La originea sa se afla profesorul de geografie de la Achimota 
(Coasta de Aur), Daniel Chapman. În primele luni ale anului 1945, 
acesta propune crearea unui „Eweland”, sub tutelă britanică, prin 
reunirea celor 380.000 ewe din Coasta de Aur, 137.000 din 
Togoland si 200.000 din Togo francez*. Ideii lui Chapman i s-a 
raliat S. Olympio (ewe, după mamă). Treptat, el s-a detaşat de teza 


?5 M. Piraux, op.cit., p. 42. 

Istoria decolonizärii Africii 297 


„Eweland”-ului căreia îi substituie teza reunificării Togo-ului. În 
acelaşi timp, Olympio se dovedea „mai puţin ataşat ansamblului 
francez decât alţii”, motiv pentru care era privit cu suspiciune de 
către francezi. Pentru a contracara tendinţele unioniste ale lui 
Olympio (în care se bănuia şi complicitatea englezilor), francezii 
au încurajat formarea unor partide moderate, fidele lor. Aşa s-a 
constituit, în aprilie 1946, „Le Parti Togolais du Progres” (P.T.P), 
condus de Nicolas Grunitzky'% şi medicul Pedro Olympio, vărul 
lui Sylvanus. 

Perioada 1946-1951 a fost favorabilă C.U.T. La alegerile pentru 
Adunarea franceză, din noiembrie 1946, candidatul său, dr. Martin 
Aku, l-a devansat pe Grunitzky. O lună mai târziu, C.U.T. câştigă 15 
din cele 24 locuri ale Adunării Teritoriale, prezidată de acum înainte 
de S. Olympio. Anul 1951 a adus cu sine o serie de noutăți. În iulie 
s-a format un partid aristocratic, intitulat „L Union des Chefs et 
Populations du Nord” (U.C.P.N.), condus de Antoine Meatchi. 
Apariţia sa fragmenta şi mai mult scena politică togoleză (Olympio 
era din sud, iar Grunitzky din centrul țării). În septembrie, tineretul 
din interiorul C.U.T. formează o mişcare mai radicală, „Juventus 
Togo” sau ,Juvento”, al cărui scop era «lupta pentru independența 
imediată»!”!. Tribulatiile din C.U.T. au avut efecte negative în ceea 
ce priveşte evoluţia partidului. Prin urmare, la alegerile 
parlamentare din toamna lui “51, N. Grunitzky şi-a luat revanşa 
față de M. Aku. Mai mult, la alegerile locale din 1952, C.U.T. a 
fost înfrânt de P.T.P. care va domina viața politică internă până în 
1958. 

Accesul la autonomie al Coastei de Aur, în aprilie 1954, s-a 
răsfrânt pozitiv şi asupra Togo. Franţa şi-a reamintit subit că Togo 


? S, Amin, op.cit., p. 133. 

este un teritoriu sub tutelă. De aceea, la 16 aprilie 1955, a creat un 
Consiliu de Guvernământ, primul din Africa Neagră franceză, 
alcătuit din 5 africani (desemnaţi de Adunarea locală) şi 4 europeni 
(numiţi de rezidentul francez). Practic, Togo dobândea un regim de 
semi-autonomie. Pentru institutionalizarea noii realități s-au 
organizat alegerile de la 12 iunie 1955. C.U.T., care sub presiunea 
„Juvento” şi-a radicalizat opţiunile, a cerut boicotarea scrutinului. 
Voturile au fost împărțite geografic, după cum urmează: P.T.P. şi-a 
adjudecat 95% din sufragii în sud, în timp ce U.C.P.N. a întrunit 
92% în nord”. Cele două partide, simpatizate de metropolă, au 
format împreună o coaliție guvernamentală (3 locuri P.T.P. şi 2 
portofolii U.C.P.N.). Pentru a marginaliza C.U.T., coaliția P.T.P.- 
U.C.P.N. a cerut în iulie 1955 acordarea statutului de autonomie 
deplină. Tot în 1955, Togo a fost vizitat de o misiune a Consiliului 
de Tutelă al O.N.U. Având în vedere apropiata independenţă a 
Coastei de Aur şi, implicit, cererea britanicilor de a se organiza un 
referendum în Togoland cu privire la tutelă, misiunea a recomandat 
Franţei, o consultare similară şi în Togo. Referendumul s-a 
desfăşurat în Togoland (care a optat pentru ridicarea tutelei şi 
unirea cu Coasta de Aur) dar nu şi în Togo. În schimb, Franţa a 
recurs la un artificiu: la 30 august 1956 Togo este declarată 
„republică autonomă”, asociată Franţei (apărarea, politica externă 
şi serviciile comune vitale rămâneau în competența metropolei). 
Statutul de „autonomie” şi-a aflat confirmare printr-un referendum 
special, la 28 octombrie 1956, încheiat cu un procent favorabil de 
93%". 

Pus în fața faptului împlinit, Consiliul de Tutelä al O.N.U. a 
cerut Franţei, în iunie 1957, ca următoarele alegeri, al căror termen 
se apropia, să se desfăşoare sub controlul unei misiuni a 
organizației mondiale. Pe listele electorale s-au înscris 490.000 
persoane cu drept de vot, dar la urne s-au prezentat doar 318.000 
electori. Alegerile de la 27 aprilie 1958 au determinat o răsturnare 


10 E, Sik, op.cit., vol. IV, p. 284. 
'% M. Cornevin, op. cit., p. 187. 

a raportului de forte: C.U.T. obţine o zdrobitoare victorie cu 
191.000 voturi (64% din total), care contabilizate au dat 29 de 
locuri în Adunare. Partidul U.C.P.N. a obținut 10 mandate, urmat 
de independenţi cu 4 locuri, în timp ce P.T.P. s-a clasat pe ultimul 
loc cu numai 3 deputați “4, 

În urma consultării electorale, la 13 mai 1958, S. Olympio'%, 
„un om de stat integru dar prea rigid în principii, autoritar şi chiar 
de o mare cruzime pentru dusmani” ®, este desemnat prim- 
ministru. Ca şef de guvern, Olympio s-a dovedit mult mai 
echilibrat, chiar moderat. În noiembrie 1958, Franţa a acceptat 
ridicarea tutelei, act primit favorabil de O.N.U. A urmat acordarea 
deplinei autonomii interne la 1 februarie 1959 şi proclamarea 
independenţei la 27 aprilie 1960. Devenit primul preşedinte al 
Republicii, S. Olympio a ţinut să-l omagieze pe generalul de 
Gaulle despre care spunea că «este unul dintre primii care au 


înţeles că Africa nu putea rămâne în imobilism»!%. 


x 
KOK 


S. Olympio a excelat prin rigiditate si autoritarism. Politica 
internă austeră a fost neinspirat corelată cu o politică externă 
izolationistä (relații deosebit de încordate cu vecinii, mai ales cu 
Ghana, el acuzând pe dr. Nkrumah că vrea să anexeze Togo). 
Alegerile din aprilie 1961 au revenit C.U.T. ( toate cele 51 locuri 
ale Adunării), rezultând un monopol excesiv al puterii. De 
asemenea, firea sa independentă stânjenea pe francezi. Cu larga 


104 Ibidem; J. Ganiage, H. Deschamps, O. Guitard, op.cit., p. 405; E. Sik, 
op.cit., vol. IV, p. 285; J. Ki-Zerbo, op.cit., p. 514. 

105 Născut la 6 septembrie 1902, la Lomé. Studiile primare le face în limba 
germană. În deceniul al treilea studiază la Univ. din Viena şi apoi la celebra 
„London School”. Se lansează în afaceri, în Nigeria. În perioada 1938-1940 se 
dedică jurnalismului. Din 1941 se consacră activităţii politice. 

1% G, de Lusignan, op.cit., p. 173. 

10 E, Sik, op.cit., vol. IV, p. 287. 

complicitate a acestora, la 13 ianuarie 1963, Togo devine prima 
țară din Africa Neagră în care se produce o lovitură de stat 
militară, preşedintele S. Olympio fiind ucis. Militarii au chemat la 
putere pe N. Grunitzky, înlăturat la rândul său, la 13 ianuarie 1967. 
De atunci Togo s-a aflat sub sechestrul generalului Gnassingbé 
Eyadéma, acuzat de familia Olympio de a fi asasinul primului 
preşedinte al Republicii. Generalul Eyadéma a condus Togo 
discretionar, timp de 38 de ani. A murit subit la 5 februarie 2005. 
I-a urmat fiul său, Faure Gnassingbé, ales în mod democratic, prin 
scrutinul din 24 aprilie 2005. 


DAHOMEY, ASTĂZI REPUBLICA BENIN 


Deşi o tara mică, Republica Benin are o istorie tumultoasă. 
În epoca precolonială aici s-au constituit o serie de state, precum 
Porto-Novo şi Abomey, cu o civilizaţie „printre cele mai 
strălucitoare de pe continent”!%. Primii europeni sosiți au fost 
portughezii, în secolul al XVI-lea, urmați de olandezi, englezi şi 
francezi. În 1863, regele din Porto-Novo, îngrijorat de 
comportamentul englezilor la Lagos (Nigeria), s-a plasat sub 
protecția Franţei. Conferința colonială de la Berlin a confirmat 
Dahomeyul ca zonă de influenţă franceză. Obstacolul principal în 
calea expansiunii franceze îl reprezenta regatul Abomey. Sub lunga 
domnie a lui Gezo (1818-1858), a cărui figură „domină 
incontestabil secolul”!!0, regatul vest-african a atins apogeul 
puterii sale. Un element picant i-a sporit celebritatea: corpul de 
elită al armatei era alcătuit din 2.000 de amazoane, «reputate 


108 Dovezi irefutabile, în acest sens, a publicat revista Le Nouvel Afrique Asie , 
no. 105, juin 1998, respectiv no. 108, septembre 1998. 

10 S, Amin, op.cit., p. 134. 

110 C, Coquery-Vidrovitch, Gezo ou les dernières grandes heures du royaume 
d’Abomey, în Les Africains, tome I, Paris, Edit. J.A., 1977, p. 145. 

entru curajul si ferocitatea lor»!!!. Moartea lui Gezo (asasinat, se 
p Jul $ 


pare) a oferit francezilor un moment propice pentru sporirea 
presiunilor asupra Abomey-ului. in pofida rezistentei regilor Glélé 
şi Behanzin, francezii ies victoriosi şi, în 1894, Dahomey devine 
colonie franceză (revoltele împotriva ocupantului nu au încetat 
decât în 1920). 

Existenţa acestor regate precum şi afirmarea, încă înainte de 
ocupaţie, a unei pături de negustori „creoli” (de origine braziliană), 
ce se ocupa de comerțul cu sclavi, au făcut ca în Dahomey să apară 
de timpuriu o elită locală. După cucerirea franceză, copiii 
aristocraților şi negustorilor bogaţi vor fi trimişi la studii în 
metropolă. Prin urmare, comparativ cu alte colonii, societatea 
dahomeeană se prezenta „mai dezvoltată din punct de vedere 
intelectual”!!7. De aceea, Dahomeyul a fost räsfätat cu prestigiosul 
supranume de «cartierul latin al Africii»! 13: 

Anii interbelici au fost dominați de două personalități locale: 
institutorul Louis Hunkanrin si avocatul Kodjo Tovalou Houénou. 
Primul, numit şi «Macaulay al Dahomey-ului»!!*, a fost „unul 
dintre primii africani care au introdus ideile socialiste pe 
continent?!”. În 1921 a înființat o ligă a apărării drepturilor omului 
în Dahomey, iar în 1923 s-a aflat printre conducătorii răscoalei 
antifranceze de la Porto-Novo (datorată sporirii impozitelor şi 
taxelor). Arestat de autorități, L. Hunkanrin este deportat pentru 10 
ani în deşerturile Mauritaniei!!°. Cel de-al doilea a activat la Paris 
unde, în 1924, a fondat „Liga universală pentru apărarea rasei 
negre”. Animat de ideea eliberării Africii a stabilit contacte cu Marcus 


11 Ibidem, p. 147; A. Filimon, Abomey. Un regat al amazoanelor, în Magazin 


istoric, nr. 5, mai 1982, p. 56. 

? G. de Lusignan, op.cit., p. 163. 

113 Ibidem; vezi si M.A. Glélé, Naissance d’un Etat noir (...Dahomey), Paris, 1969, 
. 34. 

* Ibidem, p. 48. 

` L’Afrique vue par ses amis, Moscou, Edit. du Progrès, 1984, p. 80. 

“ În lipsa lui, viaţa politică a evoluat pe alte făgaşe; totuşi Hunkanrin a trăit 
„visul” independenţei. S-a stins din viaţă la 28 mai 1964, la vârsta de 77 ani. 

Garvey şi s-a bucurat de sprijinul P.C. Francez, singurul partid 
metropolitan anticolonialist din acea perioadă. În 1925, Houénou a 
încercat să revină în patrie dar a fost arestat la Lomé (Togo). Eliberat, 
s-a stabilit în Senegal, unde rămâne până la sfârşitul vieţii (1936). 
Beneficiind de o moştenire bogată, viața politică 
dahomeeană va reînflori după cel de-al doilea război mondial. Din 
nefericire, ea se va dovedi extrem de complicată. Francezul Robert 
Cornevin a sesizat foarte bine faptul că scena politică postbelică 
din Dahomey a fost caracterizată de „permanenţa elitelor” şi de 
„un regionalism istoric al partidelor care urmează o 
personalitate”!!”. Astfel, în regiunea de sud-est, în fostul regat 
Porto-Novo, s-a impus Sourou Migan Apithy!!5. În perioada 5-7 
aprilie 1947, el a pus bazele primului partid politic, „L Union 
Progressiste Dahomeenne” (U.P.D.), ca secţie locală a R.D.A. Din 
nord (fostul regat Bariba) s-a ridicat institutorul Hubert Maga!!? 
care, în 1951, se rupe de U.P.D. şi creează propriul partid intitulat 
„Le Group Ethnique du Nord”, devenit ulterior „Le Mouvement 
Démocratique du Dahomey” (M.D.D.). Regiunea de sud-vest, 
Cotonou-Ouidah-Abomey, era reprezentată de Justin Ahomadégbé 
Tometin'”, din familia princiară a regatului Abomey. El a 
constituit în 1955 un nou partid regional, „L Union Démocratique 
Dahoméenne” (U.D.D.), tot secţie locală a R.DA. Într-un 
asemenea cadru fragmentat este lesne de înțeles „importanța 
scăzută a partidelor politice”!?!, supuse sciziunilor, repetatelor 


117 R, Cornevin, Histoire de Dahomey, Paris, Berger-Levrault, 1962, p. 508. 

'15 Mama sa era fiica ministrului migan al ultimului rege din Porto-Novo (Migan 
era sfetnicul monarhului; stătea tot timpul la dreapta regelui, era şeful justiţiei şi 
comanda flancul drept al armatei). S-a născut la 8 aprilie 1913 la Porto-Novo. 
Urmează studii de contabilitate în Franţa. A făcut războiul în armata franceză. 
Din 1945 se dedică politicii. 

119 Născut la 10 august 1916. A studiat la celebra „William Ponty” îmbrăţişând 
cariera didactică, dar atracția politicii a fost mai mare. 

120 Născut la Abomey în 1917. Studii la „William Ponty” şi apoi la „Colegiul 
Medical” din Dakar, devenind dentist. Intră în politică în 1947. 

BIR, Cornevin, op.cit., p. 513. 

schimbări de denumiri şi, implicit, preponderentei „personalității 
liderului”. La remarcabilul potential intelectual al Dahomey-ului 
s-au evidențiat şi alte personalități politice precum Alexandre 
Adandé, scriitorul Paul Hazoumé şi medicul Emile-Derlin Zinsou. 
Ei s-au confruntat însă cu un serios handicap: nu aveau aceeaşi 
ascendență etnică precum cei „trei mari”. Prin urmare, întreaga 
evoluţie a Dahomey-ului a stat sub semnul rivalitätii şi ranchiunei 
dintre Apithy, Maga şi Ahomadegbe. Istoricul Maurice Glélé, care 
i-a cunoscut bine, îi caracterizează cu multă dibăcie. Astfel, 
Apithy, ce visa să facă din Dahomey «Elveţia Africii», păcătuia 
printr-o instabilitate devenită proverbială, dovedind că „nu este un 
om de acțiune”, El a excelat prin demagogie, consacrându-se 
„mai mult propriei promovări, decât celei a electoratului” !”. 
Nordistul Maga se pierdea în lucruri mărunte, probând că „nu are 
anvergura unui om de stat”?!”??, Cât priveşte pe dinamicul, dar în 
egală măsură traditionalistul Ahomadégbé, acesta se arăta a fi un 
politician „brutal, dur, impulsiv, arborând înclinații de dictator!” 

lată însă, cum a evoluat viața politică internă după marea 
conflagrație mondială. Primul deputat african trimis la Paris a fost 
Apithy, victorios în colegiul secund, la alegerile din toamna lui 
1945. El s-a bucurat de o îndelungată carieră pe băncile 
parlamentului francez, fiind succesiv reales în 1946, 1951 si 1956, 
încât s-a vorbit chiar de un «mit Apithy». Ca deputat, Apithy s-a 
remarcat prin trecerile sale „dintr-o extremă în alta, cu reveniri 
spectaculoase” "”?; el a flirtat pe rând cu P.C.F., S.F.LO., U.D.R., 
R.D.A. şi LO.M. Când a părăsit pe „independenții de peste mări” 
(LO.M.), avea să declare retoric: «voi face de acum înainte o 


' Ibidem. 

'% M.A. Glélé, op.cit., p. 116. 
' Ibidem, p. 101. 

125 Ibidem, p. 102. 

126 Ibidem, p. 131. 

1? Ibidem, p. 141. 

128 Thidem, p. 88. 

' Ibidem, p. 101. 

politică personală, egoistă si oportunistă»!*. În 1951, odată cu 
introducerea colegiului unic în A.O.F. şi lărgirea accesului la vot, 
Dahomey-ul a primit dreptul de a fi reprezentat de doi deputaţi în 
Adunarea Naţională Franceză. Cel de-al doilea deputat ales a fost 
Hubert Maga, ce şi-a reînnoit mandatul şi în 1956. 

Introducerea „legii-cadru” a schimbat şi destinele Dahomey- 
ului. Alegerile pe baza prevederilor sale, de la 31 martie 1957, au 
prilejuit victoria „Le Parti Republicain du Dahomey” (P.R.D.), 
denumirea schimbată din 1951 a U.P.D., al lui Apithy, cu 109.000 
voturi (45% din total) şi 35 de locuri în Adunarea Teritorială. A 
urmat U.D.D., condus de Ahomadégbé, cu 70.000 voturi şi 7 
deputați. Partidul lui Maga, cu denumirea schimbată în 
Rassemblement Démocratique Dahoméene” (R.D.D.), a obţinut 
60.000 de voturi si 1-au fost repartizate 6 mandate. Alte 12 locuri 
au revenit candidaților  independenţi'”!. Apithy devine 
vicepreşedinte al Consiliului de Guvernämânt (guvern 
semiautonom, pe baza unei coaliții P.R.D.- R.D.D.- independenți). 
Dar, nimic si nimeni nu era stabil în Dahomey! În februarie 1958, 
R.D.D. iese din guvern si se apropie de U.D.D. Apithy reface 
echipa guvernamentală din reprezentanți ai partidului său si ai 
independentilor. 

La Referendumul din 28 septembrie 1958, cum nici un partid 
politic nu se gândea la independență, s-a dat un consemn unanim: 
„da” (initial Apithy a cochetat cu varianta „nu ”, dar a renunţat). Se 
poate considera că Referendumul a prilejuit singurul moment de 
consens al clasei politice dahomeene. Aderarea Dahomey-ului la 
Comunitatea franceză a întrunit aprobarea a 98% din electorat 
(418.963 voturi „da” şi numai 9.246 muy? Conform acestui vot, 
la 4 decembrie 1958, Adunarea Teritorială decide transformarea 
țării în Republică autonomă. 

La 17 ianuarie 1959, guvernul autonom prezidat de Apithy a 


130 Ibidem, p. 102. 
131 Ibidem, p. 148; R. Cornevin, op.cit., p. 518; E. Sik, op.cit., vol. IV, p. 238. 
132 M.A. Glélé, op.cit., p. 161. 

optat ca, aläturi de Senegal, Sudanul vest-african si Volta 
Superioară, Dahomey să participe la constituirea Federaţiei Mali. 
Ivorianul Houphouët-Boigny a făcut puternice presiuni asupra 
aliaților săi, Maga şi Ahomadegbe, cerându-le să se opună planului 
lui Apithy. Prin urmare, alegerile legislative convocate pentru 2 
aprilie 1959 au avut şi valoarea unui plebiscit. Rezultatul lor indica 
victoria P.R.D. cu 144.038 voturi şi 37 locuri în Adunare, urmat de 
R.D.D. cu 63.383 voturi şi 22 locuri parlamentare. Pe ultimul loc 
se plasa, în mod paradoxal, U.D.D., cu cel mai mare număr de 
voturi — 162.574, dar cu cel mai mic număr de mandate — doar 
111%. Alegerile au provocat o vie indignare lui Ahomadégbé, care 
l-a acuzat de fraudă pe Apithy. Guvernul francez, ce nu agrea 
opţiunea federalistă a liderului P.R.D., intervine şi, la 23 aprilie 
1959, organizează un nou tur de scrutin în circumscripțiile ce 
ridicau semne de întrebare. Noile rezultate indicau un regres al 
P.R.D., creditat cu 28 locuri, urmat de R.D.D. şi cele 22 mandate 
ale sale, iar în poziţia a treia, U.D.D. obținea satisfacție, deținând 
acum 20 de locuri parlamentare". Din acest moment U.D.D. 
devine arbitrul scenei politice. Ahomadégbé s-a răzbunat pe 
Apithy şi prin alianța cu R.D.D. „a ridicat pe Maga la putere”'*. 
Numai că, noua coaliție reprezenta „o uniune ce se realiza prin 
amărăciune şi care genera o indispozitie politică aproape 
permanentă”!*€. Punerea în minoritate a lui Apithy a însemnat şi 
eşuarea apartenenţei la Federația Mali. La 30 mai 1959, proaspătul 
premier H. Maga, ce manifesta o prietenie servilă față de 
Houphouët, a participat la Abidjan, alături de omologii săi din 
Niger, Volta Superioară şi țara gazdă, la crearea Consiliului 
Antantei. Deşi etala public vocaţia sa economică, „misiunea 


133 Ibidem, p. 170 ; E. Sik, op.cit., vol. IV, p. 238; G. de Lusignan, op.cit., p. 
167. 

134 E, Sik, op.cit., vol. IV, p. 238; G. de Lusignan, op.cit., p. 167; R. Cornevin, 
op.cit., p. 519. 

15 M.A. Glélé, op.cit., p. 170. 

136 G. de Lusignan, op.cit., p. 167. 

esențială a Consiliului Antantei era de a paraliza influența 
Federaţiei Mali” *. Pe fondul surprinzätoarei eliminäri a lui 
Apithy din prim-planul vieții politice şi a alinierii necondiționate la 
politica lui Houphouët-Boigny, Republica Dahomey şi-a proclamat 
independenţa la 1 august 1960 sub preşedinţia lui Hubert Maga. 


# 
ek 


Certurile dintre cei trei principali lideri politici, precum şi 
răsturnările de alianță imprevizibile, au plasat de la început tânăra 
republică sub semnul unei acute instabilitäti. Pe acest fond, armata 
a jucat un rol cheie, intervenind adesea în viața politică. lată 
„filmul” repetatelor schimbări, cu precizarea că, din 1991, Beninul 
a devenit un model de stat democratic: 


- Hubert Maga — 1 august 1960-28 octombrie 1963; 

- Gen. Christophe Soglo — 30 octombrie 1963-19 ianuarie 1964; 
-  Sourou Migan Apithy — 20 ianuarie 1964-27 noiembrie 1965; 

- Interimar: Tahirou Congacou — 29 noiembrie-22 decembrie 1965; 
- Gen. Christophe Soglo — 22 decembrie 1965-17 decembrie 1967; 
- Lt.col. Maurice Kouandété — 17-22 decembrie 1967; 

- Lt.col. Alphonse Alley — 22 decembrie 1967-1 august 1968; 

- Emile-Derlin Zinsou — 1 august 1968-10 decembrie 1969; 

- Lt.col. Paul Emile de Souza — 10 decembrie 1969-1 mai 1970; 

- Hubert Maga — 1 mai 1970-7 mai 1972; 

- Justin Ahomadégbé Tométin — 7 mai-26 octombrie 1972; 

- Gen. Mathieu Kérékou — 26 octombrie 1972-4 aprilie 1991; 

- Nicéphore Soglo — 4 aprilie 1991-4 aprilie 1996; 

- Mathieu Kérékou — 4 aprilie 1996-6 aprilie 2006; 

- Thomas Yayi Boni — 6 aprilie 2006. 


137 V, Opluëtil, op.cit., p. 119. 

NIGER 


Nigerul este o tara aridă, situată în mijlocul Saharei şi ale 
cărei „două treimi [din teritoriu] sunt formate din zone 
desertice”!"#. Penetratia franceză a început din 1892. Primele 
succese majore au fost obținute în 1895, când, colonelul Monteil a 
semnat tratate de protectorat cu mai multi regi şi şefi din bucla 
Nigerului şi din regiunea Moyen-Niger'*”. În 1900, francezii au 
luat în stăpânire Zinder. Ofensiva prin «nisipurile Saharei» a 
continuat şi până în 1906 a fost supusă întinsa zonă centrală 
cuprinsă între Agadès şi Bilma. În timpul primului război mondial 
s-au înregistrat revolte ale populaţiei locale, pacificate cu greu; abia în 
1922 s-a putut constitui oficial colonia Niger. 

Ca în marea majoritate a posesiunilor franceze, viață politică 
locală s-a înfiripat după cel de-al doilea război mondial. Primul 
partid politic, „Le Parti Progressiste Nigérien” (P.P.N.) a fost 
fondat scurt timp după constituirea R.D.A. la Bamako, în 
octombrie 1946, de către doi institutori: Hamani Diori!%, devenit 
preşedinte al P.P.N. şi Djibo Bakary!“!, secretar general al 
partidului. Tot în 1946, preşedintele P.P.N. este ales deputat în 
Adunarea Naţională Franceză. Schimbarea liniei politice a R.D.A. 
din 1951 a avut consecințe şi asupra P.P.N. Hamani Diori a rămas 
fidel poziţiei moderate adoptate de mentorul său, ivorianul Félix 


138 Vezi Lumea, nr. 18, 25 apr. 1974, p. 18. 

'5 Documents Diplomatiques Français (1871-1914), 1* série ( D.D.F., I), vol. 
12, documentul nr. 93, p. 122. 

140 Născut în 1916. Studii la Niamey, Porto-Novo si apoi la „William Ponty” 
(Dakar). Profesează în tara după care, în anii 1938-1939, predă la „Ecole de la 
France d'Outre Mer” din Paris. Revine la Niamey şi după război se implică în 
viaţa politică (vezi şi Profil, în Lumea, nr. 42, 12 oct. 1967, p. 31). 

141 Născut în 1922. Format tot la „William Ponty”. Din 1941 predă în ţară. 
Abandonează învățământul şi, animat de idei generoase, se dedică activităţii 
politice. 

Houphouët-Boigny. În schimb, D. Bakary, care „milita pentru vot 
universal, drepturi egale pentru femei şi reducerea puterilor şefilor 
tradiționali”, se rupe de P.P.N. şi pune bazele partidului 
,,L Union Démocratique Nigerienne” (U.D.N.). Acest „excelent 
orator” cu „înclinații marxiste”! nutrea sentimente panafricaniste 
şi era unul din puţinii lideri francofoni ce militau pentru 
independenţă. 

Teritoriul a trăit în monotonie până la intrarea în vigoare a 
„legii-cadru”. Perspectiva alegerilor de la 31 martie 1957 a 
determinat noi aşezări politice. Astfel, în ianuarie 1957 s-a născut 
coaliția „Mouvement Socialiste Africaine” ( M.S.A.) — alcătuită din 
U.D.N. şi secţia socialistă nigerianä condusă de Issoufou Seydou 
Djermakoye. Prezentând un program ce preconiza independența şi 
unitatea africană, coaliția a câştigat 40 din cele 60 de locuri 
disputate. Djibo Bakary devine vicepreşedinte al Consiliului de 
Guvernământ. În această calitate el a promovat o politică 
asemănătoare celei a lui Sékou Touré în Guineea *, Anul 1958 a 
adus cu sine Referendumul de la 28 septembrie. Pentru a fixa mai 
bine în memoria electoratului poziția sa, D. Bakary a schimbat 
denumirea U.D.N. în Sawaba, cuvânt care în limba haussa 
înseamnă „Libertate”!*5. Or, pentru Bakary, dobândirea adevăratei 
libertăţi presupunea neaderarea la Comunitatea Franceză. De 
aceea, liderul Sawaba, care era şi lider al guvernului local, a militat 
pentru „nu ”, la Referendum. În contrast, sprijinit de administraţia 
colonială şi de aristocrația tribală, H. Diori s-a depăşit în pasiunea 
sa pentru „da”, modificând numele propriului partid, din P.P.N. în 
„L'Union pour la Communauté Franco-Africaine” (U.C.F.A.). În 
ziua Referendumului, din cei 1.300.000 de electori înscrişi s-au 


142 T, Ruiz de Cuevas, Apuntes para la historia politica de Africa, tomo V, 
Madrid, IMNASA, 1974, p. 188 (subsol). 

'% Ibidem. 

144 Ibidem, p. 204. 

145 Cf. W.J. Hanna (edit), Independent Black Africa. The Politics of 
Freedom, Chicago, R. McNally, 1964, p. 239; T. Ruiz de Cuevas, op.cit., p. 
204. 

prezentat la urne mai putin de 500.000 de oameni'**. Dintre 


aceştia, 372.000 au votat pentru „da” şi 102.000 pentru nu”. 
Dupä Guineea, Nigerul a fost tara unde proiectul generalului de 
Gaulle a obtinut cele mai slabe rezultate. Bakary a apreciat votul 
drept o înfrângere personală şi la 29 octombrie a demisionat. 
Pentru acoperirea vidului constituţional, la 14 decembrie 1958, se 
organizează noi alegeri: bucurându-se de întregul concurs al 
aparatului administrativ, U.C.F.A. obţine o categorică victorie cu 
54 de locuri din 60. Hamani Diori devine prim-ministru al 
Republicii autonome Niger (18 decembrie 1958). Abia instalat, 
guvernul Diori trece la măsuri represive împotriva partidului rival: 
suspendarea reuniunilor sindicale (sindicatele fiind strâns legate de 
„Sawaba”), expulzarea din ţară a unor lideri ai „Sawaba” şi 
dizolvarea Consiliului municipal din Niamey unde era primar, din 
1956, D. Bakary. Apoi, grație complicitätii Franţei, în primăvara 
lui 1959 s-a produs o adevărată lovitură de teatru: cei şase deputați 
ai „Sawaba”, aleşi în districtul Zinder, au fost descalificati; la 27 
iunie guvernul a organizat o nouă consultare pentru completarea 
locurilor vacante, revenite în totalitate U.C.F.A. Din acest moment, 
în Niger se instituie de facto regimul partidului unic. Mai mult, în 
octombrie 1959, Diori acuză de complot pe D. Bakary, acuzaţie ce 
a permis scoaterea în afara legii a „Sawaba”. Datorită amenințării 
ce plana asupra persoanei sale, D. Bakary a fost nevoit să se 
refugieze în Mali, unde primeşte protecția prietenului său, Modibo 
Keita. Rămas unic stăpân, H. Diori, pe care T. Ruiz de Cuevas îl 
descrie ca pe un „om cu caracter deschis, primitor şi simpatic, [ce] 
se bucura de o indubitabilă popularitate”!*%, se alătură solicitării lui 
Houphouét de independenţă a statelor din Consiliul Antantei, 
cerere acceptată de Paris la 11 iulie 1960. Prin urmare, la 3 august 
1960, Republica Niger îşi proclamă suveranitatea sub preşedinţia 


146 AA. Mazrui, Africa’s International Relations, London-Ibadan-Nairobi, 
Heinemann, 1979, p. 66. 

147 J. Ganiage, H. Deschamps, O. Guitard, op.cit., p. 369. 

lui Hamani Diori. 

Istoricul Neagu Djuvara, figură emblematică a exilului 
românesc postbelic, şi-a petrecut o parte a vieţii în Niger, fiind 
consilier diplomatic al preşedintelui Hamani Diori (în această 
calitate a participat la istoricul summit de constituire a 
Organizaţiei Unităţii Africane, de la Addis-Abeba, din 22-25 mai 
1963). În „Amintiri din pribegie”, el creionează, omului politic 
nigerian, un autentic portret: deşi „avea trăsături mai puţin fine 
[devenise ponderal şi avea strabism — nota ns.]”, Diori compensa 
asemenea lipsuri cu „multă distincție în ținută şi purtare (...); nimic 
din gesturile sale nu avea urmă de vulgaritate sau chiar de simplă 
stângăcie (...). Avea un simţ înnăscut al demnității...”!*”. 

Franța a lăsat în urma sa o ţară extrem de săracă. Pe o 
suprafaţă de 1.267.000 km? nu exista nici un metru de cale ferată, 
iar lungimea drumurilor rutiere nu depăşea câteva sute de 
kilometri. În 1960, doar 6% din populaţie trăia în mediul urban. 
Sănătatea şi învățământul cunoşteau o situație dramatică: un medic 
revenea la 82.170 locuitori şi doar 1% din adulți erau 
alfabetizati'* (cel mai mic coeficient din AOF). 


x 
KOK 


Sefi de stat: 
- Hamani Diori — 3 august 1960-15 aprilie 1974 (mort la 
23 aprilie 1989, în Maroc, la Rabat); 
- Gen. Seyni Kountché — 15 aprilie 1974-10 noiembrie 
1987; 
- Gen. Ali Saibou — 10 noiembrie 1987-16 aprilie 1993; 
- Mahamane Ousmane — 16 aprilie 1993-27 ianuarie 1996; 


'9 N, Djuvara, Amintiri din pribegie (1948-1990), București, Editura Albatros, 
2002, p. 196-197. 

150 Vezi V. Urucu, A. Zamfirescu, Sahelul, Bucureşti, Editura Albatros, 1984, p. 180- 
186. 


Istoria decolonizärii Africii 311 


- Gen. Ibrahim Baré Mainassara — 27 ianuarie 1996-9 aprilie 
1999; 

- Comandant Daouda Mallam Wanké — 11 aprilie-22 
decembrie 1999; 

- Mamadou Tandja — 22 decembrie 1999. 


VOLTA SUPERIOARĂ, ÎN PREZENT BURKINA-FASO 


Volta Superioară, aşezată în zona saheliană a Africii de Vest, 
este „o tara foarte săracă şi extrem de pitorească prin vechile sale 
tradiţii”!5!. Principalul grup etnic îl reprezintă mossi, „un popor 
important şi omogen”, cu 2/3 din populaţie. Încă din secolul al 
XIV-lea, mossi au format „regate stabile, bine organizate”!*. După 
ce şi-au apărat cu succes libertatea în fața unor puteri medievale 
regionale precum Mali şi Songhai, ţinuturile mossi au fost cucerite 
de francezi în 1896. Alipite inițial Sudanului vest-african, ele au 
fost reorganizate în 1919 într-o colonie de sine-stătătoare numită 
Volta Superioară. Existenţa Voltei Superioare s-a dovedit efemeră. 
În 1932 ea a fost dezmembrată, corespunzător cererii de forță de 
muncă din coloniile vecine: zona de NV a fost alipită Sudanului 
francez, regiunea de NE Nigerului iar partea cea mai însemnată, cu 
centrele Ouagadougou şi Bobo-Dioulasso, a revenit Coastei de 
Fildeş. 

După al doilea război mondial, teritoriul voltez a fost 
conectat la viaţa politică modernă. La fel ca în Dahomey apar 
numeroase partide, marcate etnic şi dominate de personalitatea 
liderului. Însă, în cazul Voltei Superioare se manifesta cu vigoare 
aspirația redobândirii unui statut propriu. Prin urmare, primul 


SLT .Rous, Chronique de la décolonisation, Paris, Présence Africaine, 1965, p. 

partid politic, apărut în 1945, se intitula chiar ,,L Union pour la 
Défense des Intérêts de Haute Volta” (U.D.L.H.V.) şi era condus de 
regele feudal Mossi, Mogho (Moro) Naba. În tradiția populară a 
etniei sale, Mogho Naba întruchipa „un personaj sacru, 
reprezentant al strămoşilor şi al lumii supranaturale...” "54, Scopul 
imediat al U.D.L.H.V., devenit în 1946 ,,L Union Voltaïque” 
(U.V.), viza separarea administrativă a Voltei Superioare de Coasta 
de Fildeş. Mogho Naba înaintează această cerere preşedintelui 
socialist Vincent Auriol, aflat în 1947 în turneu în AOF. Petitia 
este satisfăcută si, de la 4 septembrie 1947, Volta Superioară isi 
recapătă statutul de colonie separată. 

În anii următori au apărut noi partide, opuse hegemoniei 
mossi, precum „Le Parti Démocratique Voltaïque” (P.D.V.), creat 
în 1948 de adepţi ai lui Houphouët-Boigny (P.D.V. acționând ca 
secţie locală a R.D.A.) şi „Mouvement Populaire pour l’Évolution 
Africaine” (M.P.E.A.), fondată în 1954 de institutorul Nazi Boni. 
Fost deputat în Adunarea franceză (1946-1951), N. Boni cerea, pur 
şi simplu, scindarea Voltei Superioare într-un stat Mossi şi unul 
non-Mossi!5%. Pe fondul emergentei partidelor vestice (P.D.V. şi 
M.P.E.A.), în 1955 s-a produs o ruptură în interiorul U.V., între 
bătrânii şefi, adepți ai conservării privilegiilor Mossi şi ramura 
tânără, animată de medicul Joseph Conombo, ce dorea conectarea 
populaţiei Mossi la o viață modernă. Fractura a fost evitată datorită 
medierii fostului deputat în parlamentul francez (1947-1953), 
Ouezzin Coulibaly'*, membru fondator al R.D.A. Astfel, 
curentele U.V. depăşesc neînțelegerile şi, împreună cu P.D.V., pun 
bazele unui nou partid, „Le Parti Démocratique Unifié” (P.D.U.), 
în noiembrie 1956, condus de Coulibaly şi având ca preşedinte de 
onoare pe M. Naba. Profesorul Ki-Zerbo, compatriotul lui Coulibaly, îl 


Ibidem. 

155 Cf. E. Sik, op.cit., vol. IV, p. 240. 

156 Născut în 1909 (sau 1911). Licenţiat al „William Ponty” unde şi predă în 
perioada 1935-1942. Din 1946 devine unul din liderii proeminenţi ai mişcării 

caracterizează pe acesta ca fiind un „institutor de elită”, de o „inteligență 
elevată” şi o „tenacitate inepuizabilă”. Ca exponent al generației 
independenţei, O. Coulibaly a fost „incontestabil, una dintre cele mai 
mari figuri ale luptei anticolonialiste africane”. Tot în 1956, în 
districtele vestice s-a format un nou partid anti-Mossi, „Mouvement 
Démocratique Voltaique” (M.D.V.), având ca lider pe Gerard Kango 
Ouédraogo şi acționând ca a doua secție locală a R.D.A. 

Pe fondul acestei multitudini de partide, alegerile de la 31 
martie 1957 (convocate conform spiritului „legii-cadru”) au 
generat o Adunare Teritorială fragmentată: P.D.U.-R.D.A. a 
obţinut 37 de mandate, urmat de M.D.V.-R.D.A. cu 27 de locuri şi 
M.P.E.A. cu 7 deputați”. S-a realizat o alianţă P.D.U.-M.D.V., de 
altfel firească prin afilierea la R.D.A., iar O. Coulibaly devine 
vicepreşedinte al Consiliului de Guvernământ. Prin înțelepciunea şi 
moderatia sa, O. Coulibaly s-a dovedit un garant al unității statale. De 
asemenea, el a ştiut să impună un comportament politic democratic, 
astfel încât, neînțelegerile dintre forțele locale nu au depăşit cadrul 
constituțional. Dar, la 7 septembrie 1958, O. Coulibaly, ce reprezenta 
„singurul lider de anvergură naţională pe care putea conta Volta 
Superioară”!%, a decedat subit la Paris şi de atunci „R.D.A. [secţia 
volteză — nota ns.] nu a mai avut un lider de necontestat”!€!. 

Lui Coulibaly i-a urmat la conducerea P.D.U. şi a guvernului 
local, Maurice Yamâogo'%?. La Referendumul din 28 septembrie 
1958, toate partidele au cerut „da” (care s-a impus cu 99%), cu 
excepția formaţiunii prof. J. Ki-Zerbo, „Le Mouvement de 
Libération Nationale” (M.L.N.) , care, conform denumirii, milita 


TJ. Ki-Zerbo, op.cit., p. 507. 

158 Tbidem; I. Baba Kaké, L’Afrique coloniale. De la Conférence de Berlin 
(1885) aux indépendances, Paris, ABC, 1977, p. 101. 

15 E, Sik, op.cit., vol. IV, p. 241. 

160 Jeune Afrique, no. 958, 16 mai 1979, p. 68. 

16! Ibidem, p. 69. 

162 Născut la 31 decembrie 1921, într-o familie de tirani mossi. A făcut studii 
superioare teologice. Intrat în politică în 1946, se afirmă datorită încrederii 
acordate de O. Coulibaly (vezi si Profil, în Lumea, nr. 50, 9 dec. 1965, p. 31). 


314 Viorel Cruceanu 


pentru independenţă si a cerut ,,nu”. Intratä în Comunitate, Volta 
Superioară a devenit Republică autonomă la 13 decembrie 1958. 

La 17 ianuarie 1959, guvernul Voltei Superioare a aderat la 
Federația Mali. Actul a fost supus unui referendum în martie 1959. 
Ostilitatea dintre voltezi şi sudanezi s-a reflectat în rezultatul final: 
1.018.936 de voltezi au votat împotriva federaţiei şi doar 254.243 
în favoarea ei. Cum si federaliştii dahomeeni au avut aceeaşi 
soartă în legislativele controversate din aprilie 1959, cele două tari 
s-au retras din Federația Mali, spre marea satisfacție a lui 
Houphouët. Voltezii au fost chemaţi din nou la urne, în aprilie 
1959, pentru alegeri legislative. Yaméogo a reuşit strângerea 
rândurilor P.D.U., M.D.V. şi a grupării Conombo, într-o nouă 
formaţiune, „L Union Démocratique Voltaïque” (U.D.V.). Victoria 
U.D.V. a fost clară: 70 din cele 75 de locuri ale Adunării. La 5 
august 1960, Volta Superioară şi-a proclamat independenţa, având 
ca preşedinte pe Maurice Yaméogo. 

Volta Superioară prezenta imaginea unui stat cvasiagrar, 4/5 
din populaţie fiind ocupată în acest sector. Deoarece se cultiva 
numai 1/10 din suprafață iar industria era inexistentă, lipsa de 
ocupaţie a perpetuat fluxul de mână de lucru spre teritoriile vecine. 
În 1960, doar 5% din populaţie trăia în mediul urban, un medic 
revenea la 81.650 de locuitori, iar şcolarizarea în rândul adulților 
se ridica la numai 2% 1%. 


Şefi de stat: 
- Maurice Yaméogo — 5 august 1960-3 ianuarie 1966 (mort la 
Abidjan, la 15 septembrie 1993); 
- Gen. Sangoulé Lamizana — 4 ianuarie1966-25 noiembrie 1980; 
- Col. Saye Zerbo — 25 noiembrie 1980-7 noiembrie 1982; 


'% Ph. Decraene, Vielle Afrique, Jeunes Nations, Paris, P.U.F., 1982, p. 248. 

- Comandant Jean-Baptiste Ouédraogo — 7 noiembrie 1982-4 august 
1983; 

- Căpitan Thomas Sankara — 4 august 1983 — 15 octombrie 
19087105; 

- Căpitan Blaise Compaoré — 15 octombrie 1987 („ales” in 1991, 
reales în 1998 si 2005). 


COASTA DE FILDEŞ (CÔTE D'IVOIRE) 


Teritoriul acestei țări poartă numele bogăției care i-a 
impresionat pe primii europeni sosiți aici (portughezii, în 1475). 
Francezii au ajuns două secole mai târziu, când au instalat mici 
baze pe coastă. De la jumătatea secolului al XIX-lea, interesul 
pentru Coasta de Fildeş a crescut. În perioada 1887-1892, la 
inițiativa căpitanului Binger, a început penetrarea spre interior; 
după supunerea mai multor şefi locali, în 1893 s-a constituit 
embrionul coloniei Coasta de Fildeş. Anul următor, comandantul 
Marchand reia ofensiva spre nord aducând sub ascultare ținuturile 
Baoulé şi Kong. Aici, trupele franceze s-au confruntat cu rezistența 
opusă de marele general guineez Samory Touré. Francezii 
beneficiau însă de complicitatea englezilor. În acest sens, la 26 
septembrie 1895, însărcinatul englez cu afaceri la Paris, Howard, îi 
comunica ministrului francez de externe, Hanotaux, că «guvernul 
Majestății Sale (...) nu este pregătit în acest moment să stabilească 
nici un fel de relaţii politice cu el [Samory], pentru că el [Samory] 
se află în război cu Republica franceză, cu care guvernul englez 
este în termeni de amiciţie»!%. Capturarea lui Samory, la 29 


165 Vezi articolele comemorative, la 20 de ani de la asasinarea sa: Thomas 
Sankara — toujours actuel, în Afrique-Asie, Octobre 2007, p. 36-41 si Que 
reste-t-il de Sankara?, în Jeune Afrique, no. 2441-2442, du 21 oct. au 3 nov. 
2007, p. 30-38. 

16 D.D.F. I, vol. 12, documentul nr. 156, p. 212. 

septembrie 1898, a marcat încheierea aservirii Coastei de Fildeş. În 
anii care au urmat s-au produs numeroase revolte, precum revolta 
Baoul€ în perioada 1903-1905, sau cea a populaţiei Abbe din 1910. 
Francezii au trecut la o masivă represiune şi până în 1917 ţara a 
fost pacificată'S7. 

Climatul şi solul Coastei de Fildeş ofereau condiţii ideale 
culturilor de cacao şi cafea. Aceste plante au generat o adevărată 
revoluţie în viaţa economică a teritoriului care s-a detaşat ca „țara 
cea mai bogată din AOF”"S5. De asemenea, avântul plantațiilor de 
cacao şi cafea „a făcut să se nască o clasă de plantatori indigeni 
bogaţi”. Beneficiile obţinute se datorau cererii la export, care a 
cunoscut o creştere constantă: de la 55.000 t cacao (1939), la 
62.000 t (1951) şi 85.000 t (1960)! °°. În 1956, deşi reprezenta doar 
11% din populatia AOF, Coasta de Fildeş furniza 38% din 
exporturile federale"”!. Problemele nu lipseau. Elementul cel mai 
supărător îl reprezenta discriminarea financiară impusă 
plantatorilor africani în raport cu plantatorii albi, a căror producție 
era cumpărată la prețuri de două ori mai mari. Faptul a determinat 
o mişcare de solidarizare a plantatorilor autohtoni, în fruntea căreia 
s-a remarcat tânărul medic Félix Houphouët-Boigny. Începuturile 
activității sale politice sunt legate tocmai de publicarea într-o 
gazetă senegaleză, în 1932, a unui articol sugestiv intitulat Suntem 
furaţi?. 

Felix Houphouët-Boigny s-a născut la 18 octombrie 1905, 
într-o familie princiară baoulé. A frecventat cursurile primare şi 

medii la şcoli de misionari, după care s-a înscris la Colegiul 
„William Ponty? (Dakar) unde studiază medicina. A absolvit 
facultatea în 1925 ca şef de promoţie. La moartea unchiului său 
matern, în 1940, a moştenit calitatea de şef tradiţional în localitatea 
natală, Yamoussoukro, dar şi întinse plantaţii de cacao care i-au 
adus o considerabilă avere. Apreciat şi de autorități, Boigny a fost 
numit şef de canton la Akoué, fapt ce dovedea că tânărul burghez 
ivorian era „format atât în respectul valorilor tradiționale africane 
cât si al idealului republican francez”!'5. 

La 10 iulie 1944, împreună cu un grup de prieteni, 
organizează „Le Syndicat agricol africain” (S.A.A.), al cărui 
preşedinte devine. În scurt timp „acest politician de 39 de ani, aflat 
la începutul carierei, a obţinut o mare victorie”!"*: plantatorii 
africani primesc pentru produsele lor prețuri egale cu ale 
plantatorilor de origine europeană. În 1945, Houphouët care „face 
figură de profet sacru”!”, transformă S.A.A. în partid politic sub 
numele de „Le Parti Démocratique de Côte d'Ivoire” (P.D.C.L.). O 
altă realizare personală a reprezentat-o alegerea, la 21 octombrie 
1945, în colegiul al doilea, ca deputat pentru Coasta de Fildeş şi 
Volta Superioară, în Adunarea franceză. În această calitate, la 11 
aprilie 1946, el impune legea care-i poartă numele şi prin care se 
suprima munca forţată în toate coloniile franceze. Totodată, legea 
l-a consacrat ca om politic de dimensiune continentală. 
Confirmarea vine în octombrie 1946, când colegii săi vest-africani 
l-au desemnat, la Bamako, drept preşedinte al R.D.A. Perioada 
1946-1951 este de-a dreptul surprinzătoare în viața lui Félix 
Houphouët-Boigny. Marele partid R.D.A., pe care îl prezida, afiliat 
la P.C. Francez, prezenta un program anticolonialist radical. Am 
văzut într-un capitol anterior că, în mod paradoxal, un aristocrat ca 
Houphouët a fost acuzat de comunism!'€. Atitudinea de atunci 

175 H, Deschamps, Les institutions... p. 59. 

176 Vezi Capitolul al treilea, consacrat premiselor ideologice ale decolonizärii. 

reflecta perfecta sa adaptare la cerintele imperative de emancipare 
manifestate imediat după război. Înselati de programul cu accente 
nationaliste al P.D.C.I.-R.D.A. ivorienii au ales calea acțiunii 
directe. Tara este cuprinsă în februarie 1949 de un puternic val de 
greve şi manifestații. Acţiunile au fost reluate, cu o intensitate 
sporită, în ianuarie 1950. Căutând să decapiteze mişcarea, 
autoritățile au emis un mandat de arestare pe numele lui 
Houphouët-Boigny. Liderul P.D.C.I. a evitat pedeapsa datorită 
imunităţi parlamentare. Stângăcia autorităților a determinat 
amplificarea tulburărilor care au culminat cu revolta antifranceză 
din 29 ianuarie 1950 de la Abidjan; intervenţia forțelor de ordine s- 
a soldat cu 13 morţi si 50 de răniți”. Măsurile represive au 
continuat, 3.000 de persoane fiind arestate iar întrunirile R.D.A. 
interzise. Confruntat cu scăderea audienței P.D.C.I. (doar 61% din 
voturi la alegerile din 1951, comparativ cu 98% în 1946)! şi 
lămurit de ministrul de atunci al „France d'Outre-Mer”, François 
Mitterrand, să se alăture grupului de centru-stânga al socialiştilor 
din rezistență, Houphouët anunță public, în octombrie 1951, 
părăsirea alianţei cu P.C. Francez. Era primul pas pe o nouă cale ce 
l-a consacrat drept „cel mai fidel aliat”? al puterii metropolitane. 
După realegerea în Adunarea franceză (1951), Houphouët 
inaugurează o frumoasă carieră pariziană încununată, în ianuarie 
1956, cu influenta poziţie de ministru-delegat pe lângă premierul 
socialist Guy Mollet. În această calitate, ivorianul „a colaborat strâns 
cu Gaston Defferre pentru punerea la punct a Legii-Cadru”150, lege ce 
a reflectat concepțiile sale, prin accentuarea particularitätilor 
teritoriilor componente ale AOF şi AEF. 

Alegerile de la 31 martie 1957 au prilejuit o victorie deplină 
a P.D.CI Preferând să-şi păstreze înaltele funcții de la Paris, 
Houphouët l-a desemnat pe secretarul general al partidului, Auguste 


17 M. Cornevin, op.cit., p. 189; E. Sik, op.cit., vol. IV, p. 233. 
178 J. Ganiage, H. Deschamps, O. Guitard, op.cit., p. 390. 

1 Le Nouvel Afrique-Asie, no. 52, jan. 1994, p. 9. 

180 Jeune Afrique, no. 990/991, 26 déc.1979-2 jan. 1980, p. 8. 

Denise, să preia postul de vicepreşedinte al Consiliului de 
Guvernământ. În iunie 1958, Houphouët a fost reconfirmat şi în 
noul guvern al generalului de Gaulle, participând activ la 
elaborarea Constituţiei celei de-a V-a Republici franceze!*!. La 
Referendumul din 28 septembrie 1958, în Coasta de Fildeş s-a 
votat masiv în favoarea lui „da”: 1.595.000 voturi, comparativ cu 
numai 216 pentru „nu”'®. Rezultatul poate părea frapant, dacă 
avem în vedere că tara vecină, Ghana, îşi dobândise independenţa 
de un an şi jumătate. Numai că, exemplul Ghanei a fost un 
permanent subiect de critică pentru Houphouët. Astfel, la scurt 
timp după alegerile din martie 1957, declara: «ne-ar fi fost mult 
mai uşor să entuziasmăm mulțimile cu sloganul independenţei 
absolute a popoarelor coloniale (...). Noi am rezistat demagogiei 
(...). Este îmbucurător şi reconfortant să constati că masele au 
acordat încredere celor care au acceptat calea cooperării» 5. Mai 
apoi, la 22 februarie 1960, într-un interviu acordat televiziunii 
canadiene, liderul ivorian preciza: «Nu văd viitorul țării mele în 
afara Comunităţii. În acest secol în care dependenţa reciprocă a 
devenit regulă de aur, nu văd cum am putea să ne asigurăm un 
viitor mai bun într-o falsă independență, care nu este nimic altceva 
decât izolare politică şi economică»!5%. Consecvent unei asemenea 
optici, Houphouët a mai rostit o frază ce produce stupefactie: 
«pentru prima dată în istorie, o ţară renunță la independenţă...» %. 
Pe bună dreptate, s-a afirmat că, în plină efervescenţă africană, 
Coasta de Fildeş se străduia să păstreze imaginea „ultimului 
paradis colonial”1%€. 

Alegerile de la 22 martie 1959, pentru Adunarea Teritorială, 
au prilejuit o nouă victorie totală a P.D.C.I.. Anterior, delegaţii la 


151 Vezi si Profil, în Lumea, nr. 7, 10 febr. 1966, p. 31 si idem, nr. 48, 27 nov. 1975, 
p. 29. 

182 J. Ganiage, H. Deschamps, O. Guitard, op.cit., p. 390. 

183 A. Grosser, La IV“ République..., p. 352. 

15 V. Opluštil, op.cit., p. 121. 

185 Cf. Le Nouvel Afrique-Asie, no. 52, jan.1994, p. 10. 

1% Vezi Le Nouvel Observateur, no. 1519, 16-22 déc. 1993, p. 64. 

un Congres extraordinar al partidului, au impus în fruntea 
Consiliului de Guvernământ, în locul lui A. Denise, fidel lui 
Houphouët, pe Jean-Baptiste Mockey, un partizan al independenţei 
totale. Pentru a nu scăpa de sub control propria creație, Houphouët 
părăseşte guvernul francez şi revine în patrie. La Abidjan, el îl 
destituie pe Mockey şi la 7 mai 1959 preia funcția de prim- 
ministru. Acordarea independenţei Federaţiei Mali, la 20 iunie 
1960, federaţie împotriva căreia liderul P.D.C.I. luptase cu 
înverşunare, a fost percepută de Houphouët ca un afront faţă de 
propria persoană. Brusc, devine adeptul independenţei, dovedind 
din nou, ca de atâtea ori, un pronunțat simț al momentului. El cere 
amical generalului de Gaulle să consimtä la acordarea 
independenţei Coastei de Fildeş şi a ţărilor din Consiliul Antantei. 
Generalul a onorat cererea, confirmată apoi de parlamentul francez 
şi, la 7 august 1960, Republica Coasta de Fildeş îşi proclama 
independenţa sub preşedinţia lui Félix Houphouët-Boigny 
considerat «locul geometric al tinerei şi al bătrânei Câte 
d'Ivoire»!5. Houphouăt a asigurat o stabilitate remarcabilă ţării 
sale, fiind unul dintre cei mai fideli aliaţi ai Occidentului în Africa. 
Moartea l-a răpit din fotoliul prezidențial, pe care l-a ocupat fără 
întrerupere timp de 33 ani, la 7 decembrie 1993. 


* 
ko 


După decesul său, clamatul „model” ivorian a intrat în 
colaps: intolerantä etnică, puciuri militare şi chiar riscul 
dezmembrării țării între nord si sud. În acest timp s-au perindat la 
preşedinţie: 


- Henri Konan Bédié — 8 decembrie 1993-24 decembrie 1999; 
- Gen. Robert Guéi — 24 decembrie 1999-25 octombrie 2000; 
- Laurent Gbagbo — 26 octombrie 2000. 


157 Cf. J. Ki-Zerbo, op.cit., p. 504. 

SENEGAL 


Senegalul a reprezentat prima colonie francezä din Africa 
Neagră şi a fost chiar punctul de pornire în cucerirea unor vaste 
întinderi ale continentului. La începuturile experienţei lor 
coloniale, francezii au aplicat o formulă, irepetabilă până în 1946: 
acordarea cetăţeniei celor „patru comune” senegaleze — Saint- 
Louis, Gorée, Rufisque şi Dakar. Faptul a permis ca, de la 1848 
(mai putin sub al II-lea Imperiu: 1852-1870), Senegalul să fie tot 
timpul reprezentat în Parlamentul francez; era vorba de un singur 
deputat, selectat din rândul albilor iar mai apoi şi al metişilor. În 
1914 s-a produs schimbarea: Blaise Diagne devine primul african 
trimis să „înfrunte capcanele vieţii politice franceze”!*%. Om al 
timpurilor sale, Diagne a fost „în întregime câştigat de ideologia 
asimilationistä a colonizării franceze, al cărei ardent apărător 
devine”!%”. În acest sens, el declara în anii ‘20: «Noi, francezii din 
Africa, dorim să rămânem francezi, căci Franţa ne-a dat libertatea 
şi ne-a acceptat fără rezerve ca pe fiii săi europeni»'*. Preocupat 
de necesitatea extinderii drepturilor civile la mase tot mai mari de 
africani, B. Diagne preconiza pentru coloniile franceze o «evoluție 
rațională şi nu o revoluţie brutală» ”". 

Deputatul senegalez s-a bucurat de această demnitate până la 
moartea sa, survenită în 1934. Atunci, cele patru comune au ales ca 
deputat pe adversarul constant al lui Diagne, Galandou Diouf. Dar, 
ca si naintasul său, Diouf s-a apropiat de administrația franceză, 


188 G, de Lusignan, op.cit., p. 196. 

WE. M’Bokolo, Le Continent ..., p. 106. 

1 P F, Gonidec, L’Etat Africain, Paris, R. Pichon et R. Durand-Auzias, 1970, 
p. 280. 

91 Histoire générale de l’Afrique, tome VII, (L’Afrique sous domination 
coloniale. 1880-1935), Présence Africaine/ UNESCO, Paris, 1987, p. 691. 

fapt ce i-a asigurat realegerea in 1936. Declanşarea celui de-al 
doilea război mondial punea capăt „preistoriei electorale”? 
cunoscute de Senegal; abia după 1945 „Senegalul, împreună cu 
alte colonii, intră în era politică”. 

Primii ani după marea conflagrație, scena politică locală a 
fost dominată de „strălucitul avocat”, Lamine Guéye. La 31 
octombrie 1945 el candidează în primul colegiu, obținând 80% din 
sufragiile cetăţenilor „comunelor”. Francezul Philippe Gaillard 
susține că L. Guéye a fost cel care l-a propulsat pe Senghor în viaţa 
politică. Acesta din urmă era profesor de liceu în Franţa, când 
Guéye i-a cerut să candideze pe listele celui de-al doilea colegiu. 
Îndemnul a fost ascultat şi Senghor şi-a devansat, la mare distanţă, 
cei cinci contracandidati, obţinând 79% din voturi ”. La alegerile 
din noiembrie 1946, pentru Adunarea Naţională Franceză, cei doi 
s-au prezentat pe listă comună, sub eticheta S.F.L.O. şi au câştigat 
cu 98,5% din sufragii”. De acum înainte, Senghor îşi va împărţi 
timpul „între erudiție şi politică”!”. El însuşi avea să declare, la 21 
aprilie 1961, în faţa foştilor săi profesori de la Sorbonna: „am 
cedat ispitelor Politicii părăsind în sertar o teză de lingvistică, pe 
jumătate terminată încă din 1945198, 

Născut la 9 octombrie 1906, într-o familie catolică, Senghor 
a făcut studiile primare şi secundare la Dakar. A plecat apoi în 
Franţa, unde a urmat celebrul liceu „Ludovic cel Mare” din Paris, 
având printre colegi pe viitorul preşedinte francez, Georges 
Pompidou. Studiile universitare de la Sorbonna l-au impus ca un 
filolog de rasă (cunoaşterea limbilor clasice, greacă şi latină, şi 


'% Ph. Gaillard, Un siécle et demi d’élections, în Jeune Afrique, no. 1676, du 
18 au 24 févr. 1993, p. 48. 

193 J. Ganiage, H. Deschamps, O. Guitard, op.cit., p. 347. 

14 Ph, Gaillard, op.cit., p. 48. 

'% Ibidem. 

'% Ibidem, p. 49. 

7 Ph. Decraene, Le panafricanisme, p. 46. 

1% LS. Senghor, De la Negritudine la Civilizaţia Universalului, Bucureşti, 
Editura Univers, 1986, p. 170. 

posedarea ireproşabilă a gramaticii si literaturii franceze). În egală 
măsură era preocupat de filosofie, muzică simfonică, antropologie, 
dar şi de poezie, remarcându-se ca unul dintre cei mai profunzi 
poeţi lirici africani'”. În 1935, a fost numit profesor la Liceul din 
Tours şi, ulterior, la un liceu din Paris. Declanşarea celui de-al 
doilea război mondial a dus la mobilizarea sa ca ofiţer în armata 
franceză. În 1940, Senghor este făcut prizonier; timp de doi ani 
suportă şicanele fizice şi psihice ale regimului de lagăr. Eliberat, se 
reîntoarce în Franța şi se alătură Rezistenței. Din 1944 îşi reia 
activitatea didactică dar, la îndemnul lui Guéye, „abandonează 
perspectivele unei cariere universitare strălucite în Franţa sau 
Africa”? 

Lamine Guéye, considerat în Adunare drept „decan al 
oamenilor politici africani”! a rămas celebru prin legea din 7 mai 
1946, care-i poartă numele şi care acorda cetăţenia franceză tuturor 
africanilor din colonii. Nefiind corelată cu alte reforme, legea nu a 
avut impactul scontat. Guéye era un politician de modă veche; 
pentru el toate intrigile, cu rezultatele lor, se teseau în saloanele 
pariziene. Philippe Gaillard îl descrie foarte bine: „considerat 
odinioară ca «roşu», Lamine Guéye urmează aceeaşi cale ca Blaise 
Diagne şi Galandou Diouf: el devine omul burgheziei”. Or, aici 
se produce diferenţierea de Senghor care „apără interesele maselor 
rurale [si] este deputatul celor numiţi bâdolas, adică poporul 
mărunt”205. Inevitabilul s-a consumat la 27 octombrie 1948: 
Senghor demisionează din P.S.S. şi, împreună cu economistul 
musulman Mamadou Dia, pune bazele propriului partid politic, 


19 Vezi calda si profunda evocare a lui Senghor în Renascentist modern, 
cetățean universal: Léopold Sédar Senghor (1906-2001), interviu cu poetul 
Radu Cârneci (realizat de Viorel Cruceanu), în Dosarele Istoriei, nr. 9 (121), 
sept. 2006, p. 16-23. 

2% G, de Lusignan, op.cit., p. 197. 

#1 N.B. Duquenet, Lamine Guéye de l’ancienne Afrique au Sénégal 
nouveau, in Les Africains, tome III, Paris, Edit. J.A., 1977, p. 157. 

* Ph. Gaillard, op.cit., p. 49. 

3 Ibidem. 

„Le Bloc Démocratique Sénégalais” (B.D.S.). Consecințele acestei 
rupturi se vor afirma, in deplinätatea lor, la alegerile pentru 
Adunarea francezä din 1951 si pentru Adunarea Teritorialä din 
1952. Lăsând pe Guéye „să efectueze campanie în birouri şi 
saloane”, Senghor „străbate brusa”?®, Prin urmare, lista B.D.S., 
Senghor- Abbas Guéye (un responsabil sindical), obţine victoria în 
1951. Înfrânt, L. Guéye părăseşte confortabilul fotoliu de deputat 
metropolitan. La fel, în anul următor, B.D.S. domină alegerile 
locale obținând 41 de locuri, comparativ cu doar 9 ale P.S.5.*%. 
Raportul de forte nu s-a modificat nici la alegerile din 1956, 
singura noutate fiind înlocuirea lui A. Guéye cu M. Dia, pe lista 
metropolitană. 

Senghor s-a remarcat şi ca partizan al unităţii africane, cel 
puţin al statelor francofone. Încă din 1945, în studiul Comunitatea 
imperială se pronunța pentru integrarea celor două blocuri, AOF şi 
AEF, <ntr-o federaţie de tip colonial”. În februarie 1953, la 
Congresul LO.M. de la Bobo-Dioulasso, Senghor lansează ideea 
unui stat federal al AOF, integrat Republicii franceze. Teza lui 
Senghor a fost vehement combătută de ivorianul Houphouët- 
Boigny. Sociologul Samir Amin găseşte o explicaţie economică a 
opoziției liderului R.D.A.: imediat după război a început 
valorificarea potenţialului Coastei de Fildeş, fapt ce a dus la 
declinul Senegalului, a cărui pondere în comerțul AOF scade de la 
60% la 25%°%, De aici conflictul între Senegal, ce rămâne centrul 
politic al AOF şi Coasta de Fildeş, care devine polul economic al 
federaţiei. Căutând un compromis, Senghor propune tot în 1953, 
crearea, pe structurile AOF, a două republici federale, una cu 
capitala la Dakar, alta cu capitala la Abidjan. A urmat apoi „legea- 
cadru” ce a reprezentat o evidentă deceptie pentru Senghor; de 


7% Ibidem. 

205 Ibidem. 

7% Ibidem; E. Sik, op.cit., vol. IV, p. 219. 

altfel, liderul senegalez a găsit o formulă foarte plastică pentru 
consecinţele reformei lui G. Defferre: «balcanizarea» Africii. În 
perspectiva alegerilor de la 31 martie 1957, Senghor inițiază la 
Dakar, în perioada 11-13 ianuarie '57, crearea unui superpartid, 
„Convenţia Africană”, care să militeze prin secțiile sale teritoriale 
pentru transformarea fiecărui bloc african într-o Republică federală 
de popoare libere şi egale în drepturi. Tot în ianuarie 1957, B.D.S. 
absoarbe două formaţiuni politice mai mici şi formează „Le Bloc 
Populaire Sénégalais” (B.P.S.). Cu forţele împrospătate, B.P.S. a 
dominat categoric consultarea electorală de la 31 martie, obținând 
47 de locuri din cele 60 ale Adunării locale (B.P.S. a primit 
459.000 voturi, comparativ cu 101.000 revenite socialiştilor lui 
Gusye)*. Se formează un guvern semi-autonom, în care cea mai 
importantă personalitate era Mamadou Dia, desemnat 
vicepreşedinte al Consiliului de Guvernământ. 

După mai multe luni de tatonări, Senghor şi L. Guéye se 
reconciliază în martie 1958. A rezultat un nou partid, ,,L Union 
Progressiste Sénégalaise” (U.P.S.), cu Senghor ca secretar general 
şi Guéye ca director politic. În perioada 25-27 iunie 1958, Senghor 
a participat la constituirea „Partidului Regrupării Africane”, la 
Cotonou. Având în vedere pregătirile pentru elaborarea 
Constituției celei de-a V-a Republici, el declara: «dorim o 
Comunitate africană, înaintea unei Comunități franco-africane»*"". 
În acelaşi timp, liderul senegalez s-a detaşat de alți delegați precum 
D. Bakary (Niger), ivorienii Sissoko si Diawadou si voltezul Nazi 
Boni care doreau ca P.R.A. să militeze pentru independența 
imediată a coloniilor franceze. Pentru Senghor problema se punea 
sub aspectul «modificării si depäsirii dinăuntru a colonialismului 
decât a suprimării lui». Nu este de mirare deci, că la 
Referendumul din 28 septembrie 1958, Senghor a optat pentru 
soluția propusă de generalul de Gaulle. Totuşi, mici tulburări au 


20 E, Sik, op.cit., vol. IV, p. 219. 
210 Ibidem, p. 206. 
211 Vezi Profil, în Lumea, nr. 8, 19 dec. 1963, p. 31. 

fost produse de adepţii „Le Parti Africain de l'Indépendance” 
(P.A.L), condus de Mahjemout Diop, ce se pronunţa pentru ,,nu”. 
Rezultatele finale indicau 870.000 voturi „da” şi numai 21.000 
voturi .nu?12: prin urmare, la 25 noiembrie 1958, Senegalul 
devenea republică autonomă în cadrul Comunităţii Franceze. 

Ideea unei structuri federale era împărtăşită şi de alţi lideri 
vest-africani. După mai multe discuţii, la 17 ianuarie 1959 s-a 
anunţat constituirea Federației Mali, alcătuită din Dahomey, 
Senegal, Sudanul francez şi Volta Superioară. Se acționa astfel 
„împotriva färâmitärii Africii francofone provocată de legea-cadru 
din 1956 şi pe care Comunitatea din 1958 o continua inevitabil”*"?, 
Am văzut anterior în ce condiții Dahomey şi Volta Superioară au 
făcut defectiune. Redusă la Senegal şi Sudan, federaţia s-a dotat cu 
instituții politice: o Adunare federală alcătuită din 40 de deputați 
(câte 20 pentru fiecare teritoriu), un preşedinte (responsabilitate 
care, până la organizarea de alegeri prezidențiale, urma să fie 
deținută de preşedintele Adunării) şi un prim-ministru al 
guvernului federal. Cele două principale funcţii au fost împărțite 
între senegalezul L.S. Senghor, ca preşedinte şi sudanezul Modibo 
Keita, ca prim-ministru (secondat de senegalezul M. Dia, ce 
deținea şi portofoliul apărării). Generalul de Gaulle „nu încerca 
nici cea mai mică simpatie pentru o construcţie care, în ochii săi, 
avea inconvenientul major de a izola principalul său aliat, Coasta 
de Fildeş”. De altfel, când era vorba de federaţie, generalul 
replica imperturbabil: «Republica Sudan, am auzit; Republica 
Senegal, am auzit; despre Federaţia Mali, nu am auzib»"5. Totuşi, 
la 10 decembrie 1959, aflat la Saint-Louis, generalul de Gaulle şi-a 
dat asentimentul, la sugestia apropiatului său, Senghor, pentru 


212 J. Ganiage, H. Deschamps, O. Guitard, op.cit., p. 347. 

independenta Federatiei în cadrul Comunitätii (cererea în acest 
sens fiind făcută încă de la 28 septembrie 1959). A urmat 
mentionatul amendament la art. 86, al Constituţiei din 1958, care a 
permis proclamarea independenței Federației la 4 aprilie 1960, 
intrată oficial în vigoare la 20 iunie 1960. 

În foarte scurt timp au ieşit la iveală incompatibilitätile dintre L.S. 
Senghor şi M. Keita. Conform propriei constituţii, Federaţia trebuia să-şi 
aleagă un preşedinte. U.P.S. l-a propus cu insistență pe Senghor. În 
schimb, Keita, un personaj auster, iacobin în unele privințe, nu agrea 
occidentalismul eruditului politician senegalez. Cum bine s-a remarcat, 
neînțelegerile privind alegerea preşedintelui Federației au fost «mai 
degrabă ocazia, decât motivuby!€ crizei senegalezo-sudaneze. Cauzele 
principale se regăseau în „antagonismul profund între doi oameni”?! 
separați de „diferenţele de stil şi metodă şi, mai ales, de orientările 
ideologice contrare””!5. La acestea se mai adăuga şi viziunea diferită 
asupra evoluției Federației: sudanezii vedeau în ea „o etapă tranzitorie 
către un stat unitar", în timp ce senegalezii doreau „o federaţie suplă, 
cu respectarea suveranităţii celor două state”22. Un element suplimentar 
de animozitate l-au reprezentat „acordurile speciale” cu Franţa, 
contestate de Keita, ce permiteau ca sectoare vitale ale administrației 
senegaleze să fie controlate de francezi. 

Pretextul dizolvării Federației a constat în tentativa lui Keita, din 
19/20 august 1960, de a remania guvernul, excluzându-l pe Dia. 
Senegalezii erau deja pregătiți pentru orice eventualitate; forțele de 
ordine din Dakar au neutralizat pe toți conducătorii sudanezi care, la 21 
august, au fost expulzați de pe teritoriul senegalez. Pentru justificarea 
acţiunii s-a folosit un întreg arsenal propagandistic. Senghor declara 
patetic, la 20 august: «Este vorba de apărarea independenţei noastre 
pentru că ei au vrut să ne colonizeze, să ne transforme în sclavi. Sunt 


216 Ibidem, p. 131. 
2U Ibidem, p. 127. 
78 Ibidem, p. 126. 
20 Ibidem, p. 125. 
22 Ibidem. 

gata să mor şi, alături de mine, toți militanții U.P.S., ca Senegalul să 
trăiască". La rândul său, Dia se exprima în termeni asemănători: 
«Tara noastră a fost colonizată de Franţa. Astăzi, când nu mai suportăm 
această tutelă, nu este permis ca o altă tara, mai ales un teritoriu ca al 
nostru, să încerce să ne colonizeze la rândul săwy 22, Căutând justificări 
suplimentare, Senghor afirma: «Colonizarea a fost mai brutală, mai dură 
în Sudan decât în Senegal. De aici un oarecare radicalism sudanez. Mai 
ales că, majoritatea conducătorilor sudanezi au trecut prin înrudirea cu 
comunismul (în prima perioadă a R.D.A.), ceea ce explică de ce 
sudanezii sunt pentru metode totalitare, în timp ce senegalezii sunt 
pentru metode liberale». Însă, după o reflecţie mai profundă, acelaşi 
Senghor constata: «ne-am înşelat (...). Ne-am înşelat şi asupra oamenilor 
şi asupra federației (...). Am fost naivi să credem că era posibilă o 
federaţie în 1959, între state separate în 1957. Am subestimat forța 
actuală, în Africa, a teritorialismului, a micronationalismului. Unitatea 
africană nu este pentru mâine, nici chiar sub forma Statelor Unite ale 
Africii pentru care ne-am luptat» "^. 

În aceste condiţii, în agitata zi de 20 august 1960, Senegalul şi-a 
proclamat independenţa, având ca preşedinte pe Léopold Sedar 
Senghor, recunoscut ca „fondatorul Senegalului modern”??? si Ca prim- 
ministru pe Mamadou Dia. 


Rivalitatea Senghor-Keita s-a repetat la scarä redusä, în 
1962, protagonistii fiind acum, Senghor şi Dia. Balanta a înclinat 
în favoarea preşedintelui şi Dia, acuzat de complot, a fost 
condamnat la închisoare pe viață (ulterior grațiat şi eliberat). 


21 Ibidem, p. 123 

“2 Ibidem. 

* Ibidem, p. 128. 

7 P F, Gonidec, L’Etat..., p. 284. 
7% J. Rous, op.cit., p. 266. 

Constituţia prezidenţială din 1963 acorda depline puteri preşedintelui- 
poet. Din 1966, B.P.S. devine partid unic. La 11 iunie 1968 a murit 
mentorul lui Senghor, L. Gucye, care, după 1960, l-a sprijinit deplin şi 
necondiţionat pe preşedinte. În 1974 a fost făcut un pas care a sporit 
prestigiul liderului senegalez: acceptarea existenței unui al doilea 
partid politic; din 1976 acest dualism devine pluralism politic. La 31 
decembrie 1980, după două decenii de preşedinţie, L.S. Senghor 
renunță la magistratura supremă în favoarea premierului Abdou Diouf, 
fund primul preşedinte african care s-a retras voluntar. 

În lunile septembrie-octombrie 1996, lumea francofonă şi 
UNESCO au sărbătorit cu „fast“ intelectual a 90-a aniversare a 
„părintelui” negritudinii, Léopold Sédar Senghor”??, Cinci ani mai 
târziu, marele bard senegalez s-a stins din viaţă (20 decembrie 
2001), la Verson, în Franţa, la venerabila vârstă de 95 de ani. 

Abdou Diouf a fost reales în 1983, 1988 şi 1993. În 2000 
P.S.S. a pierdut alegerile, după o hegemonie politică de 40 de ani. 
S-a produs alternanța la guvernare, la 1 aprilie 2000 fiind ales 
preşedinte liberalul Abdoulaye Wade (reales în 2007). 


MALI 


Teritoriul Republicii Mali de astăzi a reprezentat nucleul a trei 
mari imperii medievale africane. Cel dintâi a fost Imperiul Ghana 
(secolele IV-XI), supranumit şi „ţara aurului”. A urmat apoi, Imperiul 
Mali (secolele XI-XV) ai cărui împărați „erau renumiţi din Europa 
până în China”. În anticul Cairo, se considera că întinderea 
imperiului dura «cale de patru luni în lungime şi tot atât în 


* Vezi omagierea lui Senghor, în Jeune Afrique, no. 1867-1868, du 16 au 29 
oct. 1996, p. 52-62; idem, no. 1869, du 30 oct. au 5 nov. 1996, p. 38-41. 

27 B, Davidson, Mali. Un străvechi imperiu african, în Magazin istoric, nr. 4, 
iul. 1967, p. 35. 

lăţime». După prăbuşirea Mali, s-a afirmat Imperiul Songhai 
(secolele XV-XVI) care a dat pe „cel mai mare cârmuitor din 
Sudanul Occidental", Mohamed Touré sau Askia cel Mare, sub 
conducerea căruia „Africa Occidentală a ajuns la o culme a 
înfloririi sale materiale, spirituale şi culturale””*%. Din succesiunea 
grandoare-decadentä, a rezultat „o civilizaţie comună pe acest 
teritoriu întins” şi „o tradiție de organizare politică şi juridică, 
destul de puternică pentru a dăinui timp de secole””". 

În politica africană a Franţei, zona sudaneză a avut prioritate. 
Aici au fost concentrate însemnate efective militare şi, prin urmare, 
generalul Archinard a reuşit să aducă sub control, până în 1890, 
întregul Sudan occidental. În 1904, francezii au creat din vastele 
lor cuceriri sudaneze „colonia Senegalului superior şi a Nigerului”. 
După separarea Nigerului, în 1911, şi a Voltei Superioare, în 1919, 
teritoriul rămas a fost organizat în 1920, în colonia Sudan. Paralel 
cu aceste reorganizări, francezii au reuşit şi deplina pacificare a 
regiunii prin reprimarea răscoalelor din 1908-1910 şi 1915-1918. 

Şi în Mali, viața politică a început după cel de-al doilea 
război mondial. Rolul de pionierat l-au jucat două personalități: 
Fily Dabo Sissoko şi Mamadou Konate. Institutorul F.D. Sissoko a 
creat „un grup politic de orientare conservatoare”2"?, transformat 
mai apoi în partid sub numele de „Le Parti Soudanais 
Progressiste” (P.S.P.), ce reprezenta „populaţiile rurale şi sectorul 
traditionalist din orase”**. Liderul P.S.P. a fost ales deputat în 
parlamentul francez, la 21 octombrie 1945, afiliin- du-se, în mod 
surprinzător, S.F.L.O. Rivalul său, M. Konaté, tot institutor, 
reprezentant al „maselor urbane”2"*, a fondat în 1946, împreună cu 


*% Ibidem, p. 37. 

2 J C. Graft-Johnson, Ghana, Mali, Songhai, mari imperii ale Africii Negre, 
în Magazin istoric, nr. 1, ian. 1973, p. 81. 

7 Ibidem. 

1 B, Davidson, op.cit., p. 40. 

232 T, Ruiz de Cuevas, op.cit., p. 77. 

233 Ibidem. 

Madeira Keita, secţia locală a R.D.A., partidul ,,L Union 
Soudanaise” (U.S.). La alegerile din noiembrie 1946, Konaté se 
alătură lui Sissoko pe băncile din Adunarea Naţională Franceză. 
Timp de un deceniu, lupta pentru supremație s-a purtat între cei doi 
politicieni. Preocupati de soarta respectivelor formaţiuni politice, 
ei şi-au apropiat tineri talentați: Sissoko pe Hamadoun Dicko, iar 
Konaté pe Modibo Keita. Conduita partidelor sudaneze era total 
diferită: în timp ce P.S.P. colabora strâns cu autoritățile, U.S.- 
R.D.A. se pronunţa categoric în favoarea independenței. Din 
această cauză, liderii U.S.-R.D.A. au devenit tinta şicanelor 
autorităților. Astfel, în 1947, Konaté şi Modibo Keita au fost 
reținuți la Paris timp de o lună. Apoi, în 1950, în perioada 
persecuțiilor împotriva R.D.A., acuzat de ,,comunism”?”, Modibo 
este arestat şi deportat într-o îndepărtată regiune sahariană din 
interior, unde s-a remarcat prin înfiinţarea unor şcoli itinerante 
pentru copiii populațiilor nomade de aici®*. În 1952, după 
normalizarea raporturilor R.D.A. cu guvernul francez, Modibo a 
primit permisiunea să se reîntoarcă la Bamako. Deşi nu a aprobat 
atitudinea lui Houphouët, Modibo a rămas la fel ca Sékou Touré, în 
R.D.A., reprezentând curentul militant din interiorul marelui partid. 
Mai mult, el a activat chiar şi în structurile metropolitane, din 
momentul alegerii ca deputat, în ianuarie 1956; la Paris, Modibo a 
devenit primul african vicepreşedinte al Adunării Naţionale Franceze 
şi a făcut parte, ca sub-secretar la „France d'Outre-Mer”, din 
guvernele M. Bourgès-Maunoury şi F. Gaillard. 

Tot în 1956 a încetat din viaţă, la vârsta de 63 de ani, M. 
Konaté, iar Modibo Keita a preluat preşedinţia U.S.-R.D.A. El s-a 
născut la 4 iunie 1915 şi „aparţinea liniei de suverani Keita în timpul 
domniei cărora, Imperiul Mali a cunoscut apogeul său”? A absolvit, 


235 Ibidem, p. 78. 

236 E, Sik, op.cit., vol. IV, p. 221; Le dossier Afrique, Paris, Marabout Université, 
1962, p. 298. 

#7 C.O. Diarrah, Les deux morts de Modibo Keita, în Dossiers secrets de..., 
tome 3 (1991), p. 153; vezi si Profil, in Lumea, nr. 2, 7 nov. 1963, p. 30. 

ca şef de promoţie, „William Ponty” de la Dakar. În arhiva institutului 
superior de învățământ din Senegal, s-a păstrat caracterizarea 
profesorilor săi: «institutor de elită, foarte inteligent, dar antifrancez. 
Fiind un agitator de înaltă clasă trebuie supravegheat îndeaproape». 
Modibo s-a remarcat printr-o impecabilă „rectitudine morală şi o 
intransigentä ce rezista la orice formă de compromis”?*”, elemente ce 
justificau „naționalismul său intransigent". 

După elaborarea „legii-cadru” s-a votat şi în Sudan, pentru 
prima dată prin sufragiu universal, la 31 martie 1957. Victoria 
U.S.-R.D.A. a fost zdrobitoare: ea a obţinut 60 din cele 70 de 
locuri ale Adunarii Teritoriale. Printre învinşi s-au numărat chiar 
şefii opoziţiei, Sissoko şi Dicko”!. Conform normelor „legii- 
cadru”, U.S.-R.D.A. a desemnat vicepreşedintele Consiliului de 
Guvernämânt; deoarece Modibo deținea importante funcții la 
Paris, el a propus pentru acest post, pe adjunctul său, Jean-Marie 
Koné. Anul următor, 1958, a fost dominat de Referendumul de la 
28 septembrie. Deşi „apropiat spiritual”? de Sékou Touré, 
Modibo a optat pentru ,,da”. Rezultatele finale indicau: 945.000 
voturi favorabile lui „da” si 23.000 ostile (nu). La 24 
noiembrie 1958, Sudanul s-a proclamat republică autonomă în 
cadrul Comunității. Au urmat apoi alegerile de la 6 martie 1959. 
Victoria U.S.-R.D.A. a fost totală, adjudecându-şi integral cele 80 
de locuri ale Adunării (H. Dicko s-a văzut iarăşi înfrânt, chiar în 
propriul său district). De această dată, Modibo Keita a preluat 
funcția de prim-ministru al Republicii autonome Sudan. 

Modibo Keita era un partizan convins al ideilor de unitate 
africană. În decembrie 1958, el i-a propus lui Senghor crearea unei 
federații care să cuprindă teritoriile ce aparținuseră odinioară 


#8 C.O. Diarrah, op.cit., p. 155. 

2 Ibidem. 

7 Ibidem. 

#1 J. Ganiage, H. Deschamps, O. Guitard, op.cit., p. 361. 
242 G, de Lusignan, op.cit., p. 230. 

Imperiului Mali. Asa s-a näscut, la 17 ianuarie 1959, Federatia 
Mali. Articolul 1 al Constituţiei federale avea o deschidere 
panafricanistă: «Federaţia este o republică democratică, la care 
poate adera oricare stat autonom». După defectiunea produsă de 
Dahomey şi Volta Superioară, s-a găsit de cuviinţă să se 
completeze legea fundamentală, cu articolul 12, care accepta că: 
«statele membre vor putea abandona Federația, prin decizia 
Adunărilor respective, confirmată de un referendum". Federaţia 
a avut o viaţă prea scurtă, pentru ca art. 1 să fie atrăgător şi pentru 
alte teritorii; nici art. 12 nu a fost respectat, rivalitatea Senghor- 
Keita ducând la o prăbuşire brutală a edificiului. Am constatat în 
rândurile dedicate Senegalului, reacțiile conducătorilor săi. Iată, în 
cele ce urmează şi opinia protagonistului sudanez al 
evenimentelor. Acuzându-l pe Senghor că «este mai francez decât 
cel mai francez dintre francezi» , Modibo declara la Bamako, a 
doua zi după expulzarea sa din Senegal : «Ne-am nesocotit, vreme 
îndelungată, propria conştiinţă lucrând cu Senghor. Nu mai putem 
continua pe această cale". 

Deznodământul crizei de la 20 august 1960 s-a dovedit 
favorabil lui Modibo. El avea deja, din perioada anilor de detenţie, 
reputaţia de „apostol al disidentei africane” si era privit ca o 
„personalitate respectabilă, integră şi prestigioasă (...), care se 
bucura de o largă audiență popular”. În urma esecului 
federalist, Sudanul francez şi-a proclamat independenţa la 22 
septembrie 1960, sub numele de Republica Mali. Emanciparea 
națională a Republicii Mali îi apare prof. Ki-Zerbo ca o reluare a 
„tradiţiei statale”? cu adânci „rădăcini istorice”250 pe aceste 
meleaguri. Cât priveşte persoana primului preşedinte, Modibo 


MT. Ruiz de Cuevas, op.cit., p. 85 (subsol). 
* P F, Gonidec, L"Etat..., p. 179 (subsol). 
* A. Bourgi, op.cit., p. 128. 

Keita, acesta a rămas în istorie cu binemeritatul rol de „părinte al 


N . lice 
independenţei”?! ţării. 


În euforia generată de proclamarea independenţei, M. Keita a 
optat pentru un program socialist. În viziunea sa socialismul 
reprezenta „cea mai bună formă de umanism, o metodă adecvată 
de reducere a inegalitätilor sociale”. Opoziția neparlamentară a 
combătut vehement orientarea de stânga a regimului. La fel ca alți 
lideri africani şi Modibo s-a lăsat contaminat de tendinţele 
autoritarismului. Pe acest fond, în 1964, F.D. Sissoko şi H. Dicko 
au fost arestaţi şi au decedat în condiţii neelucidate. O anume 
uzură a puterii şi o alunecare şi mai pronunţată spre stânga (din 
1967) s-a soldat cu lovitura de stat militară de la 19 noiembrie 
1968. Astfel, lua sfârşit cariera politică a unuia dintre „oamenii de 
stat cei mai respectaţi din Africa”2*. 

La 16 mai 1977, printr-un comunicat lapidar, autoritățile 
militare anunțau moartea subită a lui «Modibo Keita, fost 
institutor...» În volumul al treilea din Dossiers secrets de 
l'Afrique contemporaine, scos de grupul Jeune Afrique, s-a 
elucidat în mare măsură misterul dispariției primului preşedinte 
malian. Prin coroborarea declaraţiilor ultimilor martori ce l-au 
văzut în viață pe Modibo, se apreciază că se afla într-o formă fizică 
excelentă si, prin urmare, a fost victima unei otraviri >. Regimul 
militar al generalului Moussa Traoré a eludat un lucru esenţial: „un 
om poate muri, dar nu şi un simbol”?*. Spiritul de libertate al 


#1 C.O. Diarrah, op.cit., p. 152. 
2? Ibidem, p. 155. 

253 Ibidem, p. 151. 

* Ibidem. 

* Ibidem, p. 169-170. 

256 Ibidem, p. 171. 

malienilor s-a evidentiat din nou în martie 1991, când, în ciuda 
represiunii, au provocat căderea dictaturii militare. Alegerile 
prezidenţiale de la 26 aprilie 1992, câştigate de istoricul Alpha 
Oumar Konaré, au marcat revenirea Republicii Mali la pluralismul 
politic. Purtător al unui nou „proiect de societate”, edificat pe 
transparență, dialog şi promovarea valorilor umane, preşedintele 
Konaré a făcut din patria sa un model de reuşită democratică. 


Preşedinţii Republicii Mali: 
- Modibo Keita — 22 septembrie 1960-19 noiembrie 1968; 
- Gen. Moussa Traoré — 19 noiembrie 1968-25 martie 1991; 
- Lit.col. Amadou Toumani Touré — 26 martie 1991-8 iunie 
1992; 
- Alpha Oumar Konaré — 8 iunie 1992-8 iunie 2002; 
- Amadou Toumani Touré — 8 iunie 2002 (reales în 2007). 


MAURITANIA 


Cea mai vestică dintre posesiunile AOF oferă mai multe 
curiozitäti. Astfel, 60% din suprafaţa Mauritaniei o reprezintă 
deşertul, iar 75% din populaţie este nomadă”. Prin situare, 
Mauritania aparţine atât Sudanului, „ţara oamenilor negri”, cât şi 
Beidanului, „ţara oamenilor albi” (a se înţelege arabi). Din această 
cauză, locuitorii săi se împart, după origine, în mauri, cu 80% din 
populaţie şi negro-africani sau «oamenii fluviului» [Senegal — nota 
ns.] cu 20% din suflete””. Societatea maură, dispretuitoare faţă de 
negro-africani, a conservat o organizare de tip medieval, fiind 


257 Vezi exhaustivul Dossier Mali, în Le Nouvel Afrique Asie, no. 74, nov. 1995, p. 7- 
18. 

2 M. Cornevin, op.cit., p. 372. 

impartita in bidan (seniori) si haratin (servitori) , realitate ce se 
perpetueazä si astäzi. Transformarea Mauritaniei în colonie 
francezä a rezultat dintr-o necesitate strategicä: armatele 
almoravide marocane traversau adesea Senegalul, cu scop de jaf si 
cucerire, in regiunile sudaneze. Cel care, in a doua jumätate a 
secolului al XIX-lea, a stopat aceste invazii a fost celebrul 
guvernator Faidherbe. Prin victorii militare, îmbinate cu acţiuni 
diplomatice de atragere a unor căpetenii tradiționale, s-au pus 
bazele noii colonii. Francezii au fost atât de îngăduitori şi generoşi 
(fapt ce nu se petrecuse în alte teritorii), încât, doi şefi din sudul 
Mauritaniei apreciau acţiunile lor, în 1902, drept o «binefacere a lui 
Allah>S!. Dacă sudul s-a arătat receptiv faţă de francezi, în schimb 
nordul, apropiat de Maroc, le-a rămas ostil. În 1908, o coloană franceză 
de 1.000 de soldați începe pacificarea nordului, ce va fi dusă la bun 
sfârşit abia după primul război mondial. Faptul a permis ca, în 1920, 
Mauritania să fie declarată oficial colonie şi încorporată AOF. 
Obiectivele francezilor în Mauritania „se limitau la două acțiuni precise: 
să «pacifice» o lume în majoritate nomadă şi să-şi asigure o «zonă de 
securitate» între Maghreb şi Africa Neagră occidentală, aflată deja 
sub dominaţia lor””®. Aceste obiective s-au împlinit prin apelul la 
„vechile structuri, deosebit de eficiente pentru a tine masele într-o stare 
de total primitivism”265 şi prin folosirea ca intermediari a „şefilor” şi a 
„şeicilor” (aristocrația locală). Aşa se face că, Mauritania a rămas „foarte 
putin influenţată de prezenţa colonială franceză”?**, fiind cea mai putin 
dezvoltată colonie”%5. 

Viaţa politică modernă debutează şi aici după al doilea război 
mondial. Începuturile sunt legate de numele modestului funcționar, 
Horma Ould Babana, fondatorul partidului „L Entente Mauritanienne” 

EM). În 1946, liderul EM. a fost ales deputat în parlamentul 
metropolitan. Provenit dintr-o familie maură din nord, Babana s-a 
remarcat prin simpatiile şi pozițiile sale pro-marocane (Marocul 
considera vestul Saharei şi Mauritania ca părți integrante ale teritoriului 
său). În aceste condiţii, şefii tradiționali locali au constituit, cu sprijin 
metropolitan, un nou partid, „L'Union Progressiste Mauritanienne” 
(U.P.M.), partid ostil tezelor lui H.O. Babana. Prin urmare, la alegerile 
din 1951, candidatul U.P.M., Moktar N’Diaye, este ales pentru unicul 
loc din parlamentul francez, în detrimentul lui Babana. Faptele s-au 
petrecut identic şi în 1956. Nemulțumit de un asemenea deznodământ, 
H.O. Babana părăseşte Mauritania şi se stabileşte în Maroc (devenit 
independent la 2 martie 1956). Dovedind veleitäti hegemonice în zonă, 
Marocul a trimis un corp expediționar în nordul Mauritaniei, în ianuarie 
1957. Invazia a fost respinsă de trupele franco-mauritaniene. 

La 31 martie 1957 s-au desfăşurat alegerile prevăzute de „legea- 
cadru”. Victoria a revenit U.P.M. care a obţinut toate cele 34 de locuri 
aflate în joc. Partidul U.P.M. a desemnat pe unul din conducătorii săi, 
tânărul avocat Moktar Ould Daddah, să ocupe postul de vicepreşedinte 
al Consiliului de Guvernământ. 

M.O. Daddah s-a născut la 25 decembrie 1924, la Butilimit, într-o 
familie de şefi mauri, din tribul Ould Biri. Cursurile primare şi 
secundare le face în localitatea natală şi la Saint-Louis (Senegal). După 
război îşi continuă studiile la Paris unde urmează facultatea de drept şi 
pe cea de limbi orientale. Revenit în Africa, se stabileşte la Dakar, 
lucrând la un barou din capitala senegaleză. În 1957 este chemat în 
patrie şi i se oferă funcția de vicepreşedinte al U.P.M. Tânărul avocat se 
făcuse deja cunoscut prin pozițiile sale favorabile păstrării integrității 
țării. De altfel, la instalarea ca vicepreşedinte al Consiliului, la 20 mai 
1957, Ould Daddah lansează, practic, programul său politic: «să 
construim împreună patria mauritanä»”®. Caz unic, în AOF, Mauritania 
nu avea capitală (ea era administrată de la Saint-Louis, Senegal). Cea 
dintâi preocupare a lui Ould Daddah viza ridicarea unei capitale proprii. 
Lucrările au început în 1957, la Nouakchott, într-un „peisaj aproape 


*% Vezi Profil, în Lumea, nr. 26, 20 iun. 1974, p. 29. 

267 A A . 3268 
selenar”” ” , spre „sfidarea imensului pustiu”. 


Eforturile edificării centrului administrativ al țării îi apărea lui 
Ould Daddah ca „simbolul voinței unui popor care are încredere în 
viitorul său”. Un moment important al vieţii politice interne l-a 
reprezentat fuziunea, de la 1 mai 1958, a U.P.M. cu E.M. în „Le 
Parti de la Regroupement Mauritanien” (P.R.M.). Artizanul 
fuziunii, Ould Daddah, a fost desemnat secretar general al noii 
formaţiuni. După aprobarea prin „da” a Constituţiei celei de-a V-a 
Republici franceze, la 28 noiembrie 1958 Mauritania devine 
Republică autonomă în cadrul Comunităţii. 

În mai 1959 au fost convocate noi alegeri. P.R.M. se confruntă cu 
două minuscule partide de opoziţie: unul favorabil Marocului şi altul ce 
se pronunța pentru aderarea la Federația Mali. Electoratul a votat în 
favoarea P.R.M. care a câştigat toate cele 40 de locuri ale Adunării 
locale. În urma scrutinului, la 23 iunie 1959, M.O. Daddah a fost 
desemnat prim-ministru. Mauritania, ultimul teritoriu cucerit de francezi 
în AOF, a fost şi ultima posesiune din acest grup care şi-a proclamat 
independenţa, la 28 noiembrie 1960. Situaţia sa era de neinvidiat: ea 
poseda „un embrion extrem de rudimentar de infrastructură 
administrativă”? şi nu avea „aproape nici o şcoală, aproape nici un fel 
de cadre”””!. În 1960, doar 3% din populaţie trăia în oraşe, un medic 
revenea la 37.040 oameni şi doar 5% din populația adultă era 
alfabetizată”'7. Starea ţării era plastic exprimată chiar de preşedintele 
Ould Daddah: «Respect punctul de vedere al fiecăruia, dar noi nu putem 
glumi cu ceea ce ne aparține. Noi nu avem nici putere economică, nici 
putere militară. Dacă nu am avea un minimum de demnitate de apărat şi 
un minimum de morală de reintrodus în raporturile dintre naţiuni, atunci 
nu vom avea nimic» ”. La fel ca majoritatea liderilor independenţei, M. 


297 Lumea, nr. 26, 20 iun. 1974, p. 15. 

7% Ibidem. 

7 Ibidem. 

770 Cf. Jeune Afrique, în Lumea, nr. 10, 29 febr. 1968, p. 36. 
77! Ibidem. 

77 V, Urucu, A. Zmfirescu, op.cit., p. 182-186. 

7% Cf. Le Monde, în Lumea, nr. 9. 22 febr. 1973, p. 29. 

Ould Daddah, acest „luptător pasionat pentru unitate”?/* devenea, la 
numai 36 de ani, «părintele națiunii»? mauritaniene. 


x 
KOK 


La 20 august 1961, Ould Daddah a fost ales prin vot 
universal preşedinte al Republicii (reales în 1966, 1971 şi 1976). 
Tot în 1961, la 25 decembrie, cele patru partide existente atunci au 
fuzionat într-un partid unic, „Le Parti de Peuple Mauritanien” 
(P.P.M.). M.O. Daddah, un preşedinte cult, modest, „care poseda 
un mare simţ a ceea ce înseamnă stat”, cu un indubitabil 
rafinament diplomatic, face la 14 aprilie 1976, eroarea carierei 
sale: semnează alături de Maroc acordul de împărţire a Saharei 
Occidentale, după retragerea administrației spaniole (1/3 din 
teritoriu revenea Mauritaniei). El a antrenat astfel ţara într-un 
război pentru susținerea căruia nu avea resurse suficiente. Greşeala 
s-a răzbunat şi la 10 iulie 1978, preşedintele „care n-a manifestat 
niciodată sete de putere şi nu iubea nici onorurile”, a fost 
răsturnat de armată. Tara a cunoscut o succesiune de lovituri de 
stat militare, pentru ca, din 1991 să revină la regimul pluralist, 
supravegheat îndeaproape de armată. 


Iată ordinea succesiunilor prezidenţiale: 
- Moktar Ould Daddah — 20 august 1961-10 iulie 1978 (decedat 
la Paris, la 14 octombrie 2003); 
- Col. Moustapha Ould Mohammed Saleck — 10 iulie 1978-3 
iunie 1979; 


27 G, de Lusignan, op.cit., p. 217. 

5 A. Dahmani, Mauritanie; Un coup d’Etat trop tranquille, în Dossiers 
secrets du Maghreb et du Moyen-Orient, Paris, Edit. J.A. Livres, 1992, tome 
4, p. 106. 

77 Ibidem, p. 115. 

777 Ibidem, p. 116. 

- Ltcol. Mohammed Mahmoud Ould Ahmed Louly — 3 iunie 
1979-4 ianuarie 1980; 

- Ltcol. Mohammed Khouna Ould Haidalla — 4 ianuarie 1980-12 
decembrie 1984; 

- Col. Maaouya Ould Sid” Ahmed Taya — 12 decembrie 1984 
(ales la 17 ianuarie 1992)-3 august 2005; 

- Col. Ely Ould Mohamed Vall — 3 august 2005-19 aprilie 2007; 

- Sidi Ould Cheikh Abdallahi — 19 aprilie 2007-6 august 2008; 

- Gen. Mohamed Ould Abdel Aziz — 6 august 2008. 


B. DECOLONIZAREA AFRICII ECUATORIALE 
FRANCEZE 


CAZUL PARTICULAR: CAMERUN 


Privit pe hartă, Camerunul se prezintă sub forma unui 
„triunghi” ce face trecerea de la Africa de Vest către Africa 
ecuatorială, fiind o punte de legătură între civilizaţia sudaneză şi 
civilizația bantu. Primii europeni sosiți pe aceste meleaguri au fost 
portughezii (expediţia lui Fernão do Po, din 1472). Impresionati de 
multimea crevetelor din estuarul râului Wouri, lusitanii au dat 
cursului de apă denumirea de „Rio de Camaroes”. Apoi, prin 
corupere, forma „Camaroes” a evoluat către varianta spaniolă 
„Camarones”25, ce s-a impus ca denumire a întregului teritoriu. 
După lunga perioadă a comerțului cu sclavi a urmat impunerea 
dominaţiei europene: la 15 octombrie 1884, Camerunul a devenit, 
în mod oficial, colonie germană. Penetrarea spre interior a fost 


278 p, Gogeanu, Republica Federală Camerun, Bucureşti, Editura Ştiinţifică, 1967, 
p. 11; Le Cameroun, Paris, Edit. J.A., 1985, p. 33; vezi şi Lumea, nr. 13, 26 mart. 
1970, p. 21. 

dificilă, deoarece, populațiile locale, organizate în mici formațiuni 
statale, au opus o dârză rezistenţă. Cu triburile Boulou au avut loc 
ciocniri până în 1901; în 1907 a fost zdrobită rezistența 
populațiilor Maka. De altfel, până la declanşarea primului război 
mondial, au fost necesare nu mai putin de 70 de expediții militare 
de pedepsire şi de ocupare de noi teritorii” ”?. 

În 1914 Camerunul german a fost atacat de aliaţii anglo- 
francezi. Aliaţii îşi adjudecă victoria, după doi ani de lupte. La 4 
martie 1916, puterile învingătoare semnează un acord ce prevedea 
împărțirea Camerunului: Anglia prelua zona occidentală cu o 
suprafaţă de 89.720 km, iar Franţa beneficia de partea orientală, cu o 
întindere de 432.000 km? (4/5 din vechiul Camerun german). Din 
1922, Camerunul divizat s-a aflat sub mandat de tip B administrat de 
cel două puteri, iar din 1946, sub dublă tutelă”%0. 

După al doilea război mondial, lumea africană a pornit pe 
calea unui proces evolutiv de excepție. Ce s-a întâmplat în 
Camerun? Desfăşurările de aici îi conferă teritoriului sub tutelă 
franceză caracteristica de caz particular: pe de o parte, lupta pentru 
dobândirea independenţei s-a împletit strâns cu cea pentru unitate, 
iar pe de altă parte, datorită rigiditätii Franţei, calea paşnică a fost 
devansată de o viguroasă insurecție anticolonialistă. În 1946, 
Camerunul a devenit membru al „Uniunii Franceze” cu titlul de 
„teritoriu asociat”. Atribuţiile executive şi legislative erau 
cumulate de un înalt rezident francez, asistat de o Adunare locală 
consultativă, alcătuită din 24 camerunezi şi 16 francezi. Primul 
deputat autohton trimis la Paris a fost şeful Alexandre Manga Bell 
Douala, în Constituanta aleasă la 21 octombrie 1945. În anul 
următor, Camerunul a primit dreptul la o reprezentare 
metropolitană mai largă: patru deputați, dintre care doi africani şi 
doi francezi. 

Cel dintâi partid politic national a fost „L Union des 


77 P, Gogeanu, op.cit., p. 38. 
280 Vezi L. Moumâ-Etia, Cameroun. Les années ardents, Paris, Edit. J.A. 
Livres, 1991, p.7-27 si p. 69-80. 

Populations du Cameroun” (U.P.C.), fondat la 10 aprilie 1948 de 
Ruben Um Nyobé, Félix Moumié, Abel Kingué si Ernest Ouandié. 
De la început, U.P.C. a afişat o poziţie anticolonialistă clară, 
pronuntându-se pentru acordarea imediată a independenţei şi 
pentru reunificarea țării. Abnegatia consacrată realizării idealurilor 
nationale a făcut ca U.P.C. să fie considerat ca forța politică „cea 
mai radicală din Africa franceză”%!. De aceea, francezii nu au 
ezitat să acuze U.P.C. de „comunism”2?. Or, producţiile recente 
infirmă o asemenea acuză: «cu certitudine U.P.C. nu era un partid 
comunist. Cea mai bună denumire pentru ideologia U.P.C. este 
aceea de naționalism revoluționar», cu atât mai evident cu cât 
„radicalizarea poziţiilor sale se datorează în mare măsură atitudinii 
ostile a colonizatorilor 284, De asemenea, contactul liderilor U.P.C. 
cu marxismul nu semnifica nici pe departe că ei urmăreau crearea 
unui regim socialist în Camerun. Astfel, preşedintele partidului, 
Um Nyobé, născut în 1918 în regiunea Bassa, cu studii în drept la 
Paris, s-a format ca militant la şcoala sindicalismului comunist 
francez (C.G.T.), dar această experienţă i-a servit la organizarea 
U.P.C. care a dobândit rolul de „catalizator al sentimentului 
national”*®, De altfel, activitatea U.P.C. era apreciată şi sprijinită 
de „mediile progresiste europene”, iar istoria l-a impus pe Um 
Nyobé ca „una din figurile politice dominante ale Africii negre a 
anilor “502, În ce priveşte pe secretarul general al partidului, 
medicul F. Moumié, născut în 1926, acesta era un cunoscător al 


#1 I, Grenier, Résistences et messianismes. L"Afrique centrale au XIX" et au 
XX: siècle, Paris, ABC, 1977, p. 106. 

*% Vezi considerentele ideologice din Capitolul al III-lea. 

283 Cf. E. M'Bokolo, Afrique Noire. Histoire et Civilisations, tome II, Paris, 
Hatier- Aupeulf, 1992, p. 483. 

“ Ibidem. 

285 C, Coquery-Vidrovitch, H. Moniot, L’Afrique Noire de 1800 à nos jours, 
Paris, P.U.F., 1974, p. 237. 

#86 Au centre et en couleurs: Le Cameroun, în Jeune Afrique, no. 793, 19 mars 
1976, p. 6. 

%7 R, Cornevin, Histoire de l’Afrique, Paris, Payot, 1975, vol. 3, p. 600. 

filosofiei marxiste, cu un interes particular pentru scrierile lui Mao 
Zedong”*. Nici Moumié nu s-a dovedit un doctrinar marxist ci 
doar un „teoretician intransigent””* al dreptului la autodeterminare 
al popoarelor coloniale. 

În replică la U.P.C., în 1951 s-a format „Le Bloc 
Démocratique Camerounais” (B.D.C.), în frunte cu liderul african 
moderat Jean-André Marie Mbida şi medicul francez, născut în 
Algeria, Louis-Paul Aujoulat. Acesta din urmă, ales fără 
întrerupere în Adunarea Naţională Franceză, în perioada 1945- 
1956, a făcut o remarcabilă carieră politică la Paris, fiind cooptat în 
numeroase cabinete metropolitane”. Pe plan intern, Aujoulat s-a 
evidenţiat prin înverşunarea sa față de U.P.C.. La alegerile din 
ianuarie 1956, a fost înfrânt de colaboratorul său, Andre Mbida şi 
astfel dispare din peisajul politic camerunez. 

Fără nici o îndoială, perioada 1948-1958 a fost dominată de 
lupta fără preget a „Uniunii Populatiilor din Camerun”. În 1951, 
U.P.C., fidel programului său militant, se desolidarizează de 
R.D.A. care, sub conducerea lui Houphouët-Boigny, optase pentru 
o linie reformistă. Anul următor, Um Nyobe prezintă Adunării 
Generale a O.N.U., la New York, un memorandum în care se 
cerea: unificarea imediată, instituirea unei adunări legislative şi a 
unui guvern cu majoritate africană, acordarea votului universal şi 
fixarea unei date pentru independenţa ţării”. Tot în toamna lui 
1952 s-a desfăşurat şi cel de-al doilea Congres al U.P.C., prilej ce a 
permis reafirmarea principiului reunificării Camerunului şi s-a 
fixat un termen de 5 ani pentru acordarea independenţei. 
Autorităţile franceze erau îngrijorate de activismul U.P.C., pe care- 
1 considerau un nepotrivit exemplu pentru celelalte teritorii; de 


*% Cf. P.F. Gonidec, L’Etat..., p. 148. 

9 D, Kom, Le Cameroun, Paris, E.S., 1971, p. 307. 

290 Subecretar de stat în patru guverne, culminând cu demnitätile de ministru al 
sănătății publice (19 iunie-3 septembrie 1954) şi ministru al muncii (3 
septembrie 1954-15 februarie 1955) în guvernul P. Mendès-France. 

PIE Sik, op.cit., vol. IV, p. 275. 

aceea, prin intermediul înaltului rezident francez de la Yaoundé, 
rigidul Roland Pré, partidul este supus persecuțiilor: interzicerea 
reuniunilor publice, urmărirea liderilor, intimidarea aderentilor etc. 

Momente cu profunde implicații se produc în 1955. La 22 
mai, U.P.C. convoacă o uriaşă adunare populară la Douala, 
revendicându-se: abolirea regimului de tutelă, suveranitatea ţării şi 
alegeri pentru o Adunare Constituantă (până la 1 decembrie, sub 
supravegherea O.N.U.)””?. Mitingul este urmat de o demonstrație 
paşnică în sprijinul cererilor formulate. Autorităţile ripostează 
violent. Evenimentele depăşesc orice aşteptări, transformându-se 
într-o revoltă de amploare. Sunt atacate posturi de poliție din 
Douala si Yaoundé. Incidentele durează mai multe zile astfel încât, 
s-a vorbit de «săptămâna sângeroasă» ”? (22-30 mai 1955), soldată 
cu 26 de morți (dintre care doi europeni) si 114 răniți”, conform 
cifrelor oficiale (surse neoficiale au indicat 125 de victime). 
Încercând să păstreze situația sub control, rezidentul R. Pré a decis 
la 13 iulie 1955 interzicerea U.P.C. Militanții partidului sunt 
arestați. Liderii săi se refugiază peste graniță: F. Moumié în 
Camerunul britanic, de aici în Egipt si mai apoi în Guineea, iar 
R. Um Nyobé în Nigeria, de unde revine clandestin. Reîntoarcerea 
lui Nyobé a dat, în vara lui 1956, semnalul răscoalei 
anticolonialiste care a reprezentat „singura insurecție populară 
durabilă din teritoriile franceze”””. Luptătorii U.P.C. se retrag în 
brusă, în regiunile Bassa si Bamiléké. În epocă, operațiunile 
militare ale U.P.C. au fost prezentate drept „acțiuni teroriste”. Fără 
îndoială că, în asemenea situații, excesele nu au lipsit. Se pune însă 
întrebarea: de ce s-a ajuns aici? Răspunsul este unul singur: 
datorită refuzului constant al puterii tutelare de a recunoaşte 
drepturile naționale ale camerunezilor. Duritatea extremă, folosită 
ca răspuns la acțiunile U.P.C., a determinat moartea a 10.000 de 


7°? P, Gogeanu, op.cit., p. 89. 

7% I. Grenier, op.cit., p. 107. 

4 H Deschamps (dir.), op.cit., tome II, p. 519. 

235 C, Coquery-Vidrovitch, H. Moniot, op.cit., p. 237. 

camerunezi”*6. 


Totuşi, sub impactul evidentei contestări, francezii au 
înfăptuit o serie de reforme. Astfel, din 1956 se aplică şi în 
Camerun „legea-cadru” Defferre. Pe baza sa au fost convocate 
alegerile din 23 decembrie 1956. U.P.C. a cerut populației să nu 
participe la vot, îndemn larg urmat la Douala şi în „țara” Bassa. 
Boicotul a avut drept consecință o selecție pe baze regionale a 
candidaţilor pentru Adunare: gruparea marilor feudali din nord a 
obţinut 38 de locuri, B.D.C. al lui A.M. Mbida, cu fieful în unele 
provincii sudice, a câştigat 20 de mandate, iar ,,L Union 
Nationale” (U.N.), creat în iunie 1956 de Paul Soppo Priso şi care 
se dorea un partid al tuturor camerunezilor, urmărind să umple 
golul lăsat prin scoaterea în afara legii a U.P.C., s-a plasat pe 
poziția a treia cu numai 8 deputaţi. Se stabilea, acum, un cadru 
constituțional a cărui reprezentativitate era însă umbrită de 
marginalizarea impusă U.P.C. De altfel, Soppo Priso, deputat în 
parlamentul francez din 1947, conştient de acestă lacună, declara: 
«U.P.C. este singura mişcare ce exprimă adevărata opinie a 
populației din Camerun» ””. Nu de aceeaşi părere era şi Mbida, 
investit de Adunare (cu 56 voturi pentru şi 10 împotrivă), la 10 mai 
1957, ca prim-ministru al celui dintâi guvern camerunez. El şi-a 
fixat un plan maximal ce prevedea accesul la independență în 10 
ani, eludând orice referire la unificare. Preocupantă pentru Mbida 
era amenințarea gherilei. Premierul s-a dovedit nemilos față de 
compatrioții săi, luptători ai U.P.C., şi a declanşat o campanie de 
represiune pe scară largă. Efectul a fost contrar, revolta 
amplificându-se prin dezläntuirea, în septembrie 1957, a celei de-a 
doua ofensive a luptei armate pentru eliberare şi unificare. În 
contextul exacerbării violenţei, Adunarea Legislativă cameruneză 
l-a demis la 18 februarie 1958 pe Mbida, care a fost înlocuit cu 
adjunctul său, Ahmadou Ahidjo, un puternic senior din nord. 

A. Ahidjo s-a născut la 24 august 1924, la Garoua, într-o 


26 Ibidem. 
TE. Sik, op.cit., vol. IV, p. 277. 

familie peul. Urmeazä cursurile secundare la Yaoundé. Este 
absolvent al „Şcolii superioare de administraţie” din capitală. Din 
1947, participă activ, dar discret, la viaţa politică, fiind ales în 
Adunarea Teritorială. În 1953 candidează cu succes pentru un loc 
în Adunarea Uniunii Franceze”%, la Paris creându-şi un larg cerc 
de sprijinitori. Evidentiindu-se printr-o poziție moderată, dar cu 
reziduuri reformiste, el a reunit în jurul său pe toţi reprezentanții 
nordului. În momentul numirii ca prim-ministru, Ahidjo 
transformă grupul parlamentar nordist în partid politic sub numele 
de „L'Union Camerounaise” (U.C.). Puțin cunoscut de public, 
noul premier era caracterizat a fi „un om rezervat şi secret, care 
inspira o teamă reverentioasä”””. Mult mai abil decât predecesorul 
său, Ahidjo a îmbinat concesiile cu fermitatea, dovedind „calități 
de om de stat ce vor ieşi rapid în evidență”"”. Primul gest politic l- 
a reprezentat oferta unei amnistii pentru combatanții U.P.C., în 
schimbul depunerii armelor. Suspiciunea era însă prea mare, aşa 
încât luptele au continuat. La 12 iunie 1958, Ahidjo surprinde 
printr-un alt act politic: el cere guvernului francez recunoaşterea 
dreptului la independenţă al Camerunului. Mai mult, demersul său 
a fost însoțit şi de solicitarea unificării statale. Până la primirea 
răspunsului s-au mai scurs câteva luni. În acest răstimp, premierul 
Ahidjo a tratat cu asprime gherila, încercând să o anihileze cu 
ajutor metropolitan. După procedeul folosit de englezi, în Kenya, 
cu rebelii „Mau-Mau” capturați, s-a reuşit ca prin „indiscrețiile” 
U.P.C.-iştilor «raliati» să se identifice ascunzätoarea lui Um 
Nyob6"l. Astfel, satul natal al liderului U.P.C., Boumnyébél, din 
ținutul Bassa, capătă aspectul unei tabere asediate. La 13 


*% Vezi Profil, în Lumea, nr. 40, 28 sept. 1967, p. 31; Le dossier Afrique, 
Paris, Marabout Université, 1962, p. 291-292. 

2 Vezi Ph. Gaillard, Ahmadou Ahidjo. Patriote et despote, bâtisseur de 
l'Etat camerounais, Paris, J.A. Livres, 1994, p. 10. 

*% Foccart parle..., vol. 1, p. 206. 

septembrie 1958, „profetul independenţei cameruneze””? este ucis 


de o patrulă militară. lată ce povestea un oficial francez: «Deodată 
trăgătorii Saras (ciadieni) dau peste patru oameni ascunşi în 
tufişuri, care încearcă să scape fugind. Unul dintre ei poartă o 
servietă voluminoasă. În raportul său verbal, sergentul-major va 
spune că l-a remarcat imediat ca pe un „intelectual” şi că a făcut 
somatiile regulamentare. Si, cum toţi fugarii continuau să alerge a 
dat ordin de tragere. Toţi au căzut»"%. Acel intelectual răpus de 
„sălbaticul asasinat”"30% era Ruben Um Nyobé, care, aşa cum scria 
revista Jeune Afrique, „rămâne pentru istorie un simbol al 
revendicării naționale”. Prin sacrificiul său, Um Nyobé s-a 
impus ca „eroul independenţei naționale, pionierul şi marele 
artizan al unităţii nationale a întregului popor camerunez”*%, 
putând fi considerat, fără nici un fel de exagerare, şi „părintele 
independenţei Camerunului”". Asasinarea lui Nyobé a produs o 
sciziune în cadrul U.P.C.: Théodore Mayi Matip, secretar al 
partidului, părăseşte lupta armată şi, în virtutea amnistiei 
guvernului, se angajează în activitatea politică, constituind un 
partid de opoziţie, „Le Front de la Reconciliation” (F.R.). Ramura 
militară a U.P.C., aflată sub ordinele lui F. Moumié, a continuat 
lupta de gherilă. 

La scurt timp după tragica dispariţie a lui Um Nyobé, mai 
precis în ultima decadă a lunii octombrie 1958, Adunarea 
Legislativă a fost convocată într-o sesiune extraordinară. Deputaţii 
camerunezi au dezbătut şi aprobat două rezoluţii istorice: cea 
privind unificarea inevitabilă a ţării şi cea referitoare la acordarea 
independenţei la 1 ianuarie 1960. A urmat apoi vizita unei misiuni 
a Consiliului de Tutelă al O.N.U., care a constatat o realitate uşor 


*% Ibidem. 

303 Vezi Caiet de vacanţă Lumea - ‘87, p. 199. 

34 P, Krop, op.cit., p. 52. 

305 Au centre..., p. 6. 

*% D. Kom, op.cit., p. 72. 

307 Tbidem, p. 307; vezi şi Jeune Afrique, no. 1704, du 2 au 8 sept. 1993, p. 71. 

perceptibilă : 

«Adunarea Legislativă a Camerunului a exprimat sentimentul 
unanim al poporului camerunez, fixând data acordării 
independenţei la 1 ianuarie 1960. Reunificarea celor două 
Camerunuri înainte de 1 ianuarie 1960 este dorită de toate 
popoarele Camerunului». La 5 decembrie 1958, luând act de 
hotărârile parlamentarilor camerunezi, reiterate de delegaţia 
specială a O.N.U., guvernul francez şi-a exprimat acordul faţă de 
data independenței. Ca etapă preliminară, la 1 ianuarie 1959, 
Camerunul obţine autonomia internă (Franța continua să gireze 
problemele diplomatice, ale apărării şi de finanţe). Dar şi în 1959 
şi în 1960 au continuat luptele cu insurgenții U.P.C. Forţele 
guvernamentale, conduse de ofiţeri francezi, sunt întărite şi trec la 
operaţiuni decisive: «În primele luni ale anului 1960, cinci 
batalioane curăţă pădurile din regiunea Sanaga şi-i reprimă în mod 
brutal pe rebeli. Mai multe zeci de sate sunt incendiate şi rase de 
pe suprafaţa pământului. Mulţi ofițeri vor fi de părere, mai târziu, 
că s-ar fi putut evita o asemenea baie de sânge» ză 

În ciuda gravitätii situaţiei, independenţa a fost proclamată la 
1 ianuarie 1960. Investit ca primul preşedinte al republicii, A. 
Ahidjo şi-a reafirmat hotărârea continuării timizilor paşi în direcția 
reconcilierii şi unificării; în acest sens, el declara: «Camerunul 
întreg rămâne visul fierbinte al tuturor camerunezilor>"!%. La 21 
februarie 1960 a fost organizat un Referendum asupra proiectului 
de Constituţie, ce instituia un sistem prezidențial. Din 1.772.969 
votanti, 797.498 au votat pentru şi 531.075 împotrivă”! Pe baza 
noii legi fundamentale au fost organizate alegerile legislative de la 
10 aprilie 1960. Partidul U.C., al preşedintelui Ahidjo, obţine o 
confortabilă majoritate cu 69 de locuri din cele 100, ale 


308 P, Gogeanu, op.cit., p. 50. 

30 Caiet de vacanță..., p. 199. 

310 Cf. Lumea, nr. 13, 26 mart. 1970, p. 22. 

311 J, Ganiage, H. Deschamps, O. Guitard, op.cit., p. 427; P. Gogeanu, op.cit., p. 
51. 

parlamentului. Pe locul doi s-a situat formatiunea lui Mayi Matip, 
intitulată acum „U.P.C.-legal”, cu 18 mandate, în poziția a treia 
sosind B.D.C. al lui A.M. Mbida cu numai 11 deputaţi!?. Întrunită 
în prima sa sesiune, la 5 mai 1960, Adunarea l-a reconfirmat pe 
Ahidjo ca preşedinte al Republicii. 

În anul independenţei s-a mai produs un eveniment care a 
reținut atenţia: asasinarea lui Félix Moumié, conducătorul din exil 
al U.P.C. Acesta şi-a stabilit sediul la Conakry, în Guineea lui 
Sékou Touré. În luna octombrie 1960, Moumié se afla în Europa, 
la Geneva (Elveţia). De mai multă vreme, el era urmărit de 
serviciile secrete franceze — „Service de documentation extérieure 
et de contre-espionnage” (SDECE), care au reuşit să infiltreze în 
anturajul său pe William Bechtel, un agent reactivat. Pretextând a 
fi ziarist, simpatizant al cauzelor drepte, Bechtel s-a împrietenit cu 
Moumié. Prezenţa liderului camerunez la Geneva s-a dovedit 
prilejul fatal prin care S.D.E.C.E. şi-a atins scopul: Moumié este 
otrăvit de Bechtel cu taliu, în restaurantul „Le Plat d” Argeant”515. 
Revista L'Evenement du Jeudi se întreba cine a ordonat acest 
asasinat: generalul de Gaulle, Jacques Foccart (consilierul în 
probleme africane al generalului de Gaulle şi care s-a aflat în 
spatele a numeroase conspirații după dobândirea independenței 
statelor africane francofone) sau premierul Michel Debré? Şi tot 
incisiva gazetă răspundea: „Nu o vom şti, fără îndoială, decât după 
mai multe zeci de ani, termenul necesar deschiderii arhivelor cele 
mai secrete ale celei de-a V-a Republici”. În memoriile sale, 
Foccart întreține echivocul, desi pare dispus sä-si asume partea de 
vină ce-i revine?™. Dar există o certitudine: aceea că, în septembrie 
1960, patronul S.D.E.C.E., generalul Grossin, a fost convocat la 


312 G. de Lusignan, op.cit., p. 130. 

313 Despre asasinarea lui Moumié vezi: E. Comarin, Le dernier Pernod de Félix 
Moumié, în Dossiers secrets..., tome 3, p. 13-27; P. Krop, op.cit., p. 52-53; 
V.P. Borovička, Ştiţi la cât apune soarele domnule general?, Cluj-Napoca, 
Editura Dacia, 1982, p. 21-32; Ph. Gaillard, op.cit., p. 116. 

314 L'Événement du Jeudi, no. 378, 30 jan-5 févr. 1992, p. 49. 

315 Foccart parle..., vol. 1, p. 207-208. 

Matignon (sediul guvernului francez), unde a primit „ordinul de a 
executa pe Moumié”*!°. Faptul a fost confirmat de declaraţia unui 
ofițer superior din S.D.E.C.E.: «Am folosit în această afacere pe 
William Bechtel, unul din cei mai vechi agenţi ai noştri. El l-a 
invitat pe Félix Moumié să cineze împreună într-un restaurant din 
oraşul vechi al Genevei. Acolo i-a turnat în vin taliu, o otravă 
fulgerătoare». De asemenea, pentru că şi astăzi se aud voci care 
urmăresc să-l disculpe pe asasin"'5, revista menţionată reliefează 
câteva dovezi irefutabile: în locuinţa cu două ieşiri, părăsită 
precipitat de Bechtel, s-au găsit: „un carnet de notițe, o listă cu 
diferite moduri de a ucide un om fără a lăsa urme şi, într-un 
buzunar al vestei sale abandonate, fragmente de... taliu”3!%. 
Moartea lui Moumié nu a reprezentat acea lovitură de graţie la care 
visau francezii şi Ahidjo; lupta de gherilă a continuat. 

Pe parcursul anilor 1960-'61, preşedintele Ahidjo s-a preocupat 
de înfăptuirea unității. Am văzut în paginile consacrate decolonizării 
Africii de Vest britanice cum au evoluat evenimentele în cele două 
Camerun sub tutelă britanică: în timp ce zona de N s-a angajat definitiv 
pe orbita Nigeriei de nord, zona de sud a cunoscut un proces mai 
elaborat, finalizat prin unirea cu fostul Camerun francez. Negocierile din 
perioada 17-22 iulie 1961, de la Foumban, dintre preşedintele Ahidjo şi 
liderul unionist din Camerunul britanic de sud, John Ngu Foncha, au 
permis punerea bazelor Republicii Federale Camerun (cu A. Ahidjo ca 
preşedinte şi J. Foncha ca vicepreşedinte). 

În ciuda proclamării independenţei şi a reunificării, U.P.C. 
nu a recunoscut conducerea de la Yaoundé, pe care o considera în 
slujba Franţei. Prin urmare, combatanții U.P.C. au declanşat a treia 
mare ofensivă împotriva regimului „în scopul obținerii unei 
independente reale pentru Camerun”. Francezii, în virtutea unui 


316 L'Evenement du Jeudi, no. 378, 30 jan-5 févr. 1992, p. 49. 
" Ibidem. 

318 Vezi idem, no. 346, 20-26 juin 1991, p. 71. 

319 Idem, no. 378, p. 49; E. Comarin, op.cit., p. 24. 

VE. Sik, op.cit., vol. IV, p. 281. 

acord comun de cooperare militară, au venit în ajutorul lui Ahidjo. 
lată mărturiile lui Max Bardet, pilot de elicopter, prezent în 
Camerun spre finalul reprimării acestei mişcări: «În doi ani armata 
regulată a ocupat ţara bamiléké, din sud până în nord, pustiind-o 
complet. Au masacrat între 300.000 şi 400.000 de oameni. A fost un 
adevărat genocid (...). Satele au fost rase ca pe vremea lui Attila (...). 
Aceasta, pentru a fi pe placul preşedintelui Ahidjo datorită căruia 
Camerunul păstra relaţii strânse cu Franța». Toţi conducătorii 
rebeliunii făcuți prizonieri au fost executați. A scăpat Ernest Ouandié; 
dar şi acesta a fost capturat prin vicleşug la 21 august 1970 şi executat 
public la 15 ianuarie 1971%%. Prin noua crimă, inutilă, se confirma 
faptul că „sub aparente dulci şi binevoitoare [Ahidjo] proba fermitate, 
autoritate şi chiar duritate'”"”. 


Preşedintele Ahmadou Ahidjo a condus cu o mână de fier, 
dar şi cu competenţă, timp de 22 de ani. Deviza sa politică a 
exprimat-o în cuvinte sugestive: «a guverna înseamnă să ajustezi 
fără demagogie mijloacele la obiective». În noiembrie 1961, la o 
lună după unificare, el sugerează ideea partidului unic. Totuşi, abia 
la 1 septembrie 1966, partidul lui Ahidjo şi al lui Foncha, 
fuzionează în „L Union Nationale Camerounaise” (U.N.C.). La 5 
aprilie 1980, A. Ahidjo este ales pentru a cincea oară preşedinte. 
Spre surpriza generală, la 4 noiembrie 1982, preşedintele Ahidjo 
demisionează, fiind al doilea şef de stat francofon, după 
senegalezul Léopold Sédar Senghor, care a procedat la o asemenea 


321 P, Krop, op.cit., p. 53. 

322 Pentru amănunte vezi: E. Comarin, L’évêque et le maquisard, în Grands 
procès de l’Afrique contemporaine, Paris, Edit. J.A. Livres, 1990, p. 91-111; 
vezi şi Ph. Gaillard, op.cit., p. 160-161. 

323 G. de Lusignan, op.cit., p. 131. 

324 Cf. Lumea, nr. 13, 26 mart.1970, p. 22. 

ieşire din viața politică. Astfel, printr-un act voluntar, lua sfârşit 
„era Ahidjo”, sintetizată de revista Jeune Afrique după cum 
urmează: „ţara pe care începea să o conducă, în 1960, era omul 
bolnav al Africii centrale (...). Cea pe care o lasă este mai 
sănătoasă decât toţi vecinii şi poate chiar dintre toate țările 
africane”. Scurt timp după demisie s-a exilat în Senegal, unde a 
încetat din viaţă la 30 noiembrie 1989. Din 1991, Camerunul a 
revenit la un regim politic pluralist. 

Al doilea preşedinte: Paul Biya — 6 noiembrie 1982 (ales la 
14 ianuarie 1984, reales în 1988, 1992, 1998 şi 2005). 


CAZURILE GENERALE: CIAD 


Stat „situat în centrul Africii sahariene”"26, Ciadul poate fi 
apreciat ca o punte de legătură între regiunea septentrională (Africa 
de Nord, arabă) şi regiunile orientală, respectiv ecuatorială, ale 
continentului negru. La sfârşitul secolului trecut el reprezenta cheia 
„marelui proiect”?! colonial francez: realizarea axei Dakar- 
Djibouti. A intervenit însă celebrul incident de la Fashoda care a 
năruit planurile francezilor. Guvernul de la Paris a ştiut să 
compenseze eşecul militar cu o susținută campanie diplomatică. La 
21 ianuarie 1899, ambasadorul francez la Londra, Paul Cambon, îi 
scria ministrului său de externe, T. Delcasse că, abandonarea 
pretențiilor în Bahr el Gazal „va fi amplu compensată prin 
recunoaşterea autorității noastre asupra tuturor regiunilor care se 
întind la nord si la est de lacul Ciad”**. Faptul a permis semnarea 


335 Jeune Afrique, no. 1141, 17 nov. 1982, p. 47. 

* Lumea, nr. 27, 26 iun. 1969, p. 9. 

37 Louis C.D. Joos, Scurtă istorie a Africii Negre, Bucureşti, Editura Politică, 1966, p. 
349. 

la 21 martie 1899, la Londra, de cätre Cambon si premierul 
britanic, lordul Salisbury, a declarației comune privind 
„delimitarea Africii centrale între Tripolitania şi Statul 
independent Congo”. Astfel, Anglia accepta controlul Franței 
asupra unei întinse zone ce îngloba teritoriile Ciad şi Oubangui- 
Chari. Pe teren, francezii au reuşit să nimicească rezistența lui 
Rabah, ucis la 22 aprilie 1900", dar luptele au continuat până 
către 1914 şi abia în 1920 Ciadul a fost declarat oficial colonie. 

Considerat „teritoriul cel mai neglijat şi cel mai mizerabil”** 
din AEF, Ciadul reprezenta copia în miniatură a federației care era 
„săracă, imensă, aproape vidă, în stadiul de simplă exploatare a 
resurselor naturale, fără debuşee proprii, fără credite [şi] apărea ca 
o creaţie bizară, dureroasă si deplorabilă..."5*?. Mai grav, „AEF era 
înapoiată economic, raportată chiar la normele coloniale”**, o 
dovadă concludentă fiind faptul că în 1940, federația nu avea decât 
aproximativ 300 de africani” care posedau certificat de studii... 
primare! Pe bună dreptate, acest ansamblu ce includea şi Ciadul a 
fost considerat «Cenuşăreasa Africii franceze» >, 

În anii celui de-al doilea război mondial, AEF în general şi 
Ciadul în particular şi-au dovedit utilitatea strategică. Guvernator era 
guyanezul de culoare Félix Éboué care, pe lângă faptul că s-a raliat 
rapid generalului de Gaulle şi „Franţei libere”, a inițiat de la 8 
noiembrie 1941 şi «noua politică indigenă»"*€. Aceasta consta în 
asocierea africanilor la exerciţiul responsabilități publice, fiind vorba 
atât de şefii tradiționali cât şi de elita modernă, aşa numiții „notabili 


* Ibidem, documentul nr. 122, p. 188 (cu textul bilingv al declaraţiei la p. 189- 
190). 

*% Louis C.D. Joos, op.cit., p. 198-204. 

3I M. Cornevin, op.cit., p. 328. 

332 J, Ganiage, H. Deschamps, O. Guitard, op.cit., p. 437. 

33 E, M’Bokolo, Le Continent..., p. 140. 

34 Ibidem. 

evoluati”. Spirit înaintat, un adevărat vizionar, F. Éboué sublinia: «ar fi 
o greşeală să se amâne, până în ziua victoriei, toate reformele 
necesare»""”. Prin actele sale, guvernatorul general Éboué poate fi 
considerat drept unul din „iniţiatorii îndepărtați ai decolonizării”s5. 

În primul deceniu după război, viaţa politică din Ciad a fost 
dominată de o altă personalitate antileză, Gabriel Lisette””. În 
strânse relaţii de amicitie cu Houphouët-Boigny, Lisette a pus bazele 
primului partid politic local, în 1946: „Le Parti Progressiste 
Tchadien” (P.P.T.), secție a R.D.A. La scurt timp, în noiembrie 
acelaşi an, Lisette este ales pe listele colegiului al doilea în Adunarea 
Naţională a Franţei. În perioada radicalismului R.D.A., popularitatea 
P.P.T. creşte rapid. În 1947, partidul se remarcă prin cererea abolirii 
sistemului dublului colegiu, cerere rămasă fără ecou. În 1948, un 
fruntaş al P.P.T., Ahmed Koulamallah, părăseşte formațiunea lui 
Lisette şi creează propriul său partid: „Le Parti Socialiste 
Indépendant du Tchad” (P.S.L.T.); la 1 ianuarie 1956, P.S.I.T. devine 
sectie a Miscärii Socialiste Africane, preluând acest din urmä nume. 
Celor două partide li se adăuga şi o formațiune politică a coloniştilor 
europeni şi sultanilor locali, intitulată „L Action Sociale du Tchad” 
(A.S.T.). Ceva mai târziu, în septembrie 1958, un număr de şefi 
tradiționali au constituit o formaţiune conservatoare numită „Le 
Group des Indépendants Ruraux du Tchad” (G.L.R.T.), condusă de 
un obscur politician, cu o ascensiune meteorică, Goutchome 
Sahoulba. Cert este că, în 1956, Ciadul avea 46 de partide", dintre 
care se datasa P.P.T. ce deţinea „o poziţie hegemonică”**!. Această 
inflație de partide a făcut să se spună despre Ciad că „era în acea 
epocă, una dintre ţările cele mai instabile, dacă nu cea mai instabilă, 


37 Ibidem. 

8 Ibidem. 

* Născut la 2 aprilie 1919, în Panama; părinţii săi erau originari din Guadelupa. 
A studiat în Franţa. În 1941 s-a alăturat „Franţei libere”. Se angajează apoi în 

din Africa franceză”. Afirmația a fost pe deplin confirmată de 
evenimentele ce au urmat după aplicarea „legii-cadru”. 

Alegerile de la 31 martie 1957 s-au derulat fără surprize. 
Victoria a revenit P.P.T. (în alianță cu două partide minore), cu 46 
de locuri din totalul de 65. Pe locul secund s-a clasat M.S.A., cu 12 
mandate; partidul protejat de administrația colonială, A.S.T., a 
obținut doar 7 locuri de deputat". În urma alegerilor, G. Lisette 
devine vicepreşedinte al Consiliului de Guvernämânt. Spirit 
conciliant, el a format un guvern de uniune naţională în care a 
inclus şi doi colonişti europeni, membri ai AS.T. La 
Referendumul din 28 septembrie 1958, toate partidele ciadiene au 
recomandat acceptarea proiectului de Constituţie propus de 
generalul de Gaulle. Rezultatul votului a fost covârşitor în favoarea 
lui „da”, care a obţinut 23.187 voturi, comparativ cu doar 198 
voturi pentru “nu, De la 28 noiembrie 1958, Ciadul devenea 
Republică autonomă a Comunităţii, cu un guvern în care Lisette 
deținea funcția de prim-ministru. Trebuie evidențiat şi faptul că, 
Lisette a încercat să promoveze o politică de mediere între adepții şi 
potrivnicii ideii de federalizare a AEF. 

Încă din vara lui 1958, opoziţia a trecut la marginalizarea 
liderului P.P.T., sub pretextul că este un «străin» ”. Au fost 
provocate chiar demonstrații de stradă, precum cele din noiembrie 
“58. Pentru a evita eventuale situații imprevizibile, partidele rivale 
au renunţat la incitarea maselor şi au recurs la manevre de culise. 
Astfel, invalidarea a 7 deputaţi ai P.P.T. şi părăsirea coaliției 
guvernamentale de către unul din minusculii săi aliați, a dus la 
pierderea majorităţii pe care se sprijinea Lisette. Întrunită în 
sesiune, la 10 februarie 1959, Adunarea a dat un vot de neîncredere 
guvernului. G. Lisette este nevoit să demisioneze; mai mult, criza 


%42 T, Ruiz de Cuevas, op.cit., p. 246. 

politică a pus, practic, capăt carierei politice a liderului P.P.T.%. 


Înlăturarea lui Lisette nu a adus liniştea şi anul 1959 a fost „un an 
de crize politice pentru Ciad”. Cabinetului înlăturat i-a urmat un 
guvern eterogen, condus de liderul G.I.R.T., G. Sahoulba. 
Existenţa noului cabinet s-a dovedit efemeră. Datorită altor intrigi, de 
această dată puse în seama lui Lisette?’ cabinetul Sahoulba se 
prabuseste după numai o lună. La 1 martie 1959 se formează guvernul 
prezidat de Ahmed Koulamallah din rândurile căruia făcea parte, ca 
vicepremier, si G. Lisette. Însă, componența noului guvern complica 
starea de lucruri din Ciad. Nu toți membrii conducerii P.P.T. au 
aprobat guvernul Koulamallah-Lisette. Pe acest fond, creşte 
influența sudistului, de etnie sara, François Tombalbaye*”, un om 
„liniştit si în aparență lipsit de umor”**", dar care ştia foarte bine ce 
urmărea. Printr-o țesătură abilă de alianţe obține înlăturarea lui 
Lisette de la preşedinţia P.P.T. Perseverând pe aceeaşi cale, 
Tombalbaye reuşeşte şi destrămarea cabinetului Koulamallah, la 
mai puțin de o lună de la instalare. La 29 martie 1959, noul lider la 
P.P.T., F. Tombalbaye şi-a văzut împlinit scopul, fiind desemnat 
prim-ministru. La 31 mai 1959 au fost organizate noi alegeri: 
victoria revine P.P.T. care obţine 57 de locuri din cele 85 ale 
Adunării“*!. Tombalbaye formează un guvern monocolor în care 
Lisette este păstrat, de formă, ca viceprim-ministru şi ministru al 
planului. În octombrie 1959, Tombalbaye a făcut o vizită în Israel, 
fapt ce a stârnit noi „valuri” în politica locală. A. Koulamallah, 
devenit un fervent admirator a lui Nasser, introduce în Adunare o 
moţiune prin care se cerea separarea nordului musulman, „mult 


346 T, Ruiz de Cuevas, op.cit., p. 246. 

“7 Ibidem. 

348 G. de Lusignan, op.cit., p. 123. 

39 Născut la 15 iunie 1918; devenit institutor, îmbină activitatea profesională cu 
lupta sindicală. Aderă la P.P.T. si in 1952 este ales în Adunarea Teritorială. A 
stat mult timp în umbră dar a luptat permanent pentru primele poziții (vezi si 
Profil, în Lumea, nr. 33, 11 aug. 1966, p. 31.). 

mai integrat în islamul oriental”, de sudul animist. Acţiunea a 
fost zădărnicită cu autoritate de Tombalbaye care, ca om politic, 
era „animat de un patriotism intransigent”? . La 22 februarie 1960, 
în contextul proclamării independenţei Camerunului, premierii 
celor patru state din AEF au creat o comisie de studiu în legătură 
cu statutul acestor teritorii. După respingerea soluţiei federalizării, 
la 17 iulie 1960, la Paris, s-au stabilit datele transferului de 
competenţe fiecărui teritoriu. 

Republica Ciad a devenit stat independent la 11 august 1960, 
sub preşedinţia lui F. Tombalbaye. Actul decolonizării a fost 
umbrit însă, de faptul că, lipsind din ţară, Lisette a fost demis şi 1 s- 


a interzis să mai revină în Ciad. 
x 


KOK 


Istoria post-independentä a Ciadului este caracterizată de 
instabilitate: 

- NGarta (François) Tombalbaye — 12 august 1960-13 aprilie 
1975; 

- Gen. Félix Malloum — 15 aprilie 1975-23 martie 1979; 

-  Interimar : Goukouni Oueddei — 23 martie-17 aprilie 
1979; 

-  Interimar : Lol Mohammed Shawwa — 17 apr.-3 sept. 
1979; 

- Goukouni Oueddei — 3 septembrie 1979-7 iunie 1982; 

-  Hissène Habré — 7 iunie 1982-4 decembrie 1990; 

- Col. (ulterior gen.) Idriss Déby — 4 decembrie 1990 (ales 
în 1996 şi reales în 2001, 2006). 


32 M. Cornevin, op.cit., p. 329. 
* Ibidem. 

REPUBLICA CENTRAFRICANĂ 


În anii dominaţiei coloniale, teritoriul din centrul 
continentului negru purta numele a două principale râuri: 
Oubangui-Chari. Întinderile savanei şi nesfârşitele păduri tropicale 
au făcut foarte dificilă opera colonială. Francezii au început 
cucerirea acestor ținuturi în 1894; după un deceniu, în decembrie 
1903, Oubangui-Chari a fost declarat colonie a Franţei. Ani de zile, 
la adăpostul vegetației bogate, triburile de aici se vor răscula: 1904, 
1906, 1909, 1914. Se spune că în 1911, colonia era deja „jefuită, 
devastată, epuizată”. În perioada 1928-1931 s-a declanșat o nouă 
răscoală a populațiilor din Sangha superioară şi Lobaye. Ridicarea 
a fost considerată drept o „mare Jacquerie africană”. Francezii 
au procedat la o cruntă represiune căci, aşa cum afirmase într-o 
situație similară fostul guvernator al teritoriului, Merlin, era vorba 
de «restabilirea cu orice pret a prestigiului europeanului»*. 

Viaţa politică din Oubangui-Chari a fost inițiată, după cel de- 
al doilea război mondial, de doi frați francezi: Georges şi Antoine 
Darlan. În 1947, A. Darlan a creat „L'Union Oubanguienne” 
(U.0.) , ca secţie locală a R.D.A. Interesant este faptul că A. 
Darlan era adept al politicii radicale a R.D.A. Spre cinstea sa, el a 
luat atitudine împotriva corupției şi abuzurilor administrației 
coloniale şi a dus o „luptă disperată” pentru a sensibiliza 
guvernul francez în direcția unor măsuri urgente pentru 
îmbunătăţirea situaţiei materiale, sanitare şi educaţionale a 
localnicilor. Aici, dezechilibrele provocate de colonialism frizau 
incredibilul: «salariul anual al unui funcţionar echivala cu 55 de 


34 P, Kalck, Barthélémy Boganda - tribun et visionnaire de l’Afrique 
centrale, în Les Africains, tome III, Paris, Edit. J.A., 1978, p. 108. 

55 Idem, Histoire centrafricaine des origines à nos jours, S.R.T., Univ. de 
Lille IN, 1973, tome III, p. 367. 

ani de muncă pentru un täran»** oubanguian. Însă, din 1949, 
steaua lui A. Darlan apune, viaţa politică internă fiind în totalitate 
monopolizată de o personalitate africană de excepție: Barthélémy 
Boganda. 

B. Boganda s-a născut la 4 aprilie 1910. Mama sa a fost ucisă 
de agenţii unei companii de exploatere a cauciucului. Rămas orfan, 
micuțul Boganda a crescut la misiunea catolică din M'Baiki. 
Datorită inteligenţei sale este îndrumat spre o carieră ecleziastică. 
După 10 ani de studii la Brazzaville, Kisantu (Congo belgian) şi 
Yaoundé (aici are coleg pe un alt viitor politician, camerunezul 
André-Marie Mbida), devine primul preot african din Oubangui 
(17 martie 1938). Referindu-se la anii de şcoală, B. Boganda avea 
să declare: «nu aveam decât un ideal: să devin francez şi latin 
pentru a fi util ţării mele, Oubangui»"”. Odată hirotonisit, pleacă 
în zonele de interior pentru a răspândi ştiinţa de carte. Din dorinţa 
de a-şi servi mai bine poporul se avântă în politică: la 10 noiembrie 
1946, devine primul oubanguian ales în Parlamentul francez. 
Având în vedere amprenta lăsată de Boganda asupra evoluţiei 
teritoriului, se apreciază că desemnarea sa ca deputat „a marcat 
începutul luptei pentru emancipare a poporului oubanguian”5*. 
Tot în 1946, s-a înfiinţat Adunarea Teritorială din Oubangui-Chari, 
în care 3.000 de europeni erau reprezentaţi de 10 deputaţi albi în 
timp ce 1.000.000 de autohtoni desemnau doar 15 deputaţi ““!. 
Indignat de această inechitate flagrantă, B. Boganda, care nu 
părăsise Africa până a deveni parlamentar, declară la scurt timp 
după alegerea sa, cu ocazia unei vizite în Austria: «francezii 
tratează mai bine pe învinşi [din cel de-al doilea război mondial — 
nota ns.] decât pe supușii lor din colonii»"“?. De la început, liderul 
din centrul Africii se dovedea extrem de incomod pentru 

3? P, Kalck, ...Boganda..., p. 109. 

360 Ibidem, p. 116. 

%1 P, Kalck, Histoire..., tome IV, p. 482. 
32 Idem, ...Boganda..., p. 116. 


360 Viorel Cruceanu 


metropolă. 

La 28 septembrie 1949, Boganda pune bazele partidului „Le 
Mouvement pour l'Emancipation Sociale de l'Afrique Noire” 
(M.E.S.A.N.). Liderul M.E.S.A.N. era unul din puţinii naționaliști 
francofoni ce nutreau idei panañfricaniste, scopul partidului fiind 
«completa dezvoltare a rasei negre şi eliberarea sa printr-o evoluţie 
progresivă şi paşnică, realizată prin eforturile conjugate ale tuturor 
negrilor din lume...» 9. Programul M.E.S.A.N. cuprindea un set 
larg de obiective: politice («apărarea libertăţii poporului african, 
egalitate între toți oamenii, respectul persoanei umane a fiecărui 
african etc.), economice («punerea în valoare a solului şi subsolului 
african în vederea ameliorării condiției de existenţă a poporului 
african», etc.) şi sociale («centre de acțiune socială, cooperative de 
producţie şi consum» etc), Asemenea prevederi au fost 
interpretate ca subversive de către administrație, cu atât mai mult 
cu cât producția şi comerțul erau în întregime în mâinile albilor. 
De aceea, Boganda era considerat un „agitator periculos”565 ŞI „un 
duşman al prezenţei franceze”*%, De altfel, nici liderul M.E.S.A.N. 
nu menaja susceptibilitatea europenilor. Referindu-se la practicile 
coloniale, el declara că acestea «au degradat pentru totdeauna 
Europa în ochii africanilor»** şi adăuga că «numai o revoluţie 
promptă şi totală va putea redresa situaţia». Exprimarea în astfel 
de termeni reprezenta în realitate o „figură de retorică”. Boganda 
nu era un revoluţionar; radicalismul discursiv s-a diluat în 
pragmatismul faptelor. Însă, liderul M.E.S.A.N. poseda un profund 
simţ al justiţiei. De aceea „populaţia vedea în el un salvator”**, 
bucurându-se de o audiență excepțională în rândurile tuturor celor 


%3 Idem, Histoire..., tome IV, p. 492. 

ce „se simțeau umiliti de colonizare” . „Puterea oratorică şi 
poziția sa de „mare lider popular” deranjau pe francezi. Ei 
aşteptau cel mai mic prilej pentru a lovi în liderul M.E.S.A.N. 
Acesta s-a ivit la 10 ianuarie 1951 când, în urma confruntării dintre 
producătorii agricoli africani si comercianții europeni (într-o piață 
publică), B. Boganda este arestat pentru 45 de zile. Retinerea a 
reprezentat „cea mai bună temă”? pentru alegerile din iunie 1951, 
mandatul lui Boganda în Adunarea Națională Franceză fiind 
reînnoit fără probleme. Popularitatea M.E.S.A.N. s-a evidențiat şi 
la alegerile pentru Adunarea locală din 30 martie 1952 când a 
obținut 17 locuri din 20*7*. Patru ani mai târziu, Boganda a repurtat 
noi succese. La 2 ianuarie 1956 a fost reales în Adunarea 
metropolitană cu 155.952 voturi favorabile, comparativ cu numai 
20.230 ostile, rezultat apreciat ca „un veritabil plebiscit în favoarea 
lui Boganda”*”. De asemenea, în noiembrie 1956, liderul 
M.E.S.A.N. a fost ales primar al capitalei, Bangui. 

La 31 martie 1957 s-au organizat primele alegeri prin vot 
universal. Partidul M.E.S.A.N. a obţinut 347.000 de voturi din 
totalul de 356.000 exprimate“”€, controlând întreaga Adunare. 
Conform uzanțelor „legii-cadru”, şeful partidului majoritar trebuia 
să preia vicepresedintia Consiliului de Guvernământ din teritoriu. 
Numai că, la fel ca Houphouët-Boigny şi Modibo Keita (care au 
făcut-o din alte motive), Boganda a refuzat funcția, argumentând 
că, moral, nu poate face parte dintr-un organism condus de un 
funcționar colonial francez. El a desemnat ca vicepreşedinte, pe 
elevul său de odinioară, medicul Abel Goumba. În compensație, în 
iunie 1957, B. Boganda candidează şi este ales preşedinte al 
Marelui Consiliu al AEF (cu rol consultativ), funcţie ce i-a oferit 

prilejul sa se afirme ca un pasionat luptätor pentru decolonizarea si 
unitatea Africii. În acest sens, Boganda reia limbajul radical, fapt 
ce agasa atât pe francezi cât şi pe liderii moderați din AEF Astfel, 
la 8 iulie 1958, declara: «Legea-cadru fiind depăşită, M.E.S.A.N. 
cere astăzi pentru Oubangui şi pentru Africa neagră, dreptul 
popoarelor de a dispune de ele însele şi independenţă totală într-o 
interdependentä voluntară şi liber consimtitä ale cărei modalități le 
vom studia»*7. Câteva zile mai târziu, la 13 iulie, adresându-se 
Franţei, o îndemna să înțeleagă aspiraţia popoarelor coloniale 
precum şi responsabilitätile ce-i revin: «Ora Revoluţiei a sunat 
pentru Africa neagră. M.E.S.A.N. o vrea paşnică şi constructivă. 
Ea este justă. Ea este necesară. Ea este urgentă. Ea este posibilă. 
Deci, noi trebuie să o înfăptuim, dacă nu, alţii o vor face. Si atunci, 
ea se va face în sânge, ea se va face fără noi şi, prin urmare, 
împotriva noastră» '$. O dovadă a pendulării între radicalism 
verbal şi atitudini moderate este şi faptul că, la 28 septembrie 
1958, Boganda a recomandat populației să se pronunţe în favoarea 
lui „da”, în timp ce A. Goumba milita pentru „nu”. Electoratul l-a 
ascultat pe tribun şi „da” a întrunit 487.031 voturi, cu mult față de 
cele numai 6.085 voturi pentru nus. Imediat după Referendum, 
Boganda a considerat că a sosit momentul obiectivării ideilor sale 
panafricaniste. Iniţial, el a urmărit unificarea teritoriilor din AEF 
(Oubangui-Chari, Gabon, Moyen-Congo şi Ciad) într-un singur 
stat numit „Republica Ecuatorială” sau „Ecuatoria”. Apoi, 
planurile sale au câştigat în vastitate, preconizând crearea unei 
construcții märete: „Statele Unite ale Africii latine” alcätuite 
din AEF, Camerun, Congo belgian, Ruanda-Urundi şi Angola. 
Planul a eşuat datorită ostilitätii liderilor politici africani din AEF 
(doar socialistul congolez J. Opangault l-a sprijinit fără rezerve). 

În acest context, Franța a organizat convorbirile de la 

Brazzaville din 24-25 noiembrie 1958, unde Gabon, Congo si Ciad 
au optat pentru respectarea principiului teritorial. Izolat, Boganda 
s-a supus majorităţii şi, la 1 decembrie 1958, Oubangui-Chari a 
devenit Republică autonomă în cadrul Comunităţii, sub numele de 
Republica Centrafricană (denumire în spiritul dorinței sale de 
unificare a întinsului spaţiu central african). La aceeaşi dată, 
Boganda a preluat şi postul de prim-ministru al ţării sale. În 
decembrie 1958 şi ianuarie 1959, a participat la reuniunile 
premierilor din AEF, de la Paris, unde s-a decis lichidarea 
progresivă a federației. 

Evenimentul ce a polarizat atenţia în prima jumătate a anului 
1959, l-a reprezentat consultarea electorală de la 5 aprilie. În 
timpul campaniei, Boganda şi-a aflat un dramatic sfârşit: la 29 
martie 1959, el este ucis „într-un misterios accident de avion”**l. 
Circumstanţele accidentului nu au fost elucidate nici astăzi. Totuşi, 
la foarte scurt timp s-a răspândit zvonul că la bordul avionului s-a 
aflat un colet-capcană. Având în vedere că, ani la rând, Boganda a 
fost un partener incomod pentru Franța, nu este exclusă o implicare 
a serviciilor secrete franceze în provocarea acestei tragedii, deşi 
faimosul Jacques Foccart susține, în memoriile sale, că nu există 
„nici probe şi nici indicii”. Moartea i-a grăbit lui Boganda 
intrarea în istorie. El este privit ca „una dintre cele mai puternice 
personalităţi ale anilor “50 şi drept „iniţiatorul naţionalismului 
modern în Africa Centrală”. Raportat la omologii săi din AFF, 
Boganda s-a impus a fi „înțeleptul AEF”*% şi «cel mai prestigios 
[şi] cel mai capabil dintre oamenii politici ecuatoriali»"5. Până şi 
înaltul comisar francez de la Bangui a fost silit să admită că 
«rareori un om a ştiut să se contopească atât de complet cu propriul 

popor»*?. 


Alegerile s-au desfăşurat la data stabilită şi s-au încheiat cu o 
largă victorie a M.E.S.A.N. care, cu 343.866 voturi din 352.259, a 
primit 48 din cele 50 de locuri ale Adunării?®®. Încă de la 30 
martie, interimatul funcției de prim-ministru era asigurat de Abel 
Goumba, un personaj stânjenitor pentru francezi care-l considerau 
„prea naționalist şi xenofob” şi nu ezitau să-l compare cu liderul 
naţionalist din Congo belgian, Patrice Lumumba ?. De aceea, 
francezii s-au implicat în lupta pentru succesiune, dintre A. 
Goumba şi ministrul agriculturii, David Dacko, vărul lui B. 
Boganda. Datorită legăturilor de rudenie şi a sprijinului 
metropolitan, Dacko a fost preferat la conducerea M.E.S.A.N. Prin 
urmare, la 1 mai 1959, acest institutor „cu mari calități sufleteşti, 
jovial, simpatic, plin de bun simp”?! este desemnat prim-ministru. 
La 13 august 1960, Republica Centrafricană şi-a proclamat 
independenţa, iar David Dacko a devenit, la 30 de ani, cel mai 
tânăr preşedinte african din generația independenței. La 
ceremoniile de la Bangui, Franţa a fost reprezentată de ministrul 
culturii, scriitorul André Malraux, care sintetiza metaforic 
importanța momentului: «Acesta nu este un transfer de atribuţii, ci 
un transfer al destinului> 72, 


Şefi de stat după 1960: 
- David Dacko — 13 august 1960-31 decembrie 1965 (mort la 20 
noiembrie 2003, la Yaoundé); 

- Gen. (ulterior mareşal) Jean Bedel Bokassa — 1 ianuarie 1966-4 
decembrie 1976 (împărat, sub numele de Bokassa I, în perioada 
4 decembrie 1976-20 septembrie 1979); 

- David Dacko — 21 septembrie 1979-1 septembrie 1981; 

- Gen. André Kolingba — 1 septembrie 1981-22 octombrie 1993; 

- Ange-Félix Patassé — 22 octombrie 1993-15 martie 2003; 

- Gen. François Bozizé — 15 martie 2003 (ales în 2005). 


CONGO 


Moyen-Congo a devenit colonie franceză în urma eforturilor 
locotenentului Pierre Savorgnan de Brazza, întemeietorul oraşului- 
capitală care-i poartă numele. Dacă părțile sudice, mai uşor accesibile, 
au fost ocupate până în 1896, în schimb, în zonele nordice, expedițiile 
trupelor franceze s-au prelungit până în 1905. Din 1910, teritoriul a fost 
ataşat AFF. 

Istoricii sunt de acord că practica politică de după 1945, „are aici o 
sursă îndepärtatä”*": matswanismul. Congolezul André Matswa lucra 
în perioada interbelică, în calitate de funcționar, la „France d'Outre 
Mer”. În 1927-*28, el a obţinut la minister autorizaţia „de a colecta bani, 
pentru trimiterea unor copii negri la studii în Europa”. Pentru 
realizarea proiectului, Matswa a înființat „Amicala bästinasilor din 
AEF”, ce era „un simplu organism de întrajutorare a celor originari din 
AEF'*%. Matswa a revenit la Brazzaville, reuşind să strângă o sumă de 
circa 300.000 franci”. După scurt timp, administraţia colonială 

colonială, confiscă banii şi arestează pe Matswa şi colaboratorii săi. La 
Brazzaville se declanşează manifestații de simpatie faţă de cei arestați, 
care, pentru mai multă siguranță, sunt deportați în Ciad. Matswa a reuşit 
să evadeze, refugiindu-se în Congo belgian şi de aici la Paris. În 1939, 
s-a înrolat în armata franceză. Rănit în vara lui 1940, este arestat din nou 
şi transportat la Brazzaville. La 8 ianuarie 1941, un tribunal al „Franţei 
libere”, reluând vechile acuzații, l-a condamnat la muncă silnică pe 
viață. „Plimbat cu lanţuri la mâini şi la picioare'”%%, Matswa este 
deportat în cele din urmă, la Mayama, tot în inospitalierul Ciad. La 12 
ianuarie 1942, Matswa moare „fără îndoială, sub loviturile gardienilor 
săi”. Dar, prin faptele sale, el a contribuit consistent la „eliberarea 
gândirii africane” din Congo francez. 

Caracteristica principală a vieții politice postbelice a reprezentat- 
o emergenta tribalismului. Astfel, timp de aproape un deceniu, Congo a 
fost martorul rivalitätilor dintre institutorul Félix Tchicaya, de etnie vili 
(în sud) şi avocatul Jacques Opangault, un mbochi (din nord). Ales în 
Constituanta din noiembrie 1945, apoi reales, în 1946, în Adunarea 
Naţională Franceză, F. Tchicaya a creat în 1946 „Le Parti Progressiste 
Congolais” (P.P.C.), secţie a R.D.A. În replică, J. Opangault, „un om 
politic destul de şiret si putin conformist”*!, a pus bazele secţiei 
congoleze a S.F.L.O., intitulată, din 1956, M.S.A. La alegerile locale din 
1952, P.P.C. s-a impus, cu 17 locuri, lăsând mult în urmă partidul lui 
Opangault, cu doar 7 locuri. În anii care au urmat, audiența lui Tchicaya 
s-a erodat continuu. De acest fapt a profitat un nou personaj: abatele 
Fulbert Youlou care a fondat, în 1956, un partid democrat-creştin 
(sprijinit de misiunile catolice), intitulat ,,L Union Démocratique de 
Défense des Intérêts Africains” (U.D.D.L.A.). El era avantajat de 
apartenenta sa la etnia lari, majoritarä în capitalä si pe coastä, etnie din 
sânul cäreia s-a ridicat si Matswa. Amintirea acestuia din urmä era atât 
de pregnantă la etnicii lari, încât, apariția abatelui Youlou era 


*% Ibidem. 

39 1. Grenier, op.cit., p. 91. 

400 Ibidem, p. 86. 

%1 G, de Lusignan, op.cit., p. 95. 


Istoria decolonizärii Africii 367 


considerată în regiunea Brazzaville „ca o reîncarnare a lui Matsoua”*”. 


De acum înainte, competiția politică (şi mai marcată tribal) se va 
desfăşura între J. Opangault şi F. Youlou. 

Organizarea alegerilor din 31 martie 1957 a determinat o 
configurație parlamentară rar întâlnită în Africa: M.S.A. a obținut 
21 de mandate, iar U.D.D.I.A. tot 21. Alte 3 locuri au revenit 
independentilor, care au decis coloratura Consiliului de 
Guvernământ: doi s-au alăturat M.S.A. şi unul U.D.D.I.A. Datorită 
majorității astfel dobândite, J. Opangault este propulsat 
vicepreşedinte al Consiliului de Guvernământ local”, Guvernul a 
fost extins şi la membrii U.D.D.LA., F. Youlou fiind desemnat 
ministru al agriculturii. A urmat apoi Referendumul din 28 
septembrie 1958, la care, electoratul s-a pronunţat în proporție de 
99% pentru „da”. 

F. Youlou, care suferea de ,megalomanie”” , nu se putea 
mulțumi cu o poziţie subalternă. El a reuşit, printr-o serie de acțiuni 
subterane, să-şi atragă un deputat al M.S.A., care trece la U.D.D.L.A. 
Acum, partidul lui Youlou beneficia de 23 de deputați în Adunare, iar 
cel al lui Opangault de 22 deputați. Schimbarea majorității i-a permis 
abatelui să acceadă la funcția de prim-ministru. Frustrările lui J. 
Opangault se transmit şi sprijinitorilor săi. Urmarea este că, în intervalul 
16-20 februarie 1959, izbucnesc „incidente extrem de violente”*® î 


55404 


intre 
locuitorii de origine mbochi şi cei de origine lari din Brazzaville. Cele 
două comunităţi se masacrează, înregistrându-se 99 de morți (alte surse 
au indicat chiar 130) si 177 de răniţi grav“. Trupele franceze au 
intervenit, operând numeroase arestări, mai ales în rândurile mbochi, 
printre cei reţinuţi aflându-se şi liderul M.S.A. În acest context tensionat, 
la 14 iunie 1959, au fost organizate noi alegeri. Datorită fraudelor 
comise, în complicitate cu administraţia colonială, U.D.D.L.A. a 


42 E. M'Bokolo, Afrique Noire..., tome II, p. 421. 

403 E, Sik, op.cit., vol. IV, p. 248; G. de Lusignan, op.cit., p. 95. 
44 G, de Lusignan, op.cit., p. 96. 

*% Lumea, nr. 38, 14 sept. 1967, p. 8. 

*% J. Ganiage, H. Deschamps, O. Guitard, op.cit., p. 447. 

obtinut 64% din voturi, fiindu-i repartizate 51 de locuri în 
Adunare, în timp ce M.S.A. i-au revenit cele 10 locuri rămase“. 
Youlou formează un nou guvern. Jucând cu viclenie cartea 
deschiderii şi reconcilierii, el îl eliberează pe Opangault, 
cooptându-l în guvern, alături de alți nordişti. Printr-o lege 
constituțională, F. Youlou devine, la 21 noiembrie 1959, 
preşedinte al Republicii autonome Congo (proclamată la 28 
noiembrie 1958). 

F. Youlou s-a dovedit a fi un tip vicios. lubea fastul cu o 
pasiune monarhică, motiv pentru care era un obişnuit al celebrei 
case de modă „Christian Dior” din Paris. De asemenea, avea 
reputația de mare „amator de şampanie şi femei”"%. Veniturile 
statului au fost transformate în proprietate personală. Pe bună 
dreptate, extravagantul personaj a fost considerat „şeful de stat cel 
mai corupt din Africa francofonă”. Raportat la marile figuri ale 
generației independenţei, abatele Youlou reprezintă, fără îndoială, 
singurul „pigmeu” rătăcit printre „uriaşi”. 

x 
ek 


Evoluţia post-independenţă a fost extrem de zbuciumată, fapt 
dovedit şi de frecventele schimbări la vârf: 
- Fulbert Youlou — 15 august 1960-15 august 1963 (mort în exil, 
în Spania, în 1972); 
- Alphonse Massemba-Débat — 16 august 1963-4 septembrie 1968; 
- Maior Alfred Raoul — 4 septembrie-31 decembrie 1968; 
- Comandant Marien Ngouabi — 31 decembrie 1968-18 martie 1977; 
- Gen. Joachim Yhombi Opango — 3 aprilie 1977-5 februarie 1979; 
- Gen. Denis Sassou-Nguesso — 8 februarie 1979-31 august 1992; 
- Pascal Lissouba — 31 august 1992-15 octombrie 1997; 


407 E, Sik, op.cit., vol. IV, p.249. 
#8 G, de Lusignan, op.cit., p. 96. 
40 P. Kalck, Histoire centrafricaine... tome IV, p. 722. 

- Gen. Denis Sassou-Nouesso — 25 octombrie 1997 (ales în 2002, 
reales în 2009). 


GABON 


Situat în zona ecuatorială, Gabonul a fost descoperit de 
portughezi, în 1471, care i-au dat şi denumirea“. Tara are o însemnată 
caracteristică: „în proporţie de 85 la sută”"!!, teritoriul său este acoperit 
de păduri umede şi dense, cu nelipsitele esențe tari precum acaju, abanos 
şi okoumé. De altfel, în mod obişnuit, se spune că „Gabonul este un dar 
al pădurilor de okoumé”*"?. Francezii şi-au făcut apariţia pe coastele 
gaboneze la mijlocul secolului al XIX-lea, când au semnat mai multe 
acorduri de protectorat cu şefii locali. În 1880, Pierre Savorgnan de 
Brazza a pus bazele oraşului Franceville. În aprilie 1886, teritoriul era 
deja francez, de Brazza fund numit guvernator al Gabonului şi Moyen- 
Congo. În 1910, Gabonul devenea colonie de sine- stătătoare, în cadrul 
AEF. Resursele forestiere au făcut din Gabon „colonia cea mai 
bogată“! din AFF şi „în această privinţă, Gabonul ocupa acelaşi loc 
precum Coasta de Fildeş în AOF”*!*. În 1957, cu numai 9% din întreaga 
populaţie a AEF, Gabonul furniza 50% din exporturile federației". 

Viaţa politică gaboneză, inaugurată în 1945, nu a cunoscut nici 
sfâşierile din Ciad, datorate multitudinii de forțe politice, nici divizările 
etnice din Congo şi nu a beneficiat nici de un lider charismatic, precum 
B. Boganda în Oubangui-Chari. În Gabon, evoluţia internă a fost 
dominată de două principale personalităţi: Léon Mba şi Jean Hilaire 
Aubame, ambii aparținând etniei dominante, fang. Leon Mba a creat în 
1946, cel mai vechi partid gabonez: „Le Mouvement Mixte Gabonais” 


° Rio de Gabao”, nume dat estuarului din nordul Gabonului, datorită 
asemănării sale cu un „gaban”, o haină de lână cu glugă, purtată de marinari. 
41 Lumea, nr. 25, 19 iun. 1975, p. 19. 
"1 Ibidem. 
413 G, de Lusignan, op.cit., p. 104. 
* Ibidem. 

(M.M.G.). Se observă din titulatură că partidul era deschis atat 
localnicilor, cât şi francezilor din colonie. În 1953, M.M.G. îşi schimbă 
denumirea în „Le Bloc Démocratique Gabonais” (B.D.G.), secție a 
R.D.A.. În replică, în 1948, J.H. Aubame a constituit „L'Union 
Démocratique et Sociale Gabonaise” (U.D.S.G.), ce va adera ulterior la 
ideile P.R.A. 

Léon Mba s-a născut în februarie 1902. A frecventat şcoli 
misionare, doar la nivelul cursurilor primare. A fost un autodidact, fapt 
ce i-a permis să devină funcționar al administrației coloniale, culminând 
cu postul de şef de canton. Deşi destituit şi arestat pentru „deturnare de 
fonduri”, el a rămas fidel puterii coloniale. Intrat în politică, Mba s-a 
plasat pe o poziție extrem de moderată; era atât de legat de metropolă 
încât „considera [Franta- nota ns.] ca a doua sa patrie”?16. Liderul 
B.D.G. a rămas celebru si prin încrederea sa în desuetele teze 
asimilationiste, plăcându-i să repete că «orice gabonez are două patrii: 
Franța si Gabonub*!?. Rivalul său, J.H. Aubame, cu zece ani mai tânăr, 
a lucrat ca functionar la „France d'Outre Mer”. În 1946 s-a lansat în 
politică, fiind ales pe listele celui de-al doilea colegiu în Adunarea 
Naţională Franceză. La Paris, Aubame s-a alăturat grupului parlamentar 
al LO.M.. Şi-a reînnoit constant mandatul, până în 1958 (în 1951 
învinsul său a fost chiar L. Mba). 

La alegerile din 31 martie 1957 s-a produs o situație similară celei 
din Congo: B.D.G. şi U.D.S.G. au realizat un scor egal. Mai abil, Mba a 
ştiut să-şi ralieze aleşii independenţi şi a devenit vicepreşedinte al 
Consiliului de Guvernământ. În 1958 şi-a făcut apariţia a treia forță 
politică, „Le Parti de l'Unité Nationale Gabonaise” (PUNGA), cu un 
program favorabil independenţei. Constituirea PUNGA a dezavantajat 
U.D.S.G.; la alegerile din iulie 1958, B.D.G., sprijinit şi de administrația 
colonială, obține majoritatea parlamentară. A urmat apoi Referendumul 
de la 28 septembrie 1958. Din cele 205.578 voturi validate, 190.334 au 


#16 Jeune Afrique, no. 1405, 9 déc. 1987, p. 66. 
417 I. Baba Kaké, Contre-coup d’Etat à Libreville, în Dossiers secrets..., tome 2, p. 
192. 

fost pentru „da” şi 15.244 în favoarea lui „nus (pentru care a militat 


doar PUNGA). La 28 noiembrie 1958, Gabonul a devenit Republică 
autonomă în cadrul Comunităţii, iar L. Mba prim-ministru. 

În lunile de după Referendum, Gabonul a fost centrul rezistenţei 
la planurile lui B. Boganda de constituire a „Statelor Unite ale Africii 
latine”. Opunându-se ideilor federaliste, B.D.G. a impus o rezoluţie în 
Adunarea Teritorială, în care se spunea, nici mai mult nici mai puţin, că 
«Gabonul înţelege să se federalizeze liber şi direct cu Franța»? Un 
asemenea „ataşament profund faţă de Franța”? am mai întâlnit doar la 
ivorianul Houphouët-Boigny, care voia o viață cât mai lungă 
Comunităţii Franceze. Mai francofil decât acesta, Mba „dorea ca 
Gabonul să devină, pe deplin, departament francez"?!. Atitudinile 
similare ale lui Houphouët şi Mba nu aveau numai valoare sentimentală, 
ci erau dictate şi de rațiuni economice: cele mai prospere țări din AOF, 
respectiv AEF, nu doreau să ofere din avutia lor şi vecinilor mai săraci. 
Prin urmare, afirmaţia lui Mba după care «înainte de a fi cetățean al 
AFF, sunt cetăţean al Gabonului “2, abia dacă disimula un pronunţat 
egoism funciar. 

Victoria principiului teritorial a permis Gabonului un acces liniştit 
la independență, la 17 august 1960, sub preşedinţia lui Leon Mba. 


x 
KOK 


În contrast cu vecinul Congo, Gabonul excelează prin stabilitate 
politică: 

- Léon Mba- 17 august 1960-28 noiembrie 1967; 

- El Hadj Omar Bongo — 2 decembrie 1967 (reales în 1973, 
1979, 1986, 1993, 1998 şi 2005) — stins din viaţă la 8 iunie 2009, într-o 


+15 J. Bouquerel, Le Gabon, Paris, P.U.F., 1970, p. 53. 
4 Ibidem, p. 54. 

* Ibidem. 

PI Cf. Jeune Afrique, no. 1405, p. 66. 

422 J. Bouquerel, op.cit., p. 55. 

clinicä din Barcelona, la 74 de ani, dupä o presedintie record de 42 de 
ani. 


C. DECOLONIZAREA POSESIUNILOR INSULARE SI A 
COASTEI SOMALILOR 


CAZUL PARTICULAR: MADAGASCAR 


„Marea insulă a Lunii după romanticul nume dat de arabi, 
sau „Corabia Roşie” ori „insula comorilor” 4, pentru navigatorii 
atraşi de misterele sale, găzduieşte un mozaic de populații: 
malaiezo-indonezieni, arabi, indieni, negri bantu si persani, care, 
prin amestec, au dat naştere poporului malgas. Europenii au aflat 
de existența sa în 1500, când a fost descoperită de Diego Dias, 
fratele lui Bartolomeu Dias. Prezența francezilor datează din 1643 
(când au ridicat Fort Dauphin, în SE) si sosirea lor a coincis cu un 
proces de stratificare si ierarhizare în sânul societății malgase. 
Acest proces a avut ca rezultat constituirea mai multor formațiuni 
statale, astfel încât, „la începutul secolului al XIX-lea existau pe 
insulă optsprezece regate”. Apropierea lingvistică şi tradițiile 
comune au permis o evoluție spre unitatea politică. Sarcina 
unificării şi-au asumat-o regii din Merina (regat întemeiat de 
aristocrația hova, provenită din imigranți de origine 
indoneziana 29), Remarcabil a fost efortul lui Radama I (1810- 
1828) care „a mărit de cinci ori suprafaţa regatului Merina”*??, 
aducând sub controlul său două treimi din marea insulă, devenită 


423 I Voledi, Republica Malgasä, Bucureşti, Editura Ştiinţifică, 1964, p. 10. 
* Ibidem, p. 5. 

* Lumea, nr. 38, 16 sept. 1971, p. 25. 

* Cf. H. Deschamps, Madagascar, Paris, P.U.F., 1976, p. 32-33. 

427 Lumea, nr. 8, 20 febr.1975, p. 13. 

de acum înainte regatul Madagascar. Urmasii si urmasele lui 
Radama I au continuat transformările inițiate de acesta. O atenţie 
specială s-a acordat învățământului: numărul elevilor a crescut de 
la 4.000 (1827), la 80.000 în 1886 şi chiar 164.000 în 1895, fapt ce 
conferea Madagascarului „un caracter unic în Africa”. De 
asemenea, „făurirea statului oferă exemplul rar, în acestă zonă a 
globului, a unei entități naționale trainice, cu vechime, pe un 
teritoriu destul de întins”. 

Marele regat insular era extrem de ademenitor atât pentru Anglia, 
cât şi pentru Franţa. Francezii se grăbesc şi la 1883 declanşează un prim 
război de anexiune, încheiat în 1885 cu „un fel de protectorat 
fantomă”: ei au preluat controlul asupra afacerilor externe şi 
instalează un rezident permanent la Tananarive. Referindu-se la clauzele 
impuse malgasilor, prin tratatul din 17 decembrie 1885, ministrul de 
externe, Freycinet, comunica ambasadorilor francezi din principalele 
capitale europene că „noi respectăm autonomia poporului hova, dar, ne 
revine sarcina să-l conducem după sfaturile şi exemplul nostru pe căile 
civilizaţiei... Acelaşi ministru expedia o nouă circulară, la 11 martie 
1886, în care, anunțând ratificarea tratatului, sublinia că „acest tratat 
este, de acum înainte, regula definitivă a raporturilor internaționale între 
guvernul hova şi guvernele străine”. Devansată, Anglia se vede 
nevoită să recunoască supremaţia Franţei în Madagascar. În 1894, 
Franţa a declanşat cel de-al doilea război de cucerire, încheiat la 1 
octombrie 1895 cu exilarea omului forte al regatului, premierul 
Rainilaiarivony” şi instaurarea efectivă a protectoratului. Prin legea de 
anexiune din 6 august 1896, Madagascarul devine colonie franceză, sub 
autoritatea generalului Gallieni, numit guvernator general. Pacificarea s- 


*% Ibidem. 

42 Idem, nr. 42, 14 oct. 1976, p. 18. 

0H. Deschamps, Madagascar, p. 42. 

#1 D.D.F. I., vol. 6, documentul nr. 147, p. 162. 

“2 Ibidem, documentul nr. 207, p. 216; vezi şi idem, vol. 12, documentul nr. 393, p. 
611-612. 

#5 Vezi A. Filimon, Rainilaiarivony - un iscusit reformator, în Magazin 
istoric, nr. 3, mart. 1977, p. 42-45. 

a încheiat pe deplin în 1905 când „unitatea totală a insulei este realizată 
pentru prima dată în istorie, sub aceeaşi administrație”"*. Instaurarea 
„ordinii franceze” a produs mari pierderi umane insularilor, în cele două 
decenii de confruntări: 300.000 de malgaşi au căzut în lupte, cărora li s- 
au adăugat şi 400.000 de victime ale foametei şi mizeriei; deci, un 
număr de 700.000 de morţi, la o populaţie de 4.000.000 locuitori >. 
Asemenea procedee au adus francezilor, în stăpânire, un teritoriu cu o 
poziție strategică excepțională în Oceanul Indian, dar şi cu însemnate 
bogății: cositor, aramă, plumb, fier, cărbune, sare, argint, aur, animale 
(faimoşii zebu), chihlimbar, orez, cafea, cacao, trestie de zahăr, bumbac 
şi plante aromatice. 

Date fiind tradițiile politice locale, „istoria malgaşă a 
îmbrăcat un caracter foarte particular: naționalismul s-a păstrat 
dinamic pe toată durata colonizării” "s, Astfel, în 1912, studenții 
de la „Şcoala superioară de medicină”, au pus bazele unei mişcări 
clandestine, cunoscută sub abrevierea V.V.S.“7. La 24 decembrie 
1915, liderii V.V.S. au fost arestați sub acuzația de complot, 
condamnați la muncă silnică pe viață si deportați în Comore. În 
apărarea lor s-a ridicat, după primul război mondial, institutorul 
Jean Ralaimongo, întemeietorul „Ligii franceze pentru accesul 
indigenilor din Madagascar la drepturile de cetățean francez”. El a 
desfăşurat o vie campanie de presă, demonstrând cu argumente 
juridice, netemeinicia condamnării conducătorilor V.V.S. Pe acest 
fond s-a produs, datorită condițiilor insalubre de muncă si detenție, 
moartea a 30 de tineri malgasi V.V.S. Pentru a evita un scandal 
public de proportii, guvernul francez eliberează pe toți deținuții 
V.V.S., în 1922. În egală măsură, Ralaimongo, deşi adept al ideilor 
asimilationiste, a denunțat abuzurile coloniştilor francezi si ale 


ST. Ganiage, H. Deschamps, O. Guitard, op.cit., p.496. 

45I, Voledi, op.cit., p. 60. 

* E. M’Bokolo, L’Afrique Noire..., tome II, p. 478. 

487 VVS de la: Vy = fier, Vato = piatră, Sekelika = ramificație. Asociația trebuia 

administratiei locale, rechizitionärile fortate, exproprierile arbitrare 
etc. Pe bună dreptate, el şi-a atras epitetul de „părinte al 
naţionalismului malgas”**. Un alt moment important s-a consumat 
la 9 mai 1929, când administraţia a refuzat indigenilor să participe 
la o conferință a Ligii lui Ralaimongo; 3.000 de manifestanți 
defilează pe străzile capitalei cerând  «Madagascarul 
malgaşilon»**?. În replică, guvernatorul Cayla va recurge la măsuri 
autoritare, orice manifestaţie fiind interzisă, în perioada 1930- 
1935. Odată cu venirea la putere, în Franța, a Frontului Popular 
(1936), situația se detensioneză. Din vara lui 1937 Madagascarul 
are iarăşi un guvernator cu idei conservatoare, fapt ce face ca, la 
izbucnirea celui de-al doilea război mondial, să rămână sub 
controlul guvernului de la Vichy. Eliberată de aliați (englezi şi sud- 
africani), pe parcursul anului 1942, insula este remisă „Franței 
libere”. Dar, ca pretutindeni în Africa, războiul a adus „o 
recrudescentä a naţionalismului”, uşor perceptibil la malgaşi, 
„mult mai deschişi la influenţele asiatice”! 

În 1945, Madagascarul a primit dreptul de reprezentare în 
Constituanta franceză cu patru deputaţi: doi francezi şi doi 
autohtoni. Primii malgaşi admişi în parlamentul francez au fost 
medicii Joseph Raseta şi Joseph Ravoahangy (fost lider V.V.S.). 
Aflati la Paris, în februarie 1946, ei şi poetul Jacques 
Rabemananjara au pus bazele primului partid politic naţional: „Le 
Mouvement Démocratique de la Rénovation Malgache” 
(M.D.R.M.). Scopul partidului poate fi sesizat din titulatură: «să 
asigure în toate domeniile triumful reînnoirii malgaşe»"?. Pentru 
aceasta, M.D.R.M. cerea ca Madagascarul să fie recunoscut ca stat 
liber, cu guvern, parlament, armată şi finanțe proprii, ataşat 


#8 R, Cornevin, L’Afrique Noire de 1919..., p. 129, J. Ganiage, H. Deschamps, 
O. Guitard, op.cit., p. 501. 

4 R, Cornevin, L’Afrique Noire de 1919..., p. 129. 

#0 V A, Montassier, op.cit., p. 170. 

Uniunii franceze“. În cursul anului 1946 au mai apărut şi alte trei 
formaţiuni politice, dar singurul „în măsură să se opună 
MDRM"** era „Le Parti des Déshérités Malgaches” 
(PADESMA). Aderentii säi erau recrutati din castele populare 
hova si din „rândul celorlalte şaptesprezece etni1”“?, opunându-se 
elementelor aristocratice hova ce dominau M.D.R.M. Constituţia 
din 1946 oferea malgasilor un loc suplimentar pentru reprezentarea 
în Adunarea Naţională Franceză. La alegerile din 10 noiembrie, 
Raseta şi Ravoahangy au fost realeşi; lor li s-a alăturat, cel de-al 
treilea autohton ales, J. Rabemananjara. 

Pe baza Constituţiei din 1946, s-a hotărât constituirea unei 
Adunări Reprezentative a țării, alcătuită din 15 europeni şi 21 
malgaşi. Alegerea Adunării se făcea indirect, pe baza rezultatelor 
obţinute în scrutinul pentru cele cinci adunări regionale. În lunile 
ianuarie şi februarie 1947 s-au organizat alegerile provinciale. Ele 
s-au redus la un „duel” M.D.R.M.- PADESMA, încheiat cu 
următoarele rezultate : 

e în provincia Tamatave: toate cele 18 locuri au revenit 
M.D.R.M.; 

e în provincia Tananarive: situație identică — 18 locuri M.D.R.M.; 
e în provincia Tuléar: 13 mandate M.D.R.M. şi 7 PADESMA; 

e în provincia Majunga: majoritate PADESMA cu 13 locuri, față 
de 7 mandate M.D.R.M.; 

e în provincia Fianarantsoa: rezultatul cel mai strâns, cu 10 locuri 
M.D.R.M. şi 8 pentru PADESMA“. 

Se constată victoria clară a M.D.R.M. ce a obținut majoritatea 
în patru adunări provinciale, fiind devansat într-un singur caz. Mai 
mult, în provinciile Tamatave şi Tananarive şi-a spulberat, pur şi 
simplu, adversarul. În total, rezultatele pentru Adunările provinciale 


* Ibidem. 

* Ibidem. 

45 Histoire générale de l’Afrique, tome VIII (L"Afrique depuis 1935), édition 
abrégée, Paris, Présence Africaine/ Edicef/ UNESCO, 1998, p. 155. 

“6 V A, Montassier, op.cit., p. 172. 

indicau 66 de locuri pentru M.D.R.M., comparativ cu doar 28 pentru 
PADESMA. Regulile constituționale cereau ca acest raport să se 
reflecte în repartizarea celor 21 de mandate ale Adunării 
Reprezentative centrale. Or, aici au intervenit autoritățile 
administrative, ce nu agreau M.D.R.M. şi care au viciat distribuirea 
mandatelor naţionale: 9 mandate au revenit victoriosului M.D.R.M. 
si 12 mandate învinsului PADESMA*. Frustrat de nedreptatea 
făcută, M.D.R.M. declanşează o mare răscoală antifranceză, la 29/30 
martie 1947, motiv pentru care, considerăm că Madagascarul 
reprezintă un caz particular în istoria decolonizării fostelor posesiuni 
franceze din Africa. Secretarul general al M.D.R.M. a declarat la 12 
aprilie 1947, că insurecția a fost pregătită din ziua de 27 martie de 
conducerea M.D.R.M. (mai puţin Raseta, aflat atunci la Paris, dar 
pus la curent). Conform planului, Ravoahangy urma să devină 
guvernator general, Rabemananjara viceguvernator, iar Raseta, 
ministru de externe. Ei vizau dezarmarea trupelor franceze, preluarea 
controlului asupra insulei, masacrarea europenilor şi a malgaşilor 
francofili“"5. Declaraţia vine în contradicţie cu manifestul celor trei 
deputaţi, adresat militantilor partidului înainte de insurecție, în care 
se spunea: «Am cerut imperativ tuturor secţiilor, fiecărui membru al 
M.D.R.M. să-şi păstreze calmul şi sângele rece în faţa manevrelor şi 
provocărilor de orice natură, destinate să provoace tulburări în 
rândul populației malgaşe şi să saboteze politica paşnică a partidului 
nostru»"*. Revolta a început la 29/30 martie 1947, orele 10 noaptea, 
cu atacul asupra garnizoanei militare de la Moramanga. De fapt, 
obiectivele răsculaților erau: cazărmile, posturile de jandarmi, sediile 
administraţiei coloniale şi plantațiile aflate în proprietatea albilor. 
Până în iulie 1947, insurecția a câştigat constant în intensitate, 
cuprinzând cvasitotalitatea feţei orientale a insulei (1/6 din suprafaţa 
Madagascarului). Excesele nu au lipsit, nici de o parte, nici de alta. 


“7 Ibidem. 

48 Ibidem, p. 173. 

+9 p, Krop, 1948: horreur ă Madagascar, în L'Événement du Jeudi, no. 341, 
du 16 au 22 mai 1991, p. 51. 

Istoricul congolez E. M’Bokolo evidenţiază că „atrocitățile rebelilor 
şi ale represiunii au fost egale, contribuind la sporirea prăpastiei 
dintre europeni şi malgaşi”"0. Autoarea franceză V.A. Montassier 
scoate în relief spiritul de răzbunare al mişcării, dat fiind faptul că 
100 de francezi au fost masacrați şi mai multe mii de adepţi ai 
PADESMA, ucişi". La fel de oarbă a fost si represiunea declanşată 
de francezi. S-a apelat chiar la „Legiunea străină” pentru 
„restabilirea unei situaţii din zi în zi mai explozive”*”. Despre 
maniera expeditivă în care procedau forțele franceze, grăitoare este 
întâmplarea trăită de deputatul Gaston Defferre: «În cursul unui 
turneu în brusă cu jandarmul Grenier, acesta a făcut optsprezece 
prizonieri. El i-a dus administratorului Pont care se afla în acel 
moment la câteva sute de metri de locul unde a fost făcută captura. 
Domnul Pont a decis executarea prizonierilor, fapt ce s-a produs pe 
loc, după care, corpurile rebelilor au fost stropite cu benzină şi 
arse»"”. fncercuiti, härtuiti, înfometați, împinşi spre pădurile 
insalubre, insurgenții pierd teren. Şefii lor, „inspectorul general” 
Radaoroson şi ,maresalul” Rasanfidrabe sunt ucişi. Pacificarea s-a 
încheiat în decembrie 1948. Cel care a răspuns de ducerea la bun 
sfârşit a curätirii insulei de rebeli, generalul Garbay, anunţa 89.000 
de victime dintre malgasi si 1.000 printre soldaţii francezi“. 
Ulterior, francezii au încercat să minimalizeze efectele represiunii, 
menţionând în 1950 cifra de 11.342 victime”. Francezul Jacques 
Tronchon care a consacrat teza sa de doctorat acestui eveniment, 
opinează, în privința victimelor, că «cifra corectă nu va fi, fără 
îndoială, niciodată cunoscută. Cea de 89.000 de morţi, recunoscută 
de statul major francez — cifră fondată pe diferența negativă rezultată 
între numărul de locuitori din patrulaterul insurecției, înainte şi după 


40 E, M’Bokolo, L’Éveil du nationalisme. L’Est africain au KIK“ et au XX° 
siècle, Paris, ABC, 1977, p. 115. 

SI V A. Montassier, op.cit., p. 173. 

42 P. Krop, op.cit., p. 50. 

453 Ibidem. 

* 1. Voledi, op.cit., p. 70; P.F. Gonidec, L’ Etat..., p. 75. 

* E. Sik, op.cit., vol. IV, p. 267; P. Bertaux, op.cit., p. 319. 


Istoria decolonizärii Africii 379 


ostilitäti — este fără nici un dubiu, destul de apropiată de realitate». 


Revolta a oferit autorităților un pretext ideal de a lovi decisiv 
în M.D.R.M. Acuzati de pregătirea şi declanşarea rebeliunii, cei trei 
deputați malgasi au fost arestați, alături de alți 29 compatrioți. Lor li 
s-a intentat si un proces (22 iulie-4 octombrie 1948), cunoscut sub 
numele de „Afacerea Madagascar”. Date fiind condițiile 
excepționale în care s-a desfăşurat, procesul „apărea multora mai 
degrabă ca o parodie juridică, pentru a decapita Madagascarul de 
elita sa politică”, sau chiar ca «o afacere Dreyfuss, împotriva unui 
întreg popor»*?. Sentintele pronunţate, confirmă aceste aprecieri: 6 
condamnări la moarte (printre care J. Raseta şi J. Ravoahangy), 3 
condamnări la muncă silnică pe viaţă (aici se afla inclus J. 
Rabemananjara) şi 8 pedepse de privare de libertate între 5 şi 20 de 
ani; 15 inculpati au fost achitati. Pornind de la dubiile ridicate de 
proces, rezidentul francez la Tananarive, Pierre de Chévigné, numit 
în vara lui 1948, a întreprins o anchetă personală asupra 
evenimentelor, ale cărei concluzii în privința vinovätiei declanşării 
răscoalei erau împărtăşite şi de ministrul apărării, Paul Ramadier: 
«Este vorba de câțiva feudali acri şi ambitiosi care au exploatat, în 
numele unui pretins naționalism, credulitatea unei populații lipsite 
de orice noţiune politică". Când afirmă „feudali”, oficialul francez 
nu se referă la liderii M.D.R.M. ce reprezentau o elită cultă burgheză 
cu rădăcini nobiliare, ci la casta aristocratică hova, nostalgică după 
un trecut privilegiat şi glorios. Pe lângă condamnarea liderilor 
M.D.R.M., cărora, la 15 iulie 1949, preşedintele socialist Vincent 
Auriol le-a comutat pedeapsa cu moartea în detenţie pe viaţă, s-a mai 
luat o măsură drastică: dizolvarea partidelor politice şi interzicerea 
oricărei forme de manifestare publică. Guvernul socialist Guy Mollet 


* Cf. P. Krop, op.cit., p. 51. 

47 I, Voledi, op.cit., p. 72. 

48 J, Tronchon, Ravoahangy, conscience du patriotisme malgache, în Les 
Africains, tome I, Paris, Edit. J.A., 1977, p. 238-239. 

4 J. Rous, op.cit., p. 287. 

*% P. Krop, op.cit., p. 51. 

a introdus la 27 martie 1957 o lege de amnistie: deputaţilor 
condamnaţi la închisoare pe viaţă li s-a anulat pedeapsa, dar li s-a 
interzis întoarcerea în Madagascar. Ei au primit domiciliu 
obligatoriu, pe seama unui certificat de găzduire, la Calvi, în 
Corsica. Următorul pas l-a reprezentat „legea-cadru” care a permis 
revenirea la regimul libertăţilor politice. Apar acum nu mai putin de 
18 partide, dintre care s-au detaşat un partid de stânga şi unul de 
dreapta. Curentul de stânga era reprezentat de „„Antokon ny 
Kongresin 'ny  Fahaleovantenan i Madagasikara”  (A.K.F.M.), 
condus de tânărul pastor protestant, Richard Andriamanjato, născut 
în 1930. Alcătuit din elemente radicale şi socialiste (inclusiv 
comuniste), A.K.F.M. cerea acordarea imediată a independenţei şi 
amnistierea necondiționată a tuturor celor implicaţi în evenimentele 
din 1947-1948. La dreapta se afla „Le Parti Social-Democrat” 
(P.S.D.), un partid ce-şi infirma numele promovând „o politică ultra- 
conservatoare” r imprimată de liderul său, Philibert Tsiranana*®?. 
Din acest motiv, P.S.D. era „privit cu bunăvoință de autoritățile 
franceze”"%5. Partidul lui Tsiranana opta şi el pentru independență 
dar „gradat şi mentinându-se legăturile cu Franta”“**. Astfel, în 
septembrie 1957, Tsiranana cerea pentru țara sa «un statut de 
dominion în cadrul federal al unei comunităţi franco-africane»"%5 
(Tsiranana este cel care a propus termenul de „Comunitate” reformei 
coloniale a generalului de Gaulle din 1958). În acelaşi an, la 1 decembrie 
1957, el reclama «atribuirea unui statut, pentru Madagascar, inspirat din 
cel al teritoriilor Togo şi Camerun»"*. Alături de cele două partide, s-a 
mai remarcat şi o a treia forță politică, favorabilă unei independente 


“TE. Sik, op.cit., vol. IV, p. 271. 

462 Un tsimihety, născut la 18 octombrie 1912. Se dedică învățământului 
(învăţător la Tananarive, din 1930). Studii de pedagogie (1946-1950) la 
Montpellier. Revenit în patrie, aderă la PADESMA. La 2 ianuarie 1956 este ales 
deputat în Adunarea franceză. 

* Vezi Profil, în Lumea, nr. 21, 20 mai 1965, p. 31. 

““ Ibidem. 

465 M. Cornevin, op.cit., p. 221. 

*% Ibidem. 

rapide, numită „Le Mouvement Nationale pour l'Indépendance du 
Madagascar” (MONIMA), condusă de Monja Jaona. 

La 31 martie 1957 s-au organizat alegeri şi în Madagascar; însă, 
lupta nu s-a dat pentru o Adunare unică, națională, ci pentru şase adunări 
provinciale. Datorită implantării în teritoriu, a sporirii constante a 
audienței prin vehicularea unor sloganuri traditionaliste şi a sprijinului 
administraţiei, P.S.D. s-a impus ca principala forță politică. Prin urmare, 
în aprilie ‘57, Ph. Tsiranana a fost numit vicepreşedinte al Consiliului de 
Guvernământ, iar în iulie 1958, preşedinte. În perspectiva 
Referendumului de la 28 septembrie 1958, în Madagascar s-a produs un 
eveniment nemaiîntâlnit în coloniile franceze: un „Congres al 
Independenţei”, cu participarea întregului evantai politic, fapt ce 
dovedea că „independenţa devine cauza tuturor”. La 22 august 1958, 
generalul de Gaulle şi-a început celebrul său turneu african cu 
Madagascarul'“, unde a constatat o atmosferă favorabilă lui „da”; 
numai A.K.F.M. a solicitat electoratului să voteze prin „nu”. Rezultatul 
final indica un procent de 77% din voturi pentru ,,da” (doar în cele două 
principale oraşe, Tananarive şi Tamatave s-a votat „nu”). Într-o 
succesiune firească, la 14 octombrie 1958 s-a întrunit „Congresul 
Adunărilor provinciale” care a proclamat Republica Malgaşă, ca stat 
autonom în cadrul Comunităţii iar Tsiranana a fost confirmat prim- 
ministru. Guvernul francez a recunoscut noul statut şi a declarat caducă 
legea de anexiune din 6 august 1896. Spre sfârşitul anului s-au organizat 
alegeri pentru Parlamentul central: P.S.D. a obţinut 75 de locuri, din cele 
107; principalul său adversar, A.K.F.M. a câştigat doar 3 mandate“”. 
Tsiranana a format un nou guvern în care a cooptat şi pe Ravoahangy si 
Rabemananjara (între timp Raseta murise), aflați cu domiciliul 
supravegheat în Franța (în noile condiții, ei au fost eliberați şi au putut 
să-şi preia posturile). La 29 aprilie 1959 a fost aprobată noua Constituţie 
a țării iar Tsiranana, un om „ambițios şi energi”, a devenit cel dintâi 


467 J. Ganiage, H. Deschamps, O. Guitard, op.cit., p. 504. 
468 Vezi amănunte în Foccart parle..., vol. 1, p. 160. 

4 G, de Lusignan, op.cit., p. 249. 

+70 I. Voledi, op.cit., p. 75. 

presedinte al Republicii autonome. Presedintele avea puteri foarte largi: 
numea guvernul, putea suspenda parlamentul, declara starea de urgență 
etc. 

După exemplul Federației Mali, Tsiranana a cerut, la rândul 
său, acordarea independenței. După negocieri prealabile, la 2 aprilie 
1960, Tsiranana şi premierul Michel Debré au semnat un acord care 
stabilea data independenţei la 26 iunie 1960, acord ce prevedea şi 
prezervarea unor relații privilegiate cu Franţa (inclusiv facilități 
militare). Deşi Madagascarul a avut o pleiadă de luptători devotați 
cauzei nationale, Tsiranana este adesea menționat ca „părintele 
independenței”; dar, istoria nu uită că personalităţi precum 
Ralaimongo, Raseta şi Ravoahangy „domină, totuşi, prima jumătate 
a secolului al XX-lea malgaş”"?. 


Madagascarul celor cinci decenii de independenţă este 
caracterizat de instabilitate politică: 
- Philibert Tsiranana — 26 iunie 1960-8 octombrie 1972 (decedat la 
16 aprilie 1978); 
- Gen. Gabriel Ramanantsoa — 11 octombrie 1972-5 februarie 1975; 
- Col. Richard Ratsimandrava — 5-11 februarie 1975; 
-  Interimar: gen. Gilles Andriamahazo — 12 februarie-15 iunie 1975; 
- Amiral Didier Ratsiraka — 15 iunie 1975-26 martie 1993; 
- Albert Zafy — 26 martie 1993-5 septembrie 1996; 
-  Interimar: Norbert Ratsirahonana — 5 septembrie 1996-9 februarie 
1997; 
- Didier Ratsiraka — 9 februarie 1997-6 mai 2002; 
- Marc Ravalomanana — 6 mai/5 iulie 2002 (reales în 2006)-17 
martie 2009; 
- Andry Rajoelina — 18 martie 2009. 


WI p: Bertaux, op.cit., p. 320. 
472 J. Tronchon, op.cit., p.241. 

CAZURILE GENERALE: COMORE 


Arhipelagul Comore este situat în nordul Canalului 
Mozambic, între Madagascar şi coasta orientală africană. În 
componenţa sa intră patru insule: Grande Comore, pe care se află 
capitala (Moroni), Mayotte, Anjouan şi Mohéli. Arhipelagul 
impresionează prin „frumuseţea lui tulburătoare”; astfel, ziarul 
Le Figaro scria: «Legenda spune că Dumnezeu a creat arhipelagul 
Comore înaintea paradisului. Iar acesta din urmă a fost copiat după 
Comore»"*. Insularii au rezultat dintr-un amestec de populaţii de 
origine africană, malgasä şi indoneziană. Ei au fost islamizati de 
arabi (din secolul al XV-lea), care au dat şi denumirea 
arhipelagului: „Djezair el Quomr” („Insula comorilor”). 

Până la sosirea francezilor (precedati de portughezi în 1527), 
comorienii şi-au consumat zilele în tipare tradiționale, cu modele 
de autoritate asemănătoare oraselor-state din Grecia antică”. 
Dominația colonială devine o realitate efectivă din 1843, an în care 
sultanul din Mayotte acceptă protectoratul francez. Exemplul său a 
fost urmat în 1886 de suveranii din Anjouan şi Mohéli, iar în 1892 
de sultanul din Grande Comore. În 1914, arhipelagul şi-a pierdut 
statutul propriu fiind alipit şi considerat o simplă provincie a 
Madagascarului. Puţine sunt evenimentele demne de semnalat până în 
1946; doar revolta din Grande Comore din 1915, repede înăbuşită şi, 
lansarea, în anii interbelici, a culturii plantelor de parfum Ylang- 
Ylang, exportate la mii de kilometri distanță. 

În noiembrie 1945, arhipelagul a primit dreptul să desemneze 
un deputat în Constituanta franceză. Alesul a fost Said Mohammed 
Cheikh, un nobil din Grande Comore, care a dominat cu autoritate 


* Lumea, nr. 7, 12 febr. 1976, p. 12. 
+71 Cf. idem, nr. 3, 16 ian. 1975, p. 24. 
+7 Cf. J. Ganiage, H. Deschamps, O. Guitard, op.cit., p. 507. 

viața politică internă timp de 25 de ani. Primul său succes l-a 
reprezentat obţinerea separării Comorelor de Madagascar şi 
transformarea lor în „teritoriu de peste mări” (T.O.M.). De 
asemenea, deputatul comorian a militat constant pentru dobândirea 
unui regim de autonomie graduală pentru arhipelag. 

„Legea-cadru” din 1956 a instituit o Adunare Teritorială, în 
interiorul căreia se confruntau două curente politice: „albii” sau 
„vechile turbane”, ce reprezentau forțele traditionaliste şi „verzii” 
sau „moderniştii”, ce militau pentru reforme“. A urmat 
Referendumul din 28 septembrie 1958, soldat cu 63.000 voturi 
favorabile lui „da” şi 1.700 de sufragii ce exprimau „nu. Cu 
prilejul Referendumului s-a produs o primă fisură: în timp ce 
Grande Comore, Anjouan şi Mohéli şi-au reconfirmat dorinţa de a 
rămâne T.O.M., insula Mayotte a optat să devină „departament de 
peste mări” (D.O.M.), fapt ce träda un ataşament mai profund faţă 
de Franţa. În decembrie 1961, „când din vastul imperiu colonial 
francez se desprinsese cea mai mare parte, o lege votată de 
metropolă acorda arhipelagului o anume autonomie internă”**. 
Prin urmare, Mohammed Cheikh devine preşedinte al Consiliului 
de Guvernământ. La 22 decembrie 1967, statutul de autonomie 
este extins prin lărgirea competenţelor organelor locale, mai puţin 
în domeniul finanţelor, afacerilor externe şi al apărării. În martie 
1970, Said Mohammed Cheikh a încetat din viață. A urmat la 
conducerea guvernului prinţul Said Ibrahim, continuator al 
programului predecesorului său de emancipare graduală a insulelor 
Comore. Dar, vremurile se schimbaseră. Curentul ,,verzilor” 
devine tot mai activ, militând deschis pentru proclamarea 
independenţei. Divergentele pe această temă au dus la punerea în 
minoritate a lui Said Ibrahim, care demisionează. El a fost înlocuit 
de un „novator”, Said Mohammed Jaffar, care, în decembrie 1972, 
organizează noi alegeri, rezultând o Cameră favorabilă 


“6 H, Deschamps (dir.), op.cit., tome II, p. 649. 
47 J. Ganiage, H. Deschamps, O. Guitard, op.cit., p. 510. 
* Lumea, nr. 3, 16 ian. 1975, p. 24. 

independenţei. Prin urmare, la 14 decembrie 1972, animatorul 
curentului independenţei, Ahmed Abdallah“, considerat „unul 
dintre oamenii cei mai bogaţi din sudul Ocenului Indian”, este 
desemnat prim-ministru. Abdallah a înaintat Camerei Deputaţilor o 
moţiune în care se cerea ca noul guvern să inițieze negocieri cu 
metropola în vederea «accesului arhipelagului Comore la statutul 
de independenţă în cooperare cu Franţa»“*!. Moţiunea a întrunit 34 
de voturi pentru şi doar 5 împotrivă (reprezentanții insulei 
Mayotte). În acest context, în mai-iunie 1973, au avut loc tratative 
la Paris, încheiate cu o declarație comună ce accepta principiul 
independenţei, pe baza unui referendum preliminar, menit să 
sondeze atitudinea fiecărei insule. 

Referendumul s-a desfăşurat la 22 decembrie 1974. S-au 
înscris la vot 175.574 comorieni; au fost exprimate 163.068 voturi 
(deci o participare la urne de 92%). Rezultatele consultării indicau: 
154.184 sufragii favorabile independenţei (adică 95,56%) şi numai 
8.854 voturi împotrivă (un coeficient de 4,14%)". Mayotte a făcut 
notă disonantă. Participarea la vot a fost de numai 48,97%, 
înregistrându-se un procent de 63,82% pentru păstrarea statutului 
de D.0.M.*%5. Comportamentul neloial al Franţei a creat o stare de 
tensiune în relațiile dintre cele două tari. Datorită lipsei de 
comprehensiune, Comore (mai putin Mayotte) şi-a proclamat 
unilateral independenţa la 6 iulie 1975, sub preşedinţia lui Ahmed 
Abdallah. Realitätile comoriene erau departe de a fi „paradisiace”. 
Pe insule se aflau doar 12 medici la o populație de 260.000 
locuitori, iar spitalele aveau un echipament sumar. Şcolile sufereau 
de lipsa de cadre şi numai 23% din copii le frecventau. Într-o țară 


* Născut la 12 iunie 1919, într-o mare familie aristocratică din Anjouan. Intră 
în politică în 1945. În perioada 1953-1958 este deputat în Adunarea Uniunii 
Franceze. Din 1959 devine senator al Republicii Franceze (până în decembrie 
1972). 

480 Cf. Afrique-Asie, no. 229, 22 déc. 1980, p. 34. 

481 Lumea, nr. 3/ 1975, p. 24. 

‘2 Ibidem. 

483 Idem, nr. 7/ 1976, p. 12. 

in care turismul era ramura de bazä, reteaua de comunicatii se 
à l < 484 
reducea la 80 kilometri de drumuri gudronate ~”. 


x 
KOK 


Dupä independentä, insulele Comore au devenit un 
paradis” al mercenarilor“® care, până în 1996, au ridicat şi coborât 
preşedinţii: 

- Ahmed Abdallah — 6 iulie-3 august 1975; 

-  Interimar: Said Mohammed Jaffar — 3 august 1975-2 ianuarie 
1976; 

- Ali Soilih — 2 ianuarie 1976-13 mai 1978; 

-  Directorat politico- militar — Said Attoumani — (13mai- 
22 iulie) si Ahmed Abdallah (22 iulie-22 octombrie 


1978); 

- Ahmed Abdallah — 22 octombrie 1978-27 noiembrie 
1989; 

- Said Mohammed Djohar — 27 noiembrie 1989-25 martie 
1996; 


- Mohammed Taki — 29 martie 1996-6 noiembrie 1998; 

-  Interimar : Tadjidine ben Said Massoundé — 7 noiembrie 
1998- 30 aprilie 1999; 

- Col. Azali Assoumani —30 aprilie 1999-20 ianuarie 
2002; 

-  Interimar: Hamada Madi — 21 ianuarie-26 mai 2002; 

- Azali Assoumani — 26 mai 2002-26 mai 2006; 

- Ahmed Abdallah Sambi — 26 mai 2006. 


484 Idem, nr. 3/ 1975, p. 25. 
485 E, Kpatindé, Fin de partie pour Ahmed Abdallah, în Dossiers secrets..., 
tome 3, p. 137-149. 

DJIBOUTI 


Djibouti a reprezentat ultima colonie franceză din Africa, 
având o poziţie strategică excelentă (situată în extremitatea estică a 
continentului, în dreptul strâmtorii Bab-el-Mandeb, unde se 
întâlnesc apele Oceanului Indian şi cele ale Mării Roşii), dar cu un 
peisaj aproape selenar: patru cincimi din suprafaţă acoperite de 
deşert, o zecime de păşuni şi doar 1% de paduri 86, Teritoriul, 
„lipsit de resurse agricole şi miniere, populat exclusiv de păstori 
semi-nomazi”"?, era unul dintre cele mai särace din Africa. La 
aceste condiţii precare se adăuga şi o adevărată povară etnică, 
populația fiind împărțită în două etnii: issa, de origine somaleză şi 
afar, de origine etiopiană, între care convietuirea se dovedea 
extrem de dificilă. 

În Evul Mediu, teritoriul a fost controlat de puternicul 
Sultanat arab al Masqatului şi Zanzibarului. În timpul construirii 
Canalului Suez, francezii s-au instalat în zona sudică a strâmtorii: 
inițial la Obock (1862) şi apoi în Tadjura (1884), sultanii afar de 
aici acceptând protectoratul noilor veniţi. În 1885, acest protectorat 
a fost extins şi asupra triburilor issa. În 1896, cele două 
protectorate sunt reunite în colonia Somalia franceză sau, cum 1 s-a 
mai spus, „Coasta franceză a Somalilor”. Guvernul de la Paris a 
dovedit mult tact, stabilind relații cordiale cu împăratul Etiopiei, 
Menelik al II-lea. Într-o scrisoare din martie 1895, adresată 
preşedintelui Felix Faure, puternicul negus accepta vecinătatea 
francezilor în schimbul recunoaşterii portului Djibouti ca „un 
debuşeu oficial al comerţului etiopian”**. Venind în întâmpinarea 
cererii, francezii au început, în 1896, lucrările de construcţie a căii 
ferate Djibouti-Addis Abeba. Consecința imediată a acestui fapt a 


486 Lumea, nr. 26, 23 iun. 1977, p. 10. 
487 Idem, nr. 41, 3 oct. 1968, p. 32. 
488 D.D.F. I, vol 12, documentul nr. 99, p. 129. 

reprezentat-o semnarea de cätre Menelik al Il-lea si ministrul 
plenipotentiar francez Lagarde, la 20 martie 1897, a acordului de 
delimitare a frontierei Somaliei franceze“. Calea ferată, lungă de 
784 kilometri, finalizată în 1917, a permis apariția unicului centru 
urban din Somalia franceză; totodată, activitățile lucrative 
antrenate de existența căii ferate şi a portului Djibouti au 
determinat sedentarizarea unei jumătăți din populație. 

În 1946, colonia a devenit T.O.M. în cadrul Uniunii 
Franceze. A urmat apoi Referendumul din 28 septembrie 1958. 
Djiboutianul Mahmoud Harbi a fost unul dintre puţinii lideri 
africani care, alături de Sékou Touré (Guineea), Djibo Bakary 
(Niger), J. Ravoahangy (Madagascar), J. Ki-Zerbo (Volta 
Superioară), a cerut populaţiei să voteze „nu”. Dar şi aici a învins 
da” cu 75% din voturi“. În timp ce teritoriile din AOF şi AEF îşi 
dobândiseră independenţa încă din 1960, pe coasta somaleză, 
prezența franceză părea promisă veşniciei. Totuşi, în 1966, se ivesc 
semnele contestării. Cu ocazia unei vizite a generalului de Gaulle 
au loc violente manifestații antifranceze. Am văzut, în rândurile 
consacrate independenţei Guineei, cât de sensibil era generalul față 
de exteriorizarea unor asemenea sentimente. Prin urmare, el a decis 
un referendum, în care să se opteze pentru independenţă sau pentru 
prezervarea legăturilor cu Franța, în cadrul unui regim de 
autonomie internă. Consultarea s-a desfăşurat în martie 1967 şi „în 
urma unor aranjamente oculte”! s-au înregistrat 22.555 voturi 
favorabile T.O.M. şi 14.666 pentru independență. Majoritatea celor 
care au optat pentru menţinerea legăturilor cu Franţa proveneau din 
etnia afar şi pe bună dreptate se afirma că „din nou, nimic nu 
merge între populațiile issa şi afar din Costa franceză a 
Somalilor”*?. Dar, votul consemna acordarea unui regim autonom 
ce-şi găsea reflectarea şi în schimbarea denumirii posesiunii în 


48 Idem, vol. 13, documentul nr. 158, p. 277-278. 
*% Le dossier Afrique, p. 266. 

Pl Lumea, nr. 27, 30 iun. 1977, p. 30. 

“2 Jeune Afrique, no. 1364, 25 févr. 1987, p. 6. 

„Teritoriul francez al populațiilor Afar şi Issa” (T.F.A.L). De 
asemenea, conform noului statut, un localnic de origine afar, Ali 
Aref, a fost desemnat preşedinte al Consiliului de Guvernământ. 

Din 1972, opoziţia issa a început să se reorganizeze; în 1974 
ea a constituit „La Ligue Populaire Africaine pour 
l'Indépendance” (L.P.A.1.), condusă de Hassan Gouled Aptidon” $ 
Cererile de independenţă au fost încurajate şi de două rezoluţii ale 
Adunării Generale a O.N.U., din 1975 şi 1976, ce recomandau 
lichidarea bazei militare franceze din Djibouti şi emanciparea 
teritoriului. În aceste condiţii, Franţa a organizat un nou 
referendum la 8 mai 1977. Semnificativ este faptul că, spre 
deosebire de precedenta consultare din 1967, ideea independenței 
era împărtăşită acum de liderii ambelor etnii. Din totalul de 
105.000 alegători s-au prezentat la urne 81.847 persoane. Dintre 
acestea, 80.864 au votat pentru independenţă (un coeficient de 
98% din sufragiile exprimate)". Tot la 8 mai 1977 au fost aleşi şi 
cei 65 de deputaţi ai Camerei. Partidele afar nu au fost de acord cu 
desfăşurarea simultană a referendumului şi a alegerilor legislative. 
De aceea, ele au cerut propriilor adepți să participe la referendum, 
dar să nu voteze şi listele pentru Camera Deputaţilor. A fost o 
eroare, pentru că, în aceste condiții, L.P.A.I. a ocupat toate 
locurile. În consecință, la 16 mai, liderul Ligii, Hassan Gouled, a 
devenit preşedinte al Consiliului de Guvernământ. La 27 iunie 
1977, T.F.A.I. şi-a proclamat independența sub numele de 
Republica Djibouti, având ca preşedinte pe Hassan Gouled 
Aptidon. 


* Născut în 1916. Senator gaullist între 1952-1958. Din 1959 a reprezentat 
teritoriul în Adunarea Naţională Franceză. S-a pronunţat pentru independență 
încă din 1967 (vezi şi Profil, în Lumea, nr. 27, 30 iun. 1977, p. 30.). 

* Vezi Lumea, nr. 20, 12 mai 1977, p. 10 ; idem, nr. 26, 23 iun. 1977, p. 10. 


390 Viorel Cruceanu 


Preşedintele Gouled a instaurat un regim de ,,etnocratie” şi a 
rămas la putere timp de 22 de ani. Ia urmat nepotul său, Ismail 
Omar Guelleh — de la 8 mai 1999 (reales în 2005). 


ÎNCHEIERE 


ecolonizarea continentului negru, având ca repere 

sfârşitul celui de-al doilea război mondial (1945) 

şi accesul majorității africane la putere în R.S.A. 

(aprilie-mai 1994), reprezintă un proces de 
referință în istoria celei de-a doua jumătăţi a secolului al XX-lea. 
Pe rând, englezii, francezii, belgienii, italienii, spaniolii şi, în cele 
din urmă portughezii, au fost nevoiţi să accepte că şi africanii au 
un rost în această lume. 

Emanciparea politică a fost un act fondator. Se inaugura un 
vast şantier menit să prefigureze o Africă liberă, modernă şi 
prosperă. Însă, de la primele încercări sfidările s-au acumulat. Prin 
urmare, deteriorarea constantă a economiilor africane 
subdezvoltate, raporturile de schimb inechitabile, imixtiunea 
politico-militară a fostelor puteri metropolitane (în special Franţa) 
şi a celor două „super-puteri” (S.U.A. şi U.R.S.S.), malnutritia, 
bolile epidemice, catastrofele naturale (seceta), repetatele lovituri 
de stat militare şi războaiele civile au condus la constatarea că 
„între cele două tropice, un întreg continent moare”. 

Contabilizarea crizelor a determinat afirmarea curentului 
„afropesimist”, care a pus sub semnul întrebării oportunitatea 
decolonizării şi capacitatea africanilor de a se conduce. Si totuşi, o 
perioadă de numai cinci decenii este irelevantă în privința unei 
critici din perspectiva duratei istorice. De aceea, ne alăturăm 
curentului  „afrooptimist”, ce are încredere în destinul 
continentului negru, pornind de la premisa că Africa trebuie 
„înţeleasă”, pentru că, în momentul de față, ea se află în plin 
proces structural. Viziunile apocaliptice nu s-au adeverit şi 
construcţia societăţilor pluraliste funcţionale este însoțită, după 
anul 2000, de accentuarea preocupării pentru buna guvernare, 

factori decisivi în afirmarea noii identități africane, menită sa 
asigure tranziția de la moştenirea generaţiei independenţei la 
aspiraţiile generațiilor mileniului al treilea! 

